Volumul al III-lea 


VASILE ILINCAN 


DICŢIONAR DE EXPRESII ROMÂNEŞTI ÎN CONTEXTE 
[DERC] 


O-R 


VOLUMUL AL III-LEA 


VASILE ILINCAN 


DICŢIONAR 
DE EXPRESII ROMÂNESTI 
ÎN CONTEXTE 


[DERC] 
O-R 


VOLUMUL AL III-LEA 


PRESA UNIVERSITARĂ CLUJEANĂ 
2021 


Referenti ştiinţifici: 
Prof. univ. dr. Rodica Nagy 
Prof. univ. dr. loan Oprea 


ISBN general 978-973-595-856-5 
ISBN specific 978-606-37-1025-4 


© 2021 Autorul volumului. Toate drepturile rezervate. Reproducerea 
integrală sau parțială a textului, prin orice mijloace, fără acordul autorului, 
este interzisă şi se pedepseşte conform legii. 


Universitatea Babeş-Bolyai 
Presa Universitară Clujeană 
Director: Codruța Săcelean 
Str. Hasdeu nr. 51 

400371 Cluj-Napoca, România 
Tel/Fax: (+40)-264-597.401 
E-mail: edituraGubbcluj.ro 
http;//mww.editura.ubbcluj.ro/ 


LISTA ABREVIERILOR! 


ADE: i dt dia argou, argotic ISg; sn see cozii la singular 
ATi ac daca sa argotic şi familiar 
ASTE sta ic aa aa astăzi rar Mării a a oaie Maramureş 
Mateori matematică 
Ban. se ceața iata Banat Mil ana coca as termen militar 
DI snap termen bisericesc MİS poirias mai ales 
BUC, paucs Bucovina Moleni Moldova 
CAD coat aaa calc după IND coca sos caca mai ales la plural 
CONT ia ata comerţ Mun. „nenea Muntenia 
Cl PERHE ae atata despre NOD. i setea toata neobişnuit 
ED orez carta depreciativ 
Olt: sipiin Oltenia 
EC. Sieiro cess etcetera 
E AESA eufemistic paisaiei prin analogie 
DES: ini seriais pescuit 
TANTI: se se se de dace a familiar O CPEE tis prin extensiune 
FIG nica ui cata figurat PIM S eco e ata în popular şi familiar 
ÎTI opac franţuzism DEN secta du prin generalizare 
TED ruta See do ct formulă de politeţe Plita RR plutărit 
POP. reesei: popular 
PMi seneni glumeț PEE aini peiorativ 
e a E EESE în construcții negative Psiare păstorit 
IMPiesiuniire la imperativ Pubereinirieras publicistică 
Iira 2 casă ironic TEg:: iscate inta ăia regional 
UZ, sa sii caza ieşit din uz Rel oisein religie 
t atata cea tei în forma/formele SPee deea specializat 
NS: soiis în limbajul soldaţilor S Piensas sport 
ÎNV ini eai învechit subst. .............. substantivat 
Pplk ss în poezia populară 
N EE EE învechit şi regional i NEA A RI şi la figurat 
A ESEE învechit şi popular 
AU poti că cata învechit şi rar TOD. zecea aut topografie 
IS: i ec ai Transilvania 
JUL: si sect daca ştiinţe juridice TV; seca cca oa trivial 
ÎI sa ceea co sai livresc Voua pa cata nasa zei vezi 
IC ceea seu la jocul de cărţi 
[că PRE la plural VIE sait ascet tale vulgar 


1 ROR EE ca, R a Li RNS c3 n x AER . A i A Ș > 
Abrevierile cu inițială majusculă indică domenii de activitate sau provincii istorice româneşti. In interiorul 
parantezei explicative, prima abreviere începe cu majusculă, următoarele fiind scrise cu inițială minusculă. 

OAIE 
A (se) băga oile în lapte (sau în lapţi). v. lapte. 


A da oile în paza lupului. v. lup. 


A fi deştept (sau şiret) ca oaia (cu jug sau pe 
zăduf) (Dep.) = Se spune ironic despre un om 
naiv sau prost: 

Dacă sunteți atât de deştept... Ca să nu 
zic ca oaia la jug, de ce nu aţi făcut corecţia de 
rigoare [...] (http://www.ziare.com/) 


Sau — cine ştie? — discursul cu mesajul 
adresat italienilor o fi fost scris de un consilier 
deştept ca oaia pe Zăduf, inspirat de presa 
anilor “80 [...] (https://xww.nasul.tv/) 


A fi oaie între lupi (Dep.) = A fi bun, blând, 
moale între oameni răi: 

Aş fi topit coroana strămoșilor mei... 
Singur, singur în tot sfatul, ca o oaie înconjurată 


de lupi! (BARBU DELAVRANCEA) 


A o face de oaie = A proceda neîndemânatic; a 
face o gafă, a face o prostie: 

Am făcut-o de oaie de tot. Să vezi d-ta 
cum de a devenit la băutură... [...] că a fost lată 
de tot... (|. L. CARAGIALE) 

Mi-a făcut-o de oaie. [...] Mi-e ruşine să 
vă povestesc. (ZAHARIA STANCU) 

Îl cheamă majestatea sa, când vede că 
ceilalți au făcut-o de oaie. (CAMIL PETRESCU) 


A se lega (sau a se agăța) (de cineva) ca scaiul 
de oaie, a se lega de capul (cuiva). v. lega. 


A se lua, ca oile, unul după altul (Dep.) = A 
imita în mod mecanic pe cineva: 

Unul năvăli spre cerdac unde slujnicele 
dereticau lăcrimând. Ceilalţi, ca oile, năvăliră 
după el. (LIVIU REBREANU) 


S-au uitat unul la altul şi s-au luat unul 
după altul, ca oile, cum se întâmplă adesea. 


(IOANA PÂRVULESCU) 


A se ţine scai (de cineva) sau a se ţine (de 
cineva) ca scaiul de oaie. v. scai. 


A suge (de) la două oi = A trage concomitent 
foloase din două părți: 

Și așa ar trebui să fie, că doară popa și 
diecii cântă din cărțile cele sfinte şi am băgat și 
eu de seamă că blândul stăpâneşte pământul; ba 
și zicala noastră zice, că mielul blând suge de la 
două oi. (|. POP-RETEGANUL) 

Dacă până-n 1989, d-sa, aidoma mielului 
care suge de la două oi, culegea atât beneficiile 
opoziției democratice [...] cât şi pe cele ale 
oficialități [...] (CASSIAN MARIA SPIRIDON) 


A umbla cu (sau în) piele de oaie =A fi viclean: 
Erau cam ca lupii care se îmbrăcau în piele 

de oaie ca să păcălească pe mieii nevinovaţi, pe cei 

prea încrezători. (ADRIAN ALUI GHEORGHE) 


A umbla să iei (sau să scoţi) două piei de pe o 
oaie = A urmări un câştig exagerat: 

Atunci elefantul zise: Bravo, voi aveţi 
dreptate, / Dacă nu mă înşelaţi,/ Adică de nu 
luaţi/ Câte două piei de oaie, pentru care 
strâmbătate/ Dacă voi afla că o faceți, grozav 
veţi fi pedepsiţi. (CONSTANTIN STAMATI) 

Nu știu ce va fi avut Domnul. Poate 
haznaua lui era săpată până-n adâncimile 
Tartorului şi nu se mai putea umple; ori poate el 
era ca lupul cel nemilostiv, care voia să ieie şapte 
piei de pe-o biată oaie. (MIHAIL SADOVEANU) 


Ca oile (D. oameni) = a) Cu grămada, grămadă; 
în dezordine: 

Cum mergeam așa, eu în faţă ca un 
berbec şi ceilalți după mine ca oile, am auzit 
deodată în spatele meu vocea mamei Alidei [...] 
(CĂLIN KASPER) 

„N-aţi luat ziarul, oameni buni, să 


vedeți programul de sărbători al spitalelor şi 

farmaciilor? Staţi ca oile, de pe vremea lui 
Gheorghiu-Dej!” (https://www.viata-libera.ro/) 


b) Fără discernământ, în mod mecanic, orbește: 

Ca oile ce se risipesc când păstorul le 
lipseşte, aşa şi norodul când stăpânu-l pierde. 
(I. C. HINȚESCU) 


Oaie neagră = Se spune despre o persoană care 
se deosebeşte de ceilalți membri ai unei 
colectivități printr-o conduită rea, prin fapte 
antisociale etc.: 

Ne place să fim oaia neagră a Europei! 
(http://www.ziare.com/) 


A fost oaia neagră a familei timp de 37 
de ani. (https://www.realitatea.net/) 


Prea e de oaie = Se spune despre vorbe sau 
acțiuni cu totul nepotrivite: 

Prea e de oaie, fine, aşa! (GLIGORE 
M. JIPESCU) 

Nemulțumirea lor era că Ceauşescu „prea 
o făcea de oaie”! Asta îi nemulțumea şi pe ciracii 
săi, cei care profitau din plin [...] (NICOLAE 
BREBAN) 


S-a dezbrăcat (lupul) de pielea oii (Pfm.) = Şi-a 
dat pe faţă caracterul urât, crud: 

Mihnea, feciorul lui Dracu armaşul, cum 
apucă domnia, îndată se dezbrăcă lupul de pielea 
cea de oaie şi-şi astupă urechile ca aspida [şarpe 
veninos] şi ca vasiliscul [animal din basme, 
asemănător cu un şarpe, despre care se credea că 
ucide cu privirea]. (VASILE ALECSANDRI) 


Te trezeşti la oi? = Se spune unei persoane care 
manifestă o atitudine lipsită de bun simţ: 

De-abia ai venit şi te trezeşti la oi! Vorbeşte! 
cum te cheamă? (CONSTANTIN MILLER) 


OALĂ 
A băga (sau a pune) în aceeași oală (Pfm.) = A 
judeca două sau mai multe persoane (chestiuni) 
etc. după aceleași criterii: 

Dar noi nu deosebim om de om decât 


prin contraste, nu-i putem pe toți băga în acelaşi 


cerc, în aceeaşi oală, lucrurile şi faptele se 
pătrund prin contraste. (D. R. POPESCU) 

Și, mai nou, cum ne mai frângem mâinile a 
disperare când demnitari americani mai mari sau 
mai micuţi ne bagă în aceeaşi oală cu Bulgaria, 
Albania, Macedonia! (LUMEA MAGAZIN, 1-12, 
1999) 


A fi bolnav de oală (Pop.) = A fi beţiv: 
Era harnic, dar cam bolnav de oală. 


A fi goală ca o oală (Pfm.; d. case) = A fi 
sărăcăcioasă: 

Casa-i goală ca o oală, de n-are de ce 
se prinde mâţa. (IULIU A. ZANNE) 


A fierbe (pe cineva) în oală seacă (sau fără 
apă) (Pop.) = A-i face (cuiva) multe neplăceri, 
a-i scoate sufletul, a-l chinui: 

Mă fierbe în oală seacă,/ Zi, noapte nu 
va să tacă. (ANTON PANN) 

Eu, bolnavă, Russescu preocupat, musafirii 
fără interes. Doar copiii şi vara basarabeancă 
drăguți — veştile stagnează, ne fierb nemţii şi ruşii în 
oală seacă. (ALICE VOINESCU) 

Era duminică şi a doua zi se deschideau 
cursurile. — Am găsit ! strigă el vesel. — Atunci 
hai şi spune repede, nu mă mai fierbe fără apă. 
(CORNELIU BUZINSCHI) 


A gusta la oala cu chişleag. v. gusta. 


A lua (sau a prinde, a ridica pe cineva) ca din 
strachină (sau ca din oală). v. lua. 


A plăti oalele sparte (de altul) (Pfm.) = A plăti 
paguba făcută de altul, a suferi pentru faptele 
altuia: 

Cetăţeanul,  imbecilul care plăteşte 
oalele sparte şi improvizate, naivul care votează 
o listă sau alta sperând în mai bine, nu se 
bucură de niciun drept. (ZAHARIA STANCU) 

M-am băgat din prostie în afacerea 
asta, mi-ai promis bani mulţi şi până la urmă 
văd că eu o să plătesc oalele sparte, pe mine o 
să mă ia poliția! (EUGEN PATRICHE) 

A pune (pe cineva) în oală (Pop.) = A întrece pe 
cineva: 
După ce s-a apucat serios de treabă, el 


i-a pus în oală pe toți vecinii săi. 


A pune (sau a băga etc.) pe toți într-o ciorbă 
sau oală. v. ciorbă. 


A pune (toate) în aceeaşi oală (Pfm.) = A 
amesteca lucruri, probleme diferite, producând 
neînţelegeri, confuzii: 

Mai târziu am observat la noi o tendinţă 
de a pune pe toți ţăranii în aceeaşi oală... (GH. 
JURGEA-NEGRILEȘTI) 

Dacă cineva ar avea necuminţenia de a 
pune ştiinţa şi literatura în aceeaşi oală, acestea 
s-ar bate cap în cap ca berbecii, pentru că una 
se adresează minţii şi alta sufletului. (CĂLIN 
KASPER) 


A se amesteca (a se băga sau a-şi băga nasul) 
acolo unde nu-i fierbe oala (Pop.) = A 
interveni nepoftit în discuţie sau în soluţionarea 
unei chestiuni: 

Nici vin cu apă n-am să mestec,/ Nici 
dau un ban pe toată fala./ De-aceea n-am niciun 
amestec/ Oriunde nu îmi fierbe oala. (MIHAI 
EMINESCU) 

Nu-ţi mai băga nasul unde nu-ți fierbe 
oala! (HORIA LOVINESCU) 

Unde nu-ți fierbe oala, nu-ți băga 
lingura. (|. C. HINŢESCU) 


A se face (sau a fi) oale şi ulcele sau a se face 
pământ (sau lut) de oale (Pfm.) = A fi mort de 
mult: 

Despre noi nimeni nu are să mai știe nimic 
când om fi oale si ulcele. (CEZAR PETRESCU) 

Nu ştiţi că mătuşa-i moartă... şi s-a făcut 
oale şi urcioare sărmana? (ION CREANGĂ) 

Ce minunat ar fi fost dacă tata l-a fi 
descoperit din nou, dar tata era deja pământ de 
oale şi ulcele! (PETRE BARBU) 


A se feri (sau a se teme) ca de oala mălaiului 
(Pop.) = A se feri cu multă grijă să facă ceva: 


El ştia ce i se pregăteşte, dară se feri ca 
de oala mălaiului să nu dea în clapcă (cursă, 
capcană]. (P. ISPIRESCU) 


A sufla (sau a se uita) în fundul oalei (Pfm.) = 
A bea zdravăn, a se îmbăta: 
În ultima vreme, el sufla cam des în 


fundul oalei și nu te mai puteai înţelege cu el. 


A-i fierbe două oale, una seacă şi una goală 
(Pop.) = A-i merge foarte rău: Săracul fierbe 
două oale: una seacă şi-alta goală. (POP.) 


A-i fierbe oala fără foc (Pop.) = A-i merge 
bine: 

[...] dar oamenii acum se lăudau bine, 
căci boierul îi luase la iubire şi treaba mergea 
tot din plin, ca la cel cu noroc, la care fierbe 
oala şi fără foc. (COLINDE din ARDEAL, vol. 
22, 1913) 

La casa cu noroc fierbe oala fără foc. 
(POP.) 

La omul cu noroc, fierbe oala fără foc. 
(TEODOR FLONTA) 


A-i pune cuiva oala (Pfm.) = A fermeca pe cineva: 
[...] ibovnica mea parcă mi-a pus oala! 


(POP.) 


Ajunge (sau e destul) un ciomag (sau o bâtă, o 
măciucă) la un car de oale. v. car. 


Cât o oală de praznic (mare) (Pop.) = Foarte 
mare: 

Hrubă astupată cu capac de fier și 
încuiată cu lacăt cât o oală de praznic mare. 


(CEZAR PETRESCU) 


Mustăţi (făcute) pe (sau aduse a, date după) 
oală = Mustăţi cu vârfurile lăsate în jos: 

lar se oțărăsc la tine cei şapte draci! îi 
zice râzând Nechifor şi-şi mângâie mustața 
groasă adusă a oală. (MIHAIL SADOVEANU) 


Mustăţile îi caută (sau îi trag) a oală (sau spre 
fundul oalei) sau i-a crescut mustaţa în oală 


Vasile ILINCAN 


sau i-s mustăţile făcute pe oală (Pop.) = Se 
spune despre un om căruia îi place să bea: 
Mustaţa căruntă, rară şi aspră, care-i 
venea peste gură, trăgând a oală. (ON 
AGÎRBICEANU) 
Și pe urmă mustăţile blonde, cărunte și 
lăsate a oală, nu dovedeau semn bun din 


partea-i... (GIB I. MIHĂESCU) 


Sună a oală (Pfm.) = Se spune despre cineva 
care e grav bolnav: 

Imediat sună tot a oală şi al doilea 
(GALA 


craniu apăru în zarea focului. 


GALACTION) 


Va mai veni oala la spuză = Se spune pentru a 
arăta nerecunoscătorului că poate va mai recurge 
la serviciile cuiva: 

Va mai veni oala la spuză. Frate, frate, 
brânza e pe bani. (P. ISPIRESCU) 

Va mai veni oala la spuză. (|. C. HINȚESCU) 


OARĂ 

A fi în ori bune (Reg.; lpl.) = A fi bine dispus: 
Îi place a fi totdeauna vesel [...] în ori 

bune, nu tăcut. (SIMION FLOREA MARIAN) 


A scoate pe cineva din ori (Reg.; mpl.) = (A-şi 
pierde) sau a face pe cineva să-şi piardă cumpătul: 

Scos din ori priveşte stăpânul şi grăbeşte. 
(G. COȘBUC) 


A-i veni (cuiva ceva) în ori (Reg.; lpl.) = A-i 
veni cuiva ceva în gând: 
Când îmi vine mândra-n ori,/ Mă leagăn 


ca iarba-n flori. (SIMEON C. MÂNDRESCU) 


A-şi veni în (sau la) ori (sau, rar, în oară) = A 
reveni la starea obişnuită, a-şi veni în fire, a se 
reculege; a se restabili, a se reface: 
Abia şi-au putut veni în ori. (|. G. SBIERA) 
Ticăitul monah își venise în ori din 
spaima ce îndurase. (MIHAIL SADOVEANU) 
Indică 


De câte ori... de atâtea ori = 


simultaneitatea unor acțiuni: 

De câte ori s-a întrupat din nou, de 
atâtea ori a băut din apa [...] Lethei. (MIHAI 
EMINESCU) 


OARBA 
A da cuiva cu oarba (Pop.) = A pune la punct 
pe cineva: 


Să-mi dai cu oarba dacă voi face altfel! 
(TUDOR PAMFILE) 


OARECE 
A avea oarece (pe cineva) (Îrg.) = A fi supărat 
(pe cineva): 

Am oarece pre tine, că dragostea ta dintâi o 
ai lăsat. (NOUL TESTAMENT de la BĂLGRAD) 


OARECUM 
A-i fi (cuiva) oarecum = A-i cuiva greu; a-i fi 
ruşine, a se jena: 

Mă mir că nu ţi-e oarecum, să-ți fie, zise 
Nichifor posomorât; eşti un cheag zbârcit, mai 
ca și mine, şi iaca ce-ţi urlă prin cap!... (JON 
CREANGĂ) 

Fugea, pentru că îi era oarecum ruşine 
de nevastă-sa, îi era silă de gura lui Mau şi-l 
plictisea dojana tontului de cumnatu-său. (ION 
MARIN SADOVEANU) 


OARZĂN, -Ă 
A spune una oarzănă = A spune o minciună 
mare, gogonată: 

Ea începuse să spună una oarzănă şi pe 
loc s-a schimbat la faţă. 


A-i spune (sau a i-o spune) cuiva oarzăn(ă) (în 
faţă) = A-i spune cuiva ceva fără ocolişuri: 
Acolo să se ducă, mă, să-i spuie vorbă 
oarzănă, că el săracu” nu ştie, mă, că-i bătrân 
[...] (OCTAVIAN GOGA) 
De nu l-oi face mi-a spus oarzin că-mi taie 
capul, ca la un pui de găină. (|. POP-RETEGANUL) 
Dar Şuluţiu a trimis un protest la Cluj în 


care le-a scris „oarzăn” că nu suporta ca biserica 

lui să fie considerată ca apendice a celei latine din 
Transilvania [...] (ANUARUL INSTITUTULUI 
de ISTORIE „A. D. XENOPOL”, vol. 27, 1990) 


OASTE 

A face oastea (Îvp.) = A executa serviciul militar: 
A făcut oastea doisprezece ani. (LIVIU 

REBREANU) 


A merge ca surdu-n oaste. v. surd. 


A se ridica cu oaste pre cineva (sau cu sabie 
asupra cuiva). v. ridica. 


Oastea (sau armata, ceata) lui Papuc (Fam.; 
gmt. şi dep.) = Colectiv neorganizat, nedisciplinat: 

Oastea lui Papuc: unul vine, doi se duc. 
(TUDOR PAMFILE) 

Harap-Alb înainte şi ceilalți în urmă, 
care de care mai chipos și mai îmbrăcat, de se 
târâiau ațele şi curgeau obielele după dânşii, 
parcă era oastea lui Papuc Hogea Hogegarul. 
(ION CREANGĂ) 

De la ferestre, desfăcute de obloane, Se 
aud tot felul de chiote năzdrăvane, Se strigă cu 
mâinile căuc: — Uite, uite Armata lui Papuc! 
(CAMIL PETRESCU) 

[...] unii chiar aveau în picioare papuci 
de plajă şi câțiva clămpăneau la fiecare pas [...] 
— Ceata lui Papuc! glumise Radu, care nu-şi 
pierdea umorul în nicio [...] 


(ANASTASIA POPA) 


împrejurare 


OBADĂ 
A pune sau a duce (în) obezi (Îvp.) = A 
subjuga; a imobiliza: 

Erai slobodă... şi te puseră în obezi |(înv., 
numai la pl.) instrument alcătuit din două bucăţi de 
lemn alăturate, prevăzute cu găuri, în care se prindeau 
picioarele sau, mai rar, mâinile osândiților, pentru a-i 
mobiliza; (pex.) cătuşe]. (ALECU RUSSO) 

Fiindcă se împotrivi pe dreptul său, l-au 
mai băgat şi la başcă, l-au mai ferecat şi la 
obezi. (CEZAR PETRESCU) 

Îl găsi după un an/ În cârciuma unui 
han;/ Și ducându-l în obezi/ La ispravnic, cu 
dovezi [|...] (ANTON PANN) 


A se face obadă (Reg.; d. caii de tracţiune) = 
A-şi îndoi spinarea, opintindu-se: 
Cei doi cai mai aveau puțin de urcat și 


se făceau obadă, căci şi carul era prea încărcat. 


A-i sări (cuiva) ţandăra (de-a-ndoaselea sau 
arţagul, aşchia, bâzdâcul, muștarul, obada, 
ţâfna). v. sări. 


OBEJDIE 

Te duce obejdia = Ghinionul te împinge la ceva rău: 
Te duce obijdia. Te 

(„soarta, ursătoarea”). Te trage aţa, nevoia, Zahărul. 

(DIN VIAȚA POPORULUI ROMÂN, 1928) 


duce  nenorocul 


OBIALĂ 
A dormi obială (Pop.) = A dormi profund: 

— Ce-ai visat, mamă?/ — Ce să visez, 
băiete, c-am dormit obială. (MARIN SORESCU) 


A ninge cu obiele (Pop.) = A ninge cu fulgi mari: 
Când ninge cu fulgi mari (foloştine), se zice 
că ninge cu obiele, şi se descalță Dumnezeu atunci. 


(DIN VIAŢA POPORULUI ROMÂN, 1915) 


A scoate (pe cineva) din obiele (Pop.) = A ajuta 
pe cineva să ajungă la o situaţie mai bună: 

„Și m-ai scos den obiele şi den sărac m-ai 
îmbogăţit”. I-au dzis Vasilie-vodă: „Așea ştiu şi 
eu.” (MIRON COSTIN) 

Matei Basarab boiereşte pe un fost rumân, 
Vasile Lupu a ridicat din „obiele” pe serdarul 
Ștefan etc. (REVISTA de ISTORIE, nr. 32, 1979) 


A-i curge cuiva obielele de pe cineva (Pop.) = 
A fi sărac şi rău îmbrăcat; a fi zdrenţăros: 

Care de care mai chipeș şi mai 
îmbrăcat, de se târâiau aţele și curgeau oshelele 


după dânşii. (ON CREANGĂ) 


Vasile ILINCAN 


A-l arde obielele (Pop.) = A se afla într-o 
situație dificilă; a fi strâmtorat: 
De ceva vreme, el nu-și mai găsea locul 


de parcă îl ardeau obielele. 


A-şi căuta (sau a-şi vedea) de obiele = A-şi 
vedea de interese (descurcându-se fără ajutor): 
„îşi vedea de obielele sale... (DUMITRU 
CRUDU) 
— Mai bine ţi-ai căuta de obiele şi i-ai 
lăsa pe alţii în pace! 


OBICEI 
A avea obicei (sau deprindere). v. avea. 


A pune limbii obicei (Îvr.) = A se reţine de la 
vorbă: 

Gura sa o deşșchise cu socuteală şi cu 
tocmală și limbii sale puse obiceaiu. (MOSES 
GASTER) 


Câte bordeie, atâtea obiceie (sau tot bordeiul 
îşi are obiceiul) = Fiecare cu tradițiile lui: 

Când încep a se naște „câte bordeie 
atâtea obiceie” trebuie să existe o normă 


obiectivă, neschimbată, pentru  regularea 
raporturilor dintre oameni, ş-aceasta-i colecția 
de legi scrise [...] (MIHAI EMINESCU) 
Țăranul spune: câte bordeie, atâtea 
obiceie. E regula de aur a convieţuirii rurale. 


(PETRE PANDREA) 


OBLÂNC 
A lua straiţa la oblânc (Reg.) = A pune traista 
pe umăr: 

Atunci pusnicul Petru, îmbrăcat c-o 
rasă aspră de păr, desculț şi cu traista la 
oblânc, porni călare pe un măgar, să-şi ţie 
cuvântul. (D. D. PĂTRĂȘCANU) 

[invitaţii] au mărșăluit, umăr la umăr, 
cu muscheta la spinare şi traista de merinde 
aninată la oblânc, de la Austerlitz, Jena si 
Waterloo, prin Gettysburg şi Antietam, cu oprire 
la Plevna. (http://www.zf.ro/) 

OBLON 
A trage obloanele = A lichida o afacere, a da 
faliment; a lichida ceva: 

Revoluţia fiscală şi criza forței de muncă trag 


obloanele afacerilor. (https://www.desteptarea.ro/) 
Rapid nu va juca în Liga 1 şi trage 
obloanele. Curtea de Apel a amânat procesul privind 


suspendarea falimentului. (http://www.prosport.ro/) 


OBLU, OABLĂ 
A spune (sau a zice, a grăi) oblu (Reg.) = A 
vorbi deschis, direct: 

Nu vreau să te votăm! dar de nu te vei 
supăra pe mine, eu ştiu să-ţi spun ce te apasă mai 
tare, nu te vei supăra dacă ţi-o voi spune oblu în 
faţă! (NICOLAE BOCŞAN, VALERIU LEU) 

Cum am mai Zis, românul nu poate 
suferi pe omul închipuit, i-o şi spune oblu-n față 
[...] d. POP-RETEGANUL) 


A-i merge cuiva oblu (Reg.) = A-i merge bine: 

Fii şi tu mai destins, ia-o oblu, vorba lui 
Pirgu, și treaba va merge ca unsă. (ŞERBAN 
TOMȘA) 


OBOL 
A-şi da obolul = A contribui cu un mic ajutor în 
scop de binefacere: 

Pentru acest scop, întâi boierii români 
şi-au dat obolul lor sprijinind trupele româneşti 
care veneau să dea reprezentări de teatru 
românesc la Cernăuţi [...] (D. VATAMANIUC) 

Chiar dacă adesea a avut înfăţişare de 
Cenuşăreasă, creația populară şi-a dat obolul 
cu modestie şi în chip neprecupeţit la făurirea 
culturii moderne. (OVIDIU BÎRLEA) 


OBOROC 
A căra soarele cu oborocul = A face un lucru 
inutil: 

De nu te-aducea Dumnezeu pe la noi, 


eram să îmbătrânesc cărând soarele cu oborocul. 


(ION CREANGĂ) 


Dictionar de expresii româneşti în contexte (DERC) O— R 
Volumul al II-lea 


A coase la oboroace. v. coase. 


A pune (sau a ascunde, a ține etc.) ceva sub 
oboroc (Reg.) = A feri un lucru de văzul lumii: 

Eşti cel ce astăzi ai lumină; nu o pune 
subt obroc! las-o să lumineze aproapelui tău. 
(GALA GALACTION) 

Bată-te pustia noroc,/ Că te-am pus sub 
oboroc. (ŞEZĂTOAREA, I) 

Printre alte nenorociri inventate de 
comunism, a fost şi teroarea cărților de muncă, 
ținute sub oboroc de contabili şi cadrişti de tot 
felul. (VIAŢA ROMÂNEASCĂ, nr. 101, 2016) 


A sta (sau a zăbovi) sub oboroc (Reg.) = A 
rămâne necunoscut: 

Totuşi faptele cele strălucite ale lui 
Ștefan nu putură sta sub oboroc. (P. ISPIRESCU) 

Pus sub oboroc de ideologia oficială 
[...] 
individuale şi explozie pe plan social. (MIHAI 
CIMPOI) 


adevărul face implozie în conştiinţele 


A ţine (sau a pune) lumina sub oboroc (Fig.) = 
A ascunde lumii adevărul: 

Ticăloși şi buni de crucificat la pompa 
de apă erau numai cei ce ţinuseră lumina sub 
obroc [...] (G. M. ZAMFIRESCU) 

Și v-am adus un manuscris... Comuniştii 
ăştia... mi l-au terfelit, au încercat să-l ascundă, 
ca lumina sub obroc... (FLORIN IARU) 


OBOSEALĂ 
A pica de somn (de oboseală, de mers, de beat 
etc.). v. pica. 


A-l ajunge oboseala (pe cineva) = A fi peste 
măsură de obosit, a fi epuizat: 

— Ce vrei? După trei zile de nesomn, l-a 
ajuns și pe el oboseala. (AL. VLAHUȚĂ) 

Merse el cât merse, până ce l-a ajuns 
oboseala şi s-a pus la marginea drumului să se 
odihnească puţin. (LEGENDE POPULARE 
ROMÂNEŞTI) 

Frânt de oboseală (sau de osteneală). v. frânt. 


OBRAZ 
(A fi) fără (de) obraz (Pfm.) = A fi necuviincios: 
— Cu un renegat vorbesc, ştiu prea bine! 
Mi-ai fost elev, dar mi-i ruşine că mi-ai fost, că 
n-ai obraz nici cât o ciobotăl... (LIVIU 
REBREANU) 
Cum mergea, dă de niște copii făr-obraz, 


Chinuind un cățăluş. (|. POP-RETEGANUL) 


A (mai) avea obraz sau a (mai) avea încă 
obraz să... = A avea îndrăzneala să...: 

Ai băut cât şăpte şi mai ai obraz să te 
jăluieşti. (VASILE ALECSANDRI) 

Tu eşti bun de talpa iadului şi ai încă 
obraz să cauţi loc în rai. (C. NEGRUZZI) 

Și tot mai are obraz să mă mintă ca pe 
un gogoman! (LIVIU REBREANU) 

— Auzi, auzi, o întrerupse tată-săuj; și 
mai ai obraz să te atingi de surorile tale cele 


mai mari? (P. ISPIRESCU) 
A ajunge obraz. v. ajunge. 


A apuca (sau a prinde) (pe cineva) de obraz (Îrg.) 
= A face pe cineva să treacă drept mincinos: 

În zadar fata moșneagului spunea în 
urmă că acela este lucrul mânelor sale, căci 
îndată o apucau de obraz baba şi cu fiică-sa. 
(ION CREANGĂ) 


A avea (atâta) obraz (Pfm.) = A avea bun-simţ: 

Uliul cu cumătru va avea atâta obraz, 
pe lângă nas, și nu-i va mânca şi mai departe 
puii. (SIMION FLOREA MARIAN) 

Iubite şi stimate domnule Costăchescu, 
Nu v-am scris cât costă fotografiile fiindcă atâta 
obraz trebuie să am şi eu ca să nu vă iau câteva 
sute de lei dumneavoastră care mi-aţi dat [...] 


(MIHAI COSTĂCHESCU) 


A avea obraz subţire sau a fi subţire de obraz 
(Pfm.) = A fi bine crescut: 


Vasile ILINCAN 


— Nu te supăra, boierule, de întâmplarea 
ruşinoasă ce o trăieşti, dar albul strălucitor al 
albuşului de ou e deopotrivă cu pielea dumitale 
cea albă şi subțire, căci ai obraz subţire, de 
boier adevărat. (VALENTIN BERBECARU) 

lartă-mă, nu-mi place să le spun oamenilor 
de la obraz că-mi sunt datori... Dar ştiu că tu rezişti. 
Ai un obraz subțire ca petala de trandafir, dar 
rezistent ca oţelul. (DOINA JELA) 

[...] se vor fi îngrijit de pânzeturile şi 
căptuşelile fine ale hainelor cuconiţelor şi domnilor 
celor cu obrazul subțire sau, cum îi numeşte 
G. Costescu, „mai cu fason” [...] (ANDREEA 
RĂSUCEANU) 


A avea obrazul (sau şoriciul) gros (Arg.) = A fi 
nerușinat, impertinent: 

Mulţi dintre şoferii cu obrazul gros, 
destul de greu vizibili pentru oamenii legii, au 
parte de surprize neplăcute unde se aşteaptă 
mai puţin [...] (http://www.oradestiri.ro/) 


Ca să le fii pe plac maimuţelor trebuie să 
fii porc, şi cu şoriciul gros. Și mai ales nu târnosi 
mangalul, că te usuci; (MATEIU I. CARAGIALE) 

„Minciuna şi obrăznicia sunt şi ele arme 
omeneşti”, spunea lon Slavici, căci „obraznicul 
mănâncă praznicul”, iar „ruşinosul roade osul” 
sau „obrazul gros aduce pântecelui folos” [...] 
(DICŢIONAR de ETICĂ pentru TINERET, 1969) 


A căuta cuiva la (sau în) obraz (Reg.) = A ţine 
seamă de autoritatea cuiva: 

Îți cat la obraz, c-acu ţi l-aș terfeli. 
(GLIGORE M. JIPESCU) 


A da cuiva obraz (Pop.) = A îngădui cuiva prea 
multe, făcându-l astfel să devină obraznic: 

Celui fără rușinare/ De-i dai ceva obraz, 
sare/ Să ţi să urce-n spinare. (ANTON PANN) 

Nu, drăguță, să nu-i dăm obraz... Las’ pe 
mătușa, că ştie ea ce face. (V ASILE ALECSANDRI) 


A da obraz = A se înfățișa la cineva, a da ochi 
cu cineva: 

Da de unde și până unde la noi?... De 
atâta vreme de când nu ne-ai mai dat obraz. 


(VASILE ALECSANDRI) 

A face (cuiva) pe obraz (Reg.) = A se răzbuna 
pe cineva: 

Nu te teme, ştiu eu năzdrăvănii de ale 
Spânului; şi să fi vrut, de demult i-aș fi făcut pe 
obraz, dar lasă-l să-și mai joace calul. (ION 
CREANGĂ) 

— Na! încaltea v-am făcut și eu pe obraz. 
De-acum înainte spuneţi ce vă place, că nu mi-a 
fi ciudă, zise Gerilă, râzând cu hohot. (IDEM) 


A face obraz (la cineva) (Înv.) = A ţine piept, a 
face faţă: 

A lui Pomer istețime au făcut la toți 
obraz. (ALECU BELDIMAN) 


A fi cu două obraze (Înv.) = A fi nesincer, ipocrit: 

Muntenii erau cu două obraze; arătau 
prieteşug şi către Antioh Vodă şi către partea lui 
Mihai Vodă. (ON NECULCE) 


A fi gros de obraz sau a avea obraz gros (reg., 
de săftian, de scoarță etc.) sau a-i fi cuiva gros 
obrazul (Pfm.) = A fi obraznic: 

Lupul e gros de obraz, eu unul nu-i dau 
crezare câtă vreme este încă în pielea lui. 
(NICOLAE GANE) 

Te socoteam ciubotar cu ambiţie; dar 
văd că m-am înşelat... Ai obraz de săftian. [piele 
de capră (mai rar de vițel sau de oaie), subțire şi 
fină] (VASILE ALECSANDRI) 

— Gros obraz ai, becisnicule, dacă, după 
ficăloşiile pe care le-ai făcut învățătorului, mai 
îndrăzneşti să ne treci pragul! (LIVIU REBREANU) 

— Apoi n-oi fi eu chiar obraz de scoarță. 
Cum crezi dumneata, că o să te las singur 
acasă? (EUGEN LOVINESCU) 

Cu obraz gros şi semeţ/ Și cu gura de 
orbeț. (|. C. HINŢESCU) 


A ieşi (sau a scăpa, a o scoate la capăt) cu 
obraz (sau cu obrazul) curat (Pfm.) = A ieşi cu 
bine dintr-o situație dificilă: 

Harap-Alb, dacă vede reaua, i-aruncă 
pielea cea de urs, și apoi fuge cât ce poate cu 
sarcina în spate, tot înainte la Sfânta Duminică, 
scăpând cu obraz curat. (ION CREANGĂ) 


Dictionar de expresii româneşti în contexte (DERC) O— R 
Volumul al II-lea 


Bine-ar fi s-o pot scoate la capăt, măcar 
aşa, cu mama şi cu mătuşa Măriuca, gândeam 
eu, bătându-mi-se inima, ca-ntr-un iepure, de 
frică şi de osteneală. (IDEM) 

N-o scos-o la capăt cu obraz curat. 
(ŞEZĂTOAREA, III) 

O râs de s-o prăpădit, iar eu, de, am 
scăpat cu obraz curat, că nu-mi era aşa moale, 
drept să spun...(ION LĂNCRĂNJAN) 


A ieşi (sau a scoate) la obraze (Îrg.) = A deveni 
bogat: 

ÎI trămit la domnia-ta, ca să se mai 
roadă, să poată ieşi şi el, mâne, poimâne, la 
obraze. (NICOLAE FILIMON) 

E mult de când se împărtăşise publicului 
portretul acestei coconițe, şi lumea nu ştia nimica 
despre boierul dumneaei, pentru că nu era aşa 


ieşit la obraze. (1. HELIADE-RĂDULESCU) 


A închide (cuiva) uşa în obraz (Pop.) = A nu 
primi pe cineva: 
[...] 


rugăciunile părinților de-a-i lăsa şi pe ei, 


intră în grădină şi, cu toate 
domniţa le închise binişor uşa în obraz şi-i lăsă 
cu inima arsă. (BARBU DELAVRANCEA) 


A îngroşa din obraz (Reg.) = A deveni mai 
îndrăzneţ: 
Mai îngroașe din obraz. (GH. CIAUŞANU) 


A lua (sau a prinde, a dobândi) obraz (Îrg.) = 
A se obrăznici; a îndrăzni: 
Luasă cu toții un mare obraz. (POP.) 


A nu da obraz (Înv.) = A nu se prezenta în faţa 
cuiva: 

De unde şi până unde la noi?... De atâta 
vreme de când nu ne-ai mai dat obraz. (VASILE 
ALECSANDRI) 


A orbi sau a prosti (pe cineva) de la obraz 
(Pfm.) = A-i spune cuiva minciuni vădite; a 
încerca să înşele pe cineva în mod grosolan: 

Apoi nu mă orbi de la obraz așa. (|. L. 
CARAGIALE) 

Cum, eu le spun că am văzut cu ochii mei şi 
ei mă prostesc de la obraz? (MARIN PREDA) 


A spăla obrazul de ruşine. v. spăla. 


A(-şi) scoate obrazul în lume (sau printre 
oameni) (Pfm.) = A se arăta printre oameni: 

Mi se dusese buhul despre pozna ce 
făcusem, de n-aveai cap să scoţi obrazul în lume 
de ruşine. (ION CREANGĂ) 

De-aș avea nenorocirea să aib în numele 
și porecla mea atâte farafasticuri, nu mi-aş mai 
scoate obrazul printre oameni. (C. NEGRUZZI) 


A-i bate (cuiva) obrazul. v. bate. 


A-i crăpa (sau a-i plesni, a-i pocni) (cuiva) 
obrazul de ruşine = A-i fi foarte ruşine: 

Să nu mai ştie cineva, că-mi crapă 
obrazul de ruşine. (M. DAVIDOGLU) 

Nu ştia că boierii sunt în divorț şi încă a 
întrebat pe doamna (tare mai e frumoasă, nu-i 
fie de deochi) ce mai face conul Grigore, de i-a 
venit să-i plesnească obrazul de ruşine când a 
auzit cum e situația chiar din gurița cucoanei. 
(LIVIU REBREANU) 

Nu ştiu, zău, cum a sta şi asta! îmi 
plesneşte obrazul de rușine când gândesc cum 
am să mă înfățișez înaintea femeii celeia cu 
vorbe de-acestea... (ION CREANGĂ) 


A-i da (sau a-i pune) (cuiva) o pupăză în 
obraz. v. pupăză. 


A-i vorbi sau a-i zice cuiva (ceva) de la (sau în) 
obraz (Pfm.) = A-i spune cuiva ceva direct: 

Astăzi, mulțămită propăşirii şi civilizaţiei, 
foieşte în sânul poporului român un număr 
nenumărat de aceşti răsucitori de vorbe, care de care 
mai viteaz la limbă şi mai vrednic a-ţi spune de la 
obraz că la nămiez e noapte. (MIHAI EMINESCU) 

I-a spus-o şefului de la obraz, știu eu. 
(V. EM. GALAN) 

— Mai lasă şi tu omu-n pace ! i-a spus-o 
Indreiu de la obraz. Poate că are treabă. (ION 
LĂNCRĂNIJAN) 


Vasile ILINCAN 


Ideea asta ajunsese să-l obsedeze atât 
de mult, încât i-o trânti de la obraz [...] GOAN 
T. LAZĂR) 


A-şi curăţi obrazul Înv.) = A se dezvinovăţi: 
Ei îș curăţie obrazele, cum n-au știut 


nemică. (ION NECULCE) 


A-şi face obraz (Îrg.) = a) A se pune bine cu 
cineva: 

Scrie cărţi la Şermet, de-și face obraz. 
(ON NECULCE) 


b) A se preface: 
Ia las, mă omule, las! nu-ți mai face 


obraz! (ION CREANGĂ) 


A-şi pune obrazul (pentru cineva) (Pfm.) = A 
garanta pentru cineva cu cinstea, cu reputaţia, cu 
autoritatea proprie: 

Un director particular de teatru, care şi-ar 
pune nu numai obrazul, ci şi capitalul în joc, care 
ar avea sorți să-și vază inteligența şi munca lui 
proprie răsplătite și capitalul rentând mai bine ca 
în o altă întreprindere, nu şi-ar permite să fină 
porțile teatrului închise şase luni de zile [...] (l. L. 
CARAGIALE) 

Să-și puie cineva obrazul pentru unul ca 
ține şi să te hrănească ca pe un trântor, mare 
minune-i şi asta! (ION CREANGĂ) 

Îmi pare rău că la nevoie am pus obrazu 
pentru tine şi te-am scăpat de la primejdie... 
(CEZAR PETRESCU) 


A-şi tăvăli obrazul (Reg.) = A se face de ruşine; 
a se compromite: 

Nu-și tăvălea obrazul pentru asemenea 
leacuri. 


Cu ce obraz? (Pfm.) = Cu ce îndrăzneală?: 

— Cu ce obraz să mai ies eu în lume? 
Cine o să-şi mai dea copiii la şcoala mea? (P. 
ISPIRESCU) 

— Cu ce obraz mă faci pe mine de vină? 
(PETRU DUMITRIU) 

Cu ce obraz să se înfăţișeze înaintea lui. 
(ION CREANGĂ) 

Cu obraz curat (Pop.) = Cu conştiinţa curată: 

Harap-Alb, dacă vede reaua, i-aruncă 
pielea cea de urs, şi apoi fuge cât ce poate cu 
sarcina în spate, tot înainte la Sfânta Duminică, 
scăpând cu obraz curat. (ION CREANGĂ) 

Se hotărî să pună paltonul zălog 
birtaşului, ca să scape toţi cu obraz curat. 
(CEZAR PETRESCU) 

O râs de s-o prăpădit, iar eu, de, am 
scăpat cu obraz curat, că nu-mi era așa moale, 
drept să spun... (UON LĂNCRĂNJAN) 


Obraz subţire = Persoană fină, care trăieşte în 
lux, aristocratică, pretențioasă: 

De obraze subțiri, care vin de-a dreptul 
de la domnie, eu am început a mă teme. 
(MIHAIL SADOVEANU) 

Oare nu cumva v-aţi face şi voi nişte 
feciori de ghindă... că sunteţi obraze subțiri. 
(ION CREANGĂ) 


Obrazul subţire cu cheltuială se ţine (Pfm.) = 
Pentru a putea face faţă unor pretenţii, trebuie să 
dispui de mijloace corespunzătoare: 

Românul are multă dreptate când zice 
că obrazul subțire cu cheltuială se ţine. (IOAN 
SLAVICI) 

Obrazul subțire cu multă cheltuială se 
ține. (I. C. HINŢESCU) 

E adevărat că obrazul subțire cu 
cheltuială se ţine, dar povestea asta are şi ea o 


limită. (RADU ALDULESCU) 


Parcă i-a luat (sau îi luase) pânza de pe obraz 
(ori de pe ochi). v. pânză. 


Pre obraz sau pre (sau după) obrazul cuiva 
(Îrg.) = La fel cu cineva: 

Suntem pre obrazul și pre chipul celuia 
ce ne-au făcut. (CORESI) 


Să-ţi fie ruşine obrazului (sau să-ţi fie în 
obraz!) (Pfm.) = Se spune cuiva care a săvârşit 
ceva necuviincios: 

— A, vasăzică, dumneata erai duduița 


nostimă, domnişoară? Ei, bravo, ce să-ţi spun, 


Dictionar de expresii româneşti în contexte (DERC) O— R 
Volumul al II-lea 


frumos îți şade! Să-ţi fie ruşine obrazului! 
(LIVIU REBREANU) 

Nu ţi-e rușine obrazului!... te târguieşti 
pentru o cartofă. (VASILE ALECSANDRI) 

Aferim! Ruşine obrazului să vă fie; 
cogeamite feciori ca voi! Ca mâine îmblaţi după 
fete, sărind gardurile, şi cu lumânări la nas? 
(ION GRĂMADĂ) 

Nu, dar îi era greu omului să-şi dea 
slăbiciunea de gol şi-i răsunau mereu în urechi 
vorbele: „Ruşine să-ţi fie obrazului!” (IOAN 
SLAVICI) 


OBRICARIŢĂ 
A tăia (cuiva) din obricariță (Îrg.) = a) A struni 
pe cineva: 


b) A învăţa pe cineva minte: 
S-a găsit cine să-i taie din obricariță 
[porţie de mâncare pentru vite]. (ANTON PANN) 


OBȘTE 
A plăti (sau a da) datoria cea de obşte. v. 
datorie. 


OBŞTESC, -EASCĂ 
A-şi da obştescul sfârșit = A muri: 

El a murit cum a trăit, ca un stoic, 
nevoind să se abată de un fir de păr de la 
credințele sale; şi-a dat sfârşitul în braţele 
servitorului său [...] ION GHICA) 

Dragul tatei, iată că Dumnezeu mă 
cheamă. Sunt în clipa de a-mi da obştescul 
sfârşit. (P. ISPIRESCU) 

Însă Mircea își dase obștescul sfârşit pe 
scaunul domniei, în mijlocul tăriei sale; (AL. 


ODOBESCU) 


OCA 
A da (ceva) cu ocaua lui Cuza (Îvp.) = A da 
ceva cu generozitate: 

Cuza cheamă îndată la Palat pe Simion 
Mihăilescu [...] cerând cu insistență să-i dea 
vinul cu ocaua lui Cuza. (TEODOR BUCULEI) 


A duce cu ocaua plină (sau rasă) (Olt.; d. cai) 
= A merge repede şi uşor: 

Te duce cu ocaua plină (sau rasă) — 
merge bine, repede. (MATERIALE şi 
CERCETĂRI DIALECTALE, I, 1960) 


A prinde (pe cineva) cu oca (sau cu ocaua, cu 
măsura ori cu litra) mică sau a prinde (pe 
cineva) cu ocaua (Pop.) = A prinde pe cineva cu 
o minciună sau cu o faptă necinstită; a prinde pe 
cineva în flagrant: 
la, pe unii din noi, sfiicioşi şi sfinți, i-am 
prins cu ocaua mică. (BARBU DELAVRANCEA) 
— Bine, atâta am vrut să aflu din gura ta, 
pui de viperă ce mi-ai fost, zice atunci Spânul: 
numai cată să fie așa, că, de te-oi prinde cu oca 
mică, greu are să-ți cadă. (ION CREANGĂ) 
I-am prins... cu oca mică, la picioarele 
fetelor în genunchi. (VASILE ALECSANDRI) 
De ce-l trântește de chică? — L-a prins 
cu ocaua mică. (|. C. HINȚESCU) 


A umbla cu ocaua mică (Pop.) = A înşela: 

La următoarea întâlnire, Chelfă îi făcu 
un fel de somaţie lui Puiu: să nu mai umble cu 
ocaua mică, să-i spună ce s-a întâmplat cu eroii 
despre care-i vorbise. (ON VIANU) 

Primul ministru umblă cu ocaua mică. Îi 
duce pe beligeranți cu vorba. (ION PAS) 


Beţivului şi dracul îi iese cu ocaua înainte = 
Beţivul găseşte oriunde prilej să bea: 

Beţivului şi dracul îi iese cu ocaua 
înainte. (C. NEGRUZZI) 

Altă noutate: m-am mutat într-o casă 
unde se află și câteva frumușele, ce pe la lași le 
zic fete; ştii proverbu cela: „Beţivului şi dracu-i 
iese cu ocaua plină.” (ION CREANGĂ) 


Mai mare daraua decât ocaua (sau nu face 
daraua cât ocaua). v. dara. 


Vasile ILINCAN 


OCARĂ 

A ajunge (sau a (se) face, a fi etc.) de (râs şi de) 
ocară (Pop.) = A ajunge sau a (se) face, a fi etc. 
demn de dispreţ, de batjocură; a (se) compromite: 

Prea făcurăți neamul nostru de ruşine şi 
ocară,/ Prea v-aţi bătut joc de limbă, de 
străbuni şi obicei,/ Ca să nu s-arate-odată ce 
sunteți — Nişte mişei! (MIHAI EMINESCU) 

Atunci fiul craiului, mânios, îi mai trage 
un frâu, iar cât ce poate, apoi îl prinde în 
căpăstru şi, punându-i frâul în cap, zice în 
gândul său: „Să-l iau, ori să-i dau drumul? Mă 
tem că m-oi face de râs. Decât cu așa cal, mai 
bine pedestru”. (ON CREANGĂ) 

[...] îşi dedeau coate de râdeau, şi chiar 
se vorbiră, amândoi fraţii cu logodnicele lor, să 
facă pe fratele lor mai mic de râs şi ocară, când 
va veni cu broasca țestoasă înaintea 
împăratului. (P. ISPIRESCU) 

— Noroc că n-ai să răzbați până la 
dânşii, că te-or da afară şi m-ai face şi pe mine 


de ocară. (EUGEN LOVINESCU) 


A da de ocară cu... (Rar) = A se face de râs: 
Fără prietenia şi ocrotirea lui Muşat, 


Constantin ar fi dat de ocară cu milităria. 


(GALA GALACTION) 


A ridica (pe cineva) ocară Înv.) = A defăima: 
Păgânii... Să nu mai rădice pre creştini 


ocară. (DOSOFTEI) 


OCHELARI 

A avea ochelari de cal (Pfm.) = A refuza 
perceperea realității în întreaga ei complexitate; 
a fi retrograd; a fi o persoană mărginită: 

Numai că singurul om de stat care exista la 
acea dată în Europa, Winston Churchill, avea 
ochelari de cal. (DAN A. LĂZĂRESCU) 

Si, în plus, nu ţi se pare că studenții de 
la Matematică riscă să termine facultatea cu o 
cultură limitată şi cu ochelari de cal? 
(BOGDAN SUCEAVĂ) 

OCHI 
(A fi) om cu patru ochi (Pop.) = A fi persoană 
instruită: 

De atunci oamenii cei cu patru ochi, 
adică cei luminaţi şi cu multă ştiinţă de carte, 
zic: Cutare lucru stă deasupra capului cutăruia 
ori cutăruia, ca sabia lui Damocles, când voiesc 
să arate nestatornicia lucrurilor omeneşti [...] 
(P. ISPIRESCU) 

Cine ştie carte are patru ochi. (|. C. 
HINȚESCU) 


(A vedea) cu ochii liberi = (A vedea) fără 
ajutorul unui instrument optic: 

Și nu numai că se vedea cu ochii liberi, 
dar era un astru în adevăr măreț, deoarece 
întrecea în strălucire pe Jupiter [...] (VICTOR 
ANESTIN) 


(A-şi) roti ochii (sau privirea, căutătura). v. 
roti. 


A închide ochii. v. închide. 


A (nu) avea (sau lua pe cineva) la ochi buni 
sau a (nu) vedea (sau privi pe cineva) cu ochi 
buni (Pfm.) = A (nu) simpatiza pe cineva: 

Grădinarul îl învăţă cum să facă brazde, 
să semene flori, să le răsădească şi să le 
îngrijească. Și îl luase la ochi, căci era spirt, 
ştii, colea, cum trebuie omului, mână dreaptă, 
nu altceva. (P. ISPIRESCU) 

În afară erau trei mari împărăţii vecine, 
Austria, Rusia și Turcia cari nu vedeau cu ochi buni 
curentul unionist de la noi. (NICOLAE GANE) 


A (nu) le fi dat ochilor sau a (nu)-i fi dat cuiva 
de ochi să vadă ceva (Pfm.) = A (nu) avea 
ocazia să vadă ceva: 
Nu mi-a dat de ochi la nicio împărăție 
să văz astfel de legi. (|. GHERASIM GORJAN) 
Cui i-a mai dat de ochi să moară aşa de 
zgârcit? (BARBU DELAVRANCEA) 


A arăta (pe cineva sau ceva) din ochi = A semnala 
cuiva în mod discret (pe cineva sau ceva), făcând o 
mişcare uşoară a ochilor în direcția voită: 


Dictionar de expresii românesti în contexte (DERC) O— R 

Imi arătă, din ochi, 


(MIHAIL SADOVEANU) 


pe frate-meu. 


A arunca (sau a da cuiva) praf (sau colb, 
pulbere, sare etc.) în ochi. v. arunca. 


A avea ochi (Fam.) = A fi priceput în a aprecia 
un lucru: 

Ai luat un cal dă o să mă pomenești cât 
îi trăi... Ti l-am dat dumitale că am văzut că ai 


ochi la cai. (CAMIL PETRESCU) 


A avea ochi la spate (sau la ceafă) (Pfm.) = A 
vedea totul: 

Dar tu să ştii că eu dorm iepureşte; şi pe 
lângă işti doi ochi, mai am unul la ceafă, care 
șede purure deschis şi cu care văd, şi noaptea şi 
ziua, tot ce se face prin casă. (ION CREANGĂ) 


A avea ochii cârpiţi (de somn, de boală etc.). 
v. cârpit. 


A avea (sau a fi cu) ochii (pe cineva) = A nu 
pierde pe cineva din vedere, a urmări cu atenţie 
mișcările cuiva (în care nu te încrezi);: 

Să ştii că am să am ochii pe dumneata. 


(CEZAR PETRESCU) 


A bate la ochi (rar, la urechi sau la auz). v. 
bate. 


A beli ochii cât cepele. v. beli. 


A cheltui (sau a-l costa) şi ochii din cap (Pfm.) 
= A cheltui sau a-l costa ceva foarte mult: 

Am cheltuit și ochii din cap până am 
văzut-o mare. (VASILE ALECSANDRI) 

Nu te-atinge de mine... Îmi murdărești 
hainele... Și mă costă și ochii din cap. (BARBU 
DELAVRANCEA) 


A cumpăni din ochi. v. cumpăni. 


A da (cu) ochii (sau ochi) cu cineva (sau de 
ceva) = A vedea ceva sau pe cineva care îţi iese 

întâmplător în cale; a întâlni pe cineva (pe 
neaşteptate): a zări: 

Sărmana!... era leşinată de spaimă... 
când s-a trezit şi a dat cu ochii de mine... 
(VASILE ALECSANDRI) 

Când a dat cu ochii de tatăl său, Ana s-a 
oprit  încremenită de privirea lui rece, 
stăruitoare şi sălbatică ce-i străbătea în inimă 
ca un pumnal. (LIVIU REBREANU) 

Ea-şi aruncă-n cap cârpa, încuie uşa 
casei şi plecă cu paşi întinși spre Lipova, ca să 
dea ochi cu Trică. (IOAN SLAVICI) 

Ziua trecută, în duminica Floriilor, 
maica Aegidia, chiar maica Aegidia însăşi, a 
oprit-o, când a ieşit din biserică, şi i-a spus — ce 
ruşine! — că Nafl stă gură-cască pe la ferestre, 
ca să dea ochi cu fata Marei. (IDEM) 

[ZOE:] [...] Am venit numaidecât după 
Zaharia. N-am avut curaj să dau ochii cu el, 
măcar că nu crede... (|. L. CARAGIALE) 

Mâine sau poimâine, streinul care 
doarme sus are să dea ochii cu d. Demetru 


Demetrian. (CEZAR PETRESCU) 


A da (sau a arunca cuiva cu) praf în ochi. v. 
praf. 


A deschide (sau a face) ochii mari (cât cepele). 
v. mare. 


A deschide ochii pe cineva (Pfm.) = A se 
îndrăgosti pentru prima oară: 

Eram de zece ani. Și deschisesem ochii 
pe o copilă, cam de vârsta mea, cu care 
adeseori colindam viile, spunându-i câte văzute 
și nevăzute. (BARBU DELAVRANCEA) 


A deschide ochii. v. deschide. 

A face (cuiva) cu ochiul (sau din ochi). v. face. 
A face (cuiva) ochi dulci = A privi (pe cineva) 
cu dragoste; a curta: 


Minodora parcă uitase sărutarea cu pricina. 
Ba, în cele din urmă, prinse a face ochi dulci 


Vasile ILINCAN 


locotenentului, știi, cum fac femeile când vor să 
scoată pe bărbat din minţi. (LIVIU REBREANU) 

— Voi vă faceți ochi dulci, mă, şi 
nevasta-mea-i pe moarte. ION LĂNCRĂNIAN) 
A face ochi(i) mari (sau ca de bou). v. face. 
A face ochi. v. face. 
A fi cu ochi şi (cu) sprâncene = A fi prea 
evident pentru a fi negat: 

Confecţia-Bucureşti e cusută cu ochi şi 
cu sprâncene, cum te văd şi mă vezi, în 


interiorul hainei, sub buzunarul pentru cutia de 
țigări; (RADU COSAŞU) 


A fi numai ochi şi urechi (Pfm.) = A fi foarte 
atent: 

Studenţii de la cursurile de Inteligență 
Artificială erau numai ochi şi urechi. (FLORENTIN 
SMARANDACHE) 

Voi fi ochi şi urechi, dar mut, am decis 
până la urmă. (GABRIEL DIMISIANU) 


A fura cu ochiul (sau cu ochii, cu coada 
ochiului) (pe cineva). v. fura. 


A i se face (cuiva) negru (sau roşu) înaintea 
ochilor. v. face. 


A i se face cuiva întuneric (sau negru) 
înaintea ochilor. v. întuneric. 


A i se întoarce (cuiva) ochii în cap (sau pe dos) 
(Reg.) = Se zice când cineva este în agonie, când 
moare. (În imprecaţii): 

În cap ochii să i se-ntoarcă/ Și să-i fie 
graiul prins. (V ASILE ALECSANDRI) 


A i se scurge (sau a-i curge cuiva) ochii după 
cineva (sau după ceva). v. scurge. 


A ieşi din ochii cuiva (Pop.) = A ieşi din raza de 
vedere a cuiva: 
Abia ieșiți din ochii pandurilor... le iese 


înainte Orfano. (ION GHICA) 

A închide ochii (pentru totdeauna). v. închide. 
A închide ochii și urechile. v. închide. 
A înfige ochii. v. înfige. 


A întoarce ochii (sau a fi cu ochii întorşi) pe 
dos (Reg.) = A se uita urât: 

Șchiopul întinde armonica, întoarce 
ochii pe dos şi cântă falş o melodie armenească, 


tărăgănată şi monotonă. (LIVIU REBREANU) 
A lega la ochi (pe cineva). v. lega. 


A lua (pe cineva sau ceva) la că(u)tare sau la 
ochi. v. lua. 


A lua (pe cineva) la ochi (Fam.) = A avea 
anumite bănuieli (cu privire la cineva), a 
supraveghea atent mişcările cuiva, a suspecta: 

— Apoi dă, tată, cum a da târgul și 
norocul; am de trecut prin multe locuri şi nu vreau 
să mă ia oamenii la ochi. (ION CREANGĂ) 

Ti s-a părut că drumurile tale sunt 
din 
portarului care te luase la ochi. (ION PAS) 


închise pentru totdeauna... pricina 
Ai noștri, văzându-te că ne tot dai ocol, 


te-or cam luat la ochi. (ON LĂNCRĂNIAN) 


A măsura (sau a judeca etc.) din (sau după) ochi 
sau (cu ochii) (Fam.) = A examina cu privirea: 

Măsură din ochi gloaba  jigărită, 
harabaua prăpădită: — ... Vrei să mergi cu mine, 
puștiule? făcu el. (PANAIT ISTRATI) 


A măsura pe cineva (cu privirea sau cu ochii) 
de sus până jos (şi de jos până sus). v. măsura. 


A mânca (sau a înghiţi, a sorbi pe cineva) cu 
ochii (sau din ochi) sau a pierde (sau a 
prăpădi) pe cineva din ochi (de drag) (Pfm.) = 
A ţine foarte mult la cineva sau la ceva: 

Și de-aceea Harap-Alb o prăpădea din 
ochi de dragă ce-i era. (ION CREANGĂ) 

O iubeau împărăteasa şi împăratul pe fată 
de-o pierdeau din ochi, cât era de mlădioasă când 

umbla de colo până colo pe covoarele moi [...] 
(I. L. CARAGIALE) 

George Pintea sorbea din ochi pe Laura. 
Când s-au sărutat, după schimbarea verighetelor, 
s-au roşit amândoi aşa de tare că toată lumea a 


râs de dânşii. (LIVIU REBREANU) 


A mânca sau a înghiți (ceva) şi cu ochii = A fi 
ispitit de o mâncare atrăgătoare. (Fig.) A dori mult 
ceva: 

Ceasuri întregi pierdea Penelopa, 
mâncând cu ochii lacomi bijuteriile. (JEAN BART) 


A nu avea ochi să vezi pe cineva = A nu putea 
suferi pe cineva, a fi mânios pe cineva: 

Cu toate că el se nevoiește... să îl iubesc, 
însă eu din zi în zi îl uresc mai mult și n-am ochi 


să-l văz. (|. GHERASIM GORJAN) 
A nu crede ochilor (sau, înv., ochii). v. crede. 


A nu vedea (lumea) în faţa ochilor (Pop.) = A 
fi foarte supărat; a fierbe de mânie: 

Se făcu foc şi pară de mânie, se turbură 
de necaz și nu mai vedea înaintea ochilor. (P. 
ISPIRESCU) 

Nu-mi văd lumea înaintea ochilor de 


năcaz. (ION CREANGĂ) 


A nu-i sta (cuiva) (bine) ochii în cap = A avea 
privirea vioaie, jucăuşă: 

Eu ţi-am spus că ăsta nu-i teafăr, nici 
ochii-n cap nu-i Stau bine. (V ASILE FARAGO) 


A nu-şi lua ochii de la (sau de pe) cineva sau 
ceva. v. lua. 


A păzi ca lumina ochilor (sau ca ochii din 
cap). v. păzi. 


A păzi (sau a îngriji) pe cineva ca ochii (sau ca 
de doi ochi) din cap = A păzi pe cineva cu cea 
mai mare grijă: 

Avea vodă Calimah o iapă arăbească și 
o păzeau slujitorii ca ochii din cap. (MIHAIL 
SADOVEANU) 

Să îngrijeşti de calul meu ca de doi ochi 
din cap. (ION CREANGĂ) 


A pierde pe cineva sau ceva din ochi = A nu 
mai vedea pe cineva sau ceva care se depărtează: 
Din locul unde eram pitiți, ţânţăroaicele 
încercară să o imite, fără a-i pierde însă din 
ochi pe protagoniștii noştri. (GH. VÎRTOSU) 


A privi (sau a vedea pe cineva sau a se uita la 
cineva) cu ochi răi sau a avea (pe cineva) la 
ochi răi. v. rău. 


A privi cu ochi de piatră = A privi nepăsător, 
rece, indiferent: 

Constandin îl privea cu ochi de piatră. 
(PETRU DUMITRIU) 


A privi cu ochi mari = a) A fi uimit de ceea ce 
vede: 

Când să pornesc spre scară, zării pe 
demobilizat și pe ovrei. Se uitau la mine cu ochii 
mari, speriaţi, nemişcaţi. (LIVIU REBREANU) 


b) A i se dilata ochii de mânie, furie etc.: 
Mă priveşte cu ochii mari de copil 
furios. (CAMIL PETRESCU) 


A privi pe cineva cu (sau a avea pe cineva la) 
ochi buni (sau răi) = A simpatiza (sau a fi ostil, 
a nu avea la inimă) pe cineva: 

Nu se căia de loc că l-a primit la curtea 
sa, ba încă începuse a-l privi cu ochi buni. (P. 
ISPIRESCU) 

Am cam băgat eu de seamă că nu-l prea 
are la ochi pe Chiriac. (|. L. CARAGIALE) 


A pune (o armă) la ochi (sau a lua la ochi) = A 
tinti, a ochi: 

Petru își încordă arcul, îl luă la ochi, 
săgeata zbură şi în aceeaşi clipă se văzu trupul 
lui Malaspina căzând. (NICOLAE GANE) 

Când fură aproape de lup de o bătaie de 
săgeată, puse Făt-Frumos arcul la ochi. (P. 
ISPIRESCU) 


Vasile ILINCAN 


A pune ochii (sau capul, nasul, privirea) în 
pământ. v. pune. 


A pune ochii (sau, rar, ochiul) (pe cineva sau 
pe ceva). v. pune. 


A pune ochii în grindă sau a fi cu ochii stâlpiţi 
după uşă. v. grindă. 


A se băga în ochii (cuiva). v. băga. 
A se cobori în ochii (cuiva). v. cobori. 
A se înţelege din ochi (cu cineva). v. înţelege. 


A se uita (sau a privi) pe sub ochi (Pfm.) = a) A se 
uita urât. b) (Reg.) A închide ochii pe jumătate: 

Oricum ar fi, americanul îi privea pe sub 
ochi, iar Anton voia să-l porcăiască. (DUMITRU 
CRUDU) 


A se uita cu un ochi la slănină şi cu altul la 
făină (Pfm.) = a) A se uita cruciş: 

Se uita spre uşă și vedea pe cei de lângă 
fereastră. Era cu un ochi la slănină și cu unul la 
făină, cum zic țăranii. (MIHAIL SADOVEANU) 

E şbanghiu, privește cu un ochi la 
slănină şi altul la făină... (ADRIAN BUŞILĂ) 


b) (Fig.) A râvni la două lucruri deodată: 

Ascultă-mă pe mine, ăsta [Maiorescu] e 
un iezuit cu un ochi la slănină şi altul la făină. 
Vrea să împace și capra şi varza. (EUGEN 
LOVINESCU) 


A sta (sau a fi) cu ochii (pe cineva) sau a avea 
ochii (pe cineva) = A supraveghea pe cineva: 

Să ştii că am să am ochii pe dumneata. 
(CEZAR PETRESCU) 

Ar mai fi o etapă de provizorat, o perioadă 
în care vor sta cu ochii pe mine, să mă studieze ca 


pe o bacterie. (DĂNUŢ UNGUREANU) 


A trage cu coada ochiului (sau, mai rar, cu 
geana ori cu mustaţa). v. trage. 

A trece cu ochii (Înv.) = A nu lua în seamă, a 
nesocoti, a desconsidera: 

Judecăţile meale le-au trecut cu ochii, şi 
poruncile meale au supărat. (BIBLIA) 


A ţine (pe cineva) sub ochi (sau a sta, a fi) cu ochii 
pe cineva (Fam.) = A supraveghea îndeaproape: 

Aş sta cu ochii pe tine, ca pe butelie! — 
Aşa cum stai cu ochii pe Angela? — Mai rău! 
(VASILICA MITREA) 

Toţi stăteau cu ochii pe mine. (ION 
LĂNCRĂNIJAN) 


A vedea cu ochii altuia = A judeca prin prisma 
altcuiva: 

Copiii foarte mici nu sunt pregătiți să 
împartă cu alții pentru că pur şi simplu nu se pot 
pune în locul altcuiva. Capacitatea de a vedea 
lumea cu ochii altuia este un proces îndelungat. 


(ADRIAN ORBAN) 
A zvârli praf în ochii lumii. v. zvârli. 


A(-i) da (cuiva) ochii (sau pleoapele) în gene 
sau gene-n gene. v. geană. 


A(-i) sări în ochi. v. sări. 


A(-şi) arunca ochii (sau o ochire, o privire, o 
căutătură) la (ori asupra, pe, prin, spre, peste 
etc.). v. arunca. 


A(-şi) întoarce ochii (sau privirea) (de la ceva 
sau de la cineva) = a) A-şi îndrepta privirea în 
altă direcţie: 

Întorcându-şi ochii către partea de unde 
venea glasul. (V ASILE DRĂGHICI) 


b) A-şi pierde interesul (pentru cineva sau ceva). 
A-i cădea ochii în gură. v. cădea. 


A-i crăpa (sau a-i plesni, a-i sări cuiva) ochii (de 

ruşine, de foame, de oboseală etc.) (Pfm.) = A nu 

mai putea de ruşine, de foame, de oboseală etc.: 
Tânărul meu prieten se uita nelămurit, 


nepricepând ce i se-ntâmplă. l-am făcut un semn 


Dictionar de expresii româneşti în contexte (DERC) O— R 
Volumul al II-lea 


din ochi şi am dus discret arătătorul la gură. De 
ruşine crăpam, ce e drept, eu. (MIHAIL BENDER) 


A-i fi (cuiva) drag ca lumina ochilor. v. lumină. 


A-i fi (reg., a-i avea, a-i sta etc.) cuiva (drag) 
ca sarea-n ochi. v. sare. 


A-i fi drag cuiva (sau a iubi pe cineva ori a-i fi 
drag cuiva) ca ochii (din cap) sau a ţine la 
cineva ca la ochii din cap (Pfm.) = A iubi sau a 
fi iubit din tot sufletul: 

Nu mă face să te-aştept prea mult; mai 
am şi alte trebușoare, nu numai grija dumitale... 
Caimacamul își iubeşte nevasta ca ochii din cap, 
e şi bogat şi darnic. (|. L. CARAGIALE) 

Ce-ar fi trebuit să fie Glanetaşu, a fost 
feciorul. Era iute şi harnic, ca mă-sa. Unde 
punea el mâna, punea şi Dumnezeu mila. lar 
pământul îi era drag ca ochii din cap. (LIVIU 
REBREANU) 

Am venit Să-ţi spun că-mi ești drăguță 
ca ochii din cap. (V ASILE ALECSANDRI) 

El o avea foarte dragă, ca ochii din cap. 
(I. G. SBIERA) 

Si-l joc în frâu şi-l las în trap!/ Mi-e 
drag [roibul] ca ochii mei din cap/ Și nu l-aş da 
nici mort. (G. COŞBUC) 


A-i fugi (cuiva) ochii după cineva (sau după 
ceva). v. fugi. 


A-i fugi sau a-i aluneca cuiva ochii după (sau pe) 
cineva (Pfm.) = A privi insistent, cu admiraţie: 

Văd eu că-ți fug ochii după tinerele... 
(ZAHARIA STANCU) 

Nu bea, nu fuma, nu-i fugeau ochii după 
fete. De fapt, eu am umblat după el, ăsta-i 
adevărul. (SANDA BUDIŞ) 

Când vei vedea că soțul tău îţi este 
necredincios şi-i alunecă ochii după alte muieri, 
dă-i-o să se îmbrace cu dânsa, şi se va aprinde 
de dragoste pentru tine, încât nu va şti ce să mai 
facă şi cum să te giugiulească. (P. ISPIRESCU) 


A-i fulgera ochii (cuiva). v. fulgera. 

A-i ieşi ochii din cap. v. ieşi. 
A-i juca (cuiva) ochii în cap. v. juca. 


A-i rămâne cuiva inima (sau ochii) la ceva 
(sau la cineva) sau a-i rămâne cuiva ceva (sau 
cineva) la inimă. v. rămâne. 


A-i râde (cuiva) în ochi = A fi bucuros: 
Işi potrivi pe nas ochelarii de aur, semn 
de mare emoție la el, iar ochii, de obicei reci, îi 


râdeau. (LIVIU REBREANU) 
A-i scoate (cuiva) ochii (cu ceva). v. scoate. 


Are cu ce să-ţi ungă ochii = E bogat, poate 
mitui pe oricine: 

Vede binișor în pungă,/ Are ochii ce să-ți 
ungă. (|. C. HINTESCU) 


A-şi da cu degetul în ochi. v. deget. 


A-şi da ochii peste cap (Pfm.) = a) A fi pe 
moarte: 

Dând ochii peste cap, cască gura și 
fălcile îi trosniră. (BARBU DELAVRANCEA) 

În plus, dacă l-aş fi apucat de gât și l-aş 
fi răsucit ca pe ștuțul furtunului, Dura ar fi dat 
ochii peste cap și ar fi crăpat acolo [...] (PETRE 
BARBU) 


b) A cocheta; a face mofturi: 

Zenobia ofta des şi-şi dădea ochii peste 
cap, vrând astfel să arate tuturor că e pătrunsă 
de seriozitatea clipei [...] (LIVIU REBREANU) 

Ea ce face? Nimic, zâmbeşte și dă ochii 
peste cap. (PETRU POPESCU) 


A-şi deschide ochii bine. v. deschide. 
A-şi deschide ochii în patru sau a-şi deschide 
ochii (şi urechile) în patru sau a fi cu ochii în 


patru ori a fi cu ochii deschişi. v. patru. 


A-şi învârti ochii. v. învârti. 


Vasile ILINCAN 


A-şi scoate ochii (pentru cineva). v. scoate. 
A-şi vedea visul cu ochii. v. vis. 


Cât ai clipi (sau cât clipești) (din ochi sau cu 
ochii) sau cât clipeala ochiului sau în(tr-o) 
clip(e)ală (de ochi) = Imediat, numaidecât, 
foarte repede, într-o clipă: 

Șerpele, cât ai clipi, se prinse de vârful 
prăjinei. (POP) 


Cât vezi cu ochii (sau cu ochiul) = Cât cuprinzi 
cu privirea, până la depărtări foarte mari: 

Nimeni, nimic, cât vedeai cu ochiul. 
(PETRU DUMITRIU) 

Toate acestea au luat locul, povesteşte 
autorul, unui ţinut feeric, în care câmpul verde 
era presărat de cât vezi cu ochii pomi [...] 
(TANIA RADU) 


Cine ştie pe unde Îi sticlesc ochii. v. sticli. 


Cooperativa Ochiul şi Timpanul (Irn.; arg.) = 
Securitatea, poliția politică a regimului comunist: 

Detestă pe  „gurişti”, „urechiuşele”, 
„muncitorii cu gura” şi se fereşte de cei care 
lucrează la cooperativa „ochiul şi timpanul”. 
(EUGEN SIMION) 

Interesant este că Academia Caţavencu, 
publicaţia care a găzduit munca fotografilor de la 
„Ochiul şi timpanul”, nu a semnat fotografiile. 


(https://jurnalul.antena3.ro/) 


Corb la corb nu-şi scoate ochii = Cei de-o 
teapă nu-şi fac rău unul altuia: 

Nu că i-ar fi frică. Fiindcă vorba ceea: 
corb la corb nu scoate ochii. Dar ruşinea pe el 
să se pomenească cu asemenea bobârnac. 
(LIVIU REBREANU) 

— Păi, iată m-am gândit şi eu la acest lucru, 
tovarăşe Jukov! Ştii proverbul: Corb — corbului nu-i 
va scoate ochii! (V ADIM ȘTEFAN PIROGAN) 


Cu un ochi la răsărit şi cu altul la apus = Se 
zice despre cei care se uită cruciş: 

Cu un ochi la răsărit şi cu altul la apus. 
(P. ISPIRESCU) 


De ochii lumii (sau soacrei) = a) Pentru a salva 
aparențele, pentru a lăsa lumii o impresie bună: 

— Fă bine, domnişorule, şi închină cu 
noi un păhăruț! Titu se codi puţin, mai mult de 
ochii lumii, căci prilejul i se păru bun să afle 
câte ceva. (LIVIU REBREANU) 

Sau poate e „israelit” şi s-a botezat, ori 
și-a zis numai Popescu, știi, așa, de ochii lumii. 


(EUGEN LOVINESCU) 


b) Superficial: 

Se face curăţenie, se mătură arterele 
principale, se strâng gunoaiele, de obicei, de ochii 
soacrei. (MONITORUL OFICIAL al ROMÂNIEI, 
vol. 15, 2004) 


E cu ochi şi cu sprâncene = E evident, e clar, e 
cusut cu aţă albă: 

Era cu ochi şi sprâncene: „prietenii“ din 
Atâmaţi (mahala tot așa de vestită ca şi Comorofca) 
veneau să se răfuiască. (PANAIT ISTRATI) 

Era cu ochi şi sprâncene, că nu putea fi 
altceva decât o lance romană. (N. BATZARIA) 


Fuge de-și scoate ochii. v. scoate. 


Încotro vede cu ochii (sau unde îl duc ochii) = 
Indiferent unde, în orice direcție, fără țintă, aiurea: 
Inima-mi e moartă și brâul fără putere, 
mergeţi unde vă vor duce ochii, căci oriunde, tot 
mai bine veți fi decât cu mine. (NICOLAE GANE) 
Îi mai bine, poţi şti, să vă duceţi, 
încătrău, îţi vedea cu ochii. (TITUS POPOVICI) 


Mânca-ţi-aş ochii sau mânca (-mi)-te-aş. v. mânca. 


Munceşte, lucrează de-şi scoate ochii (Reg.) = 
Munceşte, lucrează etc. din răsputeri: 

Moş Nichifor fugea de cărăușie de-și 
scotea ochii. (ON CREANGĂ) 


Numai ochi şi urechi = Foarte atent: 
Se ridică — numai ochi şi urechi. (V. 
EM. GALAN) 

Iar eu, fugit de la şcoală, stăteam lângă 
gardul bisericii şi eram numai ochi şi urechi! 


(CĂLIN KASPER) 


Ochi pentru ochi (şi) dinte pentru dinte = Se 
spune atunci când întorci cuiva răul pe care ți l-a 
făcut: 

Frântură pentru frântură, ochi pentru 
ochi, dinte pentru dinte; cum a făcut el vătămare 
altui om, aşa să i se facă şi lui. (BIBLIA) 

„Ochi pentru ochi, dinte pentru dinte” 
este ceea ce au invocat atât teroriștii care au 
pus bombele la Maratonul din Boston, cât și 
teroriștii care au decapitat, joi, un soldat 
britanic. (http://www.dcnews.ro/) 


Ochii şi... sau... şi ochii (din cap) = Formulă 
prin care se recomandă grijă deosebită: 

Pe mine căutaţi să nu mă smintiţi: fata 
și ochii din cap, căci atâta vi-i leacul. (ION 
CREANGĂ) 


Plin ochi = Umplut până la limita capacității, 
fără să mai poată primi nimic în plus: 
Nistor umbla cu altă sticlă şi le turna 
paharele pline ochi. (PETRU DUMITRIU) 
Făt-Frumos se duse la hambare... şi le 
găsi pline ochi cu grâu. (SPIRIDON POPESCU) 
Într-o clipă fu adusă dinaintea ei o cofă 
plină ochi. (NICOLAE GANE) 


Prinde orbul, scoate-i ochii = Se zice când cineva 
te păgubeşte fără să-l poţi trage la răspundere: 

Se mai căi el o toană de neghiobia ce 
făcuse, dar acuma prinde orbul, scoate-i ochii, 
povestea ăluia. (P. ISPIRESCU) 

La nevoie, o întindeam la sănătoasa, şi 
domnul primar din Sorg n-avea decât să prindă 
orbul şi să-i scoată ochii. (ZAHARIA STANCU) 


OCHIRE 
A face (sau a întoarce) ochirea roată (Îrg.) = A 
privi în jur: 

Ursane frate! să-ţi faci ochirea roată,/ 
Și cât îi vedea zare a ta să fie toată! (VASILE 
ALECSANDRI) 

Și face ochii roată/ Peste oștirea toată. 
(A. MATEEVICI) 


OCOL 

A da ocol cu ochii (Pop.) = A privi de jurîmprejur: 
Nebunul dă un ocol cu ochii şi-şi 

opreşte privirile care ard spre ușa lui Zibal. (l. 

L. CARAGIALE) 


A da ocol ţării (ţărilor sau pământului) = A 
merge foarte mult: 

Trăsei gheata la picior/ Și dedei ţării 
ocol. (POP.) 


ODATĂ 
Odată (şi) odată = a) Cândva, demult de tot, de 
foarte multă vreme: 

Odată ş-odată a fost mândruța satului. 
(MIHAIL SADOVEANU) 


b) Într-o bună zi, cândva, mai curând sau mai târziu: 

Lui Euristeu, vezi, îi băgase în cap 
Junona că Ercule, odată, odată, are să-l dea jos 
de pe scaunul împărăției. (P. ISPIRESCU) 


ODIHNĂ 
A (nu) avea odihnă. v. avea. 


A duce sau a scoate la (bun) liman sau a aduce 
la limanul odihnei. v. liman. 


A pune (cuiva) odihnă (sau a lăsa ceva în 
odihnă) (Înv.) = A înceta de a mai folosi un 
obiect; a întrerupe o acţiune: 

Domnii şi boierii neamurilor ziseră între 
dânşii: să nu lăsăm popoarele noastre în odihnă, 
căci odihna deşteaptă gândirea; (ALECU RUSSO) 

El vedea bine că polonii sau turcii nu-l va 
lăsa mult în odihnă, dar socotea că, cu sprijinul 


Vasile ILINCAN 


Austriei, de care nu se îndoia, va putea lesne a pedepsi 
îndrăzneala dușmanului. (NICOLAE BĂLCESCU) 


A se da odihnei (Pop.) = A se culca, a dormi: 
Îl rugă să se dea niţel odihnei. (P. 
ISPIRESCU) 


A-şi pierde odihna = a) A nu putea dormi. b) 
A-şi pierde liniştea sufletească: 

Moşia Babaroaga însă nu-i mai dădea 
odihnă şi se înverşuna s-o achiziționeze cu orice 


sacrificii. (LIVIU REBREANU) 


Fii pe (sau în) odihnă (Pop.) = Fii fără grijă, 
liniştit; fii pe pace: 

Eu îmi fac datoriia... ca să te cercetez, 
însă dumneata... unge-mi osia căruței... și fii pă 


odihnă. (|. GHERASIM GORJAN) 


ODIHNI 

A odihni bucatele (sau mâncarea) (Pop.) = A 

se culca după masa de la amiază; a-și face siesta: 
Ceilalţi mai rămân oleacă sub răchită, 

să odihnească bucatele. (ION CREANGĂ) 
Boierul, cât de sărac, tot îşi odihneşte 

bucatele după masă. (POP.) 


Domnul (sau Dumnezeu să) îl odihnească (în 
pace) = Formulă prin care se invocă îndurarea 
lui Dumnezeu pentru cei morți: 

Cuminte mama! Dumnezeu s-o 
odihnească! Era o femeie fără multă învățătură, 
dar ce prevedere politică! (|. L. CARAGIALE) 

lar astăzi petrece în linişte lângă zidurile 
mănăstirii, Dumnezeu să-l ierte şi să-l odihnească 
întru împărăţia cerească! (ON CREANGĂ) 

Nu cunosc eu pe românașul ăla, care cel 
dintâi a zis: „A tunat și i-a adunat”, că, zu! dacă 
ar fi mort, i-aş zice: „Dumnezeu să-l odihnească 


în rândurile drepţilor”; (P. ISPIRESCU) 


OF 
A scoate (la) ofuri = A ofta, a se văita: 

Ioi, ce fain ficior îi Miron. Și oftează şi-şi 
scoate oful, şuierându-l printre buzele pline, 
rotunjite. (SILVIA OLT) 

„Dezgustător ar fi şi copacul/ Ce-ar scoate 
din cioturi ofuri şi scâncete/ Spre a ne da gata: 
loviți de durere/ De dinainte sfârşitul să-i 
plângem”, afirmă Pavel Boţu în poezia „Dezgust.” 
(REVISTĂ de LINGVISTICĂ și ŞTIINŢĂ 
LITERARĂ, 2003) 


OFICIU 
Bune oficii = Intervenţie binevoitoare în scopul 
unei concilieri; servicii făcute cuiva: 

S-a hotărât să recurgă la bunele oficii 
ale Engliterei. (ION GHICA) 


OFSAID 
A fi în ofsaid (Arg.) = a) (Spt.) A fi în poziție 
neregulamentară de joc: 

Mai întâi, a parat cu multă ironie 
acuzaţia lui Mourinho că la unul dintre golurile 
lui Lewandowski ar fi fost ofsaid [...] (BOGDAN 
SOCOL) 


b) (Fig.) A acţiona în mod necinstit, a comite un 
act ilegal. 


A prinde în ofsaid (Arg.) = A prinde pe picior 
greşit, a surprinde într-o situaţie nefavorabilă, în 
care nu are dreptate: 

A prinde pe cineva în ofsaid înlocuieşte 
la vorbitorii tineri expresii vechi ca a prinde cu 
mâţa-n sac sau a prinde cu ocaua mică, toate cu 
sensul „a prinde în culpă”; (MIOARA AVRAM) 

Mi-a zis că nu se bagă, îl prinde presa în 
ofsaid, îl fluieră, îl suspendă din funcţia de 
secretar şi din funcţia de purtător de cuvânt şi din 
funcţia de administrator general [...] (DUMITRU 
STANCU) 

Acuş” vine omu’ ăsta şi ne prinde în 
ofsaid, cu treaba nefăcută — zbiară Babanu, vizibil 
nervos, spre cei doi tovarăşi care stau rezemaţi de 
zidul scorojit al unei case şi fumează a lehamite. 
(ADRIAN MATEI) 

OFTA 
A ofta după cineva (sau după ceva) = a) A 
regreta mult pierderea cuiva (sau a ceva): 

Să oftezi dup-a ta fată. (MIHAI EMINESCU) 


b) A dori din tot sufletul pe cineva (sau ceva); a 
tânji după cineva (sau ceva): 

Toată ziulica ofta omul după o vorbă 
mai dulce. (|. L. CARAGIALE) 

Oftă după mărimea şi vitejia trecută a 
românilor. (NICOLAE BĂLCESCU) 


OFTICĂ 
A avea oftică (pe cineva) (Fam.) = A-i fi necaz 
(pe cineva), a nu-l putea suferi: 

Dar dacă Mimi avea oftică pe el, sărea 
după aceea primul şi striga: „Căderea ursului din 
lună!” şi se prăbuşea cât putea pe spinarea celui 
care se pusese capră. (MIRCEA CĂRTĂRESCU) 

La fel aveam oftică şi pe Sharapova 
pentru că era încrezută. (https://www.fanatik.ro/) 


Am oftică pe speculanţii din pieţe! 
(https://www.viata-libera.ro/) 


A-i fi oftică (de cineva sau de ceva) ori a-i face 
(cuiva) oftică (Pop.) = A-i face (cuiva) în ciudă, 
a supăra (pe cineva): 

[...] îi era oftică și fierbea că auzise prin parc şi 
de la vecinii bunicilor că îmi apăruse numele într-un 
cotidian [...] (bttps://cerasuscumlitteris.wordpress.com/) 


OFTICOS, -OASĂ 
A-i fi (cuiva) punga ofticoasă (Pop.) = A nu 
avea bani: 

[...] căci ne irosim anii de viaţă pentru 
bani şi apoi cheltuim banii pentru zile de viață 
pentru bani pentru zile de viaţă, dar ce faci dacă 
ai punga ofticoasă? (http://confluente.org/) 


OGAR 
(A fi) slab ca o scoabă (sau ca un ogar ori ca 
un ţâr). v. scoabă. 

Nici câine (sau, rar, copoi), nici ogar (Pop.) = 
Se spune despre un individ care nu aparţine, în 
mod clar, unei specii sau grupări, unei tagme: 

Alţii iar cu fudulie/ De neam mare vrând 
să fie,/ Se lipesc tot de cei mari.../ Nu-s nici 
copoi, nici ogari. (VASILE ALECSANDRI) 

Nu-i nici câine, nici ogar. (Se zice de acei 
care nu au o stare socială bine definită şi care, 
precum zice Francezul, nu sunt ni chair, ni poisson 
= nici carne, nici peşte). (IULIU A. ZANNE) 


OGHEAL 

A privi de sub ogheal = A privi cu indiferenţă: 
Spuneți, ce ştiţi mai mult a face, mişeilor, 

uneltitori de rele, iscoditori de dezbinări, ce 

priviți de sub ogheal păsul ţării şi alergaţi, ca 

dulăii, la pradă?! (AL. ODOBESCU) 


OGOD 

A duce ogodul cuiva (Înv.) = A menaja pe cineva: 
Ştie să ducă ogodul omului ori al boilor. 

(POP.) 


A fi în ogodul tău (al său etc.) (Mun.) = A fi în 
largul tău, al său etc.: 

[...] acolo hălăduiau lupii în ogodu lor. 
(AUGUST SCRIBAN) 

Păsările erau mai în ogodul lor. (POP.) 


A-i căuta (sau a-i face) (cuiva) ogodul (Reg.) = 
A căuta să-i faci pe plac cuiva: 

Omului trebuie să-i cați și lui ogodul. 
(GH. CIAUŞANU) 


Pre ogoadă (sau pre ogoada) cuiva = Pe placul 
cuiva, după dorința cuiva: 

Ucise Iacov fratele lu Ioan cu spata. Și 
văzu că pre ogoadă iaste iudeilor. (CORESI) 


OGODI 
A nu ogodi pe cineva = A se arăta nemulţumit 
de cineva: 


Vasile ILINCAN 


Începură a nu ogodi de Iacov şi de loan. 
(CORESI) 


OIŞTE 
A (o) nimeri ca Irimia (sau ca Ivan, ca Stan) 
cu oiştea-n gard sau a (0) nimeri ca ţiganul la 
împărat, a (0) nimeri ca nuca în perete. v. 
nimeri. 


OLAC 
A lua (pe cineva) de olac (Reg.) = A grăbi pe 
cineva: 

Şi îndată au răpedzit de olac şi l-au adus 
la Petru Alexievici, împăratul Moscului, în stoliță 
[(înv.) capitală, reşedinţă]. (ION NECULCE) 


Cal de olac = a) Cal de corvoadă: 

Zilnic pleacă din comercialul port 
optzeci până la o sută de cai de olac la casa de 
poștă, cu un căpitan, un logofăt, un ceauș şi un 
tatar. (NICOLAE IORGA) 


b) Om pus să muncească peste măsură. 


OLAT 

A da (sau a face) cuiva olat = A ceda, de obicei 

unei puteri străine, un teritoriu, o regiune etc.: 
Le-au dat hotar şi olat... şi au făcut 

pace. (ION NECULCE) 


OLOVENIE 
A-şi face de olovenie = A face după bunul plac; 
a-şi face de cap: 

Înveninatu de șarpe iasă singur la drum 
să-și facă de olovenie. (ŞEZĂTOAREA, III) 


OM 
(A fi) omul (sau om al) lui Dumnezeu = (A fi) 
om bun, cinstit, om de treabă: 

Atunci a zis femeia către Ilie: „Acum 


cunosc și eu că tu eşti omul lui Dumnezeu și cu 

adevărat cuvântul lui Dumnezeu este în gura ta!” 
(BIBLIA) 

Ai dat peste niște oameni ai lui Dumnezeu, 
dar să fi fost cu alții, hei, hei, mâncai păpara. (ON 
CREANGĂ) 

Sărac bărbăţelul meu,/ Toţi oamenii zic 
că-i rău/ Da-i omul lui Dumnezeu. (JARNÍK- 
BÎRSEANU) 


(A vorbi) ca de la om la om = (A vorbi) sincer, 
prieteneşte: 

Oameni de la antipozi, vouă vă vorbesc, 
vă vorbesc aşa de la om la om, cu puținul din 
mine ce a mai rămas din om cu picul de glas ce 
mai am în gâtlej. (BENJAMIN FONDANE) 

A început să meargă din casă-n casă pe 
la enoriaşii ortodocşi, ca să-i întrebe de ce nu 
vin la biserică, dar să şi vadă cum trăiesc și să 
vorbească cu ei, așa ca de la om la om. (CĂLIN 
KASPER) 


A face (pe cineva) om (Pfm.) = a) A instrui pe 
cineva, dezvoltându-i însuşirile, a educa, a 
instrui (pe cineva): 

Școala...om îl face. (ANTON PANN) 

— Ti-l iau, că e de casa mea. Eu l-am 


făcut om! (IOAN SLAVICI) 


b) A crea cuiva o situaţie avantajoasă din punct 
de vedere material şi social: 

Nenorocitule! ţi-ai aruncat norocul în 
gârlă: te făceam om! (|. L. CARAGIALE) 

Ascunde-mă undeva pe-aici, şi eu te fac 
om bogat... (IDEM) 

— Dacă ai înfigi 
administrator la moşia lui măcar vreun an, doi, 


putea să te 


ştiu că ţi-ar pune Dumnezeu mâna-n cap şi te-ai 


face om! (LIVIU REBREANU) 


A fi om (sau fecior) din (sau de) oameni = A 
descinde din părinți cu stare sau de neam nobil: 

Lasă că-s din oameni, lasă că-s cunoscută 
de toți boierii... dar apoi sunt și văduvă de trei 
bărbaţi. (VASILE ALECSANDRI) 


A fi om pe sine (Îvp.) = A fi stăpân pe voinţa şi 
pe acţiunile sale: 


Dictionar de expresii româneşti în contexte (DERC) O— R 
Volumul al II-lea 


Văzându-l aşa om pe sine, haiducul prinse 
să râdă, îl cinsti cu o palmă bine aşternută peste 
obraz, pentru ca altă dată să nu mai poarte 
degeaba pistoale la drum [...] (NICOLAE GANE) 


A se face om (sau, rar) a ieşi la oameni (Pop.; 
Ipl.) = A se îmbogăţi: 
— Dacă ai putea să te  înfigi 
administrator la moşia lui măcar vreun an, doi, 
ştiu că ţi-ar pune Dumnezeu mâna-n cap şi te-ai 
face om! (LIVIU REBREANU) 
Ca oamenii = Cu manifestări omeneşti, cum 
trebuie, cum se cuvine, bine: 
Dă și o farfurie de acolo, şi nişte furculițe, 
să mâncăm ca oamenii. (AL. VLAHUȚĂ) 


Ca omul = Cum se întâmplă în mod obişnuit 
oricui: 
Vrun păcat, vro greşeală, ca omul. 


(BARBU DELAVRANCEA) 


Oameni buni = Formulă de adresare: 

— Oameni buni, ştiţi pentru ce sunteți 
chemați aici, între noi? zise boierul cu blândeță. 
(ION CREANGĂ) 

Oameni buni, în camera mea erau cărți, 
(LILIANA 


albume de artă, dicționare |[...] 


NECHITA) 


Om bun (Pfm.) = Răspuns dat de către cel care 
bate la uşă, pentru a-l asigura pe stăpânul casei 
că vine cu intenții bune: 

— Cine e acolo? îi zise dinăuntru; dacă e 
om bun să intre, dacă nu, să nu vie, căci am o 
cățelușe cu dinţii de fier și cu măselele de oțel, 
și-l face mici fărâmi. — Om bun, răspunse fata. 


(P. ISPIRESCU) 


Om ca (toţi) oamenii (Fam.) = Om obişnuit, 
care nu se deosebeşte prin nimic esenţial de alții: 

De astă dată se auzi un glas pitigăiat 
dinlăuntru că-l întrebă: — Cine este? El răspunse că 
este om ca tofi oamenii, și cere să-l găzduiască. 


(P. ISPIRESCU) 

Omul (sau om al ori salba, poama) dracului. 
v. drac. 


Suflete ome (Înv.) = Formulă de adresare 
utilizată în stilul retoric: 

Suflete ome! nimea de ceia nu-ţi pot 
agiuta. (CODEX STURDZANUS) 


Un om şi jumătate sau un măgar (drac, 
dobitoc, prost, hoţ, porc de câine, ramolit) şi 
jumătate. v. jumătate. 


OMEGA 
(A fi) alfa şi omega. v. alfa. 


De la alfa la omega. v. alfa. 


OMENIE 
(A fi) om de omenie = (A fi) persoană de 
încredere, înzestrată cu însuşiri morale deosebite: 
Şi se pomeneşte că Ciubuc era om de 
omenie; fiecare oaspe ce trăgea la odaia lui era 
primit cu dragă inimă şi ospătat cu îndestulare. 
(ION CREANGĂ) 
După câte mi s-a spus, însă, el era un om 
drept, un țăran adevărat, care n-a furat şi n-a 
trăit pe spinarea altora, a fost cum se spune om 


de omenie. (ION LĂNCRĂNIJAN) 


A da (cuiva) omenie (Înv.) = A manifesta 
respect faţă de cineva: 

Prea mare omenie i-au dat împăratul. 
(GH. ȘINCAI) 

Jupea pe bieţii ţigani fără milă,/ lar omenie 
nu le da de un ban. (ION BUDAI-DELEANU) 

Ei, zice, mama lui, că eu dac-aş vedea că-i 
rău nu i-aş da omenie, că muierile mă ocărăsc, că 


de ce-i dau omenie. (SMARANDA VULTUR) 


A da pe omenie (Pop.) = A da pe încredere: 
Acești neguţători dădeau dinainte bani 
pe omenie unora din mocanii săceleni care le 


vindeau lâna. (GEORGE MOROIANU) 


Vasile ILINCAN 


A face omenie (cu cineva) (Înv.) = A se arăta 
blând şi înţelegător faţă de cineva: 

Împăratul vostru cu mine omenie de va 
face, binele de la dânsul voi 
(DIMITRIE CANTEMIR) 

„Măi, măi! — zicea cu indignare/ Oricum 


cunoaște. 


și cum e lucru mare,/ Să n-am eu cinste pe la 
sfinți!/ Dar, haid’ să cerc; ce-o fi, să fie!/ Să văd, 
afla-voi omenie/ La sfânta Sâmbătă!” S-a dus. 
(G. COŞBUC) 


A învăţa (pe cineva) omenie (Reg.) = A pedepsi 
sau a certa (pe cineva) pentru a cuminţi: 

— Aşa? adică tu ai făcut mişelia asta? Las” 
că te învăţ eu omenie! (|. POP-RETEGANUL) 


A merge (sau a se duce etc.) pe omenie (Îvp.) = 
A merge ca oaspete, de obicei la o rudă: 

Soldații români venit-au „pe omenie” la 
noi, şi puternicii zilei îi primesc cu braţele 
deschise [...] (BARBU DELAVRANCEA) 

În afară de petrecerile „pe omenie” ale 
fraţilor lui, când glumeau şi râdeau cu toții în jurul 
mesei, mai ales cu leliuca Lucreţie şi cu Onisei 
Oiţa, lor nu li se întâmpla nimic, nu mergeau nici 
unde, nici măcar în sat, la joc. (MARTA PETREU) 


A scoate (pe cineva) din omenie (Rar) = A 
degrada pe cineva (fizic sau) moral: 

L-au lovitu-l boală de-l scotea din 
omenie. (DOSOFTEI) 


A şti (la) omenie sau a şti ce-i omenia (Pop.) = 
A cunoaşte bunele moravuri: 

Am isprăvit. Că voi nu știți ce-i omenia. 
(LIVIU REBREANU) 

La despărţire îi menţionă, privindu-l 
semnificativ, că este evreu şi că o bună parte din 
categoria de care aparține ştie ce înseamnă 
suferinţa şi omenia. (DAN LUCINESCU) 

Că gendaru-i mare câne,/ Nu ştie ce-i 
omenie [...] (CRISTEA SANDU TIMOC) 


A-şi mânca credinţa (sau omenia, lefteria, 
(reg.) leanca). v. mânca. 

Pe omenia mea (Pfm.) = Pe cuvântul meu de 
onoare: 

Ți-o jur pe omenia mea că a fost bărbat 
ca tine şi ca mine... (MIHAI EMINESCU) 

— Ce, 
Dumneata nu plăteşti două pițule, îți spun pe 
omenia mea! (ION AGÎRBICEANU) 


dumneata încă eşti om?! 


OMIDĂ 

A mânca cât (sau ca) un lup (sau cât patru, 
cât şapte, cât un turc din cei calici, ca o 
căpuşă, ca o lăcustă, ca omizile, ca un popă, 
ca diacul de pomene, de parcă n-a văzut fir 
verde). v. mânca. 


OMIZI 
A se omizi de ziuă (Reg.) = A se crăpa de ziuă: 
Atunci îl aruncară sub o masă iar ei 
[dracii] își începură jocurile lor cele drăceşti şi 
jucară până să omizi de ziuă, atunci se făcură 
nevăzuți. (I. POP-RETEGANUL) 
Și s-a tot dus Parsion după pasăre până 
se omizea de ziuă. (IDEM) 


OMORI 
A omorî (pe cineva) cu zile (Pfm.) = a) A 
pricinui moartea cuiva înainte de vreme. 


b) A-i învenina cuiva viaţa în mod continuu: 
Au să mă omoare cu zile nepoatele 


acestea. (CEZAR PETRESCU) 


A omorî păduchele (sau puricele) pe burtă (Pop.) 
= A fi foarte sătul, după o masă îmbelşugată: 
[Ostaşii] stau în cantonamente în satul 
Valea Hoţului, din Transnistria şi, într-o noapte, 
fiind ospătaţi de niște femei din partea locului, 
unul dintre ei constată, sătul: „Acu poți omori 


păduchele pe burta mea”. (NICOLAE RUSU) 


A se omori cu firea = A face eforturi mari 

pentru a realiza ceva; a se strădui foarte mult: 
Costache, fără să se omoare cu firea, se 

arăta nepăsător şi spuse că probabil sunt tot chestii 


Dictionar de expresii româneşti în contexte (DERC) O— R 
Volumul al II-lea 


de-astea care semănau cu istoria cu seceta din 
Moldova [...] (VIAȚA ROMÂNEASCĂ, vol. 20, 
1967) 

Dramaturgul compune repede textul, fără 
să se omoare cu firea. (NICOLAE MANOLESCU) 


A se omori de râs (Pfm.) = A râde foarte tare: 

Dincolo nu mai găseşti decât unguri și 
iar unguri, cu izmene largi ca poalele ţărancelor 
noastre şi cu niște tichiuțe de pălării în cap de-ţi 
vine să râzi. Ghighi s-ar omori de râs până s-ar 
obișnui cu dânşii... (LIVIU REBREANU) 

Am râs de m-am omorât, ca şi tine, de 
conversațiile italieneşti ale măicuţii cu oamenii 
de serviciu; (IDEM) 


A sminti (sau a omori, a prăpădi, a răzbi, a 
stinge, a hâi, (reg.) a mântui, (reg.) a teşmeni, 
a usca, a zvânta etc.) (pe cineva) în bătaie (sau 
în bătăi ori cu bătaia). v. bătaie. 
A-şi înșela (sau a-şi păcăli) foamea = A-şi 
potoli foamea: 

Nu e bună [mămăliga de orz], dar omori 
foamea! (ELENA SPIJAVCA) 

Cum o văzu, el se duse să o ia [știuca] 
să-și aline foamea cu dânsa. (P. ISPIRESCU) 


A-şi petrece (sau a-şi trece, a-(şi) omorî) 
vremea (cu ceva) ori a-și trece din vreme. v. 
vreme. 


Parcă am omorât pe tata (pe mama etc.) sau 
doar (sau că) n-am omorât pe nimeni (în viaţa 
mea) (Pop.) = Se spune de către cineva aflat 
într-o situaţie foarte dificilă, pentru care nu este 
vinovat: 

Mersi! doar n-am omorât oameni la drum. 
D-aia şi eu, în ciuda repaosului d-voastră, m-am 
hotărât ca duminica să nu mai tunz pe nimeni. (|. 
L. CARAGIALE) 

[...] dar primul titlu la care m-am gândit, 
atunci, în graba aia dinaintea deadline-ului, a fost 
„Întâmplătorii din plecarie”, cuvinte care mi-au 


stat rău de tot în gât până când mi-am dat seama 

că nu pot să mă chinui în halul asta, chiar n-am 


omorât pe nimeni. (CRISTINA FRÎNCU) 


ONOARE 

A avea onoare (sau onoarea să... sau a..., de 
a...) = (În formule de politeţe) A avea cinstea 
să...: 

— Mă iartă, d-le, dar nici n-am avut 
onoarea de-a cunoaşte pe Beethoven. (MIHAI 
EMINESCU) 

Precum am avut onoarea a vă comunica 
în precedenta mea epistolă. (|. L. CARAGIALE) 


A da (sau a prezenta) onorul. v.da.? 


A face (cuiva) onoarea (sau onoare) să... (sau 
a...) = A face cuiva favoarea de a...: 

El nu-mi făcuse încă niciodată invitarea 
ca să-l vizitez. În fine, într-o zi îmi făcu această 
nespusă onoare. (MIHAI EMINESCU) 

Dacă excelenția sa ar vroi să-mi facă 
onoare a să încrede în devotamentul meu. (V ASILE 
ALECSANDRI) 


A face onoare (cuiva) = A servi cuiva spre 
laudă, spre cinste: 

Istoria acestui monument nu prea face 
onoare primului împărat creștin, căci, ca să 
vorbim curat, Arcul nu este câtuși de puţin al 
lui; (AL. ODOBESCU) 

Vreun oaspe îmi face onoarea a-mi 


vizita grădina. (C. NEGRUZZI) 


A face onorurile (casei sau ale balului) = A-şi 
îndeplini datoriile de gazdă la o recepţie sau la 
un bal: 

Chiva nu este pentru noi o servitoare, este 
o gazdă politicoasă, veselă, care ne face onorurile 
casei cu demnitate [...] (DAN BERINDEI) 

Onorurile balului le-a făcut comitetul 
doamnelor. (|. L. CARAGIALE) 


Am onoarea (să vă salut)! (Fam.) = Formulă de 
salut: 


Vasile ILINCAN 


Am onoarea să vă salut. Comisarul se 
frecă la ochi, puse hârtiile pe masă şi începu să 
râdă încetişor. (ADRIAN CHRISTESCU) 

[Maiorul (salutând):] Am onoarea să vă 
Sunt 


Natzmer şi vă deranjez pentru a vă înmâna o 


salut,  alteţele voastre! maiorul von 


scrisoare sosită chiar azi de la Viena. 
(CORNELIU ŞENCHEA) 


N-am (sau n-am avut etc.) onoarea (Fam.) = 
Nu cunosc şi nici nu am cunoscut pe cineva: 
Acestui răspuns îi răspunde în 
„Adevărul literar”, după două luni, un domn 
care iscăleşte Alexandru Claudian, de care până 
acuma n-am avut onoarea să auzim şi pe care, 
dar, nu am avut onoarea să-l atacăm nici măcar 


în gând. (G. IBRĂILEANU) 


Pe cuvântul meu (tău etc.) de onoare sau pe 
onoare (sau pe onoarea mea, a ta etc. pe 
onorul meu, al tău etc.) = Formulă folosită 
(pentru a întări adevărul unei afirmații sau) 
pentru a garanta respectarea unei promisiuni, a 
unui angajament: 

I-am promis pe parola de onoare că nu-l 
mai întreb nimic, şi mi-a promis negreşit să 
dejuneze aci cu noi: trebuie să vie! peste putință 
să nu vie!... (I. L. CARAGIALE) 

[MIȚA:] (a biletul, îl priveşte şi face o 
mutră grozav de disperată) A! Am să-mi răzbun!... 
(solemnă) Domnule, nu te juca cu inima unei 
femei nenorocite... Spune drept: biletul ăsta l-ai 
găsit în odaia  amantii d-tale?  Jură... 
[PAMPON!:] (grav) Pe onoarea mea! (IDEM) 

Pe onoarea mea, e ceva de speriat. 
(MIHAIL SADOVEANU) 

Pentru onor! (Mil) = 
prezentarea armei în semn de salut: 


Comandă pentru 


Pentru onor, la dreapta! Din dreapta, pe 
alee, se apropiau plimbându-se alene ofițerul de 
contrainformaţii al regimentului, adică securistul 


Panait [...] (ADRIAN CHRISTESCU) 


OP 
A avea op = A avea nevoie, a avea lipsă: 

Socotind împăratul Traian că fiecare 
stăpânire n-are op numai de arme, ci şi de învățături 
[...] și-au pornit învățăturile și meşteșugurile între 


supuşi. (GH. ȘINCAI) 


A fi op = a) A fi de folos, oportun: 
Toţi plecară-se şi fură op. (PSALTIREA) 


b) A trebui, a fi necesar: 
Op să ştim. (LAZĂR ŞĂINEANU) 


OPINCĂ 

A călca (pe cineva) pe opinci (Pop.) = A jigni: 
Nu mă călca pe opinci,/ Că eu ştiu ce 

vrei să zici; (POP.) 


A fi din opincă (Pop.) = A fi de origine ţărănească: 
Nu eşti român ca mine, vere, zicea un 
țăran ciocoit unui fecior de boier, nu eşti fiu al 
poporului, ieşit din opincă, nepot, strănepot de 
plugar, get-beget coada vacei,; (ION GHICA) 
Boierii — povăţuitorii satelor dinainte de 
descălecătoare, ridicaţi fireşte tot din opincă, sunt 
stâlpii şi fruntașii neamului [...] (AL. VLAHUȚĂ) 


A întinde (pe cineva) ca pe o opincă scurtă 
(Pop.) = A bate pe cineva foarte tare: 

Că, de e vinovat, îl întinde ca pe o opincă 
scurtă,/ Şi îl poartă pe la icoane./ Sau/ ÎI poartă de 
nas pe unde îi place. (ANTON PANN) 

Pe urmă... unde mi-ți începură dracii, măi 
nenişorule, să-l târnuie, să-l întindă ca pe-o 
Opincă Scurtă şi să-i cărăbănească toţi la pumni în 
spate şi după ceafă! (DIN VIAȚA POPORULUI 
ROMÂN, 1914) 

Îl întinde ca pe o opincă scurtă. (|. C. 
HINŢESCU) 


A pune cuiva (sau a-i da cu) opinca (în obraz) 
(Pop.) = A păcăli; a face de ruşine: 

Măi, măi, măi... să nu-mi fi pus opinca, 
berbantu cel de Pepelea?... lan să merg să mă 
sfătuiesc cu popa Macovei din sat... El, om cu 
carte... ştie multe... poate să mă dezlege de 
giurământ... (V ASILE ALECSANDRI) 


Dictionar de expresii româneşti în contexte (DERC) O— R 

Să nu-mi obraz. 


(ŞEZĂTOAREA, II) 


pui opinca-n 


A sparge dracul opincile (Reg.) = A nu-i merge 
bine cuiva; a i se înfunda: 

Însă/ Cine poartă plosca cu minciunile 
nu o duce mult./ Îşi sparge dracu opincile. 
(ANTON PANN) 

[...] dar o să spargă dracu opincile și 
parcă văd pe Dumitrăchiță al dumneavoastră 
bătut la falangă sau zdrobit cu 
(NICOLAE FILIMON) 


topuzul. 


A umbla cu opinci de fier (sau a rupe trei 
perechi de opinci de fier) (Pop.) = A umbla mult: 

Numai atunci vei da cu mâna de mine, 
când vei rupe trei perechi de opinci de fier. (P. 
ISPIRESCU) 

Fata i-a spus povestea călătoriei ei, cum 
a rupt cele trei perechi de opinci de fier şi a 
tocit cele trei toiege de oțel, până să ajungă la 
Sfânta Duminecă. (http://wwww.e-calauza.ro/) 


A-I strânge (pe cineva) opinca (sau carâmbul, 
cureaua etc.). v. strânge. 


A-şi lăsa (sau a(-şi) lepăda) opincile la barieră 
(Fam.) = A se muta de la sat la oraş; a ieși din 
categoria țăranilor, a se emancipa: 

Spre treizeci de ani, a lepădat de-a pururi 
opincile şi a încălțat cizme. (ION GHEŢIE) 

Țăranul, înainte de a intra în oraş, şi-a 
lăsat opincile la barieră, dar obielele, ba! (GH. 
NICULESCU, FLORENTIN SMARANDACHE) 


C-un pantof şi c-o opincă. v. pantof. 


De la vlădică până la opincă (Pop.) = Din toate 
clasele sociale: 

Astăzi toți, de la vlădică până la opincă, 
trebuie să luăm parte la nevoile și la fericirea 
țării. Muncă și câștig, datorii și drepturi, pentru 
toți deopotrivă. (ION CREANGĂ) 

Dumneavoastră, ca fiecare boier, numai 
ne-aţi poruncit Să aducem bolovanul, dar n-aţi pus 
umărul împreună cu noi la adus, cum ne spuneaţi 

dinioarea, că de-acum toţi au să ia parte la sarcini: 
de la vlădică până la opincă. IDEM) 

„De la Vlădică pân” la opincă” — se striga 
în sânul adunărilor — „ţara e sărăcită, contribuabilul 
îngenuncheat”. (MIHAI EMINESCU) 

De la opincă până la vlădică. (I. C. 
HINȚESCU) 


Fiecare ştie unde-l strânge opinca = Fiecare ştie 
mai bine decât alţii nevoile şi neajunsurile sale: 

De două zile mă topeam când îmi 
spunea câte ceva. Fiecare ştie unde-l strânge 
opinca. Cred că era prima oară când îi vorbeam 
pe tonul acela. Nu cuvintele contau, ci cum erau 


rostite. (STELIAN ŢURLEA) 


Opinci rupte şi zile pierdute (Reg.) = Lucru 
neterminat sau nereuşit pentru care s-a depus 
mult efort: 

Si-n aceste cinci cuvinte se poate cuprinde 
ideea muncii epuizante fără rezultat, acea muncă 
fără sens şi rost. Opincile rupte sunt de fapt 
încălțările terminate de multa trudă, iar zilele 
pierdute reprezintă inutilitatea efortului depus. 
(http://www.studentilor.com/) 


OPINIE 
A face opinie separată = A susține în mod ferm 
o părere deosebită de cea a majorității; a nu se 
alătura părerii majorității: 

În şedinţă, Guţă Mereuță făcea opinie 
separată. (CEZAR PETRESCU) 

Dacă conștiința d-tale nu găsea nicio 
vină acuzaților, rămânea liberă să facă opinie 


separată... (LIVIU REBREANU) 


OPOR 
A pune opor = a) (D. cai) A fi nărăvaş: 

Puse opor [(reg.) parte a osiei carului] 
că nu merge şi pace. (ANALELE ACADEMIEI 
ROMÂNE, 1913) 


b) (D. oameni) A opune rezistență 


Vasile ILINCAN 


OPREALĂ 
A pune (sau a ţine) pe cineva la opreală (Pop.) 
= A închide, a băga la închisoare: 

Iară Moartea răspunde înăduşit din 
turbincă: — lată-mă-s, Doamne, pusă la opreală; 
m-ai lăsat de râsul unui şui ca Ivan, nenorocita 
de mine! (ION CREANGĂ) 

Ademenise cu vorba soarele şi luna şi, 
căpuindu-i |(îrg.) a pune mâna pe cineva; a 
prinde, a încăpui] la strâmtoare, îi ținea de 
multă vreme la opreală. (ŞEZĂTOAREA, IX) 


A scoate (pe cineva) din oprele (Înv.) = A face 
(pe cineva) să-şi piardă cumpătul, să se tulbure: 

Două fete frumuşele/ Mi-au furat minţile 
mele.../ Una are ochi de mură/ Care inimile 
fură,/ Alta două viorele/ Ce te scoate din oprele 
(POP.) 


OPRI 
A opri (cuiva) calea (Pfm.) = A sta în calea 
cuiva; a împiedica pe cineva în drum: 

Bine, Ivane, du-te; nu ţi-i oprită calea. 
(ION CREANGĂ) 

Ungurii pornesc/ Și calea-i opresc. 
(VASILE ALECSANDRI) 


Minte (de se opresc apele sau de stă soarele) 
în loc ori (de-ţi stă ceasul, de stinge) sau (de 
încheagă, de-ngheaţă) apele. v. minți. 


OPROVENIE 
A nu fi de (sau a nu avea) oprovenie (Reg.) = 
A nu fi de niciun folos; a nu avea căutare: 

[...] nu mai are oprovenie, se văita. 


(MARIN SORESCU) 


OPT 
A face opturi= a) A parcurge un traseu de 
forma cifrei opt într-un poligon auto: 

Nu mai trăisem o asemenea amețeală 
exaltată de pe vremea când făceam opturi, piruete 
dificile cu patinele pe gheaţă. (SIMONA POPESCU) 

Fireşte, a doua zi, mult mai devreme de 
ora hotărâtă, băieţii patinau de zor pe terenul de 
gheață ca oglinda. Straşnic! ţipă Niţă, făcând 
opturi, lucru foarte greu, pentru că numai Varahil 
putea face opturi. (CORNELIU BUZINSCHI) 


b) (Arg.) A-și undui şoldurile în timpul unui act 
sexual: 

Uite ce opturi face Roxana Vancea la 
prima oră, pe plajă! Îi lucește tot corpul de la 
cât ulei și-a dat pe ea! (www.cancan.ro) 


ORACOL 
A vorbi ca un oracol = A se exprima sentenţios 
(şi greu de înţeles): 

Aşa ceva nu se prea întâlneşte în „lumea 
bună”, unde sau trebuie să taci ca un înţelept, sau 
să vorbeşti ca un oracol. (PANAIT ISTRATI) 


ORAŞ 
A trăi ca viţelul la oraş. v. vițel. 


ORÂNDĂ 
A da (sau a lua) în orândă = A da (sau a lua) în 
arendă: 

Dă-mi mie în orândă, crâşma dumnitale. 
(VASILE ALECSANDRI) 

Nu cumva a ţinut vreodată tatăl d-tale 
orândă în sat, undeva? (ION CREANGĂ) 


A face orânda casei (Reg.) = A face curăţenie, 
a deretica: 

Fetele, pe lângă orânda casei, să înveţe 
carte, dar nu streină, ci românească şi cât mai 
multă, căci numai aşa vom folosi naţiunii [...] 


(MIRCEA ȘERBĂNESCU) 


Aşa i-a fost orânda = 
soarta, ursita: 


Aşa i-a fost destinul, 


Pasămite, lor le era făcut ca aşa să-şi 
petreacă vremea în toată viaţa lor. Aşa le era 
orânda. (P. ISPIRESCU) 


Dictionar de expresii româneşti în contexte (DERC) O— R 
Volumul al II-lea 


ORÂNDUI 
A orândui (pe cineva) de moarte Înv., rar) = A 
condamna la moarte: 

Au făcut un izvod, ca cum singur 
împăratul cu mâna sa l-ar fi scris, în carile au 
scris numerele a câțiva senatori, ca cum i-ar fi 
orânduit la moarte. (DIMITRIE CANTEMIR) 


ORB, OARBĂ (adesea subst.) 
A avea orbul găinii (sau găinilor) = A nu vedea 
bine: 

Te pomenești că oi fi având orbul găinii! 
(ION LĂNCRĂNIJAN) 

Ai trecut de-o mie de ori prin faţa ei, dar 
tu ai orbul găinii şi nu vezi nimic. (PETRU 
VINTILĂ) 

„Tu nu vezi că e ocupat, bă, ori ai orbul 
găinilor”, aşa ziceau toți. (ŞTEFAN DUMITRESCU) 

Parcă are orbul găinilor. (|. C. HINȚESCU) 


A fi orb de inimă (Reg.) = A fi nesimțţit: 

Sunt însă orbi în lume de inimă, de 
minte. / Aceştii, c-un cuvânt,/ Merită ca să-i 
plângem de tine înainte,/ Trăiesc orbi în lumină 
și morți în viață sunt! (D. BOLINTINEANU) 


A nimerit orbul Brăila (sau nimeresc orbii 
Suceava) = Se spune pentru a încuraja pe cel 
care şovăie să se ducă într-un loc necunoscut de 
teamă că nu va nimeri: 

Mai e vorbă, jupâne? A nimerit orbul 
Brăila, vorba aia, să nu nimeresc eu... (MIHAIL 
NEGRESCU-NEGRILLO) 

Aşă-i că ne-ai nimerit? — Bine v-am 
găsit sănătoşi, măi băieţi, răspunse moş Vasile. 
D-apoi, vorba ceea: „Nimeresc orbii Suceava, şi 
eu nu eram să vă nimeresc?” (ION CREANGĂ) 


A se bate ca orbii (la târguri) (Pop.) = A se 
bate foarte tare: 

Oamenii proști se ceartă ca ţiganii şi se 
bat ca orbii. (ANTON PANN) 


A se lega (de cineva) ca orbul de gard (Pop.) = 
A se ţine scai: 

Poate veţi zice că ne legăm degeaba ca 
orbul de gard?! Îndată veţi vedea singuri că 
avem dreptate! (PRESA MUNCITOREASCĂ 
din ROMÂNIA, vol. 1, 1964) 


A se ţine (de ceva) ca orbul de gard = A persevera 
într-o acțiune; a susține ceva cu încăpățânare: 

În sferele noastre așa-zise culte s-au lăţit 
obiceiul de a nu gândi nimic din proprie inițiativă şi 
de a se ţinea ca orbul de gard de cărţi străine cari, 
mai cu seamă în materia mişcătoare şi pretutindeni 
alta a economiei poporului, nu au decât o valoare 
relativă. (MIHAI EMINESCU) 

Celor vechi [...] deşi se ţineau ca orbul 
de gard, totuşi li se mai putea da oarecare 
dreptate, căci așa era sistema pe care o primise 
de la slavoni, deodată cu împrumutarea 


alfabetului chirilic [...] QON CREANGĂ) 


A umbla de-a oarba (Pop.) = A umbla fără rost; 
a o lua razna: 

Era vorba ca deseară să vie cu toții la 
casa lui, apoi mai aveau să cumpere mai una, 
mai alta; nu-l puteau deci lăsa să-i caute de-a 
oarba prin târg. (IOAN SLAVICI) 


Orbului degeaba îi spui că s-a făcut lumină = 
Pe cel prost în zadar îl povăţuieşti: 

Orbului degeaba îi spui că s-a făcut 
ziuă./ Prostul face ce vede și ce aude crede. 
(ANTON PANN) 


Prinde orbul, scoate-i ochii. v. ochi. 


ORBEȚ, -EAŢĂ 
A se bate ca orbeţii = A se încăiera aprig, a se 
bate rău, fără a se uita unde lovesc: 
Se bătură ca. orbeţii vreo jumătate de 
ceas, sfâșiindu-și cămăşile. (LIVIU REBREANU) 
L-a prins o dată, s-au bătut ca orbeţii şi 
Florea cu ai lui au scăpat. (ION PAS) 


A umbla ca orbeţii (Pop.) = A avea un mers 
nesigur: 


Vasile ILINCAN 


Oamenii ăștia vin noaptea, umblă ca 
orbeţii de 4 luni, merg calculatoarele 20 de minute, 


după care cad! (http://agroromania.manager.ro/) 


ORBI 
A orbi sau a prosti (pe cineva) de la obraz. v. 
obraz. 


Nici cât (sau măcar) să orbeşti un şoarece 
(chior). v. şoarece. 


ORBIŞ 
A da orbiş = A lovi fără cruțare: 

Îi venea să ridice patul puștii şi să deie 
orbiş în toate părțile. (IOAN SLAVICI) 

Da... orbiş, de svânta. Nici că se mai 
uita unde da. (P. ISPIRESCU) 


ORDIN 
La ordin! = Vă stau la dispoziţie: 

— Am o rugăminte, domnule Ispas. [Şeful:] 
La ordin! (MIHAIL SEBASTIAN) 


La ordinele cuiva = La dispoziţia cuiva, gata a-i 
îndeplini cererile sau dorinţele: 
Ori pe care scenă, domnul meu; eu sunt la 


ordinele d-voastre. (V ASILE ALECSANDRI) 


Sub ordinele cuiva = Sub comanda cuiva: 
Graurii par a fi supuși la o tactică ce se 
exercită cu o disciplină militară subt ordinele 
unui șef. (AL. ODOBESCU) 
Comitetele din subraioane erau sub 
ordinele comitetelor regionale. Comitetele sătești 
erau sub ordinele directe ale subraionului. (GH. 


BUZATU) 


ORDINAR, -Ă 
A trece (sau a înscrie) la ordinar (Mil.; înv., 
subst.) = A înscrie în registrul de evidență a 
raţiilor alimentare şi a soldei: 

Ne trimit ori nu ne trimit hrană, ei o trec 


la ordinar. (CAMIL PETRESCU) 

ORDINE 
A chema (pe cineva) la ordine = A soma (pe 
cineva) să respecte anumite ordine de disciplină, 
linişte etc.: 

Răzvan Rotaru a fost filmat când, pur şi 
simplu, a chemat la ordine un consilier local din 
Opoziţie, care este şi om de afaceri şi căruia i-a cerut 
să se liniştească. (bttp:/Ayww .botosaneanul.ro/) 


„Preşedintele cheamă la ordine orice 
deputat care aduce atingere bunei desfăşurări a 
şedinţei sau al cărui comportament nu este 
compatibil cu dispoziţiile pertinente prevăzute la 
articolul 9.” (http://hwww.europarl.europa.eu/) 


ORI 
A-și veni în ori= A se reculege, a reveni la 
starea obişnuită, a-şi veni în fire: 
Ticăitul monah își venise în ori din 
spaima, ce îndurase. (MIHAIL SADOVEANU) 
Nu dădu Ilenei câteva zile nimic de 
lucru, că doară era obosită de cale, şi o lăsă 
până-și va veni în ori. (|. POP-RETEGANUL) 


ORIGINE 
A da origine (Îrg.) = A da naştere; a crea, a 
produce: 

Indignație, la care abuzurile, singure 


abuzurile guvernului, au dat origină. (AXINTE 
URICARIUL) 


A trimite (pe cineva) la origine = Înjurătură 
formulată cu termeni decenţi: 

[...] în timp ce bucureşteanul arată o 
figură blazată și te trimite cu un dispreț suveran la 
origine, fără să-ţi poarte pică. (MARIN PREDA) 


ORT 

A-şi da ortul (sau pielea, reg., hârștioaga) 
popii ori (reg.) a-i zice popa pe (sau de) cap 
sau a-i cânta popa (la pat sau aghiosul) (Fam.) 
= A muri: 


Dictionar de expresii româneşti în contexte (DERC) O— R 
Volumul al II-lea 


Azi noapte, cu luna şi plopii / Opt 
bolnavi au dat ortul popii. (TUDOR ARGHEZI) 

O fi dat ortul popii. (ZAHARIA STANCU) 

De foame nu dau popii ortul / Eu iarna 
singură-mi fes tortul. (G. COŞBUC) 

Mai trecu ce trecu şi amândoi bătrânii 
dară ortul popii, rămâind în urma lor casa 
toacă şi o sărăcie lucie. (P. ISPIRESCU) 

Zice-ți-ar popa pe cap! (GH. CIAUŞANU) 

Ci mai zi, zice-ți-ar popa de cap! 
(ANTON PANN) 

A zis hopa şi a sărit groapa,/ Dar de 
mult era să-i cânte popa. (|. C. HINȚESCU) 


Tot doi bani (sau lei) şi un ort (Îvp.) = Lucru 
obişnuit, fără importanță; tot atâta, tot una: 

Nărilă, Chirilă, tot într-o rilă, tot doi lei 
ș-un ort. (VASILE ALECSANDRI) 


ORZ 
A dat orzul în copt (Pop.) = A sosit momentul 
pentru a face un lucru oarecare: 

Mamă, bărbat îţi cer şi voi să mi-l dai 
acum,/ Că orzul în copt a dat/ Şi trebuie secerat/ 
Și să văz că:/ La toată casa bate coasa, numai la 
mine n-are cine. (ANTON PANN) 


A face orz din grâu (Pop.) = a) A arăta 
lucrurile altfel decât sunt; a minţi. 


b) A schimba un lucru mai bun cu altul mai rău: 
Cine face orz din grâw/ Șează-n sânge 
până-n brâu. (JARNIK-BÎRSEANU) 


A strica (sau a pierde) orzul pe gâşte = A 
dărui, a sacrifica ceva util, bun, valoros, cuiva 
care nu ştie să preţuiască: 

— Bunătatea dumneavoastră, milostivă 
cucoană, dar degeaba mai voiţi a strica orzul pe 
gâşte. (ION CREANGĂ) 

Oare făcând astfel, nu cam pierzi orzul 
pe gâște? (AL. ODOBESCU) 

Nu strica orzul pe gâşte. Degeaba îi 
cumperi o minge „de firmă” cum n-are nimeni 


în toată şcoala lui, dacă stă uitată în debara 

pentru că micuțul nu are cu cine să se joace. 


(IRINA PETREA) 


A-l împunge (sau a-l înţepa) pe cineva orzul 
(Pop.) = A nu avea astâmpăr: 

Și, în vreme ce împăratul, călcându-şi 
rangul şi virtuțile, a tot încercat să nimerească o 
cale mai sigură pentru o apostazie definitivă, pe 
cal îl înțepa orzul a călătorie. (MIRCEA 


CONSTANTINESCU) 


Boii ară orzul şi caii îl mănâncă = Unii 
muncesc şi alții culeg roadele: 

Orzul îl ară boii şi-l mănâncă caii. (|. C. 
HINȚESCU) 


OS 
(A fi) (din) os sfânt sau din oase sfinte = A fi 
de neam domnesc: 

Cei din oase sfinte nu cunosc moarte 


rușinoasă. (MIHAIL SADOVEANU) 
(A fi) în carne şi oase. v. carne. 


(Până) la oase (sau la os) (sau până la măduva 
oaselor) (Pop.) = În tot trupul; profund, adânc: 
O umezeală rece pătrundea până la 
oase. (JEAN BART) 
Răsărea un soare, Anghelache, de te 
pătrundea până la măduva oaselor. (MARIN PREDA) 
Roasă până-n  măduvă, se  surpă/ 
Putredă, o-ntreagă-mpărăţie. (MIHAI BENIUC) 
Sunt înveninat până în măduvă și până 


în vârful degetelor. (MIHAIL SADOVEANU) 


A avea oase în burtă = A se apleca anevoie: 


Când urca în coşul ei, deasupra 


puțin 
dispreţuitor: — Te mişti de parcă-ai avea oase-n 
burtă. (FĂNUŞ NEAGU) 


Parc-ar avea oase-n burtă! Fir-ar ai 


pepenilor, Vasile Dumitrescu îi zise, 


dracului, parcă ar avea oase în burtă, repetă 
înveselit de constatare. (SORIN STOICA) 


Vasile ILINCAN 


A băga (sau a-i intra cuiva) frica (sau spaima, 
teama, groaza, fiorii) în oase (Pfm.) = A (se) 
speria, a (se) îngrozi, a (se) înspăimânta: 

Nu era deprinsă cu lumea, în mijlocul 
căreia se afla, şi o trecură fiori reci când se 
gândi că oamenii aceștia ar putea să se 
pornească la ceartă. (IOAN SLAVICI) 

Dar abia ajunse să umezească creştetul 
dealului, și se prăvăli clocotind iar în matca ei, 
strigând de băgase spaima în moşul, care gonea 
năuc. (BARBU DELAVRANCEA) 

Cât a ţinut zarea casei, mă ţinui 
voinicește. După ce mă înfundai în pădure, iar 
începu să-mi fie largă cămașa în spate. Îmi 
intrase frica în oase. (PAVEL DAN) 

Iar Sisoe, ca să-i vâre şi mai tare-n oase 
frica de cele dumnezeieşti, se stropşi la dânsul 
umflându-şi obrajii, ba se şi luă după el câțiva 
paşi, cu toiagul ridicat. (G. TOPÎRCEANU) 

Se năpusti asupra ei un lup, cu nişte 
ochi turbaţi şi zgâiți, de băga fiori în oase. (P. 
ISPIRESCU) 


A căpăta (sau a dobândi, a prinde etc.) un os 
(de ros) (Pop.) = A obţine sau a avea un profit, 
de obicei, neînsemnat: 

Îi trag în opoziţie... pân” ce-oi prinde un 
os. (VASILE ALECSANDRI) 

Fiindcă am dobândit şi eu un os de ros, 
mi-am pus în gând să vă povestesc... lucruri care, de 
s-ar crede, m-ar da de minciună. (P. ISPIRESCU) 

Normal că ştia musiu, dar a tăcut 
complice şi a continuat să stea sub masa lui 
Roibu, care-i arunca din când în când câte un os 
de ros. (http://www.criterii.ro/) 


A fi copt la os (Pop.) = A fi bătrân; a fi trecut 
prin multe experienţe: 

Şi pe toți îi întreba/ D-au văzut pe ăl 
Vâlcan,/ Puişor de ortoman,/ Copt la minte, copt 
la os,/ Om de treabă şi chipos [...] (POP.) 

O, dacă aş avea la mână un bărbat copt, 
vestejit, limoniu, nu verde! (V ASILE ALECSANDRI) 


A fi numai piele şi oase (sau a fi numai oase 
înşirate, a-i fluiera cuiva oasele, a avea numai 

sufletul în oase, a-i curge oasele) (Pfm.) = A fi 
foarte slab: 

Evreul dădu câteva bice calului, numai 
piele şi oase. (EUGEN LOVINESCU) 

Și tu erai slab, numai piele şi oase... Şi 
Lenin trecea şi ne întreba în fiecare seară: „A 
mâncat ceva Stalin ăsta?” (MATEI VIŞNIEC) 


A pune osul (Pfm.) = A munci din greu: 

Nici noaptea n-am odihnă, că tu ştii, şi 
alerg, şi mă zbat, şi nu mă codesc a pune osul 
alături de voi, nu ca alți boieri, care beau cafea 
în cerdac şi aşteaptă să le vie toate de-a gata. 
(LIVIU REBREANU) 

Practicant de notar nu-ţi place să fii, 
învățător nu-ţi place, dar la mâncare te 
îmbulzeşti! Apoi aşa-i uşor să ai fumuri! Mai 
pune osul şi tu, dragul mamii, că cu lenevia ai 
să rămâi de râsul lumii! (IDEM) 

Vroiam să fac să asude şi el — şi l-am 
făcut — să pună și el osul la greu, să vadă cum 
se câștigă pâinea. (ION LĂNCRĂNJAN) 


A sta (sau a şedea, a se ridica etc.) în capul 
oaselor. v. cap. 


A şti ce-i poate sau cât îi plăteşte cuiva osul (sau 
pielea) (Reg.) = A şti de ce este capabil cineva: 

Ercule nu se codi, dară Marte, carele 
știa ce poate osul lui Ercule, temându-se să nu 
mi-i omoare copilul, se amestecă şi el în luptă. 
(P. ISPIRESCU) 

Singurul pentru care aş mai face încă nişte 
sacrificii ar fi Mircea. M-am lămurit pe deplin cât 
le poate pielea celorlalți. (EMIL CIORAN) 


A(-i) trece (cuiva) os prin os (Pfm.) = A fi 
extrem de obosit: 

Pe atuncea erau vatavi de robi — şi ne 
bătea cu harapnicul şi ne ţinea la muncă de ne 
trecea os prin os. (MIHAIL SADOVEANU) 

Învăța tot timpul în bibliotecă, îi trecea os 
prin os, din cauza scaunelor rigide. (VICTORITȚA 
DUŢU) 


A-i ajunge (cuiva) cuțitul la os (sau la ciolan) sau 
(focul la unghii ori mucul la deget). v. ajunge. 

A-i degera (sau a-i îngheţa cuiva) măduva-n 
oase (sau în ciolane etc.) (de frig). v. măduvă. 


A-i ieşi oasele prin piele. v. ieși. 


A-i putrezi (sau a-i rămâne) oasele (sau 


oscioarele, ciolanele, zilele) (pe undeva) 


(cuiva). v. putrezi. 


A-i 
picioarele, zilele) pe undeva. v. rămâne. 


rămâne cuiva oasele (sau ciolanele, 


A-i rupe (sau a-i frânge, a-i muia) cuiva oasele 
(sau ciolanele) cuiva = A bate foarte tare pe 
cineva, a snopi în bătaie: 

Stai-mi-te, hoțomane, c-am să-ți rup 
oasele! (BARBU DELAVRANCEA) 

O dată-n viața noastră am băgat jalbă 
la măria sa și în loc să ne facă dreptate, ne-am 
pomenit cu o ceată de arnăuţi, care ne-au rupt 
oasele. (NICOLAE FILIMON) 

Dar i-a spus finei ca nu cumva să 
îndrăsnească „ticălosul” să-i calce în bătătură, că-i 
frânge oasele; că asta a făcut-o pentru ea, nu 
pentru el. (REVISTA SCRIITORILOR ROMÂNI, 
vol. 1-4, 1962) 


A-şi lăsa (sau a-i rămâne, a-i putrezi) oasele 
pe undeva = A muri pe meleaguri străine: 

Dincolo de conştientizarea faptului că 
ei, Oamenii, au murit sau au plecat demult 
pentru a-şi lasă oasele în altă parte [...] (DAN- 
MARIUS SABĂU) 


La oase! = Formulă folosită pentru a huidui pe 
cineva: 

Câteva tarabe se răsturaseră amestecând 
cipurile cu noroiul dintre şinele ruginite. „Afară cu 
ei !”, „Huo!”, „La oase!” se auzeau din toate 
părțile. (ANA-MARIA NEGRILĂ) 


In carne şi (sau şi-n) oase = In persoană, în 
realitate, aidoma, aievea: 

Fără pălărie e exact Dante Alighieri, în 
carne şi-n oase. (CEZAR PETRESCU) 

Unchiul Jo este cineva în carne şi oase, 
dar făcând concurenţă cu tot dinadinsul 
registrului stării fictive şi codului Napoleon. 


(LIVIUS CIOCÂRLIE) 


Oase goale (sau os gol) = Om sărac, zdrenţăros: 

Răsare soarele şi încălzește şi pe boieri 
și pe oase goale, fără deosebire. (BARBU 
DELAVRANCEA) 


Pentru os (Pop.) = În folosul personal: 

Pentru slujbă şi favoare, ca un câne 
pentru 0s,/ Un politic, lângă urnă, latră fără de 
folos... (NICOLAE BELDICEANU) 


OSÂNDĂ 
A face (cuiva pre) (sau a scrie pe cineva în) 
osândă = A pedepsi: 

Răsipește, Doamne, pizmaşii, le fă pre 
osândă. (DOSOFTEI) 


A nu scrie pe cineva în osândă (Înv.) = A nu 
pedepsi, a-l ierta: 

Se cam uita din pat, de sub învelitoare şi 
nu se putea destul mira de iuțeala cu care se 
învârtea fusul în degetele babei; gândeai că nu 
alta, fără dracul îl poartă, Doamne iartă-mă şi 
nu mă scrie-n osândă! așa de repede sfârâia 
fusul între degetele lungi și subțiri ale babei. (I. 
POP-RETEGANUL) 


A-şi face osânda = A executa pedeapsa la care 
este condamnat: 

— Rămâi, dragul mamei, rămâi, că decât 
ai umbla printre străini şi m-ai lăsa de izbelişte 
și de râsul oamenilor, mai bine ţi-ai face osânda 
și anii tăi, şi bun îi Dumnezeu, te-i întoarce 
acasă. (EM. GÎRLEANU) 

[...] dacă nu ştia pe cine păzesc aceştia, 
nu putea nici să viseze că la masa aceea şed 
nişte oameni care se duc a-şi face osânda de 2-5 


an; (ION ZAINEA) 


Vasile ILINCAN 


A-şi face osândă cu cineva (Reg.) = A chinui: 
— Mă ustură inima-n mine, cumătră! mă 
rog, scoate-mă, şi nu-ţi mai face atâta osândă cu 


mine! (ION CREANGĂ) 


OSÂNZĂ 
A avea (sau a fi cu) osânză la pântece (Reg.) = 
A fi bogat: 

[...] se ibovniciau după obiceiu, fără ştirea 
şi placul părinţilor fetei, că pesemne flăcăul nu 
prea era de neam de cei cu osânză la pântece. Aşa 
se vede că a fost treaba, că la împețire, părinţii 
fetii cu niciun chip n-au vrut s-audă de aşa ginere 
[...] (DIN VIAȚA POPORULUI ROMÂN, 1916) 

Nu vreau să devenim instituţie, nu vreau 
să ne crească osânza pe pântece, nu vreau să 
alcătuim strategii pentru alţii, nici să facem 


promisiuni găunoase. (https://www.ciresarii.ro/) 


OSEBIRE 

A (nu) avea osebire (Înv.) = A (nu) se deosebi: 
Au nu vor avea osebire cât întunerecul 

cu lumina? (DIMITRIE CANTEMIR) 


OSIE 
A unge osia ca să nu scârţâie carul. v. scârţâi. 


A unge osia şi paşii. v. unge. 


A unge osia (sau a unge ochii) (cuiva). v. unge. 


OSPĂTAT 
A se aşeza (sau a se pune) pe ospătat = A 
mânca cu lăcomie: 

Se așeză pe ospătat cu o poftă ce se 
comunică la toţi. (V ASILE ALECSANDRI) 


OSPĂȚ 
A merge pe (sau în) ospăț (Reg.) = A fi invitat 
la masă: 

Vechiul coleg m-a rugat atunci să vin cu 
el la un ospăț, în satul lui natal Tigveni, de pe 
lângă Curtea de Argeş. (ŞTEFAN BĂNULESCU) 


A pune ospăț Înv.) = A da de mâncare şi de băut: 
Acum, dragă doamnă, du-te de-ţi vezi copiii 

şi caută de casă cum se cuvine unei bune gospodine 

şi pune la cale să ne gătească un ospăț, căci mâine 


dau masă mare boierilor. (C. NEGRUZZI) 


A se pune la ospăț (Reg.) = A se aşeza la masă; 
a mânca: 

Să mai rugă şi mumă-sa, şi soru-sa, şi 
tot satul să-i ierte, iar el, fiind om cu inimă 


bună, i-a iertat şi s-a pus şi el la ospăț. (POP.) 


OSTAFCĂ 
A-şi lua ostafcă (Reg.) = A-și primi răsplata 
pentru un lucru făcut: 

Și ca să-l cunoască bine,/ Când îl va 
vedea orcine,/ Că-n slujba împărăteascăl A fost 
ş-a luat ostafcă. (ANTON PANN) 


OSTENEALĂ 
A fi rupt (sau frânt) de osteneală = A fi peste 
măsură de obosit: 

Și așa din hudiță-n hudiţă, din bivoliță-n 
bivoliță, iată-mă pănă la ceasul acesta în 
picioare, fără să fi putut intra acasă. Uf!... sunt 
rupt de osteneală. (NICOLAE GANE) 

L-a prins noaptea pe drum, frânt de 
osteneală, înainte de a fi ajuns la şaua muntelui, 


la trecătoare. (NEAGU DJUVARA) 


A-şi da (sau a-şi lua) osteneala (sau toată 
osteneala, mare osteneală) = A depune toate 
eforturile; a se strădui; (înv.) a se sili: 

În loc să-ți dai osteneală ca să afli până 
și gândul oamenilor, tu nu ştii nici măcar ceea 
ce vorbesc ei. (ION CREANGĂ) 

Și actorii de pe vremea aceea își dădeau 
toată osteneala şi nu erau ocoliți, deşi trupele 
străine nu lipseau, precum nici impresarii care 
știau afacerile de aur ce se puteau face în lași. 
(D. ANGHEL) 


Dictionar de expresii românesti în contexte (DERC) O— R 
Volumul al II-lea 


OSTROPEȚ 

A umbla cu ostropețul (Mol.) = A umbla din 
casă în casă, făcând invitații pentru masa de a 
doua zi după o nuntă: 

În unele părți ale Moldovei se zice că 
umblă cu ostropețul, şi aşa merg din casă-n 
casă cântând, chiuind și poftind oamenii pe 
seară la oncrop [băutură alcoolică fierbinte care 
se serveşte la ospățul de la casa mirelui a doua zi 
după cununie; ospăţul şi datinile obișnuite în 
această zi]. (M. SEVASTOS) 


OTOBOC 
A face mâna otoboc = A strânge degetele: 

Făcu mâna otoboc/ Și ... apucă [moara] 
de scoc. (POP.) 


OTPUST 
A da (cuiva) otpustul = A ucide (pe cineva): 

Le dam otpustu, adică îi puneam bine. 
(|. GHERASIM GORJAN) 


A-şi da otpustul = A muri: 

Dar degeaba i-au frecat până le-au 
jupuit pielea; că, pe când răsărea luna, tata 
întâi şi mama îndată după el, și-au dat 
otpustul... (1. L. CARAGIALE) 


OTREAPĂ 
A ajunge otreapă de vase (Reg.; îf. otrep) = A 
deveni om de nimic, fără caracter: 

După ce m-aţi exploatat, m-aţi torturat, 
m-aţi împins la ultima mizerie, nu mai Sunt decât o 
otreapă de aruncat? (http://www.marketonline.ro/) 


OTROCOL 
A face otrocol prin (sau după) ceva = A pune 
pe goană, a fugări: 

Că nicio lighioaie nu se poate aciua pe 
lângă casă de răul vostru. laca, dacă nu v-am 

săcelat astăzi, faceți otrocol prin cele mâțe şi 
dați la om ca câinii prin băț. (ION CREANGĂ) 

— De mi-i da ceva adaos, poate să ţi-l 
dau; iară de nu, norocul gâştelor de-acasă; că 
are să facă un otrocol prin ele, de s-a duce 
vestea! (IDEM) 


OTURAC 
A şedea otorac (Înv.) = A face popas: 

Merge încetu și făce oturace, câte 5-6 
dzile şi mai mult, la un locu, pentru tătari, 


trecându hanul cu tătărâmea pre la Fălciiu. 


(ON NECULCE) 


OTUZBIR 
A lua pe cineva cu otuzbirul (Pop.) = A trata 
cu asprime: 

Se cere cu binișorul, se ia cu otuzbirul. 
(ION PAS) 

Muriseră, în URSS, „genialul corifeu al 
ştiinţelor”, „părintele popoarelor”, Iosif Vissarionovici 
Stalin şi torționarul său de încredere, Lavrenti Beria, 
puterea o luase, la Kremlin, cam cu otuzbirul... 
(VIAȚA ROMÂNEASCĂ, vol. 103, 2008) 


Cu otuzbirul (Îrg.) = Cu forţa: 

În general, e bine să avem dreptate cu 
moderaţiune, nu orbeşte, nu cu otuzbirul. (N. 
STEINHARDT) 

..nu proletariatul era cel mai sărac 
grup social din România, ci țărănimea, care a 
căzut victimă, chiar în acei ani, cooperativizării 


cu otuzbirul. (RĂZVAN VONCU) 


OȚEL 
A fi iute (sau slab) de oţele (Nob.) = A fi iute 
(sau slab) din fire: 

Așa suntem noi, partea femeiască... 


slabe de oțele. (VASILE ALECSANDRI) 


A se duce (sau a ajunge, a se trezi) în oţelele 
puştii (Înv.) = A sta în bătaia puştii: 


Vasile ILINCAN 


leşi afară... şi te du în ofelele puştii 
vreunui vânător. (P. ISPIRESCU) 


OȚET 
A da oţet mâţii (Pfm.) = A fi zgârcit: 

Se spune despre unii dintre noi că 
punem brânza în sticlă şi dăm oțet mâţii, dar 
asta nu-i adevărat. (MIHAIL SADOVEANU) 


A face (sau a spăla) pe cineva cu ou şi cu oţet 
ori cu sare și piper (Pfm.) = A dojeni aspru pe 
cineva: 

Doamna Herdelea cu fetele, încălzind 
bucatele pentru cină şi aşternând masa, făceau pe 
Belciug cu ou şi cu oțet. (LIVIU REBREANU) 

Liberalii l-au făcut cu ou și cu oțet, de 
se retrăsese în fundul munților la Vâlcea, şi nu 
mai auzeai de el ca de popă tuns! (ANTON 
BACALBAŞA) 


Încetul cu încetul se face oţetul = În orice 
situaţie trebuie să ai răbdare: 

Da’ o să-mi zici că cu încetul se face 
oţetul, ori că mai rabdă, că n-a intrat zilele-n 
sac. (|. L. CARAGIALE) 

Răbdarea-i stă alături căci încetul cu 
încetul se face oţetul. (NICOLAE IORGA) 


Nu mai bea (sau nu mai mănâncă) mâţa (sau 
pisica) oţet (Reg.) = De acum încolo nu mai 
merge așa, s-a terminat cu ce a fost: 

Mi-ai făcut tu multe... dar las'că n-o mai 
mânca mâţa oțăt de-acu. (ŞEZĂTOAREA, IX) 


OU 
A face (sau a spăla) pe cineva cu ou şi cu oţet 
ori cu sare și piper. v. oţet. 


A fura oul de sub cloşcă (sau cloşca de pe ouă) 
(Pop.; lpl.) = A fi un hoţ foarte abil: 

— Închină cu noi, bre! Fă-te om de 
lumea nouă, să furi cloşca de pe ouă! ziseră toți 
ciocoii deodată. (NICOLAE FILIMON) 

Nimic nu este mai periculos pentru un 


stat decât de a da frânele guvernului în mânile 

acestor parveniți, cari din etatea de douăzeci de 
ani ştiu cum să fure cloşca de pe ouă fără ca ea 


să cârâie. (ION GHICA) 


A nu fi nici de zeama ouălor (sau oului) (Pop.) 
= A nu fi bun de nimic: 

„Sărace, sărace! nu eşti nici de zeama 
ouălor; decât aşa, mai bine te făcea mă-ta un 
mânz şi te mâncau lupii“, zic eu în mine. (ION 
CREANGĂ) 

Duceţi-vă dracului, nu sunteţi buni nici 
de zeama oului! (VIAȚA ROMÂNEASCĂ, vol. 
8, 1908) 


A omorî găina care face ouă de aur (Pfm.) = A 
pierde anumite oportunităţi, din cauza curiozităţii 
exagerate: 

De partea lor, tipii din administraţie s-au 
trezit la viaţă: cum să omori găina cu ouă de 
aur? (TEODOR BACONSCHI) 

Aşadar, adăuga Engels, în Germania, 
„protecţionismul vamal ucide găina care face 
ouă de aur." (MIRCEA N. POPA) 


A sta pe ouă (Pop.; pl.) = A cloci: 
Ai văzut cum Stă găina pe ouă? Aşa stă 
şi ea, doar că ea în loc să stea în coteț, stă afară 


în grâu. (AL. BRĂTESCU-VOINEȘTI) 
A umbla (cu ceva) ca cu oul (cel) roşu. v. roşu. 


A umbla (de) parcă ar avea ouă în poală (sau 
parcă ar călca pe ouă) = A păşi, a călca exagerat 
de atent: 

Umblarea-i e-ncovoiată/ Ca la pisica 
plouată / La o treabă când se scoală/ Parcă are 
ouă-n poală. (G. CĂLINESCU) 

Vlaicu mai era şi crăcănat, călca parcă 
umblă printre ouă şi avea căutătura fioroasă de-i 
fugeau copiii din cale [...] IOAN SLAVICI) 


A umbla cu cineva (sau cu ceva) ca cu un ou 
(moale) (Pfm.) = A umbla foarte atent cu ceva 
sau cu cineva: 

..nu ne Strângea cu uşa, puteai să tragi cu 
tunul şi să nu dai de vreun student, a picat în valuri, 

rupea pisica în patru, se purta cu mine precum cu 


un ou moale [...] (DUMITRU CRUDU) 


Oul lui Columb = Problemă pe care cineva o 
rezolvă în mod simplu, dar a cărei soluție nu 
fusese găsită de nimeni mai înainte: 

Primului prieten, vrusesem să-i spun: 
„Dragă, am găsit oul lui Columb, am să scot o 
revistă fără să mă coste un ban”. (G. CĂLINESCU) 

Oricât ar fi de infernali, vameşilor nu 
le-a trecut prin cap scamatoria mea, simplă ca 


oul lui Columb... (VICTOR EFTIMIU) 


OUA 
A-i oua găina în căciulă (Pop.) = A avea mult 
noroc: 

— Măi vecine, ţi-ai pierdut mințile, te crezi 
că ţi-a ouat găina drept în căciulă şi te faci stăpân 
pe mânzul meu. (CRISTEA SANDU TIMOC) 


OUŞOR 
A-i cădea (cuiva) ouşorul (Reg.) = A răguşi: 
I-a căzut ouşorul de când tot vorbeşte. 


OVĂZ 
Nu-i ovăsul pentru gâște = I se spune cuiva 
care nu ştie să aprecieze un lucru bun: 

La voi vorba bună e ca ovăzul la gâște! 
(LIVIU REBREANU) 


Vrei, calule, orz (sau ovăz)?. v. cal. 

Vasile ILINCAN 


PACE 
(E) pace de mine= S-a isprăvit cu mine, 
moartea mă așteaptă: 

Socoteam că m-oi îneca, că va fi pace de 
mine. (|. G. SBIERA) 


A (se sau a-și) face (bună) pace (cu cineva) = A 
(se) restabili buna înţelegere, a se împăca (cu 
cineva): 

Ei, ești mânioasă. Vin de şezi colea 
lângă mine, să facem pace. (C. NEGRUZZI) 

S-a făcut pace între Ion și George, încât 
și-au dat mâna. (LIVIU REBREANU) 


A cădea (sau, înv., a veni) la pace = A ajunge la 
o înţelegere: 

La fel cu mine./ Cred că rău n-am face, 
Bătrâni cum suntem să cădem la pace... (ȘI. O. 
IOSIF) 

Nădăjduise însă că... va putea sili pe 
vânzător să cadă la pace. (AL. BRĂTESCU- 
VOINEȘTI) 


A da (cuiva) pace (sau bună pace) sau a lăsa 
(pe cineva) în pace (sau în pacea lui) = A nu 
deranja, a nu tulbura, a nu supăra (pe cineva), a 
lăsa (pe cineva) în voia lui: 

Jupâne! urla el gros. Mie să-mi dai pace 
să-mi ticnească hodina! (MIHAIL SADOVEANU) 

Cocoșul... se duce în treaba lui şi lasă 
pe boier în pace. (ION CREANGĂ) 

Ba, cucuie, ba,/ Nu te-oi asculta, / Dă-mi 
tu bună pace. (VASILE ALECSANDRI) 

Dă-i bună pace că nu i-s toate oile 
acasă. (ION LĂNCRĂNIJAN) 


A face pace (cu cineva) = A se împăca (cu cineva): 
Și se făcu pace bună de toate părțile. 
(ION NECULCE) 
Pentru a face pace, mama îi sărută pe 
amândoi. (PANAIT ISTRATI) 

A lăsa (pe cineva) în pace sau (pop.) încolo (sau 
în odihnă) (Pfm.) = A nu supăra pe cineva; a nu 
mai fi interesat de cineva: 

— Uite, Sașo, poți să te superi, dar eu tot 
n-o să te las în pace: de ce nu vrei să te măriţi, 
fato? (DUILIU ZAMFIRESCU) 

Fii încredințat că nu eu, ci puterea 
milosteniei și inima ta cea bună te ajută, Harap- 
Alb, zice Sfânta Duminică ieşind şi lăsându-l în 
pace să se liniştească. (ION CREANGĂ) 

— Lasă-mă în pace, că n-am eu singur 
unde să-mi plec capul, darămite să-mi iau şi 
licheaua după mine! (P. ISPIRESCU) 


A lega pacea (sau împăcăciunea). v. lega. 


A nu avea pace (de cineva) = A fi deranjat, a fi 
tulburat (de cineva), a fi chinuit de cineva: 
Trebuie întâi să omor pe Zmeu... căci 
până va fi acesta deasupra pământului pace de 
el nu veți avea. (P. ISPIRESCU) 
Această zmeoaică era aşa de rea, încât 
nimeni dintre vecinii ei n-avea pace de dânsa. 


(IDEM) 


A nu (mai) avea pace = A fi (în permanență) 
neliniștit, îngrijorat: 

De la vestea ce i-o adusese Mihai, că 
țăranii lui reclamaseră ministrului, conu Dinu 
nu mai avea pace. (DUILIU ZAMFIRESCU) 


A pune pace (Reg.) = A încheia pace, a face pace: 
Oh, înălțate împărate,/ Pune pace, nu te 
bate! (POP.) 


A se da la pace = A se linişti: 
După aceste vorbe Stan se dete la pace, 
cu inima îmbucurată. (IOAN SLAVICI) 


A sta pe pace (Reg.) = A sta nemişcat: 

Sofron sări în picioare, gata de a-l 
umfla. — Stăi pe pace, că eu sunt, grăi lorgovan 
încet. (IOAN SLAVICI) 


A strica (sau a rupe) pacea (cu cineva) = A 
rupe relaţiile de prietenie cu cineva: 

Nu cumva să găsesc vreun fir de mac 
printre năsip, sau vreunul de năsip printre mac, 
că atunci am stricat pacea. (ION CREANGĂ) 

Și rupând pacea pe care o tocmise cu leşii 
la Biserica Albă, a stârnit un război mai crâncen 


decât celalalt. (MIHAIL SADOVEANU) 


Bună pace = Bună înțelegere; armonie: 

Baiazid, privind la dânsul, îl întreabă cu 
dispreţ: — Ce vrei tu — Noi? Bună pace. (MIHAI 
EMINESCU) 

și, ca să rămâi în bună pace cu toți 
vânătorii [...] lasă-mă să-ți aduc aminte despre 
o carte pe care am citit-o şi o recitesc adesea 
[...] (AL. ODOBESCU) 


Dă-i pace! = a) Nu te sinchisi; asta e!: 

— Bea şi dumneata, părinte... Începu să 
declame un student înalt și sfrijit. — Dă-i pace, 
zise în ungureşte notarul. (PAVEL DAN) 


b) Nu te deranja; lasă-l în plata Domnului: 

Când, la adunare multă,/ Spui ceva şi nu 
te-ascultă,/ Dă-le pace tutulora,/ Și îţi zi că eşti 
la moară. (ANTON PANN) 


Domnul (sau Dumnezeu) să-l odihnească (în 
pace)! = Formulă prin care se invocă îndurarea 
lui Dumnezeu pentru cei morți: 

Dumnezeu să odihnească pe moş 
Tandură şi pe tovarăşul său. (ION CREANGĂ) 


Dormi în pace! (sau odihnească în pace!) (În 
formule privitoare la morţi) = Formulă prin care 
se imploră liniştea sufletului celui mort: 

Dormi în pace printre făclii o mie! 
(MIHAI EMINESCU) 

O, dormi în pace pe aceste maluri. 
(VASILE ALECSANDRI) 

Dormi în pace alături de nuielușa ta, 
binefăcătorul meu dascăl! (|. L. CARAGIALE) 


Fii pe (sau, rar, în) pace = Fii liniştit, căci totul 
se va rezolva!: 

— Bine, tătuţă, răspunseră copiii, numai 
să nu zăboveşti mult, căci ne este frică singuri. — 
Fiţi pe pace din partea asta. (P. ISPIRESCU) 

Cât pentru asta, îmi zise vulpoiul, fii pe 
pace. (IDEM) 

— Fii pe pace! îi zise el. I-am văzut eu cu 
ochii, și dacă n-ar fi oameni cunoscuţi, nu i-ar fi 
lăsat Marţi să treacă. (IOAN SLAVICI) 


Mergi (sau du-te, umblă, rămâi) în (sau cu) 
pace (Ca formulă de despărțire) = (Mergi sau) 
rămâi cu bine: 

Mergeţi în pace, dragii mei. De-acum 
înainte, Dumnezeu ştie când ne-om mai vedea. 
(ION CREANGĂ) 

O, gondolă iubită... Zbori vesel, zbori în pace 
purtându-ne pe mare. (V ASILE ALECSANDRI) 

Rămâneţi cu toții-n pace,/ Eu mă duc, că 
n-am ce face. (JARNIK-BÎRSEANU) 


O mie de ani de pace = Formulă familiară de 
salut: 

[CETĂŢEANUL (către CAȚAVENCU):] 
Ei! Onorabilul! Nu te vedeam; sluga! O mie de ani 
pace! (|. L. CARAGIALE) 

[...] maică-sa mi-a fost mătuşă, mă 
bătea, mă înjura, n-o uit; să trăieşti, o mie de 


ani pace... (ION D. SÎRBU) 


Pace bună! (Reg.) = Formulă de salut folosită 
mai ales la despărțire: 

Acuma nu pot, zic, îs rupt de oboseală, 
vreau să dorm, las” că mâine-ţi dau poza şi pace 
bună. (PAUL GOMA) 


Pace vouă! (Bis.) = Formulă (bisericească) de 
salut sau de binecuvântare: 

În seara aceleiași zile, cea dintâi a 
săptămânii, pe când uşile locului unde erau adunați 
ucenicii erau încuiate, de frica ludeilor, a venit Isus, 
a stat în mijlocul lor, şi le-a zis: „Pace vouă!” 


(BIBLIA) 

Buni sosiți! Pace vouă, soli iubiţi! 
(VASILE ALECSANDRI) 

Pace vouă! Şi binecuvântare cui v-a dat! 
(TUDOR ARGHEZI) 


Vasile ILINCAN 


PACHET 
A trimite (pe cineva) pachet (Fam.) = A trimite, 
a expedia pe cineva rapid şi fără voia lui undeva: 
Și, după ce am făcut asta în câteva cluburi, 
m-a nimerit o razie de gabori că n-aveam acte şi 
m-a trimis pachet acasă. (LORENA LUPU) 
lar de s-ar lăsa terfelită ca o zdreanţă, 
[...] ar trimite-o înapoi, la mă-sa, pachet, cu botul 
umflat. (SIMONA TACHE, MIHAI RADU) 


PAF 

A face paf (pe cineva) (Fam.) = A uimi pe cineva: 
I-am făcut paf pe-amândoi. M-au luat în 

braţe şi m-au pupat. Îndelung. Până m-au 

zăpăcit. (VLAD A. POPESCU) 


A lăsa mască (sau paf) (pe cineva). v. mască. 


A rămâne (sau a face pe cineva să rămână) 
paf (Fam.) = A rămâne sau a face pe cineva să 
rămână uimit peste măsură: 
Domnul Tabacu, patronul, a rămas paf, cum 
se spune la București. (MIHAIL SADOVEANU) 
Mătuşii ei, pe care a urât-o, ea i-a făcut 
o înmormântare nemaivăzută, „lumea a rămas 


paf”. (AURORA LIICEANU) 


PAGUBĂ 

A face pagubă (cuiva) = A păgubi (pe cineva): 
Nu vezi ce tărăboi şi ce pagubă mi-ai 

făcut? (|. L. CARAGIALE) 


A fi rău de pagubă = Se spune despre cineva 
ghinionist sau despre cineva ori ceva care aduce 
ghinion: 

Lasă-l în pace! doar îl ştii ce rău e de 
pagubă! (|. L. CARAGIALE) 


A fluiera (sau a vorbi, a sufla) a pagubă = a) 
A fluiera în semn de regret pentru o pagubă 
suferită sau pentru o nereușită: 

Le răsfoi, apoi fluieră a pagubă. (MARIN 
PREDA) 

Adrian rămase pironit locului, fluierând a 
pagubă şi zicându-și cu glas tare [...] (PANAIT 
ISTRATI) 

Ispravnicul clăti numai din cap și fluieră 
una lung a pagubă [...] (|. POP-RETEGANUL) 


b) A face o prostie, a suferi un insucces, fără a 
mai putea schimba lucrurile: 

— Adică asta-i dreptatea, să ia ce-i mai 
bun tot care au, iar noi să fluierăm a pagubă? 
ameninţă altul. (LIVIU REBREANU) 

Sta în loc şi fluiera a pagubă. Tot 
gândindu-se, îşi aduse aminte a fi văzut, în 
codrul unde a crescut el, un fier gros înfipt în 
pământ. (P. ISPIRESCU) 


A lucra (sau a ieşi) în pagubă = A munci fără a 
realiza câştigul cuvenit: 

[Tata] ieșea în pagubă mai mare când 
lucra la alt antreprenor. (ION PAS) 

Țăranul lucrează pretutindeni în pagubă, 
grație sistemului de învoieli ce i s-a impus. (LIVIU 
REBREANU) 


A nu se alege câştigul din pagubă = A nu avea 
niciun câştig, a nu-i merge cuiva afacerile: 

Cu alde voi nu se alege câștigul din 
pagubă, după vorba românului. Dă-i afară, măi 
Petrică! (B. P. HASDEU) 


A rămâne de (mai rar, a sufla a) pagubă = A 
rămâne păgubaş, a fi în pierdere: 

Dacă stăpânirea împarte moşia, apoi 
are s-o împartă la cei săraci și fără pământ, iar 
dânșii suflă a pagubă. (LIVIU REBREANU) 

Noi îţi dăm ce-i al tău, şi-n pagubă nu 
rămâi, n-ai nicio grijă. QON LĂNCRĂNIJAN) 


A scoate (sau a plăti, a întoarce) paguba = A 
plăti preţul pierderii suferite de cineva sau 
pricinuite cuiva: 

După aceea, am căutat în casă un creion 
să las farmacistei numele şi adresa mea, pentru a 
plăti paguba. (FLORENTIN SMARANDACHE) 

Da” hoţii sunt de la voi, şi ei îţi vor întoarce 
paguba, ori îți vor aduce cal în loc, că de meseria lor 
sunt hoţi de cai [...] (ON AGÎRBICEANU ) 


Dictionar de expresii româneşti în contexte (DERC) O— R 
Volumul al II-lea 


A-şi întoarce paguba (sau cheltuiala). v. întoarce. 


Atâta (sau mare) pagubă! sau (atâta) pagubă 
(sau jaf) în ciuperci!. v. ciupercă. 


Atâta pagubă! (sau atâta rău!). v. atât. 


E pagubă că... (sau de...) (Reg.) = E păcat că s-a 
întâmplat...: 

— Lasă fata! grăi el apăsând vorbele, că 
e pagubă de doi oameni ca noi. Nu e fata asta de 
seama ta. (IOAN SLAVICI) 


E pagubă să... (Reg.) = E păcat dacă se întâmplă... 
Iarba e foarte bună, să zici că-i pagubă 
să pască oile în ea. (IOAN SLAVICI) 


E rău de pagubă (În superstiții) = E semn rău: 
Când te spurcă cucul (mânzul) e rău de 
pagubă. (ŞEZĂTOAREA, XII) 


Pagubă că... (Înv.) = Se spune pentru a exprima 
părerea de rău față de o situaţie neplăcută; păcat 
că... 

Pagubă că Toderică n-a avut la el o 
daltă.. ca să poată săpa mântiutorul semn. (C. 
NEGRUZZI) 

Prin grădină pe cărare,/ Pagubă că-i 
iarba mare/ Și nu poci mere horind,/ Mândrului 
versuri făcând. (JARNIK-BÎRSEANU) 


Atâta (sau mare) pagubă! sau (atâta) pagubă 
(sau jaf) în ciuperci! (Irn.) = Nu este o pierdere 
importantă; nu-l nicio pagubă!: 

De m-o răpune și pe mine, atâta jaf în 
ciuperci! (P. ISPIRESCU) 

— Nu voi Să mai ştiu nimic, răspunsei, 
căci pre puțin mă interesează. — Atâta pagubă, 
zise Bogonos cu ciudă. (C. NEGRUZZI) 

Pagubă-n ciuperci! De atâta plâns, i s-a 
spălat şi privirea, s-a decolorat, unde-i sunt 
Ochii înstelaţi şi negri ca mura de altădată? 
(RODICA OJOG-BRAŞOVEANU) 

Pagubă-n ciuperci cu fructele noastre: 
cum n-ar fi fost marea pagubă nici pierderea 
căruțului [...] (PANAIT ISTRATI) 


PAHAR 
A bea (sau a primi) paharul morţii (ori de 
moarte) = A muri: 

Bărbat de omenie, au primit păharul 
morţii cel amar. (GH. ȘINCAI) 


A bea dintr-un pahar (cu cineva) (Reg.) = A fi 
intim cu cineva, a fi prieten cu cineva, a fi de 
aceeaşi teapă cu cineva: 

Ce mă tutuieşti, mă; ce am băut 
amândoi dintr-un păhar? (D. UDRESCU) 


A bea paharul până-n fund = A îndura un 
necaz, o durere până la capăt: 

Nae, foarte afectat, bea paharul lui de 
bere până-n fund, apoi, după ce oftează adânc: 
— Eu pot pentru ca să-ți spui pe parola mea de 
onoare că-mi pare foarte rău! dar ştii?... foarte 
rău!! foarte rău!!! [...] (|. L. CARAGIALE) 


A da cu paharul. v. da? 
A da paharul peste cap. v. cap. 


A fi sau a ţine etc. (ceva) (ca un) pahar = A fi 
sau a ţine foarte curat: 

În bucătărie, ca şi în garsoniera lui 
Sandu, era curat ca într-un pahar, ceea ce 
însemna că maică-sa trecuse pe la el şi îi spălase 


vesela şi podeaua. (DUMITRU CRUDU) 


A i se umple (cuiva) paharul sau a(-i) fi plin 

paharul = A îndura prea multe suferințe morale; 

a nu mai putea suporta durerea, suferinţa etc.: 
Multe, Doamne, l-au bătut, i-a fost 


paharul plin. (G. COŞBUC) 


A închina paharul (sau un pahar, un pocal, o 
cupă etc.). v. închina. 


Vasile ILINCAN 


A sorbi (pe cineva) cu lingura (sau ca dintr-o 
lingură) ori a sorbi (pe cineva) (sau a înghiţi) 
într-o lingură (sau într-un pahar) de apă (sau 
de sorbitură). v. sorbi. 


Bun de pahar = Care obişnuieşte să bea băuturi 
alcoolice: 

La masă el prânzea totdeauna împreună 
cu doisprezece ciraci ai săi... toți buni de pahar 
și vânători de meserie. (NICOLAE GANE) 


PAI 
A da în pai (D. cereale) = A începe să le crească 
tulpina: 

Grâul era copt/ Răscopt:/ În pai ca 
trestia,/ În spic ca vrabia,/ În grăunț ca mazărea. 
(|. L. CARAGIALE) 


A fugi ca tăunul cu paiul (Reg.) = A fugi foarte 
repede: 

Fuge şi Scaraoschi după ceilalți, ca 
tăunul cu paiul. (ON CREANGĂ) 


A întemeia (ceva) pe paie = A clădi ceva pe 
temelii nesigure: 

La ei norocul este întemeiat pe paie. (C. 
NEGRUZZI) 


A nu ridica (sau a nu lua) un pai de jos = A nu 
face absolut nimic: 

Și stând el așa, şi privind în jurul lui, nu 
se putea dumeri cum de fac alții cari rămân cu 
mâinile albe toată viaţa, şi nu ti-ar ridica 
singuri un pai de jos, şi au de toate, ba încă 
merg până să te şi umilească cu prisosul unui 
gologan [...] (D. ANGHEL) 

Când îi fi mai sănătos/ Să nu iai un pai 
de jos. (|. POP-RETEGANUL) 


A nu se pricepe să împartă un pai la doi boi 
(sau a nu şti să încurce două paie ori a fi bun 
de paie) (D. oameni) = A nu fi bun de nimic: 

Fiecare trage spuză pe turta lui/ Lesne a 
judeca pe altul./ Că/ Nu te pricepi să împarți un 
pai la doi boi./ Și că/ Cu ce dascăl lăcuieşte/ 
Așa carte-alcătuiește. (ANTON PANN) 


48 


Pe el capul nu-l taie/ La doi boi să-mpartă 
paie. (|. C. HINTESCU) 


A pune paie pe (sau peste) foc (sau a stinge 
focul cu paie) = A aţâţa pe cineva deja nervos; a 
înrăutăţi o situaţie deja dificilă: 

— Gheorghe, nu pune paie peste foc, zise 
Joița, tremurând. (MARIN PREDA) 

Prin însăşi pasivitatea noastră faţă de 
acest conflict, vom pune paie peste foc. 
Paradoxal, nu-i aşa? (VINTILĂ CORBUL) 


A se agăța şi de un pai = A încerca, într-o 
situaţie grea, chiar şi cel mai neînsemnat mijloc 
de salvare: 

Mă asățai îndată de numele acesta ca 
înecatul de firul de pai mântuitor. lată ultima 
licărire de speranță. (LIVIU REBREANU) 


Arde focu-n paie ude (Fig.; d. sentimente) = A 
mocni fără a se manifesta: 

Ș-apoi ştiţi că este-o vorbă: când îi omul 
în doi peri, să te ferești de dânsul, c-atunci e 
cum îi mai rău. Vorba ceea: „Arde focu-n paie 
ude”. (ION CREANGĂ) 

Și amu, te las să te odihnești aici pe 
saltea (şi începu a-și da la o parte „sculele”), că 
văd că nu mă mai pociu împotrivi şi atuncea de 
ce să mai ardă focu-n paie ude? (EUGEN 
LOVINESCU) 


A-şi aprinde paie (sau (reg.) scaii) în (sau pe) 
cap. v. aprinde. 


ĂI cu paie, ăl cu fân! = Se spune, ironic, unui 
ostaş care nu ştie să ţină cadenţa în mers într-un 
grup, de parcă nu ar şti care este piciorul drept şi 
cel stâng: 

Cred că ştie toată lumea povestea cu 
țăranii din armata română care nu ştiau să 
distingă stânga de dreapta. Atunci „majurul” le 
punea într-un bocanc paie, într-unul fân şi în loc 
le comanda: 


de  „stâng-drept” „fân-paie”. 


(https://iconoclastdebunker.wordpress.com/) 


Foc de paie = a) Entuziasm sau pasiune trecătoare: 


Dictionar de expresii româneşti în contexte (DERC) O— R 
Volumul al II-lea 


Amor!... vorbă să fie! foc de paie, 
lumină de licurici. (NICOLAE GANE) 

După ce s-a pus de acord cu fosta 
învățătoare că dragostea lor nu are simptomele 
unui foc de paie, s-au cerut pe vecie sof şi, 
respectiv, soție. (VLAD A. POPESCU) 

Iubirea lor a fost un foc de paie. 


b) Fleac, bagatelă: 
De asta au şi fost, din perspectiva 
timpului, ca un foc de paie. (CĂLIN KASPER) 


Om de paie = Om fără personalitate, de care se 
serveşte cineva pentru a-și atinge un scop personal: 

Tatăl adevărat îşi cultivă, în depărtare, 
Clienţii şi celebritatea, iar celălalt, de paie, 
pufhește și înjură situația. (GALA GALACTION) 

Cumpără moara cu două mii de lei printr-un 
om al lui de paie. (MIHAIL SADOVEANU) 

Era perfectul om de paie numai bun să 
acopere o afacere suspectă cu un nume istoric. 
(VLAICU BÂRNA) 

Decât muiere de aur, mai bine bărbat de 


paie. (|. C. HINȚESCU) 
Ori fân, ori paie. v. fân. 


Paiul cât de mic își are umbra sa = Orice lucru 
cât de mic îşi are importanţa sa: 

Și apoi ştiţi că este o vorbă ca: „tot 
paiul are umbra lui și tot sacul îşi găseşte 
petecul”. Ș-apoi când mai este ş-oleacă de 
noroc la mijloc, atunci ştiu că-i bine, vorba lui 
Ionică. (ION CREANGĂ) 

Ș-apoi, dă! și eu nu sunt aşa stingher pe 
lume, căci, vorba ceea, fiecare pai are umbra 


sa. (NICOLAE GANE) 


Vede paiul din ochiul altuia, dar nu vede bârna 
din ochiul lui = Observă cu uşurinţă greşelile sau 
defectele neînsemnate ale altora, dar pe ale lui, mai 
evidente, nu le vede sau se preface că nu le vede: 

Și cele mai păcătoase o bârfeau mai stăruitor, 
ca omul care nu poate avea odihnă din pricina paiului 
din ochiul aproapelui. (LIVIU REBREANU) 

PAIA 

A da paiele (cuiva) (Îrg.) = A măguli pe cineva; 
a încuraja (pe cineva) să fie obraznic; a îngădui 
cuiva prea multe: 

— Încă te uiţi la ei, bărbate, zicea mama, şi 
le dai paiele [titlu onorific dat, în ierarhia 
boierească din ţările române, boierilor care nu 
aveau slujbă de stat]! Așa-i?... (ION CREANGĂ) 


PAJURĂ 

Cap sau pajură (sau pajură ori număr) = 
Formulă folosită mai ales în jocurile de copii, 
prin care se hotărăște cine începe jocul, după 
partea pe care cade o monedă aruncată în sus; 
joc cu acest nume: 

Într-un colț se auzi sunând un ban, s-a 
început... un feli de joc în „pajură ori număr”. 
(CONTEMPORANUL, III) 

Dacă dai cu banul şi-l laşi să cadă... nu 
poți să știi când are să fie pajură sau număr. 


(MIHAI BENIUC) 


PALANCĂ 
A da (sau a face ceva) palancă la pământ = A 
culca la pământ, a călca în picioare (ceva): 

Și eu fuga, şi ea fuga, şi eu fuga, și ea 
fuga, până ce dăm cânepa toată palancă la 
pământ; (ION CREANGĂ) 

Mi-a dat palancă la pământ cânepa din 
grădină. (MIHAIL SADOVEANU) 


PALAVRĂ 
A sta (sau a spune, a tăia, a turna etc.) la 
palavre (Fam.) = A flecări, a sta de vorbă: 

Mă mustră cugetul de atâtea dovezi 
mincinoase ce-mi ceri să dau pe toată ziua... 
când începi a tăia la palavre vânătoreşti. (AL. 
ODOBESCU) 

Lui îi plăcea să mănânce bine, să 
doarmă mult şi să stea la palavre cu țăranii. 


(LIVIU REBREANU) 


Vasile ILINCAN 


Pe urmă, întorcându-se spre mezin, 
boierul îl pofti să şadă pe scaun, se aşeză şi el 
alături şi amândoi începură să înşire la palavre 


de vânătoare. (MIHAIL SADOVEANU) 


PALMĂ 

(A lucra) cu palma (sau cu palmele) = A face 
zile de muncă lucrând numai cu brațele, fără 
vite, căruţă sau unelte agricole: 

Chemarea la primărie înseamnă bir mai 
mare... zile de muncă cu palmele pentru pălmaşi. 
(ZAHARIA STANCU) 

Socotesc ei ce socotesc, boierul cu 
vechilul, și-l scot dator cu două fălci de arat, 
una de praşilă și treizeci de zile cu palma. (AL. 
VLAHUȚĂ) 


A rade (sau a arde, a croi, a da, a lipi, a șterge, a 
trage) (câteva) palme (sau o palmă, o scatoalcă) 
(cuiva) sau a încasa (sau a lua, a primi) o palmă 
(sau o scatoalcă) = A pălmui (pe cineva) sau a fi 
pălmuit: 

Că-ţi trag palme, mă-nțelegi? (|. L. 
CARAGIALE) 

Se scoală-n sfârşit Mihăileanu turbat... 
şi-i arde lui lorgu cu sete câteva perechi de 
palme de-i strămută căpriorii. (IDEM) 

Codrean palma zbici făcea și trei palme 
îi rădea. (POP.) 

Și, ajungând într-o clipă, se vâră, el ştie 
cum şi pe unde în odaie la Ivan şi-i şterge o palmă 
prin somn, cât ce poate. (ION CREAN GĂ) 

Dracul tot drac, îi mai lipeşte o palmă 
de-a auzit câinii în Giurgiu. (POP.) 

Burdea nu prea știa să facă deosebire 
între bărbat şi femeie şi ar fi fost în stare să-i 
tragă o palmă. (IOAN SLAVICI) 

Trebuia să-i tragi măcar vreo două 
scatoalce, să te pomenească!... (LIVIU REBREANU) 

[...] la urmă, învinşi de zgomot, muţi de 
bucurie, dădeau scumpei lor țața Minca o supremă 
dovadă de iubire, cârpindu-şi fiecare câte-o 
pereche de palme ţepene. (PANAIT ISTRATI) 


A avea (pe cineva sau ceva) în (sau ca în) palmă 
= A avea pe cineva sau ceva la discreţia sa: 

Întregul oraş... îl avui ca-n palmă. 


(ZAHARIA STANCU) 
A bate din (sau în) palme. v. bate. 
A bate la palmă. v. bate. 


A bate palma (sau mâna) (gmț., laba) cu cineva. 
v. bate. 


A cădea în palma cuiva = A ajunge în puterea 
cuiva: 

A cădea în palmă. (A cădea în puterea 
cuiva). (IULIU A. ZANNE) 


A căuta peri în palmă (Rar) = A-şi pierde 
vremea în zadar: 

După ce se osteni Man de blănit la cel 
burduf, îl luă de-a umăr și plecă spre foc. Dar ortaci 
află câţi peri în palmă; (|. POP-RETEGANUL) 


A duce sau a purta (pe cineva) în palme = A 
bate întruna pe cineva în timpul mersului: 
Văzându-se astfel înșelat, într-atâta s-a 
turburat, de-i purta în palme ca pe nişte mere pe 
amândoi voinicii. (|. POP-RETEGANUL) 


A face mai scurt de o palmă sau a scurta de o 
palmă (pe cineva) (Înv.) = A decapita (pe cineva): 

Mihai, aflând, supuse sub picioare pre 
vrăjmaşi, îi făcu mai scurți de câte o palmă. (P. 


ISPIRESCU) 


A face palma bici (Rar) = A lovi; a bate pe cineva: 
Palma bici că mi-o făcea,/ Peste ochi că 
mi-l isbâa [...] (POP.) 


A fi cu sufletul sau cu zilele în palmă (sau în 
palme) = A fi în mare primejdie; a fi cu un 
picior în groapă: 

Astăzi avem zeci de mii de liberali cari nici 
îmblă cu zilele-n palmă, pentru că nici turc, nici leah, 
nici ungur nu Caută să-i taie, nici de vrun duh aşa de 
subțire nu se bucură |...] (MIHAI EMINESCU) 

Dar oare eu sunt chiar aşa, cu sufletul 
în palmă, cum par? (MARIA BANUȘ) 


Dictionar de expresii româneşti în contexte (DERC) O— R 

De aceea stau cu mare spaimă şi cu 
zilele în palme, aşteptându-l pe Buga Sârbul. 
(MIHAIL SADOVEANU) 


A fi de şapte palme în frunte (Reg.) = A fi 
foarte deştept: 

Aci nu mai se mai găsesc odrasle din 
vechea nobleță ce se luptă cu streinul şi nu caută 
de ce-i e cojocul, deşi ar fi fost de şapte palme în 
frunte, când acesta ar fi cutezat să-i calce moşia 
(patria, moştenirea). (CEZAR BOLLIAC) 

Erau nişte muieruşte cu care nu se putea 
juca cineva, că-i lua părul foc, de ar fi fost, el 
acolo, de şapte palme în frunte. (P. ISPIRESCU) 


A fi de şapte palme în piept (Reg.) = A fi om 
voinic: 

[Fata] Naltă la statură, munte,/ De vreo 
două palme-n frunte,/ Şapte palme-n piept de 
lată./ Capul claie negreblată. (PETRE DULFU) 


A fi greu la palmă sau a avea palma grea. v. 
greu. 


A fi în palmă (Rar) = A fi la îndemână: 

Iaşul e departe, nu-i colea în palmă. ( N. 
A. BOGDAN) 

Când se sculă Mândra Lumii, 
dreapta, dă-n stânga, fecior ca-n palmă nici urmă 
de el nu mai era. (|. POP-RETEGANUL) 


dă-n 


A juca (pe cineva) în ciur sau în palmă. v. juca. 


A mânca bătaie (sau chelfăneală, palme, 
papară, trânteală etc.). v. mânca. 


A se bate cu mâna (sau palma) peste gură. v. bate. 


A ţine (sau a duce, a purta, (înv.) a căuta (pe 
cineva ca) pe (sau ca în) palmă (sau palme) = 
a) A îngriji foarte bine pe cineva: 

O luat-o de muiere Pișta, ferariul... O ţine 
de doamnă, numa” pe palme. (TITUS POPOVICI) 


b) A răsfăţa pe cineva: 

De-acum rămâi la mine, Ivane, şi, 
pentru că mi-ai curățit casa de draci, am să te 
țin ca pe palmă. (ON CREANGĂ) 

Apoi, fără să ne zbatem, jupâne Strul, mi-i 
da şasesprezece lei, un irmilic de aur, și fi-oi duce-o, 
știi cole, ca pe palmă; (IDEM) 

Nu-i are nimeni de grijă, să-i dea și lui din 
când în când câte cinci lei de un tăbac, că le-a 
câştigat o avere. Ar trebui ţinut ca în palmă. 


(PAVEL DAN) 


A-l mânca (pe cineva) palma (sau palmele) ori 
mâna. v. mânca. 


Când va creşte păr în palmă = Niciodată: 
S-a procopsit, când mi-o crește/ Păr în 
palmă. (ANTON PANN) 


Cât ai bate din palme (sau în) palme sau bătând 
din palme = a) Foarte repede, într-o clipă: 

Cât ai bate din palme, veni friptura. 
(MIHAIL SADOVEANU) 

Prăpădi şi el, cât ai bate în palme, tot ce 
câștigase. (C. NEGRUZZI) 

Îi aduse, cât ai bate din palme, un pahar 
de apă. (LIVIU REBREANU) 


b) Câtuşi de puţin, deloc: 
Ieri, cât a fost ziua, nu s-astâmpăra/ 
Nici cât baţi din palme. (G. COŞBUC) 


ÎL mănâncă palma dreaptă (În superstiții) = 
Simte o senzație de mâncărime în palma dreaptă, 
semn că va trebui să dea o sumă de bani: 
Conform credințelor populare, dacă te 
mănâncă palma dreaptă, în curând vei avea parte 


de un câştig nesperat. (bhttps://www.ziaruldeiasi.ro/) 


ÎI mănâncă palma stângă (În superstiții) = 
Simte o senzaţie de mâncărime în palma stângă, 
semn că va primi o sumă de bani: 

Când te mănâncă palma stângă, ai să iei 
bani, iar cea dreaptă, ai să dai. (DIN VIAŢA 
POPORULUI ROMÂN, vol. 27, 1915) 


O palmă de loc = a) O distanță mică: 


Vasile ILINCAN 


De la Neamţ la Fălticeni și de la Fălticeni 
la Neamţ era pentru noi atunci o palmă de loc. 


(ION CREANGĂ) 


b) O suprafață mică de pământ cultivabil: 
Fiecare om are o palmă de loc. (GEO BOGZA) 


PANAGHIE 
A ridica (cuiva) panaghia (Reg.) = a) A ucide 
(pe cineva): 

Se vede că aici i-a ridicat lupul panaghia. 
(POP.) 


b) A înjura (pe cineva): 

Atâta i-a trebuit lui Moş Luca, ş-apoi 
lasă pe dânsul! câte parastase şi panaghii, toate 
i le-a rădicat. (ION CREANGĂ) 


PANAHIDĂ 
A ridica panahidă = A face parastas pentru 
pomenirea unui mort: 

În acea zi se ridică la Praguri panahidă de 


pomenire a voievodului lon. (MIHAIL SADOVEANU) 


PANĂ! 
A avea condei (sau pană frumoasă). v. condei. 


A lua (pe cineva) în (sau prin) pene (Rar) = A 
muştrului, a certa (pe cineva): 

Fără grijă, se duce la împăratul. Acolo, 
măria-sa, gata să-l ia prin pene. (TUDOR PAMFILE) 


A scăpa ca prin pene (Reg.) = A scăpa cu greu 

dintr-o situație complicată, dintr-o primejdie etc.: 
Spiro clătină din cap: — Să fie fericit, a 

scăpat ca prin pene, cum, poate, nu merita... 


(MIU MĂRGINEANU) 


A scăpa din pene rele sau a-i da (cuiva) penele 
cele bune (Reg.) = a) A ajunge să-şi câştige 
singur existenţa: 

Adică aceia erau numai doi, dar mari cât 


doi berbeci și nu știau încă zbura, numai atunci le 

da penele cele bune și erau câte cu două capuri și 
știau grăi ca oamenii. (|. POP-RETEGANUL) 


b) A se însănătoşi: 

„„„după ce am scăpat de penele rele ale 
copilăriei/ tata a început să-mi 
sensibilitatea [...] (GH. MOCUTA) 


exploreze 


A se lăuda cu penele altuia = A se lăuda cu 
meritele altuia: 

Semnatarul intervenţiei se vede că era 
prieten al lui Coşbuc, ceea ce şi declară: „În tot 
cazul însă e departe de autor ideea d-a ascunde 
adevărul sau de a se făli cu penele altuia.” 
(GAVRIL SCRIDON) 

Cu penele altuia te poţi împodobi, dar 
nu poţi zbura. (LUCIAN BLAGA) 


A se umfla în pene = A se lăuda; a se îngâmfa, 
a se fuduli, a se mândri: 

Atunci țiganul, umflându-se în pene, 
strigă: — De ce ești prost, mă? Unde crezi tu c-ai 
să-ți vinzi peștele, cu harabaua asta şi cu 
mortăciunea de gloabă? (PANAIT ISTRATI) 

Vasile Baciu era vesel ca şi când ar fi 
scăpat de o grijă mare. Se uita baţjocoritor la Ion, 
care se umfla în pene simțindu-se biruitor, şi-şi 
zicea mereu mai mulțumit: Stai, melenașule, stai să 
vezi tu cine-i Vasile Baciu! (LIVIU REBREANU) 

El nu punea preț pe asemenea mofturi, 
și-i ura şi-i duşmănea pe cei care se descurcau 
ușor în viaţă, pe găzdoii care se umflau în pene. 


(ION LĂNCRĂNIJAN) 


A umbla cu pălăria (sau cu căciula) pană = a) 
A ţine pălăria (sau căciula) pe vârful capului: 

Și cu pălăria pană/ Așezată pe-o 
sprânceană,/ Mi-a făcut inima rană. (D. UDRESCU) 


b) A se fuduli, a se îngâmfa. 


Smuls de pene (Rar) = Ruşinat, umilit: 

Tanda, landa, măi balane./ Ai agiuns 
român, țigane;/ Cată să te laşi de lene/ Ca să nu 
fii smuls de pene. (V ASILE ALECSANDRI) 

Viteji din gură, care s-au întors acasă 


smulși de pene, de nu și-au mai venit în fire. (POP.) 


Dictionar de expresii româneşti în contexte (DERC) O— R 

Uşor în pene (Rar) = Îmbrăcat subțire; (pex.) 
prost îmbrăcat: 

Tiganul, uşor în pene, nu-şi făcu bordei 
de lene. (ANTON PANN) 


PANĂ? 

A fi (sau a rămâne) în pană (Fam.) = a) A nu 

putea continua o activitate; a duce lipsă de ceva: 
Dacă ai rămas în pană de idei şi nu știi 

ce să transmiti celor dragi de Paşti, iată câteva 

sugestii de mesaje numai bune de transmis [|...] 

(http://www.opiniatimisoarei.ro/) 


b) A rămâne fără bani: 

Când au aflat despre ce este vorba, unii 
s-au întrebat dacă nu cumva Nicoleta Guţă a rămas 
în pană de bani [...] (https://www.cancan.ro/) 


A lăsa (pe cineva) în pană (Fam.) = A pune pe 
cineva în încurcătură: 

Dar domnul Nisipoiu la rându-i nu era 
chiar omul care, odată pasionat de vreo idee ori 
de vreun sentiment, să lase lucrurile în pană. 


(GIB I. MIHĂESCU) 


PANGLICĂ 
A scoate panglica = A face scamatorii; a amăgi 
(pe cineva): 

Acesta mănâncă foc, bea smoală, scoate 
panglici din gură, se dă de-a tumba, dar politică, 
propriu vorbind, nu face încă. (MIHAI EMINESCU) 


A scoate panglici pe nas = a) A face scamatorii: 

[...] lăutarii cântă, pe când un scamator 
neam, pripăşit de câteva zile prin Bucureşti, în 
mijlocul salei, pe o frumoasă scoarță (velinţă) de 
anadol, îşi bagă pe gură o sabie, scoate panglici pe 
nas, mănâncă jăratec [...] (V. A. URECHIA) 


b) A minţi, a înşela: 

Eu sunt Sincer, eu nu sunt din acei oratori 
de modă nouă, cum am văzut la jurnalele din urmă, 
ca să scot panglici pe nas. (|. L. CARAGIALE) 


53 


Pentru mulți politicianul e un soi de 
sforar care se bate cu pumnul în piept şi scoate 


panglici pe nas... (ŞTEFAN ION GHILIMESCU) 


PANICĂ 
A intra în panică = A se nelinişti în cel mai 
înalt grad: 

Domnule profesor, dacă vă sfătuiesc să 
nu vă speriaţi, abia atunci veţi intra în panică. 
(ION D. SÎRBU) 

Gardistul se pune în mișcare. Ionescu 
Adorn, cuprins de panică, o ia la goană. 
(MIHAIL SADOVEANU) 


PANORAMĂ 
A (se) face de panoramă (Fam.) = A (se) face 
de râs: 

Treceam şi noi pe Corso spre cantină şi am 
văzut cum toată lumea, adică mai mulți studenţi fac 
(GABRIEL 


panoramă în librăriei. 


ŢEPELEA) 


dreptul 


PANTAHUZĂ 
A umbla (sau a pleca) cu pantahuza = a) A umbla 
cu o listă de subscripţie, pentru a strânge fonduri: 

Când li s-a surpat biserica şi au umblat 
cu pantahuza, le-am dăruit creştineşte o sută de 
florini. N-au bani, mi-au zis, şi le-ar trebui cel 
puțin două mii. (NICULAE CRIŞAN) 

Voia să-şi vadă povestirile tipărite de editura 
care abia era în stare să scoată câteva broşurele şi 
„Calendarul muncii”; care, ca să poată edita 
„Mama” de Gorki, a umblat cu pantahuza printre 
muncitori şi s-a îndatorat peste cap. UON PAS) 


b) A umbla din loc în loc purtând vorbe, minciuni: 
Nu ştia că acesta umblă cu pantahuza la 
Securitate. (DUMITRU CRUDU) 


PANTĂ 
A cădea (sau a aluneca) pe panta... (sau pe o 
pantă...) = a) A se lăsa prins, antrenat de...: 


Vasile ILINCAN 


Tot sub influenţa nefastă a cercului din 
care face parte Sîrbu, unii tineri poeți clujeni au 
căzut pe panta unor devieri primejdioase în 
poezie[...] (GEORGE NEAGOE) 

Cum nu băgase de seamă că luneca pe 
panta ireversibilă a complicaţiilor sentimentale, 
a confesiunilor inutile ieşite din bucuria de a 
împărtăşi [...] (EUGEN LOVINESCU) 


b) A se îndrepta către...: 
Cercetările ... începuseră să alunece pe 
o pantă nouă. (ZAHARIA STANCU) 


PANTOF 

A merge pe lângă pantof (Arg.) = A fi foarte prost: 
Dacă mergi pe lângă pantof nu 

înseamnă că te ţii după cineva sau că nu poți 

ține pasul cu cineva. Înseamnă că ești prost. 

Atât. (http://ianculescuhimself.ro/) 


A sta sub pantoful (cuiva) (Înv.) = A sta sub 
autoritatea cuiva: 

sub 
conducerea directorului Popovici-Beyreuth, ajuns pe 


Lumea vede decăderea operei 
deplin sub pantoful d-rei Diceacu, marea protectoare 


a ruşilor la operă. (VALERIU BRANIȘTE) 


C-un pantof şi c-o opincă (Fam.) = Luat prin 
surprindere, nepregătit: 

Într-un papuc ş-o opincă, lipa-lipa, nea 
Stănică. (|. C. HINȚESCU) 

Venea şi pe nepusă masă, atunci nu rata 
ocazia de a folosi expresia ei preferată, C-un 
pantof şi c-o opincă, iată-mă-s la voi în tindă. 
(http://Awww.caietesilvane.ro/) 


PAOS 

A-i face paosul (cuiva) = A îndeplini ritualul de 
stropire a mortului cu vin, cu untdelemn sfințit 
sau cu agheasmă: 

Sfârșind ectenia... îi face paosul sau 
apaosul, adecă îl stropește cu vin, pe alocurea și 
cu untdelemn, dacă e descoperit, peste trup, iar 
dacă e acoperit, peste capacul sicriului, în 
formă de cruce. (SIMION FLOREA MARIAN) 

A-i mânca (cuiva) paosul = A-i mânca pomana 
cuiva: 

Ardă-l focul pe socrul/ Mult păzi cu adaosul/ 
Până-mi mâncă paosul! (1. POP-RETEGANUL) 


PAPAGAL 
A avea papagal (Fam.) = A vorbi mult şi 
convingător; a fi bun de gură: 

Frumuşică, de, era, dar ce papagal 
avea! (POP.) 

El se descurca, îi trăgea cu tramvaiele 
care îşi bat joc de oamenii muncii, care-s o 
ruşine pentru popor, chestii de astea, de!, ca la 
partid, că avea papagal Liţă, dacă nu venea 
revoluţia, parcă îl vedeam în Marea Adunare 
Naţională. (DAN LUNGU) 


A vorbi ca papagalul (sau ca un papagal) = A 
reproduce mecanic spusele altuia: 
Repetai şi eu vorbele lui ca papagalul, 
clănțănindu-mi dinţii în gură de frică. NON GHICA) 
M-ai înnebunit cu citatele tale. Vorbeşti 
ca un papagal. (CONSTANTIN ȚOIU) 


PAPAINOG 
A merge (sau a călca, a umbla) în papainoage 
(Reg.) = A merge ca şi când ar avea catalige: 

Omul, îmbătrânind, începuse, deh! a-i 
tremura picioarele, umbla de parcă era pus în 
papainoage, ba încă şi spinarea începuse a i se 
aduce. (P. ISPIRESCU) 

Ne întâmpină cu o reverență şi un 
„Guten Morgen” spus pe-o voce piţigăiată — o 
ființă slabă, lungă si deşirată, parc-ar fi umblat 
pe papainoage [...] (VASILE VOICULESCU) 


A vorbi în papainoage (Reg.) = A vorbi cu 
aroganță, de sus: 

la ascultă, mă, să nu-mi vorbeşti 
păsăreşte şi nici să nu mă duci în papainoage 
[...] (G. M. ZAMFIRESCU) 

Nici măcar ca să studiez mapa mea, pe 
a lui Leo Ştefăneţ sau pe a lui Constantin, alt 


coleg al meu de la cenaclu care îmi vorbea tot 


Dictionar de expresii româneşti în contexte (DERC) O— R 

timpul în papainoage şi îmi băga strâmbe la 
fiecare pas [...] (DUMITRU CRUDU) 


PAPARĂ 
A (i se) găti o papară (cuiva) sau a i se fierbe 
(cuiva) papară = A (i se) întinde o cursă 
(cuiva), a (i se ) pregăti ceva rău: 

Bogdan mirosi cam ce papară i se 


găteşte. (P. ISPIRESCU) 


A face (pe cineva sau din ceva) papară = A 
bate pe cineva sau ceva; a învinge pe cineva sau 
ceva; a distruge pe cineva sau ceva: 

Lupul... neîncetat căuta, având câștig, 
cum va face din vulpe papară. (D. ȚICHINDEAL) 

De le vom cădea în gheară, pe toți ne 
fac papară. (ANTON PANN) 

Văzând biet Nastratin Hogea că i-o 
făcură papară [capra]. IDEM) 


A mânca (sau a încasa, a înghiţi, a primi etc.) 
(0) săpuneală (sau papara). v. mânca. 


A se alege cu o papară (de la cineva) = A fi 
(aspru) certat: 
Moruzi e chemat de ministrul internelor 


și se alege cu o papară. (ION PAS) 


A şti papara (cuiva) = A cunoaşte foarte bine 
firea aspră a cuiva: 

Aoleo, Spiridoane, nu te-oi prinde odată... 
Săracul sf. Niculaie! îi ştii tu păpara lui. (l. L. 
CARAGIALE) 

Cu omul împărătesc nu e de glumă, că-i 
știu păpara. (ION GHICA) 


A trage cuiva o papară (ca aceea sau ca acele) 
= A bate pe cineva: 

— Fug, că mă vede mămuca şi-mi trage 
o papară ca acele. (CEZAR PETRESCU) 

În România, tatăl unui elev penalizat de 
diriginte pentru cine ştie ce prostioară, poliţist de 
meserie, a dat buzna în şcoală şi le-a tras o papară 
straşnică dascălilor înfricoşaţi de reprezentantul 
autorităţii. (NICOLAE MANOLESCU) 

PAPĂ 
A fi mai catolic decât papa. v. catolic. 


PAPUC 
A bate (sau a toca) la papuc = A cheltui mulți 
bani în jocuri şi petreceri: 

Dar mă ţinea tare scump şi ca să fac faţă la 
atâta cheltuială, după ce-am bătut la papuc ce 
gheață  [..] (MATEIU 1. 


moştenisem bani 


CARAGIALE) 


A fi sub papuc(ul) (cuiva) = A se lăsa condus 
de cineva; (d. bărbaţi)a fi sub autoritatea 
deplină a soţiei sau iubitei: 

Șapte ani a gustat din traiul căsătoriei, în 
care timp ca un vrednic bărbat, stăpân în casa lui, a 
fost necontenit sub papuc. (NICOLAE GANE) 


A lăsa (pe cineva) la papuci = A sărăci complet 
pe cineva: 

Încât despre avere — aceasta nu se ştie! Or 

fi amanetate şi casă și moşie! Câţi n-am văzut ca 
dânsul!. O duci pe cât o duci... — Și creditorii-n 
urmă te lasă la papuci. (AL. MACEDONSKI) 
v. a lăsa (pe cineva) oltean (sau în sapă de lemn) 
ori la papuci, la tinichea, cu scândura, (reg.) la 
lemn, cu mâna la burtă, cu (ori în) pielea goală 
sau gol ori cu buzele umflate sau cu buza 
umflată sau pe drumuri. 


A o lua (sau a o şterge) la papuc = A pleca 
repede de undeva: 

Apoi o ia la papuc şi hai, hai! hai, hai! 
ajunge în sat, la frate-său, şi pe loc cârpește o 
minciună, care se potrivea ca nuca în perete. 
(ION CREANGĂ) 

O droaie de porci sălbatici se strânseră 
acolo și erau să sfârtice pe lup, dacă n-ar fi 
șters-o la papuc. (ŞEZĂTOAREA, VI) 


A ţine (sau a pune) sub papuc (ori sub picior) 
(pe cineva) = A ţine sau a pune sub ascultare pe 
cineva, a domina, a stăpâni (pe cineva): 


Vasile ILINCAN 


Și-a luat nevastă frumoasă şi bogată, dar 
îl cam ţinea sub papuc. (CEZAR PETRESCU) 

L-a pus cârlomăneanca sub papuc. Vai 
şi amar de viaţa şi de zilele lui! (ZAHARIA 
STANCU) 

Știut este că multe femei au meșteșugul 
de a pune pe bărbaţii lor sub papuc. (NICOLAE 
GANE) 

Îl ţinea pe bietul om sub papuc până la 
o vreme când omul nu o mai putea răbda şi-i 
dete un top de bătaie, de rămase bărbat ca toţi 
bărbaţii. (CRISTEA SANDU TIMOC) 


A(-i) da (sau a i se da cuiva) papucii = a) A 
face pe cineva să plece; a părăsi pe cineva: 

I s-ar fi dat papucii numaidecât, după 
tot ce-a făcut. ION LĂNCRĂNIAN) 


b) (Arg.) A se despărţi de iubită sau de iubit: 
ÎI păstrez pe Boris sau îi dau papucii? 
(DINU ZARIFOPOL) 
Este foarte 


înțelepciune locul și momentul potrivit pentru a-i 


important să alegi cu 
da papucii. Acesta nu este niciodată acasă la tine 


sau acasă la el, ci undeva în public. 


(http://hw ww .studentie.ro/) 


A-şi pierde papucii = a) A fugi repede: 

Nu eşti bună nici de pus în fereastră că 
dacă te-ar vedea lumea ar fugi de tine de și-ar 
pierde papucii |...] (http://www.puterea.ro/) 


b) A muri. 


Vorbă cu papuci (Rar) = Vorbă sau expresie 
care înlocuiește un cuvânt socotit nepotrivit, 
jignitor sau indecent; eufemism: 

Fie şi la dracu; totuși... vreo vorbă mai 
cu papuci... De pildă: la cel cu coadă și cu 
coarne să te duci. (B. P. HASDEU) 


PAPURĂ 

A căuta (sau a găsi) (cuiva) nod (sau, rar, 
noduri) în papură = (A căuta sau) a găsi cu 
orice preţ greşeli, cusururi, acolo unde ele nu 

sunt; (a căuta sau) a găsi cuiva motiv de 
învinuire pe nedrept: 

[...] în fine publicul se indignează, 
văzând pe setoşii de vorbă căutând nod în 
papură pentru a pierde timpul pe nimicuri; 
(MIHAI EMINESCU) 

Căuta nod în papură lui Mihai. (P. 
ISPIRESCU) 

A căuta nod în papură și pete în soare. 
(I. C. HINȚESCU) 

Când căutăm păduchi în capul cuiva 
înseamnă că îi căutăm nod în papură, că dorim 
scandal. 


cu orice preț să provocăm un 


(http://www.vise.ro/) 


A fi din timpul lui Papură-vodă = A fi de 
modă veche, a fi demodat prin vechime: 
Ian ascultă, Bârzoaio, ai noroc că eşti de 
când Papură Vodă... (VASILE ALECSANDRI) 
De pe vremea lui Papură Vodă. (Adică 
de demult). (TULIU A. ZANNE) 


PAR 
A bate parul (în cutare loc) (Îrg.) = A se stabili 
într-un anumit loc: 

După unele variante de legendă, 
toponimicul provine dintr-un antroponimic, şi 
anume de la numele celui care a bătut parul de 
întemeiere a localității. (NICOLETA COATU) 

Eu am bătut parul în Doja din Ialomița 
în anul 1920. Am făcut acolo o odaie. 


(VLADIMIR TREBICI, ION GHINOIU) 


A dezlega funia de la par (Reg.) = A găsi 
soluția cea mai potrivită pentru rezolvarea unei 
situații foarte dificile: 

E vremea ca cineva să dezlege funia de 
la par. Pentru că doar orbii nu văd că acum e 
vremea cea mai prielnică pentru a ne apropia de 
beneficiile UE. (https://adevarul.ro/) 


A lua (la goană) cu parul (pe cineva) = A 
alunga pe cineva: 

Când s-a apropiat, vecinul l-a luat la 
goană cu parul. 


Dictionar de expresii româneşti în contexte (DERC) O— R 
Volumul al II-lea 


A înfige parul = A pune piatra fundamentală: 
Satul, casa, biserica erau edificate pe 
locul (în jurul) punctului consacrat unde a căzut 
săgeata/securea sau unde a fost înfipt parul: 
„Când se întemeia un sat — susține o tradiţie de 
la sfârşitul secolului al XIX-lea — cel dintâi om 
bătea un par în pământ, pe care îl considera ca 
fundament sau temelie”. (ANDREI OIŞTEANU) 


A pune potcapul în par. v. potcap. 


A sta (sau a şedea, a se simţi) ca cioara în par 
(şi găina în lemne) = A se afla într-o situaţie 
foarte neplăcută; a fi supărat; a fi tăcut: 

Te uiţi aşa, ca găina în lemne şi te 
gândeşti la lucruri sfinte, până te ştergi pe la 
ochi. (MIRCEA DANELIUC) 


A sta par (în calea sau în drumul, înaintea 
cuiva) (Reg.) = A sta neclintit, încurcând în 
acțiune pe cineva sau încercând să-l împiedice: 

„Nu-i modru, nu! De ce stau par?/ Îşi 
zice, el: Ce dracu-i asta?/ Mă duc ca să-mi 
găsesc nevasta;/ Mă duc, duc, zu! Plec astăzi 
chiar!“ (G. COŞBUC) 


A-i da (cuiva) cu parul în cap = a) A bate 
foarte tare pe cineva; (pex.) a omori pe cineva în 
bătaie: 

— Taci, băiete, că nu ţi-a dat cu paru-n 
cap! făcu Leonte Orbişor, zgăâlțâindu-l de braţ, 
mândru că e amestecat şi el în harță. (LIVIU 
REBREANU) 

Acum mă găseşte că prea sunt bătrân. 
Mi-a dat drumul să pasc în voie până să-și 
găsească timp, să-mi dea cu parul în cap, să mă 
omoare, ca să-mi ia pielea. (P. ISPIRESCU) 


b) (Pex.) A împiedica în mod brutal pe cineva să 
promoveze, să acţioneze etc. 


Nu da vrabia din mână pe cioara din par (sau 
din gard). v. vrabie. 


Parcă a stat (sau s-a ţinut numai) cu parul la 
drum = Se spune când cuiva îi merg rău treburile: 

Doamne, atâtea nenorociri pe capul 
meu, parc-aş fi stat numai cu parul la drum. (D. 
UDRESCU) 


Parcă mi-a (sau ţi-a, i-a etc.) dat cu parul în 
cap = Cineva (a primit, pe neaşteptate, o veste 
neplăcută sau) a fost insultat grav: 

„Asta s-a înţeles cu tatăl ei să mă 
înşele!” îi fulgeră prin creieri, şi gândul îl duru 
atât de rău, parcă l-ar fi izbit cu parul în 
moalele capului. (LIVIU REBREANU) 
Viţa de la par nu se delungă = Femeia 
întotdeauna se sprijină pe bărbat: 

Vița de la par nu se delungă. (IULIU A. 
ZANNE) 


PARA 
A face (pe cineva) de două (sau de trei) parale 
= A ofensa, a jigni pe cineva; a certa aspru pe 
cineva: 

Numai cel ce şi-a mâncat plumânii ani 
de zile în prăfăria câtor cincizeci de copii știe ce 
va să zică şcoală. Și pe urmă vine un revizor și 
te face de două parale. (LIVIU REBREANU) 

— Spune, de ce ai scris despre seara aia 
şi m-ai făcut de două parale? Te simțeai mai 
puternică? — Nu te-am făcut numai pe tine de 
două parale, şi pe mine... (MARIA BANUŞ) 


A face parale = a) A câştiga, a agonisi, a strânge 
bani: 

Lapte, brânză, unt si ouă... de-am putea 
sclipui să ducem în târg ca să facem ceva 
parale. (ION CREANGĂ) 


b) A arăta bine, a fi de calitate; a merita (preţ bun): 
Jimblă caldă de la „Ochi-Albi”, albă, 
prăjită şi cu coltuc revărsat. Mirosul, şi făcea 
paralele! (BARBU DELAVRANCEA) 
Coada lui 
sclipitoare, făcea toate paralele. (POP.) 


cea lungă, cu ochiuri 


A lega paraua cu şapte (sau nouă, zece) noduri 
(aţe). v. lega. 


Vasile ILINCAN 


A lua (pe cineva) la rost (sau la socoteală, la 
trei parale, la trei (păzeşte), la refec, în 
răspăr, din (sau de) scurt, repede). v. lua. 


A nu avea (nicio) para sau a fi, a se afla fără 
(nicio) para (chioară sau frântă) = A nu avea 
niciun ban; a fi sărac: 

Prin Scrisoarea din 5 aprilie... îmi dai 
comisioane pe cari cu părere de rău nu le pot face 
până a nu primi bani de la tine sau de-acasă, căci 
acum mă aflu fără para. (NICOLAE BĂLCESCU) 

Iaca, n-ai, n-ai, n-ai, ești sărac lipit! lar în 
mintea lui: „Am, am ceva, dar e mai bine să zic că 
n-am chioară para”. (BARBU DELAVRANCEA) 

Ceea ce adăoga la mâhniciunea lui era 
și împrejurarea că se afla omul la bătrâneţe 
împovărat de două copile destul de coapte, care 
trebuiau numaidecât măritate, şi el n-avea para 
frântă, nemite cu ce să le-nzestreze pe potriva 
lor şi a numelui părintesc. (|. L. CARAGIALE) 

Că îmi moare un copchil acasă... şi mi-i 
nevasta bolnavă şi n-am para frântă-n pungă. 


(EM. GÎRLEANU) 


A nu avea para de ştreang (Pop.) = A nu avea 
niciun ban: 

Ti-am trimes prin editorul meu 100 
exemplare, dacă ai putea să mi le vinzi acolo m-aş 
folosi cu vreo două sute franci şi ar fi un mare 
bine, căci n-am para de ştreang. (VASILE 
ALECSANDRI) 


A nu face o para = A nu avea (nicio) valoare: 
Când veni judecătorul, actul arătat nu 
făcu două parale. (POP.) 
Eu, probabil nu fac nicio para, însă el face 
multă valută, în special când e plătit ca să latre 
(fără măcar să se documenteze asupra afirmațiilor 


mâzgălite). (FLORENTIN SMARANDACHE) 


A nu(-i mai) face (pielea nici) două parale sau 
a nu plăti două parale ori a nu face parale 
(sau nicio chioară) ori (reg.) a fi trei de o para. 
v. plăti. 


58 


A şti câte parale face (cineva) = A şti că cineva 
nu preţuieşte prea mult: 

Știu eu câte parale faci tu. (TUDOR 
PAMFILE) 

Abil și viclean și el, mânuitor cu 
măiestrie al cuvântului, Joan se silea parcă să-l 
cuprindă dintr-o dată pe principe, să vadă câte 
parale face şi în ce ape se scaldă. (PETRU 
DEMETRU POPESCU) 

Există persoane care „se pricep la 
oameni”, „se prind” repede cu cine au de a 
face, intuiesc „câte parale face” omul din faţa 
lor, spre deosebire de alţii care se înşală asupra 
adevăratei naturi a interlocutorului, „iau plasă” 
sistematic [...] (MIHAI DINU) 

Îl ştim câte parale plătește! Liberalii 
l-au făcut cu ou şi cu oțet, de se retrăsese în 
fundul munţilor la Vâlcea, și nu mai auzeai de el 
ca de popă tuns! (ANTON BACALBAŞA) 


Ca o para (Fam.) = Fără discuţie: 

O moșie care face 250 de mii de lei ca o 
para. (|. L. CARAGIALE) 

Face parale = Merită să fie apreciat, are 
valoare, e bun, frumos: 

Acuma-i vremea să ne grăbim. Acuma 
face parale calul bun și prietinul statornic. 
(MIHAIL SADOVEANU) 

Oameni de politică erau Mocioneștii, dar 
aceștia sunt pierduţi pentru cauza românilor. 
Restul nu face parale. (IOAN SLAVICI) 


Parale bune = Bani mulți: 

Zdravănă femeie! ce a făcut, ce a dres, 
de unde era cât p-aci să le vânză hanul când 
trăia bărbatu-său, acum s-a plătit de datorii, a 
dres acaretul, a mai ridicat un grajd de piatră, 
și încă spun toți că trebuie să aibă şi parale 
bune. (|. L. CARAGIALE) 

Sunt vreo cinci care câștigă parale mai 
bune și mai mult cu afacerile decât cu 
avocatura; (G. IBRĂILEANU) 


Până într-o para sau până la (0) para = Până 
la ultimul ban; fără să lipsească nimic, exact: 


Dictionar de expresii româneşti în contexte (DERC) O— R 
Volumul al II-lea 


Nu mai datora nimănui nimic; achitase 
pe Lambrino până într-o para. (Al. VLAHUȚĂ) 

Se dă dator să plătească până la para. 
(|. L. CARAGIALE) 


PARADĂ 

A (se) face paradă (de sau cu ceva) = A (se) 
face ceva în mod ostentativ, pentru a produce 
efect; a (se) face caz de ceva sau de cineva: 

Unde vă sunt socotelile, unde vă este 
solicitudinea pentru țăran, „temelia casei" solicitudine 
de care faceţi atâta paradă în cuvinte făr’ a o traduce 
niciodată în fapte? (MIHAI EMINESCU) 

Șampanie la Capşa beau mulți făcând 
paradă/ De golul cel din creieri, de plinul cel 
din ladă. (AL. MACEDONSKI) 

„îi da mâna lui Alexandru Vardaru să 
facă atâta paradă de cinste, cu moştenirile 
Vardarilor în spate [...] (CEZAR PETRESCU) 


PARAGINĂ 
A lăsa ceva în paragină = A nu se ocupa de 
ceva, a lăsa baltă: 

Dacă şcoalele de acolo ar deştepta numai 
mintea, lăsând simţirile inimei în paragină [...] 
atunci desigur că acte de rezistenţă n-ar avea loc 
defel şi-ar fi o dovadă puternică că Austria e pe 
deplin jidovită [...] (MIHAI EMINESCU) 


PARALEL, -Ă 
A (se) pune în paralelă (sau în paralel) (cu ...) 
= A (se) compara: 

Un obiect al gândirii se pune în paralelă cu 
altul, care trebuie să fie sensibil, şi cu cât această 
paralelă este mai nouă și mai frapantă, cu atât 
imaginaţia este silită a-și construi figurile sensibile 
cuprinse în cuvinte. (TITU MAIORESCU) 

Să punem în paralel, realităţile din timpul 
Regulamentului Organic (1831-1848), aşa cum 
sunt ele prezentate în lucrarea domnului Apostol 
Stan, „Revoluţia de la 1848 în Tara Românească”. 
(ALEXANDRU GABRIEL FILOTTI) 

A-i fi paralel sau (perfect) perpendicular 
(Arg.) = A- fi indiferent: 

— Doamne, iubire, dacă sunt cu tine, 
mi-e perpendicular că-i nora lui Ibsen sau 
soacra lui Ipse! (CRISTIAN DROZD) 


PARALEU 
A se face (sau a face pe cineva) leu paraleu = 
A (se) înfuria peste măsură: 

Și atunci, numai iaca și împăratul vine 
ca un leu-paraleu, să-și ia fata pe seamă şi, 
când o găseşte sub strajă, după cum nu se 
aștepta el, numa-i scânteiau ochii în cap de 
ciudă, dar nu avu ce face. (ION CREANGĂ) 

Dară până una alta ascunde-te, vai de mine! 
undeva, să nu dea zmeul peste tine în casa lui, că e 
năbădăios şi se face leu-paraleu. (P. ISPIRESCU) 

Dară să ferească Dumnezeu să fi prins 
el pe cineva cu rața în traistă, că era aspru 
foarte. Se făcea leu-paraleu când se ivea 
nedreptatea şi asuprirea înaintea lui. (IDEM) 


PARALÂC 
A vinde (sau a cumpăra) cu paralâcul = A 
vinde (sau a cumpăra) în cantităţi mici: 

[...] ba a mai și vândut [pastrama] cu 
paralâcul şi cu bucata, să nu mai stea să 
cântărească, la alți călători, cari nu sufereau şi 
puteau să mănânce pe mare; (|. L. CARAGIALE) 

— Da ce-ţi pasă d-tale, dacă vreau eu să 
cumpăr?... Câte parale? — Vezi că marfă de-asta nu 
pot da cu paralâcul... Vrei să iei mai mult? (IDEM) 


PARAXIN, -Ă 
A-i fi (cuiva) paraxin (Înv) = A i se părea 
ciudat; a se mira: 

— Boierule, să nu-ţi fie paraxin unde ne 
vezi că am venit numai amândoi. (P. ISPIRESCU) 


A-i veni paraxin (cuiva) (Înv., rar) = A nu-i 
conveni ceva cuiva), a fi şocat (de ceva): 

Din partida lor? eul... Asta-mi vine cam 
paraxin, arhon şatrar... dar d-tale? — Ei, cucoane!... 

mai bine paraxin așa decât pe spinare. (VASILE 
ALECSANDRI) 


PARĂ! 

A se face (sau a fi, a se mânia, a stupi, a se 
supăra) foc şi pară sau a scuipa foc de mânie. 
v. foc. 


A trece (sau a sări) prin foc şi pară = A înfrunta 
orice primejdie pentru atingerea unui scop: 

Iubea-și Fira fata/ Încât era gata/ Pentru 
ea să sară/ Prin apă şi pară. (G. COŞBUC) 

Tata a plâns și pentru mine, trist că Puica 
nu ne înţelesese și, umilit, că bănuia un gând josnic 
tocmai el, Puişor, ce ar trece prin foc și și-ar vinde 
sufletul diavolului, fără șovăială, numai s-o vadă 
iar sănătoasă. (G. M. ZAMFIRESCU) 

Ca să vezi adevărul trebuie să treci nişte 
feste, să treci prin foc şi pară, numai aşa te 
purifici şi poţi vedea adevărul cu ochi limpezi. 
(COSMIN PERȚA) 


PARĂ? 

(De sau pe) când făcea (sau va face) plopul 
pere (sau nuci) şi răchita micșunele (sau mere 
dulci). v. micşunea. 


A bate (cuiva) perele. v. bate. 


A face (averea) pere-mere (sau mere-pere) 
(Reg.) = A risipi, a irosi: 

Iar pădurile le-a luat statul, ca să facă 
mere-pere din ele tot felul de firme din străinătate. 
(VIAȚA ROMÂNEASCĂ, vol. 16, 1963) 


A mânca şi mere (sau pere) pădureţe. v. pădureț. 


A-i pica (sau a-i cădea cuiva) para (mălăiaţă) 
în gură = A obține ceva fără efort: 

Bine să zice: cui vra norocul/ Și durmind îi 
cade peara putrădă. (ION BUDAI-DELEANU) 


A nu plăti (sau a nu face) (nici) o ceapă 
degerată sau (nici) două parale (ori doi bani, 
un ban, două cepe degerate sau doi creiţari) 

sau nicio pară putredă (ori un fir de tort, un 
baraboi) sau nici de un potroc. v. plăti. 


Pică pară mălăiaţă în gura lui Nătăfleaţă = Se 
spune despre leneşii care aşteaptă să le vină totul 
de-a gata: 

Nu-și bat capu şi nici nu le pasă de 
lume! Vorba ceea: pică pară mălăiaţă în gura 
lui nătăfleaţă! (ON LĂNCRĂNJAN) 

lar astea nu vor pica din cer, pară 
mălăiață în gura lui nătăfleaţă! Cine să facă 
această treaba „funcţionărească” de care ei îşi 
bat joc? (NICOLAE MORARU) 

Ştii 


oamenii care aşteaptă să le cadă de-a gata 


mata, eu nu-i pot înțelege pe 
„pară mălăiaţă în gura lui Nătăfleață”. (IRINA 
NECHIT, ELENA UNGUREANU) 


PARDAF 
A-i merge pardaful (sau a (se) face pardaf) = 
A (se) distruge: 
Mi s-a făcut cămaşa pardaf. (D. UDRESCU) 
Vijelia asta, cum a venit, toate le-a făcut 


pardaf. (IDEM) 


A face (pe cineva) pardaf = A certa cu asprime; 
a bate: 

Cum să faci poze la Cămătari, ai 
înnebunit? Îţi calcă bodyguarzii lui Nuţu aparatul 
în picioare şi pardaf te face... (ADRIAN ŞCHIOP) 


PARDON 
A cere (sau a da, a avea) pardon (Înv.) = A 
cere iertare, absolvire de o pedeapsă sau de o 
obligație: 

Nu voi mai căuta ceea ce am hotărât, ci 
îți voi cere pardon. (|. GHERASIM GORJAN) 

Nu este adevărat, că sau Cloşca sau Horea 
ar fi cerut pardon cu condiţiune ca să descopere nu 
ştiu ce secrete mari; (NICOLAE EDROIU) 

Mi-a spus că omul de lângă el i-a 
mântuit viaţa, deşi el n-a cerut pardon, şi acum 
îl lecuieşte fiindcă e rănit într-un picior [...] 


(FLORIAN DUDAȘ) 


Dictionar de expresii româneşti în contexte (DERC) O— R 
Volumul al II-lea 


Pardon cu capul spart (Fam.; gmț.) = Se spune 
ca răspuns unei persoane care îşi cere scuze 
după ce (te-a lovit zdravăn sau) ţi-a cauzat un 
prejudiciu grav: 

[...] cum ti-ar da cineva cu ciocanul în 
cap, îți sparge capul şi apoi spune, afişând un 
der ispășit, „pardon, am greşit”. (PAUL 
NICULESCU-MIZIL) 

Brăila îşi recunoaşte greşelile, spunându-i: 
—  Scuzaţi, eroare. Adică, vorba românului: 
— Pardon, cu capul spart. (URZICA, 1957) 


PAROLĂ 
A da parola (sau parolă) = A stabili cuvântul secret 
de recunoaştere, a comunica celor în drept acest 
cuvânt, a rosti cuvântul secret, de recunoaştere: 
Astfel noaptea trece şi, afară de 
patrulele care sosesc din când în când pe un 
drumeag de sub mal și îşi dau „parola ” cu voce 
înfundată, nici țipenie de om nu se mai simte 
prin locurile acestea părăginite, cufundate în 


întuneric. (G. TOPÎRCEANU) 


A da parolă = A ordona: 

Și așe, înmulțindu-să oastea la moscali, 
când au fostu în dzua de Sânpetru la velet de la 
Adam 7217, datu-s-au parola de bătaie. (ION 
NECULCE) 


A sta la o parolă = A sta de vorbă; a flecări: 

O curte de chiriași și dumneata, om în 
toată firea, în loc să joci un tabinet cu noi sau să 
stai la o parolă cu altcineva, te hârjonești cu 
puștii de pe maidane. (G. M. ZAMFIRESCU) 

Desigur că lui Nicolae o să-i facă 
plăcere să stăm la o parolă. (AURA CHRISTI) 


A(-i) da (sau a-şi da) (parola de onoare) sau 
(înv.) a(-i) da ori a pune parolă = A se angaja 
în mod solemn, a(-şi) da cuvântul; a promite: 
Au poftit Moţoc să vorbească cu Anton 
Ungurul, amândoi puind parolă. (MIRON COSTIN) 
Butu-i dă parola sa/ C-a veni ş-o va lua. 
(GH. ASACHI) 

Doamnă, afacerea dumitale e ca şi 
terminată; motivul este găsit! eşti ca şi divorțată; îţi 


dau parola mea de onoare... (|. L. CARAGIALE) 


A-şi da parola = A-şi da cuvântul; a se angaja, a 
promite: 
Nu este secretul meu şi nici n-am dat 


parola să tac. (D. BOLINTINEANU) 


A-şi ţine cuvântul sau a se ţine de cuvânt (sau 
de făgăduială, de vorbă, de parolă, de 
jurământ) sau a(-şi) ţine (sau (înv.) a(-şi) păzi) 
cuvântul (sau făgăduiala, parola, jurământul, 
vorba) sau a rămâne de cuvânt. v. cuvânt. 


Pe parola mea de onoare = Pe cuvântul meu de 
onoare: 

Nu tremura! Pe parola mea de onoare, 
ești scăpat. (|. L. CARAGIALE) 

— Eu pot pentru ca să-ți spui pe parola 
mea de onoare că-mi pare foarte rău! dar ştii ?... 
foarte rău!! foarte rău!!! (IDEM) 


PARTE 
(În) cea mai mare parte (din... sau dintre...) = 
Majoritatea, mulți (din... sau dintre...): 

Trebuie să ştiţi că, și între oameni, cea 
mai mare parte sunt dobitoace care trebuiesc 
ținuți în frâu, dacă ţi-i voia să faci treabă cu 
dânșii. (ON CREANGĂ) 


A (nu) avea parte (Pop.) = A (nu-) i fi sortit 
cuiva, în bine sau în rău: 

Aveam o fată şi doi băieţi şi parte de ei 
n-am avut. Un spurcat de zmeu mi-a furat fata şi 
nu pot da cu mâna de urma ei, deloc, deloc. (P. 
ISPIRESCU) 


A (nu) avea parte = A (nu) avea dreptul la...; a 
(nu) primi: 

Apăi dumneaei unde mă încurajază să 
îmbrăţoşez cariera de deputat! Da”, ştii, mă simt 
eu fără carte, că cine n-are carte n-are parte... 


Este, d-le căpitan? (DUILIU ZAMFIRESCU) 


Vasile ILINCAN 


A (nu) avea parte de (sau (înv.) cu) cineva 
(Pfm.; în urări, jurăminte sau imprecaţii) = A 
(nu) se bucura de ajutorul, de prietenia, de 
tovărăşia sau de existenţa cuiva; a (nu) avea 
fericirea să convieţuiască cu cineva drag: 

—  Boierule, acest prăpădit de om, 
venetic în satul nostru, n-ar mai avea parte de 
el! după ce ţi-ai făcut pomană de i-ai dat un 
petec de loc, el tocmai lângă mine şi-a ales să-şi 
facă bordei! (P. ISPIRESCU) 


A (se) da la o (sau într-o) parte. v. da? 


A (se) face (în) părţi (Pop.) = A (se) rupe în 
bucăţi; a (se) împărţi; a (se) risipi: 

Hainele să nu mi le strice, / Și le feaceră 
părți fără price. (DOSOFTEI) 


A avea de partea = A fi susținut de... 


Dar dacă vodă Cuza, în afară de 
țărănimea pe care o avea de partea sa, ar fi avut 
și clasa puternică, economiceşte dominantă, 
boierimea, atunci ar fi putut să fie de zece ori mai 


autoritar [...] (C. DOBROGEANU-GHEREA) 


A avea parte = a) A avea dreptul la..., a i se cuveni: 
Ai carte, ai parte. (IULIU A. ZANNE) 


b) (Mai ales în construcţii negative) A primi, a 
căpăta, a obține: 

N-au avut nicio parte din acele bucate. 
(NICOLAE COSTIN) 

Altceva de la mine n-o să mai ai parte, 
că nu ești numai tu! (MARIN PREDA) 


A avea parte de ceva = A-i fi hărăzit cuiva 
ceva, a-i fi dat de soartă, de împrejurări: 

Ea a avut parte de altă soartă. 
(MIHAIL SADOVEANU) 

După trei ani era licențiat în drept, dar 
bieții părinți n-au avut parte să se bucure de 
succesele lui universitare. (AL.VLAHUŢĂ) 

Nici în anu acesta n-o să aibă parte de 
merele lui cele aurite. (P. ISPIRESCU) 

Tot de stăpâni calici mi-am avut parte. 


(ION CREANGĂ) 


62 


A avea parte de cineva = A se bucura de 
prezenţa cuiva, a avea în viaţă pe cineva drag: 

Vai de ea, sărmana-i mamă, Milă mi-e 
de ea acu, — Căci așa de scurtă vreme Parte de 
copil avu! (G. COŞBUC) 

[Copilul] o să fie Făt-Frumos și drăgăstos 
și parte n-o să aveți de el. (P. ISPIRESCU) 

Trandafir de pe cetate,/ Spune mândrii 
sănătate,/ Că de mine n-are parte,/ Că-mpăratul 
ne desparte! (NERVA HODOȘŞ) 


A căpăta parte (din...) = A moşteni: 

Colonii cari nu posed câtimea medie de 
pământuri urbariale specificată mai sus, vor 
căpăta parte din pădure numai în rapart cu 
pământurile lor urbariale, faţă de acea cătime 


medie. (GEORGE MAIOR) 


A da la o parte = A deplasa în lături pe cineva 
sau pe ceva; (fig.) a priva pe cineva (de un 
avantaj sau) de un drept: 

El însă deodată o dete la o parte. 
(IOAN SLAVICI) 

Fata voi să-i ajute; ea o dădu la o parte 
cu cotul. (MIHAIL SADOVEANU) 


A da sau a munci (un pământ) în parte = A da 
sau a munci (un pământ) în dijmă: 

Dă la oameni să-i muncească în parte, 
iar el doarme. (PETRU DUMITRIU) 

Greutățile vieţii l-au silit într-un timp 
să-și părăsească starea de om liber și să se ducă 
la muncă „în parte”. (MIHAIL SADOVEANU) 

Dau în parte [pământul], să-l muncească. 
(DAMIAN STĂNOIU) 


A face parte din... (sau dintre...) = A fi unul 
dintre elementele componente şi principale ale 
unui tot; a fi membru al unei grupări, al unei 
organizaţii etc.: 

O foaie oficioasă... pretinde că toți câți 
combat  colectivitatea nu mai fac parte din 
partidul naţional liber. (1. L. CARAGIALE) 

Eşti amic sau tu faci parte din cumpliții 
ani de rele. (VASILE ALECSANDRI) 

Făcea parte din aceeaşi castă. (G. 
CĂLINESCU) 


Dictionar de expresii româneşti în contexte (DERC) O— R 
Volumul al II-lea 


A face (cuiva) parte de ceva = A-i face (cuiva) 
rost de ceva: 

De bună slujbă ei să vă facă parte. (D. 
BOLINTINEANU) 


A fi (cam) într-o (sau pe o) sau (reg.) a fi 
nea-ntr-o parte, a aluneca într-o parte, a fi 
hop, de o parte = A fi nebun: 

Munteanul se prefăcea că-i cam 
nea-ntr-o parte, vorbea în pilde şi în parimii; 


numai Vodă înțelegea tot. (MIHAI EMINESCU) 


A fi (cam) într-o parte (sau pe o) parte = A fi 
nebun: 

— Bietul băiat! Bun, inteligent, cinstit și 
cam într-o parte! (BARBU DELAVRANCEA) 

Eu Sunt aşa, cam într-o parte! Și-şi flutură 
după tâmple degetele răşchirate. (MIHAIL 
SADOVEANU) 

Ia aşa un om cam într-o parte, săracu’ 
(şi cu mâna făcu un semn de paseri sburătoare 


din colivia capului). (VLAICU BÂRNA) 


A fi (sau a se declara) de partea cuiva = A fi 
alături de cineva susținându-l: 

Eu, deşi nu sunt de partea imitatorilor, 
îi dau cuvânt. (D. BOLINTINEANU) 

Toată familia Herdelea era cu trup şi 
suflet de partea lui Ion. (LIVIU REBREANU) 


A fi de partea cuiva = a) A reveni cuiva de 
drept, a aparține cuiva: 

Mi-au spus că dreptatea e de partea 
mea. (CAMIL PETRESCU) 


b) (D. persoane) A ţine cu cineva, a fi alături de 
cineva: 
Tu de partea cui ești? (LUCIA DEMETRIUS) 
Eu, deşi nu sunt de partea imitatorilor, 
îi dau cuvânt. (D. BOLINTINEANU) 


A fi la parte (cu cineva) = A beneficia împreună 
cu altul de pe urma unei afaceri sau a unui câștig: 


63 


[Avocatul] se bucura când putea să-i 
înfunde, ca şi cum ar fi fost la parte cu stăpânul. 
(ION PAS) 


A lăsa la o parte = a) A nu mai face un lucru, a 
înceta cu...; a abandona: 

lată pentru ce eu şi tânărul meu tovarăş de 
călătorie ne hotărârăm a merge pe jos peste munţi 
şi în răgaz, de la Piatra pân” la Dorna, lăsând la o 
parte drumul mare. (CALISTRAT HOGAŞ) 

Pe masă, ceaşca era numai începută și 
lăsată la o parte. (CEZAR PETRESCU) 


b) A nu mai vorbi despre...: 
Ia las” șaga la o parte, măi omule. (ION 
CREANGĂ) 


A lua (sau, îvr., a avea) parte la ceva = A 
participa la ceva; a contribui la ceva: 

Boierii stau şi se uită; şi... nu iau parte 
la năcazul obștei. (MIHAIL SADOVEANU) 

Prin lumea  rumenă de  opunerea 
frumoasă trece călugărul nostru, neluând parte 
la fermecata stare a firii. (MIHAI EMINESCU) 

Numai tu să nu iei parte la obşteasca 
înfrățire/ La obşteasca fericire,/ La obştescul 


viitor? (V ASILE ALECSANDRI) 


A lua partea leului (sau, rar, a lupului) = Cea 
mai mare cantitate dintr-un bun, arogată de cel 
mai puternic în calitate de stăpân; cel mai de 
seamă folos sau câştig dintr-o afacere, dintr-o 
acţiune realizată în comun, pe care cineva şi le 
rezervă fără să le merite, prin abuz: 

— Cel puţin de-aci înainte să fii exact cu 
ratele, domnule Herdelea! zise strângându-i 
mâna. E păcat de cheltuieli, deşi partea leului o 
bag eu în buzunar... (LIVIU REBREANU) 

N-ar fi mai bine să ne gândim cum am 
putea-o face noi, să ne vină nouă partea leului? 


(TOMA SPĂTARU) 


A pune la (sau de) o parte = A economisi, a strânge: 

O cârpă de gunoi este o muncă de om 
peste care te faci stăpân dacă o pui de-o parte. 
(BARBU DELAVRANCEA) 


Vasile ILINCAN 


Poetul avea şi impresia că din banii 
trimişi pentru ajutorarea sa, Henrieta mai punea 
deoparte şi pentru trebuinţele sale. (|. D. MARIN) 

Îi spunea o cifră şi punea deoparte cât îi 
trebuia pentru ea şi ai ei. (MAIA BELCIU) 


A pune mai (sau prea) mult într-o (sau de o, pe o) 
parte sau a fi nea-ntr-o parte, a-l atârna într-o 
parte (Reg.; fam.) = A se îmbăta foarte rău: 
A pus mai mult de o parte. (ANTON PANN) 
Cât văd pe cineva într-o parte, să ierte, că cu 
toată afecţia şi cu tot respectul, nu pot să-i zic decât 
„Nea-Ntr-o Parte”. (|. HELIADE-RĂDULESCU) 


A se arunca în partea (sau în sămânţa) cuiva. 
v. arunca. 


A se scrie în partea cuiva = A semăna (cu cineva): 
S-a scris în partea lui bunicu-său. 


(CONSTANTIN SANDU-ALDEA) 


A se da la o (sau într-o, de-o) parte = A se da 
în lături; a se retrage din calea cuiva; (pex.) a se 
eschiva: 

Ai putea fi mai folositor țării. În momentele 
acestea patrioții adevăraţi nu-i îngăduit să stea la o 
parte. (LIVIU REBREANU) 

Fierarii... sărutară în treacăt pulpana 
anteriului boieresc; apoi se dădură într-o parte 


umiliți. (MIHAIL SADOVEANU) 


A se da (sau a trece) de partea cuiva = A se 
alătura la acţiunea cuiva, sprijinind-o: 

El a vorbit cu Ioab, fiul Țeruiei, şi cu 
preotul Abiatar şi aceştia au trecut de partea 
lui. (BIBLIA) 

Spre nedumerirea mea îndurerată, mama 
și surorile mele au trecut de partea lui. (CAMIL 
PETRESCU) 


A se pune (sau a o apuca) într-o parte (ca 
Uca) (Pop.) = A nu asculta, a fi încăpățânat, a o 
lua razna: 

Nimeni nu se putea înţelege cu ea, căci 
mereu se punea într-o parte. 

A se trage în partea... (sau după...) sau a trage 
pe... = A semăna cu...: 

E negru la suflet ca moşu-său şi ca 
tată-său: fiecare trage pe teapa sa. (POP.) 


A trage (pe cineva) în (sau spre) partea sa 
(Îvp.) = A face să adere la...: 

[Solul] pre vizirul şi pre alte capete în 
partea sa i-au tras. (NICOLAE COSTIN) 


A vorbi în parte = A vorbi făcând abstracție de 
unii dintre cei de faţă: 

La ospățul falnic, strânsă-i oaste multă;/ 
Toţi vorbesc în parte, nimenea n-ascultă. (|. L. 


CARAGIALE) 


A(-i) face (cuiva) parte (de... sau din...) sau, înv., 
a scoate parte (cuiva) = A-i da cuiva ceva ce îi 
revine de drept; a-i face rost cuiva de ceva; a avea 
în vedere pe cineva cu... ; a hărăzi, a destina: 

Ar fi rămas mulți bani de la tatul lor 
Chiriac Sturdza, și lor nu va mașteha lor să le 
facă parte. (ION NECULCE) 


A(-i) fi (sau a-i veni) cuiva partea (sau, rar, 
parte) = A-i reveni cuiva ceva: 

Astfel gingașa Rucsandra ajunsesă a fi 
parte a biruitorului. (C. NEGRUZZI) 


A-i cuveni (cuiva) partea = A-i da dreptate (cuiva): 

Unii îl făceau, nu e vorbă, pişicher, 
papugiu de Bucureşti, dar mai toți îi cuveneau 
partea. (BARBU DELAVRANCEA) 


A-i lua sau a(-i) ţine cuiva partea = A apăra pe 
cineva; a susține; a favoriza: 

Atunci au şi tăbărât balaurii pe mine, şi 
cât pe ce să mă înghită, de nu era o chirandă 
mai tânără între dânşii, să-mi ţie de parte. (ION 
CREANGĂ) 

Mai bine-mi dădea o palmă decât să mă 
trăsnească cu vorbe d-astea! strigă Petre mai 
zbătându-se, dar totuşi mai domolit. Că nici nu 
i-am furat nimic şi nici nu l-am huiduit, dacă am 
luat partea băieţelului! (LIVIU REBREANU) 


Dictionar de expresii româneşti în contexte (DERC) O— R 
Volumul al II-lea 


Cât de Carpena, părinte, ce să zic, n-am 
ce zice, femeie săritoare, mi-a ţinut partea [...] 


(G. BĂLĂIȚĂ) 


A-şi face parte (din...) = A lua ceva în mod abuziv: 
Apoi sigur îmi fac parte. (VASILE 


ALECSANDRI) 


Cine împarte, parte-şi face = Se spune despre 
cel care, făcând o împărțeală, ia pentru sine 
partea cea mai bună sau cea mai mare: 

Alfred îmi arunca mie o cireaşă şi el 
înghițea zece: „Cine împarte parte-şi face” e 
zicătoarea veche şi adevărată. (V. A. URECHIA) 

Cine împarte, partea și-o împarte. (|. C. 
HINŢESCU) 

Trec peste ceilalți membri ai comisiei 
care şi-au împărțit banii după zicala: „Cine 
împarte parte îşi face” şi ajung la Ministrul 
Culturii. (BUJOR NEDELCOVICI) 


Din (sau dinspre, înv., despre) partea (cuiva) = 
În ceea ce priveşte (pe cineva sau ceva), din 
punctul de vedere (al cuiva), cât despre..., 
referitor la....; sub aspectul...: 

Omul... de scârbe multe este cuprins; nu 
numai despre partea boalelor. (VARLAAM) 


Într-o parte... într-alta (sau într-o parte şi 
într-alta) = În direcţii diferite: 

Apa eleșteului se trase într-o parte şi 
într-alta. (P. ISPIRESCU) 

Au plecat... unii-ntr-o parte, alții-ntr-alta. 
(I. L. CARAGIALE) 


La o parte! (Cu sens imperativ) = Fă loc! Fereşte-te!: 
— La o parte! Daţi-vă la o parte, că 

pleacă dom’ ministru! Uşa cabinetului 

ministerial se deschise. (LIVIU REBREANU) 


Parte şi parte = În părţi egale: 
La câştig mergeau parte şi parte. 
(CAMIL PETRESCU) 


Partea leului (sau, rar, a lupului) = Partea cea 
mai mare din ceva, folosul sau câştigul cel mai 

de seamă pe care cel mai puternic şi-l ia la 
împărțeală prin abuz: 

E păcat de cheltuieli, deşi partea leului 
o bag eu în buzunar. (LIVIU REBREANU) 


PARTIDĂ 
A face o partidă bună = A face o căsătorie 
avantajoasă: 

Mai vorbim despre asemenea chestiuni 
sociale şi eu pomenesc un văr al lui Gruia care 
o să se însoare, probabil în curând, mi-a spus 
Gruia, şi care face o partidă foarte bună. (N. 
STEINHARDT) 

Singurul său gând, după ce dăduse 
faliment în comerțul cu confeti, fusese acela de a 
face o partidă bună şi chiar reuşise să facă o 
partidă bună. (MATEI VIŞNIEC) 


A fi de partida cuiva (Înv.) = A aparține unui grup: 
A fost o luptă cu pietre între orășenii ce 
erau de partida lor, cu ceilalți. (ION GHICA) 


A lua partida cuiva (Înv.) = A trece de partea 
cuiva, a lua apărarea cuiva: 


Femeile, mai generoase decât bărbaţii, 
au luat partida ta. (D. BOLINTINEANU) 


A pierde partida (Fam.) = A nu reuşi într-o 
acţiune sau într-o întreprindere; a nu mai avea 
nicio şansă: 

În 1938, Stalin a înțeles că va pierde 
partida în Spania şi, ca să se răzbune, a ordonat 
otrăvirea şefului INU [...] (ION MIHAI PACEPA) 


PAS 
(A face) primul pas = (A face) începutul, 
primele încercări; (a avea) inițiativa: 
Și nu mai vreau să știu până la sfârșit/ 
Cine-a iubit frumos, cine-a greşit/ Cine-a făcut 
spre noapte primul pas?/ Cine-a plecat din joc, 
cine-a rămas [...] (GEORGE ŢĂRNEA) 
Orgoliul nu-mi mai permitea să fac 


primul pas. (MIRCEA CĂRTĂRESCU) 


Vasile ILINCAN 


A (nu) da (cuiva) pas sau (rar) a (nu) avea pas 
= A (nu)-i da cuiva (voie sau) posibilitatea să 
facă ceva: 

Pe la miezul nopţii se pomeni şi el cu 
cineva că vine. Vru el să întrebuinţeze armele; 
dară unde îi dădu ăla pas; căci el se arătă ca o 
vedenie ieşind ca din pământ, şi se luară la 
trântă. (P. ISPIRESCU) 

EI, Sobieţki, fala leşilor, eroul creștinătății, 
mântuitorul Vienii, să fie nevoit pentru a doua oară 
a da pas turcilor, a se trage dinaintea tatarilor şi a 
moldovenilor [...] (C. NEGRUZZI) 


A avea (sau a da cuiva) pas (să)... = A avea 
(sau a da cuiva) posibilitate, îngăduință, putință 
să facă un lucru: 

Voința măriei-tale nu-mi dă pas să 
voiesc altfel. (BARBU DELAVRANCEA) 

Cei ce n-au avut pas să intre se 
trântesc... la pământ (|. L. CARAGIALE) 

Voi daţi pas unui dușman îngrozit şi în 
risipă a-și aduna puterile. (NICOLAE BĂLCESCU) 

Dar și Costea ce făcea?/ Pas lui Fulga 
nu-i dădea,/ Că la el se repezea. (POP.) 


A călca (sau a urma, a merge) pe paşii (sau 
pasurile) cuiva (Înv.) = A urma exemplul cuiva: 

Părinţii noștri... se luptară vitejeşte şi 
învinseră mai multe stăvili decât am avea noi a 
întâmpina dacă am avea inimă să urmăm pe 
păsurile lor. (NICOLAE BĂLCESCU) 

După moartea lui Ștefan vv., în 
Moldova, Bogdan, fiul său, şi Petru Rareş calcă 
pe păsurile lui. (IDEM) 


A ceda pasul = A lăsa pe altul să treacă înainte, 
a se lăsa depășit (în mers sau în acțiuni): 

În toate ocaziunile îi cedau pasul. (ION 
GHICA) 


A da (sau a ceda) pasul = A se lăsa depăşit de 
cineva în mers, într-o acţiune etc.: 

Dar fiindcă în materie de filologie şi 
etimologie toţi cedam pasul lui Maiorescu, am 
îngăduit, deşi cu îndoială şi neplăcere, să ni se 
schimosască numele strămoșesc. (NICOLAE GANE) 

A da cu pasul = a) A măsura un teren: 

A doua zi, cu riscul de a întârzia la 
slujbă, Angheluţă a măsurat-o [movila] cu 
pasul, a lovit-o cu piciorul în mai multe locuri, a 
atins-o cu mâna. (PETRE BARBU) 


b) (Arg.) A pleca pe furiș. 


A da pas = A se grăbi: 

Fetele grăbesc la rânduiala casei, iar 
flăcăii dau pas ca să aducă vitele de la pășune. 
(MIHAI EMINESCU) 


A face pași (Arg.) = a) A pleca: 

De parcă n-aş fi strigat un nume oarecare, 
ci aș fi scos un pistol din buzunar, într-o clipită au 
făcut paşi, dispărând înapoi în barul ăla fiţos şi 
trandafiriu [...] (DUMITRU CRUDU) 


b) (D. obiecte) A dispărea, a fi furat. 


A face un pas greşit = a) A se poticni în mers: 

Și nu lipsea decât un pas greşit ca să 
alunec, rămânând prizonierul unui labirint noroios 
îngrăşat de fluturi. (OCTAVIAN PALER) 


b) A săvârşi o greşeală: 

Și dacă un stat din acesta mic, redus la 
dimensiunea unui om, va face un pas greşit pe drumul 
său, statul de alături îl va corecta, aducându-l înapoi 
pe calea dreaptă. (NICHITA DANILOV) 


A face un pas înapoi = A bate în retragere: 

Adică ei se duceau la o luptă deschisă 
sau ca la o dispută cu un adversar de sport, ei 
de la început făceau un pas înapoi, din principiu 
făceau un pas înapoi [...] (NICOLAE OPREA) 

Noi, ca minoritari, nu putem face niciun 
pas înapoi. Chiar dacă e o greşeală tactică, nu 
ne putem permite niciun pas înapoi, i-au Spus 
autorului cărţii de faţă [...] (ALINA MUNGIU) 

Preşedintele PSD ar fi avut de câştigat 
dacă le-ar fi cerut baronilor din partid care au 
probleme cu legea să facă un pas înapoi. 
(http://www.jupanu.ro/) 


Dictionar de expresii româneşti în contexte (DERC) O— R 
Volumul al II-lea 


A face (sau a păși cu) paşi mari (sau a păşi cu 
pas mare) = A înainta repede, a progresa mult: 

lată! Lumea se deşteaptă din adânca-i 
letargie!/ Ea păşeşte cu pas mare către-un tel de 
mult dorit. (V ASILE ALECSANDRI) 

Şi în cazul unei înfrângeri principiul 
național va face paşi înainte, şi încă paşi mari. 
(MANUSCRIPTUM, vol. 18, 1987) 

Da, dar în ultimul timp s-au făcut pași 
însemnați în punerea întrebărilor. Oamenii 
politici trebuie să declare pe proprie răspundere 
dacă au colaborat cu Securitatea şi, dacă sunt 
descoperiţi că mint, pot fi implicați penal. 
(CORNEL MIHAI UNGUREANU) 


A întinde pasul. v. întinde. 
A lungi pasul. v. lungi. 


A se ţine de pasul cuiva = A se ţine de cineva, a 
urmări pe cineva: 

Te duci, ş-am înțeles prea bine/ Să nu 
mă ţin de pasul tău. (MIHAI EMINESCU) 


A ţine pasul (sau pas) cu cineva ori a fi, a 
merge etc. în pas cu cineva = a) A avea acelaşi 
ritm, cadență etc. cu cineva: 

Nilă nu cânta şi fruntea lui lată şi groasă 
stătea încrețită în sus a nedumerire. Mergea greoi 
şi nu ţinea pasul. (MARIN PREDA) 


b) A se menţine pe acelaşi plan, la acelaşi nivel, 
cu cineva sau cu ceva: 

Conservatoare şi monocordă [...] concepția 
lui Mehedinţi nu ținea pasul cu evoluţia realităţilor 
social-politice. (ŞTEFAN DUMITRESCU) 


A-şi iuți (sau a lua) pasul = A fugi: 

— Nu iuți pasul, leat, că n-a venitără 
turcii! Mergi mai iute, răcane, că nu mergi la 
nunta lu tat-tu! (ANTON BACALBAȘA) 


A-şi îndrepta pasul (sau pașii) sau a îndrepta 
pașii cuiva. v. îndrepta. 

PASĂ 

A avea (sau a fi în) pasă bună (sau proastă) = A 
trece prin împrejurări (favorabile sau) nefavorabile; 
(a-i reuşi sau) a nu-i reuşi cuiva ceea ce întreprinde 
într-o anumită perioadă; a avea (noroc sau) nenoroc: 

Am avut o pasă bună, câştigam destul de 
mult. (AL. VLAHUȚĂ) 

Tot aşa, când un avocat îți spune că nu 
prea ai şanse atunci nici nu are rost să speri că 
poate judecătorul te va înțelege, că e într-o pasă 
bună şi te va elibera. (ADRIAN FLOREA) 

Cred că prietenul meu m-a prins într-o pasă 
bună, poate chiar inspirată. (AURA CHRISTI) 

Spuneam că sunt într-o pasă proastă 
sufletească. (MARIN SORESCU) 


PASĂRE 
A lua pasărea din zbor. v. lua. 


Pasăre rară (Calc după lat. rara avis) = Se spune 
despre ceva deosebit de rar şi greu de găsit: 
Era român. Un bărbat frumos, curat, îngrijit 
şi educat (pasăre rară!). (LILIANA NECHITA) 
Când prietenul află că acea „pasăre 
rară” este chiar soția lui, renunţă la divorţ; 


(IOAN MASSOFF) 


Toată pasărea pe limba ei piere (Pop.) = Fiecare 
plăteşte într-un fel sau altul pentru faptele sale: 

Toată pasărea pe glasul ei piere. D-ta 
spui una, eu alta, cum o taie capul pe fiecare... 
(BARBU DELAVRANCEA) 

Însă/ Să vorbească şi nea Chilom, că și 
el e om./ Toată paserea pe limba ei piere. 
(ANTON PANN) 

Ei, boierule, vezi că toată pasărea pe 
limba ei piere? (DUMITRU ALMAŞ) 


PASCALIE 
A-şi pierde pascalia (sau pascaliile) = A face 
erori de calcul; a pierde socoteala: 
A-și pierde pascaliile. (|. C. HINȚESCU) 
Alţii, mai vicleni, speculând slăbiciunea 
multor ortodocşi care, din nefericire, „şi-au pierdut 


Vasile ILINCAN 


propria Pascalie” [...] au propus o altă soluţie: „o 
duminică fixă, permanentă, din luna aprilie sau 
mai, care să fie acceptabilă şi pentru heterodocşi! ” 
(https://ortodoxianecenzurata.wordpress.com/) 


PASIENŢĂ 
A (nu) ieşi pasienţa (Fam.) = A (nu) obţine 
rezultatul dorit; a (nu) reuşi într-o acţiune: 

Uite că nu ţi-a ieşit pasienţa, țăranca a 
fost mai deşteaptă ca tine şi ţi-a găurit burta 
asta de broască râioasă! (EUGEN PATRICHE) 

Acum, dacă mi-a ieşit pasiența. V-am 
iertat! Pe toţi! (MIHAI ISPIRESCU) 

La poartă, cocoşatul care rupea biletele 
— la hochei iarna, la fotbal vara — mă luă la fix: 
— Ai pierdut diurna... n-a ieşit pasienţa! (RADU 
COSAȘU) 


PASIUNE 

A face (0) pasiune (pentru cineva sau pentru 
ceva) = A se simţi atras în mod deosebit de 
cineva sau de ceva: 

Ai făcut o pasiune pentru zoologie, 
bunico. (HORIA LOVINESCU) 

Una, că nu te căsătoreşti cu o fată pentru 
care ai făcut o pasiune extraordinară pentru alta, 
şi în al doilea rând vei fi un întreținut toată viaţa. 
(ŞTEFAN DUMITRESCU) 

La Hainan am făcut pasiune pentru... 
ceai. (TRISTAN MIHUŢĂ) 


PASTRAMĂ 
A face (pe cineva) pastramă = A bate foarte rău 
(pe cineva): 

Am să te fac pastramăl... Am să te ard 
de viu! (AL. MACEDONSKI) 

Jacques, Jacques, fir-ai a dracului de 
potaie şontoroagă, te-am halit, te-am căsăpit, te 


fac pastramă. (RADU ALDULESCU) 


A pune la pastramă (Arg.) = A ucide; a distruge: 
Moartea, atunci, se vâră în turbincă şi Ivan 


o pune la pastramă, zicând: — Șopârcai cu cine 

şopârcai |(reg.) a recurge la minciuni, la subterfugii], 
dar cu Ivan nu şopârcai. ION CREAN GĂ) 

Dacă mă vede că-s o văduvă sărmană... 
mai trebuie să-și bată joc de casa mea? şi pe voi 


să vă puie la păstramă ? (IDEM) 


A se face pastramă = A slăbi foarte tare: 

Mongolul care-a încercat a fost întors în 
felii subțiri purtat sub şa până s-a făcut pastramă. 
(ANDREI CODRESCU) 


A ţine (pe cineva) la pastramă. v. ţine. 


PAŞAPORT 

A-i da (cuiva) paşaportul (Fam.) = A alunga pe 

cineva; (pex.) a da afară din serviciu pe cineva: 
Îşi luă asupră-şi să-i dea pașaportul. 

(CONVORBIRI LITERARE, vol. 3, 1980) 


PAȘLI 
A o paşli (Reg.) = A o şterge (de undeva); 

Erai să ne dăruieşti cu milă şi cu daruri 
împărăteşti, dacă nu te vedeam când ai paşlit-o. 
(ION CREANGĂ) 


PAŞTE 

(Doar) n-am păscut porcii (sau gâșştele, 
bobocii etc.) împreună (sau cu tine, cu el etc.) 
(Fam.) = Se spune pentru a-i atrage cuiva atenţia 
că se comportă prea familiar: 

— Ţine-ţi gura! se răsti Rascolnicof, că 
doar n-am păscut porcii împreună. Roua îi râse 
în obraz: — Nu i-om fi păscut, dar ne-am porcit 
destul împreună [...] GON VINEA) 

Florico?... Floricol... parc-aş fi de-o samă 
cu dânsul... parc-am fi păscut bobocii amândoi. 
(VASILE ALECSANDRI) 


A paşte boboci (sau bobocii, muştele, înv., 
vântul, vânturile) = A pierde vremea: 

D-voastră, cinstiți oaspeţi, se vede că 
paşteţi boboci, de nu vă pricepeți al cui fapt e 
acesta. (ION CREANGĂ) 


Dictionar de expresii româneşti în contexte (DERC) O— R 
Volumul al II-lea 


Dar tu, — striga el cu energie militară, — 
ce paști muştele? Vrei să ne ajungă iarna aici!? 


(IOAN SLAVICI) 


A paşte cinstea (cuiva) (Înv.) = a) A dezonora 
pe cineva: 

lară de va face pentru să-i pască cinstea 
lui... atunce nu să va certa ca un suduitoriu de 
domnie iară cu alte certări mari. (PRAVILA, 1848) 


b) A respecta pe cineva; a se îngriji de bunul 
renume al cuiva. 


A paşte iarba pe care o cunoşti. v. iarbă. 


A paşte (pe cineva) cu prăjina (Rar) = A urmări 
(pe cineva) pentru a-i face rău; a pune (cuiva) 
gând rău: 

Coţcarule, cu de aste-mi umbli?... Bine 
că te prinsei... De când vă pasc eu cu prăjina! 
(VASILE ALECSANDRI) 


A(-şi) paşte prilejul (sau vremea) (Înv) = A 
pândi momentul potrivit: 

Sosind boierii la Poartă, ş-au păscut 
prilejul şi, când au ieşit împăratul..., ei ş-au 
aprins rogojine în cap. (ION NECULCE) 

Toate după voie a isprăvi neputând, 
vremea paşte, ca când va putea atuncea să 
isprăvească. (DIMITRIE CANTEMIR) 


A-l paşte (pe cineva) moartea (sau beleaua, 
păcatul, primejdia) = A-l ameninţa pe cineva 
moartea (sau păcatul, primejdia): 

Părând pe veci a răsări,/ Din urmă 
moartea-l paște,/ Căci toți se nasc spre a muri/ 
Și mor spre a se naşte. (MIHAI EMINESCU) 

lar se leagă surdul de mine... se vede că-l 
paşte păcatul astăzi. (V ASILE ALECSANDRI) 

Și tot chinuindu-ne aşa, era să ne pască 
alt păcat: cât pe ce să ne toropească bradul 
aprins, de nu băga de seamă unul dintre plăieşi. 
(ION CREANGĂ) 

Pe oricine îl paşte primejdia cea mare. 


Nimeni nu va scăpa de ea. (EUGEN URICARU) 

Când simţi că păcatul te paşte/ Şi glasul 
Sirenei te fură,/ Tu pune-ți lacăt la gură/ Și-mploră 
doar sfintele moaşte. (ION MINULESCU) 


A-l paşte norocul (pe cineva) = A-l urmări 
norocul (pe cineva): 

[CUCULEȚŢ:] Mare noroc ai, domnule! 
[PUNGESCU:] Nu fie dă deochi... mă paşte bine 
norocul cărţilor. (VASILE ALECSANDRI) 

Te paşte norocul să redescoperi lucrurile, 
raportând totul ca şi cum s-ar fi întâmplat. 
(ANDREI CODRESCU) 


A-l paşte un gând (sau gândul) = A-l preocupa 
o idee: 

Numai la un popor, la care viața 
pastorală a jucat un rol capital poate spune mă 


paşte un gând. (CONSTANTIN MIU) 


A-şi paşte privirea (Nob.) = A se sătura privind: 
Pască-și privirea tiranul dardan, de pe 
mare pe-acestea Flăcări. (G. COŞBUC) 


Ce paşti (aici sau acolo)? (Fam.) = De ce nu 
eşti atent? Ce urmăreşti? Ce faci? (Fam.) Ce 
păzeşti aici?: 

Crezi tu că se putea să apară acum un 
asemenea poem? Cenzura ce paşte? (ZAHARIA 
STANCU) 

Paşte, murgule, iarbă verde = Se spune, în 
glumă, pentru a indica aşteptarea zadarnică, lipsa 
de speranţă în ce priveşte realizarea unui lucru: 

Unchiul  Diomid scrie și trăieşte cu 
speranța, ca și tăticul tău, că va căpăta serviciu la 
Academie, vorba românului: „Paşte, murgule, 
iarbă verde!” (VADIM GUZUN) 

Trăieşte, murgule, să paşti iarbă verde. 
(I. C. HINȚESCU) 

Paşte, murgule, iarbă verde până va 
veni decizia CCR. (https://www.stiridiaspora.ro/) 


Să nu te pască păcatul să... = Să nu cumva 
să..., nu care cumva să...: 

Nu te puie păcatul să te uiţi în urmă, că 
te-a şi ajuns şi-ţi ia şi vederile. (MIHAI LUPU) 


Vasile ILINCAN 


PAȘTI 
(A fi) dat în paşte (sau în paștele măsii) = (A 
fi) foarte şmecher, abil: 

Era dat în paşte, dat dracului. (MATEIU 
I. CARAGIALE) 


Ca fasolea (sau ca braga) în ziua de Paşti = Se 
spune despre ceva care este făcut într-un 
moment nepotrivit: 

Celălalt începu să-l tachineze şi-i spuse: 
— Te-ai făcut de râs ca fasolea în ziua de Paşti. 
(PETRU VINTILĂ) 


Din an în Paști (sau din joi în Paşti ori din 
Paști în Crăciun (Înv.) = La intervale mari de 
timp; foarte rar: 

La biserică mergi din Paşti în Paşti. Aşa 
cauţi tu de suflet? (ON CREANGĂ) 

Când, din joi în Paşti, vine și boierul în 
localitate; intendentul strânge toate slugile, toți 
negustoraşii scăpătaţi [...] (I. L. CARAGIALE) 

Fără să ştiu de când, venea din an în 
Paști, să se odihnească două-trei zile la noi, un 
moşneag cu barba încâlcită, cu plete argintate şi 
cu opinci mari. (GH. BRĂESCU) 

Ne vedem la două săptămâni — din joi în 
Paşti — la anul şi la mulţi ani. (FLORENTIN 
SMARANDACHE) 

Când era cu comuniștii, şi-așa vedeam 
carne din joi în Paşti. Tot poporu' era 
vegetarian. (IOANA BĂEŢICĂ MORPURGO) 


Nu e în toate zilele Paşti (sau o dată pe an e 
Paşti) = Nu se petrec în fiecare zi evenimente 
deosebite: 

Mai luă nişte unelte şi dichisuri de ale 
lui pentru muncă şi pentru casă, căci nu credea 
că o să fie în toate zilele Paşte, să tot găsească 
la ouă d-astea scumpele. (P. ISPIRESCU) 

— Te-ai dedulcit de la moșia Răsucita, 
dar nu este în toate zilele Paşti. (NICOLAE 
FILIMON) 

— Punem caii la căruța lui Ghiţă, zise el, 


încărcăm țiganii şi mergem la nuntă. Uţă! hait’! 

şi tu cu noi! O dată sunt Paști pe an! Îl luăm şi 
pe Marţi. (IOAN SLAVICI) 


PAT 
A avea pat (cu cineva) (Reg.) = A avea relaţii 
sexuale cu cineva: 
Femeia care are pat cu bărbatul în 
timpul lăuziei se crede că se spurcă. (PĂCALĂ) 
Drept aceea, fericită este cea stearpă 
care nu s-a pângărit şi care n-a cunoscut pat cu 
păcat; (BIBLIA) 


A boli la pat = A zăcea greu bolnav: 

Să ştii tu, vecină, bine,/ C-aşa-i povestea 
cu mine/ Să bolesc la pat o lună. (JARNIK- 
BÎRSEANU) 


A cădea la pat = A se îmbolnăvi grav: 

A căzut la pat ș-a murit după trei zile. 
(MIHAIL SADOVEANU) 

Slabă și stâlcită cum era, căzu la pat 
bolnavă de moarte. (ION CREANGĂ) 

Ajunse acasă istovită, tremurând. Căzu 
bolnavă la pat. (JEAN BART) 

Niciun om nu căzuse la pat după ce 
mâncase peşte, dar pomanagii se cam 
săturaseră de atâta crap [...] (PETRE BARBU) 


A da pat (Rar) = (Cu schimbarea construcţiei) A 
adăposti peste noapte: 

Cârciumarul... l-au mai dăruit cu un pahar 
de vin și pat i-au dat spre noapte. (|. BĂRAC) 


A face (sau a aşterne) patul = A pregăti patul 
cu cele trebuitoare pentru dormit: 

Vine bărbățelul meu/ Din sat, de la 
făgădău.../ Eu fac patul să se culce. JARNIK- 
BÎRSEANU) 


A fi bolnav (sau beteag) de moarte,a fi pe 
moarte, a se zbate (sau a se lupta) între viață 
şi moarte, a fi pe patul de moarte (sau pe 
patul morţii). v. moarte. 


A părăsi patul = A se scula din pat după o 
boală mai lungă; (pex.) a se însănătoşi: 


Dictionar de expresii româneşti în contexte (DERC) O— R 
Volumul al II-lea 


Părăsi patul. Din acea zi fuse mai bine, 
medicul nu mai veni. (D. BOLINTINEANU) 

Această femeie astăzi poate părăsi patul 
în urma îngrijirilor date de mine, în urma 
apelului către toată ofițerimea din ţară, la care 
s-a răspuns admirabil. (IOAN SLAVICI) 


A sta în pat = A nu se putea deplasa; a zăcea 
(de boală): 

Stii una, mamă ?... Câte zile sunt de când 
stau în pat? (AL. VLAHUȚĂ) 


PATARAMĂ 

A da (sau a cădea, a ajunge, a gusta) 

patarama cuiva = A o păţi la fel cu altcineva: 
De vă veţi mai împotrivi mie la orice voi 

face, toți o să gustaţi patarama celorlalți și încă mai 

cumplit decât ați văzut. (|. GHERASIM GORJAN) 


A şti patarama (cuiva) = A cunoaşte slăbiciunile 
sau defectele cuiva, a şti cât preţuieşte cineva: 

Trebuie să mergem la ei numaidecât. 
Știu eu patarama lor. Să-i iei cu repedea, că le 
piere piuitu. (AL. VLAHUȚĂ) 

Prefăcătorii de vulpe bătrână parcă n-ar 
fi ştiut până acum de patarama Sultănichii. 
(BARBU DELAVRANCEA) 


PATĂ 
A căuta (sau a găsi) pete în soare = A căuta cu 
orice preţ defecte acolo unde ele nu există: 

— Un încurcă-lume, răspunse Domnul 
Christos, carele după ce a învrăjbit pe tată 
împotriva fiului, pe soră împotriva fratelui şi pe 
vecin împotriva prietenului, a venit acum să 
caute pete în soare și raiului. (P. ISPIRESCU) 

lar cine caută pete, le găsește chiar în 
soare. (B. P. HASDEU) 

M-am tot oprit, cum vezi, dinaintea 
temerii de a nu intra în gura lumii, care găseşte 
pete chiar în soare. (ION GHICA) 

A căuta nod în papură şi pete în soare. 
(I. C. HINȚESCU) 

A i se pune (cuiva) pata (Arg.) = a) A avea o 
idee fixă, a urmări cu încăpățânare un scop: 

I s-a pus pata pe arhitectul acela văduv 
care-şi căuta soție, să-i înveselească vila cu 
piscină şi să-i răsfeţe fetita răzgâiată. (EUGEN 
PATRICHE) 

[...] nu mi-ar face plăcere să chinui un 
om cumsecade, dar sunt şi eu necăjită şi mi s-a 
pus pata pe tine. (MIHAI ANDREI) 


b) A se enerva, a face o criză de furie, de nervi: 
„Când am văzut câteva state de plată, 

mi S-a pus pata”, a spus Vlase, fără a 

nominaliza însă funcţionarul care beneficiază în 


același timp de „salariu de merit, spor de 


vechime” [...] (https://www.ziaruldevrancea.ro/) 


PATIMĂ 

A cădea în patima băuturii (sau a alcoolului, a 
jocului etc.) = A bea, a juca jocuri de noroc etc. 
în mod excesiv: 

Unii spun că s-ar fi mutat într-un bloc 
dintrun cartier de la marginea oraşului, s-ar fi 
însurat şi ar fi dat în patima băuturii. (ADINA 
DABIJA) 

Argumentele care i se aduceau — că fusese 
în legitimă apărare, că era război şi a ucide stătea 
în legea firii lucrurilor — nu cântăreau prea mult 
din punctul de vedere al poştaşului căzut în patima 
alcoolului. (AURA CHRISTI) 


PATRU 
(A fi) în patru iţe (Pop.) = A fi beat: 
Seara, când venea acasă de la cârciumă, 


el era mereu în patru ițe și căuta scandal. 
A face pe dracu-n patru. v. drac. 


A se face în patru (Reg.) = A munci din greu, a 
se strădui, a depune eforturi mari: 

De când o lăsase Pătru Muşat, Măriuca 
se făcuse-n patru. (POP.) 


Vasile ILINCAN 


A vorbi (cu cineva) între patru ochi (sau între 
patru pereţi). v. vorbi. 


A-şi deschide ochii în patru sau a-şi deschide 
ochii (şi urechile) în patru sau a fi cu ochii în 
patru ori a fi cu ochii deschişi = A fi cu mare 
băgare de seamă: 

Mă apropii de neamţul meu şi-i zic: 
Măi, şonţule!... deschide-ţi urechile-n patru la 
glasul adevărului... Tu te duci la laşi ca să arăţi 
locuitorilor lui că ştii să te dai de-a tumba şi că 
poți ridica multe oci de bere şi de fier?... 
(VASILE ALECSANDRI) 

— Chiriac, puiule, fii cu ochii-n patru! (1. 
L. CARAGIALE) 

— Apropie-te, măi Ionică şi deschide-ti 
ochii în patru și te uită, ca să vezi şi tu... (ION 
CREANGĂ) 

Să fii cu ochii în patru la pologul cela 
din livadă, să nu-l laşi să vi-l mănânce toți 
câinii!... (LIVIU REBREANU) 

[...] însă vom fi cu ochii deschişi asupra 
domnului nostru. (MIHAIL SADOVEANU) 


În (cele) patru zări (sau colţuri, vânturi etc.) = 
Spre toate punctele cardinale principale, în toate 
părțile, în toate direcţiile, pretutindeni; (pex.) 
fără urmă: 

Mormântu lui... s-a pustiit, nu târzie 
vreme după aceea, în patru vânturi. (MIHAIL 
SADOVEANU) 

Zilele mele risipite în cele patru colțuri 
ale lumii. (ZAHARIA STANCU) 


Între patru ochi (sau patru pereţi) = În taină, 
confidențial, fără martori: 

Zice că trebuie să vorbească între patru 
ochi cu dumneata. (ION AGÎRBICEANU) 

Titu se socotea întrucâtva tovarăş şi 
complice. Aflându-se acuma între patru ochi cu ea, 
i se păru şi mai frumoasă, decoltată adânc şi cu 
braţele goale cum era, şi cu o strălucire stranie pe 
figura-i enigmatică. (LIVIU REBREANU) 


PATRULĂ 
A face de patrulă = A păzi: 

El, Crișu, făcea de patrulă. (DUILIU 
ZAMFIRESCU) 

La ora două a trebuit să mă scol, să fac de 
patrulă schimbul trei, cu sudorul „Gheorghe 
nebunu” de la alt atelier. (DUMITRU FARANGA) 


PAVĂZĂ 
A sta pavăză = A apăra, a feri: 

Alţii cu pieptul în poartă/ Pavăză stau 
vâjâind din oțel. (G. COŞBUC) 

[...] prietenii noștri care ne priveghează de 
trei zile stau pavăză. (MIHAIL SADOVEANU) 


A-şi pune mâna (drept) pavăză = A-şi ridica 
mâna în dreptul ochilor (pentru a se feri de o 
lumină puternică, de un pericol etc.): 

A trebuit sa îmi pun mâna pavăză la ochi 
din pricina soarelui intens. (https://www.libris.ro/) 


PAVEA 
A număra (sau a bate) pietrele (sau pavelele). 
v. număra. 


PĂCALĂ 
Cine a auzit de Păcală, cunoaşte şi pe 
Tândală = Se spune când cineva cunoaşte două 
persoane nedespărțite: 

Cine a auzit de Păcală cunoaşte şi pe 
Tândală. (PROVERBE ROMÂNEȘTI) 


S-a găsit Păcală cu Tândală = Se spune când s-au 
întălnit două persoane care se potrivesc (la glume, 
la păcăleli): 

S-a întâlnit în drum Păcală/ Cu frate-său, 
nea Tândală. (1. C. HINȚESCU) 


PĂCAT 
(E) păcat (de Dumnezeu) = Nu se cuvine, nu e 
just, nu e bine: 

Păcat, sărmanul, să moară ca un câne 
fără de lege! (ION CREANGĂ) 

Nu tot bate-n pieptul meu,/ Că-i păcat 
de Dumnezeu. (VASILE ALECSANDRI) 


Dictionar de expresii româneşti în contexte (DERC) O— R 
Volumul al II-lea 


Că-i păcat de Dumnezeu/ Să pice voinic 
ca eu. (JARNIK-BÎRSEANU) 


(E) păcat de... sau să..., că..., sau (e) păcat de 
Dumnezeu, (e mai) mare păcatul, păcat mare 
= E o faptă sau o atitudine care duce la călcarea 
preceptelor bisericeşti, morale etc. E regretabilă o 
situaţie, o întâmplare neplăcută, o greşeală etc.: 

— Ce stai, dascăle, de vorbeşti? Apoi la 
mine nu te mai gândeşti? Nu e păcat de Dumnezeu 
să pierdem noi nişte copilaşi aşa de drăgălaşi şi 
curaţi ca mărgăritarul? (P. ISPIRESCU) 

Ei bine, omule, nu ţi-e păcat de Dumnezeu 
să lăcomeşti la averea altora? (POP.) 

Oare nu-i păcat de D-zeu să nu ne mai 
vedem noi, aşa din când în când? (ION CREANGĂ) 


A intra (sau a cădea) în (ori, înv., întru) păcat 
sau (rar) a da de păcat = A comite o nelegiuire, 
o faptă urâtă: 

Lipseşti din ochii mei, că intru acuși 
într-un păcat! (V ASILE ALECSANDRI) 

După ce, în articolul său de la 19 curent, 
afirmă din nou urbi et orbi că partidul liberal, 
îndată ce un fiu al său cade într-un păcat, îl 
sacrifică pe altarul patriei, ca odinioară Brutus de 
clasică memorie |...] (MIHAI EMINESCU) 

la adu-ți aminte bine şi nu intra în 


păcat. (ANTON PANN) 


A împinge (sau a îndemna, a duce) pe cineva 
păcatul (sau păcatele să... sau de...) = A simţi 
un imbold spre ceva oprit: 

Nu trece mult după asta, și-ntr-o zi, prin 
luna lui mai, aproape de Moşi, îndeamnă păcatul 
pe bădița Vasile tântul, că mai bine nu i-oi zice, 
să pună pe unul, Nic-a lui Costache, să mă 
procitească. (ION CREANGĂ) 

„Bun! zise el în gândul său. Ia, acum 
mi-e timpul... De i-ar împinge păcatul să-mi 
deschidă ușa, halal să-mi fie! Știu că i-aş 
cărnoşi şi i-aș jumuli! ” (IDEM) 

De te împinge păcatul să spui ceva de 
sfinții uscați şi drepți [...] pe loc bătrânii îşi 
ridică pulpanele giubelelor în cingătoarea de 

plisă roşie şi-ţi suflă cuvântul din vârful limbii 
[...] (BARBU DELAVRANCEA) 

Și cu toate astea era adevărat. Dracu-l 
împinsese! Și nenorocitul își povesti din fir în 
păr toate isprăvile. (|. L. CARAGIALE) 


A se îndrepta de păcat. v. îndrepta. 


A trage păcatul (sau păcatele) cuiva = A 
suporta consecinţele greşelii altuia: 

Zi şi d-ta că ai avut să tragi un păcat 
strămoșesc. Vorba ceea: „Părinţii mănâncă aguridă, 
și fiilor li se strepezesc dinţii”. QON CREANGĂ) 

— Ei, dragul meu, ce să am? la nişte 
păcate de la Dumnezeu am avut să trag pe lumea 
asta şi acum m-au ajuns. (P. ISPIRESCU) 


A vâri (pe cineva) în păcat = A determina pe 
cineva să comită o faptă condamnabilă: 

Fără să vrei te vâră în păcat. (ION 
CREANGĂ) 


A vorbi (sau a grăi) cu păcat = A se face 


vinovat spunând lucruri (neadevărate sau) 
nedrepte şi prejudiciind astfel pe cineva: 
— Tudose, băiete, nu vorbi cu păcat, să nu 
vorbeşti într-un ceas rău. (BARBU DELAVRANCEA) 
— Coane Grigoriţă, vorbiţi cu păcat, zău 


așa, coane Grigoriță! (LIVIU REBREANU) 


A(-şi) face păcat (sau păcate) cu cineva = A 
comite o faptă rea în dauna cuiva; a oropsi, a 
nedreptăţi pe cineva: 

Nu-ţi face păcat cu mine, că mult bine 
ți-oi prinde şi eu vreodată. (P. ISPIRESCU) 

Nu vă faceți păcat cu noi, domnișorilor, 
că nu e vinovat. (AL. BRĂTESCU-VOINEŞTI) 

Își faci păcat cu mine... am obosit de 
când te aştept. (PETRU DUMITRIU) 


A-l paşte (pe cineva) moartea (sau beleaua, 
păcatul, primejdia). v. paşte. 


Al păcatelor = Al naibii, grozav: 
Am venit într-o căruţă și mi-a fost frig al 
păcatelor. (DAMIAN STĂNOIU) 


Vasile ILINCAN 


A-şi spăla păcatul (sau păcatele) ori a-și ispăși 
păcatul (sau păcatele) = A ispăşi o greşeală, o vină: 

Dar pentru a respecta întocmai porunca şi 
a spăla păcatul poftei, trebuie găsit cârlanul, pus 
în protap şi mâncat, nu? (ADRIAN VOICU) 

Şi Moş Petre cară apă cu sacaua pentru 
a spăla păcatele, bubele, petele de sânge ale 
vieţii. (GEO BOGZA) 

În celălalt sipeel vei găsi o piele de urs şi 
un lanţ cu care piele te vei îmbrăca tu, căci urs ai să 


rămâi până îţi vei ispăşi păcatele. (P. ISPIRESCU) 


Atâta păcat de... (Reg.) = O cantitate atât de 
mare, încât îți creează probleme şi încurcături: 


Cum să le taie, cum să le care, cine să 
cumpere atâta păcat de lemne? (IOAN SLAVICI) 


Ce e drept nu-i păcat = Adevărul nu trebuie să 
supere, chiar dacă nu ne convine: 
De asta aşa-i! a pus lucrul ei la copil străin, 
ce-i drept nu-i păcat! (SPIRIDON POPESCU) 
Aşa-s eu, ce mai calea-valea! Ce-i drept 
nu-i păcat, aşa-i domnule părinte? Că de supărare 
beau dacă beau, aşa-i? (LIVIU REBREANU) 


Ce păcat! = Cât de rău îmi pare!: 

Mândruţa s-a măritat!/ Vai de mine, ce 
păcat! (JARNIK-BÎRSEANU) 

Ce păcat că poetul a plecat dintre noi în 
plină iarnă, aproape nespovedit, nemărturisit şi 
eterne. 


aproape  neîmpăcat cu zăpezile 


(CONSTANTIN STANCU) 


Ce păcatul (sau păcatele)? = Ce dracu? Ce 
naiba? Atât mai trebuia!: 

Ce păcatele (BARBU 
DELAVRANCEA) 


Ti-am spus să nu mai pomenești pe 


suflu aşa? 


ucigă-l crucea. Ce păcatele, doar eşti preot 
bătrân. (G. CĂLINESCU) 


Du-te (sau ducă-se, duceţi-vă) la păcatele (sau 
în păcate) = Du-te (ducă-se, duceţi-vă) la naiba, 
la dracu: 

Pleacă odată!... — Mă duc... Du-te la 
păcatele! (|. L. CARAGIALE) 


74 


Lasă-mă păcatelor mele (sau lasă-l păcatelor 
lui etc.) sau la păcatele! = Lasă-mă (sau lasă-l 
etc.) în pace!: 

[ANCA] 
Gheorghe, şi du-te. Eşti tânăr, mergi de-ți caută 
norocul aiurea... (|. L. CARAGIALE) 


Lasă-mă păcatelor mele, 


Mai ştii păcatul? = Se prea poate: 

Te văd că eşti un băiet isteț şi, mai ştii 
păcatul! poate şi harnic! (ION CREANGĂ) 

Ori poate că măria-ta te gândeşti la alt 
necaz, mai ştii, păcatul? se făcu a nu înțelege 
popa. (PETRU REZUŞ) 


Păcat că... sau păcat (de) = (Exprimând regretul față 
de o situaţie sau o acţiune neplăcută sau nedorită) Îmi 
pare rău că (sau de...); e regretabil că...: 

De ce nu încerci să-i semeni? Păcat de 
dumneata. (LUCIA DEMETRIUS) 

Mai dăunăzi îi abătuse strigoaicei ca 
să-mi puie coarne de fier, ca pe vremea veche... 
— Păcat, că bine i-ar fi prins coarnele. 
(VASILE ALECSANDRI) 

Când a fost astă-primăvară la mine, mi-a 
lăsat nişte cărți foarte frumoase; păcat că nu ştiu a 


ceti. (C. NEGRUZZI) 


Păcat de căciula pe care o porți sau degeaba 
mai porți căciulă. v. căciulă. 


Păcate amărâte (Reg.) = Exprimă compătimirea 
şi regretul în legătură cu o nenorocire prin care 
trece cineva: 

Neşte păcate amărâte, Costache, asta 
ieste. Mai bine să le mâncăm noi decât să le 
mănânce lupii. (RADU ALDULESCU) 


Păcatele mele (noastre, lor)! = Vai de mine (de 
noi, de ei)!: 

Ce sunt ei de vină, păcate lor, dacă le-a 
căzut pe sat o aşa grozavă nenorocire! (AL. 
VLAHUȚĂ) 

Lâna asta ne mănâncă, păcatele noastre... 
mai mult cu șeiacul ne hrănim. (ION CREANGĂ) 

Păcatele mele, cumnăţele!... iar am 
rămas văduvă! (VASILE ALECSANDRI) 


Dictionar de expresii româneşti în contexte (DERC) O— R 
Volumul al II-lea 


Vai de păcatele mele (sau tale, noastre etc.) 
sau păcatele mele cele grele! = Exclamaţie care 
exprimă (supărarea, regretul, nemulțumirea sau) 
neputința cuiva: 

N-am dormit, măculiță: că n-am somn, 
vai de păcatele mele! (|. L. CARAGIALE) 

— Iaca, păcatele mele! Cine-i cu pagubă, 
şi cu păcat; (ION CREANGĂ) 

Păcatele mele, cumnățele!... iar am 
rămas văduvă! (V ASILE ALECSANDRI) 

— Păcatele mele — zise el plin de îngrijire — 
unde poate fi fata aceea?! IOAN SLAVICI) 


PĂDUCHE 

A fi păduche leşinat (Reg.) = a) A fi lacom: 
Ferească cerul de păduche leșinat: unde 

pișcă, băşică! (D. UDRESCU) 


b) A fi foarte slab: 

Ar fi trebuit sa se implice mai mult în 
creșterea mea. Pentru el, eu sunt un păduche 
leșinat... (https://www.cancan.ro/) 


A ieşi ca păduchele (înainte sau în frunte) = A 
încerca să se evidenţieze cu orice preţ; a inoportuna: 
Beţivul iese la iveală ca păduchele în 
frunte. (IULIU A. ZANNE) 
lar Dinu Săraru iese ca păduchele în 
frunte la recepţia de la Cotroceni; (ION LAZU) 


Are păduchi în loc de bani = Este complet 
lipsit de mijloace de trai: 

Are păduchi în loc de bani. — Adecă: e 
foarte sărac. (SIMION FLOREA MARIAN) 


Caută păduchi în capul altuia = Se preocupă de 
defectele altuia, fără să-şi vadă propriile lipsuri: 

Când căutăm păduchi în capul cuiva 
înseamnă că îi căutăm nod în papură, că dorim cu orice 
preţ să provocăm un scandal. (http://www.vise.ro/) 


PĂDURE 
A căra lemne în pădure = A face un lucru de prisos: 

Prostul cara lemne la pădure. (https://brainly.ro/) 


A fura ca în (sau într-o) pădure (sau a fura ca 
în pădurea Vlăsiei) = A fura mult şi cu 
îndrăzneală, fără nicio teamă: 

Găștile, clanurile de hoți, de tâlhari au 
oameni în toate structurile; fură șoferul, fură 
pădurarul şi brigaderul, fură cu poliţaiul, cu primarii, 
de la A-Z, de la comună la guvern fură pe rupte toți 


ca-n codrii Vlăsiei. (http://economie.hotnews.ro/) 


In acest timp Basarabia devenise 
adevărata pădure din Vlăsia. Hoţii și tâlhării din 
cele mai îndrăsnețe se succedau una după alta. 


(ZAMFIR C. ARBORE) 


Ciuhă, buhă, din pădure = Se spune despre o 
femeie neîngrijită: 

Pe aceste femei, poporul le ia în râs cu 
următoarele versuri: Ciuhă, Şapte ai Buhă,/ De 
când te lai [...] (. A. CANDREA) 


Nu e pădure fără uscături = Într-o mulţime 
există şi elemente negative: 
Zis-am mai în sus că pădure fără 
uscături nu se poate; (|. POP-RETEGANUL) 
Dar cum pădure fără uscături nu există, s-au 
găsit câţiva tumători, care au avut grijă să toamne la 
securitate pe „sabotori”. (MIRCEA CRĂCIUN) 


Parcă ar fi născut (sau crescut) în pădure = Se 
spune despre o persoană cu o comportare urâtă, 
lipsită de educație: 

Bâcii parcă ar fi crescut în pădure, erau 
smoliți,  bronzaţi,  prostănaci, ţărani,  inculți, 
grobieni, se îmbrăcau fără gust şi vorbeau prost 


ruseşte. (DAN LUNGU) 


PĂDUREŢ, -EAŢĂ 
A mânca şi mere (sau pere) pădureţe = a) A fi 
foarte flămând. 


b) A accepta să facă orice: 
Mie unuia ştiu că nu-mi suflă nimene în 


borş: când văd că mâţa face mărazuri, ţi-o 


Vasile ILINCAN 


strâng de coadă, de mănâncă și mere pădurețe, 
căci n-are încotro... (LON CREANGĂ) 


A se sătura (de ceva sau de cineva) ca de mere 
pădureţe = A fi foarte plictisit de ceva sau de cineva: 

Fa, fa loană, du-te de zi cuconaşului să 
tacă că m-am săturat de mojică ca de mere 
pădureţe... îmi vine acru. (V ASILE ALECSANDRI) 

De-ar mai veni vara, să se mai joace şi 
pe afară, că m-am săturat de ei ca de mere 


pădureţe! (ION CREANGĂ) 


PĂGUBAŞ,- Ă 
A fi (sau a rămâne) păgubaş = A pierde ceva, a 
fi (sau a rămâne) în pagubă; a păgubi: 

Am izbutit măicuţă să facem şi acum pe 
cheful spânului, rămânere-aş păgubaş de dânsul 
să rămân şi să-l văd când mi-oi vedea ceafa. 


(ION CREANGĂ) 


A lăsa (pe cineva) păgubaș = A cauza (cuiva) o 
pagubă: 

Dacă-i avea bunătate să mergi d-ta să-i 
grăiești. Poate că nu m-ar lăsa păgubaș. (VASILE 
ALECSANDRI) 


A se lăsa păgubaş (de cineva sau de ceva) = A 
renunţa (la cineva sau la ceva): 
La nimic n-au slujit bătaia, ocara. Până la 
urmă... s-a lăsat păgubaș. (ZAHARIA STANCU) 
M-am repezit să beau apă din carafa de pe 
masă, dar... m-am lăsat păgubaș. (GH. BRĂESCU) 


PĂLĂRIE 

A avea casa sub pălărie (Reg.) = A fi foarte sărac: 
[...] am dus cu mașina o studentă într-un 

district sărac din nord, Moreno, plin de emigranți 

cu casa sub pălărie; (CONSTANTIN SEVERIN) 


A lovi (sau a plesni, a pocni) (pe cineva) în 
pălărie sau a-i turti (cuiva) pălăria = A atinge 
pe cineva cu o vorbă înțepătoare: 

Dar ştii că m-ai plesnit în pălărie, măi 
Chirică ? Al dracului băiet! (ON CREANGĂ) 

— N-am, zău, don sergent... — Mă loviși 
în pălărie! Da nu știu eu că ai? Nu mi-ai spus tu 
singur când ai venit că ai treizeci dă franci? 


(ANTON BACALBAȘA) 


A purta pălăria (D. femei) = A fi mai mare în 
casă, a porunci: 
Ei şi-au dat seama imediat că ea purta 


pălăria în casă. 


A umbla cu flori la pălărie sau a umbla cu flori 
(sau cu floare) la urechi (sau la ureche). v. umbla. 


A-şi lua pălăria (din sau de pe cap). v. lua. 


A-şi ridica pălăria (sau căciula) (dinaintea sau 
în faţa cuiva). v. ridica. 


Ce pălăria mea! (Arg.) = Ce naiba!: 

Era prietenul meu, ce pălăria mea! 
(DAN LUNGU) 

Mamă, ce pălăria mea bolboroseşti acolo? 
Mama nu bolborosea nimic, săraca. (ALINA 
NEDELEA) 


Jos pălăria! = Exprimă admiraţia sau respectul 
faţă de cineva: 

Meritele dumneavoastră personale nu 
pot fi tăgăduite de nimeni. De nimeni! Jos 
pălăria! Jos pălăria! (GH. SCHWARTZ) 

În fond, dacă o făcuse conştientă, jos 
pălăria. Avea personalitate. (IOAN GROŞAN) 


PĂLTINEL 
A umbla (de) frunza frăsinelului (sau de 
frunza păltinelului). v. frăsinel. 


PĂMÂNT 
(A lăsa) toate la (sau în) pământ = (A lăsa) 
toate baltă, la voia întâmplării: 

Văzând... că nu dau răspuns de nicăiri, 
lasă toate în pământ și se ia după mine la baltă. 
(ION CREANGĂ) 


Dictionar de expresii românesti în contexte (DERC) O— R 
Volumul al II-lea 


(Nu) se dărâmă pământul = Se zice când cineva 
se arată îngrijorat sau zorit, în mod nejustificat: 

Nu se dărâma pământul. Deschisesem 
manifestările legate de Centenarul Blaga, 
manifestări în care mă implicasem ca ministru. 


(MARIN SORESCU) 


A (nu) fi (cu picioarele) pe pământ = A (nu) 
avea simțul realității: 

Iancule, zic, sunt sănătos şi mă simt om 
întreg şi cu picioarele pe pământ. (ŞTEFAN 
DUMITRESCU) 

Lui Evghenie însă nici nu simte nevoia 
să-i explice nimic, nici să-l aducă cu picioarele 
pe pământ. (FLORIN LĂZĂRESCU) 


A (se) jura cu cerul şi cu pământul = A (se) 
jura cu multă convingere, invocând atât forţele 
de pe pământ, cât şi pe cele cereşti: 

Însă mai mult, îi spune, să nu ia, nici 
dacă acel om l-ar blestema sau l-arjura cu 
cerul şi pământul. (DATINI, 2003) 


A aşterne (sau a trânti, a culca, a da) la 
pământ (sau pământului) = A dărâma, a 
dobort; (pex.) a omori: 

O trânteşte la pământ şi-o ţine bine. 
(ION CREANGĂ) 


A băga (pe cineva) în pământ. v. băga. 


A cădea la pământ (în faţa cuiva) = A se 
prosterna, a îngenunchea cu faţa la pământ; a se 
umili în faţa cuiva: 

Ecaterina căzu la |lpălmânt cu lacrămi 
zicând: Nu sunt vreadnică. (DOSOFTEI) 

Moşneagul, auzind aceste chiar din gura 
împăratului, se pleacă până la pământ, apoi 
iese şi porneşte spre casă, ca să-şi aducă 


feciorul. (ON CREANGĂ) 


A curma pământul = A umbla (sau a se zbate) 
mult: 
Toată viaţa el a fost în stare să curme 


pământul numai să le fie bine copiilor. 

A da (sau a răsturna etc.) pământul cu fundul 
(sau cu dosul, cu curul) în sus = a) A căuta, a 
scotoci peste tot pentru a găsi un lucru: 

Am început căutarile, mi-am stors mintea 
o vreme... după ce am „răsturnat pământul cu 
fundul in sus”. (http://www.virginiaradu.ro/) 


b) (Reg.) A fi foarte harnic. 


A da (ceva) la pământ = A nărui, a dărâma (ceva): 
Avem să fim siliți a-ţi da casa la pământ 
drumul. (VASILE 


pentru ca să treacă 


ALECSANDRI) 


A duce la pământ = A face să eşueze: 

Prostia grofilor și a nemeșilor a dus la 
pământ marea revoluție maghiară. (CAMIL 
PETRESCU) 


A face (lut sau tot o apă şi un) pământ sau una cu 
pământul sau (rar) a amesteca (sau a asemăna, a 
face asemenea) cu pământul = A distruge: 

Și îndată se apucă să povestească cum 
n-a rămas nici picior de boier între Roşiori şi 
Alexandria, pe unde a rătăcit el zilele astea, iar 
conacele toate le-au făcut oamenii una cu 
pământul, ca nici să nu se mai cunoască urmele 
unde au fost [...] (LIVIU REBREANU) 

Fă-mă, Doamne, lut, pământ,/ Nu-mi da 
om care-i urât. (NERVA HODOŞ) 

Era să-i facă una cu pământul pe 
nevrednicii tâlhari. (POP.) 


A face (sau a ţine) umbră pământului degeaba. v. 
umbră. 


A face pământ = A distruge, a nimici, a face praf: 
Fă-mă, Doamne, lut, pământ,/ Nu-mi da 
om care-i urât. (POP.) 


A fi (sau a se face) negru pământ (ori negru ca 
pământul) = A fi foarte (mâhnit sau) mânios: 
Hassan, de mirare, e negru-pământ, (G. 


COȘBUC) 


A fi în pământ = A fi mort: 


Vasile ILINCAN 


Nu plânge de-i auzi,/ Că eu în pământ 
voi fi! (JARNIK-BÎRSEANU) 


A fi sărac (sau, rar, calic sau sărman) lipit 
pământului. v. sărac. 


A fi (toţi) o apă şi un pământ. v. apă. 


A frământa (sau a pisa etc.) pământul = A 
bate pământul cu picioarele, prin lovituri 
puternice şi repetate; a juca, a dansa cu pasiune: 

[...] iară împrejuru-l frământa pământul, 
un ungur lung, cu picioarele goale în papuci mari 
împluţi cu paie. (MIHAI EMINESCU) 

Fetele jucau ușurel, fără să zâmbească, cu 
genele plecate; iar flăcăii frământau pământul, se 
răsuceau pe loc, băteau din călcâie tactul horii şi 
strigau. (MIHAIL SADOVEANU) 

Ei frămîntau pământul sub un brâu sau 
o bătută nebună. (CALISTRAT HOGAȘ) 

Caii-n  neastâmpăr  frământă-n 
pământul. (VASILE ALECSANDRI) 


loc 


A fugi (sau a alerga) mâncând pământul (sau 
de mănâncă pământ ori pământul) sau a 
mânca pământ (ori pământul) (fugind sau 
alergând). v. mânca. 


A ieşi (sau a răsări, a se ivi, a apărea etc. ca) 
din pământ (din iarbă verde) = A apărea pe 
neaşteptate (şi fără să fi fost observat înainte de 
cineva): 

„destul că, cu niște ochi de două ori 
mai mari decât cei ce poate-i avea de obicei, cu 
o față lungă și speriată şi neputându-se lămuri 
de unde și cum răsărisem noi aşa ca din pământ, 
se uită la noi, măsurându-ne cu privirea-i 
zăpăcită, de sus până jos şi îndesându-se tot mai 
tare spre perete, ca şi cum ar fi voit să scape de 
o vedenie supărătoare. (CALISTRAT HOGAȘ) 

Când, deodată, încetând muzica de a 
mai cânta, ieşi ca din pământ o masă încărcată 
cu de toate bunătăţile [...] (P. ISPIRESCU) 

Ei, bată-te să te bată, că tare m-ai 
speriat răsărind aşa ca din pământ! (POP.) 

A intra în pământ (de frică sau de ruşine) 
(Fig.) = A avea un puternic sentiment de teamă 
sau de ruşine: 

Domnul se uită la mine cu nişte ochi 
osteniți. Intrasem în pământ. Când deschise 
gura, mi se păru că mă şi înghite. (BARBU 
DELAVRANCEA) 

Împărăteasa se rușină, plecă ochii în jos 
și se gândi: „Dar dacă o ghici și la ce m-oi fi 
gândit înainte, intru în pământ! De câte ori n-am 
dat dracului sfaturile împărăției când nu se mai 
isprăveau până după miezul nopţii.” (IDEM) 

lară eu intram în pământ de rușine. 


(ION CREANGĂ) 


A lăsa totul (sau toate) la (sau, reg., în) 
pământ = A abandona totul, a lăsa totul baltă: 
Văzând ea că nu dau răspuns de nicăiri, 
lasă toate la pământ și se ia după mine la baltă. 
(ION CREANGĂ) 
Am lăsat toate la pământ şi am plecat la 
oaste. (TUDOR PAMFILE) 


A lua pământ (Rar, d. avioane) = A atinge 
pământul cu roțile, la aterizare: 

Avionul luase pământ şi sălta uşor pe 
roțile de cauciuc. (EUGEN BARBU) 


A mânca (sau a pupa) pământul = A atinge 
pământul din treacăt, în zbor: 

Mânca pământul sub copitele lui, simțea 
că i se aprinde ceva înăuntru, că ochii îi ard şi 
că limba îl frige; (EM. GÎRLEANU) 


A nu mai călca pe pământ = A fi foarte fericit: 
Când află tiganul de hotărârea boierului, 
de bucurie nu mai călca parcă pe pământ. 


(NICOLAE GANE) 


A nu(-l) primi pe cineva (nici) pământul = Se 
spune despre un om foarte păcătos care moare: 

Cine calcă jurământul/ Nu-l primeşte 
nici pământul. (| ARNIK-BÎRSEANU) 


A nu(-l) şti sau a nu(-l) afla, a nu(-l) auzi, a 
nu(-l) simţi etc. nici pământul = A nu-l şti, a 
nu-l afla etc. absolut nimeni: 


Dictionar de expresii românesti în contexte (DERC) O— R 
Volumul al II-lea 


— Mătuşă, de mi-i face acest bine, atunci 
să ştii că ai să ai mai multe de la mine. Fii bine 
încredințată că n-are să ne ştie nici pământul. 
(ION CREANGĂ) 

Bursucii S-aud tipăind pe cărări, ca şi 
iepurii, ca şi caprele. Dar pe vulpi nu le poate 
auzi nici pământul. (MIHAIL SADOVEANU) 

Nu vreau să ştie nimeni./ Nici pământul. 


(AL.VLAHUȚĂ) 


A nu-l (mai) răbda (sau ţine pe cineva) 
pământul = Se spune (mai ales în imprecaţii) 
despre oamenii răi: 

De-aș fi aşa blăstămat/ Precum îs de 
judecat,/ Soarele nu l-aş vedea,/ Pământul nu m-ar 
ținea. (JARNIK-BIRSEANU) 


A nu-l (mai) ţine (pe cineva) pământul (de 
bucurie) = A fi foarte bucuros: 

Fata ieşi din curte ca fulgerul; n-o mai 
ținea pământul de bucurie. (P. ISPIRESCU) 


A pune faţa la pământ (Reg.) = A muri: 

Că pe cine am avut/ A pus fața la 
pământ;/ A pus fața înflorită/ Subt o glie 
vestejită. (JARNIK-BÎRSEANU) 


A pune (sau a băga) (ceva) în pământ = A 
însămânţa; a planta; a răsădi: 

Nu se ară, nu se seamănă, sau, cum se 
mai zice, „nu se bagă în pământ” în ziua de 
vinerea seacă. (TUDOR PAMFILE) 


A răsturna pământul într-o dungă (Reg.) = A 
realiza lucruri extraordinare: 

De-ar da spre cer năvală, și-n cer ar 
face  strungă,/ Voinici, cât să-ţi răstoarne 


pământul într-o dungă. (G. COŞBUC) 
A scoate (ceva sau pe cineva) din pământ (din 
iarbă verde) ori de unde-o şti sau (reg.) din 


fundul pământului. v. scoate. 


A se crede buricul pământului. v. buric. 

A se face pământ la faţă sau a i se face faţa ca 
pământul ori (reg.) a-i ieşi (cuiva) pământul în 
faţă, a-i prinde cuiva faţa pământ = A slăbi: 

Mult mă-ntreabă sfântul vânt,/ Ce mi-a 
prins fața pământ? (POP.) 


A şterge (sau a rade, a stinge, a face să piară) 
de pe fața pământului. v. şterge. 


A tăcea (sau a fi mut) ca pământul = A nu 
spune niciun cuvânt: 

Asemene cel mijlociu, tuştiu ! iute sub 
un cherșin; se-nghemuiește acolo cum poate, 
tace ca pământul şi-i tremură carnea pe dânsul 
de frică: Fuga-i rușinoasă, da-i sănătoasă! 


(ION CREANGĂ) 


A-i crăpa (cuiva) pământul (undeva) (Reg.) = 
A muri undeva: 

Da” bietul Ștefan, păcătosul de frate-meu, a 
rămas şi acolo i-a crăpat pământul. (V. I. POPA) 


A-i fugi (cuiva) pământul (rar, terenul) de sub 
picioare = a) Se spune când cineva îşi pierde 
echilibrul şi este gata să cadă: 

Sui scăricica, intru, când... Simt că-mi fuge 
pământul de sub picioare. (|. L. CARAGIALE) 

[...] își întinse amândouă braţele în aer 
ca un om ce simte că-i fuge pământul de sub 
picioare, se cumpăni un moment, apoi căzu 
grămadă jos. (NICOLAE GANE) 


b) (Fig.) Se spune când cineva îşi pierde cumpătul: 

Zicând aceste cuvinte, el se primbla cu 
pași iuți şi neregulați prin odaie; dar deodată se 
opri în loc; își întinse amândouă braţele în aer 
ca un om ce simte că-i fuge pământul de sub 
picioare, se cumpăni un moment, apoi căzu 
grămadă jos. (NICOLAE GANE) 

Platamonu simţea că-i fuge pământul de 
sub picioare. Încercă să insiste: când să mai 
vie? Doamna ezita: nu ştie câte zile mai rămâne 
pe aici şi... (LIVIU REBREANU) 

Și mie mi s-a părut din nou că-mi fuge 
pământul de sub picioare. (ON LĂNCRĂNIJAN) 


Vasile ILINCAN 


A-i veni cuiva să intre în pământ = A se simți 
foarte stânjenit: 

Nimeni nu zâmbi. Inspectorului îi veni 
să intre în pământ. (ZAHARIA STANCU) 


Ca de la cer la pământ sau (rar) cât cerul de 
pământ, ca între cer şi pământ = Se spune 
pentru a arăta marea deosebire care există între 
două fiinţe, două lucruri, două fenomene: 

Își zisese... că între un doctor şi un popă 
e o deosebire ca între cer şi pământ. (LIVIU 
REBREANU) 

M-am angajat la o firmă de detectivi 
particulari şi pentru mine e o diferenţă de la cer 
la pământ. (AURORA LIICEANU) 


Ca pământul = a) (În legătură cu verbul „a 
uita”) Cu desăvârșire, de tot: 
Îmi uitai ca pământul. (ANTON PANN) 
Mi-am uitat ca pământul... 
odihnesc. (BARBU DELAVRANCEA) 
— lii, Didico, uitasem... I-adu sticla ceea cu 


Să mă 


fuică!... Aoleu, cum am uitat ca pământul... Bine că 
mi-am adus aminte... (LIVIU REBREANU) 


b) (În construcţii negative, în legătură cu verbele 
„a şti”, „a putea”) Deloc, în niciun fel: 

Fiul meu s-a perdut de trei, patru luni, 
fără să ştie ca pământul încotro s-a dus. (l. 
GHERASIM GORJAN) 

Iată lucrurile au ieșit altfel decât le-aţi 
prevăzut voi. — Nu se ştie ca pământul. (MIHAI 
BENIUC) 


Cât (e) lumea (sau, rar, Prutul) = a) Totdeauna, 
veşnic. 


b) Êcn.) Niciodată: 

Alt stăpân, în locul meu, nu mai face 
brânză cu Harap Alb, cât îi lume şi pământul. 
(ION CREANGĂ) 


Ce pământ? (Reg.) = Ce Dumnezeu?: 
Tu te duci, bade sărace,/ Dar eu ce 
pământ m-oi face? (ŞEZĂTOAREA, D 

Cerul și pământul (Construit de obicei cu verbe 
ca „a făgădui”, „a cere”, „a căuta”, „a se ruga”, 
„a jurui” etc.) = Mult; totul; (pex.) lucruri 
nerealizabile, imposibilul: 

Cine se rugase cu cerul și pământul de 
mă-sa, s-o lase să culce vițelul plăpând în casă. 
(I. L. CARAGIALE) 


Cu o falcă în cer şi (cu) alta (sau una) în (ori 
pe) pământ = Foarte furios. (În basme) Cu gura 
larg deschisă, spre a înghiţi tot ce-i iese în cale: 

Aoleu! dară zmeii când simţiră! unde 
veneau cu o falcă în cer și cu una în pământ, și 
unde răcneau de-ți îngheţa sângele în vine. (P. 
ISPIRESCU) 

Și mai stând Sfânta Duminică oleacă în 
preajma fântânii, numai iaca ce vede că vine 
ursul cu o falcă în cer și cu una în pământ, 


mornăind înfricoșat. CON CREANGĂ) 


Cum te (îl, 
pământul? (Interogativ retoric) = 


vă, etc.) rabdă (sau ţine) 
Exprimă 
indignarea faţă de lipsa de omenie a cuiva: 

Păi, pe unul ca ăsta, să nu te cruceşti 
că-l mai rabdă pământul?! (SORIN TITEL) 

— Păi Traian era băiat cuminte, cum te-a 
nenorocit, se văicărea femeia, nu l-ar răbda 


pământul [...] (PAVEL PEREŞ) 


De când (lumea şi) pământul = a) (Din) 
totdeauna; veşnic: 

De (sau din) totdeauna: S-a trezit ca 
dintr-un somn şi parcă era de când pământul. 


(EM. GÎRLEANU) 


b) (Îcn.) Niciodată: 

Vede și el ceea ce nu se mai văzuse şi nu 
se mai auzise de când lumea și pământul. (ION 
CREANGĂ) 


De stinge (sau zvântă, rar, sfârşeşte etc.) 
pământul = Foarte mult, peste măsură, exagerat: 
Ai mei mănâncă de sting pământul. 
(BARBU DELAVRANCEA) 
O, acum beau de zvânt pământul. (AL. 
VLAHUȚĂ) 


Dictionar de expresii româneşti în contexte (DERC) O— R 
Volumul al II-lea 


Din pământ, din iarbă verde (sau din fundul 
pământului) = Cu orice preț, neapărat: 

Din pământ, din iarbă verde, să te duci 
să-mi aduci herghelia, şi să nu îndrăzneşti a mai 
zice nicio vorbă măcar. (P. ISPIRESCU) 

Sculă în picioare toată casa, puse pe foc 
toate slugile să-i scoată salba din pământ din 
iarbă verde, că nu e de trai. (IDEM) 

Se întâmplă, câteodată, şi mai altfel de cum 
gândeşti. Nici lene, nici prostie, nici răutate să nu 
fie la mijloc, şi totuşi sare omului țâfna din senin, 
din iarbă verde. (BARBU DELAVRANCEA) 


Doarme şi pământul sub om (Rar) = Se spune 
când este mare linişte, când domneşte calmul: 

Și apoi, în zori de ziuă, când e somnul 
mai dulce, de doarme şi pământul sub om, o 
mulțime de furnici de cele mărunțele au 
străbătut înlăuntrul palatului şi au început a 
pișca din somn pe împăratul, de-l frigeau, nu 
altăceva. (ION CREANGĂ) 


E a pământ = Prevesteşte moarte: 
De iesă la copil întăi dinţii dedesupt, nu 
e bine; e a pământ. (IULIU A. ZANNE) 


Înghiţi-te-ar pământul! (sau mânca-te-ar 
pământul!) (În imprecaţii) = De-ai muri!: 

Îi place să descrie toate mișcările lui şi să 
rezică toate cuvintele sale: lar Leonti Arnăutul,/ 
Înghiţi-l-ar  pământul!/  Nasturi de-argint că 
scotea,/ În pușcă mi-i ascundea,/ Şi-n Codrean îi 
slobozea. (VASILE ALECSANDRI) 


La (sau de la, până la, din) capătul (sau 
marginea ori marginile, pop., toarta, rar, 
capetele) pământului sau peste pământ etc. = 
(De) foarte departe: 

Răsar-o vijelie din margini de pământ,/ 
Dând pulberea-mi țărânii şi inima-mi în vânt. 
(MIHAI EMINESCU) 

Tara [...] era tocmai la o margine a 
pământului. (ION CREANGĂ) 


La pământ = a) Întins, culcat pe jos; (fi g.) (d. 
persoane) deprimat, învins: 

Armaşul gemea la pământ, fără să se 
clintească. (MIHAIL SADOVEANU) 

Un sultan dintre aceia ce domnesc peste 
vro limbă/ Ce cu-a turmelor pășune a ei patrie ș-o 
schimbă/ La pământ dormea ţinându-și căpătâi 
mâna cea dreaptă; (MIHAI EMINESCU) 


b) (În formule de comandă) Culcă-te ! 


Nu e peste pământ = Nu e departe de aici: 
Hai, mă, du-te, că n-a fi peste pământ! 
(D. UDRESCU) 


Nu se dărâmă pământul sau se dărâmă 
pământul? = Se zice când cineva se arată 
îngrijorat sau zorit (în mod nejustificat) de ceva: 

Și dacă mai pun un sac ce, se dărâmă 


pământul? (D. UDRESCU) 


Nu-l încape pământul = Se spune despre o 
persoană (lacomă, îngâmfată sau) foarte fericită: 

Încing boierii câte o horă de zici că nici 
nu-i încape pământul, atâta de mare e! 


(LEANA CUDALB) 


Obiceiul pământului = Sumă de norme necodificate, 
stabilite de practica îndelungată a vieții şi care se 
aplicau odinioară pe un anumit teritoriu, find 
transmise urmaşilor prin tradiție; (pex.) obicei 
caracteristic unei ţări, unei regiuni, păstrat din vechime: 

Așa-i obiceiul pământului; fata învaţă 
de la mamă şi mama de la bunică. (NICOLAE 
GANE) 

Obiceiul pământului ajunge prin 
întrebuințare a se face lege. (C. NEGRUZZI) 

Obiceiul pământului le-a ţinut multă 
vreme loc şi de constituție politică şi de condică 


civilă şi criminală. (NICOLAE BĂLCESCU) 


Parcă a intrat în pământ (sau parcă l-a 
înghiţit pământul) = Se spune despre cineva 
sau ceva care a dispărut fără urmă, care nu poate 
fi găsit cu niciun preţ: 

Am strigat la el, până ce-ai ieşit 
dumneata; ş-acuma nu-i, parc-ar fi intrat în 


pământ. (MIHAIL SADOVEANU) 


Vasile ILINCAN 


Parc-au intrat în pământ... Unde să fie, 
unde să fie? (ON CREANGĂ) 


Până la (sau în) pământ = (Înclinându-și capul) 
Cu politeţe exagerată, cu evlavie: 

Apropiindu-se de Alexandru Vodă, [boierii] 
se închinară până la pământ. (C. NEGRUZZI) 

Se feri în lături, să salute până la pământ o 
doamnă foarte elegantă. (CEZAR PETRESCU) 


Plânge de udă pământul = Plânge mult: 
Ele plângeau de udau pământul. (ION 
CREANGĂ) 


Trage a pământ = Se spune despre cineva care 
este aproape de moarte: 

Şi trupul mereu o trage înapoi către 
pământ, şi raza mereu o cheamă către înălţimi. 


(EM. GÎRLEANU) 


Vechi ca pământul = Foarte vechi: 
Păduricea Bănesei s-ar putea zice: 
veche ca pământul. (CEZAR BOLLIAC) 


PĂNURĂ 
A fi (tot) de-o pănură (cu cineva) = A fi la fel, 
a fi de aceeaşi categorie cu cineva: 

Noi suntem noi,/ Nu de-o pănură cu voi. 


(POP.) 


PĂPUŞĂ 
A fi păpuşa cuiva = A se lăsa dirijat de cineva; 
a fi lipsit de voinţă: 

Șapte ani am fost păpuşa celor mai 
scumpe şi mai obraznice croitorese din capitală. 
(AL. VLAHUȚĂ) 

— Acum avem, după cum bine știi, un 
singur lider. Restul sunt marionete. Ce dracu’ 
măi Paule — Sau el e păpuşa altora... (MIRCEA 
CRĂCIUN) 


A juca păpuşile (Pop.) = a) A da un spectacol, o 
reprezentaţie cu păpuşi: 

Ia-ntrebaţi boierii şi cucoanele Cum să 
jucăm păpușile ?... Cu perdea ori fără perdea? 
(G. DEM. TEODORESCU) 


b) (Fig.) A spune minciuni, a înşela pe cineva. 


PĂPUŞOI 

A o lăsa moartă (în păpuşoi). v. mort. 
A scăpa boii în păpuşoi = A-şi pierde 
autoritatea sau controlul asupra cuiva: 

Mă bag frate peste ăsta [Horia Roman 
Patapievici] — deşi nu îmi şade în caracter — 
pentru că i-au scăpat boii prin păpuşoi. 
(https://isabellelorelai.wordpress.com/) 


A se face mort în păpuşoi (sau (substantivat) a 
face pe mortul în păpuşoi). v. mort. 


A-i lua (sau a-i şterge) (cuiva) păpuşoiul de pe 
foc = a) A-i răsturna cuiva planurile: 

Șiretul acela de Vasile a făcut ce-a făcut şi 
ne-a şters păpușoiul de pe foc... (ON CREANGĂ) 


b) A lovi cu putere. 


PĂR 
(Cu) păr pe limbă = Lipsit de educaţie, necioplit; 
prost: 

Voi uniții cu păr pe limbă şi unşi cu 
lapte acru. (POP.) 


(Nici) un păr (mai mult) (sau nici cât e un fir de 
păr) (Înv.) = (Nici) oricât de puţin; de loc, nimic: 

Decât pielea obișnuită, să nu poți cere 
un păr mai mult. (GR. ALEXANDRESCU) 


A atârna de un fir de păr = A depinde de 
foarte puțin, de o nimica toată; a avea o poziţie 
șubredă, precară: 

Voința de a trăi a fetei atârnă de un fir 
de păr. (GALA GALACTION) 

[...] nicio ştire din străinătate nu vine să 


ne lumineze asupra situaţiei, tocmai acuma, 


Dictionar de expresii româneşti în contexte (DERC) O— R 
Volumul al II-lea 


când toate celea par a atârna de-un fir de păr. 
(MIHAI EMINESCU) 


A avea peri de lup. v. lup. 


A despica (sau a tăia) părul (sau firul de păr, 
un fir de păr) în patru (sau în şapte etc.) = A 
cerceta cu minuțiozitate exagerată ceva: 

E în stare să taie un fir de păr în patru. 
(VASILE ALECSANDRI) 

Negreşit, nu voi fi în stare să-ţi dovedesc în 
limba învăţaţilor şi cu cartea în mână ce fel de 
boală este iubirea, câte grade de tărie are; cum un 
om simte într-un fel, şi altul într-alt fel; cum o 
dragoste alungă pe alta, precum un cui scoate pe 
alt cui. Toate aceste le las pe seama celor ce știu să 
despice firul de păr în patru. (NICOLAE GANE) 

Despica firul de păr în patru. (ZAHARIA 
STANCU) 


A i se face (sau a i se pune, a i se sui, a i se ridica, 
i se zburli cuiva) părul (sau chica) măciucă (în 
vârful capului) (Pfm.) = A fi cuprins de o spaimă 
puternică; a se îngrozi, a se înspăimânta: 

Și așa cum zisei, începu el a povesti, 
după ce înhăţai colivia și o luai la sănătoasă cu 
bidiviul luat de la zmei, începură să nincheze 
caii ceilalți și să facă un zgomot de ţi se făcea 
părul măciucă; (P. ISPIRESCU) 

El râdea; iar Moţoc, silindu-se a râde ca 
să placă stăpânului, simțea părul zburlindu-i-se pe 
cap și dinţii săi clănţănind. (C. NEGRUZZI) 

Poate că-l şi cunoaşteţi? Ei, câte a 
îndurat bietul om, ţi se face părul măciucă. 
(LIVIU REBREANU) 

Și mai desluşii ceva ce făcu să mi se ridice 
părul măciucă în cap. (NICOLAE COVACI) 

Însă dacă puii ar fi auzit atunci ce 
plănuia Irodia să-i facă Anei, după ce ar fi 
primit pasărea, li s-ar fi ridicat părul măciucă 
în cap, nu alta. (SÎNZIANA POPESCU) 


A i se ridica (sau a i se sui) (tot) părul (în cap 
sau în vârful capului) sau a i se face (sau a i se 
ridica etc.) părul măciucă (sau vâlvoi) (pe cap 
sau în vârful capului) sau a i se zbârli (ori, 

reg., a i se arici, a i se înspica tot) părul (în 
cap) = A fi cuprins de o spaimă puternică: 

— D-apoi îngăduieşte puţin, măi babă, că 
nu-i numai atâta, că, de ce-am auzit eu, mi s-a 
suit părul în vârful capului. (ION CREANGĂ) 

[...] adevăr mărturisesc în fața lui 
Dumnezeu că istorisirea cuvioșiei sale părintelu 
Gherman mi-a  zbârlit 
(MIHAIL SADOVEANU) 

Poate că-l şi cunoaşteţi? Ei, câte a 


părul sub cuşmă; 


îndurat bietul om, ţi se face părul măciucă. 
(LIVIU REBREANU) 

Niciodată n-am văzut curgând sânge... 
fără ca să mi se ridice părul de groază. (AL. 
ODOBESCU) 


A rămâne (sau a fi) fată în păr = A rămâne 
(sau a fi) necăsătorită: 

Fata babei însă... a rămas fată-n păr... 
și tot fată în păr va fi şi până în ziua de astăzi. 
(SIMION FLOREA MARIAN) 
A scoate (cuiva) peri albi = a) A pricinui 
(cuiva) mari necazuri: 

— Tie, omule, zise mama, aşa ti-i a zice, 
că nu şezi cu dânşii în casă toată ziulica, să-ți 
scoată peri albi, mânca-i-ar pământul să-i 
mănânce, Doamne, iartă-mă! (ION CREANGĂ) 

Mi-au făcut totdeauna greutăți, mi-au 
scos peri albi. (ZAHARIA STANCU) 


b) A sâcâi mereu pe cineva: 

Hai, şi dacă-i cunoaște-o care-i a mea 
adevărată, ia-ți-o şi duceţi-vă de pe capul meu, că 
mi-ați scos peri albi, de când aţi venit. laca, mă duc 
să le pregătesc, zise împăratul. (ION CREAN GĂ) 


A se da (sau a se lăsa) după păr = A se comporta 
după cum cere situația sau împrejurarea; a se 
acomoda împrejurărilor: 
dă-te după păr. Altfel te 
lepădăm. Aicea treaba-i una, supărarea-i alta. Nici 
n-avem când fi supăraţi. (MIHAIL SADOVEANU) 
Așa era acum și altfel nu putea să fie, şi ea 
se dete din ce în ce după păr. (IOAN SLAVICI) 


Bre tatar, 


Vasile ILINCAN 


A se lua (sau a se prinde) (cu cineva) de păr = 
A se lua la bătaie: 

De-abia acuma se rupse gheaţa aievea şi se 
încinse o vorbăraie de vreo trei ceasuri, aci 
apropiindu-se, aci gata să se ia de păr, ca peste un 
minut să se mulcomească iar. (LIVIU REBREANU) 

Le ascultam cum se ocărăsc şi mă miram 
că încă nu s-au luat de păr. (G. M. ZAMFIRESCU) 


A se lua cu mâinile (ori, rar, a se smulge) de 
păr sau a-şi smulge părul (sau perii) (din cap) 
= A fi foarte supărat, cuprins de disperare: 

Când auziră boierii de una ca asta, se 
temură să nu le fi jucat iarăşi vrun renghi, şi de 
unde să nu fie aşa, se sculară, şi când văzură 
cum i-a poticălit ciobănaşul, se luară cu mâinile 
de păr. (P. ISPIRESCU) 

Alerg la poliție, răcnesc, îmi smulg 
păru, mă bocesc până ce dnul polițmaistru mă 
încredințează că va face toate chipurile ca să-mi 
găsască odorul [...] (VASILE ALECSANDRI) 

Și mă-ta, când a dat de copilă că nu-i, a 
început a-şi smulge părul din cap şi a boci 
înnădușit, zicând: „Vai de mine și de mine, copila 
mea, au străpuns-o turcii!” (ON CREANGĂ) 


A se lua cu mâinile de cap (sau de păr). v. lua. 


A ţine (sau a apuca) pe cineva de păr (Reg.) = 
A avea influenţă asupra cuiva; (reg.) a depinde 
cu totul de cineva: 

— Tot Măi 
parpalecule, nu cumva ești botezat de sfântul Chirică 
Șchiopul, care ţine dracii de păr? (ON CREANGĂ) 


Chirică mă cheamă. — 


A-i ieşi (cuiva) peri albi = A îmbătrâni înainte 
de vreme din cauza prea multor necazuri; a fi 
hărțuit şi tracasat de cineva: 

Mi-o ieşit peri albi de când am fată 
mare. (VASILE ALECSANDRI) 


A-i ieşi cuiva părul prin căciulă. v. căciulă. 


A-i lua (cuiva) părul foc (Reg.) = A intra în 
mari încurcături sau primejdii: 

Erau nişte muieruşte cu care nu se putea 
juca cineva, că-i lua părul foc. (P. ISPIRESCU) 

A-şi da părul pe mâna altuia sau a fi cu părul 
în mâna altuia (Pop.) = A-şi încredința soarta 
cuiva, a fi la discreţia cuiva: 

De aceea românul nu se dă niciodată, 
decât cu sila, pe mâna altuia. Dacă germanul a 
ajuns ca să se dea pe mâna altuia, este că nu este 
pățit ca românul, ci are încredere în conducerea 


altuia. (CONSTANTIN RĂDULESCU-MOTRU) 


Când mi-a creşte păr în palmă = Niciodată: 
S-o pricopsi când mi-o creşte păr în 


palmă. (ANTON PANN) 


Cât păr (sau câţi peri) în palmă (ori pe broască) 
= Nimic; de loc: 

Am avut minte cât păr de broască. 
(MIHAIL SADOVEANU) 


Cât s-ar (ori ai) rupe un păr (din cap) = Foarte 
puțin, infim: 

Și așa au lipsit de n-au luat domnia cât 
s-ar rumpe un păr. (ION NECULCE) 


Cu toţi (sau cu toţii) în păr = Absolut toţi, fără 
să lipsească vreunul: 

Toate prietenele ei erau în păr, împreună 
cu mamele invidioase, dar mai mişcate păreau 
Elvira Filipoiu şi Lenica Spătaru, ele fiind şi 
domnişoare de onoare. (LIVIU REBREANU) 

Ce fel de paradă ar fi aia fără 
dumneavoastră?! Toate să fiți în păr! Una să nu 
lipsească, că zău! o dau la Claponul! (|. L. 
CARAGIALE) 

După câte o bătălie, când ne număram, 
rămâneam uneori numai patru-cinci sute, din 
două mii câți eram; dar peste zece zile eram iar 
în păr la loc, că se umpleau golurile cu alți 
panduri trămiși din țară; (ION GHICA) 

Lumea se strânsese ca la urs, poliția era 
toată în păr, dar cine îndrăznea să se amestece; 


(GIB I. MIHĂESCU) 


Din (sau de-a) fir în (ori a) păr sau (reg.) până 
într-un păr = De la un capăt la altul şi cu lux de 
amănunte, în întregime şi cu multe detalii, în 
amănunt: 

Ne spune/ Din fir în păr câte au fost 
cântate. (ION BUDAI-DELEANU) 

Nenorocitul îşi povesti din fir în păr 
toate isprăvile. (|. L. CARAGIALE) 


E tras de păr = Este relatat sau expus în mod 
exagerat, forțat, tendențios, ducând (intenționat) 
la concluzii false: 

Acțiunea, zic ei, e încurcată, trasă de 
păr. (C. DOBROGEANU-GHEREA) 

Se încercară a netezi poezia asta trasă 


de păr. (C. NEGRUZZI) 


În doi peri = a) Fără convingere: 

Și de astă dată o întrebă şi ea îi tot 
răspunse cam în doi peri. (P. ISPIRESCU) 

Asta va să zică să scapi prin tangentă; cum 
am zice, să o scalzi, ori să răspunzi în doi peri, la o 
întrebare precisă despre ceva, cu altă întrebare 
vagă despre altceva. (|. L. CARAGIALE) 


b) Ambiguu: 

Se amestecară, în sfârşit, între oamenii 
adunați la cârciumă. Grigore îi întrebă de 
necazuri. Auzi răspunsuri blânde, dar în doi peri. 
(LIVIU REBREANU) 

Ș-apoi ştiţi că este-o vorbă: când îi omul 
în doi peri, să te fereşti de dânsul, c-atunci e 
cum îi mai rău. (ION CREANGĂ) 


Lupul îşi schimbă părul, dar năravul ba = Se 
zice despre un om rău, care, deşi pare a se fi 
îndreptat, nu îşi schimbă niciodată firea: 

Alţii susțineau că „lupul îşi schimbă 
părul, dar năravul ba”, pentru că etnia este mai 
puternică decât educaţia. (AURORA LIICEANU) 


N-am păr în cap (sau în barbă) sau cât păr în 
cap, ca părul din cap = Se spune pentru a arăta că 
ceva este (în număr sau) în cantitate foarte mare: 
Ei! Domnule, câte d-astea n-am citit eu, 
n-am păr în cap! (|. L. CARAGIALE) 
Am unchi şi mătuși foarte bogate, cât 
păr în cap. (G. CĂLINESCU) 


Păr de câine = Om de nimic, secătură, şarlatan: 

Eşti un hoț, un păr de câine, nu voi să te 
văz mai mult. (ANTON PANN) 


Păr pe (sau în) păr = Se spune pentru a se arăta 
că se face un schimb între lucruri echivalente 
sau în proporţii egale: 

Se puse pe lângă dânsul și-l îmbie ca să 
schimbe stupii păr pe păr. (SIMION FLOREA 
MARIAN) 


PĂRĂLUŢĂ 
A face părăluţe = A agonisi avere cu încetul: 

A făcut părăluțe cu munca, că e 
păstrător. (|. HELIADE RĂDULESCU) 


PĂRĂSI 
A părăsi lumea = A muri: 

Dumnezeu să-l odihnească în corturile 
drepţilor, când a părăsit lumea asta păcătoasă, 
ne-a lăsat o saca cu calul ei, adecă meșteșugul 
cu care ne hrănea pe mine şi pe singurul fiiu ce 
aveam. (P. ISPIRESCU) 

Nu, eu dacă aş pleca, aș pleca tocmai pentru 
a părăsi lumea aceasta prea... raţională, prea 
materialistă, cum se zice. (NICOLAE BREBAN) 


A părăsi terenul. v. teren. 


A părăsi uliţa = A nu mai hoinări: 
Mult mă mustră măicuța/ Să părăsesc 
ulița. (JARNIK-BÎRSEANU) 


PĂREA 
A-i (sau a i se) părea cu rușine (sau, rar, 
ruşinare) = A se jena, a se ruşina: 

I se părea cu rușine de cearta ce se 
făcea. (ANTON PANN) 

Și căzând, zic, în luptare/ Nu-m va 
părea ruşinare. (IDEM) 


A-i părea (cuiva) bine (de cineva sau de ceva) = 
A se bucura (de cineva sau de ceva), a fi 
impresionat în mod plăcut (de cineva sau de ceva): 


Vasile ILINCAN 


Auzind caprele din vecinătate de una ca 
asta, tare le-a mai părut bine. (ION CREANGĂ) 

Bine-ţi pare să fii singur, crai bătrân 
fără de minţi/ Să oftezi dup-a ta fată, cu 
ciubucul între dinți? (MIHAI EMINESCU) 


A-i părea (cuiva) rău (de cineva sau de ceva) = 
A regreta (pe cineva sau ceva), a fi nemulțumit 
(de cineva sau de ceva): 

Dar eu din braţe-i m-am desprins/ Și l-am 
certat şi l-am împins, Dar n-am făcut-o dinadins/ 
Și rău ce-mi pare-acum! (G. COŞBUC) 

Azi nici măcar îmi pare rău/ Că trec cu 
mult mai rar/ Că cu tristeță capul tău/ 
Se-ntoarce în zadar. (MIHAI EMINESCU) 


Pe cât (se) părea (sau (îvr.) de câte să par) = 
După aparenţe, după cum se observă: 

O luptă, pe cât se părea, fără sorţi de izbândă, 
de unde disperarea. (NICOLAE CORBEANU) 


PĂRERE 
A fi de aceeaşi părere (cu cineva)= A fi de 
acord cu cineva: 

— Ce să apere? a întrebat Mihail lorca. 
El nu era de aceeaşi părere. Ei când se apărau? 
(MATEI VIŞNIEC) 

— Deci după părerea ta, un scriitor 
adevărat este doar acela care este sensibil la 
suferința umană. Sunt şi eu de aceeași părere! 
(CĂLIN KASPER) 

A fi de altă părere = A crede altceva, a 
considera altfel un anumit lucru; a nu fi de acord 
cu cineva: 

Sperăm că nimeni nu va fi deocamdată 
de altă părere — aminteri n-am putea continua. 
(I. L. CARAGIALE) 

Stăpânul lui era însă cu totul de altă 
părere, ştiind că un pământ, cu cât îl vei lucra mai 
bine, cu atâta va rodi şi el mai mult. (D. ANGHEL) 

Ceilalţi tovarăşi erau de altă părere. 
(CEZAR PETRESCU) 


A fi de părere = A crede: 

Unii sunt de părere că niciodată nu vom 
izbuti să ajungem acolo. (CAMIL PETRESCU) 


A-şi da [sau, rar, fam., a se da (cu)] părerea 
(sau câte o părere). v. da.? 


A-şi ieşi din păreri (Reg.) = A se lămuri, a se 
lumina: 

Ñi spun că ţi-e greşit planul şi-ţi ieşi din 
aste păreri. (ANTON PANN) 

„„iar el, Pătru, să-și iasă din păreri şi 


să-și vadă de-ale lui [...] (DINU SĂRARU) 


O părere de... = Se spune despre ceva abia vizibil: 
Românul avea o părere de zâmbet sub 
mustața căruntă. (MIHAIL SADOVEANU) 


Părere de bine = Bucurie, satisfacţie, mulțumire: 
Ipate, auzind aceasta, părerea lui de 
bine; ia banii... și se duce. (ION CREANGĂ) 


Părere de rău = Regret, mâhnire, supărare, căință: 
Și păreri de rău trecute/ Cad pe inima-mi 
trudită,/ Ca un stol de pasări mute/ Pe-o grădină 
părăsită. (G. TOPÎRCEANU) 
Auzind aceste, s-a arătat cu mare părere 


de rău. (ION CREANGĂ) 


PĂRINTE 

De când te-au făcut doi părinţi = Niciodată: 
N-ai văzut (sau n-ai auzit, n-ai pățit aşa 

ceva), de când te-au făcut doi părinți. (D. 


UDRESCU) 


Sărac de părinţi = Orfan: 
S-a dus un biet flăcău, rămas sărac de 
părinți şi de noroc. (C. RĂDULESCU-CODIN) 


PĂRÂNGĂ 
A se pune în parângă (cu cineva) = A se 
împotrivi cuiva: 

Nu te pune în parângă cu mine, că te 


dau gata. (LEXIC REGIONAL, 1967) 


Dictionar de expresii româneşti în contexte (DERC) O— R 
Volumul al II-lea 


PĂROS, -OASĂ 
A spune despre moși-păroşi = A spune povești, 
a povesti despre lucruri care nu pot exista; a 
spune lucruri fanteziste: 

Tot înșiră la gogoși/ Spuind despre 
moși-păroşi. (ANTON PANN) 


PĂS 
A avea păs pe cineva (Reg.) = A fi supărat pe 
cineva: 

Îl înduplecam deoarece Florică nu era 
băiat rău şi atunci cum să nu ne facem că-i 
ascultăm cu interes păsul? Și ce păs mai avea! 
(DAN STANCA) 

A cunoaşte (sau a şti) păsul cuiva = A şti 
durerea sau suferința cuiva: 

Știu că, dacă un împărat voieşte să fie 
drept şi adevărat stăpânitor supuşilor săi, trebuie să 
ştie toate meseriile, ca să cunoască prin însuşi ochii 
săi păsurile fiecăruia. (P. ISPIRESCU) 

— A, da... Da! Vasăzică ați fost?... Bine. 
Atunci dumnealui v-a spus ce trebuia. Să-l 
ascultați, că vă cunoaşte toate păsurile şi ştie să 
vi le lecuiască... (LIVIU REBREANU) 

Această stare de lucruri a durat până în 
primăvara anului 1822, când au fost înştiințați 
boierii că Poarta, dorind să cunoască păsurile 
țării, cerea să se trimită la Constantinopol o 
deputațiune cu care guvernul otoman să se 
poată înțelege. (ION GHICA) 


A nu avea păs de... = A nu se sinchisi: 
N-am păs de viitor. (AL. ODOBESCU) 


A-şi spune păsul = A se destăinui cuiva: 

Neguţătorul îşi spuse păsul şi zice că îşi 
pune nădejdea în înţelepciunea împărătească şi 
aşteaptă să hotărască împăratul cum îl va 
lumina Dumnezeu. (P. ISPIRESCU) 

Creştinul se duse şi la dânsul, îi spuse 
păsul lui şi îi ceru leacuri. (IDEM) 

Atunci chehaia-beg, care şi intrase în 
București cu oştire turcească, a invitat pe boierii 


cari mai rămăsese în țară să trimită pe câțiva 

dintr-înşii la Poartă, ca să arete sultanului 
păsurile ţării. (ION GHICA) 

— Creștini buni, măria sa postelnicul 
Andronache Tuzluc, stăpânul nostru al tuturor, 
m-a trimis aci ca să ascult plângerile voastre și 
să vă dau dreptate, de veți avea; spuneți dar 
toate păsurile voastre fără cea mai mică temere. 


(NICOLAE FILIMON) 


PĂSA 
Pas, Burdele, la surcele = A pune pe alții să 
facă o treabă a cărei îndeplinire ne priveşte: 

Pas, Burdele, la surcele; (OVIDIU BÎRLEA) 


PĂSAT 
A face (pe cineva) păsat = A nimici, a zdrobi pe 
cineva: 

Strig-Osman: — Păsat vă fac! Încurcaţi 
pe-aicea treaba. (G. COŞBUC) 


A fi lapte cu păsat (sau a fi păsat dulce) = A fi 
lucru bun şi plăcut, de mare folos pentru cineva: 

— Hei, hei, 
turcilor sunt lapte cu păsat pe lângă alte 
gloanțe! (|. POP-RETEGANUL) 


domnişoară!  Gloanţele 


A pune tot laptele în păsat (Pop.) = A fi 
risipitor: 
De n-ar fi pus tot laptele-n păsat toată 


viața, ar fi avut un trai liniştit acum. 


A vărsa (sau a turna) laptele în păsatul (cuiva) 
= A ajuta pe cineva, a-i face cuiva un bine: 

I-ai turnat laptele-n păsat. (DIN VIAŢA 
POPORULUI ROMÂN, 1910) 


A-i cădea păsat în guşă = A-i veni cuiva ceva 
de-a gata, fără muncă şi cam pe neaşteptate: 

Să nu crezi că toată viaţa o să-ţi cadă 
păsat în guşă. 


A-i curge (sau a-i cădea, a-i pica sau a i se vărsa 
cuiva) lapte (sau miere) în păsat = A-i merge bine, 


Vasile ILINCAN 


din plin, a izbuti în toate; a beneficia de un ajutor 
neaşteptat: (Cu pronunțare regională) 

Lui Barbu-i curgea și laptele-n pasat şi 
galbenii în cobză. (VASILE ALECSANDRI) 

Neamţul meu se uita la mine ca o broască 
la soare şi, în sfârşit, a primit... De-atunci, slavă 
Domnului, ne curge bine laptele-n păsat!... IDEM) 

Cât lumea n-avem să trăim, nu-i aşa? 
Cât vom trăi, să ne curgă laptele-n păsat... 
(MIHAI EMINESCU) 

Căci voi duce pe poporul acesta în ţara 
pe care am jurat părinţilor lui că i-o voi da, țară 
unde curge lapte şi miere; (BIBLIA) 


PĂSĂREŞTE 
A învăţa păsăreşte (sau ca papagalii ori 
papagaliceşte). v. învăţa. 


A vorbi (sau a zice, a grăi etc.) păsăreşte (sau 
pe păsăreşte) = A vorbi într-o limbă care nu se 
poate înţelege; a vorbi în argou sau în jargon: 

Cei de la bucoavnă râvneau la dânșii 
cum vorbeau păsăreşte. (ION GHICA) 

— Măi flăcăi înţeles-aţi voi ce ne-a spus 
boierul cel fugit de la Iaşi? — Ba cât hâciu; el 
grăia păsărește. (VASILE ALECSANDRI) 


PĂSĂRICĂ 

A avea o păsărică (sau păsărele) la cap (sau, rar, 

sub pălărie) (Fam.) = A fi nebun; a fi excentric: 
Să lăsăm glumele — ai o păsărică sub 

pălărie. (ZAHARIA STANCU) 


PĂSTRA 
A păstra amintirea (cuiva sau a ceva) sau a 
păstra (pe cineva sau ceva) în amintire (sau în 
inimă, în minte, în suflet) = a) A nu uita 
niciodată (pe cineva sau ceva): 

Păstrează-ţi în minte... vorbele aceste. 
(G. MURNU) 

M-atrăgea o simpatie tainică spre a-l 
cunoaşte,/ Şi păstrându-i amintirea printre alte 


scumpe moaşte,/ Întâmplarea vru odată să 

cunosc pe viorist,/ Să-i strâng mâna de artist! 
(AL. MACEDONSKI) 


b) A oglindi, a reflecta (ceva din trecut). 


A păstra în viaţă = A lăsa să trăiască: 
Voiau să păstreze în viaţă vreo câțiva 
nobili prinşi. (NICOLAE BĂLCESCU) 


A păstra (ori, înv., a face) tăcere (sau a păstra 
tăcerea) = A nu divulga un secret: 

Mezinul păstra şi el tăcerea. (MIHAIL 
SADOVEANU) 

Oamenii păstrau tăcere; se auzea numai 
susurul frunzelor arse [...] IDEM) 

Iubind în taină am păstrat tăcere,/ Gândind 
că astfel o să-ţi placă ţie. (MIHAI EMINESCU) 

— Na o pungă de bani, şi să nu scoţi nicio 
vorbă despre primblarea noastră de noaptea. — Eu 
nu-mi vânz tăcerea, măria-ta. (P. ISPIRESCU) 


A(-şi) păstra cumpătul (sau calmul ori sângele 
rece) = A rămâne calm, a nu se enerva: 

Să ne păstrăm în primul rând calmul. 
(AUREL BARANGA) 

Fără a pierde însă cu totul sângele rece, 
azvârli el de câteva ori cu țărâna asupra pâlniei 
și, după ce se ospăta cu puţină fiertură de ștevie, 
se aruncă, din diplomaţie, cu fața la pământ 
[...] (URMUZ) 

Numai domnul, păstrându-și sângele 
rece ca în zilele de bătălie, porunci hatmanului 
să puie mâna pe obraznicul care îndrăznise să 
se apropie de domniță. (NICOLAE GANE) 

Dar în mijlocul dărâmăturilor şi al 
restriștei, el încă îşi păstră sângele rece şi-şi 
întocmi în pripă un nou plan de bătaie. (GIB I. 
MIHĂESCU) 


PĂSTRUGĂ 
A vorbi cegă şi păstrugă (Reg.) = A vorbi 
fleacuri, nimicuri: 

A vorbi cegă şi păstrugă. (IULIU A. 
ZANNE) 


Dictionar de expresii româneşti în contexte (DERC) O— R 
Volumul al II-lea 


PĂŞI 
A pășşi în vârful picioarelor = A merge fără a 
face zgomot, a păşi uşor: 

După el urmau femeile, iar la câțiva 
paşi în urma lor mergea Harald, care fără să-şi 
dea seama, păşea în vârful picioarelor, ca să nu 
facă zgomot! (CĂLIN KASPER) 

Ocolește în vârful picioarelor casa... mai 
sunt câțiva pași... A ajuns! (AL. BRĂTESCU- 
VOINEȘTI) 


A păşi pe cineva din urmă (Înv.) = A urma 
foarte de aproape, a merge imediat după cineva, 
a se lua după cineva: 

Ruset se închină și sărută mâna 
domnului, apoi trecu mândru la ieşire. Fliondor 
îl păși din urmă. (MIHAIL SADOVEANU) 


PĂTRAT 
Cap pătrat = Om mărginit, cu vederi înguste: 
Înțeleptul l-a învăţat pe cel fără cap 
multe lucruri, dar nu sunt sigură că acesta le-a 
băgat la cap. Se poate dintr-un cap pătrat să 
faci un cap luminat? (ANA PETEAN) 
Tocmai îi demonstram că-i un cap 


pătrat... (RODICA OJOG-BRAȘOVEANU) 


PĂTRUNDE 
A pătrunde (pe cineva) cu privirea = A privi 
foarte atent pe cineva, cu intenţia de a-i ghici 
gândurile, intenţiile: 

Abia 


privirea atât de dureros nemângâiată, când îi 


în această clipă l-a pătruns 


şoptise cu dulcea blândeţe a prietenei de la 
Viena [...] (CEZAR PETRESCU) 

S-a așezat pe scaun și se uita la mine şi 
când m-a pătruns cu privirea aia a lui, chiar mi-am 
adus aminte de piratul acela. (http://m.antena3.ro/) 


PĂTURĂ 
A lua cu pătura (pe cineva) (Reg.) = A certa pe 


cineva rău: 

Să nu vă mai prindă p-unul p-aici, că vă 
ia cu pătura. (ION IOVESCU) 


PĂŢI 
A fi păţit multe = A fi trecut prin multe 
necazuri; a avea experienţă: 

Dar cu toate aceste, trebuie să știi, nepoate, 
că unii oameni îs mai al dracului decât dracul; nu se 
astâmpără nici în ruptul capului; macar că au pățit 
multe, tot cearcă prin pădurea lui, să vadă, nu l-or 
pute găbui cumva? (ION CREANGĂ) 

Tu nu te-npotrivi şi-ascultă aicea ce-ţi 
spun eu, că-s pățită!... CON LĂNCRĂNJAN) 


A o păţi = A avea neplăceri, a intra într-un 
bucluc, într-o încurcătură mare: 

Mă aşteptam că ai s-o pățeşti odată cu 
lecțiile d-tale. (LIVIU REBREANU) 

Eeei!... — așa-i c-am pățit-o? Care vra 
să zică, am casă şi nu-s stăpân într-însa. 
(VASILE ALECSANDRI) 

Au mai pățit-o și alții. (C. NEGRUZZI) 


A o păţi cu cineva = A întâlni pe cineva care îţi 
poate produce mari neplăceri, încurcături; a 
suferi mari neplăceri din cauza cuiva: 

Primeşte banii, cum ţi-am spus, şi mai 
duceți-vă şi la altă casă, că eu, unul, ştiu c-am 
păţit-o bună. (ION CREANGĂ) 


Ce-ai păţit? = Ce ţi s-a întâmplat? Cum se 
explică? Ce te-a apucat?: 

Ce-ai pățit să laşi pe peretele alb ca 
laptele o pată de pământ galben? (BARBU 
DELAVRANCEA) 

Ce ne este? ce-am păţit? ascultă numai şi 
vei vedea şi te vei mira peste ce-am dat şi ce-am 
păţit. (SIMION FLOREA MARIAN) 

Ce-ai păţit, că tata, din câte ştiu, nu-i 
om de crâşmă, nu-i risipitor şi nici alte 


deprinderi rele nu are! (ON LĂNCRĂNIAN) 


C-o fi (şi) c-o păţi = Formulă stereotipă care are 
rolul de a condensa oarecum informaţia, de a o 


Vasile ILINCAN 


simplifica prin evitarea argumentelor uşor de intuit, 
dar şi de a menţine contactul cu interlocutorul: 

Dar tu, ăsta de-acuma, care nu vreai să 
mai ştii de nimic, ce-o să le spui la ai tăi? 
Fiindcă degeaba o să le spui tu din vorbe, c-o fi 
și c-o păţi, că mai deştept ca tine nu mai e 
nimeni [...] (MARIN PREDA) 

l-am spus şi mamei, da ea o zis c-o fi și-o păţi, 
c-abia la iarnă se face nunta. QON LĂNCRĂNIAN) 


PĂŢIT, -Ă 
A fi Stan-păţitul = A fi om cu experienţa vieţii, 
încercat: 

— la păziți-vă mai bine treaba şi nu-mi 
tot spuneți cai verzi pe pereţi, că eu sunt Stan 
Păţitul! (ON CREANGĂ) 

La orice treabă, pe 
întreabă. (ANTON PANN) 


Stan  păţitul 


PĂUN 
A fi mândru ca un păun = A fi îngâmfat, 
înfumurat; a se mândri, a se îngâmfa: 

A., mândru ca un păun umflat în pene, 
au ieşit din lojie cu masca la braţ şi s-au suit cu 
ea într-o caretă pe care nu au putut-o bine 
deosebi, fiindcă era foarte întuneric afară. 
(VASILE ALECSANDRI) 

Umplu canistrele şi mă întorc acasă mândru 


ca un păun înfoiat. (CONSTANTIN BANU) 


PĂZI 
A lua la rapanghel (sau la trei păzeşte) pe 
cineva. v. rapanghel. 


A o lua la trei păzeşte (Fam.) = A o lua la fugă: 

Dolofanul cu ochi bulbucaţi şi sfrijitul 
cu făcălie îşi primeau partea cuvenită [de 
lovituri], iar apoi, scăpaţi în înghesuială, o luau 
la trei păzeşte. (ION PAS) 


A păzi (ceva sau pe cineva) ca pe butelie (Arg.) 
= A păzi (ceva sau pe cineva) cu multă grijă: 

Nu ştiu ce-a făcut, ce n-a făcut ăsta de-l 
consideră tovarăşii noştri aşa de important şi stau 
cu ochii pe el ca pe butelie. (GABRIEL CHIFU) 


A păzi (sau a bate, a ţine) drumul (sau 
drumurile) ori a umbla (sau a fi, a sta) pe 
drumuri. v. drum. 


A păzi (sau a ţine calea, drumul, ori, reg., 
pala) cuiva = a) A aştepta trecerea cuiva pentru 
a 1 se adresa, pentru a-l ataca, pentru a-l prinde 
etc.; a ieşi în calea cuiva: 

Nişte hoţi ţinuse calea la negustori și 
acum îi despoia de bani. (|. POP-RETEGANUL) 

Într-o zi îi păzi pala când venea de la 
apă. (ŞEZĂTOAREA, I) 


b) (Reg.) A avea necaz pe cineva, a-i purta pică. 


A păzi ca lumina ochilor (sau ca ochii din cap) 
= A păstra cu multă grijă, cu sfinţenie (ca pe un 
lucru sfânt): 

Ei aveau numai o fată şi o păzea ca 
lumina ochilor lor. (P. ISPIRESCU) 

Dar împăratul i-a păzit viaţa ca pe ochii 
din cap şi până la urmă, pentru a-l feri de 
comploturile pizmaşilor, l-a ferecat într-un 
castel unde Alpyus avea tot ce-i dorea inima 
[...] (LEONARD OPREA) 


A păzi tăcerea = A tăcea; a trece sub tăcere, a 
nu pomeni: 

Amândoi păzeam tăcerea gândind, el la 
Olga, eu ... la toaleta pentru balul de la club. (C. 
NEGRUZZI) 

Dar ei păzesc tăcere, nu vor să-şi bată 
capul;/ De ce dar noi cu lumea să batem tot 
război? (G. COŞBUC) 


A păzi vreme (Înv.) = A aştepta momentul 
prielnic pentru a acţiona: 

Păzi împăratul vremea cea mai bună,/ 
Ș-începu îndată, după cuviință,/ Scoposul să-și 
spuie şi a sa voinţă. (ANTON PANN) 


A-şi păzi (sau a-şi teme) cojocul = A fi precaut, 
a evita cu prudenţă riscurile: 


Dictionar de expresii românesti în contexte (DERC) O— R 
Volumul al II-lea 


Fratele cel mare, care şi el îşi temea 
cojocul, trimise [...] să vadă ce-i înăuntru. 
(ELENA SEVASTOS) 

Când însă vor vedea că țărănimea, neagra 
mulțime, voiește pământul chiar de n-ar fi niciun 
deputat care să apere ideile voastre, vor sta cam mult 
la cumpănă şi îşi vor teme cojocul să te înfrunte şi să 
nu iți ție seamă de voia ta. (DOCUMENTE din 
ISTORIA MIŞCĂRII MUNCITOREȘTI 
ROMÂNIA: 1879-1892, 1973) 


din 


A-şi păzi calea (sau drumul) = A-şi continua 
neabătut drumul; a nu se lăsa ispitit de alte interese: 
Nu e chip să-i faci cu buna/ Să-şi 
păzească drumul lor. (G. COŞBUC) 
Să-l lăsăm dormind, iar noi să ne păzim 


drumul. (|. POP-RETEGANUL) 


A-şi păzi gura (sau limba) = A tăcea sau a 
vorbi cu prudenţă: 

— D-apoi asta nu vă priveşte pe d-voastre; 
ia, mai bine păziţi-vă gura şi daţi de ştire 
împăratului c-am venit noi, răspunse moşneagul. 
(ION CREANGĂ) 

Dușmanii, 


dușmancele/ Nu-şi mai 


păzesc  gurile/ Nu-şi mai grijesc casele/ 


Răzimând gardurile/ Să strice dragostile. (POP.) 


A-şi păzi treaba = A nu se amesteca în treburile 
altora; a fi prudent, rezervat: 

— Ba păzește-ți treaba, jupâneşică; șezi 
binişor unde șezi, că bine şezi. ION CREANGĂ) 


„Păzește-ţi treaba!”, îmi zicea altul. 
(IOAN SLAVICI) 

Păzește-ţi treaba; nu crede nimic. 
(MIHAIL SADOVEANU) 


Ce păzeşti (aici)? (Fam.) = Ce urmăreşti? Ce ai 
de gând?: 

Inspectorul se întoarse spre şeful de 
stație: — Şi dumneata ce păzeşti aici, pentru ce 
iei leafă de la stat? (ZAHARIA STANCU) 

Uite c-am venit, am trecut şi râul, ne-am 
udat şi suntem aici! Tovarăşe, se întoarse el 
spre Atanasiu Gică, dumneata ce păzeşti în sat? 
(IOAN GROȘAN) 


91 


Doamne păzeşte (şi apără) sau păzească (ori 
păzit-a sfântul!) = a) (Ca invocare religioasă) 
Dumnezeu să ne ferească de rău! Vai de mine!; 
(astăzi cu valoare de exclamaţie) Doamne 
fereşte!, vai de mine!: 

Cum o să lăsăm pe oameni singuri la 
masă? Ei, Doamne păzeşte şi apără! zise 
închinându-se coloneleasa. (GH. BRĂESCU) 

Doamne păzeşte... pe gura femeii ieşea 
o pară roșie. (ŞEZĂTOAREA, I) 

— Doamne apără și păzeşte, se închină 
țăranii în jurul focului. (TITUS POPOVICI) 


b) (Folosit ca negaţie) Deloc, nicidecum, cu 
niciun preț: 

Și unde mai pui că pe acolo nu se afla 
om leneş, Doamne păzeşte! (POP.) 


Să te păzeşti, Pârleo! = Ține-te bine, acum e acum: 
Rupând-o d-a fuga, să te păzești, 
Pârleo, că îi sfârâia călcâiele de iute ce se 


ducea. (P. ISPIRESCU) 


PÂINE 
(A avea) o bucată (sau un codru de) pâine = A 
avea un minim de hrană pentru existenţă; a avea 
resurse modeste de trai: 

Vei avea asigurată bucata de pâine, nu vei 
fi nevoită să cerșeșşti pentru ea! (ELENA STAN) 

E casa lui Dumnezeu, şi orice creştin cu 
sufletul curat poate să găsească aici adăpost şi să 
primească un codru de pâine. (LIVIU OLTEAN) 


A băga (sau a pune) pe cineva în pâine (sau în 
pită) = A angaja pe cineva într-un serviciu: 

L-a băgat Aristică în pâine, dar, uite, că 
tot el îl bagă în chichion. (ION PAS) 

Dânsul contractează, vinde, cumpără, 
pune în pâine, scoate din slujbă, procopseşte, 
nenorocește; în sfârșit, are cartă albă de la 
boier să mângâie şi să frece cum o crede de 
cuviință pe toată lumea. (|. L. CARAGIALE) 

— Ce este aceea decret? — lacă, pitacul 
formalitatea în puterea căreia eşti pus în pâine. 


Vasile ILINCAN 


N-ai patalama la mână? Eu te contest. (P. 
ISPIRESCU) 

Să mă puie în pâne, să capăt un loc. 
(VASILE ALECSANDRI) 

[Partidul guvernamental] A pus în pită 
pe toți aderenţii mai guralivi și meşteri în a face 
cu stânga la stânga. (CALICUL, L., nr. 2, 1933) 


A fi bun ca pâinea (sau ca pita) (sau ca o 
pâine) caldă sau ca pâinea cea de grâu, ori 
pâinea (sau pita) lui Dumnezeu sau, rar, o 
pâine de om, ca pâinea cea bună = A fi om 
foarte bun, blând, darnic: 

Fetele, împreună cu Elvira, ajutate de 
două servitoare, supravegheate de însăşi 
doamna Filipoiu, o femeie foarte grasă, neagră 
şi zăcută de vărsat, dar bună ca pâinea caldă, se 
gătiră mai bine de două ceasuri şi se făcură ca 
nişte păpuşi. (LIVIU REBREANU) 

Dar tu curat că ai dat peste un stăpân 
ca pâinea cea bună; (ION CREANGĂ) 

Era [Preafericitul Teoctist], cum spune 
Dumnezeu”. 


poporul, un om „Pâinea lui 


(GRIGORE ILISEI) 


A fi în pâine (sau a mânca o pâine) = A avea o 
funcţie, o slujbă (bună): 

A mâncat pâine în casa mea. (CAMIL 
PETRESCU) 


A fi mâncat pâine (sau pită) din multe 
cuptoare sau a fi mâncat (mai) multe paşti (sau 
mai mulți crăciuni decât cineva). v. mânca. 


A ieşi înaintea cuiva sau a întâmpina (pe cineva) 
ori a primi (pe cineva) cu pâine şi sare. v. sare. 


A împărți pâinea (cu cineva). v. împărți. 


A lua (cuiva) pâinea (sau pita) de la gură 
(Pfm.) = A lăsa pe cineva muritor de foame: 

Mizeria îndurată i se mistuise însă brusc; 
uitase și de prisoana oamenilor politici, care-i 
luaseră bucăţica de pâine de la gură şi voiseră să-l 
și murdărească; (EUGEN LOVINESCU) 


A mânca o pâine albă. v. mânca. 

A mânca pâine (sau pită) şi sare (de pe un 
talger sau taler) cu cineva (sau împreună) sau 
a mânca toţi o pâine (sau o pită) şi o sare ori a 
mânca (cu cineva sau toţi) dintr-un blid (sau 
dintr-o zeamă). v. mânca. 


A mânca pâine degeaba (Pfm.) = A se întreţine 
de pe urma cuiva, fără a-i aduce un folos; a nu-şi 
merita mâncarea: 

Scârţ, 


Ştefan Paul vorbind în gând, revoltat împotriva 


i-a rupt coada, se pomenise 
acestei pramatii, care mânca degeaba pâinea 
țării. (ŞTEFAN DUMITRESCU) 

Toţi îi vorbeau cu dispreţ, subestimându-l: 
„Tu nu ești bun de nimic. Uită-te la Miladin (un alt 
copil) cum îl ajută pe tatăl lui, iar tu degeaba 
mănânci pâine!” (http://www.crestinortodox.ro/) 


A mânca pâinea (sau pâinea şi sarea ori pita) 
cuiva. v. mânca. 


A scoate (sau a da afară) (pe cineva) din pâine = 
A da pe cineva afară dintr-un serviciu, a concedia: 

[...] cât sunt eu de blând şi cât ești de 
bătrână, nu-ți caut]... te cotonogesc! îți rup 
ciubucul ăsta pe şale şi te dau ș-afară din pâine 
cu ocară!... (|. L. CARAGIALE) 

Nu-l pofti nimeni să şadă. Tocmai fiindcă 
părea simpatic, dăscăliţa îl urî mai mult, zicându-şi 
că, după ce a scos pe Herdelea din pâine, acuma se 
mai şi preface... (LIVIU REBREANU) 


A umbla cu pâinea după cineva = A căuta să 
ajute pe cineva împotriva voinţei lui: 

Ștefan umbla cu pânea după dânşii şi ei 
îl împroşcau cu pietre. (P. ISPIRESCU) 


A-şi pierde pâinea (sau pita) = A fi dat afară 
dintr-un serviciu: 

Damirescu era înfrânt şi, în cele din 
urmă, m-a implorat să nu mai insist, că altfel îşi 
pierde pâinea. (VALERIU ANANIA) 

Frica de schimbare. Frica de ziua de 
mâine, frica de a rosti răspicat ce crezi, ce 
gândeşti, în ideea că-ți vei pierde pâinea şi 
liniştea. (DOINA URICARU) 


Dictionar de expresii româneşti în contexte (DERC) O— R 
Volumul al II-lea 


Un 
minimum de existență, resurse modeste de trai: 


O bucată (sau un codru) de pâine = 


Plătiți ca vai de ei, cu un codru de pâine, 
trăiau şi mureau necunoscuţi. (ION GHICA) 


Se caută (sau se vinde) ca pâinea (cea) caldă = 
Se spune despre o marfă foarte căutată şi care se 
vinde foarte usor: 

Astăzi cupoanele [parte a unui titlu de 
rentă sau a unei acțiuni bancare care se 
decupează la scadență pentru a-i servi titularului 
la încasarea dobânzii sau a dividendelor] sunt în 
onoare, nu rimele; iar cărțile românești 
mucezesc sub învălişul lor de colb prin rafturile 
librăriilor, pe când romanele lui Ponson du 
Terrail şi Xavier de Montepin se vând ca pânea 
caldă. (NICOLAE GANE) 

Se va vinde ca pâinea caldă, în fascicule, 
pe care călugărițele le vor ascunde în chilia lor, în 
spatele icoanei. (ANDREI OIŞTEANU) 

După prima serie, care s-a vândut ca 
pâinea caldă, aşteptam ca şi casa de discuri să 
reînnoiască acea comandă pentru coperţi. 


(NICOLAE COVACI) 


PÂLNIE 
A face burta butie şi gura pâlnie (sau a fluiera 
în bute) = A bea mult, a se îmbăta: 

O să mănânc de-o să zică burta 
c-a-nnebunit gura!... Dumnezeu, ca bătrânu, ca 
tata, c-asta-i rugăciunea lui de toate zilele 
acum, zice: „dă doamne să pot să-mi fac şi-n 
sfânta zi de joi burta butie, gura pâlnie, gâtul 
leică şi burta balercă, amin! (CORNEL RUSU) 

— Vezi, avea dreptate răposatul — şi se 
spre fotografia  poştaşului 
prizonier pe perete într-un chenar de scoici: 
muieratic,fluieră-bute, da” prost nu! (RODICA 
OJOG-BRAȘOVEANU) 


uită instinctiv 


A(-şi) face (sau a-şi duce) palmele (sau palma, 
mâna) pâlnie la gură (sau peste ureche, cu 
palmele) pâlnie la gură (sau la ureche) = A pune 

mâinile ca o pâlnie în dreptul gurii sau al urechii 
(pentru a fi auzit sau) pentru a auzi mai bine: 

Cu mâna pâlnie la gură un chiot dau. 
(G. CĂLINESCU) 

Strigarăm la el din răsputeri, cu palmele 
pâlnie la sură, dar nu ne auzi. (VALERIU 
ANANIA) 

Făcându-și pâlnie din mână, un prieten 
îi va spune cine ştie ce la ureche şi vor râde 
amândoi pe înfundate ca de lucruri plăcute când 
se întâmpla altora. (EUGEN LOVINESCU) 


PÂNDI 
A pândi (sau a căuta, a cerca) vreme cu prilej 
(Îrg.) = A aştepta un moment potrivit, favorabil: 

Ștefan găsi şi el acum vreme cu prilej să 
răscumpere cetățile Chilia şi Ackerman ce 
căzuseră la păgâni, şi la 1465, cu mila Domnului 
și cu mare vărsare de sânge le și dobândi, şi le 
întări cu bucate şi cu slujitori. (P. ISPIRESCU) 

El căta acum vreme cu prilej să poată 
intra la vodă când o fi în toane bune. Nu trecu 
mult şi într-una din zile văzu pe vodă cu voie 
bună, intrând în Divan. (IDEM) 

Boierii sta acolo de aştepta să găsescă 
vreme. (ION NECULCE) 

Ovreii toţi i-au scos ocară şi cărturarii lor 
cercară prilej să piardă pe Hristos. (G. COŞBUC) 

Un dușman de lup — ș-apoi Ştiţi care? — 
Chiar cumătrul caprei, care de mult pândea vreme 
cu prilej ca să pape iezii [...] (ON CREANGĂ) 


A pândi cu urechea = A asculta cu atenţie, a 
trage cu urechea: 

Măgură mergea plecat, cu capul strâns 
între umeri, pândind cu urechea hohotele... 


mitralierelor. (EUSEBIU CAMILAR) 


A(-i) pândi (cuiva) calea (sau drumul) = A ţine 
(cuiva) drumul (sau calea): 

Acei români trec în Bulgaria, îi pândesc 
calea în munţii Emului şi năvălesc fără veste 
asupră-i. (NICOLAE BĂLCESCU) 


Vasile ILINCAN 


A-i pândi cuiva ziua (sau zilele) (Reg.) = A 
aştepta momentul prielnic pentru a-i face cuiva 
un rău, pentru a-l omori: 

Băiatul acestuia, Constantin, a pândit 
ziua, când Stan urca acasă în trăsură, şi din 
colțul gardului de lângă şosea l-a împuşcat. 
(ANDREI RĂDULESCU) 


PÂNGĂRI 

A pângări așternutul cuiva = A avea relaţii de 

dragoste nepermise cu cineva; a păcătui în dragoste: 
Și-a viclenit şi şi-a apăsat bărbatul la 

greu, ori i-a pângărit așternutul. (MIHAIL 

SADOVEANU) 


PÂNTECE 
A avea în pântece. v. avea. 


A face gâtul (guriţa) leică şi pântecele balercă. v. 
balercă. 


A fi (sau a lăsa) cu pântecele la gură = A fi 
însărcinată: 

— Apoi pentru că nu eşti de treabă, auzi? 
Te-ai legat de fata mea, ai lăsat-o cu pântecele 
la gură şi amu te faci că nici n-o cunoşti... 


(LIVIU REBREANU) 
A fi cu ciolanele în pântece. v. ciolan. 


A i se lipi cuiva coastele de foame (sau a i se 
lipi coastele de pântece ori a avea coastele 
lipite). v. coastă. 


A lua (sau avea, a purta) în pântece (sau a fi 
cu ciolane în pântece) (Îvp.) = (A rămâne sau) a 
fi însărcinată: 

Nu trecu mult după asta şi împărăteasa 
simţi că a fost luat în pântece. După nouă luni, 
născu o fată ca o zână. (P. ISPIRESCU) 

Pasămite luase în pântice. (IDEM) 


A se închina (sau a se robi) pântecului = A fi 
gurmand: 

Argatul unui preot de sat era foarte 
amărât. Preotul, cam strâns, nu-i da niciodată 
mâncare până să se sature bine, sub cuvânt că un 
om nu trebuie să se închiuie burţii. (P. ISPIRESCU) 

Să închină pântecelui./ Zicând:/ Două 
bătăi strică, dar două mâncării nu strică. 
(ANTON PANN) 

— Lasă-i în plata lui Dumnezeu şi hai la 
bolta noastră că iară şi iară mă simt robit 
pântecului. (CEZAR PETRESCU) 


A trăi (sau a fi, a se simţi) ca în pântecele 
mamei (sau maicii) (Pfm.) = A trăi bine, în 
belşug şi în siguranţă: 

Mai bine ca aşa, nici în pântecele 


mamei n-a fost. (C. RĂDULESCU-CODIN) 


A-i face (cuiva) pântecele cobză (sau coastele 
pântece) (Fam.) = A bate (pe cineva) foarte tare: 

Ia să-i faci chica topor, spinarea dobă și 
pântecele cobză, zise Setilă, căci altmintrelea 
nici nu e de chip s-o scoţi la capăt cu buclucașul 
acesta. (ION CREANGĂ) 

Și-i da piste un omuşor care ţi-a face 
coastele pântece. (C. NEGRUZZI) 


Ai să faci broaşte în pântece (sau în burtă). v. 
broască. 


Cu pântecele la gură (D. femei) = A rămâne 
sau a fi însărcinată: 

Te-ai legat de fata mea, ai lăsat-o cu 
pântecele la gură şi amu te faci că nici n-o 
cunoşti. (LIVIU REBREANU) 


Cu pântecele lipit de coaste (sau de spate) 
(Pop.) = Se spune despre un om (foarte plăpând 
sau) foarte slab: 

Petrecuse el iarna cum petrecuse cu 
puțini tăciuni în vatră şi cu pântecele cam lipit 


de coaste; (NICOLAE GANE) 


Parcă are oase în pântece (sau în burtă) (Fam.) 
= Se spune despre cei care se apleacă greu: 

Fir-ar ai dracului, parcă ar avea oase în 
burtă, repetă înveselit de constatare. (SORIN 
STOICA) 


Dictionar de expresii româneşti în contexte (DERC) O— R 
Volumul al II-lea 


PÂNZĂ 
A (i) se încurca (cuiva) pânza sau s-a încurcat 
pânza (Rar) = Se spune când o situație, o 
împrejurare, o afacere ia o întorsătură neprevăzută 
şi neplăcută: 

S-a încurcat pânza. (GH. VRABIE) 


A curge pânză (D. ploaie, ape etc.) = A curge 
continuu şi în mare cantitate: 

Nu trecu mult şi ploaia, amestecată cu 
grindină mare [...], curgea pânză ca şiroiul. 


(CONVORBIRI LITERARE, XI) 
A da pânza pe fuioare. v. fuior. 


A da pe pânză de groasă (Reg.) = A vinde ceva 
repede şi pe un preţ de nimic: 

L-am dat pe ce l-am dat, pe pânză de 
groasă. (PETRE COMAN) 


A fi tot de pânza cuiva (Reg.) = A avea 
aceleaşi vederi cu cineva: 

Numai la oaste-i de mine! Acolo-s tot 
feciori de pânza mea. (|. POP-RETEGANUL) 


A i se ridica (sau a-i cădea cuiva) o pânză (sau, 
rar, pânzele) de pe ochi = A începe să înţeleagă 
clar lucrurile, revenindu-şi dintr-o eroare, confuzie: 
Vorbele lui atâta îi ameţise, încât de 
spaimă pare că le luase pânza de pe ochi şi se 
pierduseră cu totul. (P. ISPIRESCU) 
Putu [...] să-și dea seama că i se ridică, 


unele după altele, pânzele de pe ochi. (ION PAS) 


A lega gura pânzei, a lega nodurile, a lega la 
gură. v. gură. 


A prinde pânza gură (Pop.) = A se fi făcut deja 
începutul: 
Mai greu e până prinde pânza gură... 


A pune pânză (sau pânza) (Spec.) = A pregăti 
urzeala pentru ţesut, trecând firul de pe mosor pe 


95 


alergătoare sau pe urzitoare, de unde se 
montează apoi pe război; a ţese: 
Pân-am fost la maica fată,/ Nici n-am 
tors, nici am pus pânză. (JARNIK-BÎRSEANU) 
S-ar ţinea badea de mine, dar pânza nu 


o ştiu pune. (POP.) 


A ţese pânzele (Rar) = A face intrigi: 

[...] şi mai iscusit [Rami-Mehmet] chiar 
decât cumătru-său Mamon în a ţese pânzele şi a 
stârni dihonie. (RODICA OJOG-BRAŞOVEANU) 
A zări ca printr-o pânză = A nu vedea 
limpede, a deslușşi cu greu; a vedea ca prin sită: 

Nu mai văd, abia zăresc, ca printr-o 
pânză. (AL. VLAHUȚĂ) 


Parcă i-a luat (sau îi luase) pânza de pe obraz 
(ori de pe ochi) (Pop.) = Se spune despre cineva 
foarte palid, ca un mort, sau foarte slab: 

Vorbele lui atâta îi ameţise, încât de 
spaimă pare că le luase pânza de pe ochi şi se 
pierduseră cu totul. (P. ISPIRESCU) 

— Așa este, măicuţă, răspunse Harap-Alb, 
cufundat în gânduri şi galben la față, de parcă-i 
luase pânza de pe obraz. (ION CREANGĂ) 

La lumina albăstruie a lămpilor lablochkofi, 
mi-a spus pe urmă Petrică, parcă-mi luase pânza de 
pe obraz. (MATEIU I. CARAGIALE) 


Până în pânzele albe = (În legătură cu verbe de 
mișcare) Oricât de departe, până la capăt, până 
la moarte; până la ultima limită, necruţător: 

Eu cu asemenea oameni aş merge până 
în pânzele albe. Ți-e mai mare dragul să 
pornești cu el la drum. (CEZAR PETRESCU) 

Câștigăm la sigur. Nu-l las nici mort... 
până în pânzele albe o să merg... până la 
Casaţie. (JEAN BART) 

Prinse şi mai multă pică pe dânsul, 
prigonindu-l până în pânzele albe. (P. ISPIRESCU) 

Patronul conta pe el până în pânzele 
albe, nu plătea cât ar fi meritat treaba asta, dar 
nici nu-l lăsa de izbelişte. (G. BĂLĂIŢĂ) 


Pânză de oaste = Corp de oaste, grup de ostaşi: 


Vasile ILINCAN 


În urma tuturor venea rămășița armatei 
cu carăle şi bagajele, fiind astfel întru tot şapte 
pânze de oști. (NICOLAE BĂLCESCU) 


Ține-te (sau să te ţii) pânză (să nu te rupi) 
(Pop.) = Se spune când este vorba de o încercare 
grea şi de lungă durată pentru cineva care are 
nevoie de curaj, răbdare, rezistenţă etc.: 

Din paradă în paradă, din circulară-n 
circulară, din Carada-n Carada, teamă ni-i că 
veţi trezi lupul din el şi că-şi va întoarce cojocul 
pe dos şi-atunci ţine-te pânză să nu te rupi! 
(MIHAI EMINESCU) 

Apucă [Joe] trăsnetele şi fulgerile în 
mână şi apoi să te ţii, pânză, să nu te rupi. (P. 
ISPIRESCU) 


PÂRĂ 
A aduce pâră (cuiva) = A învinovăţi pe cineva: 
Deși-mi vine foarte cu greu să aduc aşa 
necuviincioasă pâră împotriva sfântului împărat şi 
patron al Bucureştilor, dar, am mai spus-o și 
într-alt loc, eu fin întotdeauna cu Traian şi nu pot să 
las ca să i se ia ce este al lui. (AL. ODOBESCU) 
— O, prea înțelepte jupân ghicitor!/ Aibi 
milă de mine, fii îndurător/ Nu aduce pâră 
pentru capul meu [...] (ANTON PANN) 


A face o pâră (asupra cuiva) sau a da în (ori la) 
pâră (pe cineva), a pune pâră (pe cineva), a 
băga pâră (după cineva) (Îvp.) = A da în 
judecată pe cineva: 

De ce pune pâră pe administrația 
conacului? (MIHAIL SADOVEANU) 

Doamne, ce să înmulțâră/ Ceia ce mă 
trag cu pâră!/ Asupră-mi mulț să sculară,/ 
Cuvânt mare cuvântară [...] (DOSOFTEI 
A porni pâră de vinovăţie (sau de 
învinovăţire) (Înv.) = A învinovăţi, a acuza în 
faţa justiţiei (printr-un act scris): 

Cel ce porneşte pâră de vinovăţie 
asupra cuivaş, întâi trebuie să facă jurământ. 
(PRAVILA, 1814) 

A porni pâră mincinoasă (Înv.) = A calomnia, a 
defăima printr-un act adresat unei persoane oficiale: 
Strângându-şi Mihai-vodă oaste, ca să 
se lupte cu turcii, iar nişte nepriiateni porniră 
pâră  mincinoasă asupra lui  Mihai-vodă. 
(CONSTANTIN CANTACUZINO) 
Cei ce vor lua bani spre a alcătui şi a 


porni pâră minciunoasă... (PRAVILA, 1814) 


A porni pâră (sau judecată, proces, pricină, 
hârtie, jalbă) (Pop.) = A intenta (cuiva) un 
proces, a deschide acţiune judiciară (împotriva 
cuiva), a da în judecată (pe cineva): 

bărbat 
întruna!... Nu se poate, cocoană! am pornit 
hârtie, s-a isprăvit. (|. L. CARAGIALE) 


Cănuţă, strașnic, o ținea 


A trage pâră asupra cuiva Înv.) = A pâri, a 
reclama pe cineva: 

Amu fugisă o samă de mârzaci de au 
mers la Poartă trăgând pâră asupra ... altor 
mârzaci [nobil tătar care conducea o ceată 


ostăşească]. (NICOLAE COSTIN) 


PÂRÂI 

A fugi (sau a merge) de-i pârâie (sau sfârâie, 
îşi prăpădeşte) călcâiele = A fugi (sau a merge) 
foarte repede: 

Mergea, de-i pârâiau călcâiele. (ION 
CREANGĂ) 

Altădată abia mă arătam înaintea 
vrăjmaşului şi, să te ţii, pârleo! îi sfârâia 
călcâiele dinaintea feţii mele; dară azi, ce să vă 
mai spui? (P. ISPIRESCU) 

Fiul împăratului rămase cu gura căscată 
uitându-se la ea şi la minunea cum de se lăsase şi 
se ridicase copaciul, apoi, rupând-o d-a fuga, să te 
păzeşti, pârleo, că îi sfârâia călcâiele de iute ce se 
ducea. UDEM) 


li pârâie fălcile = Se spune despre cineva care 
cască cu zgomot, deschizând la maximum gura: 
Casc de-mi fălcile. 


(http://fanzin.clubsf.ro/) 


pârâie 

PÂRGĂ 

A aduce (pe cineva sau ceva) pârgă (Înv.) = A 

aduce pe cineva sau ceva ca prinos, ca ofrandă: 
Nu întârzia a-Mi aduce pârga ariei tale 


să Mi-l dai Mie! (BIBLIA) 


A da în copt (sau în pârg(ă) ori în pârguială) = 
A începe să se coacă: 

„„.m-am plimbat prin astă grădină de atâtea 
ori şi am văzut roade foarte frumoase în pomul din 
fundul grădinei, dar n-am putut gusta niciodată din 
ele; acum a dat în copt, dă-mi voie ca nopţile astea 
să păzesc însumi [...] (P. ISPIRESCU) 

Pomul înflorea în fiecare zi, se scuturau 
florile, rodul creștea şi seara da în pârg. 
Noaptea se cocea. (IDEM) 

Când, 
înmugureşte, înfloreşte, se scutură florile și roadele 


într-o zi văzu că pomul 


se arată: apoi spre seară dă în pârguială. IDEM) 


PÂRJOL 
A da (sau a lăsa, a slobozi) pârjol = A aprinde 
un foc; a incendia: 

— Mamă, am auzit azi pe stăpânul viei că 
de s-ar usca mai bine buruianul, căci are de gând 
să dea pârjol viei la toamnă, căci şi aşa nu-i aduce 
niciun folos, şi apoi vrea să limpezească locul. (P. 
ISPIRESCU) 

Cum o văd că în crâng intră, îl iau 
împrejur ocol,/ Și, apucându-se-ndată, pun foc 
și îi dau pârjol. (ANTON PANN) 


A face pârjol (Fam.) = A distruge totul (prin 
foc); (pex.) a face prăpăd: 

Și pe unde treceau, pârjol făceau: 
Gerilă potopea pădurile prin ardere. Flămânzilă 
mânca lut şi pământ amestecat cu humă şi tot 
striga că moare de foame. (ION CREANGĂ) 


A i se aprinde (cuiva) pârjol înaintea ochilor = A 
se înfuria foarte tare, a se supăra; a se face foc şi pară: 
Bătrânele vedeau pârjol înaintea ochilor. 
Adeseori visau că le ia casa foc, că vin turcii, de oțelite ce 
erau una contra alteia. (BARBU DELAVRANCEA) 

A plânge cu foc şi cu pârjol = A plânge în 
hohote: 
Și unde începu a plânge cu foc şi pârjol, 
de ți se rupea inima de mila ei. (P. ISPIRESCU) 
Și, cu foc şi cu pârjol, pe amor îl dau de 
gol. (VASILE ALECSANDRI) 


A purta ferul şi pârjolul Înv.) =A nimici cu 
forța armată: 

Ridicarea romanilor [...] purtase ferul și 
pârjolul peste toată întinderea de la Dunăre ai 
împărăției turcești. (NICOLAE BĂLCESCU) 


A se face foc şi pârjol = A-și ieşi din fire, a se 
înfuria foarte tare: 

Cum dormea el, uite că se scoală fata şi 
dacă vede pe cineva acolea în odaia ei, se face 
foc şi pârjol [...] (DUMITRU FURTUNĂ) 

De-apoi când află tată-său că fie-sa are 
să fie mumă, fără să fi pus pirostriile pe cap? se 
făcu foc şi pârjol. (P. ISPIRESCU) 

Îl chema Spiru Prasin şi sângele-i sudic 
îl făcea să fie foc, pară și pârjol. (MIHAIL 
SADOVEANU) 


Pârjol şi foc = Nenorocire mare; dezastru: 
De-o-nvinge Vogoride, atunci pârjol şi 
foc. (AL. MACEDONSKI) 


PÂRLEA 

A se duce pârlii = A pleca departe fără gând sau 

posibilitate de întoarcere, a pleca încotro îl duc 

paşii, în lumea largă; a dispărea fără urmă: 
Dusu-s-au pârlii cu vârtejul de toamnă. 

(VASILE ALECSANDRI) 


Du-te pârlii! = Du-te pe pustii, du-te naibii; 
pleacă, să nu te mai văd: 

Du-te pârlii! că doar n-am să-ţi toc la 
ureche până mâne. (VASILE ALECSANDRI) 


Întinde-o (la drum) (sau tunde-o), pârleo! = 
Pleacă imediat!: 


Vasile ILINCAN 


Slujitorii se luară după leu şi, zor-nevoie, 
întinde-o la drum, pârleo! (ION CREANGĂ) 

— Nu-i treaba ta, băiete, ia vezi, caprele 
alea, nu le auzi cum behăie? Hai, tunde-o cu ele 


pă coastă, ca să nu ne stricăm la ceafă. 


(http://www.europeea.ro/) 


Ţine-te (sau să te ţii, să te păzeşti) pârleo! 
(Pfm.) = Bagă de seamă, aleargă cât te ţin puterile 
să n-o păţeşti! (Pfm.) Pe aici ţi-e drumul!: 

Se întoarse şi să te ţii, pârleo! într-un 
suflet ajunse, căzând lângă zid de osteneală şi 
amărăciune. (P. ISPIRESCU) 

Fiul 


căscată uitându-se la ea şi la minunea cum de se 


împăratului rămase cu gura 
lăsase şi se ridicase copaciul, apoi, rupând-o 
d-a fuga, să te păzeşti, Pârleo, că îi sfârâia 
călcâiele de iute ce se ducea. (IDEM) 

Când inima e spre rele, apoi... să te mai 
ţii, pârleo, că nu-şi mai vine în voie. (BARBU 
DELAVRANCEA) 


Ține-te, pârleo! (sau băiete!) să te ţii, pârleo! 
v. ţine. 


PÂRLEALĂ 
A-şi scoate pârleala = A-şi găsi o compensație, a se 
despăgubi de o pierdere materială, de un efort etc.: 

Eu primul mi-am pierdut răbdarea şi am 
încercat să-mi scot pârleala,  agresându-i 
femeia, femeia lui! (AURA CHRISTI) 

Dar în acelaşi timp bancherii îşi scot 
pârleala majorând dobânzile la împrumuturi, 
acoperindu-şi astfel pierderile din credite. 
(CRISTIAN HOSTIUC) 

— Bine! S-o lăsăm baltă! S-o ștersem! 
strigă zugravul. Azi toți avem privirea tulbure. 
Ne vom scoate pârleala. (PANAIT ISTRATI) 


PÂRLI 
A o pârli la (sau de) fugă = A fugi repede: 

Noi, atunci, am pârlit-o la fugă. lar el, 
zvârr! cu o scurtătură în urma noastră. (ION 


CREANGĂ) 

PÂRLITURĂ 
A da (pe cineva) pe (sau prin) pârlitură = a) A 
necăji (pe cineva), a face (cuiva) zile fripte: 

Am slujit la hătmănie şi m-a scos, fiindcă am 
dat pe pârlitură o mulțime de hoți ce se încuibaseră 
în acea dregătorie. (NICOLAE FILIMON) 


b) A ironiza, a lua (ceva) în râs: 

Este oare vreo idee pe care spiritul 
glumeț al francezului să n-o fi dat — cum am zice 
noi — pe pârlitură ? (AL. ODOBESCU) 


PÂRLU, -Ă 
A(-i) cădea mârlă pe pârlă. v. mârlă. 


PÂRPĂLEALĂ 
A-i trage (sau a-i da) o perpeleală (sau o pârpoleală) 
(bună) (Reg.) = A acționa cu mare grabă: 

Hai să-i mai tragem o pârpoleală la 
secere, să scapere! (D. UDRESCU) 


PÂRPĂLI 
A se perpeli de râs = A râde cu mare poftă: 
Muşteriii lui Vancea se perpelesc de râs. 
(GALA GALACTION) 
Dacă ești femeie, vei râde. Dacă eşti bărbat, 
te vei perpeli de râs. (https://ro.yahstar.com/) 


A se perpeli de ceasul morţii = A depune 
eforturi disperate pentru a realiza ceva: 

Baba lui a rămas tot să se zbată și să se 
perpele de ceasul morții ca să încherbeleze [a 
face rost] pâinea la gurile ce se înmulțeau. (ION 
IOVESCU) 


PÂRTIE 
A deschide (sau a rupe, a croi, a tăia etc.) 
pârtie = a) A merge primul dintr-un şir prin 
zăpadă înaltă, neatinsă, înaintând greu şi 
făcându-le celorlalți mersul mai uşor: 

Viforul are ochi! Și pe când ai noştri 


deschid pârtii prin nămeți, leşii se cocoloşesc la 

Halici, la Lew, care pe unde apucă. (BARBU 
DELAVRANCEA) 


b) (Fig.) A face ceva pentru prima dată; a începe 
ceva, luptând cu dificultățile; a-şi croi singur un 
drum în viață: 

Îi venea să râdă singur gândindu-se că 
el poate fi privit candidat de însurătoare, el care 
de-abia se străduieşte să-şi deschidă o pârtie 
serioasă în viaţă. (LIVIU REBREANU) 


A-i da cuiva în pârtie (Reg.) = A descoperi 
însuşirile, intențiile sau faptele tainice ale cuiva; 
a identifica pe cineva: 

Ti-am dat eu în pârte!... ţi-am aflat eu 
blăstămățiile. (V ASILE ALECSANDRI) 


PÂRȚ 
A umbla hârţa-pârţa = A pierde vremea: 
A umblat hârța-pârța toată ziua. 


PÂRŢAG 
A-l apuca (sau a-și găsi) pârțagul = A se 
înfuria, a se mânia: 

[CHIRIȚA:] Eu? pe mine... în văzduh?... 
ba să-ți caţi de treabă, că-ți găseşti pârțagul cu 
Chiriţa. (V ASILE ALECSANDRI) 


Tot arţagul îşi găseşte pârţagul. v. arțag. 


PECETE 
A pune sub peceţi = A sigila, a închide; (pex.) a 
interzice: 

Poliția, după ce și-a satisfăcut pe deplin 
curiozitatea citind trei luni, zi şi noapte, toate 
hârtiile şi cărticelele lui Alexandrescu, a declarat 
fată-meu, dându-i cheia odăiei, că nu mai pune 
peceţi pe ușă şi că avea ordin să libereze pe 
prizonier. (ION GHICA) 

Obiectele mobile, cari nu se pot pune 
sub peceţi, se vor încredința unui custode; 


(IOAN M. BUJOREANU) 

A ţine sub trei lacăte şi şapte peceţi (sau a 
păstra cu nouă lacăte). v. lacăt. 


Închis (sau ferecat) cu şapte peceţi = Ascuns cu 
desăvârşire, cu neputinţă de aflat; de nepătruns; 
interzis, oprit: 

Viaţa lăuntrică a eroului va rămânea 
pentru scriitor carte închisă cu şapte peceți. (C. 
DOBROGEANU-GHEREA) 

I-a rămas de-acum pentru totdeauna taină 
ferecată cu șapte peceți. (CEZAR PETRESCU) 


PECETLUIT, -À 
A avea gura pecetluită = A sta cu gura închisă, 
a fi foarte tăcut: 

Doctorul Spurcaciu, cu sprâncenele lui 
groase şi negre, părea absent şi ai fi zis că avea 
gura pecetluită de o taină care îl obseda mereu. 
(MARIN PREDA) 

[Copiii] Se roşiseră cu gura pecetluită de 
aceeaşi sărutare, gravi. UONEL TEODOREANU) 


PECINGINE 

A se întinde (sau, rar, a se răspândi, a 
cuprinde etc.) ca pecinginea (sau, rar, ca o 
pecingine, ca pecinginile) = A se propaga foarte 
mult, nestăvilit, pretutindeni: 

Odată eram într-un regiment în care 
molima  versificării se  întinsese teribil, ca 
pecinginea, ca mojicul la caşcaval, ca foaia mea 
de pedepse. (ANTON BACALBAŞA) 

Odată cu căldura, amestecul pestriț al 
oraşului ieşise brusc la iveală: o lume gălăgioasă şi 
țigănoasă acoperi ca o pecingine străzile înecate în 


soare. (GABRIELA ADAMEȘTEANU) 


PELINCĂ 

A ieşi (sau a fi scos) din pelinci (Prt.) = A 

depăși vârsta alăptării; (pex.) a fi foarte tânăr, 

fără experienţă: 
Copilandru abia din  pelinci. 

(VASILE ALECSANDRI) 


SCOS 


Vasile ILINCAN 


PENGHEU 
A nu face (nici) un pengheu găurit = A nu face 
(nici) două parale: 

— Tu să şezi frumos... Eşti mâna mea cea 
dreaptă. Motanu, Guiaş, Spinanţie nu fac un 
pengheu [monedă de metal sau bancnotă 
maghiară] găurit. (TITUS POPOVICI) 


PENSIE 

A ieşi (sau a scoate pe cineva) la pensie = A 

deveni (sau a face pe cineva să devină) pensionar: 
Alecu Negrea îmbătrânise, 

pensie. (MIHAIL SADOVEANU) 


Eu sunt de cincisprezece ani în sat, de 


ieşise la 


când a ieșit la pensie dirigintele cel vechi. 
(CEZAR PETRESCU) 


A pune în pensie (pe cineva) (Înv) = A 
pensiona (pe cineva): 

Să-ţi faci o pomană şi cu mine să mă pui 
în pensie. (VASILE ALECSANDRI) 


PENTRU 
A (nu) fi pentru (sau împotriva, contra) = A 
(nu) fi de acord (cu ceva): 

A ţinut să declare că d-sa nu este pentru 
această propunere. (|. L. CARAGIALE) 


Pentru (numele lui) Dumnezeu! = Exclamaţie 
prin care se imploră. Exclamaţie prin care se 
exprimă deznădejdea. Exclamaţie prin care se 
exprimă dezaprobarea faţă de ceva: 

— Pentru Dumnezeul Ce faci! strigă 
spărietă  duduca  Balașa. Numai sălbaticii 
mănâncă așa. Luaţi din lădiţa asta cuțite, furculiţi, 
solniţe și tot ce vă trebuie. (NICOLAE GANE) 

— Ei, unde să te vâr pe dumneata cu 
patacele [veche monedă turcească] dumitale? 
Unde? Pentru numele lui Dumnezeu, unde ?... 
(EM. GÎRLEANU) 

— Încetează, pentru numele lui Dumnezeu, 


căci mă cutremur. (NICOLAE FILIMON) 

Pentru nimic în lume = Cu niciun preţ; în 
niciun caz: 

Dacă știam una ca asta, n-o lăsam, mă — 
n-o lăsam pe Safta pentru nimic în lume... (G. 
M. ZAMFIRESCU) 

Acest negoț nepermis nu l-ar fi exercitat 
pentru nimic în lume Stamate dacă nu ar fi dus 
lipsă aproape completă de mijloace, fiind silit 
chiar să facă armata când era abia în vârstă de 


un an, numai ca să poată ajuta [...] (URMUZ) 


Pentru puţin (sau nimic ori nu ai pentru ce) = 
Formulă de politeţe cu care se răspunde când 
cineva mulţumeşte: 

Pentru puţin, dragă, pentru puţin. Mai 
ales că ţi-a făcut plăcere. (LIVIU REBREANU) 

— Mulţumesc! îi răspunse băiatul care, în 
Sfârşit, îşi dădu seama cam ce-şi dorea Năzdrăvanul. 
— Pentru puţin. (SÎNZIANA POPESCU) 


Pentru unii mumă, pentru alţii ciumă = Se 
spune când cineva este părtinitor cu unii şi 
persecută pe alţii: 

Fiindcă această instituţie are de la o vreme 
o politică proprie, atitudini diferenţiate față de 
membrii ei, este cu unii mumă, cu alții ciumă, după 
criterii pe care de la o vreme începem să le descifrăm 
cât mai limpede. (MARIN RADU MOCANU) 

Bătrânii Tatăl 
Neamului şi asta pentru că era pentru toți la fel; 


îl porecleau Tatăl, 


nu pentru unii mumă şi pentru alții ciumă! 


(CRISTEA SANDU TIMOC) 


Pentru (sau de, mai rar, în) hatârul (cuiva sau 
a ceva). v. hatâr. 


PEPENE 
A ieşi (sau a ajunge, a o scoate) la pepeni = A 
face o afacere proastă, a avea pagubă mare într-o 
afacere, într-o acţiune; a sărăci: 

Foxi se vaită că factura la telefon va fi 
aşa grasă, încât va trebui să-i scoată la pepeni, 
pe ea şi pe cei doi copii, când va reveni în fară. 


(FELIX NICOLAU) 

A scoate (pe cineva) din pepeni afară = A face pe 
cineva sa-şi piardă răbdarea; a enerva pe cineva: 

El, chip, era om ticnit, dar îl scotea 
nevasta afară din pepeni cu cicăliturile ei. (P. 
ISPIRESCU) 

Într-adevăr, fetele care-l scoseseră din 
pepeni pe Tudor Vianu, bietele de ele, erau produsul 
politicii din acei ani de însănătoșire a efectivelor 


studențimii |...] (GABRIEL DIMISIANU) 


A vinde castraveți (sau pepeni, apă, gogoşi, 
flori) la grădinar (sau la sacagiu, la gogoşar). 
v. vinde. 


A-şi ieşi afară din fire (sau din sine, din 
pepeni, din ţâţâni, din papuci). v. ieşi. 


Gras (sau învelit) ca pepenele (sau ca un 
pepene) sau pepene de gras (sau gras pepene) 
= Foarte gras, durduliu, dolofan: 

La a zecea zi, unde se scutură o dată 
calul și se făcu frumos, gras ca un pepene şi 
sprinten ca o căprioară. (P. ISPIRESCU) 

Baba nu știa ce să facă de bucurie, că 
are un băiat aşa de chipos, de hazliu, de gras și 
învălit ca un pepene. (ION CREANGĂ) 


PERDAF 
A da (sau a trage) cuiva un perdaf = A certa, a 
mustra aspru pe cineva: 

Mama are să ne pună lingurile în brâu, 
pe lângă că are să ne tragă un perdaf ca acela! 
(CEZAR PETRESCU) 

Servitoarea tocmai trecea pe lângă ei. 
Ana îi trase un perdaf: — Imbecilo! (PANAIT 
ISTRATI) 


A da perdaf = a) A stropi (pentru a lustrui): 


Șapte  rogojini lua/ Cu catran le 
cătrănea,/ Sus pe catarg că le suia,/ Perdaf de 


spirt că le da. (NICOLAIE PĂSCULESCU) 


b) A presăra: 
Țâțele-i le despica/ Cu sare le presăra/ 
Perdaf cu piper le da/ Și la foc că le pripea. (POP.) 

PERDEA 

(Mai) cu perdea = a) (Exprimat) pe ocolite, indirect: 
D-apoi, cu iertat să-mi fie, dar prea le zici 

cu perdea, de nu mai pricepe nimene. (POP.) 


b) Decent: 
[Îi] vorbesc cu perdea... ca să n-o 
ruşinez. (|. L. CARAGIALE) 


A avea ceva după perdea = A ţine un secret, a 
ascunde ceva: 

După acest schimb de vorbe, tăcură, 
fiecare mai având ceva după perdea. (MIHAIL 
SADOVEANU) 


A avea perdea la ochi = A nu pricepe clar un 
lucru: 

Oricât i-ai fi explicat parcă avea perdea 
la ochi. 


A i se lua (sau, rar, ai se ridica sau a-i lua) 
cuiva o perdea (sau perdeaua) de pe ochi = A 
înţelege deodată ceva sau a face pe cineva să 
vadă clar, să priceapă ceva: 

Într-o clipă, ca și cum i s-ar fi ridicat o 
perdea de pe ochi, a înțeles cine era negustorul. 
(I. L. CARAGIALE) 

Din momentul acesta mi s-a luat de pe 
ochi o perdea, văd limpede şi 
sentimentalismul. (G. CĂLINESCU) 


înfrâng 


A nu avea nicio perdea = A nu avea nicio 
ruşine; a depăşi măsura: 

Cum sunt bărbații, n-au nicio perdea la 
beție! (ION VLASIU) 


A ridica perdeaua = A arăta care este adevărul, 
a da lucrurile pe față; a spune fără ocolişuri: 

În general, astfel de note pun mai clar în 
lumină adevăratul temperament al scriitorului, 
și ridică perdeaua care ascundea culisele vieţei 
lui intime. (TRAIAN DEMETRESCU) 

Toată povestea cu apelul nu e în fond decât 
un paravan pentru mulțime, o perdea care ascunde 


Vasile ILINCAN 


triste secrete de laboratoriu [...] în numărul viitor 
vom ridica perdeaua, fiindcă nici de astă dată nu 
ne-am înşelat... (OCTAVIAN GOGA) 


A(-i) pune (cuiva) perdea sau (perdele) la ochi 
= A împiedica pe cineva să vadă lucrurile aşa 
cum sunt; a înşela pe cineva: 

Între viaţa ta ş-a mea/ S-au pus oamenii 


perdea. (MIHAI EMINESCU) 


Fără perdea = a) Pe față, fără înconjur, fără 
sfială: 

Profitând de faima mea,/ Mă iubea fără 
perdea [...] (ION MMINULESCU) 


b) Necuviincios, trivial: 

Cântau mai mult cântece fără perdea 
cum îi plăceau lui. (CAMIL PETRESCU) 

Și cu toată opoziţia — o opoziţie ă l'eau 
de rose — a lui madam Borceanu, izbutește să 
facă pe Porojan să-i cânte şi o bucată fără 
perdea. (ANTON BACALBAŞA) 


PERECHE 
A fi bună (sau potrivită) pereche cu cineva = 
A se potrivi (cu cineva, mai ales la cusururi): 

Tu şi cu Talpa iadului sunteți potrivită 
păreche. (ION CREANGĂ) 


A nu (mai) avea (sau a nu-și afla) pereche 
(sau, înv., perechi) = A poseda anumite însuşiri 
într-un grad foarte înalt; a nu se putea compara 
cu nimic prin însuşirile pe care le posedă: 

[...] să ierte cinstită faţă dumnevoastră, 
dar aista e un leneş care nu credem să fi mai 
având păreche în lume, şi-l ducem la 
spânzurătoare, ca să curăţim satul de-un 
trândav. (ION CREANGĂ) 

El ştia ca omul orce îi zicea,/ La săltări 
și jocuri pereche n-avea,/ D-aceea-mpăratul 
prea mult îl iubea; (ANTON PANN) 

Cristea scurgea pahar după pahar, 
îmbuca plăcintă după plăcintă şi spunea la 
pologenii [(reg.) glumă, anecdotă, snoavă] de 
prin cătunie, că era opșegos l(reg.) sfătos, 

mucalit; obraznic] de să-i mai cauţi pereche în 
șapte țări. (I. POP-RETEGANUL) 


PERETE 

(A avea) casă în doi pereţi (sau a-i fi casa în 
trei pereţi şi uşa prin pod) (Rar) = 
despre o căsnicie nereuşită: 


Se zice 


Casa-i e în trei pereţi şi cu uşa prin pod. 
(ANTON PANN) 


A da (sau a deschide, a lăsa, a izbi a trânti) uşa 
(sau poarta, fereastra etc.) de (sau la) perete = 
A deschide larg, a deschide la maximum; a trânti 
uşa sau poarta, fereastra cu putere: 

Sare din pat, ia o armă şi se repede la 
uşă; împinge; ușa nu se lasă. Atunci trage un 
picior, ușa se dă de perete; (|. L. CARAGIALE) 

Învârt cheia în broască, dau ușa de 
perete, mă întorc spre client şi îl invit să intre. 


(RADU GĂVAN) 
A rezema pereţii (sau peretele). v. rezema. 


A ridica (sau a face) patru pereţi = A-şi face o 
casă sau un adăpost: 

D-aia face omul patru pereți, ca să se 
aciueze şi cei străini. (IULIU A. ZANNE) 


A se da (sau a se izbi, a se bate) cu capul de pereţi 
(sau de toţi pereţii) = a) A fi disperat, deznădăjduit; 
a regreta foarte mult o greşeală făcută: 

De-abia aştepta să sosească, să se 
izbească cu capul de toți pereții, cel puţin astfel 
să-şi astâmpere chinul ce-l rodea neîncetat. 
(LIVIU REBREANU) 

Ai Să-ţi muşti mâinile... şi ai să te dai cu 
capul de toți pereții. (CAMIL PETRESCU) 


b) A regreta mult o greșeală făcută: 

Se bate cu capul de pereţi şi nu ştie cum 
să facă. (POP.) 

Că dacă nu ştii care le e stăpânul, poți 
să o paţi de să te căieşti şi să te dai cu capul de 
toți pereții. (CĂTĂLIN MIHULEAC) 


Dictionar de expresii româneşti în contexte (DERC) O— R 
Volumul al II-lea 


A se lovi (sau a se potrivi, a se nimeri) ca 
nuca-n perete (sau, rar, în gard). v. nucă. 


A visa (sau a vedea, a spune) cai verzi (pe 
pereţi). v. cal. 


A vorbi cu pereţii (sau pereţilor) sau a spune 
la pereţi = A nu avea cu cine să vorbească, a fi 
cu totul singur; a-i vorbi cuiva în zadar, fără 
niciun efect: 

— Da de mâncare nu este nimic pe-aici? 
am întrebat eu într-un anumit fel, de parcă aș fi 
vorbit cu pereţii. (ON LĂNCRĂNJAN) 


De (pe) când (se) scria musca pe perete (Mai 
ales în basme) = De demult: 

„de când se potcovea puricele la un 
picior cu nouăzeci şi nouă de oca de fer şi 
s-arunca în slava cerului de ne aducea poveşti; De 
când se scria musca pe perete. (P. ISPIRESCU) 


Între patru pereţi = a) La adăpost: 

Ai venit acum la mine, peste câtăva 
vreme te vei întoarce iarăși între cei patru pereți 
ai odăiței tale liniștite, între lucrușoarele puse și 
rămase la locul lor de zile, de săptămâni întregi. 


(EM. GÎRLEANU) 


b) În secret: 
Închişi între patru pereți, au luat, zic, 

asupra-și greaua răspundere de a aşterne bazele 

marei reforme. (MIHAIL KOGĂLNICEANU) 
Mă 


încercăm să ne vedem la garsoniera asta între 


încurc în cuvinte. Totuşi, să 
patru ochi şi între patru pereți, neştiuți de 


nimeni. (LIVIU IOAN STOICIU) 


Pereții au ochi (sau urechi) = Se zice pentru a 
atrage cuiva atenția să fie precaut, să se ferească 
atunci când spune ceva (secret): 

Dar vorba veche: Pereții au urechi şi 
ferestrele ochi. (ION CREANGĂ) 

Nu puteam uita că nu mai suntem în Ţara 
Românească şi că de-acuma toți pereții au urechi 
multe și primejdioase... (LIVIU REBREANU) 

Uită-te în jurul tău când ai de gând să spui 
ceva, fiindcă şi pereţii au urechi. Sper că aceștia de 
aici să nu aibă! (MIRCEA CRĂCIUN) 


PERGHEL 
A da perghel (sau pergheluri) (Înv.) = A 
înconjura; a da târcoale: 

Șuvoaie  hoinare... dăduseră  perghel 
țarinilor și tarlalelor. (CONVORBIRI LITERARE, 
XLI) 

Si, când se apropiau de Kira, şi ea cerca 
să prindă ceva din chipul oamenilor, deodată 
cel din frunte ocolea şi ceilalți dădeau perghel 
după el şi cu toții trăgeau din greu spre mal [...] 
(VIAȚA ROMÂNEASCĂ, vol. 27, 1912) 


A lua la perghel = A certa foarte tare, a lua la rost: 
M-a luat la perghel (ocară). (TUDOR 
PAMFILE) 


PERIE 
A trage cu peria (Fam.) = A linguşi: 
Îi plăcea să tragă cu peria în faţa şefului. 


PERJĂ 
A fi bun (de pus) în perjă (Reg.) = Se spune 
despre un om care nu e bun de nimic: 

A fi bun de pui cu perje. A nu fi bun de 
nimica; (IULIU A. ZANNE) 


Rahat cu perje (sau cu mac) = a) Lucru de 
calitate inferioară: 

Pe alții îi mai reped cu „rahat în perje”, 
„pişatul boului”, etichete pe măsură... (GEORGE 
COLPIT) 


b) Nimic: 
Rahat cu perje! face Justa, destul de tare. 
Ani de mucenicie, nu de ucenicie! (PAUL GOMA) 


Vasile ILINCAN 


PERNĂ 
A muri fără pernă la cap = A muri singur şi în 
mare sărăcie: 

Ba moare fără lumină/ Și la cap fără 
perină. JARNIK-BÎRSEANU) 


A pune (sau a băga) cornul în pernă (Fam.) = 
A se culca: 

O beție solitară „norvegiană”, între 
patru pereţi, după care bagă cornul în pernă în 
mod decent şi civilizat. (LIVIU BÎRSAN) 

[...] după o zi de muncă, vii acasă rupt, 
vrei să-ţi înfigi cornul în pernă, ba nu, ia-o la 
picior prin oraş după soacră-ta, asta-i viaţă? 
(GEORGE CUȘNARENCU) 


A se scula cu curu (sau cu dosu, cu fundu)-n 
sus sau a se scula cu faţa la pernă (sau cu faţa 
la cearşaf, pe piciorul stâng). v. scula. 


PERTU 
A fi pertu cu cineva = A tutui (pe cineva); a fi 
în termeni familiari cu cineva: 
Cu cine era totuşi „la pertu”? — Cu 
Țepeneag, cu Mazilescu... (ŞERBAN FOARŢĂ) 
De când i-au căzut prima dată ochii pe 
mine, m-a luat la pertu. (CRISTIAN TUDOR 
POPESCU) 


PESCUI 
A pescui în apă tulbure. v. apă. 


A tulbura apa ca să pescuiască = A provoca 
neînţelegeri pentru a trage foloase personale din ele: 

[...] veniți în prea ospitaliera noastră 
Metropolă să pescuiască în apă tulbure şi să 
tulbure apele, pentru a avea unde pescui. 
(VADIM GUZUN) 


PESCUITOR, -OARE 
Pescuitor în apă tulbure= Persoană care 
profită de situaţiile încordate, neclare pentru a 
trage foloase personale: 

Acești pescuitori în apă tulbure trebuie 
să știe neapărat ... că guvernul este hotărât să 
intervie energic. (CAMIL PETRESCU) 


PESTE 
(A fi) peste poate = (A fi) imposibil, cu neputinţă: 
[MIȚA:] Să-l aştept, 
Trebuie să vie. Să mă traducă pe mine Nae. Şi să 
nu-mi răzbun? Peste poate! (|. L. CARAGIALE) 
Și ar fi voit şi ei să aibă un copilaş, dar 
fu peste poate. (P. ISPIRESCU) 
Ne-ar fi fost peste poate să mai ascultăm 


da, să-l aştept. 


acțiunea pauliană, sărurile cuprului, funcţiile 
ficatului şi perechile de pârghii. (BARBU 


DELAVRANCEA) 


A da peste cineva sau ceva = A se confrunta pe 
neaşteptate cu un obiect întâlnit accidental: 

Săpând ei din întâmplare/ La iepe să 
facă loc,/ Au dat peste o căldăre/ Plină cu 
gălbinet foc. (ANTON PANN) 

lar aici, pe o margine, a dat tocmai peste 
ce căuta: o pată, zaharisită proaspăt, arăta că 
degețelul ce-și lăsase urma avusese grijă să se 
înmoaie dintru-ntâi în dulceaţă. (EM. GÎRLEANU) 


A privi peste umăr = A nu urmări cu atenţie; a 
desconsidera pe cineva prin dezinteres sau dispreţ: 

Ioana se apropie, o apucă de mână și, 
când soră-sa o privi peste umăr, clătină încet 


din cap. (MARCEL SECUI) 


PESTI 
Cât pesteşte apa pe streașină (sau în ciur) = 
(Foarte) puţin timp: 

Cât pestește apa pe streașină şi cât 
pesteşte apa în ciur, atâta să pestească băiatul 


sau fata. (SIMION FLOREA MARIAN) 


PESTRIŢ, -Ă 

A fi pestriţ (sau negru) la maţe (ori pe cerul 
gurii) sau a avea (sau a fi cu) maţe pestriţe 
(sau, rar, cu oase) pestriţe sau a avea maţe 
pestriţe = A fi rău la suflet: 


Dictionar de expresii româneşti în contexte (DERC) O— R 
Volumul al II-lea 


Pe Domnul X îl bănui că e grozav de 
pestriț la mațe şi ține minte unde l-a ars, fără să-i 
pese nici de adevăr, nici de artă — nici măcar de 
arta românească. (PAUL ZARIFOPOL) 

Negru catran la maţe, Conea ăsta nu s-a 
putut învoi cu nimeni pe lume, nici cu ai lui, nici 
cu ai Măriei. (ION LAZU) 


PEŞCHEŞ 
A da (sau a duce) (pe cineva) peşcheş = A 
preda (pe cineva) prins; a preda (pe cineva) 
duşmanului: 

Turcii vin grămadă, claie,/ Capul tău să 
mi fi-l taie/ Și să-l ducă pe tipsie/ De peşcheş 
la-mpărăție. (V ASILE ALECSANDRI) 

[...] dar, când să puie piciorul pe 
pământ liber, iată că-i ajung oamenii lui 
Tebedelen şi-i duc peşcheş îndărăt la Ianina. 
(ON GHICA) 

— Stiam, ştiam că n-o să mă lăsaţi. Vreți 
să mă ţineţi cu voi, să mă daţi peșcheş 


neamțului... (GIB I. MIHĂESCU) 


PEŞTE 
A da la peşte (Arg.) = a) (D. bărbaţi) A acosta o 
femeie: 

— Și ce făceau? — Ce să facă? Ședeau la 
umbră și dădeau la peşte... (EUGEN BARBU) 


b) (În limbajul marinarilor) A vomita: 


Pe punte cu americanca, dam la peşte! 
(VASILE FARAGO) 


A fi cu borşul la foc şi cu peştele în iaz (Pop.) 
= A promite un lucru care nu poate fi realizat; a 
se lăuda înainte de reuşită: 

Și mă gândesc că de multe ori vrem să 
avem şi borşul pe foc, dar şi peştele în iaz. 
(http://soringrumazescu.ro/) 


A fi tot o mâncare de peşte. v. mâncare. 

A se simţi (sau a trăi, a o duce etc.) ca peştele 
în apă = A trăi bine, a se simți în largul său; a-i 
merge bine: 

Aceste personaje se simt în elementul 
lor, ca peştele în apă, numai şi numai în spaţiile 
neutre şi impersonale ale existenţei publice [|...] 
(I. L. CARAGIALE) 

Mă simt ca peştele în apă la Colocviul de 
la Alba lulia dedicat romanului, unde s-a vorbit 
despre „condiția umană și poveştile ei în romanul 
românesc contemporan”. (AURA CHRISTI) 

Oricine ar sta acolo-n veac, de chinuri 
nu scapă,/ Ar trăi ca peştele-n apă. (MIHAIL 
SADOVEANU) 


A se uita ca mâţa la peşte (sau ca pisica în 
tigaie). v. mâţă. 


A se zbate ca peştele pe uscat (sau ca musca în 
pânza păianjenului). v. zbate. 


A tăcea ca peştele (sau ca un pește)= A nu 
spune nicio vorbă, a nu scoate un cuvânt, a 
păstra tăcere completă: 

Dară fiindcă nimeni nu m-a întrebat, 
iacă tac și eu din gură ca un pește, şi nu mai zic 
nimănui nici pis! (P. ISPIRESCU) 

Atunci mezinul se vâră iute în horn şi, 
sprijinit cu picioarele de prichiciu și cu nasul de 
funingine, tace ca peștele şi tremură ca varga de 
frică. (ON CREANGĂ) 


A trăi (sau a o duce, a se zbate etc.) ca peştele 
pe uscat = A duce o viață foarte grea; a face 
eforturi disperate (şi zadarnice): 

Ce-i faci tu foamei? că sârbul nu putea 
dormi. Se bătea ca peştele pe uscat, şi nu putea 
să închidă niciun ochi măcar. (P. ISPIRESCU) 

Mă zbat şi mă frământ ca peştele pe 
uscat. (ION LĂNCRĂNIAN) 


Asta-i altă mâncare de peşte. v. mâncare. 
Când o prinde mâţa peşte şi coada la urs o creşte 


sau când o face ursul coadă şi prepeliţa noadă ori 
când se va vedea ursul cu cercei umblând după 


Vasile ILINCAN 


miei, lupul cu cimpoi umblând după oi ori când oi 
vedea ursul în doi craci, văcar după vaci. v. urs. 


Cât ai zice peşte = Foarte repede, într-o clipă: 
Își lăsase capul pe umăr şi adormi cât ai 
zice pește. (ZAHARIA STANCU) 
Cât ai zice pește l-am prins. (ION VINEA) 


PETIC 

A bate (sau a freca, a croi, a flocăi pe cineva) de-i 
merg (sau să-i meargă) fulgii (sau peticele, colbul, 
untul). v. fulg. 


A nu se mai ţine petic de petic (sau zdreanţă 
de zdreanţă), a nu se ţine pe (sau în) spate = 
(Se spune despre) haine foarte zdrențuite: 

Nu aveau haine, toate li se rupsese, de 
nu se mai ţineau petec de petec. (|. POP- 
RETEGANUL) 

Cămaşa ... nu se mai poate ținea petec 


de petec. (MIHAIL SADOVEANU) 


A pune peticul (la ceva) (Rar) = A găsi o soluție 
de moment pentru a ieşi din încurcătură: 

Totdeauna când se ivește (pe scenă) câte 
un incident neprevăzut, Milo [...] „ştie să-i puie 
petecul”. (H. TIKTIN) 


A-i curge peticele. v. curge. 


A-i merge (cuiva) peticele = Se spune pentru a 
arăta că o acţiune se desfăşoară foarte intens: 
Zâna, cam cu chef cum era, au început 
deodată să joace, şi unde nu juca şi juca de-i 
mergea petecele. (|. G. SBIERA) 
Înșfacă iedul de urechi și-l flocăiește şi-l 
jumulește... de-i merg petecile. ION CREANGĂ) 


A-şi cunoaşte peticul (Rar) = A şti ceea ce i se 
cuvine; a-şi cunoaşte slăbiciunile, defectele: 

Eu sunt fecior sărac... și nu mă potrivesc 
cu un cal împărătesc! Îmi cunosc eu petecul. 


(GHEORGHE CĂTANĂ) 

A-şi da în petic (ca tiganul) = A-şi da pe faţă, 
a-şi arăta, fără voie, anumite cusururi, vicii; 
(fam.) a-şi trăda lipsa de valoare: 

Mă miram eu să nu-ţi dai în petec. 
(CALISTRAT HOGAŞ) 

[VERIGESCU:] Ursul nu joacă de 
bunăvoie. [PALATI:] Cu toate acestea tot îşi dă 
în petic. (IOAN M. BUJOREANU) 

Îmi amintesc că o cunoştinţă m-a chemat 
odată să-i văd nepotul, prilej cu care mi-am dat 
complet în petic. Când am văzut copilul, m-am 
speriat cât era de urâţel. (OCTAVIAN PALER) 


A-şi găsi (sau, înv., a-şi nimeri) sacul (sau gaura) 
peticul = Se spune dispreţuitor sau ironic, pentru a 
arăta potrivirea dintre doi oameni, dintre două 
lucruri etc. fără valoare, fără importanţă: 

Baba bătrână nu se teme de vorba 
groasă. Lumea piere, baba se peaptănă. În 
sfârşit, mângăie-te la necazuri, gândind că sacul 
și-a găsit petecul, și roagă-te zi şi noapte să-ți 
deie Dumnezeu mintea moldovanului — cea de 


pe urmă. (C. NEGRUZZI) 


Gură (sau limbă) de petice (Rar) = Se spune 
despre o persoană care vorbeşte mult: 

Gura lui de petece... nu se sfiește să 
trădeze şi cele mai sfinte amiciții. (STUDII şi 
CERCETĂRI de LINGVISTICĂ, 1969) 


Și-a găsit sacul peticul sau cum e sacul așa-i și 
peticul (sau cârpala) = Se zice despre doi inşi 
care au cam aceleaşi cusururi: 

Prin urmare, două refrenuri demne de 
auzit, fiindcă se potrivesc unul cu altul şi fiindcă 
şi-a găsit sacul peticul. (AL. MACEDONSKI) 

Precum am mai zis, adică:/ Cum e 
sacul, și peticul./ Și/ Cum e tingirea, şi capacul. 
(ANTON PANN) 


PETICI 
A-i petici cojocul (cuiva) (Fam.) = A bate foarte 
tare pe cineva: 

Cum, nu eşti Pipăruș, ai zis,/ Că ești, o, 
bată-te norocul!/ Eram să-ţi petecesc cojocul! 
(G. COŞBUC) 


Dictionar de expresii româneşti în contexte (DERC) O— R 
Volumul al II-lea 


PETREC 
A-şi face capului petrec = A-şi face singur 
necazuri, neplăceri: 

Nu-mi fă capului petrec,/ Dacă-mi fuse 
prui |(reg.) prost] şi sec. (D. UDRESCU) 


A face pitrec (Plut.) = A conduce o plută în trei 
oameni, în loc de doi: 

„„„Un Subiect anchetat spunea că atunci 
când plutele merg până la Galaţi se face pitrec, 
adică plutele sunt conduse pe Siret nu de doi 
ingi, ci de trei [...] (STUDII şi CERCETĂRI 
ȘTIINȚIFICE. FILOLOGIE, vol. 7-8, 1956) 


PETRECANIE 
A face (sau, rar, a vedea) de petrecanie unui 
lucru = A nimici, a distruge; a da gata (ceva): 
Chimiţă 
cincizeci de mii de franci cărora le-a văzut iute, 
iute de petrecanie. (AL. VLAHUȚĂ) 
Se duce la pastramagiul din colț. „la să 


n-a moştenit decât vreo 


vedem, vericule, cum ti-e marfa, că nu mai dau 
pe la cutare”... Ia o feliuță, îi face de petrecanie. 


(BARBU DELAVRANCEA) 


A i se face (cuiva) de petrecanie = A-i veni 
(cuiva) pofta să se bage singur în primejdie (de 
moarte); a(-şi) căuta moartea (cu lumânarea); a 
omorî, a ucide (pe cineva): 

Să puie mâna pe hoț, spre a-i face de 
petrecanie. (P. ISPIRESCU) 

Dară fiind rodul pântecelui său, îi fu 
milă să-i facă de petrecanie. (IDEM) 

Şi voi vă supăraţi că i-am făcut de 
petrecanie în loc să săriţi cu toţii s-o scuipaţi, 
aşa moartă, că ea de bine şi de huzureală a 
venit, să nu ne lase nouă pământul şi să-l dea la 


ciocoii ei... (LIVIU REBREANU) 


A-şi face de petrecanie = A se sinucide: 
Ori îţi faci de petrecanie cu el, ori de 
mine. (|. OPRIŞAN) 

PETRECE 
A petrece ceva din mână în mână = A trece 
ceva de la unul la altul: 

Ca să mai uite de aste valuri Lumești, 
petrec din mână-n mână câte-un ulcior de 


rachiu. (ŞEZĂTOAREA, IV) 


A-şi petrece ochii = A-şi plimba privirea asupra 
unor lucruri, fiinţe etc.: 

[...] îşi petrecea ochii la toţi, pe rând. 
(CEZAR PETRESCU) 

Petrec cu ochii-ntreaga carte/ Și cu 
privirea mea umilă/ Comorile eternei arte/ Le 
văd pe fiecare filă... (OCTAVIAN GOGA) 


A se petrece din viaţă (sau a se petrece din 
lume) (Îvp.; fig.) = A muri: 

Valeriu Ruba s-a petrecut în dimineaţa 
de luni, 25 august 1997. Maria Costin s-a stins 
în prima zi a Săptămânii Mari [...] (RADU 
SERGIU RUBA) 


A se petrece din lumea noastră (sau din 
această lume) = A muri: 
Raluca, nevasta pădurarului Neculai, „cu 


_» 


ochi adânci şi suflet de pară”, s-a petrecut de mult 
din această lume, fiind plânsă cu egală emoție de 
soțul său [...] (POMPILIU MARCEA) 

Vă 
această lume purtând mireasma voastră unică, 


mai adăugă el. (GH. VÎRTOSU) 


sunt recunoscător că părăsesc 


A petrece (pe cineva sau ceva) cu ochii (sau, 
rar, cu ochiul, din ochi) sau cu privirea (ori cu 
privirile) sau (înv.) cu vederea = A urmări cu 
privirea pe cineva care pleacă, trece, se 
îndepărtează de ceva; a observa: 

Ca într-o înfiorare, Tudor îi petrecu pe toți cu 
privirea-i scăpărătoare. (MIHAIL SADOVEANU) 

Ea pleacă, eu mă fac că plec,/ Dar stau 
acolo și-o petrec/ Cu ochii cât e zarea. (G. 
COŞBUC) 

Cântă păsărica-n iarbă,/ Trece badea, 
nu mă-ntreabă/ Pare că nu i-am fost dragă;/ Da 


Vasile ILINCAN 


eu încă nu-l întreb,/ Numai cu ochii-l petrec. 
(JARNIK-BÎRSEANU) 


A(-şi) petrece (ceva) în (ori prin) minte (sau, 
rar, în amintire) = A(-şi) reconstitui în minte 
trecutul, a depăna în gând firul amintirilor; a(-şi) 
aduce aminte: 

Departe sunt de tine şi singur lângă foc,/ 
Petrec în minte viața-mi lipsită de noroc. 
(MIHAI EMINESCU) 

Poetul petrece în amintirea sa aceste 
fapte și aceste icoane ale trecutului. (MIHAIL 
SADOVEANU) 


A(-şi) petrece noaptea (undeva) = A rămâne 
(undeva) peste noapte pentru a dormi: 

Să-ţi petreci noaptea asta în casa mea 
ca să te odihneşti. (|. L. CARAGIALE) 

Căruţele sosesc la târla sau la stâna 
unde vânătorii au să petreacă noaptea. (AL. 
ODOBESCU) 


A petrece (sau a trăi) ca găina la moară (sau 
morarului) = A trăi în belşug: 

Ei, cui nu i-ar plăcea să trăiască mereu ca 
găina la moară şi ca popa la zile mari? Dar nu 
merge; mai sunt şi altele [...] (MIHAI EMINESCU) 

Cui nu-i place să trăiască ca găina la 
moară? (|. C. HINȚESCU) 

Stă pe maldăr. Trăieşte din belşug, 
boiereşte, domneşte, ca găina la moară, a fi la gură 
de cuptor. (DIN VIAŢA POPORULUI ROMÂN, 
1928) 


PETRECERE 
A face de petrecere (cuiva) (Înv.) = A face pe 
cineva să se distreze, să se înveselească: 

Dragii mei, iertați-mă, uitasem că sunt 
aici ca să fac de petrecere. (D. BOLINTINEANU) 


A fi om de petrecere = A fi vesel, amuzant, 
antrenant într-o societate reunită pentru a se 
distra, pentru a chefui: 

Era un om de petrecere. (MIHAIL 
SADOVEANU) 

A pica în petrecere (Reg.) = A da de o mare 
neplăcere, de un necaz etc.: 
de 


gâlceavă mai veche când conu’ Jean a picat 


Certurile  de-acuma sunt la o 
pe-acasă într-o petrecere de-a ofițerului cu nişte 


târfe. (NINA CERANU) 


Petrecere frumoasă! = Formulă prin care i se 
urează cuiva, de obicei la despărțire, să petreacă 
în mod plăcut un anumit timp: 

Îți urez petrecere frumoasă în timpul 
verii. (|. L. CARAGIALE) 

— Numai Să băgaţi de seamă să nu vă 
răstoarne că-s hodiniţi şi buieştrii... Petrecere 
bună! (LIVIU REBREANU) 


PEŢȚITOR 
Să (ne) şadă peţitorii = Formulă glumeață cu care 
un musafir este invitat să ia loc sau să (mai) stea: 

— Gătit, cinstite părinte; poftim de ne 
blagosloviţi casa şi masa şi poftim de mai şedeți, 
să ne șadă pețitorii. (ION CREANGĂ) 

Când intri în o casă cu fete, trebuie să 
stai jos cât de puțin, ca să şadă pețitorii. 
(ŞEZĂTOAREA, II) 


PIATRĂ 

(A fi) piatră de moară în casă (sau piatra rea 
din casă) (Fam.) = A fi fată bătrână, nemăritată, 
considerată ca o povară la casa părinților: 

Pentru babă, fata moşneagului era 
piatră de moară în casă; iar fata ei — busuioc de 
pus la icoane. (ION CREANGĂ) 

Și ea se simțea streină, împresurată de 
ostilităţi, piatră în casă. (CEZAR PETRESCU) 


(A fi) tare (sau sănătos ca piatra) = (A fi) 
foarte sănătos şi rezistent: 

Ai să fii veselă şi sănătoasă ca piatra. 
(P. ISPIRESCU) 

Cine e cu Dumnezeu e un om puternic şi 
trebuie să se educe să fie tare ca piatra, dar nu cu 
inima de piatră, ci tare ca piatra, aşa cum i-a zis 
Mântuitorul lui Petru [...] (VICTORITA DUȚU) 


Dictionar de expresii românesti în contexte (DERC) O— R 
Volumul al II-lea 


(Frig sau) ger de crapă pietrele = Ger foarte 
mare: 

Ridice viscolul nămeții până la ştreşini. 
Apele să îngheţe tun. Treaba lor! Hagiul nu vrea 
să ştie de crapă pietrile la gerul Bobotezei, nici 
dacă în iulie turbează cânii de căldură. 
(BARBU DELAVRANCEA) 

Afară e un ger de crapă pietrele, dar în 
odaie e cald, şi copilul asudat, obosit de atâta 
joc, iese pe prispă să bea o înghițitură, două, de 
apă. (SORIN TITEL) 


A aduce (sau a scoate, a stoarce etc.) (ceva) 
(şi) din piatră seacă = A realiza, a obține ceva 
cu orice preț, depunând toate eforturile, trecând 
peste toate greutățile: 

— Doamne, moşule, de nu mi-a aduce 
sluga mea sălăți de aceste şi din piatra seacă, 
mare lucru să fie! (ION CREANGĂ) 

Mircea era scund, durduliu [...] şi sanguin, 
foarte volubil şi mâncăcios, cu puţin succes la femei, 
practic, pus pe afaceri, în stare să scoată bani din 
piatră seacă [...] (RADU MĂRCULESCU) 


A arunca cu piatra (sau cu pietre) (în cineva) 
= A defăima pe cineva: 

Nu, domnule, nu eu, cea dintâi, voi 
arunca piatra asupra  Băiatului 


(LAURENȚIU FULGA) 
Nu aruncați cu pietre înainte de a şti exact 


meu. 


despre ce este vorba. (http://www.ziare.com/) 


A arunca prima piatră (sau a arunca primul 
piatra) = A provoca un conflict, a fi sigur că 
numai ceilalți oameni au păcate: 

Cine nu a păcătuit să arunce primul 
piatra! continuă Zyraxes, enervându-l pe Vlad 
cu dreptatea sa blândă, potrivită parcă altor 
vremi. (VASILE LUPAŞC) 


A avea (sau a i se pune, a-i sta cuiva ca) o 
piatră pe inimă = A avea un mare necaz; a fi 
foarte îngrijorat: 

Îți stă așa, ca o piatră pe inimă, o 
săgeată deasupra capului, că ştii că are nevoie 
de operaţie. (https://www .hotnews.ro/) 

A avea inimă de piatră = A fi foarte crud, nemilos: 
Ea are ochii mari,/ Ea are gura mică 
[...] / Și două braţe moi,/ Și-o inimă de piatră. 
(G. TOPÎRCEANU) 
Eu Sunt dragostea ta cea mai mare, iar 
tu nu ai o inimă de piatră, ca să faci aşa ceva. 


(PAULA SĂCUI) 


A călca (sau a umbla) din piatră-n-piatră = A 
face orice pentru a obţine ceva: 

De-ai călca din piatră-n piatră,/ Din 
străin nu-i face tată. (JARNIK-BÎRSEANU) 


A fi de piatră = A fi nesimţitor: 

Și tot acolo adormiră, fără să se mişte, parc-ar 
fifost de piatră. (BARBU DELAVRANCEA) 

— Însă oricum, nu-i de piatră inima 
omului, şi mătuşa Mărioara tare mai suspina, 


săraca! (MIHAIL SADOVEANU) 


A i se lua (sau a (i se) ridica) (cuiva) o piatră 
(de moară) de pe inimă (sau cuget ori suflet 
etc.) = A scăpa de o grijă, de o durere, de o 
suferinţă chinuitoare: 

Vestea izgonirii jandarmilor se răspândi 
repede dintr-un capăt la altul al satului, împrăştiind 
o bucurie, parcă tuturor li s-ar fi ridicat o piatră de 
pe inimă. (LIVIU REBREANU) 

Se străduise mult să-i intre în voie şi, 
acum că reuşise întrucâtva, simțea că-şi ia o 
piatră de pe inimă. (GH. VÎRTOSU) 

Ce să spun, mi s-a luat o piatră de pe 
inimă când am văzut că ginerică nu e negru. 
(DAN LUNGU) 

I se ridică o piatră de pe inimă; se 
simțea scăpată; nici Mandrea nu putea spune 
nimic, nici Eminescu nu putea crede nimic. 


(EUGEN LOVINESCU) 


A nu (mai) lăsa nici piatră pe (sau peste) piatră 
(D. aşezări, construcţii) = A distruge complet: 
Dacă nu predaţi imediat armele, va veni 
poporul adunat în jurul Blajului şi nu va rămâne 
nici piatră pe piatră din cazarmă. (ANUARUL 


Vasile ILINCAN 


INSTITUTULUI de ISTORIE şi ARHEOLOGIE 
CLUJ-NAPOCA, vol. 28, 1987) 


A nu (mai) rămâne (sau fi, sta) ori a nu se 
(mai) ţine etc. (nici) piatră pe piatră (din 
ceva) sau (reg.) a se alege piatra şi uscata (de 
ceva sau de cineva) = A se distruge complet, a 
nu mai rămâne nimic din ceva sau din cineva: 

lisus a zis: Vezi aceste mari clădiri? Nu 
va rămâne piatră peste piatră să nu se 
risipească. (BIBLIA) 

Dar geana de foc ca un blăstăm din 
veac în veac aleargă sub streşini, până ce din 
palatul străvechi n-a mai rămas piatră peste 
piatră. (D. ANGHEL) 

Nu va mai sta piatră pe piatră în 
spurcatul lui pământ și unde îşi ține acum capul îi 
voi așeza picioarele. (MIHAIL SADOVEANU) 


A număra (sau a bate) pietrele (sau pavelele). 
v. număra. 


A pune cea dintâi piatră = A începe o acţiune, 
o lucrare etc.: 

de 
această realizare, anunța, în mesajul de 
deschidere a Camerei din 5/17 decembrie 1865, 


că în ziua de 2 aprilie a anului următor se va 


Alexandru loan Cuza, bucuros 


pune „cea dintâi piatră a gării?” Bucureşti. 
(MIHAIL OPRIȚESCU) 

Când Basarab aşeză cea dintâi piatră la 
clădirea sa, oare bănuia el că-ntr-o zi unul din 
strănepoții săi va exila aci pe unul din 
strănepoții supușilor săi ?... (ALECU RUSSO) 


A ridica (sau a duce) pietre de moară = A face 
lucruri foarte grele, care depăşesc puterile unui om: 
Totuşi, ca totdeauna, ei se aşezară la 
masă absenţi, uitându-se în gol, oftând, parcă ar 
fi trebuit nu să mănânce, ci să ridice pietre de 


moară. (ANA CARTIANU) 


A sparge piatra în palmă = A fi foarte puternic: 
Nu se mai întorc comuniștii, humanoizii 

care au spart piatra între măsele la Bumbeşti- 

Livezeni, nu mai vin mitocanii [...] (DAN STANCA) 

A sta piatră pe capul cuiva = A constitui o 
povară pentru cineva, în casa cuiva: 

Caută-ţi altul. Ce stai piatră pe capul 
nostru. (ZAHARIA STANCU) 


A-şi pune caru-n pietre. v. car. 


Ori (sau când) cu capul de piatră, ori (sau 
când) cu piatra de cap = Se zice când cineva 
este pus într-o situaţie grea, din care, oricum ar 
face, tot rău iese: 

Stăpâne, zise atunci calul, de-acum 
înainte ori cu capul de piatră, ori cu piatra de 
cap, tot atâta-i; fii odată bărbat şi nu-ţi face 
voie rea. (ION CREANGĂ) 

Da rău îi pe ulița d-tale! Nu poți face 
doi paşi făr-a fi... povestea vorbei: când cu 
capul de piatră, când cu piatra de cap. 


(VASILE ALECSANDRI) 


PIAŢĂ 
A face piaţa = a) A cumpăra alimente necesare 
pentru hrana zilnică: 

Bărbaţii făceau piaţa, femeile găteau. 
(AURORA LIICEANU) 


b) (Arg.; lumea interlopă) A fura: 

Nicu Piele era vesel în ziua aia. Ciupise 
niște gologani de cu dimineaţă sau, cum spunea el, 
făcuse piaţa într-un tramvai. (EUGEN BARBU) 


A se certa ca la piaţă (sau ca la ușa cortului). 
v. certa. 


PIC 
(Nici sau niciun) pic de... = Câtuși de puţin, de 
loc, nici urmă de...: 

O ușoară abureală de vânt, în aceeași 
direcţie cu trăsura, nu ne dădea nici un pic de 
răcoare. (G. IBRĂILEANU) 

Noaptea era frumoasă. Pic de nor nu se 
vedea. Din când în când greierii şi prigoriile te 
făceau să-ți mai aduci aminte că trăieşti pe 


lume. (P. ISPIRESCU) 


Dictionar de expresii românesti în contexte (DERC) O— R 
Volumul al II-lea 


A fi (sau a se face) pic de apă (sau de 
năduşeală) = A fi foarte transpirat: 

Eram pic de apă când am ajuns la locul 
de pândă. (MIHAIL SADOVEANU) 

Și vine aşa, şi joacă, şi joacă cu feciorul 
cel mai mare al împăratului celui bătrân, până 
îl face pic de apă, în urmă el cade de pe picioare 
ca mort. (I. POP-RETEGANUL) 


A-i cădea cuiva pic (Reg.) = A-i fi drag, a se 
îndrăgosti brusc de cineva: 

Fetei i-a căzut pic flăcăul. (TUDOR 
PAMFILE) 


Cât e picul = Nicidecum, câtuși de puțin, de loc: 

N-am putut închide ochii cât e picul: în 
rana de-abia astupată parcă prindea să mă 
întepe un ac. (MIHAIL SADOVEANU) 


Fără (niciun) pic de... = Lipsit cu totul de...: 
Sedea la masă fără pic de chef, cu capul 
greu și cu inima necăjită. (GALA GALACTION) 
Faţa ei era atât de slabă... atât de 
schimbată. Pieliţa ei semăna cu batista subțire, 
fără pic de viaţă. (C. NEGRUZZI) 


PICA 

A pica (sau a fi picat) (ca) din cer (ori din lună, 
din nori, din stele etc.) = a) A fi dezorientat, a nu 
şti ce să facă: 

Amu cică era odată într-un sat un 
băetan, care n-avea nici tată, nici mamă și nici 
o rudă; așa era de strein, de parcă era căzut din 
ceriu. (ON CREANGĂ) 


b) A fi rupt de realitatea imediată: 


Sisoe arătă, cu capul, 


spre vârful 
muntelui. De-acolo venise. — Eh! că doar n-ăi fi 
picat din cer..., zâmbi femeia, aruncând o privire-n 
treacăt spre piscul vioriu şi spre poienile cele 
înalte de sub el, care se zăreau d-aici printre nouri 
ca nălucirea unor ostroave din basm [...] (G. 


TOPÎRCEANU) 

c) (Reg. și fam.) A fi singur pe lume, a nu avea 
rude: 

Făr-de fraţi, făr-de surori,/ Parcă sunt 
picat din nori. (POP.) 


d) (Fam.) A veni pe neaşteptate: 

Fata parcă picată din cer şi nu spunea 
nimic. |...] se uitau la tovarăşul Omar Omarovici, 
de parcă acesta ar fi fost nici mai mult, nici mai 
puțin decât un ambasador picat din cer în 
dormitorul meu. (ION D. SÎRBU) 


A pica (sau a cădea) năpaste. v. năpastă. 


A pica (sau a sosi) la fix (sau la țanc) (Arg.) = 
A veni la momentul potrivit: 

Pentru mine, notițele lui Mihai descriu 
perfect realitatea în care mă aflu: cred că „sunt 
un magnet în mişcare şi că atrag ceea ce 
gândesc”, iar cartea de faţă apicat fix la 
momentul potrivit. (PAUL AVRAM) 

Ai picat la fanc, Mitule... Sau, cum se 
zice? Picaşi la țanc! Tocmai când ne pregăteam 
să punem supa-n farfurii şi să umplem paharele! 
(CEZAR GIOSAN) 


A pica (sau a sta) pe cugete. v. cuget. 


A pica cerul pe cineva (Reg.; fam.) = a) A se 
supăra rău: 

Pica cerul pe mine. Copiii ceilalți se jucau, 
iar io [eu] să mă spetesc... (SORIN STOICA) 


b) A rămâne stupefiat: 

Simţea că pică cerul pe capul lui, uite o 
dandana la care nu se gândise. (RODICA 
OJOG-BRAȘOVEANU) 


c) A se simți ruşinat (tare): 

Pe timpul acela erau feciori voinici și 
inimoși, nu ca feciorii din zilele noastre, care, 
când aud de vreo bătălie, socot că pică ceriul pe 
dânșii. (SIMION FLOREA MARIAN) 


A pica de somn (de oboseală, de mers, de beat 
etc.) = A fi foarte obosit sau beat etc.: 


Vasile ILINCAN 


Ilinca îşi frecă ochii cu dosul palmei: 
pica de somn. (ION AGÎRBICEANU) 

Aş vrea să fiu un biet bunic,/ Adus din 
spate şi pitic,/ Să-mi mângâi barba albă;/ Să 
stau la foc, de somn să pic,/ Visând la vremea 
dalbă. (ŞT. O. IOSIF) 

Asemenea Varkăi, Ilinca se topeşte de 
somn, pică de oboseală [...] (DUMITRU MICU) 

Am păzit odată un unchi trei zile şi trei 
nopți în șir, până am picat toți jos de oboseală, 
şi bolnavul nu mai murea. (G. CĂLINESCU) 


A pica în (sau, înv., la) genunchi (înaintea cuiva) 

= A- cădea cuiva în genunchi pentru a se ruga: 
Niciodată nu voi pica la genunchi 

înaintea domnului Hufeland sau înaintea oricui. 


(MIHAIL KOGĂLNICEANU) 


A pica în (sau, înv., la) mâna (sau în palma, în 
mâinile) cuiva = A ajunge în puterea, la discreția 
cuiva: 

De mi-ți mai pica vrodată în mână, 
turbinca are să vă ştie de ştire. ION CREANGĂ) 

Ah! talharul, cum m-a înşalat, zicea 
Tândalâ. Dar las”, că-mi va pica el în palmă! 
(ŞEZĂTOAREA, III) 

Eu la mână ţi-am picat,/ Tu de moarte 
m-ai scăpat./ Când la mână mi-i pica,/ Eu de 
moarte te-oi scăpa. (VASILE ALECSANDRI) 

El îi găzduieşte, îi cântă, îi admiră şi îi 
tânguieşte amar când ei pică în mâna potirei. 


(IDEM) 


A-i pica (cineva) drag = A se îndrăgosti (de cineva): 
Mi-a picat bădița drag. (I. POP- 
RETEGANUL) 
Şi împăratului, Doamne fereşte, i-a 
alunecat ochii şi i-a picat tare dragă soru-sa. 


(MARIN MARIAN-BĂLAŞA) 


A-i pica (cuiva) bine (ceva) (Reg.; fam.) = A-i 
fi de folos; a-i plăcea, a-i prii: 

Mergem spre cămin, în zona industrială. 
Sanda încă e îmbufnată, nu i-a picat bine gluma 
mea. (DAN LUNGU) 

Probabil a mâncat ceva care nu i-a 


picat bine, noroc că a vomat, a scos tot ce avea 

în stomăcel, sărăcuţul, a zis ea în bucătărie, la 


cafea. (DAN COMAN) 


A-i pica (cuiva) carte (sau hârtie) (Reg.) = A 
primi o scrisoare, o adresă etc.: 

Na, mândruţo, vin” şi bea,/ Că mai mult 
nu mi-i vedea,/ C-a venit o carte iute,/ Să mă duc 
între regute [redute]. (JARNIK-BÎRSEANU) 


A-i pica (cuiva) ceva în (sau pe, la) mână (sau 
mâini) sau a pica ceva în mână (sau mâinile) 
cuiva (Înv.; fam.) = A ajunge în posesia sau la 
îndemâna cuiva: 

În mână-i ce pică,/ Sparge tot şi strică. 
(ANTON PANN) 

Citea pe nerăsuflate orice carte îi pica 


în mână. (G. CĂLINESCU) 


A-i pica (cuiva) cineva în (sau, pe, reg., la) 
mână (sau mâini, reg., palmă, palme) sau a 
pica cineva în (sau pe, reg., la) mâna (sau, reg., 
mâinile, palma, palmele) cuiva = A ajunge la 
discreţia sau în puterea cuiva; a prinde: 

De mi-ți mai pica vrodată în mână, 
turbinca are să vă ştie de ştire. (ION CREANGĂ) 

Eu la mâna-ți am picat,/ Tu de moarte 
m-ai scăpat. (VASILE ALECSANDRI) 

Ah! talharul, cum m-a înșalat, zicea 
Tândală. Dar las că-mi va pica el în palmă. 
(ŞEZĂTOAREA, III) 


A-i pica (cuiva) greu (sau rău) (la stomac) 
ceva (Înv.) = a) A avea o indigestie: 

Dacă îţi cade greu la stomac mâncarea, vei 
avea un tratament potrivit. (http://www.eva.ro/sanatate/) 


b) A avea dificultăţi: a nu-i conveni ceva: 
De fapt, 


„cotitură ”, avea discuţii cu Tudor seara, îi părea 


Burculeţ trăia cinstit o 


bine că e revoluție şi le mai pică şi rău la stomac 


unora, chiar lui [...] (MARIN SORESCU) 


A-i pica (cuiva) mucul (sau mucii) undeva ori 
la cineva. v. muc. 


A-i pica (cuiva) steaua = a) A-i merge cuiva rău: 


Dictionar de expresii românesti în contexte (DERC) O— R 
Volumul al II-lea 


Cine strică casa-i rău,/ Şi îl bate 
Dumnezeu;/ Cine strică dragostea,/ De mult i-a 
picat steauà! (TUDOR PAMFILE) 


b) A muri: 
N-a putut ca să-l mai scoale, steaua 
dacă i-a murit. (ANTON PANN) 


A-i pica (sau a-i cădea cuiva) para (mălăiaţă) 
în gură. v. pară. 


A-i pica (sau a-i curge) mucul (sau mucii) 
după cineva. v. muc. 


A-i pica (sau a-i cădea) cuiva fisa (Fam.) = A 
înţelege repede despre ce este vorba: 

Asta era, mi-a picat fisa — femeia aia, 
căreia nu mai apucase să-i recite versurile lui! 
Nenorocita aia purta toată vina. (CRISTINA 
NEMEROVSCHI) 

Abia mult mai târziu mi-a căzut fisa, 
după ce am renunțat la colaborarea cu Dan 
Chişu. (NICOLAE COVACI) 


A-i pica cuiva mură în gură. v. mură. 


A-i pica faţa (Arg.) = A rămâne mut de uimire, 
surprins, stupefiat: 

Când ne-a văzut apărând, lui Vasi, 
colegul meu de apartament, i-a picat faţa. 
(ADRIAN $CHIOP) 

Lui Mihai 
(https://www.stiricurate.ro/) 


Stratan i-a picat faţa... 


Dacă nu curge, pică. v. curge. 


Frumoasă (sau, rar, frumușică) de pică = 
Frumoasă de n-are pereche, neînchipuit de 
frumoasă, ruptă din soare, frumoasă coz: 

Trana — șireata! — frumușică de pica, cu 
gropițe la colțurile gurei, dar cu chipul încă de 
copil, îi arunca priviri ce-l înnebuneau. (AL. 
MACEDONSKI) 

Tatăl lui 
frumoasă de pica şi tânără şi fragedă ca un 


boboc de trandafir. (P. ISPIRESCU) 


Meleagru avea o fată... 

Neica-şi are ibovnică,/ Și e frumoasă de 
pică. (POP.) 


Nu i-a picat încă cașul de la gură. v. caș. 


Pică de coaptă = Lucru din cale afară de 
exagerat, minciună prea evidentă: 

Când se uită moș Nichifor la belciug, 
bărdița nicăieri! — Apoi toate-au fost cum au 
fost, zise moș Nichifor, încrețind din sprâncene 
și oțărându-se, dar asta pică de coaptă. ION 
CREANGĂ) 


PICAT, -Ă 

Picat din cer (sau soare) = Foarte frumos: 
Frumos, picat din soare. (IULIU A. 

ZANNE) 


PICĂ 

A avea (sau a prinde) pică (pe cineva sau asupra 
cuiva) sau a purta pică cuiva = A avea necaz pe 
cineva, a purta vrăjmăşie cuiva; a invidia: 

Călugării au pică pe el, fiindcă e viclean 
şi pizmătareț. (DAMIAN STĂNOIU) 

Prin această faptă Ercule ajunse şi el să 
fie fără de moarte, ca zeii, şi [Junona] prinse și 
mai multă pică pe dânsul. (P. ISPIRESCU) 

Soția lui Keleu prinse pică asupra 
mamei Demetre. (AL. ODOBESCU) 

Da, el putea, era în stare să care poveri, 
putea s-o „care” şi pe „ea”, doamna aceasta 
nepoftită, din colonii. Căreia el nu-i purta, 
evident pică. Ha, el nu era făcut să poarte pică 
nimănui, nu avea „organ”, nu avea talent 
pentru aceasta! (NICOLAE BREBAN) 


PICĂTURĂ 

A se strecura (sau a scăpa) ca printre picături = 

A ieşi cu mare greutate dintr-o situaţie neplăcută: 
Scăpat ca printre picături, am stat fugit şi 

ascuns prin Moldova. (MARIN RADU MOCANU) 


Vasile ILINCAN 


A semăna (cu cineva) ca două picături de apă 
= A se asemăna perfect cu cineva: 

Cum era copilul împărătesei era şi al 
roabei. Semănau, cum se zice, ca două picături 
de apă. (P. ISPIRESCU) 

Spre răsărit, trei icoane muscăleşti, roşii 
ca para focului. Toţi sfinţii se aseamănă ca două 
picături de apă. (BARBU DELAVRANCEA) 

[...] am băgat de seamă că băiatul 
seamănă cu Pătru, cu tătâne-său, ca două 
picături de apă. (ON LĂNCRĂNIJAN) 


Până la ultima picătură de sânge = Până la moarte: 
Abia revenit în ţară imediat după 
Rațiu definiţie 


emoționant de exactă a democraţiei: „Voi lupta 


Revoluţie, Ion dădea o 
până la ultima picătură de sânge ca să ai 
dreptul la un punct de vedere diferit de al meu.” 


(AURA CHRISTI) 


PICĂȚEL, -EA, -ICĂ 
(Nostim și) cu picăţele (Gmţ.; d. oameni) = Plin 
de haz, atrăgător, picant: 
E nostimă şi cu picățele (l. A. 
BASSARABESCU) 
O demoazelă cu nuri şi cu picățele. 


(CEZAR PETRESCU) 


PICIOR 

(A fi)... în picioare sau din (sau de la) cap 

până în (la) picioare = (A semăna) leit cu...: 
Era chiar mă-sa din cap până în 

picioare. (IULIU A. ZANNE) 


(A fi, a se afla, a se pune) pe picior de pace 
(sau de război) = (A fi sau a se pune) în stare de 
(pace sau) de război: 

Avea şi o armată pe picior de război. 


(CEZAR PETRESCU) 
Obiectivul principal al războiului 
economic este neutralizarea eforturilor 


adversarului de mobilizare a economiei şi de 
trecerea ei pe picior de război. (CONSTANTIN 
MANEA, MARIAN MOŞNEAGU) 

A avea picioare de lemn (sau de gumă) = a) A 
merge greu, a se deplasa prea încet: 

Mi-e jenă să mă vadă vreun vecin. Aşa 
şi cu mersul, parcă aş avea picioare din lemn, 
sunt rigide la păşit, nu e mersul acela firesc un 
pic flexat. (https://www.romedic.ro/) 


Alunec, parcă aş avea picioare de gumă. 


(CIPRIAN VESTEMEAN) 


b) A fi leneş: 

Băiatul cu punga îl urmează pe celălalt 
fără prea mare tragere de inimă, parcă ar avea 
picioare de gumă. (DANIELA RAȚIU) 


A bate din picior. v. bate. 


A boli (sau a duce boala) pe picioare = A fi 
bolnav (uşor) fără a zăcea la pat: 

De frică și de griji bolea pe picioare. 
(BARBU DELAVRANCEA) 


A cădea (sau a se arunca) la picioarele cuiva 
(sau a săruta picioarele cuiva) = A se prosterna 
în fața cuiva, implorând iertare, milă sau semn 
de respect; a se ruga de cineva, a se umili 
înaintea cuiva: 

Deci nu ne mai rămâne decât să cădem 
la picioarele mărinimoșilor învingători, care or 
să ne ierte dacă îi vom ruga frumos... (LIVIU 
REBREANU) 

— Îți mulțumesc, răspunse figanul, şi-ţi 
sărut picioarele, mânile, tălpile, spatele şi pe tot 
locul bogdaprosta de ce-mi dăduși [...] (I. POP- 
RETEGANUL) 

Aruncându-i-se la picioare, îi destăinuie 


cine e. (G. CĂLINESCU) 
A cădea în picioare. v. cădea. 


A călca (pe cineva sau ceva) în (sau sub) 
picioare = A zdrobi, a înăbuşi; a umili: 

[GAHIȚA (cu mânie):] Infame!... cum de 
îndrăzneşti să mă calci în picioare, pe mine, care 
te-am învăluit în toate fericirile lumeşti şi te-am 
legănat pe sânul meu ca pe un copil rătăcit în 
calea vieţii?... (VASILE ALECSANDRI) 


Dictionar de expresii românesti în contexte (DERC) O— R 
Volumul al II-lea 


A călca (pe cineva) pe picior = a) A-i face 
semne cuiva să nu facă sau să nu spună ceva: 

În zadar îi trăgeam cu ochiul, în zadar 
făceam semne dându-i cu cotul ori călcându-l pe 
picior, în zadar îi şopteam pe furiş vorba: 
„Lasă-l în ştirea Domnului”, căci el schimba 
mereu la fețe, râdea şi perdea, până ce a perdut 
tot [...] IOAN SLAVICI) 


b) A face sau a spune cuiva ceva supărător. 


A călca cu dreptul înainte (sau cu piciorul 
drept) ori cu stângul (sau cu piciorul stâng). v. 
călca. 


A da cuiva (sau la ceva) cu piciorul = a) A 
refuza, a respinge (pe cineva sau ceva), a sfida 
(pe cineva): 

Au vrut să-l aleagă deputat, dar el a dat 
cu piciorul. (MIHAIL SADOVEANU) 

He, he, fata proastă şi țâfnoasă dă 
norocului cu piciorul. Da” de, om sărac şi cu 
nasul în Sus... Știe Dumnezeu ce face! (BARBU 
DELAVRANCEA) 

Ai dat cu piciorul la avere. (G. M. 
ZAMFIRESCU) 


b) A pierde prilejul de a..., a nu profita de...: 

— Tu nu fi prost şi nu da cu piciorul la 
noroc. (ION LĂNCRĂNIJAN) 

Şi-aş fi dat cu piciorul promovării şi 
tuturor celorlalte inevitabil. 
(ANDREI RUSE) 


Ei bine, o lume întreagă se tot întreabă 


care urmau, 


de luni bune ce s-a întâmplat cu Crin Antonescu 
care a dat cu piciorul la funcția de preşedinte al 
PNL şi al României şi s-a retras într-un 
semianonimat. (http://blogdoman.blogspot.ro/) 


A da din mâini şi din picioare. v. mână. 
A depăna din picioare. v. depăna. 
A dormi (sau a sta, a se culca) de-a picioarele 


(Fam.) = A se culca fiecare la câte un capăt al 
patului, cu picioarele întinse în sens invers: 

Pe tine, jivină de mare valoare,/ Te 
blestem s-adormi de-a-n picioare/ Şi când vei 
cerca să mai scrii vreo sudalmă,/ Să-ţi fete un 
şoarice-n palmă. (G. TOPÎRCEANU) 


A dormi (sau a adormi) în picioare (sau d(e)-a-n 
picioarele) ori umblând, mergând (pe brazdă) = 
A dormi (sau a adormi) stând drept (nu culcat); a fi 
foarte obosit, a pica de somn: 

Putea să adoarmă aici, așa, în picioare. 
(PETRU DUMITRIU) 

Unde mi-l încinse aşa fără de veste o 
poftă de somn, de parcă-i venea să doarmă 


d-a-n picioarele. (SPIRIDON POPESCU) 


(Pex.) A nu-i sta mintea la ceva, a fi absent: 

Ochii lui erau mai totdeauna coperiţi de 
o ceaţă, așa că părea nepăsător pentru tot ce se 
petrece împrejuru-i și că umblă dormind pe 
picioare. (AL. MACEDONSKI) 


A face (sau a căpăta) picioare (Fam.; d. 
obiecte, bunuri) = A dispărea, a fi furat: 

A oftat, spunându-şi în continuare: , lar 
va trebui să o mint pe mama că borcanele „au 
făcut picioare”...” (GH. VÎRTOSU) 

Minunate sfaturi, dar n-ai unde le pune, 
după ce portmoneul a făcut picioare! 
(BASARABIA, vol. 4-6, 1995) 


A fi (sau a sta) pe picior de plecare (ori de 
ducă) = A fi pe punctul de a pleca, a fi pregătit 
de plecare: 
Oamenii, după ce-și încheiară pregătirile... 
stăteau pe picior de plecare. (CAMIL PETRESCU) 
Când cineva mă pisează la telefon spun 
că sunt pe picior de plecare sau că sună cineva 


la uşă [...] (AURORA LIICEANU) 


A fi (sau a sta, a veghea) în picioare = A sta de 
pază, a fi gata oricând de acțiune: 

Tot satul era în picioare de-acum și-n curți 
şi pe uliți era plin de lume. (ION LĂNCRĂNIAN) 


Vasile ILINCAN 


A fi cu piciorul (sau cu un picior) în groapă (şi 
cu unul afară) = A fi foarte bătrân, a fi foarte 
bolnav, a fi aproape de moarte: 

Cărăşel era un pezevenchi și jumătate 
și, măcar că se afla cu un picior în groapă și cu 
altul deasupra, totuşi, nu se lăsa de ghiduşii. 
(ION GRĂMADĂ) 

— Tu, zise împăratul necăjit ălorlalţi, te 
gândești la secături şi nu vezi că eşti cu un 
picior în groapă; (BARBU DELAVRANCEA) 


A fi într-un picior = A fi schimbător: 
Nu te-ncrede în el, că e mereu într-un 


picior. 


A ieşi cu picioarele înainte = A fi mort: 

Ion Iliescu a spus la un moment dat că nu 
va ieşi din politică decât „cu picioarele înainte”. 
(CRISTIAN  PĂTRĂȘCOIU, VLADIMIR 
TISMĂNEANU) 

Noi îl întrebăm pe domnul Ponta: şi cei 
care ies cu picioarele înainte trebuie să plătească 
coplata la ieşirea din spital, sau numai cei care ies 
vii ?, a afirmat Stolojan. (http://www.cotidianul.ro/) 


A împleti din picioare. v. împleti. 


A lega (sau a-i tăia) cuiva mâinile (şi picioarele) 
sau a lega de mâini şi de picioare. v. mână. 


A lua pe cineva (sau a se lua) peste picior (sau 
în picioare) = A-şi bate joc de cineva sau de 
sine însuşi; a persifla pe cineva: 

Iată, că înalta Curie a Republicei 
Literelor mă ia şi peste picior ca pe un intrus, care 
se vâră nepoftit în Templul-Frumosului... Să vezi, 
C-or să mă dee afară! (|. L. CARAGIALE) 

Când ajunse să le spuie că a zis 
broaştei: „Tu să fii logodnica mea”, toți se 
umflară de râs deodată şi începu a-l cam lua 
peste picior cu vorbe în doi peri şi cu glume 
nesărate. (P. ISPIRESCU) 

Văzând noi că ne iau oamenii tot peste 
picior şi pe moş Luca tulburat din cale-afară, 
cum eram în căruţă, ne acoperim peste tot c-un 


fol [...] (ION CREANGĂ) 

Atunci, temându-mă să nu-l deprind 
pisălog, i-am tăiat apa de la moară luându-l 
peste picior. (V. EM. GALAN) 

— Și zi așa, ai?... — Ne iei peste picior?... 
(ION LĂNCRĂNIJAN) 


A merge pe picioarele altuia = A fi protejat sau 
ajutat de cineva: 

Se vede bine că merge pe picioarele 
altuia. (GALA GALACTION) 


A nu-i (mai) sta (cuiva) picioarele (sau a nu-şi 
mai strânge picioarele) = A nu mai sta locului, 
a alerga de colo-colo, a umbla întruna: 

Cât era ziulica de mare nu-și mai 
strângea picioarele; dintr-o parte venea, şi-n 


alta se ducea. (ION CREANGĂ) 


A o lua (sau a o apuca) la (pe) picior sau a-şi 
lua picioarele la spinare (sau pe umeri, la 
umăr) ori a-şi lua uşa-n cap sau în spate 
(Fam.) = A începe să fugă din toate puterile, a 
porni în grabă, a se grăbi foarte tare, a încerca să 
se facă nevăzut prin fugă: 

O luă la picior chinuit de arșița 
crâncenă a gâtlejului. (PETRU DUMITRIU) 

Du-te şi caută-l pe Neicu. Hai, ia-o la 
picior. (FĂNUŞ NEAGU) 

O luară iute la picior. (P. ISPIRESCU) 

— Am înţeles! mi-a spus Dicu. N-ai mai 
avut răbdare şi-ai luat-o la picior!... (ION 
LĂNCRĂNIJAN) 

În timpul acesta lupul îşi luă picioarele 
la spinare şi o tuli spre casa bunicuţei. 
(http://www.gradinapovestilor.ro/) 


A pleca (sau a fugi, a ieşi, a se duce, a se 
întoarce etc.) cu coada între picioare (sau 
între vine). v. coadă. 


A prinde (undeva) picior (Rar) = A intra, a se 
aşeza, a se statornici (undeva): 

Corpul lui Kiel Hassan-paşa trecuse 
Dunărea... şi prinsese picior pe țărmul stâng al 
Dunării. (ION GHICA) 

A pune (pe cineva sau ceva) pe (sau în) 
picioare = a) (Cu privire la lucruri, acțiuni etc.) 
A organiza, a face să meargă, să funcționeze: 

Am pus pe picioare o secție automată de 
prese de ambutisare. (PETRE BARBU) 


b) (D. persoane) A îngriji un bolnav şi a-l însănătoşi: 
După o lună l-am pus pe picioare. Peste 
câteva zile am primit o scrisoare de la bătrân. Mă 
ruga să vin pe la el. (BARBU DELAVRANCEA) 
— De-o săptămână şi ceva n-am mai 
mâncat mâncare cinstită. Chiar mă întrebam 
dacă mai există aşa ceva. Şi acum, cuvioşia ta, 
m-a pus pe picioare. (DANIEL BĂNULESCU) 


A pune ceva sub picior = A desconsidera, a nu 
ține seama de ceva: 

Câte mama mi le-a spus,/ Toate sub 
picior le-am pus. (POP.) 


A pune piciorul (undeva, la cineva) = A păşi, a 
pătrunde undeva pentru prima oară, a frecventa 
pe cineva sau ceva: 

În carul de foc, cum îi zicea el trenului, 
n-a pus piciorul în viaţă; (PAVEL DAN) 

În doi ani n-a pus piciorul afară din 
târg. (V. EM. GALAN) 

Fac puţine vizite şi la teatru încă n-am 
pus piciorul. (VASILE ALECSANDRI) 

Dragă mi-e lelița naltă/ Și la mers cam 
legănată./ Unde ea-și pune piciorul/ Se aprinde 
chiar mohorul. (|. G. BIBICESCU) 


A sări drept (sau ars) în picioare = A se ridica 
brusc din locul care se afla aşezat sau culcat: 

Sări drept în picioare și plecă hotărât. 
(. M. BUJOR) 

Nurorile atunci sar arse în picioare şi 
cele mari încep a tremura ca varga de frică. 
(ION CREANGĂ) 

— Apoi ce să fac, domnule Nusăm? la cam 
ceea ce faci şi dumneata la Botoșani... — Cum 


așa? sări ars evreul. (EUGEN LOVINESCU) 


A sări într-un picior = A se bucura tare, a nu 
mai putea de bucurie: 

Unde ai mai văzut mirese râzând şi 
sărind într-un picior? (NICOLAE GANE) 

Soarele nu mai putea de bucurie, așa june 
cum era, sărea tot într-un picior de bucurie că 


mâine va fi cu nevastă. (|. POP-RETEGANUL) 


A scula (sau a ridica, a pune) în picioare = a) 
A mobiliza: 

[...] şi frații îmi spun, cu spaimă, că-i 
poznă mare cu mătuşa lui moş Andrei: a sculat 
mai tot satul în picioare din pricina pupezei din 
tei; (ON CREANGĂ) 

Casa Herdelea era în picioare, dar fetele 
stăteau ascunse în salon, cu capul în perne şi cu 
degetele în urechi ca să nu audă horcăielile 
animalelor osândite. (LIVIU REBREANU) 

Răcnetele şi strigătele din ograda lui 
Vasile Baciu sculară degrabă în picioare tot 
satul. (IDEM) 

Persida şi Trică şedeau tăcuți şi 
strâmtorați, căci știau, ce-i drept, că de înecat 
nu se vor îneca, dar nici cu faţa curată nu vor 
scăpa după ce au ridicat atâta lume în picioare. 
(IOAN SLAVICI) 


b) A instiga la răscoală. 


A se da după picior (D. încălțăminte) = A se 
modela, a se mula (după formele piciorului): 

Nenorocirea e ca încălțămintea, care te 
bate câtva timp, până se dă după picior. (|. L. 
CARAGIALE) 
A se duce unde-l duc picioarele = A pleca 
oriunde, cât mai departe: 

Da de-acum, să ştiu c-oi vedea târgul 
Iașului curat şi fără jidani! mă duc de-aici... fug 
unde m-or duce picioarele, ca să scap și de Gahiţa, 
și de Iași, şi de Ițic... (VASILE ALECSANDRI) 

Pintea nu putu să creadă decât că e 
Necuratul la mijloc şi nimic nu era mai aproape 
de mintea lui decât gândul să se ridice și să o ia 
fuga încotro îl duc picioarele. (IOAN SLAVICI) 


A se împiedica în picioare. v. împiedica. 


Vasile ILINCAN 


A se pune în cap (şi în picioare sau şi-n cur) 
sau a se pune în creştet (sau în ruptul capului, 
A face 
imposibilul (spre a obţine, a realiza ceva); a 


şi(-n) cruciş şi(-n) curmeziş) = 


încerca prin toate mijloacele să obțină ceva: 
De v-aţi pune-n cap cu toţii,/ Eu aş fi 
primar în sat. (G. COŞBUC) 


A se pune (sau a fi) pe (sau în) picioare = A se 
însănătoşi după o boală lungă; a-şi reveni după o 
grea încercare; (fig.) a se reface din punct de 
vedere material: 

Odihnă îi trebuie şi îngrijire bună şi să vezi 
că în scurt e pe picioare. (MIHAIL SADOVEANU) 

Eu zic bodaprosti lui Dumnezeu că-l văd 
în picioare. Cât am tras cu boala lui — numai 
inima mea ştie. (AL. VLAHUȚĂ) 

Cojocaru lupta încă din greu cu nevoile, 
căci nu se pusese bine pe picioare cu tot 
ajutorul dat de Tudor. (CAMIL PETRESCU) 

Gospodăria s-a pus pe picioare! A prins 
puteri şi s-a mărit! (ON LĂNCRĂNIAN) 


A se scula (sau a se ridica) în picioare = A se 
scula de jos, a se ridica în poziţie verticală: 

Stroe se sculă în picioare și fluieră la 
început ca un semnal. (MARIN PREDA) 

S-au ridicat toți in picioare. (|. L. 
CARAGIALE) 


A se topi (sau a se usca, a zăcea, a pieri, a se 
strânge, a se pierde) pe (sau de pe, din) 
picioare (sau, pop., de-a-n picioarele) = A slăbi 
progresiv, a se prăpădi cu încetul, din pricina 
unor suferinţe fizice sau morale: 

Se topea d-a-n picioarele, bietul împărat, 
să aibă şi el, ca toți oamenii, măcar o stârpitură de 
fecior, dară în deşert. (P. ISPIRESCU) 

[LIONESCU:] [...] Zău, dacă n-ar mai 
fi Vochița şi Domnica m-aș usca pe picioare. (C. 
NEGRUZZI) 

Numai te uşti pe picioare,/ Ca şi floarea 
de cicoare. (JARNIK-BÎRSEANU) 


A sta (sau a rămâne, a fi) în picioare = a) A 
continua să existe, a nu fi infirmat de realitate; a 
continua să fie valabil, aplicabil: 

Să luăm deci bine seama ca, atâta vreme 
Cât rămâne în picioare făgăduinţa intrării în odihna 
Lui, niciunul dintre voi să nu se pomenească venit 
prea târziu. (ANA TĂTAR ANDRAS) 

Probele împotriva lui nu ar sta în 
picioare nici cinci minute dacă ar fi examinate 
de o instanţă britanică. (https://en.bab.la/) 


b) A fi, a rămâne intact, a rămâne în poziţie 
verticală, cu rădăcinile înfipte în pământ: 

El rămase în picioare cu mâna dusă la 
gură, între tatăl său şi mamă-sa, şi, neputând 
gândi nici hotărî nimic, îşi şterse ochii şi se 


depărtă. (DUILIU ZAMFIRESCU) 


A sta (sau a şedea) picior peste picior = a) 
(Fam.) (A şedea într-o poziție comodă) cu o 
parte a piciorului ridicată spre celălalt: 

Și deodată e vioaie, stă picior peste 
picior. (MIHAI EMINESCU) 

Stau pe banchete picior peste picior. 
(GALA GALACTION) 

Stătea picior peste picior şi îl privea pe 
Petru cum îşi scrâşneşte dinţii. (SÎNZIANA 
POPESCU) 


b) (Reg.) (A sta) degeaba; (a fi) fără griji: 
Stai picior peste picior și nu faci nimic 
toată ziua. 


A sta cu picioarele în apă rece (Fam.) = A 
gândi profund: 

Să stai tu cu picioarele în apă rece şase 
săptămâni, ziua şi noaptea, și tot n-ai să pricepi 
nimic. (MARIN PREDA) 


A sta cu picioarele pe pereţi = A sta degeaba: 

Decât ai sta cu picioarele pe pereţi, mai 
bine ai face ordine în casă. 

A trăi pe picior mare = A duce un trai 
costisitor, îmbelşugat; a cheltui mult: 

Rămâne un apartament luxos mobilat, 
poate ceva lichid (nu mare lucru) şi mai ales 
ifosul, pofta, de fapt deprinderea de a trăi pe 
picior mare. (PAUL GEORGESCU) 


Dictionar de expresii românesti în contexte (DERC) O— R 
Volumul al II-lea 


Considerau că intră în obligațiile lor 
sociale de a trăi pe picior mare. (G. CĂLINESCU) 

Două zile mai târziu a lăsat mânăstirea, 
încurcându-se cu o văduvă care trăia pe picior 
mare la moşia ei muncită de peste 200 de brațe. 
(DOINA RUȘTI) 


A trece de pe un picior pe altul = A manifesta 
nerăbdare; a-şi schimba brusc atitudinea într-o 
anumită situație: 

Stătea retras lângă un stâlp, cu mâinile 
în buzunare, oscilând anxios de pe un picior pe 


altul. (RASVAN GÂRLEA) 


A vedea (pe cineva) pe (sau în) picioare = A 
vedea pe cineva sănătos: 

Eu zic bogdaprosti... că-l văd în 
picioare. Cât am tras cu boala lui, numai inima 


mea știe. (AL. VLAHUȚĂ) 


A vorbi (sau a grăi, a scrie etc.) cu picioarele 
(Pfm.) = A vorbi sau a scrie greşit din punct de 
vedere gramatical sau logic: 

Vorbea  gudurându-se. Scria cum 
vorbea. Natural, scria mai mult cu picioarele 


decât cu mâinile. (N. D. COCEA) 


A(-i) pune (sau aşterne, închina, supune etc. 
ceva) la picioare (sau picioarele) cuiva = A 
oferi cuiva un semn de omagiu, de preţuire, de 
supunere etc.: 

Ce pot să-ţi spun eu, decât că-ți pun viața 
mea la picioare? (MIHAIL SADOVEANU) 


A-i pune (cuiva) capul sub picior = A distruge 
pe cineva: 

Și-i de otravă Leana toată/ — Mi-ar pune 
capul sub picior/ Să poată. (G. COȘBUC) 

Și de-o avea vreun ficior,/ Pune-i capul 
sub picior. (JARNIK-BÎRSEANU) 


A-i pune cuiva piciorul în prag = A lua o 

atitudine hotărâtă, a se opune în mod energic: 
Dacă văzu tatăl fetei, împăratul, că fie-sa 

pusese piciorul în prag şi nu voia nici în ruptul 

capului să ia pe altul de bărbat, mi i-a luat 
binişor pe amândoi [...] (P. ISPIRESCU) 

După ce-i pui piciorul în prag şi-i zic: 
„la ascultă, stimabile, ai puţintică răbdare: 
docomentul!” vede mişelul că n-are încotro, 
şi-mi scoate o scrisorică... (|. L. CARAGIALE) 

Azi-mâine vine și Pătru lui Milinton din spital 
şi-o să punem picioru-n prag. (ON LĂNCRĂNIAN) 


A-i 
picioarele, zilele) pe undeva. v. rămâne. 


rămâne cuiva oasele (sau ciolanele, 


A-l scoate (pe cineva) cu picioarele înainte = A-l 
scoate pe năsălie pe cineva pentru a-l înmormânta: 
Încă nu v-aţi dus? Aşteptaţi până vin 
husarii de la Turda să vă scoată cu picioarele 
înainte. (PAVEL DAN) 
E o utopie din care nu-l poți scoate pe 
Poet (decât cu picioarele înainte...). Nu-l 


vindeci. (ION LAZU) 


A-l vedea (pe cineva) cu picioarele înainte = A 
vedea mort pe cineva: 

După scalda şi gătitul mortului, acesta se 
aşază pe masă sau pe laviţă cu picioarele spre uşă, 
gata de plecare, de unde și blestemul cu moartea 
Vedea-te-aș cu picioarele înainte! (ON GHINOIU) 

El şi-a trimis haidamacii după oameni, 
să-i scoată cu forța din casă. Vedea-te-aş și pe 
tine scos din casă odată, cu picioarele înainte! 
(http://www.evz.ro/) 


A-şi bate (sau a-şi rupe) picioarele. v. bate. 
A-şi băga picioarele în ceva. v. băga. 


A-şi face picioarele fuse = A merge repede, 
grăbindu-se: 

Când a auzit una ca asta, şi-a făcut 
picioarele fuse și dus a fost. 


A-şi lua calea în picioare. v. lua. 
A-şi rupe picioarele pentru (ceva, cineva) = A 


depune un efort foarte mare; a umbla mult pentru a 
rezolva o problemă, pentru a îmbunătăți o situaţie: 


Vasile ILINCAN 


Prea puţini lasă televizorul şi Renaultul pentru 
a-şi rupe picioarele în Bucegi. (RADU COSAŞU) 


A-şi tăia (singur) craca (sau creanga) de sub 
picioare = A-şi pune în primejdie situația printr-o 
acţiune necugetată; a-și periclita situaţia: 

Retezând  stuful şi legându-l snopi, 
plaurul se uşura, risca să se scufunde, şi era ca 
şi când şi-ar fi tăiat creanga de sub picioare. 
(MARIN SORESCU) 

Dacă-ți vinzi boii, îți tai creanga de sub 
picioare!... (ION LĂNCRĂNJAN) 

Este un public neavizat, neştiutor. lartă-mă, 
Doamne, pentru ce spun, pentru că pare că mi-aş tăia 
craca de sub picioare. (bttp://www.ziarulmetropolis.ro/) 


Cu coada între picioare = Ruşinat: 

Fuge ca câinele cu coada între picioare. 
(ANTON PANN) 

Bogătaşul ieşi cu coada între picioare. 
(P. ISPIRESCU) 


Cu un picior în groapă (şi cu unul afară) = 
Foarte bătrân, prăpădit; bolnav de moarte: 

E cu un picior în groapă şi cu unul 
afară. (MARIN PREDA) 

Cărăşel era un pezevenchi și jumătate 
și, măcar că se afla cu un picior în groapă și cu 
altul deasupra, totuşi, nu se lăsa de ghiduşii. 
(ION GRĂMADĂ) 


Din cap până în (sau la) picioare = În întregime; 
cu desăvârşire: 
Amândoi călări pe armăsari turceşti şi 


înarmaţi din cap până în picioare. (C. NEGRUZZI) 


E tatăl său (mama sa etc.) în picioare = 
Seamănă întocmai, aidoma cu tatăl său etc.: 
Feţișoara lui... bucăţică ruptă, tată-său 
în picioare. (ION CREANGĂ) 
(Fig.) Ce bujorel de copilă! parcă-i 
primăvara-n picioare... Te întinereşte numai 


cătând la dânsa. (V ASILE ALECSANDRI) 


Frecţie la picior(ul) de lemn (Arg.) = Gest sau 
acţiune inutilă, care nu poate îndrepta o stare de 
fapt, care nu poate ameliora o situație neplăcută: 


120 


Dimineaţa, cafeaua (care e exact frecţia la 
piciorul de lemn — lemn de palisandru, e drept), 
apoi, automat, mâna pe butonul radioului. 
(MIRCEA CĂRTĂRESCU) 

Un român nu consideră că un efort este 
inutil, ci va spune că e frecţie la picior de lemn. 
(FLORENTIN SMARANDACHE) 


Nici (sau niciun) picior de... (sau din...) sau 
nici picior...= (Nici) urmă de..., nici țipenie: 
nimeni, nimic: 

Pădurea e pustie, fără picior de om. 
(CEZAR PETRESCU) 

N-am lăsat picior de turc în Mehedinţi. 
(ION GHICA) 

(Eliptic) Însă toți [să fie goniti]! Toţi pân la 
unul! Niciun om! Niciun picior. (B. P. HASDEU) 


Parcă l-a prins (sau apucat) pe Dumnezeu de 
(un) picior = A avea o bucurie foarte mare: 

— Fireşte că moft, că nu poate pentru ca 
să dea nici patruzeci de milioane, şi dumnealor, 
mă-nțelegi, lucru mare! parc-a apucat pe 
Dumnezeu de-un picior cu rapița, care o să 
poată dumnealor pentru ca să ia două chile la 


pogon... (I. L. CARAGIALE) 


Unde-ți stau picioarele, îţi va sta și capul 
(Formulă de amenințare) = Ți se va tăia capul. 
(Fig.) Vei fi aspru pedepsit: 

Să te duci să-mi aduci herghelia de iepe 
cu armăsarul ei cu tot. căci de nu... unde-ţi stau 
picioarele, îți va sta și capul. (P. ISPIRESCU) 

— Cearcă-mă, măria-ta, şi de nu voi 
răspunde la așteptare, capul să-mi steie unde-mi 
stau picioarele. (NICOLAE GANE) 


PICNI 
A picni (sau a călca) (pe cineva) la coada 
işlicului (ori pe colţul işlicului). v. işlic. 


PICURA 
A picura de somn (sau din picioare) v. pica 
(Îrg.) = A pica de somn; a moțăi: 


Dictionar de expresii românesti în contexte (DERC) O— R 
Volumul al II-lea 


[Judecătorul] picura de somn şi din când în 
când îi asfințeau ochii. (MIHAIL SADOVEANU) 

Mintea lui e plină de poveşti, pe care mi le 
spune seara, până târziu, până ce picur de somn în 
şoapta lor tot mai uşoară. (1. PĂUN-PINCIO) 

Mai bine-i, când afară-i zloată,/ Să stai 
visând la foc, de somn să picuri. (MIHAI 
EMINESCU) 


A-i picura (cuiva) vorbele în ureche (Fig.) = 
A-i vorbi în şoaptă: 

Spune-mi cuvinte foarte vechi/ Nu-mi picura 
vorbe trufaşe-n urechi. (ELENA VĂCĂRESCU) 

[...] vorbe fără înţeles, pe care şi le 
murmură sieşi sau mi le picură ca pe un venin 
de sunete, la ureche, în clipa de dragoste. (ION 
VINEA) 


A-i picura (sau a-i turna cuiva) otravă în 
suflet (Fig.) = A-l amări, a-l jigni, a-i spune 
vorbe grele; a-l învrăjbi: 

— Otrava... otrava e arma femeilor. 
După ce te vei jertfi în slujba binelui nostru, 
când el va fi prins în capcana iubirii, îi torni în 


cupă otravă! (PETRU DEMETRU POPESCU) 
Dacă nu curge, pică (sau picură). v. curge. 


Nici să-l (sau să mă, să ne etc.) picuri cu ceară 
(sau cu lumânarea) (Îcn.) = Cu niciun chip, 
pentru nimic în lume: 

Grigoriţă, care nu mânca iute să-l fi 
picat cu ceară, gustă dintr-un ardei; ardeiul iute 
para focului. (CALISTRAT HOGAŞ) 

Hei, bădiţă Costachi, zic eu în gândul meu, 
dacă mă iai așa, nu-mi scoţi tu vorbulița din gură 
să mă pici şi cu lumânarea. (AL. VLAHUȚĂ) 

[...] părintele Duhu nu se învrednicise 
de o viaţă mai bună; dar se vede că nici poftea 
el una aşa, de vreme ce nu-şi astâmpăra gura 
cătră mai-marii săi măcar să-l fi picat cu 


lumânarea. (ION CREANGĂ) 

PIEDICĂ 
A (se) pune (sau a întinde, înv., a sta, a face) (0) 
piedică (sau piedici) = A împiedica, a (se) crea 
dificultăţi; a se opune (la realizarea unui lucru): 

Face piedecă şi altor pementeni să nu 
vie la moscali. (ION NECULCE) 

Și pentru asta să-i puie piedici? (|. A. 
BASSARABESCU) 

Fără să-i dea răgaz a zice nici cârc! îi puse 
o piedică și-i făcu vânt în cazan. (P. ISPIRESCU) 


A fi piedică cu cineva (Înv.) = A sta în calea 
cuiva; a fi certat cu cineva: 

Era piedică Cantemir Vodă cu Cupăreştii, 
că-l tot pârâe la Poartă. (ION NECULCE) 


PIELE 
A da pielea popii (sau a-şi lăsa pielea pe 
undeva) = A plăti ceva cu viaţa: 

[PAPURĂ:] A apus/... Ce spui? A dat 
pielea popii? Hei!... lume, lume]... toți suntem 
mai mult sau mai puţin muritori. [...] Ca mâine 
îi apune și tu. (VASILE ALECSANDRI) 

Sărmanul... şi el şi-a dat pelea popei, 
opărindu-și gâtu c-un felesean de cafea 
clocotită [...] IDEM) 


A face ceva pe pielea altuia = A face ceva în 
dauna cuiva, obligându-l să suporte el greutăţile 
ŞI neajunsurile; a-şi crea avantaje pe spinarea 
altuia: 

— Acum eşti a mea! Stăi, măi tu, că ţi-o 
fac eu ţie pe piele, femeie fără de inimă ce mi-ai 


fost! (P. ISPIRESCU) 


A face (sau a simţi) pe pielea (lui, ei) = A face 
ceva pe propria răspundere, a suporta consecinţele 
unei fapte; a trăi o anumită experienţă: 

Dar revoluția a fost făcută, dacă nu de 
uvrieri |(înv.) muncitor, lucrător], desigur însă de 
frica lor, şi aceasta au simtit-o straşnic pe pielea 
lor păturile burgheze incriminate de nepricepere 
și apatie politică. (PAUL ZARIFOPOL) 


Vasile ILINCAN 


Partidele de 
liberali şi ţărănişti, au simţit pe pielea lor 
teroarea postcomunistă [...] (DAN TĂPĂLAGĂ) 


istorice, reprezentate 


A fi (sau a trăi) în pielea cuiva = A fi, a se afla 
exact în aceeaşi situaţie cu altcineva: 

N-aș vrea să fiu în pielea lui. (TUDOR 
PAMFILE) 

Zâmbeşte amar: N-aş vrea să fiu în pielea 
doctorului. (GH. JURGEA-NEGRILEŞTI) 


A fi gros la (sau de) obraz ori a fi gros la piele 
(sau cu pielea groasă). v. gros. 


A fi numai piele şi oase (sau a fi numai oase 
înşirate, a-i fluiera cuiva oasele, a avea numai 
sufletul în oase, a-i curge oasele). v. os. 


A-şi vinde scump pielea (sau viața). v. vinde. 


A fi vai şi amar de pielea cuiva = A fi rău 
cuiva, a fi vai de capul lui: 

De-oi veni pe-acolo şi n-oi găsi trebile 
făcute după plac, vai de pielea ta are să fie. 
(ION CREANGĂ) 

— Vai de pielea lui şi de mama care l-a 
făcut! se încreți Habacuc. (G. TOPÎRCEANU) 

[...] ba să ne ogoim noi locului, că 
pârdalnicul încă poate să ghicească şi să ne 
ajungă stăpân, atunci vai de pielea noastră. (|. 
POP-RETEGANUL) 


A i se face (cuiva) pielea de găină (sau de 
gâscă) ori pielea găinii (sau a gâştii) = A i se 
încreţi (cuiva) pielea (de frică sau de frig): 

A fost pe-aici odată unul Horea... Vi se 
face pielea de găină? De ce? (MIHAI BENIUC) 

Văzând că n-o scoate la capăt cu vracii, 
Guguloi s-a pus şi le-a povestit totul de-a fir de 
păr, făcându-i-se pielea de găină, toate patimile 
lui, iar cetitorii în stele i-au ghicit în cafea că o 
mare primejdie atârnă deasupra  căpăţânii 
împărăteşti. (CĂLIN KASPER) 


A i-o face cuiva pe piele (Ivr.) = A contrazice 
pe cineva, a se opune cuiva; a-i face rău, a se 
răzbuna pe cineva: 

Ți-o fac eu pe piele, femeie fără inima 
ce mi-ai fost! (P. ISPIRESCU) 


A nu-i face (sau a nu-i plăti cuiva) pielea (nici) 
doi bani (sau nici două parale) (nicio ceapă 
degerată) = A nu fi bun de nimic, a nu avea 
nicio valoare: 

— Mi-i foame, Magdo, şi ştii că, pe 
nemâncate, nu plătesc nici două parale. 
(CALISTRAT HOGAŞ) 

— Concluzia e că Aristot e un idiot şi nu 
face două parale pe lângă ciobănița şi 
croitoreasa dumitale? (CAMIL PETRESCU) 

Am învăţat că omul e cel mai prețios 
capital pentru a constata că, practic, nu face doi 
bani... Mai ales când este în concediu medical, 


ca mine acum... (GEORGE COLPIT) 


A nu-şi (mai) încăpea în piele sau a nu-l mai 
încăpea pielea (de bucurie) (de mândrie) sau 
de fericire (Fig.) = a) A fi foarte bucuros, 
mândru sau fericit: 

Nu mai încăpea-n piele kir Ianulea de 
fericire... Ziafeturi peste ziafeturi zi și noapte, cu 
toate bunătăţile și trufandalele; (1. L. CARAGIALE) 

[PAPURĂ:] Frumoasă imagine!... umbra 
sceptrului... mi-o repetați în toate zilele... e cam 
monotonă, însă plăcută... şi ce mai face poporul?... 
nu l-am văzut de mult... [TÂNDALĂ:] Nu-și încape 
în piele de fericire. [PAPURĂ:] Așa să fie, Păcală, 
își încape sau nu-și încape? [PĂCALĂ:] Nu-și 
încape... e burduf... (VASILE ALECSANDRI) 


b) A fi extrem de îngâmfat, a fi plin de ifose, de 
pretenţii: 

Adică pentru că tu ai câteva petece de 
pământ, nu-ţi mai încapi în piele de fudulie? 
(LIVIU REBREANU) 

Era amarnic de fudul. ÎI chemau toți din 
toate părțile... şi el nu-şi mai încăpea în piele. 
(MIHAIL SADOVEANU) 

A plăti cu pielea = A suporta o pedeapsă 
corporală, o bătaie: 

Dăscălița sărăcie-nvaţă pe om meserie./ 


Că dacă n-ai să mănânci, munceşti până cazi pe 


Dictionar de expresii românesti în contexte (DERC) O— R 
Volumul al II-lea 


brânci./ Sărăcuţa lelea plăteşte cu pielea! 
(ANTON PANN) 

Jeannot, ca Ministru de Interne, va plăti cu 
pielea pentru chestiunea asta. Cât de curând, ruşii 
îl vor beli de piele şi-şi vor face câte o pereche 
frumoasă de pantofi. (ŞERBAN MĂRGINEANU) 


A răbda în piele. v. răbda. 


A scutura (cuiva) cojocul (sau a i se face 
(cuiva) pielea cojoc). v. cojoc. 


A şti (sau a vedea) cât îi (sau ce-i) poate (sau îi 
face, îi plăteşte) pielea cuiva = A şti sau a 
vedea de ce este în stare cineva, a cunoaşte cât 
valorează cineva: 

Acum să vedem ce ne poate pielea. (M. 
DAVIDOGLU) 

Dânsul e om bătrân şi trebuie să-şi vadă 
de necazurile lui, iar nu de nebuniile celor 
buieştri. Parcă mare ispravă o să facă şi 
Grofşoru... ÎI ştim noi cât le plăteşte pielea... 
(LIVIU REBREANU) 


A umbla după piei de cloşcă = A-şi pierde 
vremea; a fi fără ocupaţie: 

„Unde e Ion?” — întrebase el atunci. 
„Unde să fie? La plug. Că n-o să umble ca voi 
după piei de cloşcă”. (NICOLAE FULGA) 


A(-şi) pune pielea pe băț (sau pe ciomag) 
(Fam.) = A (se) distruge, a se omori: 

Moș Gibă a pus pielea pe ciomag. (D. 
UDRESCU) 

Îşi dau cinci minute, când mă întorc, 
dacă nu dai răspunsul corect, îți pun pielea pe 
băț! (PAUL GOMA) 


A-i da sau (a-i ieşi cuiva ceva) prin piele = A 
suferi consecinţele unui lucru, a-i fi ca învăţătură 
de minte: 

La dat iubitul prin piele. (GH. CIAUŞANU) 


A-i face cuiva pielea tobă (sau burduf) = A 
bate pe cineva tare, a-l stâlci în bătaie: 

— Aoleo! Aoleo! S-a prăvălit spre el 
morarul. Stai să-ți arăt eu. O să-ţi fac pielea 
tobă. (MIHAIL SADOVEANU) 


A-i frige (cuiva) pielea = A chinui, a-i face zile 
fripte, a pedepsi foarte aspru; a se răzbuna pe cineva: 

Mai rabdă Harap-Alb, căci cu răbdarea 
îi frigi pielea. (ION CREANGĂ) 


A-i intra (sau a i se băga cuiva) (pe) sub piele 
ori a intra (sau a se băga) pe sub pielea cuiva 
(Fig) = 
mijloace dubioase): 


a) A câştiga bunăvoința cuiva (prin 


Ca să-i intru pe sub piele şi să nu mai 
stăruie să fiu alungat, mă înclinai şi mai adânc 
în faţa ei. IOAN SLAVICI) 

Ce făcu dascălul, ce drese, se dete pe lângă 
muma copiilor şi, cu şoşele, cu momele, îi intră pe 
sub piele şi se înădi cu dânsa. (P. ISPIRESCU) 

Afurisitul! şi-a spus ea, n-ar ave noroc! 
cum i-a intrat el şi lui Tica sub piele, cu 
întrebările lui [...] (MARTA PETREU) 


b) A câştiga prin insistenţe şi servicii bunăvoința 
cuiva: 

Invidios pe cei din jur, încercă să-i intre 
contelui pe sub piele ca să câştige astfel o 
funcție la curtea sa. (ION NĂLBITORU) 


A-i lua (cuiva) şi pielea de pe el sau a-i jupui 
(sau a-i scoate) şapte sau nouă piei (de pe 
cineva) = a) A omori, a distruge pe cineva: 

N-au făcut nicio mișelie încă până 
acum,dar nici să nu cerce, că atunci eu aş fi cel 
dintâi carele i-aş lua pielea. (1. BĂRAC) 


b) A pretinde de la cineva mai mult decât poate da: 

Atunci, dacă nu te face deputat şi eşti 
mai liber, vii la mine la lucru la casă, cu Petre 
al lui Toma, dar să nu-mi luaţi pielea după 
mine. (DINU SĂRARU) 


c) A estorca de bani: 
Hehe, avocatul tot avocat... Șapte piei 
ti-ar jupui. (LIVIU REBREANU) 


Vasile ILINCAN 


Nu ştiu ce va fi avut Domnul. Poate 
haznaua lui era săpată până-n adâncimile 
Tartorului şi nu se mai putea umple; ori poate el 
era ca lupul cel nemilostiv, care voia să ieie şapte 


piei de pe-o biată oaie. (MIHAIL SADOVEANU) 


A-şi ieşi din piele (de bucurie, de ciudă etc.) = 
A fi foarte bucuros, a-i fi foarte ciudă etc., a nu 
mai putea (de bucurie, de ciudă etc.): 

Când îl vede norocul apropiindu-se de 
pădure tot numai cu toporul pe umăr şi mai 
zdrențos decât în celelalte zile şi tot zgâriat, sta 
să-și iasă din piele. (|. POP-RETEGANUL) 
A-şi pune pielea la bătaie = A accepta o 
provocare riscantă; a miza totul pentru a atinge un 
scop, a încerca imposibilul prin propriile forțe: 

Nu mă interesează cât ţii la pielea 
matale, însă eu nu mi-o pun la bătaie pe a mea 
cu una cu două. (PLATON PARDĂU) 

Merita să-mi pun pielea la bătaie ca să aud 

asemenea declaraţii de dragoste! (BASARABIA, 
nr. 11-12, 1996) 
A-şi pune pielea ori carnea (în sau la 
saramură) pentru cineva (sau pentru ceva) = A 
se expune unui risc pentru cineva sau ceva, a-şi 
impune anumite restricții; a face sacrificii mari: 

Nu şi-ar fi pus pielea în saramură şi, 
cum Singur mărturisise, dacă se duce dracului 
regimul ăsta de unde ne mai procurăm noi 
rahatul care să ne hrănească? (DAN STANCA) 

Telefonul suna tot mai rar şi tot mai 
defect, cei cu care făcusem filmul, pentru care-mi 
puneam singur pielea la saramură, se interesau 
sporadic şi anemic. (MIRCEA DANELIUC) 

Când îi fi la vreun aman, să ne dai de 
ştire, că ne-om băga carnea în saramură şi nu 


te-om lăsa. (CONSTANTIN SANDU-ALDEA) 


A-şi vinde (sau a-şi cheltui şi pielea de pe el) = A 
vinde tot ce are pentru a scăpa de o anumită situație 
sau pentru a realiza un anumit lucru; a nu mai 
rămâne cu nimic: (Cu parafrazarea expresiei) 

O să-ţi bei cămașa din spate, o să-ți bei 
pielea de pe oase. (BARBU DELAVRANCEA) 

Cât îl încape pe cineva pielea (sau cât îi 
încape (cuiva) în piele) = Cât poate îndura 
cineva, cât îi este cu putinţă: 

Bănuitor fusese totdeauna! Gelos... Cât 
îl încăpea în piele! (POP.) 


N-aş vrea să fiu în pielea (cuiva) = N-aş vrea să 
fiu în locul, în situația cuiva, să păţesc ce are să 
păţească sau ce-a păţit cineva: 

Oho, ce-l aşteaptă pe domnişorul, n-aş vrea 
să fiu în pielea lui. Dar o merită, scumpo, o merită cu 
prisosinţă, nu-mi bat joc. (STELIAN TĂNASE) 

N-aş vrea să fiu în pielea acestor 
oameni! Dumneavoastră aţi rezistat şi prețul n-a 


fost mic. (DIA RADU) 


Te mănâncă pielea = Cauţi bătaie: 

Taci, mă, din gură şi pleacă d-aici... Ori 
te mănâncă pielea? (MARIN PREDA) 

Te mănâncă pielea, după cât se pare. 
(ION LĂNCRĂNIJAN) 


PIELIŢĂ 

A fi pieliţă de... Înv.) = A fi neam de..., viță de...: 
Eu sunt pieliță de drac,/ De dau la 

domnie-n cap. (POP.) 


Să-i tai pielita cu un fir de păr = Se spune 
despre cineva care are pielea obrazului foarte 
fină şi delicată: 

Pieliţa obrazului ei, albă ca laptele, subţire 
de s-o tai c-un fir de păr, se îmbujorase aprins, şi îşi 
dusese mâna la frunte, simțind o leacă de ameţeală. 
(MANUSCRIPTUM, vol. 5, 1974) 


PIEPT 
(A fi) cu coliva-n piept. v. colivă. 


A (-şi) da piept cu cineva (sau cu ceva) = a) A 
se întâlni faţă în faţă, a se înfrunta direct: 

Dar nici gândesc păgânii să deie piept 
cu el,/ Căci paloșu-i năprasnic e vultur de oţel. 
(VASILE ALECSANDRI) 


Dictionar de expresii românesti în contexte (DERC) O— R 
Volumul al II-lea 


Împăratul trimise pe împărăteasa să 
boteze pruncul, căci el va sta să dea piept cu 
tălharii, până se va întoarce ea. (P. ISPIRESCU) 


b) A se lupta cu cineva: 

Tot ce stă în umbra crucii, împărați şi 
regi s-adună/ Să dea piept cu uraganul ridicat 
de Semilună. (MIHAI EMINESCU) 

— Dar fosta-ai tu la bătălie? Dat-ai piept 
cu turcu? Luat-ai vrun tun, vreo cetate? (ION 
GHICA) 


A apuca (sau a lua, a înhăța pe cineva) de 
piept = A apuca sau a înhăţa pe cineva de partea 
din față a hainei, pentru a-i cere socoteală de 
ceva; a lua pe cineva la bătaie: 

[CRĂCĂNEL:] Și-l aştept aici, pentru 
ca să-l iau de piept şi să am o tălmăcire cu 
d-lui... Să vedem: pentru ce? Da, pentru ce? (I. 
L. CARAGIALE) 

Eram în război şi m-a luat un plutonier 
de piept. (MARIN PREDA) 

Se luară de piept şi începură să-şi care la 
pumni peste cap, cu sete, grohăind ca nişte mistreți 
prinşi în capcană... (LIVIU REBREANU) 


A da piept (unui nou-născut) (Pop.) = A alăpta: 
El plângea ceea ce însemna că a fost în 


viață. Mary i-a dat piept. (http://ecology.md/) 


A da piept în piept cu cineva = A se întâlni pe 
neaşteptate cu cineva, a da faţă în faţă, a da nas 
în nas: 

Cum n-a mai întins masă mare, prietenii 
s-au făcut nevăzuţi, ba nici nu-i mai întâlnea 
oriunde i-ar fi căutat, fiindcă fugeau de el 
îndată ce-l zăreau, şi dacă din întâmplare da 
piept în piept cu vreunul şi vrea să-l oprească 
să-i spună ceva, acela își cerea iertăciune [...] 
(I. L. CARAGIALE) 

I-a ţinut calea şi, când odată a dat piept 
în piept cu el, i-a zis, cu multă demnitate, pe 
franţuzeşte: — Domnule, eşti un imoral! (IDEM) 


A face piept (bărbătesc) = A avea curaj, a da 
dovadă de bărbăție: 

Nu plânge, îmi zise, n-ai grijă, române, / 
Fă piept bărbătesc. (V ASILE ALECSANDRI) 


A fi slab la piept = (A fi) debil pulmonar, 
predispus la tuberculoză: 

Astăzi e omul cel mal versat în cunoștințele 
medicale, şi ştie pe de rost cum se tratează boalele 
de stomac, câte bătăi trebue să aibă inima pe minut, 
ce fel de tratament se impune pentru oamenii slabi 
de piept [...] (DIMITRIE ROSETTI) 


A i se bate coliva în piept. v. colivă. 


A lua sau a apuca (pe cineva) de piept = A 
înşfăca pe cineva de partea din față a hainei pentru 
a-i cere socoteală de ceva sau spre a-l lua la bătaie: 

Didina nu-l îmbrăţişase, îl prinsese într-un 
fel ciudat de gulerul paltonului, aproape ca şi cum 
l-ar fi luat de piept. (ŞTEFAN DUMITRESCU) 

Îl apucă de piept şi-l scutură cu furie, 
apoi, îndurerat de privirea speriată a acestuia, 


îi dă drumul. (M. DAVIDOGLU) 


A lua (ceva) în piept = A se strădui din toate 
puterile pentru a învinge sau a cuceri ceva; a 
înfrunta direct o greutate, o primejdie, un 
obstacol, străduindu-se să învingă, să rezolve: 

Sunt mulţi cei ce pot să judece, să 
osândească și să blesteme, ori să ia în piept păcatele 
societăţilor omenești. (GALA GALACTION) 

Și sunt animale trupeşe, bine hrănite, 
care ar putea să ia în piept dealul Văcăreștilor 
ori dealul Filaretului. (ION PAS) 


A pune (sau a încrucişa) mâinile pe piept. v. 
mână. 


A scoate pieptul înainte = A fi ţanţoş, mândru, 
fălos: 

El avea un singur lucru cu adevărat bun: 
pieptul soldaţilor noștri. Dar a-ți scoate pieptul 
înainte, când inimicul te bombardează de la o 
depărtare la care tu nu ajungi, nu mai este bravură, 


ci sacrificiu nefolositor. (DUILIU ZAMFIRESCU) 


Vasile ILINCAN 


A se bate cu cărămida în (sau pe) piept. v. 
bate. 


A se lovi în piept cu cineva = A se lupta: 

Se duce să avânte armata cea crăiască/ 
Și cu românii aprigi în piept să se lovească. 
(VASILE ALECSANDRI) 


A se lua de piept (sau de cap) cu cineva. v. lua. 


A se prinde (sau a se apuca, a se lua) de piept 
cu cineva = A se certa sau a începe să se bată cu 
cineva; a înfrunta pe cineva: 

Pentru calul meu/ Mă prind de piept cu 
Dumnezeu. (G. COŞBUC) 


A se pune cu pieptul (pentru ceva sau cineva) 
sau a apăra cu pieptul (ceva sau pe cineva) = 
A apăra din toate puterile, a apăra cu viaţa: 
Răzășşii din ziua de astăzi au fost cele 
mai mari familii în vremea veche. Ei au apărat 
fara şi au scăpat-o cu pieptul lor din mâna 
duşmanilor. (V ASILE ALECSANDRI) 


A strânge la piept (pe cineva) = A îmbrăţişa (pe 
cineva): 

Mă strângi la piept, şi-atâta ce-i? (G. 
COȘBUC) 

Vină, dragă, pân’ te-aştept./ Să te strâng 
la piept. (VASILE ALECSANDRI) 


A strânge la sân (sau la piept) (pe cineva). v. 
sân. 


A trage aer în piept = A-şi face curaj: 
Îşi strânse curajul, trase aer în piept şi 
apăsă pe butonul soneriei. (CEZAR GIOSAN) 


A ţine piept (la ceva sau cuiva sau, rar, cu 
cineva) = A se împotrivi cuiva sau la ceva: 

Seara, însoţit de mă-sa, de Floarea, 
nevasta lui Macedon Cercetaşu, şi de soacra 
primarului, o babă specialistă la peţituri şi 
tocmeli, se duse la Vasile Baciu care de altfel îl 
aştepta şi chiar chemase pe Firoana şi pe 
nevasta dascălului Simion Butunoi, să poată ține 
piept asalturilor. (LIVIU REBREANU) 

Și iar îi venea să-și zică: Ce-mi pasă!? 
Eu nu dau nimic; sunt gata să fin piept cu el. 
(IOAN SLAVICI) 

În discuţiile lor, studenta ținea piept cu 
încăpățânare și eroism. (CEZAR PETRESCU) 


A(-i) lua în piepturi (sau cu pieptul) = A lua pe 
cineva sau ceva cu forţa: 

Oamenii luară în piepturi pe prizonier şi-l 
izbiră în sus, pe trepte. (MIHAIL SADOVEANU) 


A(-i) pune cuiva mâna în piept = A prinde pe 
cineva şi a-l opri de la o acţiune nepermisă: 
Când am încercat să mă strecor printre 
ei, acela mi-a pus mâna în piept. (LETTRE 
INTERNATIONALE, vol. 49-52, 2004) 


A(-i) ţine piept (sau a sta în piept) = A rezista 
pe poziţie, a nu se da bătut, a se împotrivi cuiva, 
a înfrunta pe cineva sau ceva; a face față, a 
concura cu succes, a rivaliza cu cineva sau ceva: 

Ai noștri n-au putut fine piept aici 
fiindcă, dincolo de podul căii ferate, rușii au 
fugit din luptă şi ne-au descoperit spatele... 
(LIVIU REBREANU) 

— Stai tu şi le ţine piept... 
LĂNCRĂNIJAN) 

Tot satul nu-i ţinea piept. (BARBU 
DELAVRANCEA) 

Multă vreme am ţinut piept la năvăliri, 
dară acum nu-i chip să fie învinşi. (GR. ZANC) 


(ION 


A(-şi) pune pieptul (pentru cineva sau ceva) = 
A veni în ajutor: 

La nevoie vei şti Să-ţi pui pieptul. 
(MIHAIL SADOVEANU) 


A-şi sparge pieptul (vorbind, strigând) = A 
vorbi sau a striga inutil, fără a fi ascultat, a obosi 
vorbind tare şi neprimind răspuns: 

Duşmanul Mariei este „camelotul” ce se 
aşază dinaintea restaurantului la ora 7, strigând 


de-și sparge pieptul. (EUGEN LOVINESCU) 


Cu capul în piept = Cu capul în jos, cu capul 
aplecat (de ruşine, de tristeţe etc.): 


Dictionar de expresii româneşti în contexte (DERC) O— R 
Volumul al II-lea 


Ilie îşi puse pălăria în cap, se sculă 
oftând şi porni, cu capu-n piept, cu scripca 
subsuoară. (MIHAIL SADOVEANU) 

Îi netează mândra coamă/ Și plângând îi 
pune şaua./ S-avântă pe el şi pleacă,/ Păru-n 
vânturi, capu-n piept,/ Nu se uită înainte-i,/ Nu 
priveşte îndărăpt. (MIHAI EMINESCU) 


Cu pieptul deschis = Fără teamă, fără sfială, 
fățiş, direct, plin de curaj: 

Bogătaşul mândru şi cu pieptul deschis, 
săracul, umilit şi strâns la piept de sta să-i crape 
sumanul. (P. ISPIRESCU) 

Atunci moşneagul, nemaiavând ce zice, îşi 
piaptănă barba frumos, ia toiagul bătrâneților în 
mână, apoi iese din casă şi porneşte spre 
împărăție şi, cum ajunge în târg, se duce cu 
pieptul deschis drept la palatul împăratului. (ION 
CREANGĂ) 


Piept la (sau, rar, în) piept = Corp la corp; la 
baionetă: 

Dorobanţii care luptau piept la piept se 
traseră iute la capătul șanțului şi de pe parapet 
porniră câteva pârâituri de salve. (MIHAIL 
SADOVEANU) 

Lupta era mai de aproape, mai piept la 
piept. (NICOLAE GANE) 

Piept în piept!... câmpul răsună,/ Toți de 
tot dau împreună./ Toţi la luptă-s încleştaţi. 
(VASILE ALECSANDRI) 


Piept lângă piept = Unul lângă altul, strâns 
apropiaţi: 

Caii veneau la pas, cu părul strălucitor, 
piepturi lângă piepturi şi stufăriș de picioare 
fine, pădure de gâturi încordate. (PETRU 


DUMITRIU) 


PIEPTENE 
A bate din piepteni (sau a face din pieptene 
ori a face piepteni) = A clănțăni din dinţi de 
frig, din cauza unei emoții etc.: 

Sărea-n sus bătând în piepteni şi la bocet 
schimbând versul. (CONTEMPORANUL,V) 

A trece prin pieptene = A verifica amănunțit: 


Toate autovehiculele care coborau 
dinspre valea Intelvi erau trecute prin pieptene 
fin. Carabinierii cercetară o listă, îşi aruncară 
Ochii asupra actelor Lanciei, asupra carnetului 
de conducere al lui Tonio [...] (VINTILĂ 


CORBUL, MIRCEA EUGEN BURADA) 


PIERDE 
A pierde (pe cineva sau ceva) din mână = A 
scăpa de sub influenţă: 

[...] tocmai el, ruda și protejatul conului 
Alecu, pierduse din mână o afacere așa de 
strălucită [...] (G. M. ZAMFIRESCU) 


A pierde laptele (sau, reg., rodul) (D. femelele 
unor mamifere) = A le scădea sau a le înceta 
complet secreția laptelui (într-o perioadă când 
această secreție ar trebui să fie normală): 

Nu se scoate niciun lucru din odaia 
lehuzei, căci pierde laptele. (ARTUR GOROVEI) 

Și vaca pierde rodul, nu mai dă lapte. 
(GRAIUL, I) 


A pierde pământul de sub picioare = a) A-şi 
pierde echilibrul din cauza unei proaste stări 
fizice sau din cauza unui pas greşit: 

Zicând aceste cuvinte, el se primbla 
[plimba] cu pași iuți și neregulați prin odaie; dar 
deodată se opri în loc; îşi întinse amândouă 
brațele în aer ca un om ce simte că-i fuge 
pământul de sub picioare, se cumpăni un moment, 
apoi căzu grămadă jos. (NICOLAE GANE) 

Dintr-o dată, Scipio a simţit că-și pierde 
pământul de sub picioare şi a căzut printr-o 
crăpătură dintre peretele peșterii şi podea. 
(http://xww.efemeride.ro/) 


b) A fi pe punctul de a pierde o anumită situație 
materială, socială, a nu mai fi sigur de poziţia sa 
socială: 

Poate şi că fiind [...] 
Geografie, Răzvan Bucuroiu are ştiinţa (sau darul) 


absolvent de 


Vasile ILINCAN 


de a privi spre cer fără a pierde pământul de sub 
picioare... (http://razvan-codrescu.blogspot.ro/) 


A pierde pe cineva din ochi (de drag) (Fig.) = 
A se uita cu mult drag la cineva, a manifesta o 
afecţiune puternică pentru cineva: 

O iubeau împărăteasa și împăratul pe 
fată de o pierdeau din ochi. (|. L. CARAGIALE) 

Cu şorțul negru prins în brâu,/ O pierd 
din ochi de dragă. (G. COȘBUC) 

Și de-aceea Harap-Alb o prăpădea din 
ochi de dragă ce-i era. (ION CREANGĂ) 


A pierde pe cineva (sau ceva) din vedere (sau 
din ochi). v. vedere. 


A pierde sânge = A avea hemoragie; a sângera: 
Pierdeam sânge din umărul 


străpuns. (MIHAIL SADOVEANU) 


stâng 


A pierde sufletul cuiva (Pop.) = a) (Înv.) A 
omorî, a ucide (pe cineva): 

Unul câte unul se cărară pe la casele lor... 
căci nimeni nu mai voia să-şi piarză sufletul 
pentru un cap de muiere. (P. ISPIRESCU) 

Si pierd sufletele coconilor la vreame de 


naştere. (PRAVILA de la GOVORA) 


b) (În limbajul bisericesc) A osândi pe cineva la 
chinurile iadului, la pierderea sufletului, pentru 
păcatele săvârşite: 

Ce folos e omului să ar dobândi toată 
lumea și va piarde sufletul lui? (CORESI) 


A pierde teren. v. teren. 


A(-i) pierde urma (ori, reg., de ştire cuiva sau la 
ceva) = A nu mai şti unde se află cineva sau ceva: 

Dumneata strici, fireşte! Dacă nu erai 
dumneata, nu-i pierdeam urma! nu ne scăpa 
aşa! (|. L. CARAGIALE) 

Când aproape-aproape să pun mâna pe 
dânsul, i-am pierdut urma, şi să te duci, duluță! 
(ION CREANGĂ) 

Acum nu se mai știe nimic de neamul 
ăsta. I s-a pierdut urma. (ION LĂNCRĂNIJAN) 

A(-şi) pierde cunoştinţa (sau simţirea, înv., 
simţirile) = A ajunge în starea de inconştienţă, a 
leşina: 


Rana acestuia era uşoară, gloanţele 


trecând numai prin carne sub ţâţa stângă şi el nu-şi 
pierduse deloc cunoştinţa; (RADU ROSETTI) 
Am căzut pe o canapea. Pierdusem 
cunoștința. (BARBU DELAVRANCEA) 
Biata... babă era umflată cât o bute... 
simțirea însă nu şi-o pierduse de tot. (ION 
CREANGĂ) 
A-şi pierde busola. v. busolă. 


A-şi pierde calendarul (ori călindarul) sau 
şirul zilelor. v. calendar. 


A-şi pierde capul. v. cap. 

A-şi pierde cinstea. v. cinste. 

A-şi pierde cumpătul (sau răbdarea). v. cumpăt. 
A-şi pierde echilibrul. v. echilibru. 


A-şi pierde firea sau a se pierde cu firea. v. 
fire. 


A-şi pierde firul. v. fir. 
A-şi pierde iluziile. v. iluzie. 


A-şi pierde minţile (sau mintea) sau a nu fi în 
toate mințile. v. minte. 


A-şi pierde papucii. v. papuc. 
A-şi pierde pâinea. v. pâine. 
A-şi pierde piuitul. v. piuit. 


A-şi pierde sărita (sau a-și ieși din sărite). v. 
sărit. 


A-şi pierde sufletul (Pop.) = A muri, a-şi 
atrage, din păcate, osânda la chinurile iadului; a 

nu mai avea dreptul la viața veşnică, a nu se mai 
putea mântui: 

Cine îşi pierde averea pierde mult, cine îşi 
pierde sufletul pierde totul. (ARINA AVRAM) 

Că cine va voi să-și scape sufletul îl va 
pierde; iar cine își va pierde sufletul pentru 
Mine îl va afla. (BIBLIA) 

Cel ce se amestecă în multe de ale lumii 
este prea cu neputinţă a nu-și pierde sufletul. (|. 
GHERASIM GORJAN) 

Unul câte unul se cărară pe la casele lor... 
căci nimeni nu mai voia să-și piarză sufletul 
pentru un cap de muiere. (P. ISPIRESCU) 


A-şi pierde şirul (vorbelor) = A nu mai avea 
continuitate, a se încurca, a se întrerupe din vorbit: 

De la un timp, însă, s-a pierdut şirul 
numelor tuturor oamenilor şi-a fiecăruia în 
parte [...] CON LĂNCRĂNJAN) 

Până în ultimul moment am încercat să 
glumesc şi să nu las vorbele noastre s-o ia 
razna. Apoi am pierdut şirul, ajunseserăm în 
cameră şi ea s-a agăţat de farfuria de pe masă. 
(ANA MARIA SANDU) 


A-şi pierde urma (sau a i se pierde) urma (ori 
urmele sau, reg., de urmă) = A dispărea dintre 
ai săi, a face ca nimeni să nu ştie ce face şi unde 
trăiește: 

De la o vreme dracul pierde urma 
iepurelui. ION CREANGĂ) 

Și se duce tot cântând/ Ca să-și piardă 
urma. (ŞT. O. IOSIF) 

Întrară într-altă curabie... 
piardză urma. (DOSOFTEI) 


ca să-și 


A-şi pierde viaţa (ori, rar, zilele) sau a se 
pierde viaţa cuiva (Pop.) = A muri, a fi omorât: 
Potlogarii, de care gemea oraşul... 
pândeau pe nesocotitul pedestru care zăbovise a se 
întoarce acasă, şi adeseaori [adeseori] el pierdea 
împreună cu punga și viața. (C. NEGRUZZI) 
P-aici, p-aici era să-mi pierz viața. (P. 


ISPIRESCU) 

A-şi pierde vremea (sau timpul) = A-și irosi 
timpul în zadar; a nu se ocupa cu nimic; a lenevi: 

La vorbe nu se pricepea; se mira chiar 
că-și poate cineva pierde vremea cu ele. 
(EUGEN LOVINESCU) 

Mulţi îşi pierd timpul ca să-și facă o 
opinie, şi când și-au făcut una, nu știu ce să facă 


cu ea. (ALEXANDRU GH. RADU) 
Ce-am avut şi ce-am pierdut. v. avea. 


Fără a mai pierde vreme(a) = Repede, neîntârziat: 
Fără a perde vreme, începu a se găti spre 
a se porni la oaste. (NICOLAE BĂLCESCU) 


Lăcomia pierde (sau strică) omenia. v. lăcomie. 


Pierde-vară (sau pierde-vremea) = Persoană 
care umblă fără rost, care îşi iroseşte timpul 
degeaba, căreia nu-i place să muncească: 

Gazda îl povățui să ia pe seama lui o 
tocitoare de bani din care îi lăsase să se apuce 
şi el de ceva şi să nu mai umble ca un pierde- 
vară după icre verzi. (P. ISPIRESCU) 

Până-n seară, am şi colindat mai tot 
satul, ba şi pe la scăldat am tras o raită, cu 
prietenul meu Chiriac al lui Goian, un lainic şi 
un pierde-vară ca şi mine. (ION CREANGĂ) 


PIERDUT, -Ă 
A face (ceva) pierdut =A se preface că nu ştie 
unde se află un lucru (pentru a şi-l însuşi): 

A pitit punga şi-a făcut-o pierdută. (D. 
UDRESCU) 


PIERI 
A pieri (sau a trece) ca o nălucă v. nălucă. 


A pieri de (sau cu, în) ruşine. v. rușine. 


A pieri de foame (sete) (Pop.) = A nu avea ce 

mânca (bea), a suferi din pricina nealimentării: 
Vitele  începură a pieri 

(CONSTANTIN SANDU-ALDEA) 


de foame. 


Vasile ILINCAN 


A pieri din faţa cuiva = A dispărea foarte repede: 
Piei dinainte-mi, spurcatule. (MIHAIL 
SADOVEANU) 
Du-te unde vrei/ Pieri din ochii mei,/ 
Pieri-mi dinainte,/ Fată fără minte! (G. COŞBUC) 


A pieri după (sau pentru) cineva (Fig.) = A fi 
foarte îndrăgostit de cineva, a-i plăcea foarte mult: 
Vai de mine! mor şi peiu/ Pentru 
mândra din Cisteiu. (JARNIK-BÎRSEANU) 
O cunosc pe cingători/ Că piere după 
feciori. (|. POP-RETEGANUL) 


A(-i) pieri (cuiva) graiul (sau glasul) ori a-i 
pieri (cuiva) cuvintele (de) pe buze = a) A nu 
mai putea spune un cuvânt, de emoție, de 
uimire; a muri: 

Țipară ce țipară, dară o dată cu focul li 
se stinse şi lor glăsciorul şi se făcură scrum. (P. 
ISPIRESCU) 


b) A nu mai avea ce răspunde, din lipsă de 
argumente, a fi pus în încurcătură, a fi redus la 
tăcere: 

Cum se face că tocmai acum ţi-a pierit 
glasul? (GALA GALACTION) 

Am tăcut apoi, deodată, parcă mi-ar fi 
pierit graiul. (ION LĂNCRĂNIAN) 

— Armaş, dă-i câteva să-i piară glasul! 
(DUMITRU ALMAȘ) 


A-i pieri (cuiva) piuitul (sau piuita). v. piuit. 


A-i pieri cheful = A nu mai avea spor, poftă, 
dorinţa de a face (spune) ceva: 

Ba mai mult decât atât, lui Sandu îi pieri 
şi cheful de a mai face ore, atunci când realiză 
că Lora nu va mai fi în Braşov [...] (DUMITRU 
CRUDU) 

Lui Antonie îi pieri cheful 
psihoterapeut. (FLORIN LĂZĂRESCU) 


de 


A-i pieri din gând (ceva cuiva) = A uita: 

Ospăţul care începuse şi vinul ce se 
vedea... le făcu să le piară din gând vorbele. 
(POP.) 

Că (doar) nu piere lumea (sau târgul) (Pop.) = 
Se spune atunci când un lucru nu este prea greu 
de făcut sau nu cere sacrificii prea mari ori 
pentru a arăta că realizarea unei acțiuni nu este 
foarte importantă sau urgentă: 

Nu mai plânge atâta, că doar nu piere 
lumea pentru o cruciuliță, îi zise Doncilă, a 
cărui ochi nu se dezlipeau de pe a lui. 
(NICOLAE GANE) 

Că doar nu piere lumea, de poftesc/ 
Să-ntreb ceva pe ăl de-mi ţine locul. (ŞT. O. 
IOSIF) 

la mai pune-ți pofta la o parte, că doar 
nu piere lumea. (ION CREANGĂ) 

Vom merge altă dată [la teatru], că nu 
piere lumea. (V ASILE ALECSANDRI) 


Lucru rău (sau prost) nu piere. v. lucru. 


Piei din fața mea! (sau din ochii mei!) = Pleacă 
imediat de aici! Să nu te mai văd!: 

— Piei d-aci! — zise muierea — dacă ai 
fost cerşetor,/ Ce ai venit la casa mea să te faci 
judecător? (ANTON PANN) 

— Piei din ochii mei, măgarule! se răsti 
la Simion, indignat. M-ai adus până aici ca 
acuma să mă faci de râs înaintea oamenilor?... 
(LIVIU REBREANU) 

Du-te unde vrei/ Pieri din ochii mei,/ 
Pieri-mi dinainte,/ Fată fără minte! (G. COŞBUC) 


PIERICIUNE 

A da (pe cineva) piericiunii = A ucide, a omori: 
Fură daţi piericiunii toți câți se găsiră 

răspândiți prin țară. (P. ISPIRESCU) 


PIERITOR, -OARE 
Pieritor de foame (D. oameni) = Foarte sărac, 
care nu are nici ce mânca; muritor de foame: 
A lăsat pe biata femeie nevinovată 
pieritoare de foame. (|. L. CARAGIALE) 
Rămâne-n uliţă peritor de foame. (ION 
AGÎRBICEANU) 

PIERSIC 
A da (ceva) după piersic = A ascunde (ceva), a 
dosi: 

Ar putea crede cineva că le-am dat după 
persic... — Să le furi. (IULIU A. ZANNE) 


A o aduce (sau a o da, a o lua, a umbla) pe 
după piersic (sau vişin) (Pop.) = A spune (ceva) 
pe ocolite; a se eschiva, a căuta subterfugii: 
Spune repede de ce-ai venit, n-o mai da 
pe după piersic! (|. L. CARAGIALE) 
Haidi Vali, toată lumea ştie că ai fost 


securist, ce-o mai dai după piersic. 
(http://www.zoso.ro) 
Locotenentul îşi lăsă ochii în jos: 


— Mi-amintesc, o luă pe după vişin, că la ultimul 
curs de învățământ politic, tovarășul colonel 
Ionaș remarca lipsa de spontaneitate a unora 


dintre noi... (RODICA OJOG-BRAȘOVEANU) 


PIERZARE 
A da (sau a trimite) pierzării (D. oameni) = A 
distruge, a nimici; a ucide: 

Toți fură într-o glăsuire ca fata să se 
dea pierzării. (P. ISPIRESCU) 

Mă rog dumitale, frate Negoiţă, nu mă 
lăsa-n pierzare! mă rog și iar mă rog! (|. L. 


CARAGIALE) 


A-şi pune viaţa întru pierzare (Pop.) = A 
garanta cu preţul vieţii; a-şi pune capul: 

Îi răspunse că îşi pune viaţa întru 
pierzare... dacă istoriile ce are a povesti de 
acum înainte nu vor fi cu mii de ori mai 


frumoase. (|. GHERASIM GORJAN) 


PIETROI 
A aştepta (sau a lăsa) până se coace pietroiul 
= A-şi lua orice nădejde: 

Aşteaptă dumneata pân’ 
petroiul! (POP.) 


S-A coace 

PIEZIŞ 
A zâmbi (sau a râde) pieziş = A zâmbi (a râde) din 
colţul gurii cu ironie, cu răutate, cu amărăciune: 

Îmi zâmbi pieziș. Își îndreptă spatele şi 
îți dădu capul în spate pentru o analiză de 
ansamblu şi detaliată până la 
(https://dianapopthoughts.com/) 

[...] sfârşi căruțaşul zâmbind pieziş. 
(MIHAIL SADOVEANU) 


Acesta e cuvântul: pieziş. Păi să fim 


sânge. 


sinceri şi cinstiți, nu am scris niciun rând în 
noaptea aceea de groază, fiindcă totul mi se 
părea pieziș: am râs pieziş, am vorbit pieziş, 
acum tăceam: tot pieziş. (ION D. SÎRBU) 


A vedea (ceva) pieziş = A privi (pe cineva) 
bănuitor, dușmănos; a aprecia (ceva) în mod 
subiectiv, greşit, denaturat: 
Te privește cu-un ochi pieziș. (C. NEGRUZZI) 
E numai întrebarea dacă nu cumva am 


văzut cam pieziș. (|. CODRU-DRĂGUŞANU) 


PIFTIE 

A face piftie pe (sau din) cineva sau a-i face 
(cuiva) pielea piftii (Fam.) = A bate foarte tare 
(pe cineva): 

Când sosi trăsura cu prefectul, maiorul 
Tănăsescu, care galopase iar înainte, strigă: — 
În genunchi, hoţilor, că vă fac piftie! (LIVIU 
REBREANU) 

Dar nici nu m-am gândit să mă însor cu 
ea!, după care vorbă, nu se ştie cum, zboară un 
cristal în capul blondului şi-l face piftie. (PAUL 
EUGEN BANCIU) 


PILAF 
A face (pe cineva) pilaf = a) A bate (pe cineva) 
foarte tare; a nimici: 

Tot ca Batman, când, deşi bătut şniţel de 
duşmanul lui, cu şase coaste rupte, capul zdrobit 
şi un topor înfipt în el, se ridică din propriile 
bale şi-l face p-ăla pilaf. (SIMONA TACHE, 
MIHAI RADU) 


Vasile ILINCAN 


Osmanlii şi bostangii [soldat din garda 
sultanului care avea grijă şi de grădinile 
seraiului)/ Au să curgă mii de mii./ Ah! aman, 
aman!/ Să ne puie un chiulaf/ Să facă ţara pilaf 


(VASILE ALECSANDRI) 


b) A uimi peste măsură, a ului: 
Unul este epigramist și l-ar face în orice 
moment pilaf pe Cincinat. (ION PAS) 


A făgădui (cuiva) munţi de pilaf. v. făgădui. 


PILĂ! 
A linge pila = a) A îndura neajunsuri, a duce 
lipsa unui lucru: 

Lingeţi voi pila, când n-o mai fi mama. 
(PETRE COMAN) 


b) A se face de ruşine, a o scrânti: 
Ce făcuși, mă, la examen? Ai lins pila! 
(D. UDRESCU) 


PILĂ? 
A avea pile (Fam.) = A se bucura de protecţia 
cuiva: 
Sorescu avea pile sus-puse şi putea face 
rost oricând de hârtie. (ŞTEFAN AGOPIAN) 
La acea dată, când mai avea pile, 
cunoştinţe şi relaţii (pcr — în limbajul abreviat al 
epocii) în structurile de stat şi de partid, 
Mărăşineanu reuşise să aranjeze lucrurile [...] 


(FLORINA ILIS) 


A pune (sau a băga) o pilă (sau pile) (pentru 
cineva sau cuiva) (Fam.) = A interveni în mod 
abuziv în favoarea cuiva sau pentru sine; a solicita 
o protecţie ilegală pentru cineva sau pentru sine: 

Pune-i pe deasupra și o pilă de o mie de 
lei. (CEZAR PETRESCU) 

Toate ca toate, dar dacă nu i-a fi pus 
Pleşea o pilă lui Anton, cine ştie dacă astăzi ar 
mai fi ajuns acesta să scrie la „Monitorul de 
Braşov” [...] (DUMITRU CRUDU) 

Şi-au băgat pilele politice în funcţiune, 
pentru spaniol a intervenit Xavier Solana 


personal [...] (EUGEN ȘŞERBĂNESCU) 


PILDĂ 
A bate pilduri = A insinua ceva: 

Ori, poate, mamă-sa care-a fost la 
dânsa să-i fi spus, dar pe departe, prin pilduri, 
cum are obiceiul... (VLADIMIR BEȘLEAGĂ) 


A da pildă (Fig.) = a) A oferi exemplu ce poate 
servi cuiva drept învăţătură, model de urmat, 
drept termen de comparaţie: 

Ostașii, minunati și îmbiaţi de învierşunata 
vitejie a acelei zdravene muieri ce le striga şi le da 
pildă ca să lovească pre vrăjmași, deteră năvală, 
trecură într-o clipă micul pârâu și, printr-o 
crâncenă măcelărie, zdrobiră cu desăvârșire mica 
oaste boierească. (AL. ODOBESCU) 

Asta e pilda care dai oilor tale, păstorule? 
avea dreptate norodul să strige asupra ta! În 
lături, păcătosule! (C. NEGRUZZI) 


b) A oferi un model ce poate servi ca obiect de 
imitație sau inspirație în privința formei, 
aspectului, alcătuirii: 

Era prefectul Boerescu, care, plecat din 
Amara, vorbise şi aici, în Lespezi, țăranilor şi 
acuma venea să facă o scurtă vizită Nadinei, s-o 
felicite că tocmai în zilele acestea tulburi a coborât 
în mijlocul sătenilor, dând pildă de curaj şi virtute 


şi altor proprietari... (LIVIU REBREANU) 


A lua pildă (sau a urma pilda) (Fig.) = A lua 
exemplu, imitând pe cineva sau ceva: 

Dar vor lua pildă din acest cârpaci/ 
Prin ce uneltire s-a vestit dibaci [...] (ANTON 
PANN) 

Ia pildă de la Sfântul Gheorghe, ostașul:/ 
lancea şi scutul cu tine poartă-le mereu,/ pe balaurul 
din gânduri, pe vrăjmașul,/ ucide-l făra milă, oricât 
ți-ar fi de greu. (GAVRIIL STIHARUL) 


A vorbi în pilde = A vorbi făcând aluzii; a vorbi 
cu subînţelesuri: 

Munteanul se prefăcea că-i cam nea-ntr-o 
parte, vorbea în pilde şi în parimii: numai Vodă 
înțelegea tot. (MIHAI EMINESCU) 

Acestea vi le-am spus în pilde, dar vine 
ceasul când nu vă voi mai vorbi în pilde, ci pe 
față vă voi vesti despre Tatăl. (BIBLIA) 

Nesigur de capacităţile tale intelectuale, 
îți vorbeşte în pilde transparente, în cuvinte 
simple şi amare. (ANDREI PLEŞU) 


PILOTĂ 
A dormi pe pilote (sau (reg.) a creşte în pilote) 
= A duce un trai uşor, confortabil, fără griji: 

Nici sub domnia austriacă n-au dormit 
românii pe pilote. (G. BARIŢIU) 


PILUG 
A rămâne (sau a fi) (gol) pilug (Fam.) = a) A 
rămâne sau a fi complet dezbrăcat. b) A rămâne 
sau a fi extrem de sărac: 

Nu beţi băutură beţivă... că de vei da 
ochii tăi spre cap și spre pahar, mai pe urmă vei 
umbla mai gol decât pilugul. (A. MATEEVICI) 


A tunde (sau a rade) (pe cineva) pilug (sau 
brebenel, cocean, ridiche). v. tunde. 


PILULĂ 
A înghiţi o pilulă (sau pilula) (Fig.) = A fi 
nevoit să suporte un lucru neplăcut; a fi păcălit: 
Mergând acum alături cu d-nii Carada 
și Pătărlăgeanu, nu pot scăpa de macula 
S-o 


mânecă, să-nghită pilula cu toate urmările ei şi 


neconsecuenței. ia încalte vitejește pe 
deie pace conservatorilor, cu cari n-au nimic 
de-mpărțit. (MIHAI EMINESCU) 

„Este naiv să credem că China va înghiţi 
pilula amară a umilinței”, a avertizat cotidianul 
guvernamental citat. (http://www.romanialibera.ro/) 

PINGEA 
A ţine (la cineva) ca la pingele = A nu ţine 
deloc la cineva: 

[...] dacă dumitale-ţi place să bei până-ţi 
înneci pipota, eu am nevastă tânără... ţin la ea ca 


la pingele. (CORNEL RUSU) 


A-i pune (cuiva) pingeaua (Fig.) = A păcăli pe 
cineva: 

Hoţul îi pune pingeaua numaidecât. 
(ANTON PANN) 


PINGICĂ 
A aduce (pe cineva) la o pingică = A provoca 
cuiva pagube însemnate; a sărăci pe cineva: 

L-a adus la o pingică. (L-a sărăcit). 
(TUDOR PAMFILE) 


A pierde (ceva) la o pingică (Arg.) = A pierde la 
diferenţă, scor foarte mic, foarte aproape de reuşită: 
Sau ce-o fi bombănit Ion Cristoiu despre 
faptul că Ceauşescu Nicolae a ratat la pingică un 
loc în finala pe aparate, clasându-se al 11-lea?! 
(http://astra.iasi.roedu.net/) 


PINTEN 

A bate din pinteni (sau pintenii) (D. militari) = 
A lovi călcâiele unul de altul, făcând să sune 
pintenii şi a lua poziţia regulamentară de drepți: 

[...] se suna şi de venirea lui Magheru 
cu proscrişii români, şi tinerimea începuse a 
bate din pinteni. (ION GHICA) 

E adânc revoltat, indignat de roiul de 
pierde-vară, cari nu știu alta decât a bate din pinteni 
și a-şi răsuci mustața. (C. DOBROGEANU- 
GHEREA) 

(Fig.) Şi pe masa-mpărătească sare-un 
greier, crainic sprinten,/ Ridicat în două labe, 
s-a-nchinat bătând din (MIHAI 


EMINESCU) 


pinten; 


A da (sau a bate) din (sau în) pinteni (de bucurie) 
= A se bucura foarte tare, manifestându-se în mod 
zgomotos; a îndemna, a grăbi: 


Vasile ILINCAN 


Începu a bate din pinten de bucurie că 
se cotorosise de sărăcie. (P. ISPIRESCU) 


A da pinteni (cuiva) sau (rar) a strânge în 
pinteni = a) (D. animale) A împinge, a îndemna 
un animal de călărie pentru a-l face să pornească 
sau să meargă mai repede: 

Ghiţă ar fi avut multe de zis, dar Lică se 
întoarse o dată în călcâi şi, pe când cârciumarul 
își veni în fire, drumeţul dăduse pinteni calului. 


(IOAN SLAVICI) 


b) A îndemna, a grăbi: 

Iară celor blagorodnici, pintini le dă 
istoria. (NICOLAE COSTIN) 

Deodată, calul se opri în loc și scutură din 
urechi; Timuș îi dădu pinteni să plece înainte, însă 
calul nu făcu bine câteva sărituri, îmboldit de 
pintenii călăreţului, şi poticni. (NICOLAE GANE) 

Și multe încă aş mai fi văzut, dacă 
foamea nu mi-ar fi dat pinteni şi nu m-ar fi silit 
să sui scările lustruite ale arhondaricului. 
(CALISTRAT HOGAŞ) 


Dă-ţi, popo, pintenii şi bate iapa cu călcâiele. 
v. călcâi. 


PIPĂ 
A fuma pipa păcii (Fig.) = A se împăca, a 
încheia un conflict de durată: 

Ei le-au dat mâna și au fumat cu ei pipa 
păcii. Atunci noi eram stăpânii acestor pământuri şi 
ei erau nevoiaşi şi cerșetori. (EMIL RAŢIU) 

Astfel, la indienii din America, dacă doi 
şefi de trib aflați în conflict sau doi duşmani 
fumează pipa păcii, starea de război sau de 
dușmănie încetează. (VICTOR DUŢĂ) 


PIPĂI 
A pipăi (sau a sonda, a tatona) terenul. v. teren. 


A pipăi miezul cuiva. v. miez. 

PIPER 
A avea piper pe limbă (sau a fi cu piper pe 
limbă) = (A fi) ironic, caustic, răutăcios: 

Vreo doi mai ageri la minte, mai cu piper 
pe limbă, dădură drumul vorbii. (ION PAS) 


A face (pe cineva) cu sare şi cu piper (Pop.) = 
A certa aspru pe cineva: 

Bunica l-a făcut pe bietul băiat cu sare 
și cu piper. 


A fi sarea şi piperul (Fig.) = A fi elementul 
dinamic al unui grup, a fi elementul spiritual, 
savuros, al unei situaţii sau creaţii: 

La doi ani de la această tragedie, în 
anul 2000, s-a stins şi Dem Rădulescu, cel care 
era considerat „sarea şi piperul” multor 
comedii difuzate pe micul ecran, dar şi ale 


scenei autohtone. (http://www.cancan.ro/) 


Festivitatea a fost moderată de Dragoş 
Bucurenci, iar sarea şi piperul manifestării au 
fost de Chef Adi  Hădean. 
(http://www.gazetademaramures.ro/) 


aduse 


A i se sui (sau a-i veni cuiva) piperul la nas 
(sau a-şi lua piper în nări) (Fam.) = A se 
enerva foarte rău: 

Anton stătea înfășurat în gândurile sale 
pe scaunul de lângă geam și moțăia, când își 
aminti iar de curva aia de Lora şi piperul i se 
urcă la nas şi izbi, cu toată puterea de care eram 
capabil, cu pumnul în fereastră până când mâna i 


se năclăi de sânge. (DUMITRU CRUDU) 


A înţepa cu limba sau (reg.) a fi cu (sau a 
avea) piper, ţepi pe sau aguridă sub limbă. v. 
limbă. 


A lipsi sarea şi piperul (Fig.) = A fi lipsit de 
profunzime, a fi omis esenţialul, elementul cheie: 

Favorita grupei L Villarreal, a venit la 
Bucureşti pentru o partidă ce trebuia să fie o sărbătoare 
a fotbalului, însă meciului de pe Arena Naţională i-a 
lipsit sarea şi piperul care însoțesc dispute de asemenea 
nivel. (http://www.romaniatv.net/) 

Sunt voci care spun că acest „stil de 
viață sănătos” e plictisitor şi lipsit de „sare şi 
piper”. (http://www.viva.ro/) 


A presăra piper între două persoane (Pop.) = 
A ațâța o ceartă: 

Ian să cerc a presăra chiper [piper] între 
Florin şi Florica... (V ASILE ALECSANDRI) 


A pune piper şi-n iaurt (Pfm.) = A-şi bate joc 
de ceea ce ai (în cantitate mare): 

Cine are piper mult pune şi în iaurt. (P. 
ISPIRESCU) 

Cine are piper mult pune şi în iaurt. (l. 
C. HINŢESCU) 


A se iuți ca piperul (Pop.; d. oameni) = A se supăra: 
Nu te iuți ca piperul. (ANTON PANN) 


A-i sta (cuiva) ca piperu-n nas (Fam.) = A 
enerva pe cineva, a nu-i fi pe plac cuiva: 
Da”, mă rog, dacă eu le sunt drag ca 
piperul în ochi, ce şi-au zis [...] (ON BĂIEŞU) 
Ori de câte ori trecea pe la noi, chiar 


dacă nu zicea nimic, îmi sta ca piperu-n nas. 


Parcă ar fi plouat cu piper între ei (sau noi, 
voi) = Se spune când două persoane s-au 
despărțit ori s-au dezbinat: 

Parcă ar fi plouat cu piper între noi! Tu 
te afli la târg cale de o poştă de mine şi eu la 
țarăla Florineşti, cu grebla-n mână şi cu doru-n 


suflet. (VASILE ALECSANDRI) 


Piper între voi, să râdem şi noi! = Formulă 
adresată unor persoane care se ceartă, pentru a înteți 
cearta între ele şi a face apoi haz pe socoteala lor: 
lan să cerc a presăra chiper între Florin 
și Florica..., vorba ceea: chiper între voi, să 


râdem şi noi. (VASILE ALECSANDRI) 


PIPERAT, -Ă 
A avea limba piperată (Fam.) = A vorbi urât, 
nepoliticos, răstit, tăios: 

La noi, bunăoară, soitarii [(înv.) fiecare 
dintre cei patru măscărici ai domnilor (fanarioți) 
din ţările româneşti, care distrau publicul la 
alaiuri şi la parade; bufon, paiață] și pehlivanii 
[(nv.) 


saltimbanc, scamator etc.) în reprezentațiile de 


personaj comic (acrobat, jongler, 
circ, la diferite serbări etc.], cu limba lor piperată, 
aveau un statut aparte la curțile boiereşti şi 
domneşti [...] (CONSTANTIN CUBLEŞAN) 
Poeziile sunt amuzante, deşi deficiente ca 
ritm, căci autorul nu prea avea ureche, având în 
schimb limbă piperată. (NICOLAE MANOLESCU) 
Herdelea aprobă în tăcere, căci și lui îi 
plăcea Rozica, cu toate că dragostea i-o arăta 
numai prin glume piperate, spuse într-o 
ungurească foarte stricată, care pe femeie o 


înveseleau totdeauna. (LIVIU REBREANU) 


A avea un preț piperat (D. prețuri, dobânzi, 
plăți) = A fi prea scump: 

Pe când alte popoare din ţări puțin 
priincioase pomilor ştiu să facă câştiguri 
însemnate din poamele multe şi bune ce produc, 
poporul nostru adese le cumpără de la precupeții 
străini cu prețuri piperate; (MIHAI EMINESCU) 

Pân-acuma el luase dobânzi cam sărate; 
de acum ajunsese să plătească el camătă din ce 
în ce mai pipărată. (1. L. CARAGIALE) 


PIPOTĂ 
A atinge (pe cineva) la pipotă = A-i da 
satisfacţie cuiva; a se bucura de ceva: 

M-a atins la pipotă și atunci când a spus 
„mi-ar plăcea”. Deci se poate să fii sportiv şi să 
mai şi vorbeşti ok. (http://treizecizero.ro/) 


A avea (sau a face, a fi cu) pipota (mare) 
(Fam.) = A deveni îngâmfat: 

A făcut pipotă băiatul; acum nu te mai poți 
atinge de el; e cu pipotă (mare). (D. UDRESCU) 


A avea (sau a fi cu) pipota plină (sau umflată) 
(Fam.) = A fi înfuriat: 

Pipotoasa aia nici bună ziua nu mai dă, 
e cu pipota umflată. (D. UDRESCU) 


Vasile ILINCAN 


A fi rău de pipotă = A-i fi cuiva frică: 

Câte unul mai nimerea după miezul 
nopții în casa ei și-i cerea câte o fată, deși avea 
nevastă ..., că așa sunt bărbaţii, răi de pipotă. 
(EUGEN BARBU) 


A i se umfla (cuiva) pipota (Fam.) = a) A se 
înfuria. b) A fi foarte fudul, mândru: 

Mi s-a umflat pipota când ţi-am auzit 
glăsciorul. (MIHAI ANDREI) 

De obicei erau cu noi şi cei din blocurile 
de vizavi. Cu toți ne uitam la filme cu Chuck 
Norris şi se umfla pipota în noi, testosteronul. 
(http://www.mediafax.ro/) 


A-i arde pipota (Fam.) = A avea neapărată 
nevoie de ceva: 

Taţii ieşeau după ele şi le ocărau. 
Fiecare pe-a lui: — Îţi arde pipota, ai? Îți dau eu 
ție! — Te omor dacă te mai prind! Îți miroase a 


bărbat? (EUGEN BARBU) 
A-i crăpa (cuiva) pipota de nerăbdare. v. crăpa. 


A-şi umple (sau a-şi îneca) pipota (Fam. şi ir.) 
= A se îmbăta: 

Bea, pipota-și îneacă,/ Altul ca să nu-l 
întreacă. (ANTON PANN) 

[...] dacă dumitale-ţi place să bei până-ţi 
înneci pipota, eu am nevastă tânără... ţin la ea ca 


la pingele. (CORNEL RUSU) 


PIR 

A se întinde ca pirul (Pop.) = A fi agasant, obraznic: 
Şase luni erau de când nu mai văzuse pe 

iubita lui, şase luni de când nu-i mai auzise 

accentele vocei, şi desperarea începuse a se întinde 


ca pirul în sufletul lui. (GRIGORE H. GRANDEA) 


PIRAMIDĂ 

A ajunge (sau a fi, a se afla etc.) în vârful 
piramidei (Fig.) = A ajunge sau a fi, a se afla 
etc. pe treapta cea mai înaltă a unei ierarhii 
sociale, politice, ştiinţifice etc.: 

În vârful piramidei de clase era domnul cu 
cabaniță şi cucă, cu sabie, topuz și tui. (ION 
GHICA) 

Când semenii tăi te urcă în vârful 
piramidei sociale, trebuie să arzi tot sufletul tău 
pentru a rămâne acolo: nu pentru tine, că tu eşti 
un om, trecător, dar pentru oameni, pentru idealul 
lor, pe care tu nu trebuie să-l laşi să decadă [...] 
(VASILE PÂRVAN) 


PIRON 
A face (la) piroane (reg. chiroane) (şi cuie) 
(Fam.) = A clănțăni din dinți din cauza frigului; 
a dârdâi: 

Cât fuse vară o duseră ei cum o duseră; 
dar veni iarna; acum tremurau de frig de le 
clănțăneau dinţii în gură şi făceau la piroane și 
la cuie. (P. ISPIRESCU) 

M-am învelit cu mantaua şi până la ziuă „am 
făcut” sute de piroane pentru calea ferată, din cauza 
tremuratului de frig. (DUMITRU FARANGA) 


A tăia (la) piroane (Fam.) = a) A tremura de frig. 


b) A spune minciuni: 

Rămas singur, Peruzescu, nemaiavând 
cui să taie la piroane, strigă: — Chelner, 
socoteala! (NICOLAE GANE) 

— Luaţi-o şi voi mai cu ușurelul! — Și nu mai 
tăiaţi piroane pe-aiceal... (ON LĂNCRĂNIAN) 

Cum ia o dușcă de basamac, începe să 
taie piroane. (EUGEN BARBU) 


PIROSTRIE 
A(-şi) pune pirostriile (în sau pe cap) = A (se) 
căsători: 

Dacă Aristică îşi pune pirostriile, şi le 
pune cu Roaiba. (ION PAS) 

Intrase la grijă că o să împletească cosita 
albă, fără să puie pirostriile în cap. (P. ISPIRESCU) 

D-apoi când află tată-său că fie-sa are 
să fie mumă, fără să fi pus pirostriile pe cap? se 
făcu foc şi pârjol. (IDEM) 

Le e rușine Să-ţi spuie că ar vrea... să 
puie pirostriile? (|. L. CARAGIALE) 

PISĂLOG, -OAGĂ 
A-i sta (cuiva) pisălog pe cap = A pisa, a sâcâi, 
a enerva: 

Decât să vină şi să-i stea pisălog pe cap, 
i-a spus vecinului că e bolnav. 


PIS 

A nu (sau fără a) zice (nici) pâs = A nu spune 
nimic; a răbda, a îndura o dojană, o mustrare, un 
afront etc.: 

Când s-a dezmeticit, și-a văzut pe mama 
Stanca... a sărit la gâtul ei şi, fără să zică nici pis, 
a început s-o sărute. (BARBU DELAVRANCEA) 

Apucă cocoșul de gât şi i-l răsuci, de nu 
mai zise nici pis! (P. ISPIRESCU) 

Să nu mai zici nici pâs,/ Că mor dă gât 
cu tine! (GEORGE RANETTI) 

Nu i-a convenit ei c-a pierdut la bani, da 
n-a zis nici pâs. (GABRIELA ADAMEȘTEANU) 


PISAT, -Ă 
Cu oasele pisate (Pop.) = Foarte obosit, mort 
de oboseală, extenuat: 

Vine în goana cailor, pe brânci, o zi, o 
noapte şi o dimineaţă şi soseşte la Bucureşti cu 
oasele pisate pe la 11. (|. L. CARAGIALE) 


PISICĂ 

A arunca pisica (moartă) în ograda altcuiva = A 

da vina pe altcineva, a pasa răspunderea altcuiva: 
Roman şi Băsescu renunţă la imunitatea 

parlamentară, demascând în acest fel manevra 

guvernului de a arunca pisica moartă în ograda 


vecinului. (ION LAZU) 


A avea nouă suflete ca pisica (Fam.) = A fi 
rezistent, a avea o mare vitalitate: 

Se spune că românul are şapte suflete, 
mai puține decât pisica, aceasta având, cum se 


ştie, nouă. (ION PETRU CULIANU) 

A avea ochi de pisică = a) A avea privirea ageră: 

Tocmai în dreptul lor întâlnisem o altă 
pereche de ochi care scânteiau ca doi ochi de 
pisică, uitându-se adânc într-ai mei. (BARBU 
DELAVRANCEA) 

Lucram de zor prin odăița cu puţini 
cetitori, încălzită de amețeai, cu serviciul făcut 
cum se putea, dar cu temuta autoritate a dlui 
Ioan Bianu, şeful, care apărea cu ochii de pisică 
pânditoare, dârz în păr, supțire în mustăţi, ca să 
prindă cea mai mică abatere a funcţionarului 


sau a cetitorului. (NICOLAE IORGA) 


b) A fi viclean: 

Mai stete [Petrea] apoi cât mai stete 
uitându-se cu ochi de pisică pânditoare când 
înainte, când înapoi, când la dreapta, când la 
stânga. (P. ISPIRESCU) 


A cădea în picioare ca pisica = A ieşi cu bine 
din orice încurcătură: 

Adesea executanţii cădeau în capcană. El 
însă era totdeauna afară din cauză. Senin, sigur şi 
invulnerabil. Cădea totdeauna în picioare ca 
pisica. JEAN BART) 

Asta cade şi va cădea totdeauna în 
picioare, ca pisica. (MARIA BANUŞ) 

A cumpăra pisica în traistă = A nu putea fi 
cunoscut un lucru înainte de a intra în posesia lui: 

Nu cumpăra pisica în traistă. (IULIU A. 
ZANNE) 


A face rachiu pisicii = A plânge fără rost: 
Păgubaşul face (G. 


CĂLINESCU) 


rachiu pisicii. 


A fi (ca o) mâţă (sau pisică) plouată (sau udă). 
v. mâţă. 


A rupe pisica (de la început) = A fi energic, a 
şti să-şi impună voinţa: 

Trebuia să pun demult piciorul în prag 
și Să rup pisica. Eram așa de ofticată, că nu 
aveam chef să stau singură. (CORINA OZON) 


Vasile ILINCAN 


E bine să rup pisica de la început, gândesc 
eu şi răspund: — Soţie, ucisă de inamici. Am o fetiţă 
de care are grijă mama. (PAVEL CORUTZ) 


A se uita ca mâţa la peşte (sau ca pisica în 
tigaie). v. mâţă. 


A umbla (sau a prinde) cu pisica-n traistă (sau 
în sac) = A încerca să înşele pe cineva: 

Sau şi portarul ăla umbla cu pisica-n 
traistă? (DUMITRU CRUDU) 

I s-a dus buhu în toata Europa că umbla 
cu pisica-n traistă. (https://www.g4media.ro/) 


Sper că în 5-6 zile să scap de friguri, şi atunci 
nu-l mai las să umble cu pisica în sac, ci voi stărui 
să-mi răspundă hotărât. (TITU MAIORESCU) 


Nu mai bea (sau nu mai mănâncă) mâţa (sau 
pisica) oţet. v. oţet. 


Piere (sau moare) pisica = Se spune pentru a 
arăta că ceea ce se petrece este neobișnuit, de 
importanță deosebită: 

Ne-a peri pisica, cumnate, de se întâmplă 
să-ți aduci aminte și de noi, mai adaugă zmeul 
prefăcându-se. (|. T. MERA) 


PISTOL 
Gol (ca un) pistol (sau îmbrăcat pistol) (Rar) = 
a) Complet dezbrăcat, fără nimic pe el: 

Băiatul rămase adumbrit într-un crânguleț 
verde, căci era gol pistol. (P. ISPIRESCU) 


b) (Pex.) Sărac: 

Îmi rămăsese punga plină de întunerec 
și lăzile pline de vânt, casa. îmbrăcată pușcă, şi 
eu îmbrăcat pistol. (|. GHERASIM GORJAN) 


PIŞA 
A nu ști pe unde se pișă găina (Reg.) = A fi 
(încă) neştiutor, naiv, fără experiență: 

De aceea e mai bine/ Nici drac să-ți 
iasă-nainte,/ Nici să stai să-i dai plăcinte./ Că 
încă eşti mică şi/ Nu ştii pe unde să pişă găina. 
(ANTON PANN) 

Dar de ce Grigore nu stă cu capul la 
cutie, de ce saltă moţul și încearcă să ne înveţe 


pe noi pe unde se pișă găina?! (ION LAZU) 


A se pişa contra vântului (Reg.) = a) A se răzvrăti: 

Tot ce puteam stabili cu certitudine era 
că s-au pişat şi ei contra vântului o bucată de 
vreme, după care le-a plesnit şi lor ulciorul. 


(ALINA PAVELESCU) 


b) A manifesta lipsă de tact apărând o cauză 
dinainte sortită eşecului: 

Hai, bre, nea Simioane, dă-te cu vremurile, 
nu te pișa contra vântului, nu vezi că americanii nu 
dau niciun semn? (ADRIAN BUŞILĂ) 


A se pişa (pe ceva sau pe cineva) (Arg.) = A 
desconsidera total (ceva sau pe cineva): 

— Mă piş pe sateliții tăi! Să pleci imediat 
din casă! (PETRE BARBU) 


A(-şi) pişa ochii (Reg.) = A plânge (repede, uşor): 

Doctorul se uită cu atenție la ochiul 
copilului. Bunica începe să plângă. — Nu mai pişa 
Ochii degeaba. Ai nenorocit copilul. (FLORIN 
LĂZĂRESCU) 


Du-te şi te pişă! (Vlg.) = Lasă-mă-n pace!, pleacă!: 
Du-te şi te pişă şi pe-urmă spune-ne-o şi 
nouă. C-o ştim. (RĂZVAN PETRESCU) 


PIŞCA 
Ca (şi) cum (sau cât) te-ar pişca un purice = 
Foarte puţin, aproape deloc: 

Dar la o împărăție, ca cum te-ar pişcă un 
purice, nu se mai bagă în samă. ION CREANGĂ) 


PITĂ 

A avea (sau a ţine, a fi cu) pâinea (sau pita) şi 
cuțitul (în mână) sau a pune mâna pe pâine şi 
pe cuţit. v. cuţit. 


A fi bun ca pâinea (sau ca pita) (sau ca o 
pâine) caldă sau ca pâinea cea de grâu, ori 

pâinea (sau pita) lui Dumnezeu sau, rar, o 
pâine de om, ca pâinea cea bună. v. pâine. 


A lua cuiva pâinea (sau pita) de la gură. v. lua. 


A mânca (din) pita lui vodă = A fi slujbaş la stat: 

D. Grădișteanu; ilustrul, neprihănitul erou 
de la Șapte Nuci, părintele spiritual al lui Popa 
Tache şi al vestitului Temelie Trancă, agentul 
electoral al cabinetului Mitică Ghica, odinioară 
aprig campion al conservatorilor, azi aprig cavaler 
al roșilor, pururea în pita lui Vodă la câte şapte 
colțuri. (MIHAI EMINESCU) 

Dreptul civil şi-ar fi creat o clasă de 
amploiaţi, dar aceşti amploiaţi ar fi fost stabili, 
unde Vodă se perindează, se 


căci numai 


mănâncă și pita lui Vodă pe rând. (IDEM) 


A mânca pâine (sau pită) şi sare (de pe un talger 
sau taler) cu cineva (sau împreună) sau a mânca 
toţi o pâine (sau o pită) şi o sare ori a mânca (cu 
cineva sau toţi) dintr-un blid (sau dintr-o zeamă). 
v. mânca, 


A mânca pâinea (sau pâinea şi sarea ori pita) 
cuiva. v. mânca. 


PITIC 
A avea pitici pe creier (Arg.; în limbajul 
adolescenților) = A gândi irațional, a lua decizii 
pripite, absurde; a fi nervos, nesatisfăcut, ofticat: 
lar alții au pitici pe creier, dar asta-i 
altă poveste, şi cine n-are să-şi fabrice, că altfel 
e tristă viaţa. (EMIL BRUMARU, VERONICA 
D. NICULESCU) 

[...] te puneau sub urmărire generală, 
trebuia să ai grijă de ce faci şi ce spui, mai 
trebuia să te fereşti ca dracul de tămâie de orice 
întâlnire cu ei, niciodată nu puteai şti ce fel de 
pitici aveau pe creier. (EUGEN URICARU) 

Am avut o perioadă grea. Am suferit din 
dragoste sau din nedragoste. Am pitici pe creier, 
mi-am făcut eu singur rău. (http://www.wowbiz.ro/) 

A sta (sau a rămâne) chitic = A nu se mişca, a 
sta neclintit într-un loc: 

Stăi chitic şi să nu te clintești pân” ce nu-i 
auzi cântând din cimpoi. (V ASILE ALECSANDRI) 


A tăcea ca un mut sau ca muţii, ca pământul, ca 
zidul, ca peretele, ca un lemn şi reg., a tăcea pitic 
(ori chitic) sau ca piticul, ca piticul în baltă, ori ca un 
peşte, ca peştele, ca melcul (sau mâlc(ă), molcom, ca 
porcul în păpuşoi sau în cucuruz). v. tăcea. 


PIŢIGOI 
A-i veni (cuiva) un piţigoi = A-i veni cuiva o 
nebunie, o toană, o trăsnaie: 

Mă primare, mă jandare;/ Nu mai fiţi cu 
capul mare,/ Că de-mi vine un piţigoi,/ S-alege 
potca de voi! (D. UDRESCU) 


PIUĂ 
A bate (sau a pisa) apa în piuă (să se aleagă 
untul) ori a bate vasăr în piuă. v. apă. 


A se pune (în) piuă (sau piua) (Pop.) = a) A se 
apleca ghemuindu-se pentru ca cineva să se 
poată înălța pe spinarea lui: 

S-au ridicat amândoi... Baba s-a pus 
piuă, și strigă lui Prichindel: — Haide, hopa! (|. 
L. CARAGIALE) 

Credinciosul lui puindu-se piuă, Făt-Frumos 
se urcă pe dânsul; d-aci pe coama zidului și sări în 
grădină. (P. ISPIRESCU) 


b) A sprijini pe cineva într-o acţiune. 


PIUI 

A-i ţiui (sau a-i piui) (sau, rar, a ţiui) (cuiva) 
urechile (sau urechea, creierii, capul etc.), a-i ţiui 
(cuiva) în urechi (sau în cap, în creieri etc.). v. tiui. 


Vasile ILINCAN 


PIUIT 
A-i lua (sau a-i tăia, a-i curma) (cuiva) piuitul 
(sau piuita) = a) A face pe cineva să nu mai 
poată scoate niciun cuvânt de uimire, de spaimă: 
Și mie mi-a cam luat piuitul. Nimeni nu 
a scos o vorbă. (LEON VOLOVICI) 
Ticălosule, n-o să-ţi dau satisfacția să-mi 
iei piuitul ca unui pui de găină. (ALEXANDRU 
POPA) 


b) A istovi, a slăbi, a muia pe cineva: 

Revoluţia din Bucureşti să fie ca un fel de 
oaste neașteptată, care cade în spate domnitorului 
când ai lui luptă în altă parte, şi-l zăpăceşte, de-i 
ia piuitul. (CAMIL PETRESCU) 

— Așa, cum vă spusei, urmă Tămădueanul, 
cum năpustiră muscalii peste noi — fir-ar de râs să 
fie cu crucea lor cu tot — parcă ne luă piuitul. 
(BARBU DELAVRANCEA) 


c) (Rar) A omori pe cineva. 


A-i pieri (cuiva) piuitul (sau piuita) (Fam.) = A-i 
pieri cheful de vorbă (cuiva); a-şi pierde curajul: 

Să-i iai cu răpedea că le piere piuita. 
(AL. VLAHUȚĂ) 


A-şi pierde piuitul (Reg.) = A nu mai avea replică: 
Istoricul va scrie o carte în care spune că a 

fost invitat în împărăția împăratului împăraţilor 

unde şi-a pierdut piuitul [...] (bttp://www.ziua.ro/ 


PIVNIŢĂ 
A se auzi (sau a ieşi) ca din pivniţă (D. voce) = 
A se auzi de departe: 

Strigă... cu 0 voce groasă ce ieşea ca 
dintr-o pivniță. (BARBU DELAVRANCEA) 

A vorbi (ca) din pivniţă = A vorbi cu ton 
scăzut, profund, grav: 

Este elementar într-un teatru că toţi 
actorii trebuie să vorbească tot într-un glas, 
adică să aibă cu toții un diapazon statornic. 
Duminică seara multe scene s-au jucat aşa încât 
părea că un actor vorbeşte din pivniţă şi altul 
din podul casei; (MIHAI EMINESCU) 

PIZDĂ 
A da în pizda mă-sii (Vlg.) = A înjura pe 
cineva, trimițându-l înapoi în locul de unde s-a 
născut, pentru a exprima dezaprobare, dispreţ, 
respingere, revoltă față de acea persoană: 
Sergentul se repliază. — Dă-i în pizda 
mă-sii, conchide sergentul. Negustori de ace, 
brice şi carice. (RĂSVAN POPESCU) 
— Ia mai dă-l, mă, în pizda mă-sii, că el v-a 
nenorocit, el v-a sucit minţile. (RADU CIUCEANU) 


PIZMĂ 
A se lua (sau a se pune) în pizmă (cu cineva) (Rar) 
= A face în ciudă cuiva, a se lua la ceartă cu cineva: 

[...] după ce maica Aegidia a ieșit, am 
deschis, ca să-i fac lui în pizmă, fereastra din 
fața măcelăriei şi am stat în ea, ca să-l văd şi să 
mă vadă. (IOAN SLAVICI) 

Dacă am văzut așa, ne-am pus şi noi în 
pizmă, ne-am înarmat cu răbdarea şi am așteptat 
acolo până s-au gătit trăsurile, ne-am încărcat în 
ele și seara pe la 9 1/2 ceasuri, ne-am dus în 
Câmpulung, uzi ca nişte șoareci. (P. ISPIRESCU) 


A-şi pune în pizmă (sau a pune pizmă) (Pop.) 
= A se supăra pe cineva: 

Fata de împărat nu se putu împrieteni cu 
toți ceilalți fii de împărați, fiindcă cei mai mulţi erau 
năzuroşi, tembeli şi deşucheaţi; iară ei prinseseră 
pizmă pe dânsa pentru aceasta; (P. ISPIRESCU) 

Îmi pusei în pizmă şi plecai. (l. 
GHERASIM GORJAN) 


PLAC 
A (-i) fi pe plac(ul) cuiva = A plăcea cuiva, a fi 
agreat, simpatizat de cineva: 

Preuţia nefiind pe placul lui Andrei, [...] 
tânărul, când fu trimes la Focşăni pentru a învaţa 
tipicul la un protopop prieten al părintelui Gherghe, 
luă la Urecheşti drumul spre leşi [laşi] și se duse 
întins la un văr al mâni-sa, ceauş nume dat, în Evul 
Mediu, în Ţara Românească și în Moldova, unor 
funcționari publici într-unui din steagurile de 


Dictionar de expresii românesti în contexte (DERC) O— R 
Volumul al II-lea 


seimeni |(în sec. XVII-XVIII, în Țara Românească 
şi în Moldova) soldat din corpul de ostași mercenari 
pedeștri înarmați cu sâneţe, a căror atribuţie era paza 
Curţii domneşti] ai agiei. (RADU ROSETTI) 

Începu şi el a cârpi ce şi pe unde nu-i 
era pe plac. (POP.) 


A fi la bunul plac al cuiva = A fi la discreţia, la 
cheremul cuiva: 

În mâna lui stă cumpăna dreptății. 
Averea şi viața supușilor, de orice treaptă ar fi 
ei, sunt la bunul lui plac. (AL. VLAHUȚĂ) 


A intra în placul cuiva = A fi cuiva plăcut, 
agreabil, a satisface gustul, preferința cuiva: 

Sper că-ți voi fi brodit gustul, îți voi fi 
intrat cu totul în plac şi că... mă pot răsfăţa plutind 
pe deplin în apele tale. (AL. ODOBESCU) 


A-i ieşi (cuiva ceva) după plac. v. ieşi. 


După bunul-plac (al cuiva) = După voia sau 
după capriciul cuiva: 

Căruţa... înaintează încetinel şi rătăceşte 
fără de ţel, dupe bunul-plac al mârțoagelor. (AL. 
ODOBESCU) 

Încă din noaptea în care el îi sărutase mâna, 
ea îl socotea om slab, pe care poate să-l poarte după 
bunul ei plac, şi totodată om de o rară bunătate de 
inimă, care ține mult la dânsa. (IOAN SLAVICI) 


PLACĂ 

A pune placa (Fam.) = Se spune despre cineva 
care are obiceiul să vorbească mult sau să repete 
mereu acelaşi lucru: 

Respecta riguros regula de a pune mereu 
placa despre Dragoş, deşi nici Genoveva nu se 
descurca rău la sere. (CONSTANTIN ARCU) 

Parlamentarul a susținut joi, prima 
conferință de presă în 2012, dar nu a venit cu 
nimic nou, ci a pus aceeaşi placă de anul trecut. 
(http://expressdebanat.ro/) 

A schimba placa (Fam.) = A schimba subiectul 
unei discuţii care a ajuns să plictisească; a 
schimba atitudinea faţă de cineva: 

Nu putea să-mi spună ceva mai riscant, 
imediat schimba placa și mă bătea pe umeri. 
(SORIN STOICA) 

Realizând de la bun început că sunt total 
contra Sistemului şi că nu am putea niciodată să 
avem aceleaşi idei, a schimbat placa şi m-a dus 
pe pista compasiunii. (CRISTIAN SIMA) 


PLAINIC, -Ă 
A se da plainic = A înceta să mai lupte, să mai 
reziste, a se da învins; a ceda: 

Nu era omul care se dă plainic cu una 


cu două. (D. COMȘŞA) 


PLAN 
A croi la planuri. v. croi. 


A da planurile peste cap = A interveni ceva (cu 
ceva neaşteptat) care modifică situaţia inițială: 

Le-am stricat o parte din semănături şi 
le-am dat toate planurile peste cap. (ION 
LĂNCRĂNJAN) 

Cetăţeanul nu se rezumă la statutul de 
simplu spectator, ci are tăria opiniei personale: 
când depeşa „fefe urgentă” le dă planurile peste 
cap, Zoe şi Caţavencu exclamă: „Vom lupta contra 
guvernului!” (CONSTANTIN CUBLEŞAN) 

E mult mai uşor să fii consecvent dacă 
altcineva nu-ți dă mereu planurile peste cap. 
(ADRIAN ORBAN) 


A duce planul la bun sfârşit = A finaliza o 
lucrare, un proiect, o acţiune aşa cum a fost 
plănuit, programat: 

După ce vom duce acest plan la bun sfârşit 
— căci trebuie să vă spun, vom face totul 
împreună —, vă veţi putea întoarce acasă cu desaga 
voastră de grâne, în timp ce noi vom rămâne să ne 
lămurim cu Veveriţoiul... (GH. VÎRTOSU) 


Vasile ILINCAN 


A face plan de inginer chior (Fig.) = A spune 
ceva, dorind să se înţeleagă altceva: 

Băieți, mie îmi tot bubuie mintea câteodată 
idei din astea de inginer chior. S-a gândit cineva 
până acum la aşa ceva? (bhttp://forum.oltcit.ro/) 


A face planul ca ţiganul (Pop.) = A-şi propune 
lucruri, fapte etc., nerealizabile: 

Sta [împăratul] posomorât şi-şi făcea planul, 
ca țiganul cum să nu-i mai scape din mâini frumoasa 
necunoscută. (CRISTEA SANDU TIMOC) 


A fi (sau a sta, a pune etc.) pe (ori în) primul 
plan = (A avea sau) a considera ceva de 
importanţă primordială: 

Mai rămâne să mă lămuresc dacă asta 
sau restul e pe primul plan. (JENI ACTERIAN) 

Autorul spune însă că rostirea nu poate fi 
pusă pe planul al doilea, iar tăcerea pe primul 
plan, pentru simplul motiv că tăcerea se defineşte 
prin rostire [...] (NADIA ANGHELESCU) 

Ceea ce însă îi distinge pe cei doi 
gânditori de majoritatea culturologilor de azi — şi, 
totodată, îi poate impune în primul plan al gândirii 
asupra culturii [...] (LIVIU ANTONESEI) 


A fi (sau a sta, a pune etc.) pe planul al doilea 
(sau al treilea etc.) = A fi sau a considera de 
importanță secundară sau minimă: 

Remus Oloman zâmbea ironic și plictisit 
că el, personagiu cu nume cunoscut de o fară 
întreagă, rămânea pe planul al doilea până și faţă 
de Dandu un ofițeraş cu care se găsea într-un fel 
de prietenie de cafenea fără să-l prețuiască [...] 
(LIVIU REBREANU) 

În conştiinţa lui actuală stă pe primul plan 
al atenţiunii o singură idee, pe lângă ea se asociază, 
însă în al doilea şi al treilea plan, încă vreo câteva 
altele, poate până la şapte. (TITU MAIORESCU) 

Însă în stabilirea cronologiei, problema 
caracterului unei civilizaţii rămâne pe planul al 


doilea. (VLADIMIR DUMITRESCU) 


A ieşi pe plan = A ieşi în evidență: 

Tot în acel an mai ieşi pe plan un alt 
atlet de un temperament opus la al lui Cipariu. 
(G. BARIȚIU) 

A încurca planurile = A zădărnici munca, 
intenţiile cuiva, a pune piedici: 

Venise aici, ca un mare cuceritor, să 
stârpească această țară mică şi încăpățânată care de 
mult încurca planurile sultanilor. (V ASILE LUPAŞC) 

Venirea lui Tudorică îi încurca planurile 


imediate. (CRISTIAN TEODORESCU) 
A lăsa pe planul al doilea. v. lăsa. 


A nu fi pe primul plan = (A fi sau) a considera 
că este de o importanţă secundară, minimă: 

[...] este de la sine înțeles că într-un curs de 
arheologie preistorică elementul artistic nu poate fi 
pus pe primul plan când studiem ornamentarea 


ceramicii [...] (VLADIMIR DUMITRESCU) 


A nu se potrivi planul de acasă cu cel din târg 
(Fam.) = A nu ieşi lucurile cum au fost presupuse: 

Din păcate, planul de acasă nu s-a 
potrivit cu cel din târg, iar în momentul în care 
buchetul trebuia aruncat, florile au fost aspirate 
de motorul aeronaevei, provocând explozia 
aeronavei. (bhttp://w ww .libertatea.ro/) 


Da, planul de acasă nu se potriveşte 
niciodată cu cel din târg. Am păţit-o de atâtea 
ori. (http://www.m.timpul.md/) 


A pune planul la bătaie = A face cunoscute şi a 
aplica anumite intenţii, idei: 

Dar în mijlocul dărâmăturilor şi al 
restriștei, el încă îşi păstră sângele rece și-și întocmi 
în pripă un nou plan de bătaie. (GIB L. MIHĂESCU) 

În Osnabriick am început să pun cu Alex 
la cale planul de bătaie pentru a-i scoate pe 
băieți din țară. (NICOLAE COVACI) 


A se da la plan (cu cineva) (Fam.) = A se pune 

de acord cu cineva: 
[Bucătarul] a îmbrăcat hainele 

stăpânului meu, iar apoi s-a dat la plan cu mine, 


să omorâm stăpânul. (ION C. VISSARION) 


Dictionar de expresii românesti în contexte (DERC) O— R 

PLANTA 
A se planta în fața cuiva = A se opri în mod 
inoportun sau ostentativ în față cuiva: 

Primul care s-a plantat, însă, în fața 
Agenţiei de Mediu a fost loan Daminescu, un bărbat 
din comuna Dumbrava [...] (bttp://adevarul.ro/) 


Chiar în acest moment, în fața intrării în 


unitatea sus menționată [penitenciarul Jilava], 
stă plantat provocator un car de la Antena 3 şi 
așteaptă. (http://www.hotnews.ro/) 


PLAPUMĂ 
A se întinde mai mult decât îi e plapuma (sau, 
reg., oghialul) = A se lansa în acţiuni sau 
Dacă vezi că este frig, binevoiește a-i 
cumpăra o păreche de pantaloni de iarnă. Nu 
cred că este de trebuință a-ți recomanda să nu 
fie scumpi, ci să ne întindem după cât ne ajunge 
pătura. (P. ISPIRESCU) 
Elefantul ar putea fi convins să nu se-ntindă 
mai mult decât îi este plapuma, ca nu cumva să facă 
infarct. (LIDIA VIANU) 


Nu te-întinde mai mult decât ţi-e plapuma 
(sau, reg., oghialul) = Nu pretinde mai mult 
decât poţi avea, fii modest: 

Nu mai lungi vorba... Nu te-ntinde mai 
mult decât ți-i oghialul! (V ASILE ALECSANDRI) 

Aproape două treimi dintre români consideră 
că este bine „să nu te întinzi mai mult decât ţi-e 
plapuma”, în timp ce doar 36% sunt de părere că 
„cine nu riscă, nu câştigă”, arată rezultatele unui 
studiu recent [. . .] (bhttp://www.dailybusiness.ro/) 


PLASĂ 
A cădea în plasa (cuiva) sau a lua plasă (Arg.) = A 
intra într-o încurcătură; a cădea în cursă, a fi înşelat: 
Ba mai mult: dacă observa că un cunoscut 
de al lui se aprovizionează de la același interlop, 
trebuia să-l schimbe imediat. Or, a găsi un altul fără 
niciun fel de indiciu e dificil, poti cădea în plasa unui 
agent sub acoperire. (CRISTI LAVIN) 

Am avut o perioadă în care i-am trimis la 
ANAF pentru a lua certificat fiscal. Dar şi aici am 
luat plasă, pentru că acest certificat fiscal e valabil 
90 de zile [...] (http://www.jurnaluldearges.ro/) 


A prinde (pe cineva) în plasă = A înşela, a 
amăgi; a seduce (pe cineva): 

Gândește-te mai bine, nu te lăsa prins în 
plasa chiaburilor. (MARIN PREDA) 

[Paznicul] Era probabil pe jumătate 
beat, şi i se citea pe faţă plăcerea de a fi prins 
pe cineva în plasă. (CRISTIAN SĂILEANU) 


PLATĂ 

A (se) lăsa la (sau în) voia întâmplării (ori 
sorții, valurilor) sau în plata (sau în mila) 
Domnului, ori a (se) lăsa în seama (sau în 
plata, în ştirea, înv. în mâna, în judecata) lui 
Dumnezeu, ori a se lăsa la Dumnezeu sau a 
(se) lăsa în plata Sfântului (sau în paza Celui 
de Sus, în ştirea Tatălui), ori (înv.) a se lăsa la 
mila Cerescului Împărat = A nu mai fi 
interesat de ceva sau de cineva; a lăsa pe cineva 
în pace, a lăsa pe cineva să facă ce vrea: 
Harap-Alb, 
Dumnezeu, că şi-a da el Spânul peste om 
vrodată; (ION CREANGĂ) 


— Ţine, moş loane, acest mic dar de la mine, 


— Lasă-l, în plata lui 


și întâmpină-ţi nevoia, de azi pe mâine, cum te-a 
lumina Cel-de-sus! lar pe boier lasă-l în judecata lui 
Dumnezeu, căci! El nu bate cu ciomagul”. (DEM) 

Tata nu m-a lăsat la voia întâmplării, ci 
mi-a căutat cea mai strictă biserică posibilă. 
(DAN LUNGU) 

Când într-o bună zi am găsit în drum 
trupul unuia din tovarăşi înghețat şi cu urmele a 
trei gloanţe în cap, am lăsat cocioaba în ştirea 
Domnului [...] JEAN BART) 

Şi astfel, unul câte unul, se cărară pe la 
casele lor de la curtea acestui împărat, şi-i lăsară 
fetele în plata Domnului; (P. ISPIRESCU) 

— Aoleu, nu mă mai întreba, Cristache, 
şi lasă-mă-n plata Domnului, că amărât ca mine 


nu mai poate fi om sub soare! răbufni țăranul cu 


Vasile ILINCAN 


un glas în care era mai multă ură decât durere. 


(LIVIU REBREANU) 


A ciupi la nota de plată. v. ciupi. 


A face plata în natură (D. femei) = A accepta 
întreţinerea de raporturi sexuale cu un bărbat: 

Un felecan a vrut plata în „natură” 
după o zi de coasă! Femeia însă a fost de altă 
părere! (http://www.ziare.com/) 


A fi bun (sau rău) de plată (Fig.) = A suporta 
consecinţele neplăcute (financiare sau morale) 
ale unui anumit fapt, gest, a unui lucru greşit; a 
(nu)-şi onora la timp datoriile: 

Sunt şanse mari Să pierdem bani mulți. De 
ce? Pentru că unii nu ştiu ce înseamnă un contract 
și că el trebuie să conţină date certe, altfel eşti bun 
de plată. (http://www.bistriteanul.ro/) 


A se duce (sau a pleca, a merge) în plata 
Domnului (sau a lui Dumnezeu) (Fig. şi fam.) 
= A se duce sau a pleca, a merge, unde îi place 
sau unde vrea: 

[...] ci i-a spus să se suie în pod, să-şi 
aleagă de-acolo o ladă, care i-a plăcea, şi să se 
ducă în plata lui Dumnezeu. (ION CREANGĂ) 


A-şi face sau a i se face cuiva plată = A se 
despăgubi sau a fi despăgubit: 

laca stăpânul  călare/  Că-mi aduce 
demâncare.../ N-apucai să-mbuc o dată,/ Ciocoiul 


îşi face plată. (V ASILE ALECSANDRI) 


A-şi lua plata = A-și primi pedeapsa cuvenită: 

— Da, ia, dați-i pace, măi, zise altul, poate 
că omul ştie ce vorbeşte... Să-i vedem mai întâi 
lauda şi apoi să-și ieie plata... (ON CREANGĂ) 

Dar Toader îi apucă creanga şi, 
smulgându-i-o, zise înfuriat: — El şi-a luat plata, 
o să ţi-o iai şi tu. (EM. GÎRLEANU) 


Cu plata la Sfântu’ Aşteaptă (Pop.) = Fără a spera 
la răsplată pentru un serviciu, un lucru bine făcut: 

— Iaca tac, zise ea repede, ducându-se 
din nou pe colțul scaunului. — „Fodulu”, dacă 

ar putea, şi-ar plăti datoria. — La sfântu 
aşteaptă! (DUILIU ZAMFIRESCU) 

Un „magazin” mai realist decât cele 
săteşti, unde marfa intră fără factură şi se acordă 
pe semnătură, cu plata la Sfântul Aşteaptă! Cam 
aşa definiție 
(http://www.ziarulargesul.ro/) 


începe să capete sărăcia!... 


În plata Domnului (sau a lui Dumnezeu) (În 
legătură cu verbe de mişcare) = Unde vrea, unde 
ştie, unde-i place: 

Să-l fi lăsat să se ducă în plata Domnului 
cu struguri cu tot. (PETRU DUMITRIU) 

Mergeţi în plata lui Dumnezeu sfântul. 
(|. POP-RETEGANUL) 

I-a spus să se suie în pod să-și aleagă de 
acolo o ladă, care i-a plăcea și să se ducă în 
plata lui Dumnezeu. (ION CREANGĂ) 

Of, mămucă, of! Mai bine taci şi lasă-l 
în plata lui Dumnezeu! Că ştii că este o vorbă: 
„Nici pe dracul să-l vezi, da? nici cruce să-ți 
faci!” (IDEM) 


PLATCĂ 
A intra în platcă (sau a fi de platcă) (Înv.) =A 
rămâne cu datorii; a pierde o partidă la jocul de cărți: 

Am intrat în platcă de 250 fr., căci am 
trebuit să iau o datorie a lui pe seama mea. 
(ON GHICA) 

Trii sări de-a rândul de când pierd 
necontenit. Nu mă pot scula o dată fără ca să nu 
intru platcă. (VASILE ALECSANDRI) 

Într-una din odăi se juca prefa în trei: 
doi colonei şi un maior stau tăcuţi, până ce se 
sfârşeau cărţile din mână, iar la urmă izbucneau 
în râs sau înjurături, după cum intrau platcă sau 


nu. (DUILIU ZAMFIRESCU) 


A pune (pe cineva) platcă = A face (pe cineva) 
să piardă la jocul de cărți; a păcăli pe cineva: 

La un joc ce a făcut, am pus-o platcă... 
și se scoală, zicând că ea nu plăteşte, că nu mai 
joacă. (D. BOLINTINEANU) 

Dar mă rog să dai închis,/ C-am să mi-l 
trântesc o platcă/ Să se mire şi prin vis/ 
Preferans cu cine joacă. (NICOLAE GANE) 


Dictionar de expresii românesti în contexte (DERC) O— R 
Volumul al II-lea 


A pune (pe cineva) platcă peste platcă = A 
înşela (pe cineva); a distruge (pe cineva): 

Boierii din opoziție mă pun platcă peste 
platcă, zise prefectul zâmbind. (ACOB NEGRUZZI) 


A rămâne platcă = A rămâne de ruşine, a se 
face de râs: 

Dacă s-ar întâmpla să mă pălmuiască el 
dinaintea duducăi, atunci eu rămân platcă. 
(VASILE ALECSANDRI) 


PLATNIC, -Ă 

A da (pe cineva) platnic (Înv.) = A obliga pe 

cineva să plătească o datorie, a declara dator: 
Deci Neculai-vodă făce multă chivernisală. 

Pre unii can rar îi da platnici turcilor, iar nu deplin, 

pre cât cere ei, iar pre uni-i închide păn’ la o vreme 

și apoi îi slobodzie, iar a mai mulți turci nu le ţine în 


samă. (ION NECULCE) 


A se da platnic = A se recunoaşte dator, a fi de 
acord să plătească o datorie: 

Dacă a văzut așa, el s-a dat platnic şi i-a 
plătit. (NICOLAE IORGA) 
Bun (sau rău) platnic = Persoană care își 
îndeplineşte bine (sau rău) obligațiile bănești, care 
plăteşte uşor şi la timp (sau greu şi cu întârziere): 

Să-i scrii şi d-ta o vorbă, arătându-i că 
va avea în mine un bun mușteriu şi bun platnic. 
(I. L. CARAGIALE) 

Corăbierii, văzând că-i platnic bun, i-au 
făgăduit că or abate pe-aici. (I. G. SBIERA) 

La sfârşitul săptămânii se întâmpla să nu 
capeți nimic, fiindcă nici patronul nu se alegea cu 
nimic de pe urma câtorva imprimate făcute pentru 
firme nevoiaşe, rău platnice. (ON PAS) 


PLAVIE 

A (se) lăsa (sau a (se) lungi) plavie = A (se) 

întinde la pământ, a (se) lungi pe toată suprafaţa: 
Pernele umplute cu paie i se păreau 


prea tari, parcă-i intrau în carne, şi fata cerea 

să i se ia şi se lăsa iar plavie. (CONSTANTIN 
SANDU-ALDEA) 


A face (pe cineva sau ceva) plavie = A dobori pe 

cineva (sau ceva) la pământ; a face una cu pământul: 
Vântul de azi-noapte mi-a făcut ovăzul 

plaghie. (ANALELE DOBROGEI, IV, nr. 4) 


A pluti (sau a merge) plavie = A aluneca pe 
suprafaţa unei ape: 

Țechea [reg. căpușă] începe să plutească 
plavie sau să stea pe loc. (F. R. ATILA) 


PLĂCEA 
Îmi place să cred că... = Sper că...: 

Printre ele descopăr o cadență, îmi 
place să cred că am nimerit vena oraşului care 
se zbate de viaţă. (FLORIN PIERSIC JR.) 

Dar îmi place a crede — și nu mă sfiesc a 
o afirma sus și tare — că s-au găsit unii care să 
ne acuze pe noi — risum teneatis! — de ușurință, 
ca să nu zic mai mult în această cestiune. 


(ANTON BACALBAŞA) 


Ştii că-mi placi (?) sau (ştii că) mi-ai plăcut (?, !) 
ori asta-mi place! (Prt.) = Exprimă mirarea sau 
dezaprobarea în faţa unei propuneri, a unei afirmații: 

— Da” ce-ţi pasă dumitale? — Cum să nu-mi 
pese, mă? întreabă baba cu mirare... Ştii că-mi 
placi! Cum, adicătele, nu trebuie să știu şi eu ce 
pramatie de călător primesc noaptea-n gazdă? (I. 
L. CARAGIALE) 

Ştii că-mi placi! Păi când l-oi vedea pici 
jos. (G. CĂLINESCU) 


PLĂCERE 
A avea plăcerea de a... = A fi privilegiat, a avea 
o ocazie  neaşteptată, rară, a manifesta 


bunăvoință sau încântare: 

Am avut plăcerea de a-i fi din nou 
partener ca şi cu doi ani înainte [...] (MIHAIL 
ARNĂUTU, LIGIA ARDELEAN) 


Vasile ILINCAN 


— Am avut plăcerea să cunoaştem pe 
sora dumitale... prin dna Cantă... (DUILIU 
ZAMFIRESCU) 

Am avut onoarea şi plăcerea de a 
cunoaşte oameni aparte, precum tante Marie 
Buşilă şi domnul Alexandru Telemaque [...] 
(BARBU OLLĂNESCU-ORENDI) 


A face (cuiva) plăcere (sau o plăcere) = A face 
(cuiva) o bucurie; a-i face pe plac: 

Și de vrei plăcere-a-mi face.../ Fă în 
viață o minune/ Hotărându-te a-mi spune/ 
Adevăr neprelucrat. (VASILE ALECSANDRI) 

— Aş fi fericit — zicea cavalerul — să-mi pot 
da tot sângele pentru a face o cât de mică plăcere 
nobilei mele stăpâne. (|. L. CARAGIALE) 


A-l avea (pe cineva) la plăcere Înv., ran) = A 
agrea, a aprecia (pe cineva): 

Îl are la plăcere toți, şi împăratul. 
(ANTON PANN) 


Fă-mi plăcerea (sau îmi faci plăcerea...)! 
(Formulă de politeţe) = Fii bun..., te rog să...: 

Fă-mi plăcerea, domnule Teodoreanu, şi 
scrie-mi un roman informativ, fără stil, fără 
frumuseță, mizerabil, neglijent, în goana mare. 
(IONEL TEODOREANU) 

Scoase din buzunarul vestei o cutiuță de 
email cu pastile parfumate şi, înainte de a se 
servi, o întinse Sabinei: — Îmi faci plăcerea, 


domnişoară? (CEZAR PETRESCU) 


Îmi face (mare) plăcere (Formulă de politeţe) = 
Mă bucură, mă încântă: 

Vreau să știu de ce e frumos să zic: mă 
închin unei pagini frumoase, în loc să zic 
simplu: o pagină frumoasă îmi face mare 
plăcere? (PAUL ZARIFOPOL) 

Dacă n-ai grabă prea mare, să mergem 
puţin la deal. [...] O, din contra, îmi face mare 
plăcere! o-ncredinţă dânsul. IOAN SLAVICI) 


PLĂCINTĂ 
A aştepta (sau a primi) pe cineva cu colaci 
calzi (sau cu plăcinte calde). v. colac. 

A face plăcinte = A face cerculeţe pe suprafaţa 
apei, aruncând în ea pietricele plate: 

Băieților le plăcea să facă plăcinte pe 
luciul apei. 


A găsi plăcinta gata = A se folosi de munca 
altuia, a-i veni totul de-a gata: 

Astăzi Albii şi cu Roşii,/ Cu fistichii şi 
stacojii/ Mănâncă plăcinta gată,/ Numai de noi 
frământată. (CRISTIAN PREDA) 


A număra foile la plăcintă = A pierde vremea 
inutil, a-şi face prea multe socoteli, a acorda o 
importanţă exagerată amănuntelor: 

E o zicală veche că, de-ai sta să numeri 
foile din plăcintă, nu mai ajungi s-o mănânci. 
Drept că e aşa, dar cu toate acestea acele foi 
există. (MIHAI EMINESCU) 

Cine numără foile nu mai mănâncă 


plăcintă. (1. C. HINŢESCU) 


A se pune (sau a se trânti, a se aşeza) ca o 
plăcintă (țigănească) = A se tolăni, a se lungi 
cât e de mare: 

Şi aia nu se oprise la Criş sau la drum. 
Se lățise ca plăcinta țigănească. (MARCEL 
PETRIŞOR) 


A se vinde (sau a se căuta) ca plăcinta caldă = 
A se vinde repede, fiind foarte căutat: 

Ideea a venit datorită succesului pe care 
l-a avut în municipiul Baia Mare, acolo unde 
magazinul funcționează de ani de zile şi unde 
plăcinta se vinde mai ceva ca pâinea caldă. 


(https://maramedia.ro/) 


A socoti câte foi intră în (sau într-o) plăcintă 
= A ţine prea mult seama de toate amănuntele: 
Cine dumică știe, cine mănâncă nu ştie./ 
Dar şi/ Dac-o socoti cineva câte foi intră în 
plăcintă, niciodată nu mănâncă. (ANTON PANN) 
Dac-o socoti cineva câte foi intră în 
plăcintă, niciodată nu mănâncă. (|. C. HINȚESCU) 
Și apoi, pe de o parte, cine socoteşte 


câte foi intră-n plăcintă nu mănâncă plăcintă 


Dictionar de expresii românesti în contexte (DERC) O— R 
Volumul al II-lea 


niciodată, iar pe de alta, ce ştie mocanul ce e 


şofranul? (O. NIMIGEAN) 


A sta ca o plăcintă = A fi pasiv, comod, a fi nesimțit: 
Ce stai ca o plăcintă şi nu pui mâna pe 
mătură? (POP.) 


A-i veni (sau a-i pregăti) plăcinta = A(-i) veni sau 
a(-1) pregăti cuiva o surpriză neplăcută, un necaz: 

Cum văzu ce plăcintă i se pregăteşte, 
înfipse sabia în pământ și se propti într-însa. (P. 
ISPIRESCU) 


Încă nu s-a copt plăcinta = Încă nu e rândul 
tău, încă nu ţi-a venit vremea, mai așteaptă: 

De ești şi tu de-aceia din patruzeci și 
opt, Te cară! Pentru tine plăcinta nu s-a copt. 
(D. BOLINTINEANU) 


La plăcinte, înainte, la război, înapoi = A 
evita efortul sau riscul de a rezolva o problemă, 
de a dobândi ceva, aşteptând doar roadele sau 
acceptând doar sarcinile simple: 

Cum văd eu, frate-meu se poate culca pe 
o ureche din partea voastră; la sfântul Aşteaptă 
s-a împlini dorința lui. Halal de nepoți ce are! 
Vorba ceea: La plăcinte, înainte/ Și la război, 
înapoi. (ION CREANGĂ) 

Sunt mulți:/ La plăcinte înainte şi la 
război înapoi./ Sau/ La război în coadă şi la 
fugă în frunte./ Zicând:/ Fuga e ruşinoasă, dar e 
și sănătoasă. (ANTON PANN) 


PLĂMĂDI 

A i se plămădi inima cuiva (Fig.) = a) A se 

îmbolnăvi de o boală nedefinită mai de aproape: 
Bolnavului când i s-a plămădit inima i-e 

rău la stomac, n-are poftă de mâncare, ameţeşte 


și-l doare grozav capul. (GR. GRIGORIU-RIGO) 


b) A se vindeca prin descântece: 
Babele... plămădesc inima copilului. 
(ŞEZĂTOAREA, IV) 

A plămădi ceva (Fig.) = A pune ceva la cale pe 
ascuns: 

Acestea le făcea Mihnea, nu doar că era 
ceva vinovați, ci numai din sfatul lui cel necurat, 
care era plămădit în inima lui încă mai dentăi, 
ca să taie pre turci şi să rădice armă asupra 


turcilor. (CONSTANTIN CANTACUZINO) 


A plămădi inima cuiva (Fig.) = A face cuiva 
descântece pentru a-l vindeca de o boală: 
Ciocănesc, bocănesc, inima i-o plămădesc. 


(POP.) 


PLĂTI 
A fi (sau a se socoti) plătit (faţă de cineva) = A 
nu fi (sau a nu se socoti) dator (cuiva): 

Numai cu acest răspuns m-aş putea 


socoti plătit față de toate întrebările tale. (|. L. 
CARAGIALE) 


A nu plăti (sau a nu face) (nici) o ceapă 
degerată sau (nici) două parale (ori doi bani, 
un ban, două cepe degerate sau doi creiţari) 
sau nicio pară putredă (ori un fir de tort, un 
baraboi) sau nici de un potroc (Pop.) = A nu 
avea nicio valoare: 

— Nu pricepeți voi, urmă el înghițind un 
al doilea pahar, că fleacul ist de lume nu 
plăteşte o ceapă degerată... (NICOLAE GANE) 

Una fără alta, aceste bulendre nu fac 
nici două cepe degerate. (P. ISPIRESCU) 

— Taci, mă! i-o reteză dascălul cu aer de 
Nu ştii 


Puneţi-vă în rând cu toţii, apoi o să cântăm. Eu 


superioritate. nici măcar măsura. 
voi conduce. Muzica fără dirijor nu face o ceapă 
degerată. (PAVEL DAN) 

Când veni judecătorul, actul arătat nu 
făcu două parale. (POP.) 

Câte fete-n sat la noi,/ Nu plătesc un 
baraboi. (IDEM) 

Eu, probabil nu fac nicio para, însă el face 
multă valută, în special când e plătit ca să latre 
(fără măcar să se documenteze asupra afirmațiilor 


mâzgsălite). (FLORENTIN SMARANDACHE) 


Vasile ILINCAN 


Mândra când e rumenită/ Cu cinci sute 
nu-i plătită / Dar când se desrumeneşte/ Nici doi 
bani nu mai plăteşte! (JARNIK-BÎRSEANU) 

Toate planurile şi hotărârile nu fac doi bani 
dacă rămân neîmplinite. (LIVIU REBREANU) 

Eu, dacă chiar vrei să știi, nu dau nicio 
ceapă  degerată pe hăbăucul ăla... (ION 
LĂNCRĂNIJAN) 

Căci demult v-aţi trăit traiul, v-aţi mâncat 
de mult malaiul, ş-acum toate la un loc nu plătiți 
nici de-un potroc! (V ASILE ALECSANDRI) 


A plăti (cuiva) cu aceeaşi monedă. v. monedă. 
A plăti (sau a da) datoria cea de obşte. v. datorie. 
A plăti ca popa. v. popă. 


A plăti cu banii altuia = A încerca să arunce 
vina asupra altcuiva; a urmări obținerea unor 
foloase prin efortul altei persoane: 

Și când adoptezi, trebuie să porţi singur 
cheltuielile. Altfel, generozitate cu banii altuia, 
cine nu ştie? (ANTON BACALBAȘA) 


A plăti cu capul (sau cu viaţa) = A fi omorât 
pentru o greşală, o îndrăzneală, o faptă necugetată: 

Trimise mațele la pârâu, cu o 
credincioasă d-ale ei, ca să le spele, după ce 
numără până şi cel mai mic măţişor, şi-i spuse 
că va plăti cu capul ei de va pierde vreun 
crâmpei din ele. (P. ISPIRESCU) 

Iară de nu, veţi plăti cu capul obrăznicia 
ce ați întrebuințat faţă cu mine, ca să prindă şi 
alții la minte văzând de patima voastră. (ION 
CREANGĂ) 

Vedeţi însă să nu vă pierdeţi inelele, că 
de azi în zece ani, care s-a ivi înaintea mea fără 
inel, va plăti cu capul cutezanţa lui şi necredința 
cătră celălalt. (|. POP-RETEGANUL) 

[...] iar Safta plătise cu viața o dragoste 
ce-i cântase întotdeauna pe umăr, ca o cobe. (G. 


M. ZAMFIRESCU) 
A plăti cu pielea. v. piele. 


A plăti cu sângele. v. sânge. 

A plăti cu vârf şi îndesat = A suporta 
consecințe mai supărătoare şi mai grave decât 
fapta comisă; a se răzbuna din plin pe cineva: 

— Ba eu arțăgos nu sunt, că nu mi-e felul, 
dar când îşi bate joc de mine, sfântul din cer să fie, 
şi nu mă las până nu-i plătesc cu vârf şi îndesat! 
făcu Petre  potrivindu-şi hainele ce i se 
cocoloşiseră în vălmăşeală. (LIVIU REBREANU) 

„Aoleu! oftă nevasta clătinând din cap... 
Da el... ce-o să ne facă...” „Om vedea... Și dacă-i 
vorba, ce ne-o face, i-om plăti cu vârf și-ndesat”, 
zise fata. (|. L. CARAGIALE) 

Ne mai răzvrăteam noi din când în când 
şi plecam cu bicicletele pe stradă, dar plata era 
cu vârf şi îndesat. (ANDREEA ESCA) 


A plăti nevinovat = A fi pedepsit (condamnat) pe 
nedrept, dintr-o eroare judiciară sau atitudinală: 
Nenorocirea mare este că plătesc cei 
nevinovaţi. Adică am dreptate să 
nevinovaţi. (ALEX ANDRU AVERESCU) 


spun 


A plăti oalele sparte (de altul). v. oală. 


A plăti pe lumea cealaltă = A nu trebui să 
întoarcă un serviciu: 

[...] aşa că este îndreptăţit să ceară bani 
dacă familia respectivă nu vrea să îl lase pe 
respectivul să plătească pe lumea cealaltă! 
(OVIDIU DRAGOȘ ARGEŞANU) 

„Unui mort i se bagă o para de argint 
pe degetul cel mic de la mâna dreaptă, ca să 
aibă cu ceplătivama pe lumea cealaltă“. 


(SIMION FLOREA MARIAN) 


A plăti regeşte (sau omeneşte) = A remunera 
foarte bine: 

Terminând masa, viziriul îl plăti regeşte 
pe Kir Haciaturian, lăsându-i un înscris să se 
prezinte a doua zi la vistieria împărăției [...] 
(IOAN GROȘAN) 

Decât cu toptanul şi banii la anul, mai 
bine te tocmeşte dușmănește şi plăteşte omeneşte. 
(I. C. HINȚESCU) 


Am să ţi-o plătesc! = Formulă de amenințare: 


Dictionar de expresii româneşti în contexte (DERC) O— R 
Volumul al II-lea 


Pârvu se făcuse vânăt, şi scrâşnea mereu: 
„Las-că mi-o plăteşti tul...” (|. L. CARAGIALE) 

— Asta o ştiu eu de mult; da stai, că n-ai 
sfârșit-o cu mine, șopârlă mânăstirească; m-ai 
făcut slut, am să ţi-o plătesc... (CALISTRAT 
HOGAŞ) 


A-şi plăti păcatele = A respecta un canon 
duhovnicesc; a face fapte compensatorii: 

— Nu e niciodată târziu pentru a-ți plăti 
păcatele şi salva sufletul... (CONSTANTIN 
STOICIU) 

Vodă reluă şi zise: — Văzut-ai, ovreiule, cu 
ce mă duc să-mi plătesc păcatele? Ei bine, vă rog 
și pe voi ca să mă imitaţi, să mângâiaţi și să 
ajutaţi pe cei în lipsă. (DIMITRIE PAPAZOGLU) 


PLĂVIŢ, -Ă 
A fi de viţă plaviţă (sau de viţă veche) (Reg.) = 
A se pretinde de neam mare: 

A, vezi bine, dumnealui e de viță plăviţă; 
cum ar putea el să ţie secera de coadă? (D. 
UDRESCU) 

— Nu-i doare, da nici nu le prieşte, că-s 
găzdoi de viță veche şi-s mai sus c-un cent decât 
ceilalți toţi!... (ON LĂNCRĂNJAN) 


PLEAN, -Ă 
A lua (pe cineva) plean = A face prizonier (pe 
cineva), a robi (pe cineva): 

Turcii/ De alegea/ Plean pe babă/ Mi-o 
lua. (POP.) 


PLEASNĂ 
A aduce (pe cineva) în pleasnă de bici= A 
aduce (pe cineva) cu mare grabă, în cel mai scurt 
timp: 

Naşa Ufa repezi pe Ana la Cerneţ acasă, 
s-o aducă în pleasnă de bici pe Sofia lui Stoica. 
(MIHAIL SADOVEANU) 


A lua (pe cineva) în pleasnă = A ironiza (pe 
cineva) luându-l peste picior: 

Și nici n-o să vorbesc, că el odată te ia-n 


pleasnă, dacă spui vreo neghiobie... (ION 
LĂNCRĂNIJAN) 
Închipuiţi-vă! Apoi nu are dreptate confiatele 


meu să-l ia în pleasnă? (NICOLAE IORGA) 


PLÂNGE 
A plânge (sau a râde) cu hohot (sau cu 
hohote). v. hohot. 


A plânge (sau a râde) de sare (sau de saltă) 
cămaşa de pe el = A plânge (sau a râde) foarte 
tare, în hohote: 

Și cu toată stăruința lui Moş Fotea şi a 
lui bădița Vasile, Smărăndiţa a mâncat papara, 
şi pe urmă şedea cu mâinile la ochi şi plângea 
ca o mireasă, de sărea cămăşa de pe dânsa. 
(ION CREANGĂ) 

Ce să-ți mai spun: nu şi nu. Te pui cu 
părinții? Și azi aşa şi mâine așa, că plângeau 
sărmanii de le sărea cămașa pe dânșii. (EUGEN 
LOVINESCU) 

„„.şi când mă luaseră băieţii astă toamnă 
cu chestia cu pușca plângea de se rupea cămașa 
pe ea [...] (DINU SĂRARU) 


A plânge ca o mireasă. v. mireasă. 
A plânge cu foc şi cu pârjol. v. pârjol. 


A plânge cu lacrimi de crocodil = A plânge 
foarte tare, în hohote: 

Văd pe la televiziuni că s-au adunat 
niște tovarăşi care plâng cu lacrimi de crocodil 


pentru partidul nostru. (http://www.evz.ro/) 


După ce au văzut că nu pot pune mâna 
pe puterea judecătorească, agitatorii noștri s-au 
aruncat pe un nou mijloc de agitațiune, i-a găsit 
deodată mila de soarta săteanului și vărsau 
lacrime de crocodil asupra suferințelor uneia 
din clasele muncitoare. (MIHAI EMINESCU) 


A plânge în pumni. v. pumn. 


A-i plânge (cuiva) de milă.v. milă. 


Vasile ILINCAN 


A-şi plânge păcatele = A se căi, a regreta ceva: 
Dacă păcatele sunt mai mari, păcătosul ridică 
un SChit sau o biserică şi eventual se retrage la sfârșitul 
zilelor într-o mănăstire pentru a-şi plânge păcatele. 
(CONSTANȚA VINTILĂ-GHIŢULESCU) 
Cum îţi plângi păcatele,/ Că n-ai ţinut 
vorbele. (JARNIK-BÎRSEANU) 


A-şi plânge soarta = A se autocompătimi: 

Sigismund începu a nu vorbi decât de 
libertate, de greutatea jugului turcesc şi a 
plânge soarta creştinilor supuşi lor; (NICOLAE 
BĂLCESCU) 

Ne lăsăm cu toţii prinşi din când în când 
în vârtejul voluptăţii atât de româneşti de a ne 
plânge soarta. Nu-i nimic de făcut, neputinţa şi 
disperarea noastră în faţa Istoriei pe care o 
trăim de douăzeci de ani curge năvalnic în 


venele noastre. (CONSTANTIN STOICIU) 


Plânge pământul sub el (sau ea etc.) = Se 
spune despre o persoană foarte supărată: 

„E prăpădit rău!” aprecie ipistatul. „Plânge 
pământul sub el...” Aferim, coane Suţule, de simbriaş 
suversiv! (RODICA OJOG-BRAȘOVEANU) 

Plânge pământul sub el. (E supărat 
rău). (IULIU A. ZANNE) 


PLEAŞCĂ 

A umbla în (sau cu, după) pleaşcă (sau a căuta 
pleaşcă) = A umbla după afaceri avantajoase, a 
umbla după chilipir: 

Pe boierul cel adevărat eu îl cunosc, că 
scoate şi plăteşte. lar ceilalți umblă numai în 
pleașcă. (MIHAIL SADOVEANU) 

Toţi au priviri încrâncenate, toți fug 
după ocazii, toţi caută o pleaşcă. Toţi vor bani 
pe nimic. (GH. CRĂCIUN) 

[...] un pungaș, un borfaş, un potlogar şi un 
panglicar, un om care umblă după ciupeală, după 
chilipir şi după pleaşcă. (PETRU CREŢIA) 


A face pleaşcă (Înv.) =A jefui: 
Servitorii au făcut pleașcă tot ce au 
putut. (GALA GALACTION) 

PLEATĂ 
A umbla cu pletele în vânt = A se zbate pentru 
a obține ceva, a face totul pentru atingerea țintei 
dorite: 
Părintele Ioan umbla acum cu pletele în 
vânt să găsească alt dascăl. (ION CREANGĂ) 
Cazacul răcneşte istovit cu brațele în 
sus, cu pletele în vânt: „La arme, fraților!” 


(MIHAIL SADOVEANU) 


PLEAVĂ 

A se alege pleava (Fig.) = A se distruge ceva: 
Dar va veni o zi în care o uşoară suflare a 

pieptului acestei țări va spulbera toată pleava din 

Bizanț, în care nici prin vis nu va trece generaţiilor 

viitoare că un C. A. Rosetti a fost posibil măcar pe 

pământ românesc. (MIHAI EMINESCU) 


A vorbi (sau a spune, a grăi, a vorovi) pleve (Fig.) 
= A spune fleacuri, prostii, a spune minciuni: 

— Măi ţărane, ești nebun, ori cum eşti, de 
vorbeşti pleve de faţă cu mine? — Ba, ferească 
Dumnezeu, cinstită  cucoană, vorbesc vorbe 
sănătoase, săracul de mine! (ION CREANGĂ) 

Nu-mi grăi pleve. (ŞEZĂTOAREA, IX) 


PLECA 
A pleca (a frânge, a rupe, a asupri sau a muia, 
a tăia) cerbicea cuiva. v. cerbice. 


A pleca (numai) cu sufletul (de undeva). v. 
suflet. 


A pleca ochii = A se ruşina; a adopta o poziţie 
de supunere: 

Ș-aveţi să tresăriți deodată/ Cuprinşi 
de-acelaşi farmec sfânt,/ De-a lui priviri înfiorată,/ 
Pleca-vei ochii în pământ [...] (AL. VLAHUȚĂ) 


A se pleca spre apus = a) (D. aștri) A cobori 
spre apus, a apune: 


Dictionar de expresii româneşti în contexte (DERC) O— R 
Volumul al II-lea 


Când soarele se pleacă spre apus.. 
farmecul tainic al singurătăţii creşte şi mai mult 


în sufletul călătorului. (AL. ODOBESCU) 


b) (D. persoane şi despre forța, gloria, prestigiul 
lor) (Fig.) A fi în declin: 

Puterea colosală a romanilor începu a 
se pleca spre apus. (C. NEGRUZZI) 


A(-şi) pleca grumazul (sau capul, fruntea, 
genunchiul sau, pop., cerbicea) = A (se) supune, a 
(se) umili; a face pe cineva să renunţe sau a renunța: 

Norodul şi-a plecat iar grumazul sub 
piciorul păgânului. (MIHAIL SADOVEANU) 

Trebuie să-și scadă trufia și să-şi plece 
fruntea. (IDEM) 

— După atâtea blăstămăţii şi rele pe care 
le-am trecut cu bine şi le-am lăsat în urmă, acuma a 
venit vremea să-mi plec grumazul. (IDEM) 

Astfel e românul şi român sunt eu/ Și 
sub jugul barbar nu plec capul meu. (D. 
BOLINTINEANU) 

Veacuri multe de durere au trecut cu 
vijelie/ Sub asprime plecând capul unui neam. 
(VASILE ALECSANDRI) 


A(-şi) pleca inima = a) A da ascultare păsului, 
suferințelor cuiva; a se închina, a se lăsa 
convins, a arăta înţelegere, a se înduioşa: 

Cine firea să-și aprindă,/ Ș-a lui inimă să-şi 
plece/ La o frumuseţe rece. (AL. VLAHUȚĂ) 

Au cine-i zeul cărui plecăm a noastre 


inimi ? (MIHAI EMINESCU) 


b) (Rar) A arăta smerenie, evlavie faţă de cineva: 
Nu pleca inrimalinima] mea în cuvente 


hicleane. (PSALTIREA HURMUZACHI) 
A(-şi) pleca nasul. v. nas. 


A(-şi) pleca urechea (sau urechile) la... =a) A 
asculta cu atenție, a lua în considerare, a da urmare: 
Împăratul începu a se minuna și el de 
istețimea lui Aleodor şi-şi plecă urechea la 
rugăciunea fiei sale. (P. ISPIRESCU) 

Pleacă-ţi urechea-n vreame de scârbă. 


(DOSOFTEI) 


b) A da crezământ vorbelor de nimic, bârfelilor: 
Se uită în ochii celor ce au plecat 
urechea la șoapte. (PETRU DUMITRIU) 
Palavre franțuzești. Las” pe alții să-şi 
plece urechea la ele. (VASILE ALECSANDRI) 
Plecau urechea oamenii la tot ce se 
spunea — și câte nu se spuneau pe-atunci — la tot 
ce se vorbea. (ION LĂNCRĂNIJAN) 


A(-şi) sau a nu-şi pleca capul sau a (nu) avea 
unde să(-şi) plece capul (sau trupul, oasele) = A 
(nu) se odihni, a (nu) avea unde să se odihnească: 

— Lasă-mă în pace, că n-am eu singur 
unde să-mi plec capul, darămite să-mi iau şi 
licheaua după mine! (P. ISPIRESCU) 

N-am unde să-mi plec nici capul, ajung 
din rău în mai rău. (ANTON PANN) 

Unde ne-am mai 


(BARBU DELAVRANCEA) 


pleca oasele? 


A-şi pleca genunchii = A îngenunchea: 

[...] de asemenea să pui deoparte şi pe 
toți aceia care-şi vor pleca genunchii şi vor bea 
apă. (BIBLIA) 

Plecându-şi genunchile au dat laudă lui 
Dumnezeu. (N ASILE DRĂGHICI) 


Pleacă-fuga (sau pleacă-fugă) (Pop.) = (Om 
lăudăros) care, atunci când e vorba să acţioneze, 
să treacă la fapte, o ia la fugă: 

Și noi p-un pleacă-fuga, noi domn să-l 
mai numim? Să ne-nchinăm lui iară, iar domn el 
să ne fie? (ARON DENSUȘIANU) 

În zbierături vedea numai poltroni, 
oameni pleacă-fuga. (G. BARIŢIU) 


PLECARE 
A fi (sau a sta) pe picior de plecare (ori de 
ducă). v. picior. 


A fi (sau a veni) în plecare să... = A fi gata 
de..., a fi dispus să...: 


Vasile ILINCAN 


Măndica era în plecare să se deie în 
dragoste cu pușchiu cel de Pepelea. (V ASILE 
ALECSANDRI) 

De mânie... au venit în plecare de a-i 
omori pe toți. (V ASILE DRĂGHICI) 


PLESNI 
A lovi (sau a plesni, a pocni) (pe cineva) în 
pălărie sau a-i turti (cuiva) pălăria. v. pălărie. 


A o plesni bine = A spune sau a face ceva foarte 
potrivit într-o anumită situaţie, într-un anumit 
moment: 

Moarte pentru moarte, cumătre, arsură 
pentru arsură, că bine-o mai plesnişi dinioare 
cu cuvinte din scriptură! (ON CREANGĂ) 


A plesni de... = A nu mai putea de..., a(-i) fi 
foarte..., a fi plin de....: 

Nici aşa nu-i drept ca unii să plesnească 
de prea sătui, iar altora să li se usuce maţele de 
nemâncare. (LIVIU REBREANU) 

Când doamna îi puse inelul de matostat, 
plesnea de trufie. (BARBU DELAVRANCEA) 

Era bun, de treabă, harnic şi cinstit, de 
plesneai de ciudă. (ALECU RUSSO) 


A(-i) plesni (cuiva) maiul în el (de...). v. mai.” 


A-i crăpa (sau a-i plesni, a-i pocni) (cuiva) 
obrazul de ruşine. v. obraz. 


A-i plesni (ceva) în (sau prin) cap (sau în minte, 
prin gând) = A-i veni pe neaşteptate o idee 
năstruşnică, a avea pe neaşteptate intenţia să..., a 
simți deodată atracție pentru cineva de sex opus: 

A doua zi iarăşi aşa făcu, fără să-i 
plesnească prin cap ceva, şi fără să-şi mai aducă 
aminte că plecase în peţit. (P. ISPIRESCU) 

Nu mult după aceea se întâmplă că-i 
plesnește la împăratul prin minte, că lui i-ar fi 
vremea să se însoare, şi vremea-i și era, că începură 
a-i miji mustețele. (|. POP-RETEGANUL) 

A-i plesni măseaua (Fam.) = A-i fi poftă de 
ceva, a nu se putea abține de la ceva; a dori cu 
disperare ceva (în general, de băut): 

Zaharia şi Ghiţă şi Fănică şi Ionică şi 
numai le plesnea măseaua după un strop de vin. 


(PETRU REZUȘ) 


Cât ai plesni din bici (sau din palme) = Foarte 
repede, pe dată, imediat: 

Cât ai plesni din bici — casa pahar. (AL. 
VLAHUȚĂ) 


Cum îi plesneşte în (sau prin) cap = Cum 
crede, cum se pricepe, cum ştie: 

Atunci am văzut scriind fiecare cum îi 
plesnea în cap. (C. NEGRUZZI) 


Unde-o plesneşti şi unde crapă = Se zice când 
spusele cuiva nu au nicio legătură cu discuția 
purtată; se spune când cineva înţelege cu totul 
altfel, pe dos, spusele cuiva; se spune atunci 
când rezultatele sunt cu totul altele decât cele 
aşteptate; unde dai şi unde crapă: 

Ei, apoi! unde-o plesneşte mama şi unde 
crapă! zic eu în gândul meu, că doar tot nu 
eram aşa de prost până pe-acolo, să nu pricep 
atâta lucru. (ION CREANGĂ) 


PLIMBA 

A plimba cu bombonica = A păcăli, a duce de nas: 
Ca urmare, regimul de la Chişinău este 

ținut în sala de reanimare şi, pentru acest lucru, 

plăteşte nu el, dar cetăţenii luaţi cu bombonica 

independenţei şi a „inerentelor dificultăţi” ale 

perioadei de tranziţie. (CONSTANTIN TĂNASE) 


A se plimba (sau a umbla) ca vodă prin (sau 
în) lobodă. v. vodă. 


A-şi plimba urechea (Fig.) = A-şi încorda auzul 
pentru a prinde zgomotele uşoare, vorbele şoptite: 

Vladimir îşi găsi o nouă victimă în 
persoana Olgăi, căreia îi spunea nu ştiu ce cu 
înflăcărare şi Anton îşi plimbă urechea în 
spatele lor ca să afle dacă vorbeau în rusă sau 
nu. (DUMITRU CRUDU) 


Dictionar de expresii româneşti în contexte (DERC) O— R 
Volumul al II-lea 


Du-te de te plimbă! = Lasă-mă-n pace! Pleacă!: 

Eu voi să trăiesc; d-aia m-am măritat; 
aminteri mă duceam la călugărie!... Şi-n sfârşit, 
dacă-ți place, kir lanuleo! de unde nu, du-t' te 
plimbă, şi să ne vedem când mi-oi vedea ceafa... 
fără oglinzi! (1. L. CARAGIALE) 

A devenit palidă de furie, s-a sculat şi ea 
din pat, şi-a aranjat halatul şi a ieşit, după ce mi-a 
aruncat din mers: — Bine, domnule, du-te şi te 
plimbă. Nici măcar nu-mi mai zisese, ca de obicei, 
„domnule sculptor”. (OCTAVIAN PALER) 


I se plimbă limba-n gură (sau mi se limbă 
plimba-n gură) (Arg.) = Se spune despre cineva 
care este incoerent în vorbire, bâlbâit: 

De câte ori îmi amintesc ce fraier am 
fost, îmi vine să mă iau la palme... Ptiu, cre’ că 
m-am cam îmbătat [...] mi se limbă plimba-n 


gură. (DAN LUNGU) 


Plimbă ursul (că ruginește lanţul) ! (Fam.) = 
Du-te şi vezi-ţi de treabă!: 

Ce mai aştepţi, plimbă ursul! Tuleo, 
măgăreaţă! Cap de dovleac! Asta e, sunt prea 
conştiincios. (LIVIUS CIOCÂRLIE) 

Simţindu-se ofensat, replică: — Plimbă 
ursul! şi inopinant trase înăuntru fata care era pe 
jumătate afară. (FLORENTIN SMARANDACHE) 

Ei au tăcut până acum și acu, iaca eroii! 
Hai, plimbaţi ursul că rugineşte lanţul, nu sunteţi 
mai buni nici voi! (https://www.bistriteanul.ro/) 


PLIMBARE 
A trimite (pe cineva) la plimbare (Fam.) = a) A 
se dispensa de serviciile cuiva, a se descotorosi 
de cineva: 

Îl trimiteam la plimbare c-o vorbă 
scurtă. (MIHAIL SADOVEANU) 

Japonezul îl trimite și el la plimbare, 
spunându-i: „Numai Dumnezeu te mai poate 
ajuta”. (ADRIAN GEORGESCU) 


b) A nu sta la discuţie (cu cineva), a da afară; a 
concedia: 

Și cum era şi de poznaş, pe fiecare din 
logofeți cum venea, așa îl trimetea să se plimbe. 
(P. ISPIRESCU) 

— A zis că-l trimite la plimbare pe Ghiţă. 
— Păi, şi merită, dă-l naibii de prost! — Plimbare 
pe unde? — Îl dă afară, s-o fi săturat. (MIRCEA 
DANELIUC) 


PLIN, -Ă 

A face plinul = a) A umple rezervorul unei maşini: 
Timotei a întors, a oprit la o benzinărie, a 

făcut plinul, a cumpărat o hartă, apă minerală ş o 

sticlă de vin alb [...] (CONSTANTIN STOICIU) 


b) A mânca și a bea pe săturate: 

Până se strânge masa, îmi fac plinul. 
Dacă se strânge masa până pleacă: ghinion, 
ochesc altă masă. (VLAD I. POPESCU) 


c) (Arg.; lumea interlopă) A fura foarte mult. 


A fi plin de ifose = A face nazuri, a fi încrezut: 
Eşti doar un băiețandru plin de ifose, 

rosti Rim calm. De aceea am să te las să te 

cațeri înapoi în copac şi de acolo să mergi în 


coliba ta din sat. (DAN DOBOȘ) 


A fi plin de năduf = A fi supărat, enervat, 
deranjat în mod vizibil de ceva sau cineva: 

Nu ştiu dacă am făcut bine, adăugă el 
plin de năduf, că drumul e tare rău. (SORIN 
TITEL) 


A fi plin de neam = A face parte dintr-o familie 
nobilă, bogată: 
Mihălachi era plin de neam. (ON NECULCE) 


A fi plin de noroc ca broasca de păr sau (înv.) 
a-i sta norocul tot împotrivă. v. noroc. 


A fi plin de sine (însuşi sau de el) = A fi 
încrezut, a fi sigur de capacitate, de forțele sale: 
Victor avea ambiția s-o mărite el, cu un 


bărbat care să-i placă şi lui. Fiind cam plin de 


Vasile ILINCAN 


sine, se gândea negreșit la cineva care să-i 
semene. (LIVIU REBREANU) 

Era atât de plin de sine însuşi încât se 
gândea numai la pământurile lui, plănuia cum 
să le muncească mai bine [...] (IDEM) 

Dar tot pentru aceea, și dorinţa distincției, 
și mândria c-a obținut-o, şi mâhnirea că n-o are 
[medalia] încă trebuiesc să fie moderate la omul în 
adevăr deosebit, şi numai la omul de rând, care 
este cu atât mai plin de sine cu cât e mai gol, pot fi 
excesive. (|. L. CARAGIALE) 


A ieşi cuiva cu plin (sau cu plinul) = a) A ieşi 
înaintea cuiva în mod accidental, cu un vas de 
apă, fapt care, în superstițiile populare, este 
considerat semn prielnic: 

Când... se întâlnea dimineața cu popa 
Tonea, era ca şi cum i-ar fi ieşit cu plin. (GALA 
GALACTION) 

Fericită a fost o femeie, care le-a ieşit 
mirilor cu „plinul în cale” şi care s-a ales cu 
100 de lei. (http://www.libertatea.ro/) 


b) Cu rezultate pozitive, cu reușită: 
Să vezi că avem să ne întoarcem cu 


plinul. (MIHAIL SADOVEANU) 


A lovi (sau a ţinti) în plin = a) A lovi drept la 
ținta vizată. 


b) A-şi atinge scopul: 

Haţegan a țintit în plin. Ovidiu Haţegan 
a primit numai laude după ce a condus meciul 
de Ligă 
(https://www.gsp.ro/international/) 


dintre Juventus şi Porto. 


A simți (ceva) din plin = A suporta toate 
consecințele (într-o anumită situație), din toate 
punctele de vedere, de la prima până la ultima: 
Chiar dacă toate zodiile ar putea fi 
influențate de Super Lună — insomnii, 
hiperactivitate etc. — adevărul este că doar trei 
dintre ele vor simţi din plin efectele acestui 


fenomen. (http://www.libertatea.ro/) 

A-i fi (cuiva) paharul plin = Se spune despre 
cineva care a suferit mult, a îndurat multe 
necazuri şi nu le mai poate suporta: 

Multe, doamne, l-au bătut, 
paharul plin. (G. COŞBUC) 


i-a fost 


A-i merge cuiva în (sau din) plin = A-i merge 
cuiva bine, a reuşi în tot ceea ce întreprinde: 

Tot mănăstiri să croiești, dacă vrei să te 
bage dracii în seamă, să-ţi vie cu banii de-a 
gata la picioare și să te facă putred de bogat! 
(ION CREANGĂ) 

Ziua ne-a mers în plin. (NICOLAE GANE) 

Fără muncă, fără zbucium,/ Toate cele-i 
merg în plin;/ Doar cu gândul le gândește,/ Și 
de-a gata toate-i vin. (AL. VLAHUȚĂ) 


În plin... (sau plină...) = În mijlocul... în 
miezul..., în toiul..., în culmea...: 

Mă strigă cineva aici în plin câmp. (AL. 
SAHIA) 

Portul era în plină sărbătoare. (JEAN 
BART) 

Acolo revoluția trebuie să izbucnească 
în plină zi. (CAMIL PETRESCU) 


PLISC 
A fi bun de plisc =A fi bun de gură: 
Era bun tiganul de plisc. (ON CREANGĂ) 


PLOAIE 
A încurca ploile (cuiva) = A zădărnici planurile 
inițiale: 

Sondajele arată un uşor avans pentru 
Hillary Clinton, dar dezvăluirile din e-mailurile 
ei şi ancheta FBI i-ar putea încurca ploile. 
(http://w ww .telegrafonline.ro/) 


A lăsa (pe cineva) în ploile lui = A lăsa pe 
cineva în voia lui, în apele lui: 

Anton se apropie ca să-l convingă să 
meargă acasă, dar Toma i-a aruncat o privire 
atât de năprasnică, încât Anton l-a lăsat în ploile 


lui şi şi-a văzut de drum. (DUMITRU CRUDU) 


Dictionar de expresii româneşti în contexte (DERC) O-— R 
Volumul al II-lea 


A se lumina de (sau a) ploaie. v. lumina. 


A(-şi) aranja sau a-i aranja (cuiva) ploile 
(Fam.) = a) A(-şi) crea condiții favorabile spre a 
obține ceva: 

Conştientă de efemeritatea postului de 
şefă a învățământului buzoian, Florina Stoian şi-a 
aranjat ploile încă de acum doi ani, când şi-a 
asigurat un post de metodist la Casa Corpului 
Didactic [...]. (http://www.stradadebuzau.ro) 

Vrei să creşti în ochii lui/ Când te ard 


nevoile?/ E şef bun, dacă-i propui.../ Ţi-ai 
aranjat ploile! (GEORGE COLPIT) 


b) A(-şi) rezolva treburile, afacerile pe căi lăuntrice: 
Caută şi aranjează-ți singur ploile, 
băiete! (ZAHARIA STANCU) 


După ploaie manta (Pop.) = Se spune despre un 
lucru, o situaţie, care vine cu întârziere, când nu 
mai este de folos: 

Sfatul după faptă manta după ploaie. 
(ARINA AVRAM) 


PLOCON 

A duce (sau a aduce, a trimite, a încredința pe 
cineva) plocon (cuiva) sau a se duce plocon 
(Fam.) = A preda pe cineva cuiva sau a se preda, 
a duce cuiva pe cineva nedorit: 

[...] căci tătarii auziseră de frumusețea 
ei şi aveau de gând să o ducă poclon hanului de 
la Bugeac. (ALECU RUSSO) 

[...] îl prinseră şi-l aduseră la Mihai 
plocon. (P. ISPIRESCU) 

Zicând el aceasta,-ndată pe un căluşel 
s-a pus/ Și la moș diaconul Badea să o dea 
plocon s-a dus. (ANTON PANN) 


A-i pica plocon = A-i veni cuiva pe neaşteptate 
ceva sau cineva nesuferit: 

Am luat în calcul surse indirecte, dar nici 
alea prea sigure sau mai cunoscute... am așteptat 
poate pică plocon informaţia și nu mai este 


nevoie să întreb.... (http://imperiulgandurilor.ro/) 

PLOSCĂ 
A mângâia plosca. v. mângâia. 


A scăpa laba-n ploscă (Arg.) = A fura: 
De, aşa-i când scapi laba-n ploscă, scrie Tulia 
Albu pe blogul personal. (https://www.cancan.ro/) 


A umbla (de colo până colo) cu (sau a purta) 
plosca (minciunilor sau cu minciuni) = A 
umbla cu vorbe, cu minciuni, cu bârfeli de la 
unii la alții: 

Auz acuma că umblă dumnealui cu plosca 
cu minciunile pe la curțile împărătești ca să mă 
denigreze — ce-o fi aia!... (|. L. CARAGIALE) 

Însă/ Cine poartă plosca cu minciunile 
nu o duce mult/ Îşi sparge dracu opincile. 
(ANTON PANN) 


A umbla (sau a fi) cu plosca (ori cu ţuica) la 
(sau în) nas (sau a puţi a nas belit, a-i ieşi 
cuiva vinul în nas). v. nas. 


A veni (sau a se duce) cu plosca (Pop.) = A se 
duce sau a veni în peţit: 
Te duci la fata rumânului cu plosca şi pă 
urmă... vin cu cinsturi, aşază nunta. (GRAIUL, I) 
Feciorul, care vrea să se însoare, dă 
starostilor, mai înainte de a se duce aceştia în 
starostie, o ploscă sau un şip cu vin sau cu 


rachiu. (SIMION FLOREA MARIAN) 


Ai noştri de la gura ploştii (Arg.) = Formulă de 
salut, mai ales între beţivi: 

Am nevoie de arhitecți. M-aş înțelege cu 
Doiceştii, că sunt de-ai noştri, de la gura ploştii. 
(PETRE PANDREA) 

Aşadar, zicătoarea face referiri speciale 
la adresa celor care, ca de obicei, întârzie prea 
mult la băutură. (la gura...ploştii). Deci, proverbul 
are „destinaţia, sigură”, de a-i „mobiliza pe 
beţivani...” să nu se lase neam dă „meserie”, 
orice-ar fi! (DATINA, anul I, nr. 8, 2014) 


Vasile ILINCAN 


PLOȘNIŢĂ 
A sta ploşniţă = A sta degeaba: 

Nu sta peste mine ca o ploşniță. Ah! Mi-e 
dor şi de un săgetător, (DINU GRIGORESCU) 


PLOUA 
(Parcă) îi tot ninge şi (îi) plouă sau (parcă) îi 
plouă şi (îi) ninge. v. ninge. 


A ploua (sau a turna) cu cofa (sau ca din 
cofă). v. cofă. 


A ploua (sau a turna, a vărsa, a cădea) cu 
găleata. v. găleată. 


A ploua ca prin sită = A ploua mărunt şi des: 
Afară e o vreme câinească; plouă ca 

prin sită şi bate vânt rece. (|. L. CARAGIALE) 
Ploua ca prin sită. Călăream la pas. Şi 

iată că, hăt în zarea drumului, o femeie se iveşte 


din tufiş. (PANAIT ISTRATI) 


A ploua cu... (bani, laude etc.) = A fi în număr 
mare: 

Plouă cu bani dupa calificarea la Euro! 
(http://www.sport.ro/) 


de laude, 


Bogdan nu-și mai încăpea în piele, deși se arăta 


Într-o asemenea ploaie 
modest, reținut şi se ascundea sub dioptriile 


ochelarilor. (CONSTANTIN BANU) 


A-i ploua în gură (Arg.) = A-i fi poftă de ceva: 
O să-ţi plouă în gură! Andreea Esca a 
luat masa cu mama ei și au mâncat un meniu 


inedit [...] (https://www.cancan.ro/) 


A se face că plouă (Fam.) = A da impresia că nu 
observă un lucru sau un fapt neplăcut, că nu 
bagă de seamă pe cineva sau ceva: 

Ne cunoşteam de copii, dar când l-am 
întâlnit în Bucureşti şi l-am salutat, s-a făcut că 
plouă. (CEZAR PETRESCU) 

[...] dați-i banii odată, tu cum te-ai simţi 
să știi că ai de primit nişte sute de mii și cineva 
se face că plouă. (MIRCEA DANELIUC) 

Martoră la acest dialog, conștiința mea 
se face că plouă. (ADRIAN BUŞILĂ) 

Povestitorul „se face că doarme” — că 
plouă? — la fel ca mam'mare. Frauda comisă 
vizează deopotrivă realitatea povestită, cât şi pe 
cititor. (|. L. CARAGIALE) 


Nici îl ninge, nici îl plouă. v. ninge. 


Plouă de varsă = A ploua torențial: 
Lasă-mă, mândruţo-n casă/ C-afară 
plouă de varsă. (POP.) 


PLOUAT, -Ă 

A fi sau a sta, a umbla ca o curcă (sau ca o 
găină, ca o pisică, ca o mâţă) plouată (sau ca 
un câine plouat) (Gmt) = Se spune despre un 
om trist, abătut: 

Parcă nu te-aș fi crezut aşa slab de 
înger, dar după cât văd, eşti mai fricos decât o 
femeie. Hai, nu mai sta ca o găină plouată. 
(ION CREANGĂ) 

Țăranul, speriat de gura Glanetăşiţei, se 
potoli îndată. Nu mai răspunse nimic, ci îşi luă 
doar rămas bun de la Herdelea şi plecă plouat şi 
grăbit, urmat de George. (LIVIU REBREANU) 

Te-aş pupa, mă — a râs soțul, cu gura 
plină — că tare mi-e drag când te văd aşa, ca o 
curcă plouată, da’ eşti plin de funingine ca puiul 
dracului! (G. M. ZAMFIRESCU) 


PLUG 

A băga sau a-şi pune (boii, vitele) în plug cu 

cineva sau a se pune în plug cu altul, a pune 

amândoi în plug = A-şi face de lucru cu cineva: 
Ei, 

[(reg.) a bate tare pe cineva] eu! Cu mine ţi-ai 


taci, cumătre, că te-oiu dobzăla 


pus boii în plug? Apoi, ține minte că ai să-i scoţi 
fără coarne! (ION CREANGĂ) 

Este o vorbă, cine pune boii în plug cu popa, 
îi scoate fără coame. (PĂCALĂ şi TÂNDALĂ) 


A fi de la coarnele plugului = A fi de la ţară: 
— Înțelegem, cucoane, așa a fi, răspunseră 


câțiva țărani mai ruşinoşi; că, dă, dacă nu-ţi ști 


Dictionar de expresii româneşti în contexte (DERC) O— R 
Volumul al II-lea 


dumneavoastră ce-i pe lume, noi, țărănimea de la 
coarnele plugului, avem să ştim ce-i bine şi ce-i 
rău?... (ION CREANGĂ) 

— Tovarăşe colonel tot începutul este 
greu. Mulţi dintre noi vin direct de la coarnele 


plugului. (MIRCEA CRĂCIUN) 


A fi la coarnele plugului (sau a duce plugul de 
coarne). v. corn. 


A scoate boii (din jug sau din plug) fără 
coarne. v. scoate. 


A trage la plug = A munci din greu: 

— Sunt oameni voinici, ca voi. — Ca noi? 
Niciodată!  Bivoli, 
(PANAIT ISTRATI) 

Eu la munca tâmpitoare/ Nu-s doar vită 


buni să tragă la plug! 


să mă-njug,;/ Ai văzut privighetoare/ Să tragă la 
plug? (CINCINAT PAVELESCU) 


Acesta (sau acela) mi-i plugul. v. acesta. 


A-i merge sau a-i umbla (cuiva) plugul (bine) 
= A-i merge cuiva bine treaba, a avea succes; a 
fi bine dispus datorită reuşitei unei acţiuni: 

Când cuiva îi merg treburile bine, zice: 
„îmi umblă plugul lbine]”. (DIN VIAȚA 
POPORULUI ROMÂN, 1913) 


A-i sta plugul = A nu mai avea niciun folos de 
nicăieri: 

[...] când unul nu izbuteşte în năzuinţele 
sale, suspină şi strigă: „mi-a stat plugul”. (DIN 
VIAȚA POPORULUI ROMÂN, 1913) 


PLUTĂ 
A cădea de-a pluta (Rar) = A cădea întins la 
pământ: 

Nebun s-aruncă dânsa, din tot al ei 
avânt,/ Dar lunecă și cade de-a pluta la pământ. 
(G. COŞBUC) 


A face pluta = A se menţine la suprafaţa apei 
plutind în poziţie orizontală, rigidă: 

Stia să facă pluta, înota voinicește, cu o 
mână sau cu amândouă, pe un umăr sau altul. 
(G. M. ZAMFIRESCU) 

Mai încearcă o singură dată să mă suni 
și-ai să te trezești în Dâmboviţa făcând pluta la o 
jumătate de metru sub apă! (GEORGE ARION) 


A fi dus cu pluta = A fi zăpăcit, dezorientat; 
(pex.) a fi nebun: 

Pentru că, dacă venea să-i ghicesc, era 
clar ca bună ziua că-i dus cu pluta. IOAN 
ALEXANDRU DESPINA) 

Fiindcă, 


doamne, nu există niciun babalâc dus cu pluta 


stimați domni şi stimate 
care să aibă ceva împotriva mea şi asta, într-un 
fel, m-a uşurat. (ALINA NEDELEA) 

Boșorogul nu se afla în camera lui, iar 
mama, of, mamă, ce dusă eşti cu pluta! (PETRE 


BARBU) 


A veni cu pluta pe Bistriţa (Arg.) = a)A 
proveni din mediul rural. b) A avea naivitatea 
omului simplu de la țară; a fi credul: 

— Asta am constatat şi eu că este cam 
plecată cu pluta pe Bistriţa, însă percep şi un alt 
interes decât cel legat de intenţia bună de a veni 
în vizită la un amic [...] (MIHAI ANDREI) 

Vasile Blaga crede că PDL nu va fi 
înțeles niciodată de cei care „au venit cu pluta 
direct 


miniştri, şefi de grup parlamentar, 


europarlamentari” . (https://www.cotidianul.ro/) 


A veni cu pluta pe conductă (Arg.) =A fi prost, 
nerod, nătâng: 

Un agarici de doi lei venit cu pluta pe 
conductă de până la 


la Taşi Bucureşti. 


(https://www.gsp.ro/) 


PLUTI 
A pluti în aer =a) (D. un fenomen sau un 
eveniment) A fi gata să se dezlănțuie, a presimți 
apariția: 

Plutea în aer ceva care mă îndemna la 
prudenţă. Nu te miri? (CARMEN SYLVA, 
MITE KREMNITZ) 


Vasile ILINCAN 


[...] dacă mă opream cumva, trebuia să 
deschid gura şi să răspund unor întrebări pe 
care le simțeam plutind în aer. Nu trebuia decât 
să aştept să vină dimineaţa. (ALEXANDRU 
POPA) 


b) (D. o afirmaţie, o situație etc.) A nu se sprijini 
pe realitate. 


A pluti în apele (cuiva). v. apă. 


PLUTIRE 
A fi (a se menţine sau a aduce) pe linia de 
plutire. v. linie. 


POALĂ 
A duce în poală (pe cineva) = A ocroti, a 
proteja (pe cineva): 

Că domnii ăştia sau te duc în poală sau 
te-alungă-n pielea goală. (TUDOR ARGHEZI) 


A fi în poala cuiva = A depinde de cineva, a fi 
la bunul plac, la cheremul cuiva; a se afla sub 
protecţia cuiva: 

Astăzi sunt în poala dumitale. (B. P. 
HASDEU) 


A fi legat de poalele mamei (Reg.) = (D. copiii 
mici) A depinde total de ajutorul mamei: 

De 
stomacale], pe neaşteptate, murise Ochian, şi 


izdat [colici intestinale; crampe 
mama, la şaptesprezece ani rămăsese văduvă, cu 
doi copii legați de poale. (OVIDIU GHIDIRMIC) 
[...] ea îl alintase ca pe singurul băiat pe 
care îl avea, iar el nu se putea deslipi de poalele 


ei. (LUCIA DEMETRIUS) 


A fi vrednic de poala cuiva = A fi pe măsura 
cuiva: 

Răposatul n-a fost vrednic/ De poala ta, 
bătrâne crai. (OCTAVIAN GOGA) 


A purta poale (D. bărbați) = A avea fire de 
femeie, a fi slab din fire, influențabil: 

Că usturoi dulce şi bărbat iar moale nu 
se poate-n lume, el nu poartă poale. (ANTON 
PANN) 


A săruta poala (sau poalele) cuiva = A săruta, 
conform unui obicei ieşit din uz, partea de jos a 
hainei unui suveran, a unui cleric sau a unei 
personalități, în semn de supunere şi respect, a 
se prosterna în faţa cuiva: 

Apropiindu-se de Alexandru-vodă, se 
închinară până la pământ, fără a-i săruta poala 
după obicei. (C. NEGRUZZI) 

Întorcând capul şi zărind faţa bisericească, 
Sfântul aşteptă ca noul-venit să-l recunoască de 
asemenea şi să-i ceară blagoslovenie, ca unuia mai 
mare. Dar popa îl privea aspru — şi nici gând să-i 
sărute poala anteriului, cum era de aşteptat. (G. 
TOPÎRCEANU) 

[...] nici nu-i destul să cadă şi să sărute 
poala strălucirii sale, când intră cu frică la el. 
(MIHAIL SADOVEANU) 


A se închina (sau a cădea, a veni) la poala (sau 
la poalele) cuiva = A se închina (sau a cădea, a 
veni) înaintea cuiva; a fi la cheremul cuiva: 

Să vie aici, la poalele slăvitei măriri, să 


arate. (MIHAIL SADOVEANU) 


A se ţine de poala (sau poalele) mamei (Fam.) 
= a) (D. copii) A se prinde de hainele mamei, a 
sta necontenit în preajma, sub ocrotirea mamei: 

O sumedenie de femei, cu copii mici în 
brațe şi cu alții mai măricei ţinându-li-se de 
poale, se apropie de grupul nostru. (ZAHARIA 
STANCU) 


b) A urmări cu insistenţă pe cineva, a nu da pace 
cuiva. 


A se ţine de poalele (sau pulpana, fustele) 
(cuiva) = A căuta să fie mereu împreună sau în 
preajma cuiva, insistând pentru a-i cere ceva: 

De aceea lumea toată era cuprinsă de 
spaimă şi mumele-și puneau sub lacăt feciorii, 
iar femeile îşi țineau de pulpană bărbaţii când, 
aşa, mai după-amiazăzi. (IOAN SLAVICI) 


Dictionar de expresii româneşti în contexte (DERC) O— R 
Volumul al II-lea 


A trage (pe cineva)de poale = A-l trage de 
haine pentru a-l face atent asupra unui fapt; 
(fig.) a se ține scai de cineva, plictisindu-l cu 
rugăminți, cu cereri: 

Un prieten îl trăgea îndărăt de poala 
hainei. (CEZAR PETRESCU) 


A ţine pe cineva legat de (sau la) poalele ei 
(Fam.) = (D. femei) A dispune de un bărbat 
după bunul plac, a nu lăsa bărbatului prea multă 
libertate de acţiune: 

L-a fi fărmecat și-l ţine legat de poalele 
ei. (VASILE ALECSANDRI) 


A umbla (de) parcă ar avea ouă în poală (sau 
parcă ar călca pe ouă). v. ou. 


A veni (sau a cădea) la poalele (cuiva) = A se 
ploconi (cu dragoste, respect, smerenie sau 
umilință) înaintea cuiva, a aduce cuiva un 
prinos, o ofrandă (ca dovadă de dragoste sau în 
semn de umilinţă): 

Să vie aici, la poalele slăvitei măriri, să arate 
dacă nu s-ar prinde el să dea învăţătura cea deplină 
măriei-sale Ferid. (MIHAIL SADOVEANU) 

A venit un rege palid şi coroana sa 
antică/ Grea de glorii şi putere l-a ei poale-ar fi 
depus. (MIHAI EMINESCU) 


A-l trage (pe cineva) copiii de poale = A avea 
mulți copii, a fi copleşit, strâmtorat de greutăți 
familiale: 

Mai îngăduiește puţin, tartarule, că nu 
te trag copiii de poale. (ON CREANGĂ) 


A-şi aprinde poalele (Înv.) = A se supăra foarte 

tare; a se face foc şi pară: 
Duca-Voda... să tulbură 

aprinsă poaleli. (ION NECULCE) 


tare şi-s 


A-şi da poalele peste cap sau a-şi lua (ori a-şi 
pune) poalele în cap (sau în dinţi) (Arg.) = A 
nu mai ţine socoteală de minima decenţă, a 
depăşi orice limită a bunei-cuviinţe; a da pe faţă 
un caracter josnic, imoral: 

— Pentru că inima cere, nu-şi pune fata 
poalele în cap. (BARBU DELAVRANCEA) 

Vecinii şi vecinii vecinilor începuseră a 
şopăi: că bătrânele prea sunt de tot, prea se 
ocolesc, prea se uită chiondorâş, prea-şi dau, la 
vreme de bătrâneţe, barişul pe ceafă şi poalele 
peste cap. (IDEM) 

De când a plecat prințesa, dumnealui — 
iartă-mi vorba, şi-a dat poalele peste cap. (V. 
EM. GALAN) 


A-şi lua capul în poală (sau în poale) (Înv.) = 
a) A porni orbeşte la fugă: 
Unele  [dobitoace], 
zicătoarea, capul în poală luându-și, în monarhia 
pasirilor au pribegit. (DIMITRIE CANTEMIR) 


precum se zice 


b) A se preface că nu vede nimic sau nu aude nimic. 
A-şi lua poalele-n brâu. v. lua. 


Poale lungi și minte scurtă = Se spunea despre 
unele femei considerate că ar fi lipsite de judecată: 

Ian auzi-o cum râde când îi vorbesc de 
revoluție! Ș-apoi pas de nu zi: poale lungi, minte 
scurtă. (VASILE ALECSANDRI) 

Mai este şi o vorbă românească: coadă 
lungă, minte scurtă! zicătoare nesocotită a 
poporului. (AL. ODOBESCU) 

Tinere, ce plin de visuri urmăreşti vre o 
femeie,/ Pe când luna, scut de aur, străluceşte 
prin  alee/ Şi pătează umbra verde cu 
misterioase dungi,/ Nu uita că doamna are minte 


scurtă, haine lungi. (MIHAI EMINESCU) 


POAMĂ 
Poamă acră = Se spune despre o persoană 
urâcioasă, cicălitoare: 

Soacră, soacră,/ Poamă acră. (ANTON PANN) 


Poamă bună (Pfm.) = Se spune despre un om 
de nimic, neserios, despre un derbedeu sau 
despre o femeie imorală: 

Ascultă, poamă bună ce eşti]... (CEZAR 
PETRESCU) 


Vasile ILINCAN 


Salomia învățase din tinereţe, pe când era 
la Constantinopol — că nici ea, afirmau vecinele 
strânse la sfat, nu fusese o poamă mai bună ca 
sora de la Candia [...] (G. M. ZAMFIRESCU) 


POARĂ 
A (se) pune poară (Reg.; d. animale) = (A nu 
mai vrea sau) a nu mai putea să tragă: 

Că lemnele îs pă Iștioară/ Am un cal ce 
pune poară/ Pădurarii-s oameni răi./ Şi să dau 
după fimei,/ Şi după mine s-o dat./ Fără plată n-am 
scăpat. (POP.) 


A pune poară (Pop.) = A se strădui, a se sforța: 
Eu păcătosul mult m-am silit ş-am pus 
poară să o fac aceasta. (DOSOFTEI) 


A se pune (în) poară (sau în pori) cu cineva 
(Reg.) = A se împotrivi cuiva, a se contrazice cu 
cineva, a se lua la harţă: 

— Nu te pune în poară, măi omule, cu 
împăratul iadului; ci mai bine ia-ți bănişorii și 
caută-ți de nevoi. (ION CREANGĂ) 

(Fig.) Apoi atunci, de ne-am pune în 
poară cu el până la sfârșit, ne vâră sub masă. 


(CALISTRAT HOGAȘ) 


POARCĂ 
A bate poarca (Pop.) = A juca poarca: 

Se jucaseră cu arșice, ori bătuseră 
poarca [joc de copii; (pex.) minge, bilă etc.] pe 
maidan. (CAMIL PETRESCU) 


POARTĂ 
A bate la porţile cuiva (sau la toate porţile) = A 
solicita sprijinul sau concursul cuiva într-o 
împrejurare grea, a se adresa tuturor cerând sprijin: 
Prima întrebare care se deschide în faţa 
celui care bate la porţile iniţierii în tainele 
filosofiei ar putea fi: „Ce este filosofia însăşi?” 
(SANDU ANTONIO) 
bate la 
încercând, în aproape patru ani de tratative, să 


publice „„Ostinato”. (LUCIA HOSSU LONGIN) 


Goma porțile editurilor, 

A sta (sau a se uita, a rămâne) ca viţelul (sau ca 
vaca, boul) la poartă (pe la poartă) nouă. v. vițel. 


A-şi închide porţile. v. închide. 


POCINOG 

A-i face (cuiva) pocinogul = A omorî (pe cineva): 
Hai numai degrabă de-i fă pocinogu, că 

om mai apuca și noi un ciolănel, două de pe 

urma ta. (PĂCALĂ) 


POCIT, -Ă 
A avea gură pocită (sau a fi pocit la gură). v. gură. 


A fi pocit = a) A fi fermecat, blestemat, vrăjit;, a 
fi cu ghinion: 

Pare că era lucru pocit, cu cât se 
opintea mai tare ca sa-l rădice, calul cu atâta se 
cufunda mai adânc. (POP.) 


b) A fi desfigurat. 


POCIUMB 
A sta pociumb (Îvp.) = A nu face nimic: 

De ce eşti nesimțitor şi stai ca un 
pociumb ? (LIVIU REBREANU) 


POCNET 
A da în pocnetul = A abandona, a părăsi (pe 
cineva sau ceva); a renunța (la cineva sau la ceva): 


Dă-l în pocnetu că nu-i bun de nimic. 


(PETRE COMAN) 


A se duce pocnetului (sau la pocnetul, în 
pocnetul) (Pop.) = A se duce dracului: 

Ducă-se pocnetului cu musteţile lui cu 
tot. (CALISTRAT HOGAŞ) 


POCNI 
A-i pocni fălcile (Fig.) = A-i trosni fălcile, a 
mânca lacom; a căsca: 


Dictionar de expresii românesti în contexte (DERC) O— R 
Volumul al II-lea 


Moartea, atunci, porneşte prin codri, 
supărată ca vai de ea, și începe a roade la copaci 
bătrâni, de-i pocneau fălcile. (ON CREANGĂ) 


A pocni de necaz (sau de ciudă) = A-i fi extrem 
de ciudă: 

Ți-o spun aceasta ca să pocneşti tu de 
ciudă. (CALISTRAT HOGAŞ) 


A-i pocni (cuiva ceva) în cap = A-i trece cuiva 
ceva prin minte: 

Nici prin cap ce nu-ţi pocneşte a vorbi 
se pomeneşte. (ANTON PANN) 


POCOLI 
A nu putea (sau a nu avea a) pocoli (Reg.) = A 
nu avea linişte; a nu avea astâmpăr: 

N-avură a poclui/ Pân” la mine n-o ini. 


(ALEXANDRU ȚIPLEA) 


POD 
A ajunge din pod în glod. v. ajunge. 


A cădea ca din pod = A rămâne surprins, uimit, 
dezorientat într-o situaţie neaşteptată: 

Orbescu căzu ca din pod. Se căută prin 
buzunare..., gângăvi. (ZAHARIA STANCU) 


A călca (sau a se uita etc.) (ca) din pod (sau de 
sus) = A umbla ţanţoș, trufaş: 

Cum o să-şi răsucească mustața de 
grozav printre tineret, o să calce din pod. 
(BARBU DELAVRANCEA) 

Alţii, în urma acestora, mai de curând 
veniţi de pe pământ, cu obrazul stafidit de postiri 
îndelungate şi cu genunchii înţepeniţi de mătănii, se 
îmbulzeau călcând de sus, ca-n străchini, gata să se 
poticnească la fiecare pas. (G. TOPÎRCEANU) 


A călca ca din pod = A merge cu paşi nesiguri: 
Începe a călca ca din pod prin noroiul 

întunecos al uliții... Calcă la dreapta, la stânga, 

parcă îl poartă vântul. (MIHAIL SADOVEANU) 

A face pod cu palma = A(-şi) pune mâna 
streaşină la ochi pentru a vedea mai bine: 

De-o-ntâlnesc în drum bătrânii,/ Ei fac 
pod cu palma mâinii/ Peste ochii slabi, s-o vadă. 
(G. COŞBUC) 


A face podul = A executa o figură caracteristică 
de gimnastică prin îndoirea corpului pe spate în 
semicerc, cu sprijin pe mâini şi pe picioare: 

Își pot spune cum am învăţat eu să fac 
podul din picioare! (http://www.tpu.ro/) 


Părea că face podul. Singurul contact 
cu banca îi era jumătatea superioară a 


trunchiului. (TUDOR GANEA) 
A sări în pod. v. sări. 


A se uita (la cineva) ca din pod = A se uita (la 

cineva) de sus, cu mândrie, cu îngâmfare: 
Directorul zâmbi, uitându-se ca din pod 

spre funcţionarul său. (BARBU DELAVRANCEA) 


Treci podu” şi-nghiţi nodu’ (Pop.) = Se spune când 
cineva este nevoit să suporte o situație neplăcută: 

Este o vorbă: treci podul şi înghiţi 
nodul. Cam aşa facem şi noi, cei care luăm 
masa la cantina Sfatului popular raional [...] 
(URZICA, 1956) 


PODOBIE 

A vorbi pre podobie (Reg.) = A vorbi ales, distins: 
Aş vorbi şi eu cu tine, colea pe podobie. 

(D. COMȘŞA) 


POFTĂ 

(Numai sau doar, măcar, nici) de poftă sau (ca) 
să-şi prindă pofta (D. produse comestibile) = În 
cantitate foarte mică, foarte puţin; (îcn.) deloc: 

El ştie ce face, ce drege, de-mi aduce 
din când în când [salate], așa câte puţine, de 
poftă. (ON CREANGĂ) 

Dă-mi oleacă de brânză, măcar de 


poftă. (TUDOR PAMFILE) 


Vasile ILINCAN 


A-i face pe poftă (sau a-şi face poftele) (cuiva) 
= a) A-i satisface voile, dorințele, capriciile, 
toanele (cuiva): 

Bezădelile... fac toate poftele 
(MIHAIL KOGĂLNICEANU) 


lui. 


b) A intra în voie cu orice; (pex.) a avea relații 
sexuale cu cineva: 

— Nea Toader a omorât pe conița, 
poftele 
dumneaei... Eu I-am văzut când a intrat în casă şi 


domnule, după ce şi-a făcut cu 
l-am auzit pe urmă cum s-a lăudat şi l-a îndemnat 
şi pe Ilie Cârlan să-şi facă poftele cu conița până 


nu se răceşte... (LIVIU REBREANU) 


A-i trece (cuiva) pofta = A nu mai avea curajul 
sau dispoziția să facă ceva: 

— Să nu te-mpingă păcatele să faci aşa 
lucru aici, că te-am prăpădit; aide, ia-ți 
catrafusele şi pleacă, or te fac de-ți trece pofta 


de toate. (DUMITRU STĂNCESCU) 


A-i veni (0) poftă (cuiva) = A dori, a pofti 
(brusc) ceva: 

Aci iar veni zgârcitului o poftă şi zise 
stejarului. (POP.) 

Am o deosebită slăbiciune de a minți, şi 
dacă i-ar veni dracului poftă să mi se puie 
călare în spete, zău m-aş făli că eu l-am 
încălecat pe el. IOAN SLAVICI) 


A-şi (mai) pune pofta la o parte = Se spune 
pentru a arăta că cineva este nevoit să renunţe la 
un lucru mult dorit: 

— Da, cum nu?! ia mai pune-ți pofta la o 
parte, că doar nu piere lumea... nu cumva ai 
pofti oare să te pui la taifasuri cu Dumnezeu? 
(ION CREANGĂ) 


A-şi pune pofta-n cui (Pfm.) = A renunța la un 
lucru mult dorit: 

Socoţi că te-oi face clironomul meu? 
Pune-ți pofta-n cui, dragă... Îi cânta tu mult ca 
cocoşii şi-i miorlăi ca mâțele, pân’ ce-i vedea o 
para de la mine. (VASILE ALECSANDRI) 

— Ba să-și pună pofta-n cui! răspunse 
Spânul cu glas răutăcios. (ON CREANGĂ) 

Mai pune-ţi pofta-n cui, nu-ți dau nicio 
picătură. (MIHAIL SADOVEANU) 

Pare-mi-se că de mâni înainte ţi-i mai 
pune pofta-n cui, nu-i mai juca cu cine nu-i de 
jucat, ţi-a sări zbânţuitul din cap, n-avea tu 
grijă! (SIMION FLOREA MARIAN) 


De poftă sau (ca) să-şi prindă pofta= În 
cantitate foarte mică, numai cât să guste: 

Şi când ajunge la cuptor, frumoase 
plăcinte erau într-însul! Dar când s-apropie să 
ia dintr-însele şi să-şi prindă pofta, focul o arde 
şi nu poate lua. (ION CREANGĂ) 


N-am poftă = Nu vreau: 

Drept să spun: să merg la manifestaţie, 
n-am curaj, fiindcă am aflat că guvernul este 
hotărât să reprime cu toată energia mișcarea 
populară, şi n-am poftă să-mi stric vreun os 
pentru o simplă curiozitate de gură-cască. (|. L. 
CARAGIALE) 


Poftă bună (sau mare)! = Urare adresată celor 
care mănâncă sau se duc să mănânce: 

Mânca Guţă cu poftă, băuse rachiu 
cazon și acuma şedea la masă. — Al... Poftă 


bună! — Mersim, poftiți şi dumneavoastră! 
(ANTON BACALBAŞA) 
POFTI 


Cât pofteşti = a) Oricât: 

Fii Sumar Cât poftești, neglijent, chiar în 
detaliile privite de aproape, dar confuz nu e 
îngăduit să fii. (G. CĂLINESCU) 

Bine, secături, nonvalori şi nulităţi, cât 
pofteşti; astea le ştim noi; dar nu trebuia d-ta, 
bărbat de Stat, să uiţi că nu poți îndrepta lumea 
cu umărul; (|. L. CARAGIALE) 


b) Admit, de acord: 
Proprietar da, cât pofteşti, însă moșiile 
nici le văd cu ochii. (NICOLAE GANE) 


Dictionar de expresii românesti în contexte (DERC) O— R 
Volumul al II-lea 


POFTIM 
Poftim! = a) (Uneori precedat de exclamația „ei” 
ŞI exprimând indignare, ciudă, necaz, reproş sau 
protest) (Ei) na, na-ţi-o bună, (ei) uite etc.: 
„Poftim! Să 
dezbraci pe-un gol ca napul/ — Cu ce-și bate 
pașa capul! ”. (G. COŞBUC) 

Ori crezi că l-am omorât eu... — Poftim! 
asta-i vorbă de vorbit. (|. L. CARAGIALE) 

Poftim poșşte!... Dacă nu merg caii, fug 
surugiii. (V ASILE ALECSANDRI) 

Nemţii, austriacii sunt peste hotar!! Am 


Turcii toți gândeau: 


aflat-o chiar acum de la curierul nemțesc... 
Eeeei! Poftim! colac peste pupăză... Ce mai 
ziceți? Nu v-am proorocit-o? (IDEM) 


b) Formulă de politețe folosită pentru a invita o 
persoană să vină (sau să se aşeze undeva): 

Poftim, poftim, nu-mi necinstiți bătrânețile 
ocolindu-mi pragul casei. (V. EM. GALAN) 

Poftim mai aproape! făcu atunci 
primarul, bucuros, dând la o parte pe țăranii 
care se îmbulzeau. (LIVIU REBREANU) 

la poftim, cumătre, zise ea luând 
scăuieșul şi punându-l deasupra groapei cu 


pricina, șezi colea. (ION CREANGĂ) 


POGACE 
E pace de pogace (Reg.) = Se spune pentru a arăta 
că nu se poate face cu niciun un chip un lucru, că 
este de prisos să încerci să întreprinzi ceva: 

Nimeni să nu le vadă [pe vrăjitoare când 
descântă] căci altcum „e pace de pogace”. 
(SIMION FLOREA MARIAN) 


POGHIAZ 
A umbla în poghiazuri (Înv.) = A umbla fără 
rost, a hoinări: 

După ce-ai purtat ciubotele atâta amar de 
vreme, umblând toată ziua în podsheazuri și le-ai 
scrombăit pe la jocuri... acuma ai vrea să-ţi dau şi 
banii înapoi, ori să-ți fac în loc altele nouă? (ION 
CREANGĂ) 

POHOIALĂ 

A avea (sau a i se pune cuiva) pohoiele (ori 

pohoielele) pe ochi (Îrg.) = Se spune despre cei 

lipsiți de spirit de observaţie, de perspicacitate: 
(Cu 

moşneagul de-aceasta s-au apucat... a-și bate joc 

făcând-o cu puhăiele pe ochi. (|. G. SBIERA) 


parafrazarea expresiei) Auzind 


A-i lua (cuiva) pohoielele de pe ochi (Îrg.) =A 
face pe cineva să vadă sau să înţeleagă un lucru: 

S-au dezmeticit creştinii de cap și li s-au 
luat pohăielile de pe ochi. (M. SEV ASTOS) 


POIANĂ 
A ieşi (sau a merge, a se duce) în (sau la) 
poiană (Pop.) = A defeca (şi a urina): 

Bolnavul simte... trebuința de a merge la 
scaun (la poiană) în cel mai mare grad. (GH. 


CIAUȘANU) 


POIMÂINE 

Ca mâine, poimâine = În curând, peste puţin timp: 
De ce nu te însori? Ca mâne, poimâne 

te-ai trezi că ai îmbătrânit. (ON CREANGĂ) 
Mâine-poimâine, poate, soarele fericirii/ Se va 

arăta vesel pe orizon senin. (GR. ALEXANDRESCU) 


POLITIC, -Ă 
Navetist (sau traseist) politic (Pub., prt.) = 
Politician oportunist, care trece dintr-un partid în 
altul în funcţie de conjunctură şi de interesele 
sale de moment: 
George Pruteanu: un filolog naţionalist, un 
pacifist, un navetist politic. (http://www.europalibera.org/) 
A spune despre Durbacă că e traseist 


politic e ca şi cum ai lua la mişto memoria 


colectivă a gălăţenilor. (bttp://www.antidotul.ro/) 


Vasile ILINCAN 


POLITICĂ 
A face politică = A lua parte în mod activ la 
discutarea şi la rezolvarea treburilor interne şi 
externe ale statului: 

Să luăm un literat care n-a făcut şi nu 
face politică deloc. (|. L. CARAGIALE) 

Se vedea bine că dl. Paraipan făcea mai 
multă politică decât administraţie. (DUILIU 
ZAMFIRESCU) 


A se lua (sau a se duce) cu politica (pe lângă cineva) 
(Fam.) = A proceda cu tact în relațiile cu cineva, 
pentru a-i câştiga favoarea, adeziunea, încrederea: 

Ia mai bine să mă iau cu politică pe lângă 
el, să mi-l fac cumătru. (|. L. CARAGIALE) 

Așa învățase de la „domnu căpitan, un 
om al dracului, că dacă-i vorba, apoi numai 
omul prost o ia drept înainte, cel cuminte le face 
toate cu politică”. (PAVEL DAN) 


POLIŢĂ 

A plăti (cuiva) poliţa = A se răzbuna (pe cineva): 
Și acum îmi plătea polița, sfidându-mă 

în fiecare zi cu profesia de credință a 

necredinței femeieşti și agravând sfidarea cu 

sublinierea ei personală. (G. IBRĂILEANU) 
Radu Comşa înţelese că-i plăteşte polița 

de adineauri, când o asemuise cu o soră de 


caritate de operetă. (CEZAR PETRESCU) 


POLIȚIE 
A face poliţie = a) A menţine ordinea într-un 
mod sever şi autoritar: 

Comitetul, extrem de amabil, a răspuns 
că vor face poliție chiar hoţii [...] (BEDROS 
HORASANGIAN) 


b) A chestiona, a ancheta (în felul poliţiei): 
Primarii vor face poliţie cu suspecţii și 
bolnavii de coronavirus. (https://www .stiripesurse.ro/) 


Veşnic la datorie, domnul Dinică face 
poliție la „ Capşa”! (HORIA ARAMĂ) 

POLOG 
A cădea polog = A cădea grămadă: 
Grâul cade polog. (ZAHARIA STANCU) 


A pune polog = a) A doborî la pământ: 

Tata: că „fânul nu l-a trăsni”, să ne apucăm 
de secară. „Crește holbura peste ea și o pune polog 
jos. Cine s-o mai secere?” (PAVEL DAN) 


b) A omorî. 


A sta (sau a zăcea) polog (Pop.) = A sta culcat 
la pământ: 

Trupurile dzăcea polog pre şleah şi 
spinii de la laturi plini de trupuri omeneşti. 
(MIRON COSTIN) 


POM 
A fi în pom (Fam.) = A se afla într-o situație 
dificilă, precară (din punct de vedere material); a 
fi într-o situaţie fără ieşire: 

„Nu de alta, Ştefane, dar vezi şi tu că am 
nevoie de tine. Dacă s-ar întâmpla ceva şi anul 


acesta, aş fi în pom. ” (ŞTEFAN DUMITRESCU) 


POMANĂ 
A aştepta pomana (cuiva) = A aştepta să-i 
rezolve altcineva problemele gratuit: 

Foşti... foşti... foşti... în prezent, aşteptând 
pomana de la Margot, Fifi, Robert... (GABRIEL 
ȚEPELEA) 


A cere de pomană = A solicita cu umilință 
ajutorul material sau mila cuiva; a cerşi: 

Eu sunt om onorabil, trăiesc din munca 
mea, n-am cerut nimănui niciodată de pomană. 
(MIHAIL SADOVEANU) 

Nu las, că-i dreptul nostru şi nu cerem 
de pomană. (LIVIU REBREANU) 

Atunci, Sfântul Petre se pune jos, la un 
capăt de pod, iară Dumnezeu la celalalt şi încep 
a cere de pomană. (ION CREANGĂ) 

A da (cuiva) (de) pomană (În ritualul creştin) = 
A face cuiva o milostenie pentru iertarea 
păcatelor, mântuirea sufletului, ca act caritabil: 
Ori mi-or da feciorii după moarte de 
pomană ori ba, mai bine să-mi dau eu cu mâna 


mea. (ION CREANGĂ) 


A da sau a lăsa (pe cineva) dracului de 
pomană = A renunța la cineva: 

[PEPELEA:)] Te-am cerut ieri dimineaţă 
la dânsu. [MĂNDICA:] Elei! şi ce ţi-o răspuns? 
[PEPELEA:] M-o trimes dracului pomană. 
[MĂNDICA:] Da pentru ce? [PEPELEA:] Cică 
nu-s de neam mare. (VASILE ALECSANDRI) 

De-acum nu mai trăiesc niciun ceas cu 
dânsa; am s-o dau dracului de pomană, soi rău 
ce este ea! (ION CREANGĂ) 

— Ei, amu eu zic că pe aiștea să-i lăsăm 
dracului pomană, că mai bine n-aş putea zice, la 
vremea şi la locul aista. (EUGEN LOVINESCU) 


A munci de pomană = A munci fără a fi 
retribuit corespunzător efortului depus sau a 
ajunge la rezultatul dorit: 

Da ce, bă, tu vreai să-ți muncesc de 
pomană? Unde-ai mai văzut tu să-ţi muncească 
şi să nu plăteşti? (MARIN PREDA) 


A ridica o pomană (În ritualul creştin) = A 
organiza masa şi ceremonialul împărțirii bucatelor şi 
a obiectelor pentru sufletul unui mort: 

În fiecare familie „se ridică” pomeniri, 
tuturor rudelor 


adică se face pomenirea 


decedate în familie. (https://ziarulunirea.ro/) 


A se înghesui (ca) la pomană = A se buluci 
pentru a obține lucruri gratuite, avantaje: 

Mai lasă-mă, frate, să-i spun şi eu o vorbă, 
că parcă eşti ţiganul care a murit înghesuit la 
pomană, zise Eminescu. (PETRU VINTILĂ) 


A se întinde ca o pomană țigănească = A se 
extinde pe un spațiu mai mare decât ar fi necesar: 

Şi asta nu că s-ar fi lățit prostia din cale 
afară (ceea ce, de altfel, nu e exclus), ci pentru 
că, iacătă, fără putință de tăgadă, avem gropi 

peste tot. Mici şi întinse ca o pomană 
țigănească, ascunse şi deşănțate, pline de apă, 


pline de noroi. (ŞTEFAN ION GHILIMESCU) 


A trăi din pomana (cuiva) = A trăi din mila cuiva: 
Trăia din pomana tuturor. (BARBU 
DELAVRANCEA) 
A umbla după pomană = A umbla după 
avantaje materiale nemeritate: 
În tinerețe a fost la Ierusalim şi acum 
umblă după pomană. (PAVEL CHIHAIA) 


A-şi bate capul de pomană = A se strădui să 
găsească o soluție favorabilă unei probleme 
pentru cineva care nu merită osteneala: 

Ridicând din umeri şi privind undeva în 
lungul şoselei, a început să reconstituie în gând 
chestia cu buletinul. Îşi bate capul de pomană. 
(NICUŢȚĂ TĂNASE) 


A-şi bate (sau a-şi strica, a-şi răci, a-şi rupe) 
gura degeaba (sau de clacă, de pomană, de-a 
surda, în zadar). v. bate. 


A-şi bate limba-n gură ca calicii la pomană 
(Reg.) = A vorbi repede şi prost: 

Atuncea să vezi cum prinde mutul limbă, 
de parcă i se bat calicii la gură ca la pomană. 
(MIHAIL SADOVEANU) 


A-şi face (milă şi) pomană sau a-şi face o 
pomană (cu cineva sau de cineva) = A face 
cuiva un bine fără a aştepta o răsplată sau 
mulţumiri; a se îndura, a se milostivi (de cineva): 

—  Boierule, acest prăpădit de om, 
venetic în satul nostru, n-ar mai avea parte de 
el! după ce ţi-ai făcut pomană de i-ai dat un 
petec de loc, el tocmai lângă mine şi-a ales să-şi 
facă bordei! (P. ISPIRESCU) 

Însă, ca să nu mai aibi cuvânt de 
pricinuire, aide, fie, să-mi fac pomană cu tine să 
mergem și la alt judecător. (IDEM) 

Pe mine, văzându-mă plângând, şi-a făcut 


pomană căpitanul de m-a luat pe procopseală — 


Vasile ILINCAN 


întâi slugă, pe urmă ajutor, mai apoi tovarăș... 
(. L. CARAGIALE) 

Maica Domnului să-și facă milă de fata 
mea! (C. NEGRUZZI) 

[...] şi fiindcă îndurarea lui Dumnezeu 
nu cunoaște margini, i se făcu milă Ziditorului 
de păsărică. Însă nu-și mai putea lua cuvântul 
înapoi. (EM. GÎRLEANU) 

Să vii, bade, și la mine,/ Ca să-mi fac 
milă de tine/ Cu-o cojiță de mălai. (JARNIK- 
BÎRSEANU) 


Ca la pomană = În număr foarte mare: 

Eu, eu, eu răsunară deodată zeci de 
glasuri, şi toți se-mbulzeau, dându-și coate, ca 
la pomană. (IOAN SLAVICI) 


De pomană = a) Fără plată, pe degeaba; (pex.) 
foarte ieftin: 

Pământ de pomană nu se află nicăieri. 
(LIVIU REBREANU) 

El le răspunde că sunt bune [merele], 
pentru plată, dar de pomană nu se dau. (1. POP- 
RETEGANUL) 

Toate se vând cu porţia şi porţiile-s mici 
de tot, ca de pomană. (VASILE ALECSANDRI) 


b) Fără temei, fără rost, fără scop, fără avantaj; 
zadarnic, nemotivat: 

Ei, la naiba, ia nu te mai mânia de 
pomană, cumnate. (V. EM. GALAN) 

Vapoarele care au stat, unele mai Stau şi 
azi, la Brăila, de pomană. (LIVIU REBREANU) 


c) Dăruit pentru mântuirea sufletului sau în 
amintirea morţilor: 

Să-l fi lăsat să se ducă în plata domnului 
cu Struguri cu tot. Să le fie de pomană lor, 
neamului lui Eftimie. (PETRU DUMITRIU) 


Mânca-ţi-aş la pomană = Se spune când doreşti 
moartea cuiva: 

Minerache, mânca-ţi-aş pomana, stai puţin 
că genocidul acum începe. (http://www.zvj.ro/) 


Nici pomană (Rar) = Nici urmă, nici amintire; 
nici pomeneală: 

[Cioara] văzând că cuibul e gol şi puii 
nicăiri, dă-ncolo, dă-ncoace... despre pui nici 
pomană! (SIMION FLOREA MARIAN) 

[...] iar Dunărea şi apele cele mari erau 
numai nişte părăuașe, mările erau băltoace 
pline de broaște, iar de oameni nici pomană. (|. 


POP-RETEGANUL) 


Nu mai e (sau s-a dus) pomana aia (sau 
pomana lui Buică) = Se spune când s-a schimbat 
o situaţie favorabilă cu una nefavorabilă: 

Șarpele, svâc! În sus svâc! În jos, ca să 
iasă. Aş! unde era pomana aia? Piatra mare 
astupa intrarea văgăunei de nu rămăsese loc 
deschis nici cât să bagi degetul. (P. ISPIRESCU) 


Unde e (sau unde dă Dumnezeu) pomana aia 
(Fam.; sub raport material) = Se zice când este 
vorba de o afacere rentabilă, un câştig, un chilipir, 
un noroc: 

S-a supărat împăratul, nevoie mare, şi 
porunci ca paznicii să se uite să prinză pe hoți. 
Dară aşi! unde e pomana aia! (P. ISPIRESCU) 


POMENEALĂ 
A-şi da în pomeneală despre... = A aduce ceva 
în discuţie: 

Din vorbă în vorbă, după vreo oră de 
îndrugat vrute şi nevrute, Pistol s-a dat în 
pomeneală. (CEZAR GIOSAN) 


Nici pomeneală (de... sau să...) = Nici urmă (de 
aşa ceva), nici vorbă (despre una ca asta); cu nici 
unchip: 

— Nu se poate. Eu am auzit altfel!... — Nu-i 
așa!... — Nici pomeneală!... (ION LĂNCRĂNIJAN) 

Nici pomeneală nu era... să dea [pisoiul] 
cu praştia prin bucăţelele de friptură. (P. 
ISPIRESCU) 

Nu mă lamentez; o, nici pomeneală de aşa 
ceva!, ci, pur şi Simplu, constat nişte lucruri care 


mă frământau de o vreme. (AURA CHRISTI) 


Dictionar de expresii românesti în contexte (DERC) O— R 
Volumul al II-lea 


POMENI 
A pomeni mortul (Îvp.) = A da de pomană 
pentru un mort: 

Pomenirea mortului se făcea încă din 
vechi timpuri cu mese sau pomeniri care se 
împărțeau şi după 6 săptămâni şi la un an după 
moarte. (https://funerare-rainbow-dorobantu.ro/) 


Nici că se pomeneşte! sau unde se pomeneşte? 
= Se spune pentru a arăta că ceva n-a existat sau 
nu există; se spune pentru a arăta că ceva nu are 
precedent; se spune pentru a arăta că ceva nu 
este posibil; nici vorbă!, nici poveste!: 

Unde s-a mai pomenit boţ de caş în miez 
de iarnă? (POP.) 

— Puternice Soare,/ Eşti puternic mare,/ Dar 
ia spune-mi Oare/ Und' s-a mai văzut/ Și s-a 
cunoscut,/ Und” s-a auzit/ Și s-a pomenit/ Să ia sor’ pe 
frate/ Şi frate pe sor'? (G. DEM. TEODORESCU) 


Te pomeneşti că... = Se poate întâmpla să... Nu 
cumva...: 
Te pomenești că eşti chiar feciorul 
domnului Miron Iuga... ? (LIVIU REBREANU) 
Te pomeneşti că te ia odată la goană de 
aici cu nepusă masă! (ANTON BACALBAŞA) 


POMENIRE 

A se stinge (sau a pieri) pomenirea (cuiva) cu 

sunet (Înv.) = A dispărea din atenţie, a fi dat uitării: 
Ura... arse cu totul această familie şi stinse 

cu sunet pomenirea ei. (NICOLAE BĂLCESCU) 


A trece cu pomenirea (Înv.) = A nu pomeni, a 
nu aminti, a nu menţiona: 

Nu putem trece cu pomenirea nişte 
tâmplări ce s-au prilejit în Țarigrad. (MIRON 
COSTIN) 


POMINĂ 

A (i) se duce (saua(-i) merge) pomina= A se 
răspândi vestea în lume, a se afla sau a se vorbi 
despre cineva sau ceva ca despre ceva extraordinar: 

Împăratul, carele ştia de patarama celei 
dintâi fete, nu se împotrivi nicio cirtă de timp, ci 
ştiind şi pe băiat deştept şi ager la minte, puse 
de le făcu un pui de nuntă de ştiu că s-a dus 
pomina. (P. ISPIRESCU) 

Se supăra, că mai e o Fană, la mine în 
gând şi mă ameninţa: se omoară sau îmi face una 
să se ducă pomina [...] (G. M. ZAMFIRESCU) 

A fi (sau a rămâne) de pomină = A fi 
surprinzător, uimitor, demn de mirare: 

Aş face ceva să rămână de pomină. (l. 
L. CARAGIALE) 


A rămâne (sau a ajunge, a se face) de pomină 
(sau de pomina lumii) = A se face de râs, a se 
compromite: 

— Ce-aș face?... Aș face ceva să rămână 
de pomină... l-aș pildui straşnic pe dumnealor, 
ca să aduc o mulțumire lumii de ispravă. (l. L. 
CARAGIALE) 

Dacă mai repetă una la fel, ajunge de 
pomină. (CEZAR PETRESCU) 


POMPA 
A pompa de undeva bani = A stoarce mereu bani: 
Că dacă nu plecam de-acolo mă uscam 
şi eu şi rămânea şi Sandu pârlit, că n-avea cine 
să-i pompeze bani. (HORIA GÂRBEA) 
Tatăl din America pompa bani către 
familie. (GEORGE DINU) 


POMPĂ 

A face pompă de ceva (Înv.) = A face caz de ceva: 
Aceste virtuți cetățenești, de care se face 

atâta pompă, nu sunt decât treptele scării pe care 

voiește a se sui la putere. (NICOLAE FILIMON) 


PONCIŞ, -Ă 

A da (cuiva) ponciş (Reg.) = A înghionti pe cineva: 
Și vodă frâul l-a smuncit/ Și-apoi cu frâul a 

lovit/ Ponciș în ochi fugarul. (G. COŞBUC) 


Vasile ILINCAN 


A se pune ponciş (sau a sta în ponciş ori a sta 
de-a poncişul) = A se opune: 

Cătând la spăzi tăişul,/ Cu toată lumea 
largă sta Sânger de-a poncișul. (G. COŞBUC) 


A spune (sau a vorbi) ponciş = A se exprima 
direct, fără a menaja pe interlocutor: 

Nu spunea lucruri rele procurorul, dar 
le spunea... prea ponciş. (ON LĂNCRĂNIJAN) 


PONOS 
A pune ponos (cuiva) sau a pune în (sau întru) 
ponos (pe cineva) (Reg.) = A învinui, a acuza 
(pe cineva): 

Iertaţi, oameni, greşeala făcută, / Ponos 
nu ne puneţi, faceţ-o tăcută. (ANTON PANN) 


A se arăta cu ponos (Reg.) = A fi supărat: 
Şede badea mânios/ Şi s-arată cu ponos. 
(POP.) 
A trage ponoasele = A suferi consecinţele 
nefaste ale unei acţiuni; a rămâne păgubit: 
Degeaba, când vrea Dumnezeu să te 
pedepsească, trebuie să ponoasele... 
(LIVIU REBREANU) 


Entuziasmat atunci pentru tot ce socotea 


tragi 


el că este bucureştean şi că trebuie neapărat să-i 
placă, îndrăzni de la un timp să se amestece chiar 
cu oarecare ardoare în aceste mici conflicte de 
stradă, încât nu o dată se întâmplă să tragă 
singur ponoasele unor fapte provocate de alții. 
(GIB I. MIHĂESCU) 


A-i purta (cuiva) ponos= A avea necaz pe 
cineva, a-i purta ranchiună, a-l duşmăni: 

Nu cumva pentru asta ai să-mi porți 
ponos? (CALISTRAT HOGAȘ) 

Toţi cu totul aveau sfială de dânsa şi nu-i 
găsea nimeni vreo faptă care să le dea dreptul a-i 
atârna vreun ponos de coadă. (P. ISPIRESCU) 

Unii iau folosul şi alții port ponosul. (. 
C. HINŢESCU) 
A-şi face ponos cu cineva = A ajunge la 
neplăceri cu cineva, a-şi pricinui supărare, necaz: 

Și n-am fost slab şi nici fricos:/ Pe opt 
ti-i dau grămadă jos,/ Dar m-am ferit să-mi fac 
ponos/ Cu toți nebunii. (G. COŞBUC) 


PONOSLU 
A merge (sau a se duce, a veni) pe ponoslu (la 
cineva) (Reg.) = A se prezenta (înaintea cuiva) 
cu o plângere, a se jelui (cuiva): 

Și aşea dodiind împărăției Turceşti, 
veniia de la turci ponoslu pentru prădzi ce făcea 
cazacii în părțile lor. (MIRON COSTIN) 


A pune (pe cineva) în ponoslu (Inv.) = A 
învinui, a acuza (pe cineva): 
Să nu vă grăbireți de a mă pune în 


ponoslu... ce să mă iertaţi. (POP.) 


PONT 
A pune pont (Înv.) = A fixa locul potrivit pentru 
ceva: 

S-o dus la locul unde pusese ei pont de 
cu sară. (ŞEZĂTOAREA, III) 


A vorbi (sau a grăi) pe ponturi = A vorbi afectat: 
Luarea-aminte a lui Matei fu mai cu 

seamă atrasă asupra Aglaiei, din ziua în care 

dânsa îi vorbi cu ponturi despre Tincuţa şi 


Mihai. (DUILIU ZAMFIRESCU) 


A vorbi (sau, reg., a da) în ponturi (sau a bate 
cuiva pontul) = A vorbi aluziv: 

Și câte ponturi şi ponosuri nu da dintr-însul, 
de-i era şi lui lehamete câteodată să se mai 
întâlnească cu cineva și să-l mai stârnească la vorbă. 


(ION CREANGĂ) 


A(-i) bate (cuiva) pontul = A face o aluzie (cuiva): 

Avea obicei ca în fiecare dimineaţă când se 
ducea la crâșmarul satului [să-i zică] „bună 
dimineață şi-un rachiu”. Cumătru-so, crâşmarul... 
îl cinstea în fiecare dimineaţă cu câte un rachiu, 
după ce mai întâi ţiganul îi bătea pontul de mai sus. 
(ION CREANGĂ) 


Dictionar de expresii românesti în contexte (DERC) O— R 
Volumul al II-lea 


A-i face (cuiva) pontul = a) A-i crea cuiva o 
situație favorabilă. b) A înşela (pe cineva): 

Și zi, mă lucraşi, ai? Adică, dă-i cu bere, 
dă-i cu vin, nu, pentru cinstea obrazului... 
pentru ca să-mi faci pontul cu scrisoarea... 
bravos! dom'le Nae. (|. L. CARAGIALE) 


A-i vinde (cuiva) pontul = A destăinui cuiva un 
secret prin care poate obţine un avantaj: 

„în câteva minute mă ia părtaş într-o 
pe piața 
europeană, îmi vinde pontul cu acțiunile 


Concordiei [...] (ION IOV AN) 


afacere de speculare a leului 


PONTA 

A ponta pe mâna cuiva (Ljc.) = A miza pe 

cartea altuia, fără a participa efectiv la joc: 
Prefectul juca pe cuvânt, dar pierduse și 

în felul ăsta. Nimeni nu ponta pe mâna lui şi 

asta-l enerva, îl turbura, îl umilea. (PETRU 

DUMITRIU) 


A ponta (pe cineva) = A înregistra volumul de 
muncă al unei persoane: 

Mai mult, salariatul mai făcuse asta, 
timp de ani de zile, pe timpul lui Burlan, fiind 
pontat la atelierul mecanic, în timp ce era la 


baza sportivă... (https://gorjeanul.ro/) 


POPAS 
A face popas = A se opri pentru odihnă pe 
parcursul unui drum lung, obositor: 

Săptămâni, au umblat așa. Făceau 
popasuri lungi prin gări singuratece. (MIHAIL 
SADOVEANU) 

Mă hotărâi a petrece ceasurile de arșiță 
ale zilei şi a-mi face popasul obișnuit în 
nenumăratele adăposturi de umbră verde şi 


tăinuită. (CALISTRAT HOGAȘŞ) 


A nu avea (nicăieri) popas (sau popasuri) 
(Fam.) = A nu avea nicăieri astâmpăr, linişte: 

Nu au popasuri gândurile mele,/ Sămânţa 
lor se zbate veşnic nouă. (OCTAVIAN GOGA) 

Bade, dorul de la tine,/ Peste multe dealuri 
vine/ Și nicăiri nu s-alină...] Nicăiri n-are popas/ 


Pân'la mine la obraz. (JARNIK-BÎRSEANU) 


POPĂ 

A (i) se duce (sau a-i merge) (cuiva) vestea 
(reg. buhul) ca de popă tuns = (A se face sau) a 
produce mare zarvă în jurul cuiva sau a ceva, a 
stârni mare vâlvă cu o faptă neobişnuită: 

Cu dracii de la boierul cela ai făcut 
hara-para. La iad ai tras un guleai de ţi s-a dus 
vestea ca de popă tuns. (ON CREANGĂ) 

— O să se ducă vestea ca de popă tuns. 
Ce mai cinste şi pe Sultănica! Obraz smerit, 
suflet ascuns... (BARBU DELAVRANCEA) 

Liberalii l-au făcut cu ou și cu oțet, de 
se retrăsese în fundul munților la Vâlcea, şi nu 
mai auzeai de el ca de popă tuns! (ANTON 
BACALBAŞA) 

Mai tacă-ţi, femeie, gura, că ţi-a mers 
buhul ca de popă tuns. (SOFIA NĂDEJDE) 

I s-a dus buhu în toata Europa că umbla 
cu pisica-n traistă. (bttps://www.e4media.ro/) 


A arunca jargoane de popă de ţară (Irn.) = A 
folosi expresii învechite, ştiute de toată lumea: 

Într-o capitală de județ unde totu-i „la 
mişto”. Unde fachiri și perverşi fac showuri pe 
sport.ro. Unde mititei coposi tot ne vorbesc într-o 
doară, aruncându-ne mişel jargoane de popă de 
țară. (http://www .festeaua.ro/) 


A avea burtă de popă = a) A fi foarte gras: 

[...] între timp s-a angajat ca agent de 
distribuție la un producător de vinuri, câştigă 
porceşte şi a făcut o burtă de popă ortodox; 
(LORENA LUPU) 


b) Se spune despre un om care mănâncă foarte 
mult: 

Adevăratul egoist şi epicurean are de 
obicei burtă de popă. El trăieşte numai ca să 
mănânce şi să omoare vremea lui Dumnezeu, iar 


de alții habar n-are: el închină, el bea, căci milă 


Vasile ILINCAN 


i-o fi fiind de alţii, dar de el i se rupe inima. (G. 
COȘBUC) 


A călca a popă = a) A da semne de seriozitate, 
inspirând încredere: 

Ș-apoi, intrat în asemenea şcoală, mai 
numai barba şi punga, bat-o pustia, te făcea să 
calci a popă! (ION CREANGĂ) 

Acest tânăr, care de mic nu prea călca a 
popă, fiind totdeauna arțăgos, batjocoritor şi 
lepădat de cele sfinte. (|. L. CARAGIALE) 

Cu apăcăturile tale, nu calci a popă! 
(TUDOR PAMFILE) 


b) A face pe grozavul. 
A plăti ca popa = A plăti sigur şi până la 
ultimul ban: 


Plăteşte ca popa, 
(ANTON PANN) 


focma pe tocma. 


A se ţine (după cineva) ca dracul după (sau de) 
popă (sau călugăr) = A se ţine insistent după 
cineva: 

Băiatul se ținea după dânsele, ca dracul 
după călugăr. (P. ISPIRESCU) 

Se ţine scai de oameni (mai ales de preoţi 
şi de călugări), ca să-i atragă în cursă sau să le 
câştige sufletul (nu pot scăpa de el ca de dracul; se 
ține de mine ca dracul după călugăr sau după 
popă). (http://www.crestinortodox.ro/) 


A se uita (la cineva) ca dracul la popă = A se 
uita urât la cineva: 

Se uită la el ca dracu’ la popa. (l. C. 
HINȚESCU) 


A umbla ca fuiorul popii. v. fuior. 


A umbla cu uite popa, nu e popa = A umbla cu 
şmecherii; a fi foarte inconsecvent: 

Cunoșteam de câtăva vreme pe un nelipsit 
al iarmaroacelor, numit Trandafir, un țigan care 
pretindea că vinde salbe de mărgele, dar care în 
realitate alerga după ageamii buni de jumulit cu 
„uite popa, nu e popa!”. Cu alte cuvinte, 
Trandafir era un pungaș. (PANAIT ISTRATI) 

Umbli cu uite popa, nu e popa? (GH. 
BRĂESCU) 


A-i fi (cuiva) popa = a) A domina pe cineva, a 
tempera pe cineva; a face pe cineva inofensiv, a 
învăţa minte pe cineva: 

Dacă-i vorba pe aşa, apoi eu ți-s popa. 
(LIVIU REBREANU) 


b) A rezolva o situaţie dificilă: 
[PEPELEA:] ți-i 

gârbovitule?... Ei! lasă, că eu fi-s popa tău 

de-acu-nainte... (V ASILE ALECSANDRI) 
Feriţi într-o parte că eu îi sunt popa. 


Aşa povestea, 


Acuș o să-nvie ca o muscă de iarnă. (IDEM) 


A-şi da ortul (sau pielea, reg., hârștioaga) 
popii ori (reg.) a-i zice popa pe (sau de) cap 
sau a-i cânta popa (la pat sau aghiosul). v. da.? 


A-şi găsi popa (ori omul, naşul ori lelea 
bărbatul) (Fam.) = A găsi pe acea persoană pe 
care nu o poţi înşela, păcăli, amăgi cu una cu 
două, pe care n-o poţi birui, care te obligă să te 
comporţi cum se cuvine: 

Dar se vede că pân acum le-a fost şi lor 
veleatul. Cu Ivan şi-au găsit popa. (ION CREANGĂ) 

Dar las” că și-au găsit ei omul. De nu 
le-oi veni eu de hac în astă noapte, nici mama 
dracului nu le mai vine! (IDEM) 

[TRAHANACHE:] Măi 
puțintică răbdare, zi-i ce i-am zis eu: „Eşti tare, 


omule, ai 


stimabile, la machiaverlicuri, tare, n-am ce să zic; 
dar nu ţi-ai găsit omul...” (|. L. CARAGIALE) 
Se vede că-și găseşte lelea bărbatul. (POP.) 


Cum nu-s eu popă (sau cum nu mi-e mie a mă 
face popă) = Se zice ca asigurare că un lucru nu 
poate fi făcut, nu se va face, nu se va întâmpla: 

Nu iei tu pe Ilinica, cum nu-s eu popă. 
(AL. VLAHUȚĂ) 

Cât cei pe car, bade, zise Oșlobanu, 
căruia nu-i era a cumpăra lemne cum nu mi-e 
mie acum a mă face popă. (ION CREANGĂ) 


Unde popa nu toacă. v. toca. 

POPÂNDĂU 
A sta popândău = A sta drept, nemișcat în fața 
sau în drumul cuiva: 

Completă cu arțag Catrina, sora Floarei 
şi mama lui Dodu, pe care tocmai stătuse toată 
ziua cu gura, că stă ca un popândău în loc să 
plece la muncă. (VIOREL ZAICU) 


POPEŞTE 

A călca popeşte (Pfm.) = A fi mândru fără 

motiv, a face pe grozavul: 
Carte nu ştie, dar calcă popește. 


(ANTON PANN) 


A cânta popeşte (Pfm.) = A lălăi ca reacţie la o 
beţie zdravănă sau o chelfăneală din partea cuiva: 

Ștrengarii erau mai nebuni ca todeauna, 
iar Matache, în capul mesii, cânta pe nas 
popeşte. (|. L. CARAGIALE) 

În grădina lui Niculică, crescut ca un 
trunchi, Creangă se legăna pe scaun cântând 
popește; în jurul mesei, prietenii dormeau turtiţi 
de beție. (EUGEN LOVINESCU) 


A dormi boierește (sau ca un boier, ca (ori cât) un 
bei, ca un popă, popeşte, somnoros). v. dormi. 


A mânca (sau a bea) popeşte (Fig.) = A mânca 
(sau a bea) mult: 

Și se puse jupânul Pogan şi se ospătă 
bine, mâncă şi bău boiereşte, apoi dormi una 
popeşte şi numai după aceea încălecă calul şi 
merse după Crâncu, vânătorul codrilor; (l. 


POP-RETEGANUL) 


POPIE 
A se lăsa de popia (cuiva) (Reg.) = A renunţa la 
serviciile unui preot, a refuza de a mai face parte 
din parohia unui preot; a nu mai voi să dea 
ascultare preotului: 

Noi şi-a noastră țigănie/ Ne-om lăsa de-a 
ta popie. (SIMION FLOREA MARIAN) 

POPONEŢ 
A sări poponeţ = A sări dintr-o dată (cu vorba), 
a sări tam-nisam: 

Oamenii tăcură, dar crâșmărița sări 
poponeţ: — Veneau ele [miasmele], da eram noi 
proști. (EM. GÎRLEANU) 


A scoate poponeţ = A scoate gata făcut, aranjat: 
Si-apoi lasă-te în conta sfinţiei-sale, că te 
scoate poponeţ ca din cutie. (ION CREAN GĂ) 


A sta (saua rămâne etc.) poponeţ = a) A sta 
(sau a rămâne) în picioare, ţeapăn, nemişcat: 

Un fedeleş de vin stătea poponeț alături, 
ca un pitic al tainițelor pădurii, care anume 
luase acea înfăţişare. (MIHAIL SADOVEANU) 


b) A sta izolat de alţii: 
După ce m-a doftorii, am rămas un timp 
(MIHAIL 


poponeț în marginea 


SADOVEANU) 


patului. 


A veni poponeț = A veni, a apărea pe neaşteptate; a 
da buzna (peste cineva): 


Ce mi-ai venit acuma  poponeţ? 
(AUGUST SCRIBAN) 
POPOR 


A fi din popor = A fi simplu, fără ifose: 

Chiar el însuși în persoană: e băiat bun, 
d-ai noștri, din popor. El combate în articolul ăl de 
astă-seara, știi cu „sufragiul”. (. L. CARAGIALE) 

Ce muritor e omul din popor!/ De când 
există aburi şi benzină,/ Eu nu cunosc ceva mai 
muritor/ Ca omul, când îl calcă o mașină... (G. 


TOPÎRCEANU) 


POPREALĂ 
A pune (la) popreală (pe cineva) (Pop.) = A 
aresta, a ţine închis: 

De n-ar fi pilda cam primejdioasă, eu n-aş 
avea alta decât a râde de aceste împrejurări... și 
dacă nu mi-ar lipsi cărţile, de n-aş fi pus la 


Vasile ILINCAN 


popreală [...] apoi, zu, nu ştiu de n-aş fi aici tot 
așa de bine, ca și în laşi... (ALECU RUSSO) 

Ai pus la popreală pe cei care ţi i-am 
dat eu pe izvod |(înv.) însemnare; listă]? 
(MIHAIL SADOVEANU) 


A pune popreală pe ceva (Îrg.) = A opri 
accesul la bunurile cuiva: 

Dacă nu îţi iau banii fără asigurare nu 
plătești impozitul pe anul în curs, iar anul 
următor primăria îți pune popreala pe suma 
datorată. (https:/hwww.denews.ro/) 


Propteaua gardului (Pop.) = Persoană leneşă 
(şi urâtă): 

Belivacă, beat de supărare, îi cânta naşului: 
„Fire-al dracului de naş,/ Cu cine mă cununaşi,/ Cu 
urâta satului/ Cu propteaua gardului”. (VIAŢA 
ROMÂNEASCĂ, vol. 29, 1969) 


PORC 

(A avea) norocul porcului = (A avea) noroc 
mare şi nemeritat; a avea succes foarte mare în 
acțiunile întreprinse: 

Tudorică Surceleanu însă nu credea în 
sfinţi. Credea numai în norocul porcilor. Și norocul 
porcului nostru era că la canton mai sosise şi 
altcineva afară de ei doi. (ON MINULESCU) 

Să ai norocul porcului când a pierdut 
lanțul pe arătură ... (bttp:/huww.puterea.ro/) 


(Doar) n-am păscut porcii (sau gâştele, bobocii 
etc.) împreună (sau cu tine, cu el etc.). v. paşte. 


A bea ca porcul (Arg.) = A bea fără măsură: 
Bea ca un porc şi fuma ca un nesimţit 
pachete întregi de țigări. Un individ care creează 
numai probleme”, a declarat Adrian Mariţian, pentru 
„Gazeta Sporturilor.” (http://www .libertatea.ro/) 


A face (pe cineva) albie (sau teică, troacă) de 
porci (sau, rar, de câine). v. albie. 


A fi născut în zodia porcului = Se spune despre 
un om foarte norocos: 

Maiorescu să mă cunoască şi eu, născut 
în zodia porcului, am început să îndrăznesc să-i 
vorbesc şi eu, până ce într-o zi l-am întrebat 
dacă nu m-aş putea face şi eu institutor. 
(EUGEN LOVINESCU) 

l-am spus toată tărăşenia şi concluzia mea 
personală e că distinsul ei bărbos s-a născut în zodia 
porcului. (NICOLAE CALOMFIRESCU) 

El nădăjduia că se născuse într-o zodie 
norocoasă, zodia porcului, dacă nu-l înşela 
memoria. (VIOREL ŞTIRBU) 


b) A fi foarte mâncăcios: 

Trebue să fii născut în zodia porcului ca 
să poţi, pe vremurile astea, să mănânci o varză 
cu carne! (G. MILLIAN-MAXIM) 


A fi plin de noroc ca porcul de rapăn = A fi 
foarte norocos: 

După întâlnire, mă mâncau  buricele 
degetelor să-i trimit distinsului domn decan — plin 
de merite, titluri universitate și cărți publicate ca 
porcul de rapăn, un email cu zece sfaturi care, 
odată respectate, poate l-ar mai fi scuturat niţel de 


libidinoșenie. (http://andraciubotaru.ro/) 


A îngrăşa porcul în ajun. v. îngrăşa. 


A mâna (Sau a întoarce) porcii (de) la jir (sau 
acasă, ori, rar, la Braşov). v. mâna. 


A nu fi în toţi porcii (sau boii) (lui) sau a nu-i 
fi porcii (sau boii) acasă (cuiva) (Reg.) = A fi 
fără chef, a fi prost dispus: 

Dar... nu ştiu ce o fi având nea Chiriac, 
cocoană... parcă nu-i sunt toți boii acasă.. (|. L. 


CARAGIALE) 


A tăcea ca un mut sau ca muțţii, ca pământul, 
ca zidul, ca peretele, ca un lemn şi reg., a 
tăcea pitic (ori chitic) sau ca piticul, ca piticul 
în baltă, ori ca un peşte, ca peştele, ca melcul 
(sau mâlc(ă), molcom, ca porcul în păpuşoi 
sau în cucuruz). v. tăcea. 


Porc-de-câine = Om de nimic, netrebnic, pungaş, 
ticălos: 

Măi Mirel, mare porc-de-câine eşti tu, 
măi! (V. EM. GALAN) 

Ce porc-de-câne eşti tu, de cărțile 
domniei-mele nu le bagi în seamă. (AL. ODOBESCU) 


PORCESC, -EASCĂ 
A avea noroc porcesc (sau orb, chior, cu carul) 
sau a-i curge (cuiva) norocul gârlă. v. noroc. 


A face pe cineva (ca pe o) albie porcească = A 
certa aspru: 

Ca p-o albie porcească m-a făcut și m-a 
gonit. (ANTON PANN) 


PORNEALĂ 
A da (sau a lua) oile (sau, rar, vitele) în 
porneală (Pop.) = (A da sau) a lua oile sau 
vitele în pază spre a le duce la păscut, mai ales 
seara sau noaptea: 

Luai oile-n porneală/ Să le duc la 
păşuneală. (V ASILE ALECSANDRI) 


A fi în porneală (Pop.) = A fi plecat (de) undeva: 
Mi-e neicuţu-n porneală. (POP.) 


A merge (sau a pleca, a ieși, a se duce) în (sau 
la) porneală = A duce oile la păscut: 

Dam semn ca să iasă feciorii cu oile în 
porneală. (MIHAIL SADOVEANU) 

Când ducea oile în porneală, știa să 
scoată sunete ce în adevăr mergeau la suflet. 
(NICOLAE GANE) 


PORNI 
(A se) porni (sau a porni) pe... (D. acţiuni şi 
manifestări ale oamenilor) = A căuta cu tot 
dinadinsul să...: 

Se dezmetici din închipuirile ei şi, 
căindu-se cu amar de ceea ce făcuse, se porni și 
ea pe plâns. (DAMIAN STĂNOIU) 


A fi pornit (sau a porni pe...) = A căuta (cu tot 
dinadinsul) să..., a fi dispus să...: 

Sunt porniţi pe sâcâială. (ZAHARIA 
STANCU) 

Ne-am dat seama că-i pornit, dar credeam 
c-o să-l mustre puţin, ca pe un copil ce-i era! (ION 
LĂNCRĂNJAN) 


A o porni de jos = A ajunge la o situaţie 
materială sau socială bună, prin muncă, merite şi 
forțe proprii: 

O pornise de jos Andrei. (AL. BRĂTESCU- 
VOINEȘTI) 


A porni cu dreptul = A avea succes într-o acţiune 
inițiată: 

baschet 
feminin] au pornit cu dreptul în noul sezon. 


„Buburuzele” [echipa de 


(http://www.aradon.ro/) 


A porni cu stângul = A nu avea succes într-o 
acţiune: 

Oricine, chiar şi persoanele fizice, trebuie 
să fie mai precaute înainte să facă bani dintr-o 
pasiune, indiferent de câştigul realizat. Altfel, riscă 
să pornească cu stângul în afaceri sau să fie oprite 
[...] (https:/Awww.ebihoreanul.ro/) 


A porni grea (sau, rar, într-adaos) (Pop.) = A 
rămâne însărcinată: 

După câtva timp băgară de seamă, atât 
împărăteasa cât şi bucătăreasa, că au pornit 
grele. (I. POP-RETEGANUL) 

Mai 
Grumăzeşti, care umbla trelalela, în puterea 


bună minte avea Mirăuţă din 


iernii, pe la tărăbile jidoveşti, întrebând ba 
teacă de cosor, ba căpestre de purici, ba cuie de 
la corabia lui Noe, ba fragi şi căpşune pentru 
cineva care pornise într-adaos, ba cânta în pilda 


jidovilor. (ON CREANGĂ) 


A porni hârtiile (Pop.) = A înainta actele pentru 
căsătorie: 

S-au înţeles pe când să fie nunta şi au 
pornit hârtiile. (MIHAIL SADOVEANU) 


A porni pe cineva = a) A pregăti pe cineva pentru 
un drum, o activitate. b) A stârni furia cuiva: 


Vasile ILINCAN 


În loc să-l potolesc, l-am pornit şi mai 
grozav în contra societăţii, în contra oamenilor 
care nu te pricep și pentru care literatura e o 
adevărată infirmitate. (AL. VLAHUȚĂ) 


A se porni la drum = A începe o călătorie de 
durată: 

Prin urmare, Moş Teacă se puse de 
dimineaţă în fruntea companiei şi porni la drum. 


(ANTON BACALBAŞA 


PORNIRE 
A face pornire (D. oameni) = A începe războiul 
(cu cineva): 

Că, după a lor hotărâre,/ Curând s-au 
făcut pornire./ Nici din turcii ştire ave/ Că 
asupră-le vină. (CRONICILE MEDIEVALE ale 
ROMÂNIEI, vol. 6, 1967) 


A nu avea pornire (D. acţiuni şi manifestări ale 
oamenilor) = A nu avea poftă, chef să se apuce 
de ceva serios: 

Ştefan era prea normal, nu avea 
pornirea să restabilească ordinea lumii pentru 


că el însuşi o reprezenta. (IOAN T. MORAR) 


PORT 
A-i purta portul (cuiva) (Pop.) = A se adapta la 
felul dificil de a fi al cuiva, suportându-i toanele, 
curiozitățile; a fi la fel cu cineva, a se potrivi cu 
cineva: 

Cine-a mai dori să facă tovărăşie cu tine, 
aibă-şi parte şi poarte-ţi portul. QON CREAN GĂ) 


PORTIŢĂ 
A(-şi) lăsa (sau a găsi) (0) portiţă de scăpare = A 
avea o soluţie pentru ieşirea dintr-o încurcătură: 
M-am oprit şi am lăsat valiza jos. Plasa 
era aşa de strânsă în jurul meu, că nu-mi lăsa 
nicio portiță de scăpare. În faţa evidenţei, m-am 
resemnat. (ION IOANID) 
Altfel, numai o portiță dacă mai există 
și-odată fug sau vin motivările sau învinuirile 


[...] (ION LĂNCRĂNIAN) 

PORȚIE 
A-şi lua porţia = A fi pedepsit după cum 
merită: 

Le-am studiat [ferestrele] din copilărie, 
de când furam muniţie din lada tatei pentru 
vânătoare, fapt pentru care mi-am luat porția de 


cozi de bici. (ADRIAN BUŞILĂ) 


PORUMB 
A-i lua cuiva porumbul de pe foc (Pop.) = A 
dejuca planurile cuiva: 

[...] dar fu silit să înghită găluşca, 
aflând că zeul zeilor îi luase porumbul de pre 
foc, jucându-i renghiul. (P. ISPIRESCU) 


PORUMBEL 
A trăi (sau a se iubi, a se giugiuli) ca 
porumbeii (sau ca doi) porumbei = A trăi în 
dragoste şi bună înţelegere unii cu alţii: 

Fata de împărat şi cu Trandafir trăiau acum 
ca doi porumbei. (OAN MICU MOLDOVAN) 

— Și eu așa, zise fetița, şi iară se drăgostiră 
ca doi porumbei. (1. POP-RETEGANUL) 

— Zău, domnule. Înainte de a pleca, s-au 
întâlnit la lac, s-au îmbrățișat şi s-au sărutat ca 


doi porumbei. (DUILIU ZAMFIRESCU) 


A-i ieşi un porumbel din (sau pe gură) (Gmţ.) 
= a) A spune o prostie, a face o afirmaţie 
nepotrivită unei situaţii: 

Mi-a 
porumbelul pe gură, recunosc! Asta e! Ce vrei 
să fac acum? (MIHAELA GHEORGHE) 


Bine! strigă ea la el. ieşit 


b) A rosti involuntar adevărul sau soluţia unei 
probleme dificile, pe care încearcă s-o rezolve 
mai multe persoane: 

Începe imediat să urle: — Ce-ai zis?... 
Aha! Iată. În sfârşit, i-a ieşit din gură porumbelul 
şi aflu că îşi doreşte cu adevărat să devin ce-ar 
vrea el să devin. (ALINA NEDELEA) 

PORUNCĂ 
A avea (pe cineva) sub (sau la) poruncă ca să 
(Înv.) = A avea pe cineva la dispoziția sa, a 
putea dispune după plac de cineva: 

Nu-i puţin lucru să ai la porunca ta o 
sută de oameni. (ANTON BACALBAŞA) 


A călca porunca (sau legea, ordinul, pravila, 
rânduiala, voia). v. călca. 


Care-i (sau ce-i) porunca? (Fam.) = Se spune 
atunci când este întrebat cineva ce dorește: 
Flăcăul se roşi înghițind în plin, apoi zise 
încet, fără să se întoarcă la ea: — Da ce-i porunca, 
Ana? Ce vrei cu mine ? (LIVIU REBREANU) 


La poruncă = La ordin: 
La poruncă! stăpâne, zise calul şi-şi luă 
zborul. (POP.) 


POSIBIL, -Ă 

A face totul (sau tot posibilul, în toate chipurile, 
posibilul şi imposibilul) să (sau ca să)... = A 
depune toate eforturile (pentru a realiza ceva); a face 
tot ce e cu putinţă, tot posibilul (ca să...): 

Aceste întrebări frământau acum mintea 
băiatului, care la opt ani era pus pe fapte 
vitejeşti şi era în stare să facă totul pentru a 
reuşi. (LIVIU IOAN CODREANU) 

Eminescu,  „refăcut”, pentru că în 
realitate nu fusese bolnav mintal niciodată, vrea 
să rămână, să se stabilească la Bucureşti, să 
lucreze în Bucureşti, dar Maiorescu face tot 
posibilul să îl trimită şi să îl ţină cât mai departe 
de Capitală. (ŞTEFAN DUMITRESCU) 

Nu putem trăi în casa aceasta, de n-om 
face toate chipurile ca să scăpăm de hârca de 
babă. (ION CREANGĂ) 

D-nu polițmaistru mă încredințează că 
va face toate chipurile ca să-mi găsească 
odorul. (V ASILE ALECSANDRI) 

POSIBILITATE 

În măsura (sau în limita) posibilităților = 
Întrucât e posibil, dacă va fi posibil; atât cât se 
poate, punct 


până la care pot ajunge 


(VALERIU ANANIA) 

Permanent trebuie să luptăm cu factorii 
negativi din noi, să-i învingem şi, în măsura 
acelaşi lucru. (ION D. VULCĂNESCU) 

Totodată, unor experienţe cunoscute în 
sale, să le dea o concretizare în ţară. (SABINA 
CANTACUZINO) 

Mă voi opri deci la câteva din notele ce 
separă prostia de inteligenţă pentru a încerca să 
conturez, în limitele posibilităţilor de aici (şi de 
acum!), chipul său, să încerc să-l aproximez 


măcar. (LIVIU ANTONESEI) 


POST! 
A fi pe post de... = A executa în mod temporar 
în locul altcuiva rolul de...: 

Ea era angajată pe post de femeie de 
Serviciu, însă niciodată nu am văzut-o cu o 
mătură în mână. (DORIN ȘTEF) 


POST? 
(A ţine) post negru = (A ţine) post foarte sever, 
fără niciun fel de mâncare sau de băutură: 

După aceea am să fin post negru 
douăsprezece vineri în şir. (MIHAIL SADOVEANU) 


A fi mare (sau lung) cât o zi de post (Fig.) = A 
fi foarte mare şi lung: 

Uite-i mă, căciula, frate,/ Mare cât o zi 
de post. (G. COŞBUC) 


A ţine post = A posti: 
Toți fraţii mă vorbesc de rău,/ Și tata-i 
supărat mereu,/ lar mama, la icoane/ Mătănii 


bate, ține post. (G. COȘBUC) 


Vasile ILINCAN 


O, ce minunat e să poți ţine post!... Mircea 
spune că el nu poate să postească, iar Livia 
întreabă ce-i acela post. (GRID MODORCEA) 


Martie din post nu lipseşte (sau ca-n martie 
postul) = Se spune despre cineva care nu lipseşte 
niciodată de la ceva care îi poate aduce un profit: 
Eu la chef, ca-n marte postul. (G. COŞBUC) 
De te vor pofti la masă, tu nu te trage 
sub masă; dar nu fii supărător, c-or zice că: 
mart din post nu mai lipseşte. (C. NEGRUZZI) 


POSUZ 
A se pune cu posuzul (Reg.) = A se apuca în 
mod serios de ceva, a depune eforturi susținute 
pentru realizarea unei acțiuni: 

Se pune cu posuzul pe carte. (PETRE 
COMAN) 


POŞTĂ 
A face poştă (pe cineva sau ceva) (Arg.) = A 
împărți o femeie; a trece ceva de la unul la altul: 

Când mi-a povestit drama ta, cea cu violul, 
când nenorociții ăia te-au făcut poştă, am simțit o 
mare compasiune. (ŞTEFAN DUMITRESCU) 

Iluzia aceasta s-a spulberat când el m-a 
făcut poștă fără niciun resentiment. (ANCA 
GIORGIANA DRĂGAN) 

[...] cât de ușor e să legi prietenii de-o 
noapte cu un zâmbet şi-o sticlă de vin ieftin 
făcut poştă lângă focul de la buza apei. 
(MIRONA BENGESCU, MARIA GRĂJDIAN, 
IRINA HOLCA) 


A fi poşta satului (sau a umbla cu poşta) = A 
umbla cu vorba, cu bârfe, cu intrigi de la unul la 
altul: 

Bărbaţii, şi mai ales femeile, poartă cu 
dibăcie poşta satului. Un lucru de nimic, în două 
ceasuri e ştiut... (ANALELE DOBROGEI, vol. 
2, 1921) 

O cam bănuiau, şi morăriţa, şi mătuşa 
Anghelina, că umblă cu poșta de la o casă la alta, 
dar frica-i din rai. (MIHAIL SADOVEANU) 

A se vedea (sau a se cunoaşte, a se observa) 
cale de-o poştă = A se vedea (sau a se cunoaşte, 
a se observa) de departe: 

Adică dacă-i omul viță de boier mare ..., 
se cunoaşte cale de-o poştă... aşa ş-aista. 
(VASILE ALECSANDRI) 


Cale de-o poştă (Fam.) = Distanţă (relativ) mare: 

În fundul grajdului era o gloabă de cal 
roşu, dar numai pielea pe oase de gras; de-o 
poștă-i vedeai coastele. (|. POP-RETEGANUL) 

Chiosea avea un pa, vu, ga, di care-i 
ieşea pe nas cale de o poştă. (ION GHICA) 


POTÂRNICHE 

A se răspândi (sau a se risipi, a se împrăștia) 
ca potârnichile (sau ca puii de potârniche) = A 
fugi, a se împrăştia repede, în toate părțile (din 
faţa unei primejdii): 

Aşa spaimă dete iuțeala, strălucirea 
hainelor şi zborul calului său, încât oastea şi 
toți cu totul o rupseră d-a fuga apucând drumul 
fiecare încotro vedea cu ochii, împrăştiindu-se 
ca puii de potârniche. (P. ISPIRESCU) 

— Ei, dragii mei, acum să vă luaţi ale 
trei fuioare şi să vă risipiţi ca puii de potârniche 
care încotro va vedea cu ochii; căci nebunul 
este în stare să facă o aşa becisnicie. (IDEM) 

Ca mâne vin turcii şi-i risipeşte ca pe 
puii de potîrniche. (NICOLAE FILIMON) 


POTCAP 
A pune potcapul în cap = A se călugări: 

— Lasă-mă, dom'le arhitect, cu vorba 
asta, că de-o mai zici îmi pun potcap pe cap şi 
cer băieţilor să servească în sutană, iar fetelor 
să fie cernite ca maicile de la mânăstire! 


(NICOLAE GHERAN) 


A pune potcapul în par = A fugi de la 
mănăstire, a părăsi viaţa monahală: 

Din istoria literaturii române a rămas 
celebră figura făcută de lon Creangă, când a 
fost caterisit. S-a dus lângă un par, s-a lipit cu 
spatele de el şi a potrivit ca vârful parului să îi 

preia potcapul de pe cap. Când i-a reușit 
operația, Creangă s-a adresat potcapului cu 
cuvintele: „Nici nu te-am pus, nici nu te-am 
luat!” . (https://www.curentul.net/2011/) 


POTCĂ 
A da de potcă (Pop.) = A avea de suportat necazuri, 
ai se întâmpla ceva neplăcut: 

Ce voi face acum că dedei de potcă? (D. 
ȚICHINDEAL) 

— D-apoi, uite, maică sfântă, de ce potcă 
și de ce năpaste dau cu frate-meu, că el nu vrea 
să se însoare făr’ cu mine, ori cu una care să fie 
chiar ca mine; (|. POP-RETEGANUL) 

Să nu dai de potcă zăbovind cu mine. 
(ANTON PANN) 


POTCOAVĂ 
A cumpărat potcoavele, mai are să cumpere 
calul (Fam.) = Se spune despre cineva care a 
făcut o investiție insuficientă şi inutilă: 

Și-a cumpărat o potcoavă, urmează să 
cumpere şi calul. (GRID MODORCEA) 


A fugi (sau a alerga) de (îi) scăpără picioarele 
(sau călcâiele, potcoavele, pietrele). v. fugi. 


A umbla după (sau a căuta, a căuta să scoată) 
potcoave de (ori după la) cai morţi sau a umbla 
(ori a porni după sau a căuta) cai morţi să le iei 
potcoavele = A-şi pierde vremea cu lucruri fără 
rost, fără importanţă sau imposibil de găsit: 

Cine ţi-a vârât în cap şi una ca aceasta, acela 
încă-i unul... Ori vorba ceea: Pesemne umbli după cai 
morți să le iei potcoavele. (ION CREANGĂ) 

Cine caută distracții în capitala noastră 
sămănă cu nebunul care caută cai morţi să le 
scoată potcoavele... (VASILE ALECSANDRI) 

El urmărea o diplomă de maistru, care 
să-i îngăduie a dobândi o catedră la un 
gimnaziu din provincie. Eu căutam potcoave de 
cai morţi; (MIHAIL SADOVEANU) 


A-i rămâne cuiva potcoavele = A sărăci cu totul: 

Vezi ca ţi-au rămas potcoavele pe la 
Mioveni. (https://www.gsp.ro/) 


A-şi lepăda potcoavele sau a sta să-i pice (sau 


a-i suna) cuiva potcoavele sau i-a tras 
potcoavele = A fi pe moarte, a muri: 

Dară au şi ei, ca toată lumea, o mână de 
suflet şi-şi leapădă şi ei potcoavele, cum se zice, 
după ce au fript în dreapta şi au pârjolit în 
stânga, adecă când vine a sântă de moarte și le 
închide gura. (P. ISPIRESCU) 

Am să vă spui tot ce ştiu la sufletul meu, 
căci văz eu că mi se apropie şi mie să-mi leapăd 
potcoavele. (IDEM) 

Stă să-i pice potcoavele și tot cere să 


mai trăiască. (ANTON PANN) 


Potcoave de cai morţi = Lucruri fără valoare; 
himere, închipuiri: 

Din ziua aceea omul nu i S-a mai părut 
interesant, nici măcar ca reprezentant autodidact al 
unei categorii reacționare ori măcar ca mistic căutător 
de potcoave de cai morţi. (CEZAR PETRESCU) 

Dacă ne-am fi apucat la vreme de ea nu 
mai alergam azi pe la cămătari să le vindem 
potcoave de cai morți. (ION VINEA) 


POTCOVI 
A potcovi pe cineva (Fig.) = a) A-l pricopsi cu 
un necaz, cu o neplăcere. b) A înşela: 

Taci, că-i cu buche; l-am potcovit bine! 
De nu cumva s-ar răzgândi; dar parcă nu era 
țigan, să întoarcă. (ION CREANGĂ) 

Luaţi seama: vrea să ne potcovească! (|. 


L. CARAGIALE) 


De (sau pe) când se potcovea puricele (la un 
picior cu nouăzeci şi nouă de oca de fier) (În 
basme; în formule care arată un timp foarte 
îndepărtat în trecut) = Foarte demult, niciodată: 
A fost odată ca niciodată; că de n-ar fi, 
nu s-ar mai povesti... de când se potcovea 
puricele la un picior cu nouăzeci și nouă de oca 


de fier. (P. ISPIRESCU) 


Vasile ILINCAN 


Pe când se potcovea puricele. (AL. 
ODOBESCU) 


POTECĂ 
A aduce pe cineva la potecă = A convinge pe 
cineva să nu mai greşească, să se îndrepte: 

Eu tot am să-l aduc la potecă. (POP.) 


A i se încurca (cuiva) potecile. v. încurca. 


A merge (sau a umbla) pe două (sau pe şapte, 
nouă) cărări (sau poteci). v. cărare. 


A păzi (sau a aţine) poteca cuiva (Fam.) = A 
pândi pe cineva pentru a-l face un rău: 

De şapte ori s-a lăsat temeiul nopții de 
când Șuier atine, în plaiuri depărtate, poteca 
arnăuților cu fes roşu și cu iatagan adus. 


(BARBU DELAVRANCEA) 


A umbla (sau a veni) pe drum, nu pe potecă = 
A fi sincer, a vorbi deschis: 

Dacă voiai să te înţelegi cu mine, 
trebuia să vii pe drum, iară nu pe potecă. 
(IOAN SLAVICI) 


A-i scurta (sau a-i tăia) cărările (sau drumurile, 
potecile). v. cărare. 


A-i şti potecile = A şti foarte bine un lucru: 

— Ce dracu! strigă Pintea râzând, aș fi 
oare ceea ce sunt, dacă n-aş fi dovedit că știu 
toate potecile şi toate apucăturile tovarășilor 
mei de mai nainte? (IOAN SLAVICI) 


A-şi lua poteca (sau potecile) = A pleca, a o şterge: 

[Andrei] se îndreptă spre Moldova, 
depărtându-se mult de drumul cel mare, luând 
potecile şi făcând ocoluri, spre a-și ascunde și 
mai bine fuga. (NICOLAE BĂLCESCU) 


Pe toate cărările (sau drumurile, potecile). v. 
cărare. 

POTECEA 
A-şi lua potecuţa (casei) sau a lua poteceaua 
înapoi (Reg.) =A se întoarce acasă (sau de unde 
a venit): 
Ele că mi-se-ntrista,/ Pânzele şi-le strângea,/ 
Potecuţa casi şi lua. (G. DEM. TEODORESCU) 
Văzând că soarele răsare şi nădejde nu 
mai era d-a da cu ochii de zâna cea frumoasă, 


Făt Frumos luă poteceaua înapoi. (POP.) 


POTERĂ 
A face o poteră (sau a pleca în potiră) (Înv.) = 
A face cercetări pentru prinderea hoţilor: 

— Da, mă, s-a dus omul la cineva: vreau 
şi eu să fac o poteră. Aa, ne pare rău, nu se mai 
fac potere de hă-hăăă, de mult timp, am insistat 
eu. (MIHAI RADU) 


POTLOG 

A-i pune (cuiva) potlog pe nas (Înv.) = A 

dojeni pe cineva, a face de ruşine pe cineva: 
Frunză verde leuştean,/ Las?’ să crape 

de-alean/ Fuduliile de azi,/ Că le-am pus potlog 

pe nas. (POP.) 


POTOLI 
A potoli spiritele = A aplana (a media) un conflict: 
Guvernul va cădea şi cei ce vor veni vor 
trebui să ia imediat măsuri pentru a potoli spiritele, 
acum, şi pentru a pregăti legi — un sistem întreg — 
care să rezolve în sfârşit dureroasa chestie 
țărănească. (CONSTANTIN MITRU) 
Coordonatorul mai avea — în opinia lui 
Buduca — şi rolul de a potoli spiritele, de a păstra 
discuţiile într-o tonalitate care să nu afecteze 
cenaclul. (DANIEL PUIA-DUMITRESCU) 


A(-şi) potoli foamea (sau setea) = A mânca sau 
a bea puţin, cât să nu-i mai fie foame sau sete: 

Când ieşea el la mâncare, toată lumea 
fugea, se închidea în case şi sta ascunsă până 
ce-şi potolea foamea cu vreun drumeţ pe care îl 
trăgea aţa la moarte. (P. ISPIRESCU) 

Ca să-şi alunge necazul şi să nu intre în 
orăşel ziua şi cu genţile goale, vânătorii 


nenorocoşi hotărâseră să poposească la 
Jidoviţa, 


dezmorțească cu câteva litre de vin fiert şi chiar 


la cârciuma lui Neumann, să se 
să-şi potolească foamea înainte de-a ajunge 
acasă. (LIVIU REBREANU) 

Grozav burdihan și nesăţios sâtlej, de 
nu pot să-i potolească setea nici izvoarele 
pământului. (ON CREANGĂ) 

lar oamenii, crezând că plouă cu apă, vor 
alerga acolo ca să-și potolească setea. (POP.) 


A-şi potoli curiozitatea = A afla tot ceea ce îl 
(o) interesează: 

îşi potoli 
curiozitatea-i nesătulă, boteză pe nepoftită cu 
numele de Sacagia [...] (PANAIT ISTRATI) 


[...] ia să văd ce mai scrie pe la gazete 


Și îndată ce  „lumea” 


despre scriitori şi noua noastră presă exagerează 
cât poate pentru a potoli curiozitatea publicului. 
(CONSTANTIN STĂNESCU) 


A-şi potoli (sau a-și stăpâni) nervii. v. nerv. 


POTOLIT, -Ă 
(A fi) cărbune potolit = (A fi) om ascuns, a nu-şi 
destăinui gândurile şi sentimentele: 

Dragostea tinereții se aprinsese sfioasă 
întâi, primejdioasă pe urmă, şi învăluise într-o 


căldură bolnavă pe Florica, „fata tatii cea 


>» 


sprâncenată ”, fata lui cuconu Costăchel, și pe 
domnul Gheorghiţă, „un fel de cărbune potolit”, 
mândria boierului |...] (MIHAIL SADOVEANU) 

Trei lucruri cu primejdie: mâţa blândă, 
apă lină, cărbune potolit. (CONVORBIRI 


LITERARE, vol. 3, 1980) 


POTOP 
Cu foc şi cu potop (Înv. ) = Arzător, fierbinte, 
disperat: 

Căzui cu fața la pământ plângând şi 
jăluindu-mă cu foc şi cu potop. (ON CREANGĂ) 

După mine (după noi), (vie) potopul! = Nu-mi 
pasă ce se va întâmpla după plecarea (sau după 
moartea) mea (sau a noastră) !: 

Eu Sunt centrul Universului, înspre mine 
concură toată realitatea. După mine, potopul 
este încă o vorbă modernă. (NAE IONESCU) 

Dar nu-i pasă, s-o ducă el boierește 
[...], în rest după mine potopul! (FLORENTIN 
SMARANDACHE) 

Recent, după unsprezece ani de măcel, 
ne-am retras. După noi, potopul: haos, atentate 
zilnice, instabilitate, lupte interconfesionale, acțiunile 
demente ale ISIS [...] (FLORENTIN TUCA) 


POTRIVEALĂ 
A fi pe potriveala cuiva (Reg.) = A fi nimerit, 
indicat, potrivit cuiva; a fi pe măsura cuiva: 

Se înapoiau după o lună şi era parcă o 
potriveală că atunci nu mai dogorea soarele, iar 
serile începeau să fie răcoroase. (ION PAS) 

— Și ce socotești d-ta, leliță, c-aici adică să nu 
fie nicio potriveală ? (BARBU DELAVRANCEA) 


POTRIVI 
A potrivi din gât (pe cineva). v. gât. 


A se potrivi (ca o) mănuşă. v. mănușă. 


A se potrivi ca mireasa la moară (sau ca 
scripca cu iepurele) = A nu se potrivi de loc: 
Se lovi ca nuca în perete, ca mireasa la 
moară și ca musca în lapte. (|. C. HINŢESCU) 
Vânzătoarea de la jucării se potriveşte ca 
mireasa la moară. (https://concursurilecomper.ro/) 


Ce are a face scripca şi cu iepurele... N-ai 
decât să scrii! Cine te opreşte? (N. D. COCEA) 


Ce se potriveşte! = Ce are a face!; nu se poate, 
nu-i logic, n-ai dreptate: 
Poftim, 
potriveşte!... apucă d-ta înainte, vere, eşti mai 
cărunt. (VASILE ALECSANDRI) 


Mergem?... vere. — Ce se 


Vasile ILINCAN 


Ce te potriveşti? (Fam.) = De ce crezi ceea ce 
ți se spune?: 

Dar ce te potriveşti? Lasă-i dracului pe 
toți... (V. I. POPA) 


POVARĂ 
A fi o povară (Fig.) = A sta (a trăi) pe spinarea 
cuiva; a deranja: 

Înţelege că-i bătrân, că-i netrebnic, că 
cele câteva zile ce i-au mai rămas sunt o povară 
pe capul tuturora. (EM. GÎRLEANU) 


A-şi duce povara (Fig.) = A fi obligat să îndure 
greutățile vieţii de fiecare zi: 

Și printre voi îmi duc povara/ Stropit de 
râs și de noroi,/ Căci vai de cine-și pierde țara/ Ca 
să şi-o ceară de la voi... (OCTAVIAN GOGA) 

Vom suferi şi noi din pricina celorlalți 
români, spunea, vom duce povara specificului 
național: ignoranța, perversitatea, laşitatea... 


(RADU ALDULESCU) 


A-şi face povară (Reg. ) = A se sătura: 
După ce-şi făcură povară de somn, se 
sculară. (P. ISPIRESCU) 


POVAȚĂ 

A avea povaţă bună = A fi cumpătat, chibzuit: 
Și tot bătrânu' a fost atunci cu povața 

cea bună, când i-a spus şi tot el a făcut nişte 

manevre pe la tovarăşi mai mici şi tovarăşi mai 


mari [...] (RADU ALDULESCU) 


A da o povaţă (Pop.) = A sfătui de bine: 

Tânărul se opreşte și stă la gânduri, 
uitându-se ca-n gol; dar întâlneşte ochiul 
tovaroșului, care-i dă o povaţă mai tare decât 
cea mai tare poruncă... (|. L. CARAGIALE) 

Nu i-am dat nicio povaţă lui Nilu şi nici 
nu l-am judecat şi nici nu l-am ocărât [...] (ON 
LĂNCRĂNIJAN) 

Să-mi şezi, tată, după masă,/ Să ne dai 
câte-o povaţă;/ Şi să mergi şi pe la şură/ Să ne 
dai povaţă bună,/ Să mă ţin, tată, de ea,/ Tată, 
până-o fi lumea. (OVIDIU BÎRLEA) 

A pune (pe cineva) la povaţă = A îndemna pe 
cineva la rău: 

Duşmanu, bate-l-ași!/ Nici în casă nu-l 
laşi:/ Că umblă din casă-n casă,/ Și cu ochii pe 
nevastă .../ Să ţi-o puie la povaţă,/ Bărbăţelul 
să-și urască. (GH. CIAUŞANU) 


POVESTE 

A ajunge (sau a se face, a rămâne, a fi etc.) de 
poveste (sau a fi întru poveste) (Pop.) = A 
ajunge, a fi, a deveni cunoscut, vestit, faimos 
(uneori, prin acțiuni negative): 

S-ajung de povestea lumii? Eu, fată de 
protopop? (B. P. HASDEU) 

Nu era să se facă de poveste amândoi ca 
să-i râză. (ANTON PANN) 

Iscusința lui George ajunsese de 
poveste: unde alții nu puteau face unele lucrări 
de fierărie nici în trei ani, el într-o jumătate de 
an lucra ca o calfă veche. (P. ISPIRESCU) 

Nu l-au purtat jandarmii cu cojnița în 
spate, dar odată, când imul l-a batjocorit mai cu 
grosul, uite-aşa, om mic cum e, i-a tras o 


purecătură de a rămas de poveste. (PAVEL DAN) 


A fi de poveste şi de veste = A fi demn de 
povestit; a fi renumit: 

Ce poate fi de poveaste ca aceasta şi de 
veaste ? (DOSOFTEI) 


A înşira poveşti = A spune tot felul de lucruri 
fără importanță şi fără o succesiune: 
— Eu nu-ți vorbesc povești. Când îți spun 


va 


Grigorie... (C. NEGRUZZI) 
Aşteptam să-l aud cum înşiră poveşti, ca 
şi altădată. (MIRCEA CIOBANU) 


A nu zice nici vorbă, nici poveste (Înv) = A nu 
spune nimic, niciun cuvânt: 

Tăcură  nezicând nici vorbă, nici 
poveste. ((ENĂCHIŢĂ VĂCĂRESCU) 


A sta (sau a se apuca) de (sau la) poveste (ori 
poveşti) sau a se pune la poveşti ori a sta (ori a 

umbla) în poveşti (sau de-a poveştile) = A sta 
de vorbă îndelung ori prea mult cu cineva, a 
vorbi cu cineva despre tot felul de lucruri 
mărunte, personale: 

V-aţi pus iar la poveşti? (VICTOR 
EFTIMIU) 

Se-ntâlnesc două neveste/ Și s-apucă la 
poveste. (I. G. BIBICESCU) 


A-i merge (sau a i se duce cuiva) vestea şi 
povestea (Pfm.) = A deveni foarte cunoscut 
printr-un fapt sau printr-o păţanie: 

A mers iute vestea că vine o împărăteasă 
cu curtenii ei, ca să-i ducă lui Limir-împărat 
daruri nepreţuite, și multă lume li s-a adunat în 
cale ca să-i vadă. (IOAN SLAVICI) 

De aici înainte nu le-au mai venit 
pețitori în casă, că li se dusese vestea și 
povestea în toate părțile că-s oameni hărțăgoși. 
(I. G. SBIERA) 


Aşa e (sau ţi-e, ţi-a fost) povestea (?) (Pfm.) = 
Aşa stau lucrurile (?), Aşa pui problema (?), 
Asta e situaţia (?): 

E! așa mi ţi-a fost povestea? zise el 
încetişor, stai măi, dară, să-ţi arăt eu cu cine ai 
a face. (P. ISPIRESCU) 

lacă! râzi? Aşa ți-i povestea?... Ei las'că 
fe-oi face eu să râzi păn-îi plânge. (VASILE 
ALECSANDRI) 


Ca în (sau din) poveste (sau poveşti) = Ca în 
basme, nespus de frumos, minunat, miraculos: 

Și creştea... ca din poveste de iute şi 
se-ntărea și era din ce în ce mai mare. (|. POP- 
RETEGANUL) 

A fost odată ca-n poveşti/ A fost ca 
niciodată, / Din rude mari împărăteşti, O prea 
frumoasă fată. (MIHAI EMINESCU) 


Ce (mai) veste poveste? sau ce veste? ce 
poveste? = Ce mai e nou?: 

Aminteri, ce mai veste-poveste pe la dv.? 
(I. L. CARAGIALE) 

— Bună vremea, cuconiță. Saşa se 
întoarse spre el. — Ce-i povestea, bade Lungule? 


(DUILIU ZAMFIRESCU) 


De poveste (Înv.) = Care poate povesti, în 
calitate de martor, faptele petrecute- 

De ar fi nimerit cât foc slobozie, n-ar 
mai fi ramas nici la turci, nici la moscali, om de 


poveste. (ION NECULCE) 


Nici poveste = Nici vorbă, nu e adevărat: 

O femeie atât de frumoasă, cât ar fi 
crezut omul că nu poate să fie în lume alta mai 
frumoasă ca ea, de întrecut nici poveste. (I. 
POP-RETEGANUL) 

Nici poveste de a avea şansa la 
argumente şi justificări asupra acuzațiilor ce mi 
se aduc. (ADRIAN FLOREA) 


Povestea vorbei (a cântecului, mai rar, fam., a 
ăluia) = a) Cum e vorba, cum se zice, vorba aceea: 

Si-apoi, povestea cântecului: las’că era 
de la Piatră de locul ei, dar era şi îmbojorată 
Malca... din pricina plânsului, că se despărțeşte 
de socri [...] ION CREANGĂ) 

Prinde orbul, scoate-i ochii, povestea 
ăluia. (P. ISPIRESCU) 


b) Proverb, zicătoare, expresie des repetată, 
devenită proverbială: 

Culegere de proverburi sau povestea 
vorbii. De prin lume adunate Și iarăși la lume 
date |titlu]. (ANTON PANN) 


POVOD 
A da povod (D. oameni) = A da (cuiva) prilej, 
motiv: 

Să nu fi dat singur povod să fiu oprit la Viena, 
nu pătimeam nimică. (MIHAIL KOGĂLNICEANU) 


A duce (sau a lua etc.) un cal în povod (Reg.; 
d. cai) = A duce (sau a lua) un cal de căpăstru: 
M-am coborât în vro şesă ceasuri până 
în valea Orășei, întovărășit de surugii, care 
duceau caii... în pohod. (C. NEGRUZZI) 


Vasile ILINCAN 


Dară Manea când mergea...] Caii-n pohod 
că-i lua/ Și-napoi mi se-nturna. (ŞEZĂTOAREA, 
XIX) 

Deci în grab au gătit pre Moisei 
Sârdarul cu trei sute de slujitori şi cu trei sute 


de cai în povod [...] (ION NECULCE) 


POZĂ 
A (se) trage în poză (sau în chip, în tablou) = 
A (se) fotografia: 

Se hotărâră ei să se ducă la Romano 


acasă, „ca să-i tragă la maşină în tablou.“ 


(CALISTRAT HOGAŞ) 


A-şi lua o poză = A adopta o atitudine afectată 
pentru a produce impresie: 

O, ce poză triumfătoare își ia... când se 
răstoarnă în trăsură, şi cu aer marţial răspunde 
la saluturile pietonilor! (AL. VLAHUȚĂ) 

Dar pe când vrea să iasă pe uşă, apare 
micul maior de roșiori cu sabia scoasă şi-i 
oprește trecerea, luând o poză foarte marţială. 
(I. L. CARAGIALE) 


POZIȚIE 
A fi în poziție (D. femei) = A fi gravidă: 
Femeia în poziție să nu mănânce aripi 
de paseri. (ARTUR GOROVEI) 
A lua poziție = a) A se instala într-un loc 
considerat potrivit din punct de vedere strategic: 
Am luat poziție în portul despre apus. 
(ION GHICA) 
— Da. Aşa că noi vom lua poziție cam prin 
preajma Giurgiului. (DUILIU ZAMFIRESCU) 


b) A manifesta o atitudine fermă, hotărâtă într-o 
problemă: 

[...] în special Brătianu, dar absolut toți 
marii proprietari, care făceau parte din Partidul 
National Liberal, au luat poziție în public, în 
favoarea reformelor. (ALEXANDRU GABRIEL 
FILOTTI) 

A sta (sau a rămâne, a se menţine) pe poziţie 
(Fig.) = A-şi menţine cu fermitate părerile, 
opinia formulată: 

Spune-i că orice ar face, rămâi ferm pe 
poziție şi tot circul lui are ca rezultat înăsprirea 
pedepsei. URINA PETREA) 


A se situa (sau a fi) pe poziţii opuse = A fi de 
păreri contrare: 

[...] în general, toate subiectele în care 
două sau mai multe persoane sau instituții se 
situează pe poziţii opuse sau adverse au, în 
general, valoare de informaţie. (MIHAI COMAN) 

Aceste puncte de vedere situate pe poziții 
opuse, justifică fiecare, în construcții logice copios 
alimentate de cunoştinţe doctrinare greu de 
combătut la nivel argumentativ, poziţia de la care 
se porneşte [...] (FELICIA CORDONEANU) 


POZNĂ 

A da de poznă (cu cineva) (Reg.) = A o păţi: 
Mai dădea şi de poznă cu jandarmii. 

(LIVIU REBREANU) 


A face poznă (Reg.) = A face o impresie 
deosebită, a face senzaţie: 

Între toate bucatele era niște plăcinte 
atât de gustoase, cât făcea poznă, nu alta! (|. G. 
SBIERA) 


Alta e (sau era) pozna! sau pozna e (sau era) 
alta! v. altul. 


PRACTICĂ 
A (se) pune în practică = A (se) aplica: 

Se plâng unii că regimul constituțional 
este cauza că nu merg lucrurile; dar principiile 
constituționale s-au pus oare în practică? (D. 
BOLINTINEANU) 

Când căuta să-și pună în practică 
înțelepciunea, oamenii se uitau unii la alții cu 
înțeles, vorbeau peste el, luându-l la vale. (PAVEL 


DAN) 


Dictionar de expresii româneşti în contexte (DERC) O— R 
Volumul al II-lea 


PRADĂ 
A face pradă (Înv.) = A prăda: 

În tabăra lui Răzvan făcură vrăjmașii 
multă pradă. (NICOLAE BĂLCESCU) 

Cum s-au îndurat a da țara în pradă, 
fără nicio nevoie, numai pentru frica cea 


blestemăţească. (ION NECULCE) 


Pradă (sau prada) cuiva = La discreţia, la bunul 
plac al cuiva, în stăpânirea, sub dominația unei 
persoane (sau, (pex.),a unui sentiment, a unei 
idei); dominat, copleșit de cineva (sau de ceva): 

Arald, cu moartea-n suflet, a gândurilor 
pradă,/ Pe jeţ tăcut se lasă, cu dreapta pe-a lui 
spadă. (MIHAI EMINESCU) 

Măiculiţa lui,/ Pradă dorului/ Ea mi-l 
tot căta,/ Și mi-l tot striga/ Dar nu mi-l găsea. 
(POP.) 


PRAF 
A (se) face (sau a (se) preface) (în) (praf şi) 
pulbere (sau pulbere şi cenuşă) sau a (nu) se 
(mai) alege sau a (nu) rămâne (nici) praful şi 
pulberea sau praf(ul) şi cenuşă, praful) şi 
ţărână) (de cineva sau de ceva) = a) (D. fiinţe) A 
fi zdrobit, sfărâmat, fărâmiţat, nimicit, ucis; a se 
alege praful: 

Moara  ciocoiului macină oameni de 
s-alege din ei pulberea. (MIHAIL SADOVEANU) 

Praf şi pulbere să se aleagă de capul 
lui! (P. ISPIRESCU) 

Praf şi țărână rămase şi din fata cea 
mai mare a zmeului. (IDEM) 

[Calul] zboară cu dânsul în înaltul cerului 
și apoi, dându-i drumul de acolo, se face spânul 
până jos praf şi pulbere. ION CREANGĂ) 


b) (D. obiecte, bani, bunuri materiale etc.) A nu 
mai rămâne nimic, a fi complet distrus sau irosit, 
risipit, înlăturat, a nu se mai alege nici praful: 

Și cădzură toți idolii de se sfărâmară şi 
se feaceră pulbere. (DOSOFTEI) 

A (se) face praf şi pulbere sau a (se) preface în 
praf = A (se) distruge complet; (d. ființe) a fi 
ucis, zdrobit: 

De ce nu pot în praf a mă preface? 
(MIHAI EMINESCU) 


A da (sau a arunca cuiva cu) praf în ochi (Fig.) 
= A induce în eroare, a înşela pe cineva, dându-i 
iluzia că lucrurile sunt altfel decât în realitate: 

[...] pe lângă proprietatea şi posesiunea 
liniştită a Basarabiei şi a Hotinului, acei tătari n- 
au trecere, ci sunt pure invențiuni pentru a arunca 
praf în ochi Europei, neştiutoare de lucrurile 
noastre de la Dunăre. (MIHAI EMINESCU) 

— Dar, Stavrule, te-am văzut cumpărând 
zahăr și lămâi, nu erau pentru a face limonadă? 
— Nu, dragul meu, asta e praf în ochii 
însetaţilor! (PANAIT ISTRATI) 

Am văzut „lista datornicilor” la bugetul 
de stat — praf 
(http://www.click.ro/news/) 


în ochi pentru presă. 


A da cu praf de mers (Arg.; în limbajul 
adolescenților) = A pleca; a determina pe cineva să 
plece: 

Şumudică a spus că arabii „i-au dat cu 
praf de mers” lui Rednic, pentru că nu avea 
rezultate. (https://psnews.ro/) 


A face (pe cineva sau ceva) praf (şi pulbere) şi 
praf şi ţărână (sau scrum, cenuşă, fărâme) 
(Fam.) = A distruge complet pe cineva sau ceva, 
a risipi în totalitate, a învinge pe cineva într-o 
discuţie în contradictoriu, anulându-i toate 
argumentele, a impresiona profund pe cineva 
prin cele spuse sau făcute: 

— Intră, îi zise ea, intră, că trebuie să fii 
om bun, altfel, fără să vreau, m-aș fi prefăcut 
într-o cățeluşă c-un dinte de fier şi cu altul de 
oțel şi te-aș fi făcut praf şi fărâme. (BARBU 
DELAVRANCEA) 

Bietei domnițe i se făcu frică; puse 
mâna pe gâtul ulciorului; mâna îi tremură şi, 
scăpând ulciorul de pe colacul de piatră, îl făcu 
praf și fărâme. (IDEM) 


Vasile ILINCAN 


A face praf (Fam.) = a) A face să se ridice 
praful. b) A vorbi fără rost, a spune minciuni: 

Nu-ţi mai răci gura, Ghiţă, că faci praf! 
(MARIN PREDA) 


c) A combate cu elemente puternice, convingătoare, 
hotărâtoare, a anula argumentele cuiva într-o discuţie; 
a uimi prin argumentaţie, judecată, cunoştinţe: 
Nicolae Argintescu-Amza, care l-a făcut 
praf pe Vianu şi eu l-am apărat, spunându-i cu 
acest prilej şi remarci mai vechi cu privire la el, 


la Amza. (PETRU COMARNESCU) 


A fi praf (Arg.) = a) A fi beat criţă: 

Dărâmat dupa cheful de ziua lui: Îmi 
era rău, eram praf și singur! M-a bufnit plânsul 
când l-am văzut! (https://www.wowbiz.ro/) 


b) A fi extenuat: 

A doua zi dimineaţă, miercuri, eram 
praf. Am declarat că nu pot continua călătoria. 
(IACOB NEGRUZZI) 


A o face praf = A nu realiza nimic, a suferi un eşec: 
Gavrilă, aici ai făcut-o praf, se înveseli, 
în sfârşit, şi Ioniţă. (MARIN PREDA) 


A se alege praful (sau praful şi pulberea, 
praful şi ţărâna, praful şi paradichiul) (de 
cineva sau de ceva) sau a nu se mai alege sau 
rămâne nici (sau decât) praf (sau praful, 
praful şi pulberea). v. alege. 


A trage un praf (cuiva) = A critica (pe cineva); 
a trage un perdaf (cuiva): 

[EI] trage un praf adversarilor 
protecționismului. (|. L. CARAGIALE) 


A(-şi) scutura praful (sau pulberea) de pe (sau 
din) picioare Înv.) = A renunța definitiv la ceva: 

Si cine nu vor primi voi... ieşind de în 
casă sau de în cetatea aceea, scuturaşi praful de 


în picioarele voastre. (CORESI) 


Miroase a praf de puşcă = Se simte atmosfera 
de război, de lupte armate: 

Mirosea a praf de puşcă şi unii din cei 
căzuți se văitau, nu tare, dar nu se putea să nu 
te atingă. (EUGEN URICARU) 

Arma de pază este la vedere, cei mulţi sunt 
anonimi, restul aşteaptă, simt aerul de libertate, 
rememorează vremuri trecute, obiceiuri, miroase a 


praf de puşcă etc... (CONSTANTIN STANCU) 


PRAFTORIŢĂ 
A da cu praftoriţa (pe la nas) (Fam.) = a) A 
vorbi mult: 

— Ascultă, don'şoară, să nu cumva să 
dai cu praftorița acasă, când ne-om întoarce, că 
tac-tu îmi pune pielea pe băț dacă află [...] 
(HELIA RIMOGA) 


b) A supăra pe cineva prin aluzii jignitoare: 
Așa s-a bosunflat de parcă i-ar fi dat 
cineva cu praftorița pe la nas. (D. UDRESCU) 
Necazurile din casa vecinului ar fi rămas 
fără ecou în mahala, dacă Domnica și Sultana, cari 
juraseră să se răzbune crunt pe ţigancă, pentru 
prajftorița ce le-o trăsese în ziua scuturatului, ar fi 


tăcut [...] (G. M. ZAMFIRESCU) 


PRAFTURĂ 

A face (pe cineva) praftură sau a-i face (ori a-i 
da, a-i trage) cuiva o praftură (Fam.) = A face 
pe cineva de râs; a batjocori pe cineva, a certa 
aspru pe cineva: 

Le făcea o praftură lungă şi le dădea în 
mână hârtia trebuitoare pentru logofeții de 
acasă. (ION PAS) 

Ce mai praftură le-a tras... Asta zic și eu 
prelucrare. (HORIA LOVINESCU) 


PRAG 
A bate pragurile = A umbla de colo-colo, fără 
rost, a fi haimana; a cerşi: 

[...] 


nevolnicului cerşetor care bate pragurile caselor 


sau ce patimi zac în trupul 


şi ale sinagogilor când se face pomenirea 


morților. (CORNELIA ŞTEFĂNESCU) 


Dictionar de expresii româneşti în contexte (DERC) O— R 
Volumul al II-lea 


A roade pragul cuiva. v. roade. 


A se lovi (sau a (se) da ori a se izbi) cu capul de 
prag (sau de pragul de sus) (Fam.) = A dobândi 
experiență în urma unor întâmplări nefericite: 

Tu eşti un copil de ieri-de-alaltăieri, nu 
știi nimic. Ascultă-mă pe mine, că sunt lup 
bătrân, am dat cu capul de pragul de sus şi am 
văzut pe cel de jos. (NICOLAE FILIMON) 

Îşi zicea că generozitățile acestea sunt 
ale tinereții şi că băiatul se va cuminţi când se 
va izbi el însuşi cu capul de pragul de sus. 
(LIVIU REBREANU) 

Până nu dai cu capul de pragul de sus, 
nu vezi pe cel de jos. (P. ISPIRESCU) 

Mi-am dat seama că nu e posibil să fie 
lămurit d-l Chirnoagă şi că trebuie să fie lăsat a 
se lovi cu capul de pragul de sus. (ŞTEFAN 
PALAGHIȚA) 


A se pune prag = A se aşeza în calea cuiva, 
pentru a-i împiedica să treacă; a împiedica 
acţiunile cuiva: 

S-a găsit una cu ochii verzi şi cu 
sprâncenele îmbinate, care s-a pus prag şi nu-l 
lasă să treacă. (MIHAIL SADOVEANU) 


A trăi la praguri (Fig.) = A trăi din mila altora; 
a cerşi: 

Nevasta i-a murit;/ Și-apoi./ I-a ars şi 
casa; i-a trăsnit./ Deodată patru boi./ Trăia la 
praguri, şi-n nevoi./ Că-n urmă-a înnebunit. (G. 


COŞBUC) 


A trece pragul casei (cuiva) = A intra în casa 
cuiva; a vizita pe cineva sau ceva: 

Nimeni nu te înjură ... în gând, când i-ai 
trecut pragul. (ION VINEA) 

Am 
capricioşii pași ai fantaziei și cum am trecut 


umblat încotro m-au împins 
multe praguri am trecut și pe acelea ale multor 


muzee din străine ţări. (D. ANGHEL) 


A(-i) călca (sau a(-i) păşi, a(-i) trece) pragul 
(cuiva sau a ceva) = a) A intra la cineva sau 

undeva, a ieşi de la cineva sau de undeva; a vizita 
pe cineva: 

De atunci încoace George n-a mai 
călcat pragul casei lui Baciu, deşi față de Ana se 
purta parcă nu s-ar fi întâmplat nimic. (LIVIU 
REBREANU) 

— Eu? răspunse Mara ca înțepată de 
viespi. Eu nu calc pragul ei câtă vreme trăieşte 
cu nemernicul acela. (IOAN SLAVICI) 

Și dac-a fost peţită des,/ E lucru tare 
cu-nțeles,/ Dar dintr-al prinților şirag,/ Câţi au 
trecut al casei prag,/ De bună seamă cel mai 
drag/ A fost ales. (G. COŞBUC) 

I-a poruncit să nu-i mai calce pragul, 
că-i rupe picioarele. (|. L. CARAGIALE) 


b) A ieşi din casă: 

Și tu, bade, — așa-i gândi,/ Că dacă mi-i 
părăsi,/ Eu altul n-oi mai găsi.../ Dar nici pragul 
n-am călcat/ Și altul mi-am căpătat. (JARNIK- 
BÎRSEANU) 


A(-i) pune piciorul (sau picioarele) în (sau pe) 
prag = A lua o atitudine hotărâtă, a se opune în 
mod energic, a obliga pe cineva să facă ceva: 

Alt bărbat, în locul lui, şi-ar fi pierdut 
răbdarea şi ori îi punea picioru-n prag, s-o 
potolească, ori o trimitea înapoi la babacă-său. 
(I. L. CARAGIALE) 

Picioarele-n prag punem şi vorba nu ne 


schimbăm. (ANTON PANN) 


Din prag în prag (În legătură cu verbe de 
mișcare) = Din casă în casă: 

Vestea alergase ca focul din prag în 
prag. (MIHAIL SADOVEANU) 


PRAHAIŢĂ 
A nu se alege nici pârhaiţa (de ceva) (Reg.) = 
A se sfărâma foarte tare, a se distruge în 
întregime; a nu se alege nimic din ceva: 

Să nu se ieie după noi, că nu s-alege nici 
pârhaița de trupuşoarele noastre. QON CREANGĂ) 


Vasile ILINCAN 


PRAȘTIE 

A da (sau a merge) cu praştia (pe) undeva 
(Pop.) = A merge pe undeva foarte rar, din când 
în când: 

Și pentru că publicul nu dă decât cu 
praştia pe la momodel, administraţiunea băilor, 
în unire cu onor primăria Chişcanilor [...] a 
hotărât să dărâme podurile cari conduc la băile 
reci cele vechi. (BARBU DELAVRANCEA) 


A da cu praştia în (sau prin) ceva = A se 
repezi la ceva; a încerca să fure, a fura: 
Cât 


pomeneală nu era să-l fi prins vreodată la ea, 


despre oala cu smântână, nici 
ori să dea [pisoiul] cu praștia prin bucătțelele de 
friptură de pe grătar. (P. ISPIRESCU) 


A da un cal la praştie (Reg.) = A dresa un cal 
ținându-l legat cu o funie şi făcându-l să alerge 
în cerc, împrejurul celui care îl dresează: 

Un geambaş da la praştie un cal 
neînvățat. (BARBU DELAVRANCEA) 


A păzi casa cu praştia (Pop.) = A sta puţin pe 
acasă, a nu fi aproape niciodată acasă: 

Păzeşti casa cu praştia şi una, două la 
Marică. (ANTON PANN) 


A păzi treaba cu praştia (Pop.) = A lucra foarte 
puţin: 
A păzi treaba cu praştia. (|. C. HINȚESCU) 


A-şi face praştia = A face cum doreşte, a face 
cum e normal; a-şi face voia, gustul, plăcerea: 
Boala nu trece până nu-și face praştia. (POP.) 


A-şi lua praştia şi hamul (sau hamul şi 
praştia) (Reg.) = A-şi căuta de lucru, a-şi găsi 
un rost, a se apuca cu hotărâre de o treabă: 

Ia-ți dar praştia şi hamul.../ Du-te şi tu de 
muncește,/ Câştigă şi te hrăneşte. (ANTON PANN) 
ar fi 


Ecaterina Andronescu [|...] şi-ar lua hamul şi 


Ce pagubă-n ciuperci dacă 


praştia şi ar pleca încotro vede cu ochii [...] 
(http://www.agentia.org/) 

Ca de o praştie sau cât dai (sau cât ajungi) cu 
praştia = La mică distanţă, foarte aproape, la o 
azvârlitură de băț: 

Casa lui era ca de o praştie de a 
noastră. (POP.) 


Ca din praştie = a) Cu mare viteză, foarte iute, 
foarte repede, cu putere, în mod violent: 

Auzind aceste, iepurele se duce ca din 
praştie. (POP.) 


b) Împrăştiat, răsfirat: 
Casele din Văleni erau aruncate ca din 


praştie. (ION AGÎRBICEANU) 


PRAVILĂ 

A pune (sau a rândui) pravilă = A stabili o regulă: 
Și a pus părintele pravilă și a zis că în 

toată sâmbăta să se procitească băieţii şi fetele, 

adică să asculte dascălul pe fiecare de tot ce-a 

învățat peste săptămână; (ION CREANGĂ) 


După (sau pe, ca pe) pravilă sau cu pravila 
(Înv.) = (Care este) conform legii, după lege; 
(pex.) (care este) drept, just: 

În domnia lui au tăiat capul lui Goe 
Căpitanul,... cu pravila. (NICOLAE COSTIN) 


PRAZ 
Adio şi-un praz verde. v. adio. 


A mânca praz (sau borş, haram, rahat, ciuperci). 
v. mânca. 


PRĂJINĂ 
A apuca înainte ca curva prăjina (Arg.) = Se 
spune despre cineva care, deşi e vinovat, face pe 
indignatul: 

Și eu am protestat duminică, domnule 
Șalaru, nu o apucaţi înainte ca curva prăjina!, a 
adăugat legislatoarea. (http://jurnal.md/) 

Însă se pare că funcţionează de minune 


principiul „curva apucă prăjina să bată curvele 


Dictionar de expresii românesti în contexte (DERC) O— R 

din sat”, iar candidații se dau toți mai catolici 
decât Papa. (https://www.ziuaconstanta.ro/) 


A încăleca prăjina (Gmţ.) = A pleca: 

Acel nenorocit este expus a încăleca pe 
o prăjină și a se duce prin văzduh după glasul 
fermecătoarei care, bătând cu o vărguţă de alun 
peste o ulcică din vatră, cheamă necontenit pe 


iubitul ei. (VASILE ALECSANDRI) 


A lua (pe cineva) cu prăjina = A alunga (pe cineva): 
Domnica! E, cerce’ dumnealui şi-i videa 
cum mi fi l-a lua cu prăjina. (C. NEGRUZZI) 


A nu-i ajunge (cuiva) cu prăjina (sau cu 
strămurarea ori strămurarița) la nas. v. ajunge. 


A paşte (pe cineva) cu prăjin ba. v. paşte. 


PRĂJIT, -Ă 
A mânca răbdări prăjite (sau ciuperci, coaste 
fripte). v. mânca. 


PRĂPASTIE 

A duce (sau a împinge, a băga) în prăpastie 
(pe cineva) = A face (ca cineva) să ajungă într-o 
situaţie dezastruoasă (şi fără ieşire), a duce la 
pieire (pe cineva): 


Nu te-a lăsat inima Să-mpingi în 
prăpastie pe-o biată femeie ce-i nevinovată. 
(VASILE ALECSANDRI) 


A fi (sau a se afla, a ajunge) pe (ori la) 
marginea prăpastiei. v. margine. 


A spune (sau a vorbi) prăpăstii = a) A spune 
lucruri care înspăimântă: 

Fraţii tăi cei mai mari, atâţi şi atâţi 
oameni voinici şi deprinşi cu nevoile n-au putut 
face nimic, şi tocmai tu, un mucos ca tine, o să 
izbutească? N-auzi tu ce prăpăstii spun fraţii 
tăi? (P. ISPIRESCU) 

— Cum se poate, oamenii lui Dumnezeu, 
să-mi spuneţi mie prăpăstii d-astea?... Că n-aveţi 
pământ!... (LIVIU REBREANU) 


b) A spune bazaconii, lucruri lipsite de rațiune, 
de logică: 

Părinţii noştri ne spun prăpăstii de 
necrezut despre starea vieţii publice în tinereţea 
lor, parcă ne-ar povesri lucruri de acum cinci 
sute de ani; (|. L. CARAGIALE) 

— Bea, mai bine, şi nu mai vorbi 
prăpăstii şi dumneata. (ION AGÎRBICEANU) 

Ioane, nu ne face de ocară. Cum 
vorbeşti aşa prăpăstii? (VICTOR EFTIMIU) 


PRĂPĂD 
A striga (sau a ţipa, a urla) de prăpădenia 
pământului (Pop.) = A striga (sau a ţipa, a urla) 
foarte tare: 

Bietul Zaharia urla de prăpădenia 
pământului. (MIHAIL SADOVEANU) 


Prăpădul (sau prăpădenia) pământului (sau 
Domnului, lui Dumnezeu) = Se spune despre o 
nenorocire îngrozitoare: 
Unii doreau jeratic de bogăţie, alții slavă, 
prăpădul pământului. (BARBU DELAVRANCEA) 
Acum du-te la forjă, vezi că sare forja în 
aer. E prăpădul lui Dumnezeu. (NICOLAE ŢIC) 


PRĂPĂDI 
A prăpădi (sau a pierde) calea căminului = A 
nu se mai întoarce acasă: 

Teamă mi-e să nu-ţi prăpădeşti calea 
căminului. (POP.) 


A prăpădi pe cineva (sau a se prăpădi) din 
ochi = A iubi pe cineva (sau a se iubi unul cu 
altul) nespus de mult; a (se) pierde din ochi: 
Harap-Alb o prăpădea din ochi de 
dragă ce-i era. (ION CREANGĂ) 
Nu au grija nimănuia,/ Și de dragi unul altuia/ 
Ei din ochi se prăpădesc. (MIHAI EMINESCU) 


Vasile ILINCAN 


Face-o nuntă strălucită, şi i-o dă, ş-o 
duce la palatul lui — da” lui așa-i era de dragă, 
de-o prăpădea din ochi. (IDEM) 

De câte ori nu-l prăpădeam din ochi și de 
câte ori nu-l vedeam, iarăşi, pe părintele Ghermănuţă 
înfiripându-se în zare [...] (CALISTRAT HOGAȘ) 


A se prăpădi (sau a se omori, a se rupe) cu 
firea. v. fire. 


A se prăpădi de dorul cuiva sau a ceva = A 
dori foarte mult: 

Gândeşte, mândro, sândeşte,/ Că dorul 
mă prăpădeşte. (POP.) 


A se prăpădi de frică (sau cu frica) = A se 
agita foarte mult: 
Eu, de la o vreme, mă prăpădesc de 


frică. (ZAHARIA STANCU) 


A se prăpădi de râs (sau de plâns, de ruşine) = 
A râde sau a plânge, a-i fi ruşine foarte tare: 

Avocatul, de altfel, isprăvi toată afacerea 
în câteva minute, încât Titu se prăpădi de râs 
seara, când femeile se înapoiară din Armadia 
frânte de oboseală. (LIVIU REBREANU) 

Curtenii se prăpădeau de râs [...] (l. 
POP-RETEGANUL) 

Să se prăpădească băiatul de rușine 
când văzu că pe dânsul îl cheamă! Se făcu roșu 
ca sfecla, se zăpăci. (P. ISPIRESCU) 


A se prăpădi după (sau de) ceva sau cineva = A-i 
plăcea foarte mult ceva sau cineva; a iubi foarte mult: 
Se bucura văzând emoția lui Titu și ar fi vrut 
să-l dea de exemplu lui Grigore, care nu se prăpădea 
deloc după comorile lui. (LIVIU REBREANU) 
De când era mititel se prăpădea după 
gravuri. (AL. VLAHUȚĂ) 


A sminti (sau a omori, a prăpădi, a răzbi, a 
stinge, a hâi, (reg.) a mântui, (reg.) a teşmeni, 
a usca, a zvânta etc.) (pe cineva) în bătaie (sau 
în bătăi ori cu bătaia). v. bătaie. 


A-şi prăpădi călcâiele = Se spune despre cineva 
care fuge foarte repede: 

Și unde n-au apucat-o la fugă de-și 
prăpădea călcâiele. (|. G. SBIERA) 


PRÂNZARE 

A sta (sau a şedea) la prânzare (Îrg.) = A prânzi: 
Au făcut popas la o dumbravă zisă a lui 

Macarie și au stat la prânzare subt săivan. 


(MIHAIL SADOVEANU) 


PRÂSNEL 
(Sprinten sau iute) ca prâsnelul (sau ca un 
prisnel) = Foarte iute şi harnic, vioi, sprinten, ager: 

Cucoana Catinca se învârti ca un prisnel, 
cobori în pivniţă și se întoarse repede c-o cană 
plină de vin. (MIHAIL SADOVEANU) 

Eram om sprinten ca prisnelul. (|. POP- 
RETEGANUL) 

Moșneagul, iute ca un prâsnel, aşterne 
tolul. (ION CREANGĂ) 

Acest diac era un fânc de om iute ca 
prisnelul. (PAVEL DAN) 


PREA 

A (fi) prea de tot (sau prea din cale afară ori 
prea-prea) (Fam.) = Se spune când s-a depășit o 
limită acceptată, permisă: 

Bătrânele prea sunt de tot, — prea se 
ocolesc — prea se uită chiondorâş. (BARBU 
DELAVRANCEA) 

Asta era prea de tot. Proasta se dusese 
la Mărcuş, făcuse baie, primise şi bani... (EMIL 
MLADIN) 


A nu şti prea multe = A fi supărăcios, irascibil, 
a reacționa impulsiv; a nu ști de glumă: 

Ș-apoi las’? pe popa Niculai Oșlobanu, 
căci el nu prea ştie multe. (ION CREANGĂ) 


Asta e prea-prea (Fam.) = Asta întrece măsura: 
Dar ca o stârpitură ... să-i facă lui asta, 
i se păru că e prea-prea. (CAMIL PETRESCU) 


Nici prea-prea, nici foarte-foarte (Fam.) = Așa 
ŞI aşa, nici bine, nici rău, potrivit, moderat: 

Leonică în sufletul lui nu era nici bun 
nici rău, nici moale nici iute, nici deştept nici 
prost, Cu un cuvânt, o ființă nici prea-prea, nici 
foarte-foarte. (|. L. CARAGIALE) 

— Aveţi mult de lucru? [...] — Nici prea- 
prea, nici foarte-foarte... potrivit. (IDEM) 

Omul nu trebuie să fie nici prea-prea, 
nici foarte-foarte,/ Nici carnea să arză, nici 
frigarea. (ANTON PANN) 

Așa ș-așa, nici prea-prea, nici foarte-foarte... 
numai că mi s-au cam lungit urechile de foame. 
(VASILE ALECSANDRI) 

Omul nu trebuie să fie nici prea-prea, 
nici foarte-foarte. (|. C. HINȚESCU) 


Nici... prea-prea = Nici peste măsură de, nici 
extraordinar de...: 

De n-am mătăsuri, am ce pot,/ Nici bun 
prea-prea, nici rău de tot. (G. COŞBUC) 


Nu (sau nici) prea = Nu chiar, nu tocmai, nu cam: 

Cei doi nu prea voiau să primească, dar 
după multă stăruință din partea celui al treilea, 
au primit. (ON CREANGĂ) 

Trebuie să ne grăbim mult ca să-i 
ajungem? — Să ne grăbim și nu prea, pentru că-i 
putem ajunge. (MIHAI EMINESCU) 

Nu-mi prea bat capul de aceasta, zise 
Toderică. (C. NEGRUZZI) 


Ori prea-prea, ori foarte-foarte = Ori una, ori alta: 
Atunci, iată ce zic eu... să fie ori prea- 
prea, ori foarte-foarte. (|. L. CARAGIALE) 


PREAJMĂ 
A umbla în (sau prin) preajma cuiva = A umbla 
după cineva, a se ţine de cineva; a da târcoale cuiva: 
Câte un handralău... îmblă numai în prijma 
[preajma] fetelor, le ochește pe fereastră să vadă ce 
fac și cum se poartă. (ŞEZĂTOAREA, M) 
Trei zile și trei nopți umblară prin preajma 
palaturilor și mai ispitind, aflară că zmeoaica cu 
zmeul nu erau acasă. (P. ISPIRESCU) 

PREATCĂ 

A trece peste preatcă (Reg.) = A depăşi limita: 
Fiindcă prea sărise peste preatcă, a 

întărâtat poliția. (http://site/ncemnliterature/) 


PREDICA 
A predica în deşert (sau în pustiu) = A vorbi 
degeaba, a da sfaturi cuiva care nu le ascultă: 
Noi, cari încă de mult am scris despre 
rimele în „a” şi prin alte ziare, am avut mai 
multe asemenea ocaziuni de a constata că n-am 
predicat în deșert. (AL. MACEDONSKI) 
Celui ce predică-n pustiu/ Și-n jurul lui 
tovarăşi n-are,/ Rămâie-i numele lui viu,/ Căci 
sfântă-i munca lui și mare! (NICOLAE IORGA) 


PREDICĂ 

A ţine (cuiva) o predică (sau predici) = A 
povăţui, a dăscăli (pe cineva), a mustra, a dojeni pe 
cineva; a ţine (cuiva) o lecţie de bună-cuviinţă: 

Mulţumesc pentru predică! Ai fost 
sublim. (CEZAR PETRESCU) 

La aşa ceva mă puteam aştepta cu greu 
când înaintea unei zidiri patinate de vremuri, între 
feranii grămădiți în jurul omului care nu venea 
nici pentru o afacere, nici pentru a le ţinea o 
predică politică [...] (NICOLAE IORGA) 

Mitru și-a beut paharul, și l-a umplut apoi 
din nou și-a venit lângă mine, explicându-se, 
spunându-mi că el n-avea de gând să-mi fină 
predici [...] (ON LĂNCRĂNIJAN) 


PREGĂTI 
A pregăti terenul = A crea condiţii prielnice pentru 
ceva, a încerca să vadă, să tatoneze dacă o acțiune 
pe care vrea s-o iniţieze are sorți de izbândă: 

Și-a închipuit că poate se va ivi totuși un 
prilej favorabil să pregătească măcar terenul. 
(LIVIU REBREANU) 


Vasile ILINCAN 


PREOȚIE 
A lepăda (sau a delunga) din (sau de) preoţie 
= A răspopi: 

Preotul de se va însura cu a doaua 
muiare să se delunge [a se îndepărta] de preoție. 
(PRAVILA de la GOVORA) 

Cel ce s-a lepădat de preoţie pentru 
nevrednicia sa, nu se face duhovnic. (SFÂNTUL 
NICODIM AGHIORITUL) 


PREPELEAC 
A fi gol prepeleac = A fi sărac, neîmbrăcat: 
E sărac luciu și gol 


(MIRCEA TOMESCU) 


prepeleag. 


PREPELIŢĂ 

A căuta coada prepeliţei = A căuta ceva inexistent: 
De pomană căutăm coada prepeliţei şi 

tot tăiem frunză la câini. Glume, dragă băiete, 

glume. (G. BĂLĂIŢĂ) 

A prinde prepeliţa (ori ciocârlanul sau 

purceaua etc.) de coadă. v. prinde. 


A se înţelege ca gâsca cu prepeliţa = A nu se 
înţelege deloc: 
Jupân Traicule, ne înțelegem ca gâsca 


cu prepelita. (GALA GALACTION) 


PRESĂ! 
A avea presă bună (sau proastă) (Arg.) = A se 
bucura de apreciere bună (sau rea) în presă: 

Băi, frate, dar ce presă bună ai! Te 
laudă francezii în ziarele lor de mama focului. 
(ŞTEFAN DUMITRESCU) 

Dar ce înseamnă, în ziua de azi, să ai o 
imagine proastă în presă? (MATEI VIȘNIEC) 


PRESĂ? 
A pune sub presă = A tipări: 

Unele informaţii care ne-au sosit în 
momentul când punem ziarul sub presă. 


(ZAHARIA STANCU) 

PRESCHIMBA 

A preschimba cuvinte (Înv.) = A vorbi: 
Câteodată vezi doi oameni/ Care-n cale 

se-ntâlnesc/ Cum preschimbă trei cuvinte/ Ș-apoi 

grabnic se despart. (IACOB NEGRUZZI) 


A preschimba glume (Înv.) = A-și spune glume; a 
glumi: 

Eu, câte fete le întâlnesc,/ Preschimb cu 
ele glume ușoare/ Și chiar din fugă le amețesc. 
(VASILE ALECSANDRI) 


PRESTA 
A presta (un) jurământ = A depune un 
jurământ (în condițiile prevăzute de lege): 

Nu știu cine va fi noul rege al Poloniei, 
nu ştiu dacă voi mai putea presta jurământ și 


acestuia. (PETRU DEMETRU POPESCU) 


PREŞ 
A bate preş (pe cineva) = A bate (pe cineva) 
foarte tare: 

L-au bătut preș pe bietul om. 


A duce cu preşul (sau a duce cu zăhărelul, a 
duce de nas). v. duce. 


PREȚ 
A (se) urca preţul (ori preţurile) sau, rar, a 
urca în preţ = A (se) scumpi (o marfă): 

Cartelul cărbunelui a urcat după 1900 
prețul cărbunelui cu 35%. Cartelul distileriilor de 
petrol urcă prețul petrolului în 1900 cu 20%, deşi 


calitatea produselor scăzuse. (CONSTANTIN 
DAICOVICIU) 
Ei sunt stăpâni pe toată mişcarea 


economică, ei urcă şi scad preţurile, ei determină 
curentul mişcării comerciale... (CONSTANTIN 
BACALBAŞA) 


A ajunge la preţ = A fi căutat, apreciat: 

Dar tot românul, săracul, e şi aici cel 
mai de frunte, căci vine iarna geroasă şi ajunge 
la preț cojocul călduros, la care nimeni atât de 
mult ca românul nu ţine. (IOAN SLAVICI) 


A avea (un) preţ = A se vinde bine, cu preţ 
ridicat, a valora mult, sub aspect material; (fig.) 
a preţui, a valora: 

Pentru un om ca el acuma viața avea un 
preț nemărginit. (MIHAIL SADOVEANU) 

Toate au avut preț şi s-au vândut de 
minune: şi vitele, și bucatele, şi mărfurile. (GALA 
GALACTION) 

În ochii mei acuma nimic nu are preţ/ 
Ca taina ce ascunde a tale frumuseți. (MIHAI 
EMINESCU) 


A da preţ= A pune în valoare, a face să aibă 
valoare: 

Vine-o clipă când înveţi/ Că atâtor 
idealuri depărtarea le dă preț. (PANAIT CERNA) 


A nu avea preţ= A nu se vinde, a nu avea 
căutare; (fig.) a nu putea fi evaluat în bani, a 
avea o valoare foarte mare, a fi de neprețuit: 

Un ichi larşic plumbuit la jocul de 
arşice] bun n-are preț (P. ISPIRESCU) 


A nu pune preţ = A nu aprecia cum se cuvine; a 
nu lua în seama ceva, pe cineva: 

Buna n-a pus preț nici de data asta pe 
vorbele satului şi și-a văzut de treburi, ca şi mai 
înainte. (ION LĂNCRĂNJAN) 

Dacă un om nu pune preţ pe lege, care 
presupune o anumită constrângere, nu pune preţ 
nici pe încălcarea ei. (LEANA MĂLĂNCIOIU) 

Toţi vorbesc ba de una, ba de cealaltă şi 
nimeni nu pune preț pe una sau pe cealaltă boală, 
pe ce vorbeşte ori pe ce simte. (IRINA PETRAȘ) 


A pune preţ pe (sau la) ceva (sau cineva) = A 
considera că ceva sau cineva este foarte important 
sau necesar, a ţine mult la ceva sau la cineva: 

L-am cunoscut [pe Eminescu], am trăit 


lângă el foarte aproape vreme îndelungată şi 

știu cât de mult preț punea pe plăcerile 
materiale ale vieții. (|. L. CARAGIALE) 

Iubesc prea mult exercițiul criticii ca să 
nu-i respect drepturile. L-am practicat eu însumi 
și pun prea mare preț pe vehemenţa lui 
intelectuală pentru a nu-i primi cu voie bună 
rigorile. (MIHAIL SEBASTIAN) 

Să ştii, iubite domnule larnik, că pui 
mare preț pe cele ce-mi spui despre Constantin. 
Două, trei vorbe de-ale d-tale sunt de sute de ori 
mai crezute decât mii de vorbe ce-mi va scrie el; 


(P. ISPIRESCU) 
A ridica (sau a umfla) preţul. v. ridica. 


A scădea în preţ = A deveni mai ieftin: 

lese-n piaţă? Scad în prey Florile deodată/ 
— Nu-i ca ea-n orașul tot/ Mai frumoasă fată! (G. 
COŞBUC) 


A se învoi (sau a veni) la (sau din) preţ (sau 
asupra preţului) sau a se ajunge (sau a se uni) 
din preţ ori a rupe (sau a tăia) preţul = A 
încheia o tranzacţie comercială, înțelegându-se 
asupra sumei de plată: 

Numai de la o bucată de vreme 
moşneagului i se păru că băietanul nu-și prea vedea 
de treburile lui. Că fusese vorba să se ducă până în 
Cotruţi, să taie un preț pentru niște stuh cu un om 
de acolo, şi nu se dusese. (EM. GÎRLEAN U) 

Domnule judecător, răspunse boiangiul, 
omul acesta mi-a adus în adevăr un brâu ca să il 
vopsesc, şi mi-a zis să nu il fac nici roşu, nici galben, 
nici verde, nici albastru, nici negru, nici fistichiu etc. 
şi ne-am învoit din preţ. (P. ISPIRESCU) 

Vă veți învoi amândoi asupra prețului 
ca doi oameni de onoare ce sunteţi. (MIHAI 
EMINESCU) 


A ţine la preţ (sau a se ţine greu la preţ) = A 
nu reduce nimic din suma cerută la o vânzare: 

Câteva zile d-a rândul se mai duse el în 
pădure şi tot găsea câte un ou [de aur]. Se făcu 
însă mai năzuros în târg, tinu mai la preţ, şi cu 
mirare văzu că scoate câte patru pungi de bani 
în loc de două. (P. ISPIRESCU) 


Vasile ILINCAN 


A-şi mânca din preţ = A pierde din valoare: 
Bârlădeanu îi observă ochii cu sclipiri 
dușmănoase spre el şi-l socoti, în sinea lui, 
pornit spre scădere, ca un cal care începe să-şi 
mănânce din preț. (MIHAIL SADOVEANU) 


Preţ (ca) de... 
determinări temporale) = Un timp (cam) de...: 


(sau ca la...) (Urmat de 


A stat preț de un ceas baba acasă. 
(MIHAIL SADOVEANU) 

Trece aşa preț ca la un sfert de ceas și 
numai ce mă pomenesc cu un ăla... că vine și se 
pune la altă masă alături. (|. L. CARAGIALE) 

Dar mama, după ce a studiat-o preț de o 
secundă, s-a dus ca o găină beată la niște cersetori 
cărora le-a împărţit coliva. (PETRE BARBU) 


Preţ de... (sau la...) = Contravaloarea a...: 
Să bem preţ de patru boi! (G. COŞBUC) 
Băui preț la nouă cai,/ De vin nu mă 
saturai./ Băui preț de nouă iepe/ lacătă-mă 
mort de sete! (|. G. BIBICESCU) 


PREŢUI 

A şti cât preţuieşte ceva (sau cineva) = A 
cunoaşte defectele cuiva sau a ceva, a şti dinainte 
că nu trebuie să contezi pe ceva sau pe cineva: 

Se gândi [fanariotul] să aducă un eunuc 
din Constantinopole, dar lepădă şi această idee, 
căci ştia din încercare cât prețuieşte și credința 
eunucilor. (NICOLAE FILIMON) 

Lăpuşneanul le scrisese în mai multe 
rânduri ca să vie, legându-se prin cele mai mari 
jurăminte că nu le va face nimica, dar ei ştiau 
cât prețuieşte jurământul lui. (C. NEGRUZZI) 


PREZENTA 
A prezenta arma = A mânui arma după 
anumite reguli militare, fixând-o într-o poziţie 
stabilă, pentru a da onorul unui superior, unei 
personalităţi la o ceremonie etc.: 

Un soldat de santinelă ne prezintă arma 


izbind-o cu patul în pământ. JEAN BART) 

PREZENŢĂ 
(A avea) prezenţă de spirit = A acționa repede 
ŞI la timp în împrejurări dificile şi neprevăzute: 
Un bărbat, chiar când e numai abia 
trecut de vârstă copilăriei, are alți ochi și altă 
prezență de spirit în asemenea împrejurări. 
(CEZAR PETRESCU) 
Dacă Rudolf n-avea prezență de spirit, 
ori intra ea subt roate, ori intram şi ne 
răsturnam noi în şanţ. (LIVIU REBREANU) 


A face act de prezenţă. v. act. 


PRICAZ 

A face pricaz = A meni a rău, a aduce vătămare: 
Nu-i bine să dai baligă vinerea, că faci 

pricaz la vite. (ŞEZĂTOAREA, VI 


PRICINĂ 

A avea (sau a fi în) pricină (cu cineva) (Pop.) = 

A fi certat cu cineva; a se judeca cu cineva: 
Când avea pricină cu cineva, umbla 


după împăciuire. (G. CĂLINESCU) 


A căuta (cuiva) ceartă (sau bătaie, pricină, 
vrajbă) cu lumânarea. v. căuta. 


A da la pricină (cu cineva) (Reg. ) = A începe 
să se certe (cu cineva): 

Dau la pricină... până ce ajung la 
bătaie. (POP.) 


A pune pricină (sau pricina, pricini) că... 

(Înv.) = A obiecta, a pretexta, a motiva că...: 
Când era sătui, punea pricină că le-ar fi 

rău şi făcea hodină. (ON BUDAI-DELEANU) 


A pune pricină (Înv) = A invoca motive, 
pretexte pentru justificarea unei acțiuni: 

Puind pricină că Bocskai nu a intrat în 
Ardeal când a fost chemat, cardinalul ocupase 
cetăţile. (NICOLAE BĂLCESCU) 


Dictionar de expresii româneşti în contexte (DERC) O— R 
Volumul al II-lea 


A se pune de pricină (sau în poară, în pizmă, 
(reg.) de price, la price, (înv.) în price, cu 
price) (cu cineva) (Pop.) = a) A se lua la ceartă, 
la harță (cu cineva), a căuta nod în papură 
(cuiva): 

— Nu te pune în poară, măi omule, cu 
împăratul iadului. (ON CREANGĂ) 


b) A se împotrivi, a se opune (cuiva): 

Dar parcă naiba vrăjeşte: cela nu sună 
coasa, că-i e frig; celuia că-i îngheaţă mâinile 
pe cârceie; văru-meu lon Mogorogea, cu 
vătrarul subsuoară, se punea de pricină că nu 
ură, şi numa-ți crăpa inima-n tine de necaz! 
(ION CREANGĂ) 

Atunce va fi ferice/ De ceia ce nu pun 
price,/ Ce cu inemă direaptă/ Nedejdiuiesc să ia 
plată. (DOSOFTEI) 

Să vărsați din gură vorbe goale, Și 
puneţi unul altui price? Ajunge-un băț la un car 
dă oale! (ION BUDAI-DELEANU) 

Alexă nu se puse de pricină, luă lăcriţa 
şi porni departe. (POP.) 


A sta (de) pricină (Înv.) =A se împotrivi: 
N-a stat dihania de pricină, ci a rupt-o 
de fugă. (CONVORBIRI LITERARE, XI) 


A(-i) găsi pricină (sau pricini) (cuiva) (Înv.) = 
A(-1) găsi motiv sau pretext de ceartă (cuiva); 
(pex.) a(-i) imputa, a (-i) reproşa (pe nedrept) 
(cuiva ceva): 

Unde-i dragoste puţină,/ Lesne-i a găsi 
pricină. (POP.) 

El răspunse: Suntem bucuroşi să auzim 
că va fi prietenie, numai dacă nu s-ar găsi 
pricină de  gâlceavă din partea voastră. 
(NICOLAE MILESCU SPĂTARU) 

Schepticii [scepticii], cărora le place a 
găsi pricini la toate întâmplările omeneşti, 
pretind că foile publice cad din mai multe 
pricini [...] (PROPĂŞIREA, vol. 1, 1980) 


A-i da pricină (cuiva) (Înv.) = A învinui, a 
acuza (pe cineva): 

I-am dat pricină că nu dă seamă de o 
sumă de bani a visteriei. (MIRON COSTIN) 


PRICOPSEALĂ 
A lua (sau a da, a avea) pe cineva pe (sau spre, 
de) pricopseală (Pop.) = A lua (sau a da) pe 
cineva ca ucenic, ca elev: 

ÎI luasem de la mamă-sa... pe procopseală: 
dorea să se facă popă. (|. L. CARAGIALE) 

Iată doi ani în cap de când te-am dat pe 
pricopseală la postelnicul şi nu văd niciun spor 
de la tine; (NICOLAE FILIMON) 


(Nu) e mare pricopseală (sau scofală) = (Nu) e 
cine ştie ce lucru important: 

„Mare pricopseală!” se gândi Sisoe, 
pufnind pe nas... Ce era să caute prin asemenea 
pustii locuri un sfânt mare şi iubitor de oameni 
ca dânsul? (G. TOPÎRCEANU) 

Ce mare procopseală face un om, pentru el 
însuşi, dacă nu are parte decât de mândria de a se fi 
sacrificat pentru alții? (CONSTANTIN BANU) 


PRIGOARE 
A se usca ca prigoria (Reg.) = A slăbi: 

[...] ceilalți staţi cu gâtlejul uscat ca 
prigoriile, aşteptând să vă pice, strop de rouă 
cerească, un rolişor la câteva luni dacă nu la 


câțiva ani o dată. (VICTOR EFTIMIU) 


PRIGON 

A pune la prigon (D. animale de tracțiune) = A 
înhăma sau a înjuga la mijloc între o pereche 
aflată în faţă şi una în spate: 

Plecat-a badea într-o joi/ Cu plugul cu 
doisprezece boi:/ Cei dinainte/ Cu coarnele-nvârtite;/ 
Cei din prigon/ Trag în odgon. (TUDOR PAMFILE) 

Se ivește de după deal o butcă cu opt 
poștalioni albi... pe cei doi de cătră om, de la roate 
şi din prigon era doi surugii. (ŞEZĂTOAREA, XII) 


Vasile ILINCAN 


PRIINȚĂ 

A fi cu priință (sau de) cuiva (sau pentru 
cineva) = A fi devotat, credincios (cuiva), a fi de 
partea cuiva: 

Am cunoscut acolo oameni care mi-au 
fost cu priință şi mi s-a ușurat durerea 
sufletului. (MIHAIL SADOVEANU) 

Viteazul Tomșa... A spus de mult că Despot 
nu-i țării cu priinţă. (V ASILE ALECSANDRI) 

Că a mea îndatorire am urmat cu 
sârguință/ Și că versul pentru oameni poate fi şi 


de priinţă [...] (ANTIOH CANTEMIR) 


PRILEJ 
A lua de (sau a-şi afla) prilej (Înv.) = A găsi, a 
invoca un pretext: 

De prilej luând nerânduiala, de acolea, 
nepreceput de nime, ieşi la locurile ştiute. ION 
BUDAI-DELEANU) 


A pândi (sau a căuta, a cerca) vreme cu prilej. 
v. pândi. 


A(-şi) paşte prilejul (sau vremea). v. paşte. 


A-şi face prilej cu... Înv.) = A-şi ocupa timpul 
Cu..., a se îndeletnici cu...: 

Făcându-și prilej cu păscărie da în dar 
cine-i cerea peaște. (DOSOFTEI) 


PRILEJI 
A i se prileji (cuiva) moarte(a) (Înv) = A muri: 


Moarte groaznică i s-au prilejit. 
(NICOLAE COSTIN) 
PRIMĂVARĂ 


Are... de primăveri (Fig.; la pl.) = Ani (de tinereţe): 
La un proces martora este întrebată ce 
vârstă are. — Până acum am numărat 25 de 
primăveri. (MARCEL POŞA) 
Afrodita-și aminteşte/ De  străvechile 
plăceri,/ Peste cari așternute-s/ Șaptezeci de 
primăveri. (AL. VLAHUȚĂ) 

Primăvara vieţii = Vârstă a tinereţii cuiva: 
Printre acei apostoli ajunși de-abia în 
primăvara vieţii lor, N. Bălcescu era unul din 
cei mai convinşi, din cei mai înfocaţi, din cei 
mai cu abnegare. (VASILE ALECSANDRI) 


PRIMEJDIE 

A da de (sau a veni la) primejdie cu cineva 

(Îrg.) = A avea un necaz, o supărare cu cineva: 
Ca să nu vie la vreo primejdie cu 


Constantin Duca Vodă. (ION NECULCE) 


A da de primejdie (sau primejdiei) (pe cineva) 
sau a băga (sau a pune) în (sau la) primejdie 
(pe cineva) sau (îrg.) a-i face primejdie (cuiva) 
= A pricinui un mare rău (cuiva), a băga într-o 
mare  încurcătură, într-un mare necaz (pe 
cineva), a primejdui (pe cineva): 

Pusese în primejdie armia și 


răspunderea sa. (NICOLAE BĂLCESCU) 


A- fi capul în primejdie = A se afla în mare pericol: 

Dacă n-am ținut samă de vorbele lui, am 
ajuns slugă la dârloagă, şi acum, vrând 
nevrând, trebuie s-ascult, că mi-i capul în 


primejdie. UON CREANGĂ) 
A-şi pune viaţa (ori capul) în primejdie. v. pune. 


Primejdie de moarte = Primejdie mare, care 
ameninţă viaţa cuiva: 

Parcă eu m-am potrivit? Aceasta nu-i 
ușor lucru şi-i şi cu primejdie de moarte. 
(MIHAIL SADOVEANU) 

Cât pe ce o fost să nebunesc, când am 
aflat că te-ai găsit în primejdie de moarte. 
(VASILE ALECSANDRI) 

Şi de ce suntem noi în primejdie în orice 
clipă? În fiecare zi eu sunt în primejdie de 
moarte; (ANA TĂTAR ANDRAS) 


PRIMENI 
A primeni casa (sau ograda) = A avea grijă, a 
pregăti pentru ceva, a curăța: 


Dictionar de expresii româneşti în contexte (DERC) O— R 
Volumul al II-lea 


[...] încrederea ei în reîntoarcerea 
bărbatului, pregătirea atentă, concentrată a 
femeii, săptămână de săptămână, de a-şi 
primeni casa şi sufletul în speranța reîntâlnirii 


cu cel drag. (FLORENTIN SMARANDACHE) 


A primeni din viață (pe cineva) sau a se 
primeni din lumea aceasta (Înv.) = A ucide (pe 
cineva): 

Îi spintecară pântecele cu ostie şi cu 
aceasta-l primeniră din viaţă. (DOSOFTEI) 


A primeni obrazul (Fig.) = A scăpa de năravuri 
rele: 

La scurt timp după învestirea noului 
primar [...] începe să se întrevadă o schimbare în 
bine, un prim-pas ce se doreşte a fi „primenirea 
obrazului pătat al oraşului, prin spălarea ruşinii”. 
(http://www.cuvantul-liber.ro/) 


PRIMIRE 
A da în primire = a) A preda, a încredința cuiva 
(pe cineva sau ceva): 

— Aşa. D-ta rămâi acuma aici, rosti 
comisarul dându-mă în primire unui căprar, 
care lucra într-un birou împreună cu doi civili 
unguri, spâni, nespălați, grețoşi la vedere. 
(LIVIU REBREANU) 

M-a dat în primire unui coleg. (GALA 
GALACTION) 


b) (Gmţ.) A muri: 
În trei zile cetățeanul a dat în primire. 


(FLORENTIN SMARANDACHE) 


A lua (pe cineva) în primire = a) Preluare a 
cuiva sub supraveghere, în evidență; purtare de 
grijă pentru cineva: 

Trebuia să deschizi bine ochii când ai 
luat în primire, să iei bob cu bob. E gestiune, 
măi, Costea, măi! (EMIL MLADIN) 

Moş Teacă, cel mai celebru căpitan din 
regiment, şi-a luat în primire porția de recruți 
ce i se cuvine. (ANTON BACALBAŞA) 

b) (Fam.) A lua la rost: 

Acuma câțiva ani, fiind în garnizoană la 
Turnu Severin, a pălmuit la un chef pe un 
gazetăraş local. S-a făcut un tărăboi enorm; toate 
ziarele din Bucureşti l-au luat în primire; a ajuns 
la consiliul de reformă. (LIVIU REBREANU) 

[Veneau] uneori cu un iepure sau cu 
două potârnichi, însă alteori tolba lor era goală, 


îi luau nevestele în primire. (ION PAS) 


PRINDE 
A (mai) prinde (la) inimă. v. inimă. 


A (o) prinde la fugă (sau a prinde fuga). v. fugă. 


A (sau, pop., a-şi) prinde de veste (ori, rar, de 
ştire) sau (îrg.) a prinde veste = A afla la 
momentul oportun; a-şi da seama: 

Și domnul iar vrea să vâre capul. Dar 
impiegatul prinde de veste, lasă repede geamul, 
care atinge vârful nasului domnului. (|. L. 
CARAGIALE) 

Singură Cecilia, care toate le vedea, a 
prins de veste că el a plecat. (IOAN SLAVICI) 

Se înserase, fără să prindem de veste. 


(G. M. ZAMFIRESCU) 


A (se) prinde (la sau în) vorbă (ori, reg., 
vorbe) sau (reg.) în cuvinte (cu cineva) ori 
(reg.) a-şi prinde vorba (cu cineva) = a) A 
începe să discute cu cineva sau între ei: 

Mai pe scurt, un fecior frumos de toți e 
întrebat, toți îşi prind vorbă cu el, toți îl opresc 
în cale [...] (|. POP-RETEGANUL) 


b) A înţelege: 
Văzu țiganca că de astă dată nu i se 
prinde vorba, o întoarse la viclenie. (P. 


ISPIRESCU) 


A (se) prinde în cursă (sau în capcană, în laţ) 
ori în laţe = a) A face să intre sau a intra din 
greşeală într-o încurcătură mare, periculoasă etc. 
din care nu se poate ieşi: 


Vasile ILINCAN 


Ana însă, mai puţin subtilă, căzu în 
cursă. (CEZAR PETRESCU) 


b) A (se) înşela. c) A (se) da de gol: 

Mult a trebuit pân l-am prins în laft pe 
acest călugăr evlavios, dar în sfârşit... hâhâ... 
totuşi... totuşi... are să-l nimicească bătrânul 


meu duşman. (MIHAI EMINESCU) 


A fi chezaş pentru (sau, înv., drept sau în) 
cineva, a sta (sau a sluji de) chezaş (sau a se 
pune chezaş pentru sau, înv., pe), a se face 
chezaş pentru cineva, a se prinde (sau a intra 
chezaş). v. chezaș. 


A lua (sau a prinde) foc cu gura sau a mânca 
foc (pentru cineva). v. lua. 


A nu se prinde lucrul de cineva = Se spune 
când cineva nu are imbold la lucru: 

Toată ziua am fost indispus. Nu se 
prindea lucrul de mine. (CAMIL PETRESCU) 


A nu se prinde somnul de cineva = A nu putea 
dormi: 

Nu se prinde somnul de mine. — Nici de 
mine... (CEZAR PETRESCU) 


A nu-l prinde (pe cineva) vremea în loc. v. vreme. 
A nu-l prinde locul (sau starea) pe cineva. v. loc. 


A prinde (cuiva) o nevoie (Rar)= A ajuta pe 
cineva aflat într-o situaţie materială dificilă: 

Dragii mei! Vedeţi că noi am trăit bine 
pân-acuma şi v-am prins şi eu când şi când câte 
o nevoie. (I. G. SBIERA) 


A prinde (la) limbă. v. limbă. 


A prinde (la) nas (Reg.) = A deveni arogant, 
îndrăzneţ, obraznic; a se obrăznici: 

Au prins la nas pentru că-l ocroteşte vărul 
Ştefan Stâlpeanu. (VASILE ALECSANDRI) 

A prinde (ori, înv., a lua) de veste sau (înv.) a 
prinde (ori a lua) veste, (reg.) a purcede de 
veste. v. veste. 


A prinde (pe cineva) cu oca (sau cu ocaua, cu 
măsura ori cu litra) mică sau a prinde (pe 
cineva) cu ocaua. v. oca. 


A prinde (pe cineva) de muşteriu = A face pe 
cineva să devină client: 

Las'că face baba, face, să te prindă 
muştereu. (CONTEMPORANUL, III) 

Cum te prindeau de muşteriu, te tundeau 
chilug [...] (BASARABIA, nr. 7-11, 1995) 


A prinde (pe cineva) la înghesuială (Arg.) = A 
încolți (pe cineva), a aborda (pe cineva) fără a-i 
da posibilitatea să se eschiveze: 

Pe un îngrijitor pe care nu-l suferea, l-a 
prins [vaca] odată la înghesuială și l-a strivit de 
zid, rupându-i două coaste! (CĂLIN KASPER) 

Ei, 
înghesuială! şi-a zis redactorul şef. Ce-ai să-i 


te-a cam prins patronul la 
răspunzi? Ei? „Păi, urmuzul este un fel de trei 


fraţi pătaţi şi inocenți...” (URMUZ) 


A prinde (pe cineva) la mână (sau la mâna ori 
mâinile lui, în mâna lui) sau a se prinde la 
mâna (cuiva). v. mână. 


A prinde (pe cineva) la oaste (sau la cătane) = 
A duce pe cineva cu forţa în armată: 

Pe bădița Vasile îl prinsese la oaste cu 
arcanul, îl cetluiau acum zdravăn şi-l puneau în 
cătuşe, să-l trimită la Piatra... (ON CREANGĂ) 

O să se desființeze rangurile de boierii, 
o să vă ieie la oaste, o să plătiţi bir! (NICOLAE 
GANE) 


A prinde (sau a arăta) prieteșug (Rar) = A se 
împrieteni cu cineva: 

Era atunci în Transilvania, lângă prințul 
Bathori, un nunciu al papei... Acesta prinsese cu 
cancelarul lojica un mare prieteşug şi astfel aflase 
toate planurile sale. (NICOLAE BĂLCESCU) 


Dictionar de expresii românesti în contexte (DERC) O— R 
Volumul al II-lea 


Muntenii erau cu două obraze; arătau 
prieteşug şi către Antioh Vodă şi către partea lui 
Mihai Vodă. (ION NECULCE) 


A prinde (sau a căpăta, a-i creşte a face) aripi. 
v. aripă. 


A prinde arme (sau armele) = A porni o 
acțiune militară împotriva cuiva: 

Și stând în față negrii ordie,/ Armele 
nebiruite prinsă/ Și de-îmbe părți războiul 
s-aprinse. (ION BUDAI-DELEANU) 


A prinde beţia (pe cineva) = A (se) îmbăta: 

Nu bea vinul cu dejea [(reg.) vas scund 
de lemn, cilindric sau în formă de trunchi de 
con, folosit la prepararea vinului], că te-a prinde 
beţia. (POP.) 


A prinde carne (moale) (sau burtă ori seu etc.) 
ori a creşte (sau a se prinde) carnea (pe 
cineva) (Fam.) = a) A se îngrăşa, a prospera: 

Observă că a început să prindă carne. 
(CEZAR PETRESCU) 

Sultănica... nu era d-alea tărtăneţele ce 
pune carnea pe coaste cu lopata [...] (BARBU 
DELAVRANCEA) 


b) A-i merge bine, din plin (cuiva); a fi foarte 
mulţumit: 
Făt-Frumos privea şi creştea carnea pe 


el de mulțumire. (P. ISPIRESCU) 


A prinde cheag (sau temei). v. cheag. 


A prinde chef (sau, rar, la chef, ori, înv., la voie 
bună) = A începe să se înveselească: 

Doctorul Luduş prinsese chef. (ZAHARIA 
STANCU) 


A prinde limbă = A afla ştire: 

Unde 
primând limbă, marţi noaptea, dechembrie 15, 
au aprins târgul asupra lor. (GR. URECHE) 


având  Ştefan-vodă ştire şi 


A prinde din urmă = A ajunge din urmă pe cineva: 

Nu i-am prins din urmă nici până astăzi. 
Multe lucruri însă se schimbaseră. (BARBU 
OLLĂNESCU-ORENDI) 


A prinde față (sau (pop.) bujori) = a) (D. 
oameni) A începe să arate bine, a căpăta o 
culoare, un aspect frumos, sănătos: 

Din slab ce era, începuse omul să 


prindă față. (POP.) 


b) (D. unele alimente) A se rumeni (sub acţiunea 
focului). 


A prinde fiinţă (sau viaţă) = a) A se naşte. b) A 
se isca, a se ivi, a apărea: 

[...] am înţeles că aceste foiletoane n-au 
prins ființă uşor, că ele sunt fructul unui 
laborios „schimb de noapte”, al unei „trezii 
implacabile şi fecunde ”. (CORNEL REGMAN) 

Iniţiativa luată de Constantin Dobrescu- 
Argeş a prins viaţă în multe localităţi din ţară. 
(ROMUS DIMA) 


c) A se contura (vizual sau în minte): 
Va trebui doar să-mi reamintesc stihul, 
ce a prins fiinţă aseară, pentru ca poezia să se 


închege de la sine. (LUCIAN BLAGA) 


A prinde foc = A se înflăcăra: 

Dar cine mai poate studia ceva! Capetele 
noastre prinsese foc, fața cea palidă a lui lon 
se-nroşise de-un roşu ofticos [...] (MIHAI 


EMINESCU) 


A prinde inimă ori (reg.) a-şi prinde inima sau 
a (mai) prinde la inimă (sau (îrg.) la suflet, la 
fire) (Pop.) = a) A începe să capete sau a căpăta 
curaj; a începe să-şi refacă forţele, a se îndrepta, 
a se înzdrăveni: 

Harap-Alb, mai prinzând oleacă la 
inimă, încalecă și se lasă în voia calului, unde 
vrea el să-l ducă. (ON CREANGĂ) 

Atunci Greuceanu mai prinse la suflet, 
şi, împuternicindu-se, unde ridică, nene, o dată 
pe zmeu, şi trântindu-mi-l îl băgă în pământ 
până în gât [...] (P. ISPIRESCU) 


Vasile ILINCAN 


— Ce veste ne aduci, moşule? lar 
moşneagul numaidecât prinse inimă şi suflet şi 
începu a-și da solia [...] (|. POP-RETEGANUL) 
Acum, la întoarcere, simțind cum i se 
taie picioarele, intră la „ungurul din colț”, să-și 


prindă inima cu un cui de vinars [...] IDEM) 


b) A se anima, a se înviora: 

Ca o persoană leşinată ce îşi vine în 
simţiri, el [oraşul] începe a prinde la suflet. 
(VASILE ALECSANDRI) 


A prinde în piuă (sau cu piuliţa) (Reg.) = A da 
pe cineva de gol: 

Îi fu necaz...: L-am prins cu piuliţa. 
(BARBU DELAVRANCEA) 


A prinde la zile = A mai creşte în vârstă: 

După ce-am mai prins la zile, începui 
de-a alerga după sprintene copile. (VASILE 
ALECSANDRI) 


A prinde limbă (sau glas) ori (pop.) a prinde la 
limbă = A căpăta curaj, îndrăznind să vorbească, 
să-şi spună părerile: 

Polcovnicul loniță băuse în sănătatea 
însurățeilor un pahar de vin roşu de Dealul 
Răzvadului şi prinsese la limbă. (ION GHICA) 

Nu e revuluție, domnule, e reacțiune; 
ascultă: [...] Reacțiunea a prins iar la limbă. (|. 
L. CARAGIALE) 

Cea mai în vârstă prinde glas: Străine, 
dacă tot n-ai adormit, poate ţi-ar prinde bine o 
îmbucătură de pâine, ia de colea, că e caldă 


aburită... (ION LAZU) 
A prinde lipici de cineva. v. lipici. 


A prinde minte (ori, reg., la minte, la cuminție) 
= A câştiga experiență, devenind mai înțelept: 

Bate el Ivan în poartă cât poate, se 
răcăduieşte el cu puşca, dar au prins ei acum 
dracii la minte. (ON CREANGĂ) 

— Apoi dă!... bădiţă! pân-aici, toate-au 
fost cum au fost, da? de-acum am prins eu 
minte... IDEM) 

A prinde mişcarea. v. mişcare. 


A prinde muşte = A pierde vremea fără rost: 
Băsescu iar a început să prindă muște cu 
moguli, afirmă Ponta [...] (https://www.dcnews.ro/) 


A prinde partea (cuiva) = A lua cuiva apărarea: 
La 
împărăteasa-i prinde parte, şi nechibzuind că 


acestea sasul, crezând că 
ea-l batjocorește, răspunse: E drept măria-ta, că 


şi eu încă am văzut! (I. POP. RETEGANUL) 
A prinde pânza gură. v. gură. 


A prinde posturi străine (Arg.) = A o lua razna: 

Care creier, bă, ce operație? râdea 
Sergiu, tu delirezi! Închideţi-l, bă, se adresa el 
altuia din grup, ăsta prinde posturi străine [...] 
(CORNEL GEORGE POPA) 

Deci, despre ce demnitate vorbeşti, e o 
prostie mare cât casa ce spui, bagă-te cu capul 
în apă rece că prinzi posturi străine, să-ți fie 
ruşine ca jurnalist sau ce ești să susții o hoţie 
[...] (http://yvww.ziaruldevrancea.ro/) 


A prinde prepeliţa (ori ciocârlanul sau 
purceaua etc.) de coadă = A se îmbăta: 

Încă o duşcă, Bujoraş dragă... Şi cele 
multe înainte... (în parte) Începe a prinde 
prepelita de coadă. (VASILE ALECSANDRI) 

Ei... 


dimineaţă ai prins prepelița de coadă! (IDEM) 


măi badeo! se vede că de azi 


A prinde putere (ori puteri sau forţă)sau (reg.) 
a prinde la putere = a) (D. fiinţe) A începe să 
capete (sau a căpăta) forță, vitalitate, a începe să 
devină (sau a deveni) mai puternic, a se întări: 

Cuprinde-mă din nou, singurătate,/ Căci 
țara ta de-atâtea ori mă cere;/ La sânul tău vor 
prinde-n veci putere/ Avânturile inimii curate. 
(OCTAVIAN GOGA) 

Până atunci pune-ţi inima la cale în 
trapeză, prinde putere şi roagă-te sfântului 
Dimitrie ostașul [...] (MIHAIL SADOVEANU) 

Ca să prindă forță mai ceru un ceai. (G. 
CĂLINESCU) 


Dictionar de expresii românesti în contexte (DERC) O— R 
Volumul al II-lea 


b) (D. lucruri în mişcare sau fenomene fizice) A 
începe să-şi întețească (sau a-şi înteţi) activitatea, a 
începe să se intensifice (sau a se intensifica): 

Focul (ZAHARIA 
STANCU) 

Numai bătrâna, după ce flăcările au 


prindea putere. 


prins putere, şi-a încreţit toată faţa lungăreaţă 

într-un zâmbet [...] (EUSEBIU CAMILAR) 
Gospodăria s-a pus pe picioare! A prins 

puteri şi s-a mărit! (ON LĂNCRĂNJAN) 


A prinde rădăcini (sau rădăcină). v. rădăcină. 


A prinde firul (sau un fir) (Fig. şi fam.) = A avea 
un punct de plecare pentru a afla ceva, cunoscând 
un amănunt în legătură cu o anumită situaţie: 

Mie îmi face impresia că prea repede 
ne-am dat la brazdă, prea repede am prins firul 
democraţiei (GHEORGHE MAZILU) 

Se pare că am prins firul care se 
desfăşoară din el însuşi al povestirii. (CORIN 
BRAGA) 


A prinde viaţă (sau (reg.) a prinde la viaţă) = 
A se înviora: 

Mi-o apucă-n braţă/ De prinde la viaţă,/ 
Mi-o strânge la pept/ S-o  leagănă-ncet. 
(VASILE ALECSANDRI) 

Încet, încet, plutonul prinse viaţă, dar 
marea suferință nu venea de la iadul din timpul 


nopții, ci de la zaibăr. (IOAN T. MORAR) 


A prinde zburător = A se transforma în strigoi: 

Geneza e simplă: dacă cineva iubeşte pe 
altcineva foarte tare, încât din iubirea aceea 
înfocată prinde zburător [...] (OVIDIU BÎRLEA) 


A prinde (pe cineva) în plasă. v. plasă. 


A se juca de-a prinde-mă (Rar) = A se juca de-a 
prinselea: 
Fantastica simfonie,  mânată când 
încoace când încolo de lunecarea nestatornică a 
unor valuri de vânt, se juca parcă de-a prinde-mă 


cu zăpăcitul meu auz. (CALISTRAT HOGAȘŞ) 

A se prinde (Fig.) = A avea fler, a înţelege, a 
simţi intenţii ascunse: 

Mai târziu m-am prins că pe fiecare hol 
sunt difuzoare în tavan, cert e că se aude de 
parcă se dă discotecă la căminul cultural. 
(GEORGE MOISE) 

De fapt nu, stai, ciudățenia privirii sale 
vine din faptul că e capabil să ţină direcția 
dreaptă, acum m-am prins [...] (TONI BEGA) 


A se prinde (pe cineva) la joc (sau în horă etc.) 
= A invita sau a lua pe cineva la joc, în horă etc.: 

Numai Sandu Copilandru/ Nu se prinde-n 
hora mare./ Cântă jalnica cântare... (OCTAVIAN 
GOGA) 

Da’ mai încurcă lumea câteva fetişcane ce 
nu S-au prins în horă şi li se scurg ochii să fie şi ele 
printre cele mari. (BARBU DELAVRANCEA) 


A se prinde (sau a se lega) frate (sau fraţi) de 
cruce (cu cineva) sau a lega frăţie de cruce = 
A(-şi) jura prietenie până la moarte: 

Acum să merg să văd ce face biata mamă, 
apoi să caut pe Flore-nfloritul, să mă prind cu el 
frate de cruce. (|. POP-RETEGANUL) 

Ci mai bine-oi spune lăutarilor să zică 
şi cuparilor să împle cupele cu vin şi-om lega 
frăție de cruce pe cât om fi şi-om trăi. (MIHAI 
EMINESCU) 

Și a fost când a fost un orb şi un olog şi 
s-au prins fraţi de cruce. (POP.) 


A se prinde ca nuca (sau ca mazărea) în (sau 
de) perete (Fig.) = A fi total nepotrivit pentru o 
anumită împrejurare; a fi deplasat: 

Apoi o ia la papuc și hai, hai! hai, hai! 
ajunge în sat, la frate-său, și pe loc cârpește o 
minciună, care se potrivea ca nuca în perete. 


(ION CREANGĂ) 


a) A 
participa pentru prima dată la horă, la dansul etc. 


A se prinde în horă (sau în joc) = 


din sat; a ajunge la vârsta când poate ieși la horă, 
la dans etc. în sat: 
După ce se cununară fiii împăratului cu 


logodnicele ce-și aleseseră fiecare, se prinseră 


Vasile ILINCAN 


în horă şi jucară, ca la nunta unui împărat. (P. 


ISPIRESCU) 


b) A se lăsa antrenat într-o acțiune, atras de 
mersul evenimentelor: 

Citigroup se prinde în hora concedierilor. 
(https: //www.zf.ro/) 


A se prinde în sâmbră sau a prinde (sau a se 
lua) în ortăcie (ori în sâmbră, de sâmbră) sau 
a prinde tovărăşie (Reg.) = A se întovărăşi: 

Spusu-v-am să nu vă prindeți voi în 
sâmbră cu călugărul acela? (POP.) 

Ba unii flăcăi, mai cutezători, de care nu 
prea aveau ce pierde, se luară cu el în ortăcie și 
trăiau zile dalbe. (1. POP-RETEGANUL) 

Cine-a mai dori să facă tovărăşie cu 
ține, aibă-şi parte şi poarte-ţi portul. (ION 
CREANGĂ) 

Tatăl meu a avut o bostănărie, și la acea 
bostănărie prinsese tovărăşie şi tatăl măriei-tale. 


(ŞEZĂTOAREA, IV) 
A(-şi) prinde gazdă. v. gazdă. 


A(-și) prinde o nevoie (sau nevoile) cu ceva. v. 
nevoie. 


A-i prinde bine = A-i fi util: 

— Făt-Frumos — zise țânţarul — ia-mă de 
mă du până-n pădure, că ţi-oi prinde şi eu bine. 
Sunt împăratul ţânţarilor. (MIHAI EMINESCU) 

— Fată frumoasă şi harnică, grijeşte-mă 
şi curăță-mă de omizi, că ţi-oi prinde şi eu bine 


vrodată! (ION CREANGĂ) 
A-i prinde calea cuiva. v. cale. 


A-i prinde ochii (cuiva) sau a-l prinde (pe 
cineva) de ochi (Fig.) = A atrage privirile cuiva, 
datorită aspectului armonios sau ieşit din comun: 

Frumusețile ei nu-mi prind ochii. (POP.) 


A-l prinde (pe cineva) friguri(le) (sau friguri de 
moarte) = A simţi un fior de spaimă, de furie etc.: 

Găsii pe mândra mea în braţele altuia; 
când în brațe mi-o strângea frigurile mă 


prindea. (POP.) 


A-l prinde (sau a-l cuprinde) dorul (de ceva 
pe cineva). v. dor. 


A-l prinde bine (sau rău) (pe cineva) = A (nu) 
1 se potrivi, a-i şedea bine (sau rău): 
Am o neagră salbuliţă de cercat la gâtul tău, 
care nu te-a prinde rău. (V ASILE ALECSANDRI) 
Costumul de  infirmieră o prindea 
minunat. (CEZAR PETRESCU) 


A-l prinde mințile (pe cineva) (Fam.) = A şti: 
N-o mai prindea mințile ca să înceapă. 


(POP.) 


A-l prinde somnul = A i se face somn: 

— Parcă era să mă prindă somnul oleacă, 
moş Nichifor, dar mi-au venit o mulțime de năluciri 
prin cap, şi m-am trezit. (ON CREANGĂ) 

Aşa făcură ei planuri până-i 
prindea somnul; (1. POP-RETEGANUL) 

Căci ei nu dorm până nu făptuiesc rău şi 


mai 


nu-i mai prinde somnul până nu fac pe cineva să 


cadă. (BIBLIA) 


A-şi prinde capul (sau capetele) = A se pune la 
adăpost de primejdii: 

Să vor duce să-ți prinză capeteli printr-alte 
țări. ION NECULCE) 


A-şi prinde mintea (cu cineva) = A lua în serios 
spusele cuiva, a acorda prea multă atenţie 
vorbelor cuiva: 

Pentru-o vorbă numai ?El e om bărbat/ 
N-o să-și prindă doară mintea c-o femeie/ — 
Pentru ce s-aprinde? Pentru ce să ieie/ De bani 
buni prostia oricărei femei? (G. COŞBUC) 


A-şi prinde o (sau vreo) nevoie (sau nevoile cu 
ceva) (Înv.) = A face faţă unei nevoi materiale: 
De ştiam asta, mai bine şedeam acasă; 
şi cu banii câți s-au dat, pe ici, pe colea, îşi 
prindea tata altă nevoie. (ION CREANGĂ) 


Dictionar de expresii românesti în contexte (DERC) O— R 
Volumul al II-lea 


Pâine să face în dzilele lui foarte bună 
în tot anii; stupii în doao veri s-au făcut buni, 
iar în celelalte proşti; vitele era mai în toți anii 
bolnave, de murie; fân şi vin multu în toți anii 
era; bani mulţi în țară, la neguțitori, de-ș prinde 


oamenii nevoile; (ION NECULCE) 


A-şi prinde pofta (sau foamea, setea etc.) = A-și 
satisface (parțial) pofta (foamea etc.): 

Și când ajunge la cuptiori, frumoase 
plăcinte erau într-însul! Dar când s-apropie să 
ieie dintr-însele și să-și prindă pofta, focul o 
arde şi nu poate lua. (ION CREANGĂ) 

Ia dă-mi şi mie niște ouă ca să-mi prind 
pofta măcar. (IDEM) 


A-şi prinde treabă (sau vadul) (cu cineva) = A 
o păţi: 

M-am temut că-i apucat şi-mi prind cu 
necuratul treabă. (G. COŞBUC) 


A-şi prinde urechile (Arg.) = A se încurca în 
rezolvarea unei probleme sau situaţii: 

O să le ameţesc treburile în așa hal că şi 
computerele de la NASA au să-și prindă urechile 
încercînd să le dea de capăt. (MARCEL SECUI) 

Vă rog să mă ajutați, eu mi-am prins 


urechile! Cred că lipseşte ceva... (https://brainly.ro/) 


Care va (sau vra) să zică sau (rar) care cum s-ar 
prinde. v. care. 


Când prinde mămăliga coajă. v. mămăligă. 


Ce te-a (sau l-a, v-a etc.) prins sau apucat? 
(Rar) = Se spune pentru a-şi exprima mirarea în 
faţa unei atitudini, a unei acţiuni etc. pe 
neaşteptate, anormale a cuiva: 

Nebune sunt?/ Ori ce le-a prins/ De stau 
aşa pe-afară? (G. COŞBUC) 

Ce te-a apucat de te-ai sculat aşa de 
dimineaţă ? (MARIN PREDA) 


Cum s-ar prinde (Înv.) = Cum s-ar zice: 
Să trăiţi, precum doriți, cucoane, şi să 
vă fie sfântul Vasile ogurliu [(în superstiții) care 

aduce noroc, de bun augur], cum s-ar prinde. 
(VASILE ALECSANDRI) 


PRINDERE 
A avea prindere (Fam.) = A avea de lucru, 
ocupându-se cu ceva: 

N-am nicio prindere pe aici. (CONVORBIRI 
LITERARE, XIX) 


PRINS, -Ă 

A-i fi (cuiva) graiul prins (Reg.) = A nu putea vorbi: 
În cap ochii să i se-ntoarcă şi să-i fie 

graiul prins. (V ASILE ALECSANDRI) 


PRINȚ 
A trăi ca un prinţ = A avea de toate din belşug: 
E o șansă de a trăica un prinț. 


(https://context.reverso.net/) 


Dacă vrei să fii tratată ca o prințesă, 
tratează-l ca un prinț! (https://ro.pinterest.com/) 


A fi tratat ca un prinţ = A avea parte de 
cinstea, onoarea şi atenţia cuvenită: 

Pe mine mă slujea ca pe un prinț 
moştenitor ale cărui roade avea să le culeagă 
târziu, peste mulți ani. (ALEXANDRU POPA) 


PRIOR 
A da oile în prior (Pop.) = A duce oile la 
păşune înainte de mulsul de dimineaţă: 

[...] „numai acum a plecat cu oile la 
prior!” lar când pleacă păcurariul cu oile la 
pășune sara, se zice „pornială”. (ALEXIU VICIU) 


PRIPAS 
A lăsa pe cineva de pripas (Pop.; d. copii) = A 
abandona pe cineva într-un moment dificil: 

Un paj ce poartă pas cu pas/ A-mpărătesii 
rochii,/ Băiat din flori și de pripas, Dar îndrăzneţ 
cu ochii. (MIHAI EMINESCU) 


Vasile ILINCAN 


A lua o vită de pripas (D. vite) = A lua o vită 


rătăcită în semănături ca zălog, până la 
răscumpărarea stricăciunii făcute: 
Vitele de pe moşiile lui a călcat hotarele 
altei moșii și sunt luate de pripas. (P. ISPIRESCU) 
Se tânguie de judecătorul de pace din 
ocolul său, pentru nişte boi ce au căzut de 


pripas. (C. NEGRUZZI) 


PRISMĂ 

A vedea (sau a privi) ceva printr-o anumită 
prismă (sau prin prisma...) = A judeca ceva 
dintr-un anumit punct de vedere: 

Poetul... ar trebui, ai dreptate, să fie un 
credincios pictor al imaginilor ce vede ochiul 
fantasiei sale prin prisma poetică. (CEZAR 
BOLLIAC) 

Este desigur o artă primitivă, a cărei 
semnificaţie pentru realizatorii ei nu era aceeaşi 
ca şi pentru noi, şi care n-ar putea fi privită în 
niciun caz prin prisma principiului artă pentru 


artă. (VLADIMIR DUMITRESCU) 


PRIVELIŞTE 
A oferi o privelişte (Fig.) = A dezvălui tuturor 
anumite aspecte ale propriei persoane sau atitudini: 
Poate că atâta sărăcie menţinută cu 
sfințenie trebuia să ofere vizitatorilor o privelişte de 
boemă eroică, în care vreo duzină de idealişti 
flămânzeau scriind de zor pentru binele obştesc. 
(ION VINEA) 


A se face prăvirişte (Îrg.) = A se da în spectacol 
în faţa cuiva: 

Făcându-să prăviriște tuturora ce era 
pre-atuncea tirani... au dobândit cununa slăvii. 
(DOSOFTEI) 


PRIVI 
A nu privi (sau a nu vedea) cu ochi buni = A 
nu fi de acord sau încântat de un anumit lucru 
sau situaţie: 

Doamna Herdelea nu vedea cu ochi buni 


sindrofiile, întâi pentru că în tinereţea ei n-a 


202 


pomenit asemenea lucruri neserioase, şi apoi 
pentru că se cheltuiau bani scumpi pe mofturi 
nefolositoare. (LIVIU REBREANU) 

În afară erau trei mari împărăţii vecine, 
Austria, Rusia și Turcia cari nu vedeau cu ochi buni 
curentul unionist de la noi. (NICOLAE GANE) 


A nu privi în urmă = A nu se abate de la drum, 
a nu avea îndoieli asupra hotărârii luate: 

O dubă opri în spatele lui, dar nu privi 
în urmă să vadă câţi deţinuţi aducea [...] 
(GHEORGHE PĂUN) 


A privi (sau a se uita) fără (de) ţintă. v. ţintă. 
A privi cu jind la ceva. v. jind. 
A privi de sub ogheal. v. ogheal. 


A privi pe gaura cheii = A spiona: 

[...] el se întorsese să spioneze: ascultă la 
uşă şi nu auzi mare lucru, aşa că se aplecă uşor şi 
privi pe gaura cheii. (MAGDA BĂLĂNESCU) 

A văzut pe gaura cheii tot ce a făcut 
cocoana Lina când a rămas singură. (ROMULUS 
COJOCARU) 


A privi printre gene. v. geană. 


A privi printre rânduri = A încerca să înţeleagă 
substratul unei idei sau probleme: 

Sper ca cititorul să găsească printre 
rânduri şi farmecul interpretării, să nu privească 
lucrarea doar ca pe un simplu ghid bibliografic 
[...] (MIHAI CHIOVEANU) 


A privi spre... (sau către...) (D. clădiri) = A fi 

situat (cu faţa) spre..., a fi orientat către...: 
Partea de sus privea spre stradă, cu patru 

ferestre de o înălțime absurdă. (G. CĂLINESCU) 


Ce te priveşte ? = Ce te interesează”: 

Ce te priveşte, Sara? Nu ai tot ceea ce-ţi 
trebuie? (IOAN SLAVICI) 

[TAKE:] 
[IANKE:] Ce te privește pe tine cu cine vorbesc? 
Vorbeam cu Dumnezeu! (VICTOR IOAN POPA) 


Atunci cu cine vorbeşti? 


Dictionar de expresii româneşti în contexte (DERC) O— R 
Volumul al II-lea 


PRIVINȚĂ 

A lua în privință Înv.) = A lua în consideraţie: 
Această a noastră osteneală care o 

închin cu bună privinţă şi voie plecată. (MIRON 

COSTIN) 


PRIVIRE 
A avea (sau a lua) în privire (Înv. ) = A avea în 
vedere, a lua în considerare, a ţine seamă: 

Luând în privire nădejdea viitoarelor 
lor venituri, li se puse condiţii ca să aibă a ţinea 
fiecare câte 1000 soldați cu cheltuiala lor. 
(NICOLAE BĂLCESCU) 


A avea privire la... (Înv.) = A ţine seamă de...: 
S-aibă întotdeauna privire la împrejurări, 
la loc şi la climă. (ION BUDAI-DELEANU) 


A fulgera cu privirea (pe cineva). v. fulgera. 


A i se prinde privirile (sau ochii, ochiul) de 
(sau pe) cineva (sau ceva) (cuiva) (Îrg.) = A se 
opri cu privirea pe... a alege cu privirea (pe 
cineva sau ceva) din mulțime, a prefera: 

De niciunul nu i se prindeau ochii, deși 
erau armăsarii şi caii cei mai buni din toată 
împărăția. (P. ISPIRESCU) 

Nimic, dară nimic n-avea de ce se 
prinde ochiul. (POP.) 


A pătrunde (pe cineva) cu privirea. v. pătrunde. 
A petrece (pe cineva sau ceva) cu ochii (sau, 
rar, cu ochiul, din ochi) sau cu privirea (ori cu 


privirile) sau (înv.) cu vederea. v. petrece. 


A schimba priviri (sau o privire, ochiri). v. 
schimba. 


A sta (sau a rămâne etc.) cu ochii (sau privirea) 
în tavan sau a avea privirea în tavan. v. tavan. 

A(-şi) arunca ochii (sau privirea) asupra... 
(sau spre ...) v. ochi. 


A-şi încrucişa privirile. v. încrucişa. 


PRIVITĂ 
A pune în privită (Îrg.) = A strânge laolaltă 
fânul, vreascurile etc. şi a lega cu nuiele: 

Căratul fânului se face... puindu-l în 
privită, adecă îl ocolește cu o prăjină, după aceea 
îl leagă cu alta şi-l ia în spate. (|. IONESCU) 


PRIZĂ 

A avea priză (Fam.) = A trezi interesul cuiva: 
Titi avea priză la ţărani, pe care-i 

cunoştea de mai multă vreme, pe când eu nu 

discutam cu ei aceste lucruri. (ION PANTAZI) 
Dar avea priză la Ivaşcu. Era omul lui 

de casă, cum îl botezaseră cunoscătorii. (GRID 

MODORCEA) 


A avea (sau a fi cu) priză la cineva (sau asupra 
cuiva) = A avea trecere (la cineva), influenţă 
(asupra cuiva); a trezi interesul (cuiva): 

Am avut noroc, avea priză la tovarăşa 
prim. (DORU VIOREL URSU) 

Dar avea priză la Ivaşcu. Era omul lui 
de casă, cum îl botezaseră cunoscătorii. (GRID 
MODORCEA) 


A face priză (Spec.) = A sincroniza mai multe 
mişcări sau elemente: 

După ce ghipsul a făcut priză, acesta a 
fost şlefuit în interiorul vasului. (REVISTA 
MUZEELOR şi MONUMENTELOR, vol. 21, 
1984) 


A fi (sau a băga pe cineva) în priză (Fam.) = A 
fi sau a face ca ceva să fie foarte activ: 

După ce se întăresc |kaghebiştii], bagă 
ei sculele dictaturii în priză şi nefericesc cu 
domicilii gratuite. (PAVEL CORUTȚ) 


Vasile ILINCAN 


PROAŞCĂ 

A face (sau a da) proașca (sau proașcă) (în, între 

sau prin...) (Pop.) = A face prăpăd, a se năpusti, a 

da năvală, a da iama (în, între sau prin, printre...): 
Acolo să dăm proașcă, sub ochiul cel de 

sus... şi cale să deschidem prin aprigul dușman. 

(VASILE ALECSANDRI) 


PROCES 

A face (sau a intenta) cuiva (sau, înv., asupra 
cuiva) proces = 
instanţelor de judecată: 


A chema pe cineva în faţa 


Închipuiește-ţi, dragă, am tras pe dracul de 
coadă două luni, și acum mi-a intentat proces 
cerându-mi daune-interese!!... (1. L. CARAGIALE) 

Acesta, la rândul său, a intentat proces 
de presă pentru calomnie şi ofensă lui loan 


Costa. (ON ZAINEA) 


A face cuiva proces de intenţie = A învinui pe 
cineva de gânduri pe care nu le-a avut: 

Care vasăzică, dumneata îmi faci un 
proces de intenţie? (VALERIU ANANIA) 

Fără a face procese de intenţie cuiva, 
merită spus totuşi că lectura lui Blecher a 
întâmpinat, de-a lungul timpului, piedici de 
facturi diferite. (http://www.romlit.ro/) 


A face procesul (cuiva sau a ceva) = A critica 
sever (pe cineva sau ceva): 

Fratele îi făcea procesul unei pălării, care 
nici măcar nu era un model. (CEZAR PETRESCU) 


A face procesul etapei (Spec.) = A comenta un 
meci de fotbal la finalul său, ţinând cont de 
păreri diferite: 

[...] am comenta hotărârile juzilor ca 
ăia care se adună să facă procesul etapei de 
fotbal. (ROBI CIOBANU) 


A-şi face un proces (sau procese) de conştiinţă 
= A-şi reproşa anumite atitudini sau acțiuni: 

În trecutul apropiat, ministerul nu şi-a 
făcut nicio clipă cuvenitul proces de conştiinţă 
pentru felul crud în care a predat echipa Steaua lui 
Gigi Becali şi acoliților. (http://www.mediafax.ro/) 

Transilvania trebuie să îşi facă un 


proces de conștiință și să se trezească la viața 


reală. (http://www.ziare.com/) 

Niţă nu-și face procese de conștiință: 
„Sunt om și eu, greşesc. S-a întâmplat şi la case 
mai mari.” (http://www.digisport.ro/) 


PROCHIMEN 

A aduce (pe cineva) la prochimen (Înv.) = A 

îndrepta, a aduce (pe cineva) pe calea cea bună: 
Dac-ai vrea tu să-l aduci la prochimen... 

sara... când îți despleteşti părul... ştii?... tertip 

femeiesc. (VASILE ALECSANDRI) 


A veni la prochimen (Înv.) = a) A reveni la 
subiect, după o digresiune: 
Dar să venim la prochimen. (C. NEGRUZZI) 
Să o lăsăm încurcată şi să venim iar la 
prochimen. (ANTON PANN) 


b) (Reg. ) A se potrivi: 

— la, mai stai olecuţă, îi zise atunci şi 
împăratul, carele ascultase cum nu se înțelegeau 
ei la cuvinte. Cum cam dai tu să se înţeleagă, 
parcă ar veni la prochimen. (P. ISPIRESCU) 


PROFET 
Nimeni nu e profet în ţara lui (Fig.) = Se 
spune despre cineva care are puţină influenţă, 
care găseşte puţină crezare sau înţelegere în 
mijlocul celor din jur: 

S-a întâmplat măcar o dată să fie cineva 
profet în țara lui? (CEZAR PETRESCU) 

Apoi zice şi proverbul: nimeni nu este 
profet în țara lui. (D. BOLINTINEANU) 


PROFIT 

A trage un ce profit = A obține un oarecare beneficiu: 
Ba nu zi asta; puteai trage un ce profit. 

(|. L. CARAGIALE) 


Dictionar de expresii româneşti în contexte (DERC) O— R 
Volumul al II-lea 


PROHAB 
A descoase pe cineva din toate prohaburile = 
A încerca să afli de la cineva toate amănuntele 
legate de viața lui personală: 

Curios ca toți provincialii şi puțin 
discret, ținea să-și descoase tovarășul din toate 
prohaburile. (NICOLAE GANE) 


PROPORȚIE 
A lua proporţii = a) A se dezvolta, a creşte foarte 
mult: 

Cealaltă [scrisoare] i-o lăsase aseară 
preotul Belciug, comunicându-i că pleacă în 
mare grabă, fiindcă revoluţia a luat proporţii 
mari de tot şi are să ajungă curând şi la 
Bucureşti, încât orice întârziere ar putea să-l 
coste viaţa... (LIVIU REBREANU) 

Fireşte dar că recentele răscoale ale 
maselor țărănești, cari au luat proporțiile unei 
hotărâte revoluţiuni teroriste, aproape ale unui 
crunt răsboiu civil, trebuia să producă în 
Europa emoțiune şi uimire. (|. L. CARAGIALE) 


b) (Fam.) A se îngrășa: 

[...] a început să se simtă singură, a 
început să mănânce mult, şi Maia şi-o aduce 
aminte cum lua proporții. (DANIELA RAȚIU) 


A păstra proporţiile = A nu exagera, a păstra o 
anumită limită în afirmaţii: 

Îi rog frumos pe amatorii de concluzii şi 
reinterpretări partizane să mă creadă că am 
bunul-simţ de a păstra proporțiile şi de a nu 
îndrăzni măcar să sugerez vreo comparaţie între 
umila mea persoană şi geniul ziaristicii 
româneşti. (CONSTANTIN TĂNASE) 

Dacă am păstra proporțiile, am spune, fără 
să greşim, că autocritica, aşa cum ajunsese ea să fie 
înțeleasă de membrii Partidului Comunist, era un 
fel de spovedanie, o spovedanie în termenii ei cei 
mai curaţi |...] (GEORGE RIZESCU) 

PROPTEA 
A avea proptele = A se bucura de protecţie 
nemeritată; a fi protejat: 

Avocaţii însă, care priveau lucrurile din 
punctul de vedere al legilor, nu se îndoiau că 
înalta Curte de Casaţie, dacă nu chiar şi Curtea 
militară superioară, va recunoaşte că rău am fost 
judecaţi, iar Grossmann și cei doi Teodoreşti, care 
aveau chiar între miniștri proptele, îşi făceau 
iluzii. (OAN SLAVICI) 

Leon tocmai împlinise 36 de ani când s-a 
hotărât să se prezinte la un concurs aranjat, la 
care avea proptele serioase, în vederea angajării 
lui la Ansamblul Armatei. (NORA IUGA) 


PROST, PROASTĂ 
A crede (sau a se crede) prost = A subaprecia 
pe cineva (pe sine): 

— Atunci spune curat că n-ai de gând să 
te ţii de cuvânt! — Ce, mă crezi prost? — Adică tu 
eşti cel deştept? (CEZAR PETRESCU) 

Tata a lăsat vâslele, a privit-o prefăcut 
ameninţător şi a zis: tu chiar mă crezi prost, eu nu 
ştiu că păsărelele nu vorbesc? (DAN LUNGU) 


A face pe prostul sau (reg.) a se face prost = A 
simula prostia: 

— Mitrule, ţie nu ţi-s boii acasă. Dar 
băietanul făcu pe prostul: — Nu, îs la câmp, în 
Moghileni. (EM. GÎRLEANU) 

— Nu fă pe prostu, mă! i-a răspuns Pătru 
scurt. (ION LĂNCRĂNJAN) 


A fi prost de dă în gropi sau a da în gropi (de 
prost ce e). v. groapă. 


A fi un prost şi jumătate (sau a fi prost ca 
noaptea ori prost grămadă) (Arg.; irn.) = A fi 
foarte prost: 

Așa-ţi trebuie dacă ești un prost și 
jumătate. (ŞEZĂTOAREA, IV) 

Mitru lui Spânzură-foame e cam într-o 
ureche și-i prost ca noaptea. (ON LĂNCRĂNJAN) 


Vasile ILINCAN 


A venit şi ziua în care i s-a făcut cunoscut 
că este prost ca noaptea. (FLORENTIN 
SMARANDACHE, GH. NICULESCU) 

Era prost grămadă, nu ştia nici tabla 
adunării, nu-l ajuta mintea nici să memoreze o 
poezie de două strofe. (ŞTEFAN DUMITRESCU) 

El a fost bine intenţionat [...], dar era 
prost grămadă. (TIMOTEI RAD) 


A ieşi prost (sau rău) = A lua o întorsătură 
neplăcută: 

Când lucrurile au ieşit prost, în general, 
cauza primară a eșecului este o proastă 
planificare. (ADRIAN DĂNEŢ) 

FMI apreciază că a ieşit rău! PDSR 
pretinde, dimpotrivă, că a ieşit bine! (ILIE 
ȘERBĂNESCU) 


A lua de prost = A încerca să păcălească pe cineva: 
M-am săturat să fiu sfidat şi luat de 
prost. (http://razvanbb.ro/) 


A pica prost = A sosi într-un moment nepotrivit: 
Deschiderea „casei de agrement” pica 
prost. Taman la spartul târgului. (CONSTANTIN 
TOIU) 
Pică prost! Mai ales acum, cu ungurii, 
cu Gorbaciov, care vorbeşte de 
pământului în arendă! (BORIS BUZILĂ) 


darea 


A se pune (sau a-și pune mintea) cu prostul 
(sau cu proştii) (Arg.) = A intra într-o competiție 
inegală în ceea ce priveşte inteligenţa: 

Bine i-au făcut, să se înveţe şi el altă 
dată să-şi mai pună mintea cu toţi proştii. 
(MARIN PREDA) 


A se simţi prost = A fi stânjenit: 

Se simţea prost. Nu din habotnicie sau 
nu știu ce, dar era tot ca un fel de făgăduinţă. 
(MIRCEA DANELIUC) 

El îmi spunea că dacă cineva vrea să 
deschidă în cercul lor de discuţii un subiect 
serios, atunci ceilalți nu după mult timp îl vor lua 
peste picior și vor bagateliza tema, făcându-l să 
se simtă prost pe cel ce a pornit discuţia. 


(http://www .ortodoxiatinerilor.ro/) 

A-i merge prost = A avea necazuri: 

— Kir Margulis... Merge prost... Nu e cald 
şi limonada nu se vinde. Îmi mănânc economiile 
mele şi zahărul d-tale... (PANAIT ISTRATI) 

Lui Todirel îi merge prost cu făbricuţa 
de imprimeuri, aşa că mi-a părut bine că au fost 
la noi. (PETRU COMARNESCU) 


A-şi găsi prostul (Arg.) = A găsi omul pe care 
să-l poată înşela uşor: 

Vrea să mă prindă cu un plan subțire, dar 
nu şi-a găsit prostul! (GALA GALACTION) 

Păi, ce-ar fi crezut, 
prostu’ ? (RADU ALDULESCU) 


că şi-a găsit 


Pana prostului (Arg.) = Pană de benzină: 

„Cel mai probabil, oamenii legii nu s-au 
asigurat că vor avea destul combustibil şi astfel au 
avut parte de ceea ce şoferii numesc pana prostului ”, 
susține martorul ocular care a expediat imaginile la 
adresa redacției. (http://www.autostrada.md/) 


PROȚAP 
A pune la proţap = A sacrifica un animal: 

Dă un abur de sare plăticilor și le aşază 
în protap. (MIHAIL SADOVEANU) 


A sta proţap = A adopta o poziţie statică: 
Acu însă tu stai într-adins proțap la 
îndemnul întrebărilor şi nu mai vrei să ştii de 


nimic. (LUCIAN BLAGA) 


A umbla cu (sau a avea) două proţapuri la car 
= A fi pregătit pentru orice eventualitate: 

Fiecare român ce avea puțină avere şi 
n-ar fi voit să cadă în mâna inimicilor îşi făcea 
câte un car cu două proțapuri sau rude, pe care 
încărca, la timp de nevoie, toată averea sa. 
(SIMION FLOREA MARIAN) 

Numai în partea asta de lume meşterii 
lemnari s-au îndemnat a pune două proțapuri la 
car, unul în faţă, altul îndărăt: ca să-şi poată 
oamenii schimba calea cu uşurinţă în strâmtori, 
aducând numai boii din partea cealaltă în 
partea de dincoace. (MIHAIL SADOVEANU) 


Dictionar de expresii românesti în contexte (DERC) O— R 
Volumul al II-lea 


PRUN 
A umbla cu mintea prin pruni (Pop.)= A nu 
avea minte: 

Umblă cu mintea prin pruni. (E lipsit de 
minte). (IULIU A. ZANNE) 


PRUNĂ 
A fi cu pruna în gură (Pop.) = A fi prost: 
Rămăsese adjutantul cu pruna în gură. 


Ce să facă? (EUGEN BARBU) 


A vorbi (sau a răspunde) de parcă are (sau este 
cu) prune (sau o prună ori cu pruna în gură) 
(Fam.) = (A vorbi sau) a răspunde neinteligibil: 

Doamna de la Sinaia făcea parte din 
această ultimă categorie, care mima înţelegerea, 
parcă avea prune în gură și plimbarea noastră pe 
aleile înzăpezite cu încercarea de a reedita pe cont 
propriu atmosfera vizitelor mele la doamna Sorana 
Topa, a căzut în baltă, deşi ideile erau aceleași. 
(MARIN PREDA) 

Nu sunt străini, nu sunt maghiari, sunt 
români get-beget, dar vorbesc de parcă ar avea 
în gură, ca să folosesc 


prune expresia 


tradițională consacrată. (http://hwww.nwradu.ro/) 


PUF 

A creşte (sau a trăi, a ţine etc.) în (sau pe) puf 
(sau, rar, pufuri) sau în perini de puf = A creşte, 
a trăi etc. în confort, neducând lipsă de nimic: 

Viața noastră e grea şi voi sunteți 
crescuți în puf. (PANAIT ISTRATI) 

Deşi nu crescuse-n perini de puf... se 
supăra când trebuia să calce-n gunoi. (IOAN 
SLAVICI) 

Carp, feudalul cu șase mii de fălci, trăit în 
puf și lux, îl disprețuia probabil și-l privea de sus 
prin geamul monoclului; (EUGEN LOVINESCU) 

PUFNI 

A se porni pe râs sau a pufni (a bufni) de (sau 
în) râs sau a-l pufni, (a-l bufni, a-l umfla etc.) 
râsul (pe cineva). v. râs. 


PUI! 
A face (sau a da) pui de giol. v. giol. 


A face pui = a) (D. bani) A spori capitalul prin 
rulaj; a se forma, a se ivi, a se isca, a apărea: 

Banii românilor de la fondurile de 
pensii au făcut pui: un miliard de euro în şapte 
ani! (http://www.ziaruldeiasi.ro/) 


Păi, gândirea vie face pui, gândirea 
moartă nu face pui. Poate să-mi facă cineva 
foarte frumos un sistem de metafizică, dar nu 
face pui. (NAE IONESCU) 


b) (D. obiecte) A se sparge. 


A fi pui de lele = A fi om de nimic, cu năravuri 
proaste; (pex.) derbedeu; copil din flori, bastard; 
femeie uşuratică, imorală: 

— Măi împielițaţilor și feciori de lele, am 
să vă iau de toarta capului, că veți pomeni și 
țâta care-aţi supt-o! ION GRĂMADĂ) 

Ce bărbat fusese pe atunci, în tinereţea 
lor, Him başa! Şi ea, ce mai pui de lele! 
(ZAHARIA STANCU) 


A muri ca un pui de găină. v. muri. 


A nu fi nici pui de... = A nu fi nimeni sau nimic: 

Mi-am ales acest loc pustiu şi mi-am 
făcut casa asta, așa, ca pui de om să nu mai 
poată răzbi la mine. (P. ISPIRESCU) 


A sta (sau a trăi) ca puiul în găoace = A sta sau 
a trăi izolat, retras, singuratic: 
Nimeni nu-l mai vizita pe bietul om, care 


trăia ca puiul în găoace. 


A vorbi pui şi ouă (Fam.) = A spune nimicuri: 


Vasile ILINCAN 


Nu mă pot abţine şi tot scriu şi tot scriu, 
de te năucesc, sunt cicălitoare, vorbesc pui şi 


ouă [...] (CONSTANTIN SEVERIN) 


Ca un pui de bogdaproste (Pop.) = Slab, 
pipernicit, prăpădit; ca vai de el: 

Și când m-a văzut bunica în ce hal mă 
aflam,  ghemuit în desagă, ca un pui de 
bogdaproste, cât pe ce să se prăpădească plângând. 
(ION CREANGĂ) 

El şi la crâșmă şi la joc și pe la nunți 
şedea tot deoparte, ca un pui de bogdaprosti, se 
făcea „Tănasă”, şi numai asculta ce pun la cale 


ceilalți; (IDEM) 


Ce (sau de unde) ori cum (sau cine) puii mei?! 
(Vlg.) = Ce (sau unde) ori cum (sau cine) naiba?!: 
Ce puii mei e cu tirajele astea la cărţi de 


poezie ?... (DAN SOCIU) 
Pui de năpârcă. v. năpârcă. 


Vrabia-i tot pui (şi ea moare de bătrână). v. 
vrabie. 


PUT” 
A puia capul (sau urechile) cuiva (Pop.) = A nu 
lăsa în pace pe cineva, încercând insistent să-l 
determine să accepte o idee: 

[...] şi dacă nu va fi aşa, să-mi puiă 
capul în mâinele cui ‘mi va dovedi că e altfel. 


(MOSES GASTER) 


PUICĂ 
A face mâna (sau degetele) puică = A apropia 
vârfurile degetelor de la mână: 

Dacă nu erau bine tăiate, făceai mâna 
puică, strângând degetele floare, cu unghiile în 
sus, apoi, cu linia în patru muchi, judeca puica 
tătarului. (BARBU DELAVRANCEA) 


PULĂ 
Ce pula mea? (Irv.) = Se spune pentru a 
exprima un sentiment de frustrare, de neputinţă 

sau de revoltă faţă de o problemă dificilă în care 
vorbitorul refuză să se implice: 

Și ce pula mea are asta de-a face cu dragostea 
cea adevărată? (DAN SILVIU-BOERESCU) 

Da’ ce pula mea, ăștia m-au adus să mă 
vândă ca pe porci, în pula mea? (MARIAN 
GODINĂ) 


Îmi bag pula (Trv.) = Se spune pentru a exprima 
(disprețul pentru ceva sau) nepăsarea şi renunţarea 
de a se mai implica în ceva greu de rezolvat: 

Şi atunci am dat berea peste cap şi am 
zis îmi bag pula, trec peste lene, peste lege, 
peste paturi de spital şi mă duc cu revoluţia 
peste Columbianu. (ADRIAN $ȘCHIOP) 


Du-te-n pula mea (Trv.) = Expresie injurioasă care 
de obicei se adresează unui coleg sau unui prieten 
acuzat de lipsă de solidaritate, sinceritate, 
principialitate etc., cu intenţia de a pune capăt 
relației cu acesta: 

— Teodora nu-i milionară... — Ba este, 
dă-o-n pula mea! Te rog, Costache! (PETRE 
BARBU) 

Răspunsul lui ar fi următorul: „Du-te, 
mă-n pula mea! Mă laşi!...” (SIMONA TACHE, 


MIHAI RADU) 


Îmi bag pula în mă-ta (Trv.) = Expresie 
injurioasă foarte răspândită între bărbaţi, care 
consideră actul sexual drept un mod de înjosire 
atât a interlocutorului, cât şi a persoanei la care 
acesta ţine cel mai mult: 

Trebuie să știi cum să îl iei pe... Atunci, 
să-mi bag pula-n mă-ta! (MARIAN GODINĂ) 


PULBERE 

A (se) face (sau a (se) preface) (în) (praf şi) 
pulbere (sau pulbere şi cenuşă) sau a (nu) se 
(mai) alege sau a (nu) rămâne (nici) praful şi 
pulberea sau praf(ul) şi cenuşă, praf(ul) şi 
ţărână) (de cineva sau de ceva). v. praf. 


A aprinde butoiul cu pulbere. v. butoi. 


Dictionar de expresii româneşti în contexte (DERC) O— R 

A arunca pulbere în ochi(i) (cuiva) (Fig.) = A 
da cuiva impresia că lucrurile sunt altfel decât în 
realitate: 

Nu trebuieşte cuiva multe elemente oneste 
şi morale pentru a arunca pulberea degradării în 
ochii altora [...] (MIHAI EMINESCU) 


A pune (ceva) în foc şi pulbere = A distruge: 
Tot Ardealul l-au pus în foc şi pulbere. 
(GH. ŞINCAI) 


A ridica (sau, reg., a ardica) capul din pulbere 
= A se emancipa: 

Acest norod spăimântat a-nceput s-ardice capul 
din pulbere apăsat. (|. HELIADE RĂDULESCU) 


A scoate (sau a ridica) din pulbere (sau din 
gunoi, din pământ) (pe cineva) = a) A scoate 
din anonimat pe cineva: 

Meritul său singur îl ridicase din 
pulbere, în cea mai însemnată slujbă a ţării. 


(NICOLAE BĂLCESCU) 


b) A ajuta (pe cineva) să depăşească o situație 
disperată: 

Să-şi mute gândul la moşii ăi verzi, că 
(BARBU 


nimeni n-o s-o ridice din gunoi. 


DELAVRANCEA) 


A se alege praful (sau praful şi pulberea, 
praful şi ţărâna, praful şi paradichiul) (de 
cineva sau de ceva) sau a nu se mai alege sau 
rămâne nici (sau decât) praf (sau praful, praful 
şi pulberea). v. alege. 


A se ridica (sau a se scula) din pulbere sau din 
pulberi = A evolua; a parveni: 

Să nu uiţi măreaţa sărbătoare când te-ai 
sculat din pulberi deodată în picioare. (TUDOR 
ARGHEZI) 


PULPANĂ 

A lua (pe cineva) sub pulpană (Fig.) = A proteja: 
Continuând politica pe care au promovat-o 

ani de-a rândul, ţărănişti şi liberalii au deschis 

porţile partidelor lor elementelor fasciste şi au luat 
sub pulpana lor ocrotitoare întreaga scursoare 
politică a fostei Gărzi de fier [...] (GH. ȚUȚUI, 
AL. POPESCU) 


A se ţine de pulpana cuiva = A urmări cu 
insistenţă pe cineva: 

— Și tu, pricopsitule, te ţii de pulpana lui 
Horia? făcu primarul cu un dispreț care turti de 
tot pe Petre. (LIVIU REBREANU) 


A trage de pulpană (pe cineva) = A stărui pe 
lângă cineva pentru a obţine ceva: 

N-a tras de mânecă şi de pulpană pe 
nimeni. (TUDOR ARGHEZI) 


Atuncea  burduhosul m-a tras de 
pulpană în moară şi m-a plesnit peste gură. 
(MIHAIL SADOVEANU) 


PULS 
A lua (cuiva) pulsul (sau a-şi lua pulsul) = A 
număra cuiva pulsaţiile inimii: 

Îmi iau pulsul și temperatura de câteva 
ori pe zi. E cel mai bun mijloc de a deveni 
bolnav, ori de a agrava o afecţiune contractată. 
(G. IBRĂILEANU) 

Doctorul ridică din umeri, se apropie de 
stâlp și pipăi pulsul spânzuratului, iar pe urmă 
murmură: — A murit mai repede, parcă i-a fost 


silă de viaţă... (LIVIU REBREANU) 


A simţi (sau a prinde) pulsul = A înţelege sau a 
intui exact o situaţie, o stare de lucruri: 

Dumneata încearcă să vezi ansamblul! 
Și atunci vei simți în toate manifestările acestea, 
bune, rele, înălțătoare sau josnice, civilizate sau 
sălbatice, vei simţi bătaia pulsului unui popor 
care vrea să trăiască şi care se luptă crâncen ca 
să poată trăi... (LIVIU REBREANU) 


A pipăi pulsul = A căuta să-şi dea seama de 
intenţiile cuiva, de o stare de spirit etc.: 

Dar nu... pipăind pulsul mulțimii, ați 
simțit că ceea ce noi zicem trage mai greu la 


cumpănă [...] (MIHAI EMINESCU) 


Vasile ILINCAN 


— Eu am fost la Amara numai acum 
câteva zile şi am pipăit pulsul ţăranilor! urmă 
Grigore. (LIVIU REBREANU) 


A nu avea puls = A se afla în comă sau pe moarte: 

Se aplecă şi se asigură că nu mai avea 
puls, apoi luă servieta şi şi-o puse peste burtă, 
sub rucsac. (ADRIAN CHRISTESCU) 


A lua pulsul evenimentelor = A-şi face o părere 
pertinentă despre ceva, înainte de a se implica: 

Avea nevoie de antene multiple, variat 
direcționale, pentru a lua pulsul evenimentelor de 
la faţa locului şi a sintetiza, oportun, concluziile 
proprii în rapoarte către forurile de resort din 
țară. (MANUSCRIPTUM, vol. 29, 1998) 


A lua pulsul pieţei = A testa valoarea sau cota 
anumitor produse sau servicii: 

Probe de rochii, modele de văzut, conduri 
de încercat, întâlniri cu alți şi alți negustori pentru 
a lua pulsul pieţei, şi toate acestea numai într-o 
singură zi. (CONSTANTIN GHIȚULESCU) 


PUMN 
A arăta pumnul (cuiva). v. arăta. 


A bate (cuiva) în (sau din) pumni. v. bate. 
A i se încleşta pumnii și fălcile. v. încleșta. 
A lovi (sau a bate) cu pumnul în masă. v. lovi. 


A lua (pe cineva) în (sau la) pumni = A lua pe 
cineva la bătaie cu pumnii: 

Și Moş Teacă ia pe soldat la pumni. 
(ANTON BACALBAȘŞA) 


A mânca pumni (sau palme, bastoane etc.). v. 
mânca. 


A plânge în pumni = A plânge amarnic: 

Și ne coborâm noi, şi ne tot coborâm, cu 
mare greutate, pe niște povârnişuri primejdioase, 
și ne încurcăm printre ciritei de brad, și caii 


lunecau şi se duceau de-a rostogolul, şi eu cu 

Dumitru mergeam zgribuliți şi plângeam în 
pumni de frig; QON CREANGĂ) 


A se bate cu pumnii în (sau peste) cap. v. bate. 
A se bate cu pumnii în piept. v. bate. 


A sta cu capul (sau cu tâmpla) în pumni (sau, 
rar, în pumn) = A contempla, proptindu-şi capul 
sau tâmpla cu pumnii: 
Pe marginea râului, așezat pe o piatră, 
Gângu stă cu capul în pumni uitându-se-n 
rostogolirea turbure a apelor. (CAMIL PETRESCU) 
Stătea mai departe cu tâmpla în pumn. 


(MARIN PREDA) 


A ţine pumnii cuiva (Fam.) = A se gândi şi a 
spera la reuşita cuiva: 

Nu i-o spune nici lui Botez — are el altele 
pe cap; şi chiar de n-ar avea... îţi țin pumnii pentru 
reuşita colocviului; (PAUL GOMA) 


A(-i) bate (cuiva) în (sau din) pumni sau (rar) a 
juca pumnii = A necăji sau a lua în râs pe cineva, 
lovindu-şi pumnii unul de altul zicând „sâc”: 

[...] şi din astă pricină, răutăcioasa de 
Măriuca Săvucului, care, drept să vă spun, nu-mi 
era urâtă, făcea adeseori în ciuda mea şi-mi bătea 
din pumni, poreclindu-mă lon Torcălău, cum îi 
zicea unui ţigan din Vânători. (ON CREANGĂ) 

Și-atunci ea, când el glumeşte, joacă 
pumnii şi-l stropeşte pe obraz. (G. COŞBUC) 


A(-i) pune (saua băga, a vârî) (cuiva) pumnul 
în gură = A împiedica pe cineva, cu mijloace 
dure, să vorbească sau să acţioneze: 

Nu-i este permis nimănui să vină în 
Senatul României, să spună: „îmi puneţi pumnul 
în gură.” Nu permit acest lucru, să fie clar! 
(GH. FLORICĂ) 

Și presei i s-a băgat pumnul în gură. 
Dan Pârcălab este „pumnul în gură băgat 
presei din Maramureş” pentru curajul de a 
arăta cu degetul ilegalităţi şi matrapazlâcuri ale 
unor potenţi ai zilei. (DORIN ŞTEF) 

Cum domnule 


rămâne, preşedinte, 


domnule prim-ministru, cu cei cărora le băgaţi 


Dictionar de expresii românesti în contexte (DERC) O— R 
Volumul al II-lea 


pumnul în gură cu siguranța națională [...] 
(MONITORUL OFICIAL al ROMÂNIEI, vol. 
21, 2010) 


A(-şi) plânge în pumni = a) A plânge (pe ascuns) 
de necaz sau durere (proptindu-şi obrajii în pumni): 

Suflau în unghii şi plângeau în pumni. 
(ION CREANGĂ) 


b) A regreta greşeala făcută, a se căi: 

[...] ori aș fi făcut dragoste, ascultând 
muzică de Dvorak, ori aș fi plâns în pumni 
pentru că m-a înșelat iubita, mi-aş fi crescut 
copila și mi-aş fi petrecut bătrâneţea, în adevăr 
posibilă acolo, într-un fotoliu. (VIRGIL DUDA) 


A-şi da cu pumnii în cap = A nu mai putea de 
necaz: 

Degeaba-ţi dai cu pumnii în cap, că e 
prea târziu! (GALA GALACTION) 


Cât pumnul sau cât un pumn = a) Foarte mic: 
O grămadă de cățeluşi cât pumnul. (AL. 
ODOBESCU) 


b) Foarte mare: 
Plânsese cu lacrimi cât pumnul. (P. 
ISPIRESCU) 


Un pumn de... = Ceva mic, firav: 
Nimeni n-ar fi bănuit atâta suflet şi 
energie într-un pumn de femeie. (JEAN BART) 


PUNCT 

A ajunge (sau a se găsi, a se afla) la un (sau 
într-un) punct mort = A ajunge sau a se găsi, a 
se afla într-un impas; a fi în imposibilitatea de a 
găsi o soluţie: 

Discuţia se afla într-un punct mort. 
(GALA GALACTION) 

Deși totul pare sclipitor, nu-i merge nimic; 
existența lui tensionată a ajuns într-un punct mort 
de circa doi ani [...] (AURA CHRISTI) 

Deci, dragă... vere, dacă pot să-ţi spun 
aşa, te afli într-un punct mort. Adică mort... 

dacă înţelegi ce vreau să spun. (DAN-MARIUS 
SABĂU) 


A fi (sau a se găsi etc.) pe (sau la) punctul de 
a... (sau, înv., în punctul..., în punct de...) = A 
fi gata să...: 

E Singurul tău amor curat, pentru că n-a 
fost amor, pentru că n-ai fost niciodată pe 
punctul de a muri de pofta celor câteva 
kilograme de materie organică pe care fata cu 
părul pe spate le extrăgea din elementele brute 
ale naturii. (G. IBRĂILEANU) 

A fost pe punctul de a plăti cu închisoarea 
aceste îndrăzneli. (MIHAIL SADOVEANU) 


A fi pus la punct = A fi bine şi îngrijit îmbrăcat 
sau pregătit pentru o anumită situaţie: 

În final, mecanismul este atât de bine 
pus la punct încât... dar să-l lăsăm pe cititor să 
afle singur cele ce se întâmplă. (MIRCEA 
HORIA SIMIONESCU) 


A pune (ceva) la punct = A regla un aparat sau 
un sistem tehnic, o problemă, o situaţie: 

Știu bine că în acest timp se dădeau 
asigurări în Parlamentul ţării că „suntem bine 
pregătiți”, că în doi ani de neutralitate „armamentul 
a fost pus la punct” [...] (CAMIL PETRESCU) 

De Crăciun se pune însă la punct un alt 
pod aerian care leagă Halifax în Canada de 
Oostende în Belgia pentru a aduce legiuni de 
homari canadieni. (http://www.europalibera.org/) 


A pune (pe cineva) la punct = A interveni în mod 
ferm, ca o ripostă la manifestarea necontrolată a cuiva: 

— Pardon, pardon! Să punem lucrurile 
la punct! Înainte de toate să fim înţeleşi că nu 
discutăm chestia din punct de vedere particular, 
personal. (LIVIU REBREANU) 

— Și eu am de furcă cu socru-meu, mă! 
îmi povestea Gligor repede, ca să mă ţină treaz. 
Da eu l-am pus la punct. (ON LĂNCRĂNJAN) 

Când s-a ajuns aici, securistul a început 
să bată nervos din blacheuri şi a vrut să-l 
întrerupă pe vorbitor, dar Burcea l-a pus la 


punct [...] (CĂLIN KASPER) 


Vasile ILINCAN 


A pune punct = A sfârşi, a înceta o relaţie, 
colaborare, activitate: 

— Nu, nu m-a însărcinat nimeni, domnule 
Iuga, dar eu m-am crezut obligat, fiindcă mi s-au 
plâns şi...— Atunci pune punct, făcu bătrânul sever. 
N-am nevoie de mijlocirea dumitale pentru a afla ce 
doresc oamenii mei! (LIVIU REBREANU) 

— Da, aşa! aprobă tânărul luga. Să nu 
umblăm cu ipocrizii! Țăranii s-au revoltat — să 


iasă armata să-i pedepsească. Punct. (IDEM) 


PUNE 
A (i se) pune (cuiva) ori (a avea sau a simţi) un 
ghimpe (sau un cui) la inimă (sau, rar, la 
stomac) (Fig.) = (A face să fie sau) a fi cuprins 
de anxietăţi; a avea un necaz, o supărare sau o 
nemulţumire (nedestăinuită nimănui): 

Numai cea mică, fiind cu cuiul la inimă, 
îl cunoscu şi începu a tânji de dragoste. (P. 
ISPIRESCU) 

Tu ai un ghimpe în cugetul tău... 
Destăinuieşte-te mie. (|. L. CARAGIALE) 

Simţea pare că un ghimpe în inimă când 
ea era faţă, nu mai avea acea libertate de vis 
care era esența vieţii sale şi singura fericire a 
unui caracter |...) (MIHAI EMINESCU) 


A (i) se pune în curmeziş (sau de-a curmezişul). 
v. curmeziș. 


A (i) se pune soarele drept inimă. v. soare. 
A (-I) pune (pe cineva) în sus = A spânzura pe 
cineva: 

De l-oi spune-n sus l-or pune. (POP.) 
A (se) pune degetul pe rană (sau pe bubă, pe 
rană deschisă, rar, unde trebuie ori unde ar 
trebui). v. rană. 


A aşterne (sau a pune) ceva pe hârtie. v. hârtie. 


A fi pus pe liber (sau pe făraș). v. liber. 

A i se pune (cuiva) în cale (sau în drum) ori a 
se pune în calea cuiva (sau a ceva) (Fam.) = A 
bara drumul cuiva sau a ceva; a se împotrivi, a 
înfrunta pe cineva: 

Stia pe toată lume, şi toată lumea îl știa 
pe el; nu intra în mintea lui gândul că i s-ar 
pune cineva în drum când îi zice: „Eu sunt 
Busuioc de la Curtici”. Aşa era! Lui nu i se 
punea nimeni în drum; (IOAN SLAVICI) 


A nu avea nici ce pune în gură (sau, reg., în 
căldare) = A fi lipsit de orice mijloc de existenţă: 
[...] 


capitaliştilor, care se zbat în prăpastie, că oamenii 


că suntem departe înaintea 
de acolo nu au nici ce pune în gură. (VIAȚA 


ROMÂNEASCĂ, vol. 103, 2007) 
A nu pune geană pe geană. v. geană. 


A nu pune ţigara în gură = A nu fuma: 

Mi-a fost foarte rău şi n-am mai pus 
ţigara în gură până în studenție, când mi-au 
cerut-o rolurile. (http://www.click.ro/) 


A o pune de mămăligă sau (Mol.) a pune de 
mămăligă fără făină (sau fără apă). v. mămăligă. 


A pune (carne) la (sau în) frigare = A înfige 
carnea în frigare pentru a se frige la jăratic: 

Cine ştie dacă pân-în sfârşit nu-i fi pus 
în frigare şi ospătat de sălbaticii acestei ţări! 
(VASILE ALECSANDRI) 

Optzeci de oi despoaie,/ Și prin frigări le 
pun;/ De surle, de cimpoaie/ Pădurile răsun. (C. 
NEGRUZZI) 


A pune (ceva) la socoteală = A avea în vedere, 
a lua în considerare ceva: 

Și dacă mai pui la socoteală efracția 
dulăpiorului, apoi ușor vezi că aveau dreptate 
domnul și doamna Teacă să se pună pe gânduri 
și să cam înceapă a regreta neînfrânarea la 
vreme a fiului cazon. (ANTON BACALBAŞA) 

Mai pune la socoteală că şi Trăsnea era 
înaintat în vârstă. (ION CREANGĂ) 


A pune (cuiva) bețe în roate. v. băț. 


Dictionar de expresii româneşti în contexte (DERC) O— R 

A pune (cuiva) cunună de lauri. v. laur. 


A pune (cuiva) ghiocei (sau ghioc) după (sau 
la) urechi (sau ureche). v. ghiocel. 


A pune (pe cineva) cu botul pe labe. v. bot. 


A pune (pe cineva) în lanțuri (sau în ori la lanț 
sau în fiare, în obezi, în butuc) sau a pune 
(cuiva) cătuşe = A imobiliza pe cineva prin 
legare în lanțuri, în cătuşe, în butuci, în obezi: 

Și, în loc de a închide pleoapele, am dat 
drumul limbei, începând la întrebări: — la 
spune-mi, mă rog, cum ai ridicat în fiare pe acel 
ispravnic? (ION GHICA) 

Grefierul îl înhăță de umăr, şoptindu-i 
apăsat la ureche: — Destul, jidane!... Lasă gura, 
că altfel te pun în fiare! (LIVIU REBREANU) 

Numaidecât a fost ridicat. În lanţuri l-au 
pus, şi aşa l-au dus până la Timişoara, iar acolo l-a 
osândit la moarte, fiindcă, vezi, avusese grad de 
ofițer și mi se pare că făcuse şi politică împotriva 
noastră... în război așa este, domnule!... IDEM) 

Au vinit Maelat în tabără la pașa şi 
deodată au mersu la corturile lui Pătru Vodă; şi 
priimindu-l Pătru Vodă cu cinste, l-au ținut cu 
voroavă până au vinit mulțime de turci, 
amestecați cu munteni, de l-au luat şi l-au băgat 


în obezi. (NICOLAE COSTIN) 
A pune (pe cineva) la locul lui. v. loc. 


A pune (pe cineva) la zid = a) A împuşca, în urma 
unei sentinţe de condamnare. b) A pedepsi aspru: 

Mă certam așa, în gând, repetând toate 
mustrările mamei, supărat pe mine și îndurerat 
ca ea — păcătos bun de pus la zid. (G.M. 
ZAMFIRESCU) 

Doctorul ăsta ar trebui pus la zid şi 
împuşcat în cap. Păi cum să destabilizezi măi un 
popor întreg. (FLORIN PIERSIC JR.) 


A pune (pe cineva) sub sabie (sau a pune capul 
cuiva sub picior, (rar) a pune cuiva capul) = A 
ucide: 

Măria-sa... a ținui tot înainte, ca dintr-o 
săgeată, izbindu-i pe delii şi punându-i în scurtă 
vreme sub sabie pe cei mai mulți. (MIHAIL 
SADOVEANU) 

La Delhi a pus sub sabie o sută de mii de 
robi cu care nu avea ce face în acea clipă. (IDEM) 

Mi-ar pune capul sub picior,/ Să poată. 
(G. COȘBUC) 

De urât m-aş duce-n lume,/ Dragostea 
capu mi-l pune. (JARNIK-BÎRSEANU) 

„N-am plâns, Sando, răspunse femeia 
mâhnită şi îngrijată; dar tare m-a apucat 
groaza; am auzit că Pârvu umblă ca un turbat — 
spune la toată lumea că are să ne puie la toţi 


capul!” (1. L. CARAGIALE) 


A pune (pe) ghem (sau, reg., pe răşchitor) 
(Spec.) = A depăna firele toarse de pe fus pe 
ghem, pentru a obţine gheme, sau de pe fus ori 
ghem pe răşchitor pentru a face jirebii: 

Mai stai numai niţel, Marioaro, să-mi pui 
nişte canură [fir scurt de lână rămas după dărăcit] 
pe rășchitor. (CONSTANTIN SANDU-ALDEA) 


A pune (sau a aduce, rar, a veni) o chestiune 
pe tapet. v. tapet. 


A pune (sau a băga etc.) pe toţi într-o ciorbă 
(sau oală). v. ciorbă. 


A pune (sau a băga) în cofă (pe cineva). v. cofă. 


A pune (sau a i se băga) cuiva sula în coastă 
(sau în coaste). v. sulă. 


A pune (sau a încrucişa) mâinile pe piept. v. 
mână. 
A pune (sau a scoate) în evidenţă. v. evidenţă. 


A pune (sau a strânge) bani la ciorap (sau la 
saltea). v. ban. 


A pune (sau a supune) la cazne (sau la chinuri, 
la torturi, (îvp.) la munci) (pe cineva) = A 
pedepsi, a asupri; a tortura pe cineva: 


Vasile ILINCAN 


Fără judecată, fără nimic, îl băgară la 
puşcărie, spre a fi pus la cazne şi apoi să-l 
piarză pre el. (P. ISPIRESCU) 

Voevodul a pus la chinuri pe Agă, dar, 
neputându-i smulge vreo mărturisire, i-a iertat viaţa, 
dar i-a luat rangul şi slujba. (NICOLAE IORGA) 

Mai întâi, era să vă poruncesc a supune 
la cazne fioroase pe toate femeile, doar de-om 
putea afla de la dânsele un crâmpei de adevăr. 
(I. L. CARAGIALE) 

Fără multă vorbă, intrigantul e legat 
cobză, dus la beci şi supus la torturi. (IDEM) 


A pune (sau, rar, a prinde) stăpânire (pe, ori, 
rar, peste ceva sau cineva) ori a lua în 
stăpânire ceva sau pe cineva. v. stăpânire. 


A pune accent(ul) (sau un accent deosebit) pe 
ceva. v. accent. 


A pune aprobarea = A aproba cererea, propunerea, 
soluția dintr-un document scris, prin semnătura 
proprie: 

Când e gata dosarul? Să-ţi pun aprobarea, 
că numai al dumitale (VIAȚA 


ROMÂNEASCĂ, 1953) 


lipseşte. 


A pune armele jos (Înv.) = A se recunoaşte 
învins, a capitula, a depune armele: 

[...] şi toată biruința-i să o închine 
împărăției lui, puind armele lui jos şi dare să lege 
și și pre toți robii romani câți avea prinși să-i 
sloboază [...] (CONSTANTIN CANTACUZINO) 

Care auzind din gura unor boieri ca 
aceștia, spătariu mare, logofăt mare, au pus armele 
jos, și ei au făcut cum au voit. (NICOLAE IORGA) 


A pune benzină (sau gaz, ori, reg., oleu) pe foc 
= A agrava o situaţie deja neplăcută: 

— Poate picherea din frunte i-a adunat? 
am turnat gaz pe foc. Poate vrea să-şi regleze 
anumite conturi cu cineva care i-a produs 


durere [...] (GH. VÎRTOSU) 


A pune bine (sau la păstrare) = A aşeza ceva 
într-un loc ferit sau special amenajat pentru 

menţinere în bună stare, pentru a nu putea fi 
găsite de alții etc.: 
Prilejul cel mai bun este acum când e o 
economie pusă la păstrare sub saltea. (ION PAS) 
Eu, Să-ţi spun drept, l-am amanetat la 
moș Wihl; e mai la păstrare; nu se pierde, nu se 


strică; (EUGEN LOVINESCU) 
A pune botul. v. bot. 


A pune buza = A lăsa colţul buzelor în jos, fiind 
gata de plâns: 

Sandu pune buza jos, se tolăneşte-n 
fotoliul şubred. (STELIAN TĂNASE) 


A pune capul jos (sau pe pernă etc.) = A se culca: 

Ai face bine să mă laşi să dorm, Milică- 
tată. lo nu-s ca tine, cum ai pus capul jos, te pui 
pe sforăit. — De trei ore pun capul jos. (RADU 
ALDULESCU) 


A pune că... = A admite o ipoteză, a presupune: 
Să punem că mai întâi începe unul... 
încep mai mulți a cugeta 


întreprinderii. (ION GHICA) 


la mijloacele 


A pune ceva la foc = A expune la căldura 
focului ca să se încălzească sau (fiind vorba de 
alimente) să fiarbă; a încălzi: 

Tu să pui baia la foc. (|. G. BIBICESCU) 


A pune ceva la inimă. v. inimă. 
A pune ceva sub picior. v. picior. 


A pune coadă (cuiva) (Pfm.) = a) A urmări (pe 
cineva), a se ţine scai (de cineva). b) A scoate 
vorbe, minciuni: 

Și apoi ferască Dumnezeu sfântul să nu 
te afle oamenii măcar cu cât îi negru supt 
unghie că îndată îți pun coadă, cum i-au aninat 
şi popei codiță de cioric. (ON CREANGĂ) 


A pune coarne (cuiva) = A-şi înşela partenerul 
(în căsnicie): 

[MIRON:] Mai ai încă obraz de vorbă,/ 
Muiere nelegiuită,/ Las-că nu te scap,/ Socoți tu 

că sunt o vită,/ Să-mi pui coarne-n cap? (C. 
NEGRUZZI) 

Și prinde-a spune de Păcală,/ Cum face 
nebunii mereu,/ Și pune coarne unui mire; (G. 
COȘBUC) 

[...] știe cum trebuie să se poarte cu 
femeile. Nu le caută în coarne. Le pune coarne ! 
(CEZAR PETRESCU) 

De atunci încolo ochii care urmăreau 
paşii lui Titu se înmulţiră, iar ştirea că Rozica 
pune coarne lui Lang se întinse [...] (LIVIU 
REBREANU) 


A pune contră (Fam.) = A se opune unei 
iniţiative, unui demers: 

[...] cârcotaşii de serviciu nu ştiu ce să 
mai facă pentru a pune contre noii guvernări. 


(DOMINIC DIAMANT) 


A pune cruce (sau crucea ori crucile) (cuiva 
sau la ceva). v. cruce. 


A pune cuiva funia-n coarne (sau a pune 
coarne) (Fam.) = A înşela pe cineva: 

— Stăpâne, ia de-acum ai femeie 
cumsecade; numai s-o cam ţii din frâu și să-i 
retezi unghiile din când în când, ca nu cumva 
să-ţi pună coarne. (ION CREANGĂ) 


A pune deoparte = a) A sorta: 

Apoi mai scoate dintr-un gherghiriu 
[(reg.) beci sau cameră boltită (cu obloane 
metalice) în care se ascundeau odinioară 
obiectele de preţ spre a fi cruţate de incendiu sau 
de jaf] niște straie foarte vechi, un arc, nişte 
săgeți, un paloş și un buzdugan, toate pline de 
rugină, şi se apucă de le grijeşte bine şi le pune 
deoparte. (ION CREANGĂ) 


b) A economisi: 

Regula generală: într-o naţiune oprimată, 
se munceşte mai mult pentru a pune deoparte, 
decât pentru a agonisi. (ELENA FILIP) 


A pune foc = A aprinde, a incendia: 

Să-l luăm cu noi să puie foc! Să puie foc 
cu mâna lui. (PETRU DUMITRIU) 

Tăie cu sabia o mare mulțime de copaci, 
din care făcu o grămadă de nu-i putea da 
nimeni de seamă şi-i puse foc. (P. ISPIRESCU) 


A pune frâu (la ceva). v. frâu. 


A pune gabja (sau laba) (pe cineva sau ceva) 
(Arg.) = A prinde, a captura (pe cineva sau ceva): 

— Ai pus gabja pe sfinția-lui şi nu te mai 
dai dusă de-acolo, parc-ar fi uns cu miere. (G. 
TOPÎRCEANU) 

Iată însă că marea vecină de la răsărit, 
împărăția lui Lenin şi Stalin, pune gabja pe 
partea dintre Nistru şi Prut a ţării lui Ştefan cel 
Mare [...] (HARALAMBIE GRĂMESCU) 


A pune gând rău = A plănui o răzbunare asupra 
cuiva: 

Când privi ceea ce făcea, îşi zburli 
penele de pe dânsa şi puse gând rău copilului. 
(P. ISPIRESCU) 

Cum auzi măiastra aste vorbe, îi puse 
gând rău. (IDEM) 

Sergentul-major făcea  zâmbre la 
tabachera cu potcoavă şi-i pusese gând rău. 
(ANTON BACALBAȘŞA) 

Când un tânăr punea gând rău pe o 
fată, el putea să dea cu ochii de tatăl sau de 
fratele ei, şi atunci, nici una, nici două, popa îi 
și cânta Isaiia dănțuiește, şi căsătoria, deşi 
silită, era valabilă. ION GHICA) 


A pune gheara pe cineva. v. gheară. 


A pune gura (pe ceva) = A mânca: 

Numai atuncea punea gura pe iarbă, 
când Pepelea era foarte ostenit şi înceta puţintel 
de a zice. (|. G. SBIERA) 


A pune iscălitura = A semna, a iscăli: 

N-avea Nicu decât să-și pună iscălitura 
pe o bucată de hârtie și făcea de rușine pe 
orişicine care ar fi îndrăznit să-l ieie drept un 


pârlit. (IOAN SLAVICI) 


Vasile ILINCAN 


A pune în ajutor sau a pune mână de ajutor 
(cuiva) = A veni în ajutorul cuiva: 
Fă bine şi mă ardică, mână d-ajutori să-mi 


pui! (ANTON PANN) 


A pune în groapă (sau în mormânt) = A îngropa: 

De aceea, când moare, trupul lui se 
leagă cu rug — şi aşa se pune în mormânt; apoi i 
se mai pune mei în ochi, în gură, în nas şi în 
urechi, ca să nu se mai facă strigoi. (ARTUR 
GOROVEI) 

Când un mort se pune în mormânt, se 
rupe şi măsura gropii în trei şi se pune lângă 


coşciug [...] (MARCEL OLINESCU) 


A pune în gura cuiva = A da vina pe altcineva 
pentru nişte vorbe nepotrivite, a pune în seama 
cuiva ceva: 

Că de când dusu-m-am dus, multe-n 
gură mi s-or pus. (POP.) 


A pune în mormânt = A omori: 
Caută pe cel care a pus în mormânt pe 
părintele tău. (MIHAIL SADOVEANU) 


A pune în ordine (sau în bună orânduială, sau, 
la rânduială ori, reg., în rost) = A aşeza 
ordonat; a pune (un lucru) la locul pe care 
trebuie să-l aibă într-un mecanism, pentru ca 
mecanismul să poată funcționa bine: 

Mintea, spre a nu fi înecată de noianul 
acestor fapte, caută să pună o ordine în ele şi le 
clasifică. (G. IBRĂILEANU) 

[...] în sfârşit hotărî să pândească, 
doară va da peste cel ce-i deretecă şi-i pune 
toate alea la rânduiala lor pân colibă şi aşa şi 
făcu. (P. ISPIRESCU) 

— Ia ascultați, boieri! La ce am venit noi 
oare aici? Să punem fara la orânduială, sau să 
ne veselim? (NICOLAE FILIMON) 

El, cum a intrat în odaia unde l-a dus 
omul boierului, şi-a pus armele în rânduială 
[...] ION CREANGĂ) 

Decât să mă rog de prost,/ Pân-a pune 
podu-n rost... (POP.) 


216 


A pune în scenă. v. scenă. 


A pune jos (pe cineva sau ceva) = A trânti la 
pământ: 

— O crezi, stăpâne, ce spune? Nu te mai 
uita în gura ei! la mai bine s-o cinătuim. Pune-o 
jos să-i scoatem costița ceea. (LON CREANGĂ) 


A pune la (sau în) închisoare, a pune la (sau 
în) puşcărie = A închide: 

— Dacă nu-mi veți arăta pe Dumnezeu, 
am să vă pun pe toți la închisoare şi am să vă 
pedepsesc straşnic! (LIVIU REBREANU) 

Frunză verde de negară,/ Pe Bujor mi-l 
duc prin țară/ De-l arată ca pe-o fiară!/ Și mi-l 
pun la închisoare/ Fără arme, fără soare! 


(VASILE ALECSANDRI) 
A pune la (sau în) îndoială. v. îndoială. 
A pune la bătaie. v. bătaie. 


A pune la canoane (Arg.) = A tortura pe un 
suspect în timpul interogatoriului: 

Te duce pe sus şi te pune la canoane. 
(EUGEN BARBU) 


A pune la icoană (Pop.) = A preţui foarte mult 
pe cineva sau ceva: 
Și-avea o fată, fata lui/ Icoană-ntr-un 


altar s-o pui/ La închinat. (G. COŞBUC) 
A pune la index. v. index. 


A pune la inimă (sau la suflet) (ceva) (Fig.) = 
A se supăra pentru ceva mai mult decât merită; a 
suferi: 

Titu Herdelea nu se simţi cu adevărat 
bine decât când, după cină, rămase singur în 
camera ce-i fusese pregătită şi unde îl adusese 
Grigore, explicându-i să nu puie la inimă 
cuvintele bătrânului [...] (LIVIU REBREANU) 

Da eu n-am pus la inimă, să știi... (ION 
LĂNCRĂNIJAN) 

Se simte în largul ei şi e pentru prima 


oară când nu pune la suflet degradarea fizică, 

când se gândeşte la bătrânețe cu detaşare. 
(MIHNEA RUDOIU) 

Poate nu întotdeauna prietenii sau 
familia sunt și cei care te înțeleg cel mai bine, 
dar nu pune la suflet eventualele lor judecăți 


nedrepte. (https://www.dcnews.ro/) 


A pune la încercare. v. încercare. 


A pune la mână pe cineva = A face ca cineva 
să fie la discreţia cuiva: 

I-am pus la mână; i-am prins mai 
dinioare cu oca mică. (V ASILE ALECSANDRI) 


A pune la un loc (sau, reg., laolaltă, (înv.) 
depreună) = A aşeza diverse elemente de acelaşi 
fel sau eterogene la un loc: 

Că de-ar fi pus avuțiia bogații depreună, 
n-ar fi mişeii în nevoie fiind. (CORESI) 


A pune laba pe ceva. v. labă. 


A pune lacăt pe ceva. v. lacăt. 


A pune lipsă pe cineva sau (pop.) a pune lipsă 
cuiva. v. lipsă. 


A pune lupul paznic la oi (Pop.) = A lăsa ceva 
sau pe cineva în grija celui ce-i poate face rău: 
Cum poate un consilier de la Corpul de 
control al MT să verifice activitatea a trei 
companii unde el este administrator? [...] 
Practic, este ca și cum lupul ar fi paznic la oi. 
(http://www.ziuanews.ro/) 


Este ca şi cum s-ar fi pus lupul paznic la 
oi: exact aceştia vor fi cei care vor bloca orice 
inițiativă care să schimbe regulile jocului actual, 
favorabil lor. (TRIBUNA ECONOMICĂ, vol. 
35-43, 2002) 


A pune mâna pe pâine şi pe cuţit = A obţine 
putere deplină: 

lată-mă în sfârşit ajuns în pământul 
făgăduinţei; am pus mâna pe pâine şi pe cuţit: 
curaj și răbdare, prefăcătorie și iuşchiuzarlâc 
[istețime, pricepere, dibăcie, şiretenie] și ca 

mâine voi avea şi eu case mari şi bogății ca ale 
acestui fanariot. (NICOLAE FILIMON) 

Ironim s-a ivit din odaia cealaltă, în 
care petreceau şi povesteau, ca de obicei, 
domnii şi fruntașii comunei, cei care aveau pita 
şi cuțitul în mână. (ION LĂNCRĂNIAN) 


A pune mână de la mână (sau de la mână la 
mână). v. mână. 


A pune o vorbă (sau o pilă) = A interveni în 
favoarea cuiva: 

Se gândea în taină că, în preajma 
judecății, va ruga pe ocrotitorii săi, subinspectorul 
şi deputatul, să pună o vorbă bună pentru dânsul 
acolo unde trebuie. (LIVIU REBREANU) 

Lauren Bacall, buna sa prietenă, îi pune o 
pilă, iar tipul cu gropiţă în bărbiţă răsare în faţa 
camerelor de luat vederi. (bttp://blogsport.esp.ro/) 


[...] cel puțin să mă angajez la Depoul 
C. F. R., tata să-mi pună o pilă, să mă fac 
lăcătuș mecanic [...] (PETRE BARBU) 


A pune ochii (sau capul, nasul, privirea) în 
pământ = A avea o atitudine modestă, ruşinoasă, 
vinovată etc. plecându-şi privirea: 

Toată lumea întoarse capul, ca la 
comandă, spre Ion care se făcu galben, puse ochii 
în pământ, tremurând de ruşine, simțind privirile 
celorlalți cum îl sfredeleau, neîndrăznind nici 
măcar Să se miște pe loc. (LIVIU REBREANU) 

[...] privirea lui Sofron Vesbianu se 
oprea pe sâni şi pe mijloc, atât de stăruitor, 
încât slujnica servi plecând ochii în pământ, cu 
obrajii pară. (CEZAR PETRESCU) 

Se gândea la ceva — însemnat trebuie să 
fi fost — stând cu căușul în mână, cu ochii 
pironiţi în pământ, ca omul pe care îl paşte un 
gând amarnic. (PAVEL DAN) 


A pune ochii (sau, rar, ochiul) (pe cineva sau 
pe ceva) = A se opri cu interes asupra cuiva sau 
a ceva, dorind să şi-l apropie, să-l obţină: 

Vezi că inima îi da brânci către dânsul, 
şi se bucură, nevoie mare, că pusese ochii pe un 


aşa boboc de flăcău. (P. ISPIRESCU) 


Vasile ILINCAN 


Pusese ochii pe Pașadia, era omul care 
îi trebuia ei, voia să-l ia de bărbat... (MATEIU 
I. CARAGIALE) 

Ș-or fi pus ei ochii pe tine, nu-i vorbă, 
dacă tot umbli ca un fulău prin sat de colo până 
colo şi n-ai niciun căpătâi. (ON CREANGĂ) 

— Americanele astea sunt nebune. Parcă 
îşi joacă viaţa. De pe vapor a pus ochiul pe 
băiat. JEAN BART) 


A pune om (Pop.) = A tocmi (pe cineva) în 
rezolvarea unei probleme sau efectuarea unor munci: 

Ar trebui de căutat un alt om şi de pus, 
dacă s-ar putea, să învârtească, fiindcă mie mi-i 
greu să învârtesc. (PETRE DULFU) 


A pune osul. v. os. 
A pune pânză (sau pânza). v. pânză. 


A pune pe (sau în) picioare (Fam.) = a) A reda 
sănătatea cuiva, prin îngrijire medicală adecvată: 

Văzându-l pus pe picioare, bătrânul l-a 
luat acasă. (ŞTEFAN DUMITRESCU) 

Îşi vânduse tot ce avea ca să plătească 
doctorii şi doctoriile, și până la urmă tot murise 
cu zile, exact când se făcuse mai bine şi se 
pusese pe picioare [...] (DINU SĂRARU) 


b) A demara cu succes o afacere: 
Maria, să pun pe picioare ferma e 


marea mea prioritate, cred că 


(EUGEN PATRICHE) 


înţelegi... 


c) A reface un lucru, o situaţie degradat(ă): 
De-acum două zile roțile nu se mai țineau 
decât pe cârpăceli, şi calul cădea la fiecare o sută 
de paşi, împleticindu-se. Îl puneam pe picioare 
ridicându-l de coadă. (PANAIT ISTRATI) 


A pune pe butuci. v. butuc. 


A pune pe cineva (sau a sta) la colţ = A fi 
obligat (sau a obliga pe cineva) să stea în 
genunchi, drept pedeapsă, într-un colţ al 
camerei, nemişcat şi cu faţa la perete; (pex.) a 


pedepsi (sau a fi pedepsit): 

— Şi dacă ne prinde mama? — Are să 
guste şi ea din cafea... să vadă dacă-s bună 
gospodină! — Şi dacă se supără? — Ne pune la 
colț pe-amândoi! (IONEL TEODOREANU) 

V-ar plăcea să şadă smirna şi la colț să 
fie pusă biata artă. (AL. VLAHUȚĂ) 


A pune pe cineva la coteţ. v. cotet. 


A pune pe cineva sub călcâi(e) sau sub papuc 
= A supune, a domina, a ţine în frâu: 

Știut este că multe femei au meșteșugul 
de a pune pe bărbaţii lor sub papuc. (NICOLAE 
GANE) 

[Adunarea naţională] a micşorat interesul 
maselor pentru alegeri şi, pe de altă parte, a 
îndepărtat, pentru a le pune sub călcâiul burghez, 
anumite cercuri muncitoreşti, catolice mai ales. 
care erau pe punctul de a scăpa de piedicile 
burgheze. (NICOLAE FRIGIOIU) 

L-a pus cârlomăneanca sub papuc. Vai 
şi amar de viaţa şi de zilele lui! (ZAHARIA 
STANCU) 


A pune pe note (sau, rar, pe muzică) = A 
compune muzica adecvată unui text, unei poezii: 

Astăzi, cântărețul a pus pe note o poezie 
veche de aproape un secol, semnată de poetul 
Alexei Mateevici. (http://ea.md/) 


ie yj 


„Leturgia solenelă” cântată în acest an 
în biserica Santa Maria del Carmine fu pusă pe 
muzică şi dirijată tot de celebrul maiestru 


Giovanni Toja. (NICOLAE FILIMON) 


A pune pe numele cuiva = A înscrie cu drept de 
proprietate pe numele altcuiva: 

Dacă vă punea casa pe numele vostru 
de la început, n-aveam atâta supărare! (G. 
CĂLINESCU) 

Să afli după un an, doi că-şi durează o 
casă cu trei etaje, pe numele nevestii. (CEZAR 
PETRESCU) 


A pune pe roate. v. roată. 


A pune pe rol = A înscrie pe lista tribunalului în 
vederea judecării efective la o anumită dată: 

Dosarul va fi repus pe rol cu consecința 
reluării dezbaterilor pentru a pune în discuţie 
schimbarea de încadrare juridică în privinţa 


faptelor. (http://observator.ro/) 


A pune piciorul (sau picioarele) la pământ (ori 
pe uscat, jos etc.) = A coborî dintr-un mijloc de 
transport: 

Cum puseră piciorul pe pământul sacru, 
începură vânătoarea după republicani. (|. L. 
CARAGIALE) 


A pune piciorul (undeva, la cineva). v. picior. 


A pune pielea pe băț (sau la saramură) (Pop.) 
= A pedepsi aspru: 

De 
nomenclatura era câştigată şi se pregătea deja 


asta credea el că lupta cu 
să le pună, celor de pe lista lui, pielea pe băț! 
(CĂLIN KASPER) 

— Ascultă, don'şoară, să nu cumva să 
dai cu praftorița acasă, când ne-om întoarce, că 
tac-tu îmi pune pielea pe băț dacă află [...] 
(HELIA RIMOGA) 


A pune plumb topit în capul cuiva = A domoli 
pe cineva: 

Apoi lăsă să-i iasă din gură cel dintâi 
mesaj articulat pe care Căutătorul Adevărului îl 
auzise rostindu-l; spre surprinderea sa, era într-o 
arabă din munţii Siriei orientale care parcă-i 
turnă plumb topit în vine: N-aveţi teamă de nimic. 
(ON PETRU CULIANU) 


A pune preţ pe (sau la) ceva (sau cineva). v. 
preţ. 


A pune problema = A aduce în discuţie o anumită 
chestiune teoretică sau practică importantă care 
cere o rezolvare: 

— Vezi, domnule, de treabă, noi discutăm 
teorie, nu se pune problema practic [...] (DINU 
SĂRARU) 

Rămâne, pentru ca să epuizăm primul 
capitol al cercetărilor noastre, să punem problema 
universalității actului religios. (NAE IONESCU) 

A pune probleme = A crea o situaţie dificilă 
care trebuie rezolvată: 
Nimeni dintre cei aflaţi aici nu pune 
probleme ataşamentului în dubiu... (GH. BUZATU) 
Chiar dacă terenul este înghețat, nu 
cred că ne va pune probleme în perioada de 


alergare. (http://www.digisport.ro/) 


A pune rămăşag (sau prinsoare) (Pop.) = A 
paria cu siguranţa unui câştig: 

— Ia las”, moșule, nu-i duce grija; pun 
rămășag că are să-mi aducă sălăţi întocmai ca 
aceste, și încă multe, că știu eu ce poate el. 
(ION CREANGĂ) 

— Pun rămăşag că voi o să fiţi reginele 
balului, le spuse doamna Filipoiu, mângâindu-le 
cu privirea, în vreme ce ele îşi ştergeau pudra 
de pe sprâncene. (LIVIU REBREANU) 

Oamenii se luau la prinsoare că nici în 
cer nu se găsea o mai mare frumuseţe ca ceea ce 
aveau ei dinaintea ochilor lor. (P. ISPIRESCU) 


A pune stăpânire (pe cineva sau ceva) = A 
deveni stăpân, a se face stăpân (cu forţa): 
Ia ascultați, măi, dar de când aţi pus voi 
stăpânire pe ruine, zise Gerilă. (ON CREANGĂ) 
[...] atunci încearcă să-şi relaxeze obrajii 
şi constată cu stupoare că nu poate. Și panica 
pune stăpânire pe ea. (FLORIN PIERSIC JR.) 


A pune sub lacăt. v. lacăt. 
A pune sub presă. v. presă.’ 


A pune şaua (pe cineva) sau a-i pune (cuiva) 
şaua. v. şa. 


A pune tăcere = A impune tăcere: 

Și va veni o seară când voi pleca de-aici,/ 
Jără să ştiu prea bine unde mă duc şi nici/ de vine 
putrezirea, sau încolțirea vine:/ Tăcerea se va pune 
ca un pământ pe mine. (BENJAMIN FONDANE) 

Klaus Iohannis pune tăcere asupra 
Bucureştiului. „Fără gălăgie şi fără spectacol.” 
(https://www.denews.ro/) 


Vasile ILINCAN 


A pune temei pe ceva (sau pe cineva). v. temei. 


A pune toroipanul (pe cineva) (Arg.) = a) A 
bate foarte tare pe cineva: 

Chiar dacă multe „nume”, supărate, nu-şi 
pot reprima gestul, obişnuit şi tolerat lor, de-a pune 
mâna pe toroipan. (DORIN TUDORAN) 

Cine îşi închipuie că lohannis își va sufleca 
mânecile şi va pune mâna pe toroipanul constituțional, 
se înșală. (http://www.academiacatavencu.info/) 


b) (D. bărbaţi) A avea contact sexual cu o femeie. 
A pune ţara la cale. v. ţară. 
A pune umărul (sau, rar, umerii). v. umăr. 


A pune umărul sau (reg.) a pune piept (pentru 
cineva) = A împinge cu umărul; a ajuta la nevoie: 

Puse iepurele umărul, dară nu se 
cunoscu nimic. Puse şi vulpea, şi pare că începu 
să se cunoască oarecum că se mişca bolovanul. 
(P. ISPIRESCU) 

Dumneavoastră, ca fiecare boier, numai 
ne-ați poruncit să aducem bolovanul, dar n-aţi 
pus umărul împreună cu noi la adus, cum ne 
spuneaţi dinioarea, că de-acum toți au să ia 
parte la sarcini: de la vlădică până la opincă. 
(ION CREANGĂ) 


A pune un glonte (sau glonţ) în piept = A 
împuşca pe cineva: 

Trage podul mai de-a drept,/ Pân-nu-ţi 
pun un glonte-n piept. (POP.) 


A pune un premiu (pe capul cuiva) = A oferi o 
recompensă (pentru prinderea cuiva): 

Pentru a putea scrie istoria adevărată a 
campaniei, pentru care lucrare d. ministru al 
cultelor a pus un premiu, trebuiesc documente. 
(I. L. CARAGIALE) 

Punem premiu pe acel ce ne va aduce un 
oscior sfânt dintr-un cal care-a făcut parte din 
acel regiment sau o viță de păr a unui soldat din 
escadronul trimis la Giurgiu ori la Buzău. 
(MIHAI EMINESCU) 

A pune (cuiva) sânge rău la inimă (Rar) = A face 
(cuiva) inimă rea; a supăra, a necăji (pe cineva): 

Oamenii, cum îs oamenii, ca să-i puie 
sânge rău la inimă... au început a porecli pe moș 
Nichifor şi a-i zice: Nichifor Coţcariul. (ION 
CREANGĂ) 


A pune (fire, fibre) în două (sau în trei, în patru 
etc.) = A forma un mănunchi din două, trei, patru 
fire (pentru a obține un fir mai trainic): 

Pune-l [fuiorul] în trei pentru feştilă. 
(ELENA SEV ASTOS) 


A se pune (cu burta) pe carte. v. carte. 
A se pune (în) piuă (sau a piua). v. piuă. 


A se pune (sau a se Înțoli) la marele fix (sau la 
patru ace ori la ţol festiv) (Arg.) = A se 
îmbrăca elegant: 

Pe când acum, în drumul vârstei ei, şi 
exact la răspântia în care izbânzile şcolare nu 
mai pot spune nici ele nimic unui sânge tânăr şi 
clocotitor se ivise el, Mihnea, pus la patru ace 
[...] (GIB I. MIHĂESCU) 

De data asta s-a prezentat printre 
puhoaiele din Gorj înţolit la patru ace, în 
cămaşă albă şi în pantofi în care puteai să-ți 
faci freza. (bhttp://m.hotnews.ro) 


Îmbrăcaţi impecabil, la marele fix şi la 
spiț, ca de nuntă, arată foarte şucari şi nu le 
lipseşte decât floarea la butonieră ori jobenul 
[...] (STELIAN TĂNASE) 
A se pune (sau a sta) împotrivă (sau 
împotriva...) sau (înv.) a se pune înainte (sau 
tare) = A se împotrivi: 

Târgul era cam departe, şi iarmarocul 
pe sfârşite. Dar cine poate sta împotriva lui 
Dănilă Prepeleac? (ON CREANGĂ) 

[...] nimic nu era în el mai tare decât 
pornirea de a se pune împotriva lui Lică și de a 
nu da nici cât e negru sub unghie îndărăt. 
(IOAN SLAVICI) 


Dictionar de expresii româneşti în contexte (DERC) O— R 
Volumul al II-lea 


A se pune cu capul = A se opune din răsputeri, 
cu prețul vieții: 

— Stai cu ea, ce ştii tu-i spune,/ Dar cu 
capul mi te pune/ Să n-o joace/ Alți feciori. (G. 
COŞBUC) 


A se pune de pricină (sau în poară, în pizmă, 
(reg.) de price, la price, (înv.) în price, cu 
price) (cu cineva). v. pricină. 


A se pune în postura... = A se manifesta ca...: 
[...] invocându-i acestuia trecutul îl pune 
din primul moment în postura ingratului, a 
prietenului nerecunoscător. (ROXANA SORESCU) 
Se poate realiza unificarea celor două 
perspective, arătând că fiecare receptor se pune 
în postura emitentului atunci când integrează 
abaterile şi când interpretează devierile de la o 


normă [...] (LIMBA ROMÂNĂ, vol. 50, 2003) 


A se pune în situația (sau în locul, în postura, în 
pielea) cuiva = 
împrejurările în care se găseşte cineva, pentru a-şi 


A-şi imagina că se află în 


da seama de modul acestuia de a gândi sau de a 
reacționa în asemenea împrejurări: 

Se uită prea uşor că în acea conjunctură 
România nu era în situaţia de a fi putut pune vreun 
fel de condiţii Germaniei; (ON TURCANU) 

Mă pun uneori totuși în situația inversă 
și mă întreb dacă nu cumva din cauza vieţii de 
familie am dezvoltat o obsesie faţă de un ideal 
mult prea inaccesibil [...] (IULIAN STANCU) 

Biata  Miţă este desperată, fiindcă 
Octavian i-a spus curat că, dacă rămâne 
repetent, se împușcă. Pune-te tu în locul ei, ca 
mamă. (I. L. CARAGIALE) 

Toate discuţiile, toate argumentele care 
se invocă, de fapt, ne pun într-o postură total 
contrară sentimentelor şi gândurilor noastre. 
(MONITORUL OFICIAL al ROMÂNIEI, vol. 
20, 2009) 

Pune-te în pielea ăluia care are şi nevastă, şi 


amantă. Sau două amante. (CĂTĂLIN MIHULEAC) 


A se pune în vorbă (cu cineva) = A începe o 
discuţie, a vorbi: 

Până una alta pune-te d-ta în vorbă cu 
maestrul... despre afacerea asta. (|. L. CARAGIALE) 


A se pune luntre (sau, rar, cruce) şi punte ori 
(pop.) a se pune în ruptul capului, şi(-n) cruciş 
şi(-n) curmeziş = A se strădui din răsputeri 
pentru a obţine, a realiza ceva: 

Mă rog, ce mai la deal, la vale? așa e 
lumea asta și, de-ai face ce-ai face, rămâne cum 
este ea; nu poți s-o întorci cu umărul, măcar să 
te pui în ruptul capului. (ION CREANGĂ) 


A se pune pe capul cuiva (sau a se pune cu 
rugăminte pe lângă cineva) (Îrg.) = A stărul 
fără încetare pe lângă cineva, pentru realizarea 
unor dorinţe, pentru obţinerea a ceva etc.: 

Peste iarnă, mama iar s-a pus pe capul tatei, 
să mă dea undeva la şcoală. (ON CREANGĂ) 

Că Simion ca Simion... cu el te-ai fi învoit 
tu omeneşte. Dar s-a pus şi popa pe capul tău, auzi? 
E foc pe tine, nu alta! (LIVIU REBREANU) 


A se pune pe treabă. v. treabă. 
A se pune (sau a fi) pe (sau în) picioare. v. picior. 
A se pune (sau a sta) cu gura pe cineva. v. gură. 


A ţine sau a avea, a pune lacăt la gură ori gurii 
(sau, rar, a ţine lacătul asupra gurii). v. lacăt. 


ACi) 
îndemână) = A oferi cuiva ceva din proprie 


pune (cuiva) la dispoziție (sau la 


inițiativă sau la cerere: 

Îi răspund că dacă ar fi după mine, aş 
lăsa trecere liberă tuturor celor cari vor să treacă 
dincolo, ba chiar, unora, ca domnişoara Roza 
Mendel, le-aș pune îndată la dispoziție chiar 
mijloace de transport. (GIB I. MIHĂESCU) 

Pentru a se arăta însă binecrescuţi și a 
nu uza direct de rigorile ce legea le punea lor la 
îndemână, încercară atunci prin tot felul de 
mijloace piezişe să îl silească a părăsi copacul 
[...] (URMUZ) 


Vasile ILINCAN 


A(-i) pune (cuiva) lingura (sau lingurile) de gât 
(sau de ori în brâu, reg., la guşă) = A lăsa pe 
cineva nemâncat fiindcă a venit târziu la masă: 
Când să ne deie bucate, giupânu 
bucătar ne spânzură lingurile la brâu şi să duce 
la primblare... Ei, apoi să nu-l baţi?... (V ASILE 


ALECSANDRI) 


A(-i) pune (sau a vârî) (cuiva) pumnul în gură. 
v. pumn. 


A(-şi) pune pielea pe băț (sau pe ciomag). v. 
piele. 


A-i pune (cuiva) mintea pe bigudiuri (Arg.) = 
a) A deruta, a zăpăci; a încurca: 

[STELICĂ (tare, amuzat):] Ţi-a sucit 
mintea? [NICIU (glumeşte):] I-a pus mintea pe 
bigudiuri. (TUDOR POPESCU) 


b) A minţi, a păcăli: 

Aşa cum spuneam în precedentul episod, în 
afara conceptului de uluire pe care mi-l administrase 
scriind cu două mâini, Crivăţ mi-a mai pus o dată 
mintea pe bigudiuri. (VIAŢA ARMATEI, 1998) 


c) A cicăli, a sâcâi. 
A-i pune (cuiva) pingeaua. v. pingea. 
A-i pune (cuiva) ştreangul de gât. v. ştreang. 


A-i pune (sau a-i băga) cuțitul la (sau în) gât 
(cuiva). v. cuţit. 


A-i pune cuiva juvăţul de gât. v. juvăţ. 


A-i pune cuiva un lucru (dinainte) = A aşeza 
un lucru în fața cuiva (invitându-l să se 
servească de el). (Fig.) a-i da cuiva o idee, a-i 
aduce o ştire, o informaţie: 

Stanca i-a şi pus dinainte, odată cu 
mâncarea de prânz, veste proaspătă că soru-sa 
Nastasia ar fi căzut într-un puț. (MIHAIL 
SADOVEANU) 


A-i pune lacăt. v. lacăt. 

A-şi amesteca (sau a-și băga, a-și pune) 
lingura unde nu-i fierbe oala. v. lingură. 


A-şi băga capul în laţ (sau a-şi pune laţul de 
gât). v. lat. 


A-şi pune (ceva) în (sau de) gând (sau în cap, 
în minte) = A avea intenția de a..., a plănui, a 
decide: 

Tot n-avea nimeni copii ca dânsa: dacă 
şi-au pus ei odată ceva în cap, nu-i mai scoate 
nimeni din ale lor. (IOAN SLAVICI) 


A-şi pune capăt zilelor = A se sinucide: 

— Valeu, băiatul mamei, valeu! Cum te-ai 
prăpădit; cum ţi-ai pus capăt zilelor! (EM. 
GÎRLEANU) 

De nu mi-am pus capăt zilelor până azi, 
să ştii că o fac acum. (EUGEN LOVINESCU) 


A-şi pune capul = A-şi risca viața: 

— Ba chiar tot cu el am visat dragul tatii, 
și tot rău şi nimic bun; rău mă tem, că noi ne 
vom pune capul cu pețitul pe la fete de împărat! 
(I. POP-RETEGANUL) 

Să-mi pun capul pentr-o Lină,/ Să mă 
fac un om pribag!/ leşi din neguri, lună plină,/ 
Să mă vezi la Lina-n prag. (G. COŞBUC) 


A-şi pune capul sub (sau în) comănac. v. comănac. 
A-şi pune cenuşă în cap. v. cenuşă. 


A-şi pune frâu limbii (sau gurii) ori a-şi pune 
frâu la limbă. v. frâu. 


A-şi pune gard la gură. v. gard. 
A-şi pune gâtul (pentru ceva). v. gât. 
A-şi pune gheara-n gât. v. gheară. 


A-şi pune în gând (sau a pune gând) să...v. 
gând. 


Dictionar de expresii româneşti în contexte (DERC) O-— R 
Volumul al II-lea 


A-şi pune mâna pe inimă (sau pe cuget). v. 
mână. 


A-şi pune mintea (sau capul) la contribuție. v. 
contributie. 


A-şi pune mintea cu cineva. v. minte. 
A-şi pune pofta-n cui. v. cui. 


A-şi pune sufletul capul, 


sănătatea, viața) (pentru cineva) = A fi în stare 


(sau avuția, 


de orice sacrificiu pentru cineva: 
Eu sunt păstorul cel bun. Păstorul cel 
bun îşi pune sufletul pentru oile sale. (BIBLIA) 
Pentru care oaie era gata şi sănătatea 
sa să-ş puie. (VARLAAM) 


A-şi pune viața (ori capul) în primejdie = A-şi 
risca viața: 
[CAȚAVENCU:] Nu 


doamnă... trebuie să ies d-aci numaidecât: nu 


încap scuze, 
mai pot sta un moment într-o casă unde-mi este 
viața în primejdie!... (|. L. CARAGIALE) 

— Dragul mamei, drag! Nu-ţi pune viața 
în primejdie, și pe noi să ne laşi, tocmai acum, 
străini, cu inima arsă şi fără niciun sprijin! 
(ION CREANGĂ) 

Se gândea la câştigul pe care l-ar putea 
face în tovărăşie cu Lică, vedea banii grămadă 
înaintea sa şi i se împăienjeneau parcă ochii: de 
dragul acestui câștig ar fi fost gata să-și pună pe un 
an, doi capul în primejdie. (IOAN SLAVICI) 


A-şi pune viaţa în joc (sau, pop., la mijloc) sau 
a se juca cu viaţa. v. viaţă. 


Pune-ţi în gând că... = Află, închipuie-ți, 
imaginează-ţi că...: 

Pune-ţi în gând, părinte ispravnice, că 
am un frate care de câteva zile s-o făcut nevăzut 
de la leş. (VASILE ALECSANDRI) 


Unde (mai) pui că... = Fără a mai socoti că...: 


223 


Pe urmă, unde mai pui... că fara-i 
împănată cu oșteni de-ai noștri. (MIHAIL 
SADOVEANU) 

Şi unde mai pui că eşti şi băiat discret şi 
nu te lauzi, continua ea pe acelaşi ton, întinzând 
cam tare coarda. (CĂLIN KASPER) 


Unde pui... = Gândeşte-te la..., socotește şi...: 

Apoi unde pui d-ta gândul ce-l muncea 
groaznic. (P. ISPIRESCU) 

Câţi domnitori şi mitropoliți s-au rânduit 
la scaunul Moldovei, de câd e ţara asta, au trebuit 
să treacă măcar o dată prin Humulești spre 
mănăstiri. Apoi unde pui cealaltă lume care s-a 
purtat prin satul nostru. (ION CREAN GĂ) 


Unde (sau pe ce) pune el mâna, pune și 
Dumnezeu mila. v. milă. 


PUNGĂ 

(Ba) că(-i) teacă, (ba) că(-i) pungă. v. teacă. 
A atinge pe cineva la pungă = A obliga pe 
cineva să plătească o sumă de bani: 

Dar Statul va avea o pagubă importantă! 
Argument care atinge punga şi care prin urmare 
trebuie luat în deaprâpe consideraţiune  [...] 
(DESBATERILE ADUNĂREI DEPUTAȚILOR, 
1888) 


A avea cheag la pungă (Reg.) = A avea bani: 
Or fi nişte golani, de bună samă, că 
oamenii cu cheag la pungă şi cu scaun la cap nu 
se-apropie acum de birourile advocaţiale. (ION 
AGÎRBICEANU) 
Ce te milogeşti, că ai cheag destul. 
(BARBU DELAVRANCEA) 


A avea nouă băieri la (gura de la) pungă. v. 
baieră. 


A fi ca un ban în două pungi = A fi sărac, dar 
fudul: 

Se răsfaţă-n haine lungi, ca un ban în 
două pungi. (ANTON PANN) 


Vasile ILINCAN 


A fi gros la pungă (sau cu punga groasă) 
(Pfm.) = A fi înstărit: 

Iar cine nu s-a recunoscut, să-i priască 
economia de piaţă, să fie sănătos şi la pungă 
gros, la anu’ şi la mulți ani! (MARCEL SECUI) 

Dacă îmi va oferi în schimb un pac de 
tutun, că-l ştiu gros la pungă. — Nici pomeneală! 
(GH. TOMOZEI) 

Să ne trăieşti, să fii sănătos, şi la pungă gros! 
Să ai spor în tot şi nimeni şi nimic Să nu îți umbrească 
drumul frumos al vieţii! (http://www.cancan.ro/) 


A i se întoarce (cuiva) punga pe dos = A-și 
cheltui toţi banii: 

Contribuabilul simte gheara neîndurătoare 
a statului cum îl scormoneşte, cum îi sfâşie 
măruntaiele şi-i întoarce pe dos punga pentru a 
scutura din ea ultimul gologan, şi tace. (ZAHARIA 
STANCU) 


A lega (sau a strânge) băierile pungii. v. baieră. 


A sta cu mâna în pungă = A cheltui mereu: 

Va să zică, acilea-n ţara mea, trebuie să 
stau mereu cu mâna-n pungă; apoi îşi fac dă 
cap, domnişorii ăştia. (NICOLAE GANE) 


A sufla în pungă sau a-i sufla vântul în pungă 
ori a avea pe dracu-n pungă sau a-i fi punga 
pofticioasă sau a da de fundul pungii = A nu 
mai avea bani: 

— Aş fuma... însă mi-a cam suflat vântul 
prin pungă. (CEZAR PETRESCU) 

În temeiul slugii, dai de fundul pungii. 
(POP.) 


A(-şi) strânge (sau a face, a i se face, a avea) 
gura (sau buzele) pungă = A avea sau a produce 
o contractare a buzelor din cauza unui aliment 
astrigent, acru etc.: 

Mărul lui Adam nu mai dădea rod. Doar 
la zece ani o dată dacă mai făcea şi el, acolo, 
câteva mere pipernicite şi verzi, de-ţi strângeau 
gura pungă de departe, numai cât te uitai la ele. 
(G. TOPÎRCEANU) 

Ea îi lăsa pe toți să se joace în ograda ei 
umbrită de coroana celui mai mare păr pădureţ 
care creştea în sat, din care, din iulie până la 
Sântămăria Mică, se scuturau pe jos păruţe verzi, 
acre de-ţi făceau gura pungă. (MARTA PETREU) 

Nişte roade negre ca alunele de mari și 
care, când le mânânci, îți face gura pungă. 
(ŞEZĂTOAREA, III) 


A-i face punga păienjeni la gură (Fig.) = A fi 
foarte zgârcit: 

Punga i-a făcut păianjen la gură. (|. C. 
HINŢESCU) 


A-l ustura (pe cineva) în (sau la) pungă (Fam.) 
= A plăti un lucru cât nu face: 

Ceru la bar şi bău o tărie care-l ustură 
mai puţin la gât cât mai ales la pungă. 
(EMILIAN BĂLĂNOIU) 


A-şi căuta în pungă = A fi foarte bolnav: 

Și, totuşi, când era vorba de Dumnezeu, 
dregătorii cei vechi căutau în pungă și durau 
zdravene clădiri în care meșterii fără carte ştiau 
să coboare canonul nescris al frumuseţii 


veșnice. (NICOLAE IORGA) 
A-şi deschide punga. v. deschide. 


A-şi dezlega (sau a-şi desface) punga (sau 
băierile pungii) (Pop.) = A da sau a cheltui bani 
ori a face pe cineva să dea sau să cheltuiască 
bani; (pex.) a fi darnic, generos: 

Oamenii din târg trec repede; ...n-au vreme 
să-şi desfacă punga. (BARBU DELAVRANCEA) 

Le-a arătat în ce mare strâmtoare se 
afla şi i-a rugat să-și dezlege pungile și să-l 
ajute. (I. L. CARAGIALE) 

De ce nu s-a ales așa băiatul lui Pană, al 
lui Trufanda ? Pentru că au fost struniţi la vreme; 
pentru că părinţii n-au desfăcut băierile pungii, 
țâncilor fără de minte. (EM. GÎRLEANU) 


PUNTE 
A se face (sau a se aşeza, a se pune) luntre (sau, 
rar, munte, (reg.) cruce, scară) şi punte. v. luntre. 


Dictionar de expresii româneşti în contexte (DERC) O— R 
Volumul al II-lea 


A trece puntea (Pop.) = A scăpa de o primejdie: 

Frica îl determină să se alieze cu alții 
pentru „a trece puntea”, acea punte a 
suspinelor pe care trebuie să o traversezi pentru 
a nu te îneca în apa învolburată a existenței. 
(DUMITRU PARASCA) 

„N-ai ce-i face, am mai spus eu, până 
treci puntea te faci frate şi cu dracu!”... (ION 


LĂNCRĂNJAN) 


PUP 
A sta (sau a se pune) pup (Pop.) = A sta chircit: 
— Au răsărit! Toată ziua aceea popa şi 
preoteasa cu copii cu tot au petrecut vremea șezând 
pup între straturi. Care vedea mai multe seminţe 
încolțite, acela era mai norocos. (IOAN SLAVICI) 
Acsina era singură-n bordei, sta pup 
lângă foc cu pipa-n dinți și străjia să fiarbă apa 
în ceaun. (|. POP-RETEGANUL) 


PUPA 

A fura (sau a apuca, a lua, a prinde, a pupa, a 
turti) luleaua neamţului (cu zale cu tot), a se 
lua cu luleaua lui Dumnezeu sau a se afuma 
cu luleaua. v. lulea. 


A nu mai pupa ceva (Arg.) = A nu mai avea 
parte, curând, de un anumit lucru, de o favoare: 
Vin alegerile şi oricum n-ai să mai pupi un 
fotoliu ca ăsta în vecii vecilor, decât poate în vreun 
film documentar nepremiat. (MARCEL SECUI) 


A pupa (pe cineva) în bot (Fam.) = A se da bine 
pe lângă cineva: 

Ghiţă, Ghiţă, pupă-l în bot şi-i papă tot, că 
sătulul nu crede la ăl flămând. (|. L. CARAGIALE) 


A pupa pământul = A fi recunoscător pentru o 
favoare sau rezolvarea optimă a unei probleme: 

Aşa face ea, şi când îi e bine şi la rău: tot 
pupă pământul pe unde calcă. Se apleacă, îl sărută şi 
se închină. Cine n-a văzut un om sărutând pământul 
nu ştie pe ce calcă. (MARIN SORESCU) 

A se pupa (sau a se linge) în bot (sau, rar, în 
gură) cu cineva (Fam.) = A fi în relaţii extrem 
de strânse cu cineva: 

Sunt mâncaţi ei de cercetările şi de 
isprăvile procurorilor, care iau mită şi se pupă-n 
bot cu tâlharul de director. (AL. VLAHUȚĂ) 

Bagă sama, căpitane! Noi nu te-am ales 
pe tine, Ca să te pupi cu boierii şi să ne dai de 
ruşine. (B. P. HASDEU) 

— Îi aduc eu cu sila, mă, că de voie bună 
nu vin, că domnu Băduţă, șeful de post, se pupă-n 
bot cu domnul Pompiliu Grozea, cu ciungul... 
(ION LĂNCRĂNJAN) 


A se pupa cu clondirul. v. clondir. 


A-l pupa (pe cineva) (mă-sa) rece (Pop.) = A 
vedea pe cineva mort: 

„Întinde-o, dacă vrei să nu te pupe mă-ta 
rece!” Acesta nu s-a mişcat. (AUGUSTIN V. POP) 

Umblam după ea hai-hui,/ şi unde se 
fandosea/ că este gagica mea./ Şi mă lua 
îndelicat,/ numa-n şoapte şi oftat./ Of, pupa-o-ar 
mă-sa rece,/ că dorul ei nu-mi mai trece! 
(MIRON RADU PARASCHIVESCU) 

Să nu se joace nimeni cu focul, pe lângă 
ea, că-l pupă Tinca rece numaidecât. (G. M. 
ZAMFIRESCU) 

Pupa-te-ar mă-ta rece! (POP.) 


A-l pupa (pe cineva) cucul armenesc. v. cuc. 


PUPĂZĂ 
A aduce tot pui (sau ouă) de pupăză (sau a-i 
cânta pupăza) = A-i merge totul rău, în pagubă, 
a nu avea noroc: 

La toți le-o cântat mierla, numai mie 
pupăza. (POP.) 

Nu mai pot. Ziua la muncă, seara pe 
drumuri şi pe unde umblai, numai pui de 
pupăză... (G. M. ZAMFIRESCU) 


A da din gură (sau cu gura) ori a-i umbla (sau 
a-i merge, a-i toca) (cuiva) gura (ca o meliță, 


Vasile ILINCAN 


ca o fofează, ca o moară stricată, ca o 
pupăză). v. gură. 


A-i da (sau a-i pune)(cuiva) o pupăză în obraz 
(Reg.) = A ofensa pe cineva; a batjocori: 
Hrănindu-se cu insecte pe care le prinde cu 
pliscul lung şi ascuţit, îi place să răscolească 
bălegarul vitelor și chiar necurăţeniile oamenilor. 
Poporul a observat toate acestea şi de aceea de mare 
ocară se spune mi-a pus o pupăză in obraz”. 
(http://www.faunaromaniei.ro/) 


A-l spurca (pe cineva) pupăza (Pop.) = A auzi, 
pe nemâncate, pupăza cântând pentru prima oară 
într-un an: 

[...] iar vrei să te pupe cucul armenesc 
şi să te spurce, ca să nu-ţi meargă bine toată 
ziua?... Căci aşa ne amăgea mama cu o pupăză 
care-şi făcea cuib, de mulți ani, într-un tei foarte 
bătrân şi scorburos [...] GON CREANGĂ) 


A-şi umple cuibul ca pupăza (sau ca o 
pupăză) (Pop.) = A fi murdar: 

Ca pupăza îşi umple cuibul. (ANTON 
PANN) 


Colac peste pupăză (sau, rar, pupăză peste 
colac). v. colac. 


Taci din gură sau tacă-ţi gura (sau tacă-vă, 
ține-ți, ţineţi-vă) gura (sau (fam.) clanţa, fleanca, 
gaița, guriţa, pliscul, pupăza)!. v. tăcea. 


PURCEA 
A lua purceaua de coadă (sau de nas). v. lua. 


A-i muri cuiva purceaua în coteţ (Pop.) = A 
suferi o pierdere neaşteptată, într-o situație în 
care s-au depus eforturi mari pentru remedierea 
problemei: 

Zilnic vedem la televizor cum purceaua 
românilor e moartă-n coteţ. Dar pe mine, sincer 
să fiu, nu mă miră şi nu mă sperie atâta vreme 
cât există o revistă atât de minunată precum 
„Lumea Magazin”. (LUMEA MAGAZIN, 1999) 

De asemenea, constatăm că purceaua e 
chiar moartă în coteţ, pur şi simplu uitându-ne 
în jurul nostru. Totul este în cădere liberă. 
(http://gazetadebistrita.ro/) 


PURCEDE 

A prinde (ori, înv., a lua) de veste sau (înv.) a 
prinde (ori a lua) veste, (reg.) a purcede de 
veste. v. veste. 


A purcede către Domnul (sau dintru această 
viaţă) (Înv.) = A muri: 

Astfel, sufletul Sfântului Apostol Ruf a 
părăsit trupul cel zdrobit și mult chinuit şi a 
purces către Domnul şi Creatorul Său [...] 
(https://www.pemptousia.ro/) 


Au purces dintru această viaţă cătră cea 
veacinică. (DOSOFTEI) 


A purcede grea (sau îngreunată, groasă) (Îvp.; 
d. femei) = A rămâne însărcinată: 

A purces grea ş-o făcut doi băieţi de 
gemene. (POP.) 

Împărăteasa se ridică în toată măreaţa 
ei statură, atinse cu buza ei seacă lacrima cea 
rece și o supse în adâncul sufletului său. Din 
momentul acela ea purcese îngreunată. (MIHAI 
EMINESCU) 


A purcede în (sau spre) risipă (sau răsipă) (Înv.) = 
A se împrăştia, a se risipi; a se desfăşura, a decurge 
în mod nefavorabil; a se distruge, a se nimici: 
[Turcii] au purces în răsipă: unii au 
apucat pre pod, alții pân Nistru. (ION NECULCE) 


A purcede la (sau pe) drum (Îvp.) = A se porni 
într-o călătorie anevoioasă: 

ŞI, 
purces la drum lung, cu tărhatele încărcate pe 
cămile. (VALERIU ANANIA) 


Și pănă a vorbit aceste, eram şi învelit 


după îndelungate pregătiri, au 


într-o sarică ghiţoasă de Caşina, băgat într-o 
desagă pe cal, purces pe drum, şi hai la Pipirig. 
(ION CREANGĂ) 


Dictionar de expresii româneşti în contexte (DERC) O— R 
Volumul al II-lea 


PURICE 

A nu (mai) face (mulți sau prea mulți) purici 
sau purici mulți (Fam.) = a) A pleca repede de 
undeva sau de la cineva: 

Dar purici mulți nu făcea el într-un loc, 
Doamne fereşte, căci era duh neastâmpărat şi 
neîmpăcat chiar cu sine însuşi. (ION CREANGĂ) 

Mulți purici nu fac eu pe-aici. Plec. 
(ION LĂNCRĂNJAN) 


b) A nu mai rezolva nimic; a nu se alege cu ceva: 

În vremea asta, cocoana Acrivița se 
gândea: „Eu cu budalaua, cu capsomanul ăsta de 
Ianulea, mult n-am să mai fac purici... la să mă 
gândesc la viitorul meu...” (|. L. CARAGIALE) 

Trecui la rotărie, dar nici acolo nu făcui 
purici. Rotăria fiind lipită de fierărie, țiganul căută 
numaidecât să se răzbune. (PANAIT ISTRATI) 

Numaicât nu făcea mulți purici acolo 
unde poposea. (MIHAIL SADOVEANU) 


A i se face (cuiva) inima cât un purice (sau a fi 
cu inima cât un purice). v. inimă. 


A scutura (pe cineva) de purici (Pop.) = A bate: 
A scutura de purici. (IULIU A. ZANNE) 


PURTA 
A i se purta numele (Înv.) = A ajunge să fie 
cunoscut de toţi: 

Purtându-i-se numele că au stricat ţara. 


(RADU GRECEANU) 


A învârti (sau a duce, a purta, a juca) pe 
cineva pe deget(e). v. deget. 


A purta (pe cineva) în gură ca pe un sfânt. v. 


sfânt. 

A purta (pe cineva) prin judecăţi = A da pe 

cineva în judecată, târându-l mereu pe la procese: 
Acei ce să vor dovedi acolisitori 


[(persoană) care se cramponează de cineva (cu 
intenţii rele)], carii vor purta pre alții prin 
judecăţi, şi pe la judecătorii streine, unde nu să 

cuvine a-i trage, şi, apoi să vor da în laturi şi vor 
părăsi cearerea lor şi pâra ce au fost pornit, 
nedându-să sfârşit judecății [...] (ANDRONACHI 
DONICI) 


A purta (sau a duce, a ţine, rar, a aduce) (pe 
cineva) cu vorba (sau cu vorbele ori, înv., cu 
voroave). v. vorbă. 


A purta (sau a duce, trimite etc.) de la Ana la 
Caiafa. v. caiafă. 


A purta (sau, rar, a paşte, a ţine, a păzi, a 
păstra) (cuiva) sâmbetele. v. sâmbătă. 


A purta arma = A aduce arma în poziţia 
regulamentară de salut: 

Se-ntoarce, dă un ordin... Pe loc, tot 
regimentul/ Se-nşiră, poartă arma, salută cu 
onor/ Românul care pleacă trâgând al lui picior. 
(VASILE ALECSANDRI) 


A purta de grijă = A fi permanent cu ochii pe 
cineva, a supraveghea insistent: 

Adică eu nu-mi iubesc ţăranii şi nu-i las 
să trăiască? Eu, care am împărţit cu ei tot ce-am 
avut şi le-am purtat de grijă, eu nu-i iubesc [...] 
(LIVIU REBREANU) 

Cine-ţi poartă de grijă acolo, cine-ţi 


face prânzul? (ION GHICA) 


A purta doliu = A umbla îmbrăcat în negru sau 
a avea aplicată o panglică neagră pe haine, în 
semn de doliu: 

Ziua Liana era veselă ca şi odinioară, 
înainte de a fi întâlnit pe Dandu. Nu mai purta 
doliu mare, dar mai păstra culoarea cernită în 
îmbrăcăminte. (LIVIU REBREANU) 

Am purtat şase luni de zile doliu, după 
sărmana fetiță. (FLORENTIN SMARANDACHE) 


A purta lumea pe degete. v. lume. 


A purta (sau a trece, a umbla) din gură-n gură. 
v. gură. 


Vasile ILINCAN 


A se întinde cu vorba (sau la vorbă, la sfat, la 
cuvinte) sau a întinde vorba. v. întinde. 


A-i purta (cuiva) de cheltuială. v. cheltuială. 
A-l purta gândul departe. v. gând. 

A-şi purta crucea. v. cruce. 

Să-l (sau să o etc.) porţi sănătos (sau 
sănătoasă) = Urare adresată cuiva care poartă o 
haină sau încălțăminte nouă: 


Te 
întâlneşti cu Mitică. În loc de „s-o porți 


Ti-ai cumpărat o blană nouă. 
sănătos!” îți zice: — Bravos! blană ai; acuma, 
junghi îți mai trebuie! (1. L. CARAGIALE) 

A se primeni în haine noi este un prilej de a 
primi urări de fericire și de sănătate din partea 
cunoștințelor şi a neamurilor. Aceștia zic: „Să le 
porți sănătos și voios!” (VASILE ALECSANDRI) 


Se poartă (Refl. pas.) = Se obişnuiește, e la modă: 

Ne place să fim mereu în ton cu moda. De 
aceea ne-am documentat pentru a afla ce culori se 
poartă în 2017. (http://www.avantaje.ro/) 


PURTARE 
A lua (un lucru) la purtare = A începe să 
folosească un lucru foarte des, aproape zilnic: 

Un bătrân înalt, adus de spate, arcuit parcă 
de o slăbiciune extremă ce reverbera în lumina aceea 
smerită a ochilor de un albastru stins şi hainele lui 
arătând roase de purtare îndelungată şi decolorate 


de intemperii [...] (RADU ALDULESCU) 


A-şi lua nasul la purtare (sau a(-şi) lua nas ori 
a-şi lungi nasul). v. nas. 


Purtare de grijă. v. grijă. 


PUSTIU 
A arunca (pe cineva) în pustie = A distruge, a 
nimici (pe cineva): 

Să ardă curvele-n pară, să le arunce în 
pustie. (POP.) 

A fi pustiu = A nu exista niciun semn de viaţă: 

Se opriră şi se uitară împrejurul lor. Era 
pustiu și linişte: numai despre oraş se mai auzea 
zuruitul trăsurilor. (IOAN SLAVICI) 


A fluiera în (sau a) pustiu = A fluiera în semn 
de pagubă: 

Voi face cetatea aceasta pustie şi 
batjocură. Tot cel ce va trece prin ea se va mira şi 


va fluiera a pustiu, văzând toate rănile ei. (BIBLIA) 


A lăsa (la) pustia (sau la pustii, pustiei, în 
pustie) (Pop.) = A nu 
continuare de cineva sau de ceva: 


se mai interesa în 


Da” de ce nu i-am spus să bage de seamă! 
de ce nu l-am rugat să o lase la pustia de puşcă! la 
ce am plecat de-acasă? (|. L. CARAGIALE) 


A lua munții şi pustiile-n cap (Fig.) = A pleca 
fără nicio ţintă precisă, de supărare: 

Necunoscând drumul, am luat munţii şi 
pustiile în cap. (DOSOFTEI) 


A predica în deşert (sau în pustiu). v. predica. 


A puţi a pustiu = A fi gol: 

— Ș-apoi, ce mai atâta vorbă lungă, dintr-o 
păreche de boi m-am ales c-o pungă; ş-apoi și asta 
pute a pustiu, bădiţă dragă. (ION CREANGĂ) 


A vorbi pustiu (sau pustii) = A vorbi prostii, 
lucruri neadevărate: 

— Nu vorbi pustiu, ca să ne măguleşti, 
răspunse fata. (|. POP-RETEGANUL) 


Ducă-se pe pustii! sau Ducă-se (duce-te-ai, 
duce-s-ar etc.) pe (sau la, în) pustii (sau pustiu, 
pustia)!. v. duce. 


PUŞCĂ 
A da (a arunca sau a zvârli) cu barda (cu 
toporul sau cu puşca) în lună. v. bardă. 


Dictionar de expresii românesti în contexte (DERC) O— R 
Volumul al II-lea 


A ieşi (sau a scăpa, a fugi, a pleca, a se duce etc.) 
ca din puşcă (sau puşcă) = A ieşi (sau a scăpa, a 
fugi, a pleca, a se duce etc.) foarte repede: 

les ca din pușcă, sar în birje și alerg 
acasă. (|. L. CARAGIALE) 

[...] i-aş fi spus şi eu vreo câteva, de-ar 
fi plecat ca din pușcă. GON LĂNCRĂNJAN) 


A se duce drept (sau într-un suflet, glonţ, 
puşcă, întins). v. duce. 


Gol puşcă = Gol de tot, dezbrăcat; (pex.) prost 
îmbrăcat: 
Prin apă, făceam o gălăgie cu alți draci de 
sama mea, goi pușcă. (MIHAIL SADOVEANU) 
Văduvă, cu copilul gol puşcă. (BARBU 
DELAVRANCEA) 


PUŞCHE 
Puşchea(-ţi) pe limbă(-ţi) (Pfm.) = Se spune 
cuiva care vorbeşte despre un lucru neplăcut, 
pentru ca acesta să nu se îndeplinească: 
Adeluța mea face manevre? Pușche pe 
limbă-ţi cucoană! (V ASILE ALECSANDRI) 
Dacă se sparge, puşchea pe limbă, te-ai 
nenorocit! L-am asigurat că n-o să se spargă şi 


s-a liniştit. (ŞTEFAN AGOPIAN) 


PUTEA 
A nu mai putea după... = A-i plăcea foarte 
mult; a-i fi dor de...: 

Nu mai poți după poveşti și basme, 
copiii se joacă și tu pândeşti vorba cu urechile 
ciulite. (BARBU DELAVRANCEA) 


A nu (mai) putea de... (Fam.) = a) A fi cuprins 
de un sentiment, de o senzaţie extrem de 
puternică sau insuportabilă: 

Împăratul, carele ştia că umblă nişte zmei 
să-i răpească copila, nu mai putu de bucurie când 
îi văzu măcelăriți. (P. ISPIRESCU) 

Când mama nu mai putea de obosită şi 


se lăsa câte oleacă ziua să se odihnească, noi 

băieții tocmai atunci ridicam casa în slavă. 
(ION CREANGĂ) 

Ia-mă, bădiţă, călare,/ Că nu mai pot de 
picioare. (VASILE ALECSANDRI) 


b) A nu se sinchisi de cineva, ceva: 

Că tot nu mai pot de grija noastră — 
toate instituțiile de presă din România — au 
pierderi... (http://www.soridapress.ro/) 


A nu (mai) putea fără... = A avea absolută 
nevoie de...: 

Era mai mult decât duhovnicul, că fără de 
dânsul nu puteau mănăstirile. (ION CREANGĂ) 


Cât (sau ce) îi poate capul (sau pielea, mâna, 
pielea, osul etc.) sau ce poate osul (cuiva) = Cât 
sau ce este în stare să facă cineva: 

Luaţi seama: jandarmii! Ne-au ajuns 
din urmă. Acuma să vedem ce ne poate pielea. 
(M. DAVIDOGLU) 

Numai Chirică băietul ştia ce zace în 
inima lor şi cât le poate capul. (ON CREANGĂ) 


Ce (sau când, unde) poate să fie? = Ce (sau 
când, unde) să fie asta?: 

Și cum s-a sculat, a şi început a căuta cu 
de-amăruntul prin aşternut, să vadă ce poate să 


fie? (ON CREANGĂ) 


Cum se poate? = Cum e posibil?, de necrezut!: 
Cum se poate? douăsprezece pahare, d-ta 
care eşti atât de delicată! (V ASILE ALECSANDRI) 


De nu se mai poate (sau cât se poate, cum nu 
se poate mai mult) = Din cale-afară, foarte, la 
culme, la maximum: 

Un băiet ochios, sprâncenat şi frumuşel, 
de nu se mai poate! (ION CREANGĂ) 

Era în laşi un tânăr boierinaş, frumos și 
bun la inimă, dar desfrânat cât se poate, pentru 
că-i erau dragi cărțile, vinul și femeile. (C. 


NEGRUZZI) 


Poţi să nu mă (mai) întrebi = E mai bine să nu 
mă (mai) întrebi: 


Vasile ILINCAN 


Și de-aceea de-azi-nainte poți să nu mă 
mai întrebi/ De ce ritmul nu m-abate cu ispita-i 


de la trebi. (MIHAI EMINESCU) 


Se prea poate = E foarte posibil: 

Negustorul sare-n sus: — Nu se poate! — 
Ba se prea poate. (|. L. CARAGIALE) 

Se prea poate ca şi alţi părinți să aibă 
aceeaşi problemă. (IRINA PETREA) 


PUTERE 
A veni (sau a ajunge) la putere (sau la guvern). 
v. veni. 


A avea puteri depline = A avea dreptul nelimitat şi 
necondiționat de a acţiona în numele cuiva: 

Guvernul va avea puteri depline. 
(ZAHARIA STANCU) 

Dar, la început şi de fapt pe parcursul 
întregii perioade de până la 1950, nici acest 
birou nu avea puteri depline, întrucât statutul 
său real era de împuternicit al unui alt birou 


[...] ION ȚURCANU) 


A fi (sau a rămâne) în puterea cuiva = A fi sau a 
rămâne la dispoziția cuiva; a depinde de cineva: 

Simt că în puterea ta sunt. (MIHAI 
EMINESCU) 


A fi în toată puterea vârstei (sau, reg., vieţii) = 
A fi în plină vigoare fizică şi intelectuală: 

Erau... oameni în toată puterea vârstei. 
(MIHAIL SADOVEANU) 

Moşul nu era Chiar moș... arăta în 
puterea vârstei. (CAMIL PETRESCU) 


A lua puterea. v. lua. 


A pierde din puteri = A-şi diminua capacitatea 
de a face efort: 

Noi, dacă nu călătorim ziua, aceasta nu 
o facem fiindcă ne-am îmbolnăvi, ci fiindcă am 
pierde din putere şi am fi prea mult obosiţi; 
(VICTOR ANESTIN) 

A sta (sau a fi) în puterea cuiva sau a-i sta în 
putere (sau în puteri) (cuiva) = A avea 
posibilitatea, puterea să..., a putea să...; a depinde 
(de cineva): 

Și văzduhul, la rândul lui, sta în puterea 


lui Dumnezeu. (POP.) 
A-și măsura puterile. v. măsura. 


Cu de la sine putere = Fără a fi autorizat de 
nimeni; în mod abuziv, arbitrar, ilegal: 

Acum legea cea nouă lua, cu de la sine 
putere, partea cea mai mănoasă din moşie. 
(CEZAR PETRESCU) 

Omul, în schimb, este „cel mai cumplit” 
pentru că e capabil să devină altceva dinlăuntrul 
lui chiar. El singur se poate metamorfoza cu de la 
sine putere. (GABRIEL LIICEANU) 


PUTINĂ 

A şterge (sau a spăla) putina sau a o şterge (la 
fugă sau la picior, la sănătoasa, englezeşte). v. 
şterge. 


PUTINȚĂ 
A face tot ce-i stă în (sau, înv., prin) putinţă = 
A face tot posibilul: 

Belciug va face tot ce-i va sta în putinţă 
să-l scoată din casa lui. (LIVIU REBREANU) 

Tu știi că am făcut tot ce mi-a stat în 
putință. (P. ISPIRESCU) 

lar ei făceau tot ce le sta în putință ca 
să-și sporească pământul câștigat cu atâta 
trudă. (PAVEL DAN) 
A fi fără putinţă = A nu mai avea nicio 
posibilitate de a realiza ceva: 

[...] fără de citirea Sfintei Scripturi ce ne 
tălmăceaşte să cunoaştem şi pre înşine, şi pre 
Dumnezau, iaste fără de putinţă a le dobândi. 
(ŞERBAN CANTACUZINO) 


A fi(saua-i fi cuiva) cu (sau, înv., prin) 
putinţă să... = A fi posibil să..., a (se) putea.: 


Dictionar de expresii româneşti în contexte (DERC) O— R 

Sub pământul pe care creştea iarbă, nu era 
cu putinţă să fie săpate gropi. (GEO BOGZA) 

Așadar, potolindu-se şi văzând în sfârşit 
că nu e prin putință a sta cu armele împotriva 
cotropitorilor, Mihnea porunci să se gătească 
de plecare. (AL. ODOBESCU) 

Dacă-ţi este cu putință,/ Te rog fă ș-a 
mea voinţă:/ Nu ieşi seara-n uliţă. (JARNIK- 
BÎRSEANU) 


A(-i) sta cuiva în (sau, înv., prin) putinţă ori a 
fi în putinţa cuiva (să)... = A depinde (numai) 
de cineva realizarea a ceva: 

De-ar fi-n a mea putinţă să fac precum 
doresc,/ Aș pune pe-a ta frunte un diadem de 
stele. (VASILE ALECSANDRI) 

(Sunt gata) a te sluji cu ce-mi va sta prin 
putință. (NICOLAE FILIMON) 


Cel mai... cu putință = Cel mai... posibil; extrem 
de..., în cel mai înalt grad: 

Eu sunt omul cel mai serviabil cu 
putință. (CEZAR PETRESCU) 


Fără putinţa (sau putinţă) de... = Fără a putea să... 

Îl vede acum, înaintea lui, fără putință 
de a-și mai reaminti ceva. (AL. SAHIA) 
Peste putință = Imposibil (de realizat); mai 
presus de puterile cuiva: 

E peste putință a mai continua drumul 
înainte cu vântul din față. (JEAN BART) 

Peste putință de spus ce am văzul. (|. L. 
CARAGIALE) 

La noapte așteaptă-mă... — Ce zici? 
peste putință! (D. BOLINTINEANU) 


PUTRED, -Ă 
A fi ceva putred la mijloc (sau în Danemarca) 
(Fig.) = Există ceva suspect în felul cum se 
desfăşoară lucrurile: 

Nu ştiu cum vor fi fost în luna lor de 
miere. Nu sunt, de asemenea, curios să ştiu nici 
cum au să sfârșească primul an de căsnicie. 


Ghicesc însă că în Danemarca e ceva putred... 

Steluţa e palidă, blondă, cu ochii albaştri şi 
oftează ca Ofelia. Georgică e oacheș, încovrigat 
ca un semn de întrebare și vorbeşte tot în dublu 
înțeles ca Hamlet. (ION MINULESCU) 


A fi putred de bogat = A fi foarte bogat: 

Tot mănăstiri să croiești, dacă vrei să te 
bage dracii în seamă, să-ţi vie cu banii de-a 
gata la picioare și să te facă putred de bogat! 
(ION CREANGĂ) 

Zice că a fost ce-a fost, că de n-ar fi fost, 
nu S-ar povesti, au fost odată doi frați, unul mai 
mare şi putred de bogat, celălalt mai mic şi 
sărac lipit pământului. (1. POP-RETEGANUL) 


PUTREZI 
A-i putrezi (sau a-i rămâne) oasele (sau 
oscioarele, ciolanele, zilele) (pe undeva) (cuiva) 
= a) A se prăpădi, a pieri: 

Să-mi spui tu cine eşti [...] că, de unde nu, 
acolo îţi putrezesc ciolanele! (ON CREAN GĂ) 


b) A muri departe de casă, în locuri străine: 

Și deasupra mea s-a adaus pământul 
pături peste pături, şi, de n-ai fi venit tu să-mi ridici 
piatra de pe piept, cine știe de nu mi-ar fi putrezit 
oasele aici de bătrâneţe. (NICOLAE GANE) 

Află că p-aici au să-ți rămână zilele! 
(MARIN PREDA) 

Parte din acei copilandri, cu cari el să 
jucă de-a „,cătanele” nu s-au mai întors de la 
fronturile de bătaie, şi nimeni nu ştie; pe unde le 
vor „steli” ochii, ori le vor putrezi oasele. 


(THEODOR SITEA) 


c) A fi mort demult, a fi oale şi ulcele: 
Dumnezeu ştie pe unde îi putrezesc 
ciolanele! (MIHAIL SADOVEANU) 


PUȚ 
A sări (sau a cădea, a da, a nimeri) din lac în 
put. v. lac. 


Vasile ILINCAN 


Dracul nu face biserici, nici puțuri (pe) la 
răspântii = De la omul rău, numai la rău să te 
aştepţi: 

La ape mari, Să nu cuteze omul; mai bine 
să se închine şi să fugă, căci Dracul nu face 
biserici; el stă tot de bogdăşii, îi pune piedică, îi 
împiedică mânile şi picioarele ca să se înnece. 
(DIN VIAȚA POPORULUI ROMÂN, vol. 29, 
1916) 


PUŢI 
A puţi locul (sub cineva) (de lene) sau a-i puţi 
(cuiva) şi urma (de lene) = A-i fi cuiva foarte lene: 
Zenobia, când o surprindea aşa, o ocăra 
că doarme în picioare şi că pute locul de lene pe 
unde trece. (LIVIU REBREANU) 
Leneșă bre, şi urâtă, să te ferească 
Dumnezeu, îi puţea şi urma. (ION CREANGĂ) 
Că de jos e cum e focul/ Iar de lucru 
pute locul. (POP.) 


A(-i) puţi (cuiva) gura = A fi mincinos: 
El a afirmat că Mircea Dinescu spune 


wy) 


„toate minciunile cu putință” şi îi „mai şi miroase 


gura a petrol”. (http://ziarero.antena3.ro/) 


Parcă tot îi pute ceva = A nu-i plăcea cuiva 
nimic; a fi mereu nemulţumit: 

Viitorul ţării nu e în coconaşul Guliţă, 
care-mi vine de la Paris, izmenit, cu monoclu-n 
ochi, cu nasul zbârciog, parcă tot îi pute ceva. 
(AL. VLAHUȚĂ) 


PUZDERIE 
A (se) face puzderie = a) A (se) sfărâma, a (se) 
distruge: 

„Bine mai vorbeşte ctitorul! Dă-te prins, 
dă-te bătut, nu te pune cu ctitorul, că te face 
puzderie!” (BARBU DELAVRANCEA) 

Mă deștept ca trăsnetul şi fac puzderie 
orice-mi cade subt mână. (C. NEGRUZZI) 


b) A se îmbăta: 
Am băut aseară cu un cumnat şi m-am 


făcut puzderie. (EUGEN BARBU) 

A fi puzderie = În număr foarte mare: 

Am mers într-una din maşinile oficiale, am 
ajuns acolo, era puzderie de oameni, am stat puţin şi 
am plecat acasă. (CRISTIAN PĂTRĂȘCOIU, 
VLADIMIR TISMĂNEANU) 

RAC 

A da (sau a merge) înapoi (sau îndărăt ca 
racul ori ca racii) sau a-i spori ca la rac = A-i 
merge rău: 

Vai de biet român săracul,/ Îndărăt tot dă 
ca racul/ Nici îi merge, nici se-ndeamnă/ Nici îi 
este toamna toamnă [...] (MIHAI EMINESCU) 

Poate n-o să fie chiar aşa, căci înainte 
și la noi tot capitalism a fost şi nu se poate 
spune că pe-atunci se mergea ca racul, a 
replicat unchiul Valentin. (NICOLAE SIRIUS) 


Fierbe sângele în el ca într-o coajă de rac 
(mort) = Se spune despre un om lipsit de 
energie, fără vlagă: 

Zbeguiala ridica casa-n sus, iar Mitrana, 
roșie ca coaja de rac, sosi cu dovleacul într-o tavă, 
(BARBU 


spart în bucăți mari și galbene. 


DELAVRANCEA) 


I se bate inima ca la un rac mort = Se spune 
când cineva este foarte speriat: 

De viteaz ce e, se bate inima într-însul 
ca într-un rac mort. (VASILE ALECSANDRI) 


Roşu ca un rac fiert (sau ca racul) = Se spune 
despre o persoană foarte roşie la faţă: 

Numai ce-l văd că vine, roş ca un rac. 
(MIHAIL SADOVEANU) 

Căpitanul, foc de mânie, ieşi din apă 
roşu, ca un rac fiert. JEAN BART) 

Roșu de mânie, ca un rac fiert, lăsă hăţurile 
celor patru cai Și aşteptă, hotărât să-și ceară dreptul 
lui cu orice preț. (PANAIT ISTRATI) 


RACILĂ 

A avea racilă la inimă = A avea o supărare: 
Numai sufletul meu are o racilă care nu se 

mulţumeşte cu leacurile tale. (G. CĂLINESCU) 


233 


RADE 

A rade (sau a arde, a croi, a da, a lipi, a 
şterge, a trage) (câteva) palme (sau o palmă, o 
scatoalcă) (cuiva) sau a încasa (sau a lua, a 
primi) o palmă (sau o scatoalcă). v. palmă. 


A rade faţa cuiva (Înv.) = A ucide: 
Pre aceştia ce fac strâmbătate [...] să le 
radă fața [...] Domnul. (DOSOFTEI) 


A rade pe cineva fără săpun (Fam.; irn.) = A trata 
pe cineva cu severitate; a critica fără menajamente: 

Carp nu vedea altă scăpare decât o 
intervenţie străină. Gazetele liberale îl rad acum 
fără săpun. (|. L. CARAGIALE) 

E asemenea firesc lucru ca d. Urechia, 
a cărui poziţie atârnă de satisfacerea caracudei 
roșie, să se conforme înțeleptelor sfaturi ale 
calfei de bărbier care trage perdaf fără săpun 
limbei noastre şi bunului simţ în foiletoanele 
„Pseudo-Românului ”. (MIHAI EMINESCU) 


A spăla (sau a şterge, a rade) putina sau a o 
rade (la sau de fugă). v. putină. 


A-i rade mustaţa (sau o mustață) cuiva (Fam.) 
= A-şi bate joc de cineva: 

Să-mi razi mie mustaţa, dacă nu-ți spun 
drept. (MIHAIL SADOVEANU) 


Să-mi razi (sau să-mi radă, să-mi radeţi) 
mustaţa (sau mustăţile) (dacă nu...) (Fam., ca 
întărire a unei afirmaţii) = Se spune pentru a arăta 
că eşti foarte sigur de cele ce afirmi; fă-mi ce vrei: 

Dacă nu vă va pune într-o săptămână 
stăpânul pe picioare, să-mi radeţi mie mustaţa! 
(MIHAIL SADOVEANU) 

De n-oi aduce un neamt viu-viuleţ, să-mi 


radeți mustaţa. (VASILE VOICULESCU) 


RADICAL, -Ă 
A vorbi (pe) radical (Dep.) = A vorbi în 
termeni elevaţi, cu neologisme: 


Vasile ILINCAN 


Doar în mahalalele Bucureştilor şi ale 
altor oraşe din Vechiul Regat se vorbea „radical” 
adică cu neologisme, spre marele haz al lui 
Caragiale. (G. CĂLINESCU) 

Vorbea foarte frumos pe radical. (|. A. 
BASSARABESCU) 

[...] şi la mahala se vorbeşte pe radical. 
(ION PAS) 


RADINĂ 
Parcă eşti prins pe rădini = Se spune despre un 
om ud până la piele: 

Parcă eşti prins pe rădini. Se zice celui 
udat leoarcă, celui bătut [...] (DIN VIAȚA 
POPORULUI ROMÂN, vol. 34-40, 1928) 


RAF 

A pune raful (pe cineva) = A supune (pe cineva): 
Zi, a pus raful pe el, noa! (MIHAI 

BENIUC) 


A trage raful (sau fierul, (reg.) panta) pe roată 
= A pune şina pe roată; a fereca: 

În curte, Petrea se tocmește cu oamenii 
ce-i aduc roți să le strângă rafurile [(reg.) cerc, 
şină de fier care se aplică pe o roată de lemn], ori 
chiar să pună raf nou. (ON AGÎRBICEANU) 


RAFTĂ 
A da rafta (pe cineva) = A bate (pe cineva): 
I-am dat rafta la joc. (PETRE COMAN) 


A o spune (cuiva) raptă (sau raptă-n ochi) = A 
spune (cuiva) în faţă, fără înconjur: 

— Da cum ai umblat, tată? întrebă 
porcul, așa că nu te-a tăiat împăratul în cap? 

— Nu, dragul tatii, nu m-a chiar tăiat, 
dar mi-a spus rafta, că să ne lăsăm de astfel de 
gânduri. (|. POP-RETEGANUL) 

Ar trebui să-i spun lui Mihaela franc, 
rafta-n buze răzându-i mierța, dar crezi, că am 
curajul de Ben? 
(http://bentodica.blogspot.com/) 


spărgătorilor bănci, 

RAHAT 

A face din rahat bici, să facă plici şi să 
trosnească (Pfm.; irn.) = A realiza un lucru de 
calitate cu mijloace puţine şi ineficiente: 

Tata a avut încă o dată dreptate: nu poți 
face din rahat bici şi să şi pocnească... 
(ADRIAN BUȘILĂ) 

Bravo vouă celor care i-ați votat! Aţi 
făcut din rahat bici și mai şi plesnește! 
(http://farasuparare.ro/) 


A face rahatul praf (sau praştie) (Pfm.; irn.) = A 
eşua în realizarea unui lucru mult lăudat anterior: 

O să facă rahatul praf! Totusi, era 
curios că lunganul nu dădea niciun citat din 
acele multe înţelepciuni pe care le învățase din 
cărți (înțelepciuni inventate de el- păzea !). (D. 
R. POPESCU) 


A fi (sau a se crede) un rahat cu ochi (Pfm.; 
irn.) = A fi o persoană neînsemnată, care însă se 
crede foarte importantă: 

— Nu-mi pasă de tine Robert, ești un 
rahat cu ochi, cară-te cât mai repede că am 
uitat paharul pe masă și se încălzește șprițul. 
(EUGEN PATRICHE) 


A fi în rahat până în (sau la) gât (Arg.)= A 
avea necazuri mari: 

Eram în rahat până la gât. Trebuia să 
identific cauza. În mod cert, Natalia arăta mai 
bine. (COSMIN CÂRCIOVA) 

„Cred că am intrat în rahat până-n gât” 
— s-a supărat Bogdan sub duşul fierbinte... 
(CONSTANTIN BANU) 


A îngheţa ca un rahat în ploaie (Pfm.) = A 
îngheţa foarte tare: 

Numai de-asta nu-mi arde mie acum, după 
ce toată noaptea am îngheţat ca un rahat în 
clădirea lu’ Peşte [...] (http://comentatoramator.ro/) 


A scoate (pe cineva) din rahat (Arg.) = A salva 
(pe cineva sau ceva) dintr-o situaţie critică: 

Asta 
brutală, rizibilă în definitiv: Ţi-ai bătut joc de 


sugera replica lui  tranşantă, 

soțul tău, de omul care te-a scos din rahat [...] 
(RADU ALDULESCU) 


A se face de rahat (Pfm.) = A se face de râs: 
Am și clienți minunaţi pe care-i ador și 
care-mi fac viața şi afacerea frumoase, dar dau 
ocazional de câte unul, pe care l-aş strânge de 
gât. Dar nu o fac, tocmai pentru că te faci de 
rahat pentru o vorbă în vânt. (http://dojoblog.ro/) 


A-i îngheţa (cuiva) rahatul. v. îngheţa. 


Rahat cu apă rece (sau cu perje, cu prune) 
(Fam.) = Lucru lipsit de valoare, de însemnătate; 
fleac, nimic, bagatelă: 

[...]și vrei ca eu să-ți dau socoteală 
pentru închipuirile tale bolnave? Rahat cu apă 
rece! (MARCEL SECUI) 

Ei, aş, rahat cu perje, nu era el aşa 
grozav. (N. STEINHARDT) 


RAI 
Bătaia (sau frica, răbdarea) e (ruptă) din rai 
= Bătaia, răbdarea, frica etc. este eficace: 

De-i videa-o că nu vra să plămădească 
și toată ziua cerne, cercetează-ţi casa, pentru că 
bataia e din rai. (C. NEGRUZZI) 

O cam bănuiau, şi morărița, şi mătuşa 
Anghelina, că umblă cu poşta de la o casă la alta, 
dar frica-i din rai. (MIHAIL SADOVEANU) 


RAITĂ 
A da o raită = a) A face o plimbare: 

Până-n seară, am şi colindat mai tot 
satul, ba şi pe la scăldat am tras o raită, cu 
prietenul meu Chiriac al lui Goian, un lainic şi 
un pierde-vară ca şi mine. (ION CREANGĂ) 

Duminică în zori bătrâna primenea copiii, 
se gătea de sărbătoare, mai dădea o raită prin 
împrejur, ca să vadă dacă în adevăr toate sunt 
bine, apoi se urca în teleagă. (IOAN SLAVICI) 


b) A face o vizită scurtă: 

Voinicul din când în când mergea la 
vânătoare, şi da şi câte o raită pe la zâna. (P. 
ISPIRESCU) 

Atunci dracul dă o raită pe la talpa 
iadului, să vadă ce lipseşte, și apoi iese iute ca 
scânteia şi se tot duce înainte la slujbă, după 
porunca lui Scaraoschi. (ON CREANGĂ) 


Cu raita în sus = Cu partea de jos în sus, 
răsturnat, dat peste cap: 

Bagă de seamă, că, de te atinge, te dai 
cu raita-n sus. (MATERIALE şi CERCETĂRI 
DIALECTALE, I, 1960) 


RAMAZAN 
A-I tăia (pe cineva) la ramazan (Fam.) = A-i fi 
foame: 

Probabil pe autorul articolului îl tăia la 


ramazan în timp ce scria. (www.emaramures.ro/) 


A băga la ramazan (Arg.) = A mânca: 

Acestea fiind spuse, era într-o bună 
dimineaţă de primăvară, când şedeam calm la 
masă şi băgam la ramazan micul dejun al 
(mda-da!): 
(http://monseniorul.ro/) 


campionilor proteine la greu. 


RAMĂ 
Bun de pus în ramă. v. bun. 


RAMPĂ 
A chema la rampă = A cere, prin aplauze, ca 
artiştii să reapară pe scenă: 

De trei ori actrița fu chemată la rampă. 
(G. CĂLINESCU) 

Publicul scandalizat protestează! Autorul 
n-a fost chemat la rampă! (LIVIU REBREANU) 

Terminându-se spectacolul, publicul a 
chemat pe autor. D. Vlădicescu a ieşit la rampă 
ținând o alocuțiune foarte la locul ei. (MIHAI 
EMINESCU) 


Vasile ILINCAN 


A vedea lumina rampei (D. piese de teatru) = 
A intra în repertoriul unui teatru pentru a fi jucat 
în faţa publicului: 

Este adevărat că în cele peste douăzeci 
de piese pe care le-am scris, dintre care 
jumătate au văzut lumina rampei pe scenele 
teatrale, la radio, la televiziune, dau relief şi 
unor personaje feminine. (GEORGE GENOIU) 

Prezenţa Pirandello pe 


lui scena 


românească, în ultimii ani, a însemnat şi 
interpretarea unor opere care nu au văzut 
niciodată până acum lumina rampei în ţara 


noastră. (ILEANA BERLOGEA) 


RANĂ 

A (se) pune degetul pe rană (sau pe bubă, pe 
rană deschisă, rar, unde trebuie ori unde ar 
trebui) = A atinge o problemă dureroasă, 
dificilă sau delicată, a arăta în mod lămurit 
adevărata cauză a unei situaţii neplăcute: 

I se părea chiar că n-ar avea decât să 
întinză mâna şi ar putea pipăi de-a binelea 
schimbarea aceasta grozavă, care o durea și o 
tulbura în toată ființa ei. Dar încă nu se 
încumeta și nu voia să pună degetul pe rană. 
(LIVIU REBREANU) 

Vorbind muncitorilor, trebuie să pui 
degetul drept pe bubă, căci omul de la sac 
disprețuiește pe toți acești palavragii electorali, 
care habar n-au de durerile lui. (PANAIT 
ISTRATI) 

Odată ce s-a pus degetul pe rana 
deschisă, furtuna s-a dezlănţuit. (JEAN BART) 

Alex. Ștefănescu pune degetul pe rană 
atunci când afirmă că Elegia oului, a noua, 
conține, in nuce, schema din lona lui Marin 


Sorescu [...] (DORIN ŞTER) 
A învârti cuțitul în rană. v. învârti. 


A prinde vulpea la rană (Reg.) = Se zice 
despre cei care fac mofturi, care se sclifosesc: 

Aoleo! — Ce-are ăsta, mă? — Mi-a intrat 
un ghimpe-n deget. — O prins vulpea rană, se 
hlizeşte Rack, care-şi simte tot corpul vâjâind de 
oboseală. (MIHAI BUZEA) 

A pune (sau a turna) sare (sau oţet) pe rană. v. 
sare. 


A zgândări o rană (mai) veche. v. zgândări. 


Bun de pus (sau de legat, să-l pui, să-l legi) la 
(sau pe) rană (sau pe bubă) (Pop., d. oameni) = 
Se spune despre un om foarte bun: 

Eu sunt agreabil, bun de pus la rană. 
Dar când ţin cu tot dinadinsul să fiu scârbă, păi 
n-am rival. (CONSTANTIN ARCU) 

Ștefan domnul era așa de bun când 
vedea dreptatea înaintea lui, încât să mi-l pui la 
rană și să se vindece. (P. ISPIRESCU) 

Altfel îs om bun, să mă pui la rană. 
(MIHAIL SADOVEANU) 

Era ascultător, supus, muncitor și bun, să-l 


legi la rană. (CONSTANTIN SANDU-ALDEA) 


RANG 
A-şi ţine rangul = A trăi potrivit cu situaţia sa 
socială: 

Dar noi din ce vom trăi, cu ce ne vom 
ține rangul? se căină cu uimită fizionomie 
tânăra doamnă. (G. CĂLINESCU) 

Azi, elitele şi-au schimbat gusturile, de asta 
o foarte bună prietenă a încercat să-mi deschidă 
ochii: Dacă nu-ți ţii rangul? (NORA IUGA) 


RAPANGHEL 
A lua la rapanghel (sau la trei păzeşte) pe 
cineva (Pop.) = A reproşa, a certa: 

M-a făcut de două parale... M-a luat la 
rapanghel. (ION PAS) 

Mi-am luat... pe lelița Măranda la 
rapanghel... până i-am pus mințile la loc. (AL. 
VLAHUȚĂ) 

— Mă aşteptam s-o iei la trei păzeşte pe 
domnişoara Angheliu... (ZAHARIA STANCU) 

—  Luaţi-i la trei păzeştel... (ON 
LĂNCRĂNIJAN) 

Inspectorul șef intenționa să-i ia la trei 
păzeşte pe toţi cei dinăuntru pentru atitudinea 


lor neprofesională. (ROXANA NĂSTASE) 


Dictionar de expresii românesti în contexte (DERC) O— R 

Nu-ţi spuneam noi? Aşa, gura bate 
fundul/ Te-a luat ăla la rapangele. (MARIN 
SORESCU) 


RAPĂG 
A face cuiva un rapăg = A împinge pe cineva 
din spate, făcându-i vânt: 

Nu te-astâmperi, cornoratule ? Când ţ-oi 
face un rapag, ai s-ajungi cine ştie unde! (ION 
CREANGĂ) 


RAPĂN 

A se umple de rapăn = A nu trage niciun folos: 
Lectura ziarelor îmbunătăţeşte circulația 

sângelui, chiar când 


(MARIAN POPA) 


te umple de rapăn. 


RAPORT 
A avea raport (cu... sau la...) (Înv.) = a) A avea 
legătură (cu...), a se potrivi (la...): 

Tot vorbesc, din mâini nu stau, două 
vorbe raport n-au. (BARBU MUMULEANU) 


b) A se referi (la...): 
Din câte vom spune aci despre actuala 
închisoare, foarte puţine vor avea raport la 


locuitorii ei de acum. (AL. ODOBESCU) 


A da (sau a(-şi) face) raport(ul) = A raporta: 
Marele vizir a început să-şi facă raportul 
despre felurite treburi. (|. L. CARAGIALE) 


A se prezenta (sau a ieşi, a fi scos etc.) la (un) 
raport = A se prezenta (sau a fi chemat) în fața 
unui superior pentru a-şi susține o doleanţă sau 
pentru a răspunde de o greşeală săvârşită: 

Se hotărî să se prezinte la raport, să-i 
explice situația. (LIVIU REBREANU) 


A-i face cuiva raportul (sau un raport) = A 
comunica unui şef ierarhic o greşeală săvârşită 
de un subaltern: 

De aceea, cum a ieşit de la arest, [Moş 
Teacă] a făcut un raport către comenduire, 
cerând ca toți gazetarii să fie puși la pluton de 
pedeapsă cu cățeaua-n spinare două ceasuri pe 
zi. (ANTON BACALBAŞA) 


În raport cu = În comparaţie cu...: 
ŞI, 


margini, nu este o bucată a lui, oricât de mare şi 


într-un spațiu închipuit ca fără 


oricât de mică ar fi, numai o picătură în raport 
cu nemărginirea? (MIHAI EMINESCU) 


Sub raportul (sub acest raport, sub diverse 
raporturi sau sub toate raporturile) = Din 
acest punct de vedere (din diverse sau din toate 
punctele de vedere, sub toate aspectele): 

Eminescu a fost pregătit sub toate 
raporturile pentru a croi un drum nou în 
literatura românilor. (AL. VLAHUȚĂ) 

Sub acest raport, cele ce se întâmplă în 
toate zilele aici vorbesc în contra acestei opinii. 


(D. BOLINTINEANU) 


RARA 
A o lua rara (Reg.) = A merge repede, a o lua la 
fugă: 

[Sultănica] o ia rara-rara prin fâneață. 
(BARBU DELAVRANCEA) 

[Radu] își lua o carte și-o pornea rara 
pe dealuri. (AL. VLAHUȚĂ) 


RAS, -Ă 
Ba (că) (e) tunsă, ba (că) (e) rasă sau c-o fi 
tunsă, c-o fi rasă. v. tuns. 


Tu zici rasă, ea zice tunsă sau unul zice tunsă, 
altul rasă = Se spune despre cei care nu se 
potrivesc în păreri şi care nu sunt niciodată de 
acord: 

Iartă-l, — îi zise streinul — e sărmanul 
nătărău!/ Nu ştii că este o vorbă, degeaba baţi 
fierul rău!/ Tu îi zici rasă, el tunsă, şi niciodată 
nu poți/ Prostia cea din născare din capul lui să 
o scoţi. (ANTON PANN) 


Vasile ILINCAN 


Tu îi zici rasă, ea îţi zice tunsă. (IULIU 
A. ZANNE) 


RASOL 
A da rasol (Fam.) = A face un lucru în grabă, 
superficial, de mântuială: 

Tu să treci cel dintâi că e mai bine... Pe 
urmă se plictisesc măgarii de călăi şi dau rasol. 
(CAMIL PETRESCU) 

Să dăm rasol mai repede. Mai sunt şapte 
procese şi azi e ziua mea de masaj electric. 
(CEZAR PETRESCU) 


RAŢȚĂ 
(A merge, a se mişca, a umbla) ca o rață = (A 
merge etc.) cu mersul legănat: 

Și, 
primăvara mă doare rău de tot. Umblam pe 
drum ca o rață. (MIRCEA DANELIUC) 


nici nu vreau să mă gândesc, 


A prinde (pe cineva) cu rața în traistă = A 
prinde pe cineva asupra faptului: 

Dară să ferească Dumnezeu să fi prins el 
pe cineva cu rața în traistă, că era aspru foarte. 
Se făcea leu-paraleu când se ivea nedreptatea şi 
asuprirea înaintea lui. (P. ISPIRESCU) 

Acum era important ca să nu fie prins cu 
rața în traistă, se gândi Anton şi, hop, urcă pe 
şestache, fără să-şi mai ia rămas-bun de la 
cumătri, în caroserie. (DUMITRU CRUDU) 


A se băga ca raţa-n muci (Arg.) = A fi inoportun: 

„Lasă-i să bage fitile că le-a băgat 
careva fluturaşi în cap”, urmată de observaţia 
lui Busuioc: „Aşa e, vezi că se bagă ca rața-n 
muci.” (DAN REBREANU) 


A-i intra (cuiva) rața în traistă = A i se face frică: 
Logofătului îi intrase rața în traistă, 
când auzi de bărbat. (P. ISPIRESCU) 


li mănâncă câinii (sau rațele) din traistă (sau 
din buzunar). v. mânca. 

RAȚIUNE 
Rațiunea de a fi (sau de a exista, de existență) 
(a unei persoane, a unui lucru, a unui fenomen 
etc.) = Ceea ce justifică, motivează existența 
(unui lucru): 

Neîmplinind aceste condițiuni, scrierea 
sa devine inutilă și fără rațiunea logică de a 
esista. (NICOLAE FILIMON) 


RAZNA 
A o lua (sau a o apuca) razna = a) A divaga, a 
bate câmpii, a exagera: 
Cunoşti până unde ajunge imaginaţia 
femeii, când o ia razna. (CEZAR PETRESCU) 
Mama o luase razna. (PETRE BARBU) 


b) A pleca, a merge la întâmplare, fără țintă: 


Atunci şi copilul, coborându-se din 

copaci, o apucă razna pe câmp. (P. ISPIRESCU) 
O luași razna prin ziduri, numai să scapi 

de întrebare mea, ca și cum ar fi fost în joc onoarea 


infantei Spaniei [...] (EUGEN LOVINESCU) 


RĂBDA 
A (nu)-l mai răbda (pe cineva) puterile să... = 
A (nu) mai putea să...: 

Și două lucruri necăjeau pe împărat: că 
nu-l mai răbdau puterile să-și joace copila pe 
genunchi ș-apoi că prea se făcuse frumoasă din 
cale-afară. (BARBU DELAVRANCEA) 


A (nu)-l răbda pe cineva inima (să...) = A (nu) 
se putea stăpâni (să...): 

Nu-l mai răbdase inima şi venise s-o 
vadă cu ochii lui. (CAMIL PETRESCU) 

Totuși nu-l răbda inima să stea molcom. 
(LIVIU REBREANU) 

Unde nu se încinge între dânșii o bătaie 
crâncenă, ş-apoi stă de-i priveşte, dacă te rabdă 
inima. (ION CREANGĂ) 

Și ciocnind cu ei paharul, îi privea cu 
mulțumire: — Și apoi stai de priveşte, de te rabdă 
inima. (EUGEN LOVINESCU) 

Pe mine nu m-o răbdat inima să-i las în 


voia lor, că tot eu aveam să-i caut pe urmă prin 


Dictionar de expresii româneşti în contexte (DERC) O— R 

meleaguri, că eu îs la boi, la amândouă 


părechile. (EM. GÎRLEANU) 


A nu răbda vremea (pe cineva) (Fig.) = A fi 
presat de timp: 

Să intru în sfânta mănăstire, să dau 
părintelui Nicanor un sorocovăţ să-mi facă o 
slujbă pentru scăpare de năpaste, — nu mă rabdă 
vremea, căci m-ajung din urmă supărarea şi 
harapnicul boieresc. (MIHAIL SADOVEANU) 


A răbda în piele = A îndura mult, fără a se plânge: 
Lâna oițelor mele/ Pentru el se toarce-n 
dârstă?/ Ş-oi răbda eu mult în piele,/ Sila fie-mi 
fără vârstă? (CEZAR BOLLIAC) 
Bietul om răbdă în piele şi mai purtă în 
cârcă pe șarpe ce-l mai purtă [...] (P. ISPIRESCU) 


Cum te (îl, vă, etc.) rabdă (sau ţine) pământul? v. 
pământ. 


RĂBDARE 
A mânca răbdări prăjite (sau ciuperci, coaste 
fripte). v. mânca. 


A scoate (pe cineva) din răbdare (sau din 
răbdări, din toate răbdările) = A face pe 
cineva să se enerveze foarte tare: 

Eu îs bun cât îs bun, dar şi când mă 
scoate cineva din răbdare, apoi nu-i trebuie nici 
țigan de laie împotriva mea. (ION CREANGĂ) 

Hubăr însă ținea să-şi certe feciorul, și 
nepăsarea acestuia îl scotea din răbdare. 
(IOAN SLAVICI) 

Oricât de blajin să fie omul, îl scoţi din 
toate răbdările. (|. L. CARAGIALE) 


A se înarma cu răbdare. v. înarma. 


A(-şi) ieşi din răbdare (sau din răbdări) = A 
(se) enerva (foarte tare): 

Celelalte, strigă gazda ieșind din răbdare 
întru auzul atâtor laude. (C. NEGRUZZI) 

Puiul a-ntrebat-o şi-a doua oară şi a 
treia, atunci femeia a ieşit din răbdare şi-a zis 


239 


[...] (DIN VIAȚA POPORULUI ROMÂN, nr. 
29-31, 1916) 


Răbdare şi tutun (Gmţ.) = Se spune despre 
cineva care trebuie să aştepte multă vreme: 
Pronosticurile meteorologice nu par a fi 
trandafirii. — Aunci, ce facem ? — Aşteptăm. — Şi 
cât aşteptăm ? — Nimic nu se ştie... — Răbdare şi 
tutun ? — Răbdare şi tutun... (CEZAR PETRESCU) 
Imediat vin la chestie! îmi strigă 
meşterul făcând semne cu mâna ca să-mi 
potolească nedumerirea; răbdare şi încă niţel 
tutun, pân’ ce ajung la explicaţia care vă 


interesează. (MIHAIL SADOVEANU) 


RĂBDAT 
(A se alege) ei cu luatul, noi cu răbdatul = Se 
zice când cineva este nedreptăţit la împărţirea 
unor avantaje, bunuri etc.: 

La sfârşit, ei s-au ales cu luatul, iar noi 


cu răbdatul. 


RĂBOJ 
A crede după răboj (Reg.) = A crede tot ce se 
spune: 

[Mama] crezându-le toate lăptoase după 
răbuș, cum i le spusesem eu [...] m-a lăudat. 
(ION CREANGĂ) 

A cresta pe răboj = A ţine o socoteală, o 
evidenţă; a-şi însemna ceva: 

Crestaţi pe răboj, copii! (P. ISPIRESCU) 

Ea crestase pe răboj al doilea mare 
sacrificiu făcut pentru soț și — în egală măsură — 
pentru tihna și buna stare a căsniciei. (G. M. 
ZAMFIRESCU) 

[...] se mulgea, se măsura şi se cresta pe 
răboj cantitatea de lapte a fiecărui sâmbraş pentru 
a i se calcula brânza cuvenită la spargerea stânei. 


(ON GHINOIU) 


A i se uita cuiva răbojul = A i se uita cuiva 
numărul anilor: 


Vasile ILINCAN 


Îmbătrânea mereu, de murit însă nu mai 
murea. I se uitase răbojul. (ŞEZĂTOAREA, XII) 


A însemna la răboj = A număra: 

Altul caută în lume și în vreme adevăr, / 
De pe galbenele file el adună mii de coji, / A lor 
nume trecătoare le însamnă pe răboj; (MIHAI 
EMINESCU) 

Am însemnat şi eu la răbuş vreo optzeci 
şi mai bine de ani. (MIHAIL SADOVEANU) 


A lua (sau a da) pe răboj = A lua (sau a da) pe 
datorie: 

lar ale noastre sunt destul de sărace, 
căci toata marfa să ia pe răboj (pe credit - n.n.) 
până încep aş pune moşiile la mezat. (MARIAN 
PETCU) 


A strânge de pe răboj = A scoate din evidenţă; 
a da uitării: 

Am strâns răbojul cu probleme interminabile 
şi am pornit la treabă. (bttp:/leparhiaargesului.ro/) 


A şterge de pe răboj = A da uitării, a ierta: 
Pentru cei ce mai au obrăznicia de a mai 
spune vorbe denigratoare despre Eminescu, e rău 


va 


că s-au născut, deoarece „putrejunea ” îi va şterge 


de pe răboj. (bttp://www.dacoromania-alba.ro/) 


A trăi pe răboj = A trăi pe datorie: 
Atunci toate casele boiereşti avea toate 
cele trebuincioase de pe la moşii..., iar acum toți 


trăim pe răboj. (DINICU GOLESCU) 


A trece la răboj = A consemna, a nota, a trece 
pe lista neagră: 

Iar cel care-o îndrăzni să-l omoare, să 
se treacă la răboj ca făptuitor al unui greu 
păcat. (POP.) 

Însă să mi-i găseşti pe toți, să-i treci la 
răboj şi să nu-i scapi din ochi, ca să ştii în orice 


clipă unde se află fieştecare! (MICU SECUIU) 


A vinde pe răboj = A da marfa pe datorie: 

Cine vinde pe răboj curând şi multă 
marfă vinde, dar şi pe muşterii îi pierde şi banii 
lui nu-i mai vede. (MIHAI EMINESCU) 


240 


A(-şi) ieşi (sau a scoate pe cineva) din răboj 
(afară) = A(-şi) pierde (sau a face pe cineva să-şi 
piardă) răbdarea: 

[...] numai să avem vorba dinainte, să 
nu fii rău de gură, c-apoi mi-i să nu mă scoţi din 
sărite şi să mă faci câteodată să-mi ies din 


răbuş afară. (ION CREANGĂ) 


Ca pe (sau după) răboj = Întocmai, exact: 

[Mama] crezându-le toate lăptoase după 
răbuş, cum i le spusesem eu [...] m-a lăudat. 
(ION CREANGĂ) 


y 


RACI 
A i se (sau a-i) răci (cuiva) inima = A (se) speria: 

La kilometrul al zecelea mi s-a răcit 
inima şi cred că nu i-a lipsit mult să se 
oprească. (RADU TUDORAN) 

S-a răcit inima în mine, însă perele îmi 
ținea de cald şi, venindu-mi în fire, am băgat de 
seamă că acel câne fioros era legat şi am trecut 
prin fața lui fără frică. (ION VLASIU) 


A-şi bate (sau a-şi strica, a-şi răci, a-şi rupe) 
gura degeaba (sau de clacă, de pomană, de-a 
surda, în zadar). v. bate. 


RĂCIT, -Ă 
Cu inima răcită = Speriat, îngrozit: 

Din pridvor, cu inima răcită, Salvina 
observă tot ce se petrecea jos în curte. (ION 
AGÎRBICEANU) 


RĂCNI 
A răcni (sau a striga, a ţipa, a urla) ca din 
gură de şarpe = A striga din răsputeri: 

— Neghiniţă, de ce-l bat pe ăla, de 
răcneşte ca din gură de şarpe? — Fiindcă 
împăratul e surd şi n-aude, răspunse Neghiniţă. 
(BARBU DELAVRANCEA) 

Ce l-o fi apucat de ţipă ca din gură de 
şarpe? (POP.) 

RĂCOARE 

A băga (pe cineva) în răcori (sau în toate 
răcorile) sau a-l trece (toate) răcorile (sau 
căldurile) = A înspăimînta (pe cineva): 

Voinicul cel care răcnea în bătălii de 
băga în răcori pe dușmani, grăi încet. (MIHAIL 
SADOVEANU) 

De ce a băgat el în răcori, gândeşti, pe 
toți împărații şi pe papa de la Roma? (l. L. 
CARAGIALE) 


A se lăsa (cu) răcoare = A se face frig: 
la cerga asta și te-nveleşte, că despre 
ziuă se lasă răcoare. (|. L. CARAGIALE) 


A sta (sau a băga, a fi, a pune, a şedea etc.) la 
răcoare (sau la bașcă, la gros, în închisoare, la 
mititica, în ocnă, la pârnaie, la puşcărie, la 
secret, în temniță, la zdup) = A sta la închisoare: 

Adică ce-o să fie dacă-i sta şi tu la răcoare 
două săptămâni ?... (LIVIU REBREANU) 

Stătuse la răcoare la Galata şase luni. 
(MIHAIL SADOVEANU) 

Un individ a fost vârât de un sfert de 
ceas în başca primăriei. (IDEM) 

Lasă-i, şadă la răcoare, dacă sunt 
proști. (IOAN SLAVICI) 

Dacă nu ascultau, îi bătea la fund şi îi 
băga în gros. Un gros era la curte şi unul la 
biserică. (FLORIAN DUDAȘ) 

Şi ea, drept mulțumire, întoarce cheia în 
broasca uşii mele, trântindu-mă astfel la 
închisoare până la epoca sosirii nagâţilor 
[cucuvea]. (ION GHICA) 

În timp ce Lora i-a dat ceva să bage în 
ghiozdan, Vio i-a povestit cum a fost la mititica. 
(DUMITRU CRUDU) 

Unul îşi pusese ştreangul de gât, alți trei 
dăduseră ortul popii şi patru erau la mititica. 
(VIOREL ZAICU) 

— Nu! Când am vrut să plec la Paris, 
m-au prins fără acte la frontieră şi m-au băgat 
la pârnaie. (BUJOR NEDELCOVICI) 

Fără judecată, fără nimic, îl băgară la 
puşcărie, spre a fi pus la cazne şi apoi să-l 
piarză pre el. (P. ISPIRESCU) 

Comisarul respectiv îmi spune că 
blajinul fecior al Păunei-văduvii a făcut isprăvi 
mari la revoluţie, şi acum e ţinut la secret sub 
învinuiri grave... (I. L. CARAGIALE) 

Mai bătrâni şi mai tineri [|...] care 
zăceau la zdup pentru vreo găină. (EUGEN 


BARBU) 


A-l lua (pe cineva) cu răcori = A i se face frig: 
Şi apucându-l nişte răcori reci de frică, 
începu a citi pe cărticica lui, şi înlătură oarecum 
groaza ce sta gata să-l coprinză. (P. ISPIRESCU) 
Încercam să evit privirea uriaşului cu ochii 
de culoarea vântului turbat, pentru că mă lua cu 
răcori pe şira spinării. (CONSTANTIN ARCU) 


A-şi lua răcorile (Reg.) = A scăpa de grijă: 
Hai, de-amu, măi babă, în târg să bem 
și să ne veselim, că de grădină mi-am luat 


răcorile. (ALEXANDRU VASILIU) 


RĂCOREALĂ 
La răcoreală (Fam., rar) = La închisoare: 

Pă mulţi îi crede lumea cinstiți, când ei 
întrec pă pușcăriași vestiți, ba poate că şi 
să-ntovărășesc la câte și mai câte cu dânșii, după ce 


scapă de la răcoreală. (GLIGORE M. JIPESCU) 


RĂCORI 
A-şi răcori (sau a-și săra) inima. v. inimă. 


A-şi răcori inima (sau sufletul) = A vorbi deschis, 
atenuându-şi astfel o suferință morală etc.: 

Boierul însă, căruia parcă i se răcorea 
inima când auzea spusele băiatului, îi da ghes, 
zicându-i [...] (P. ISPIRESCU) 

[...] ochii lui umflaţi de mânie zăriră 
din nou burta batjocoritoare şi îndată începu să 
o lovească cu piciorul, icnind mai mulțumit, 
parcă prin fiecare izbitură şi-ar fi răcorit 
sufletul. (LIVIU REBREANU) 


Vasile ILINCAN 


RĂDĂCINĂ 
A cerca rădăcinile (Pop.) = A cerceta cauzele, 
motivele: 

Împăratul şi-a închipuit că boala fetei îi 
pribeagă şi nu i-a cercat rădăcinile. (POP.) 


A prinde rădăcini (sau rădăcină) = A căpăta 
stabilitate într-un anumit loc: 

După ce au prins rădăcini şi au început 
să se manifeste, numai forța brutală le mai 
poate stăvili distrugerile. (LIVIU REBREANU) 

Nu este mai mare mulțumire pentru 
omul ce dorește binele altora decât aceea când 
vede că este ascultat de către alții și că vorbele 
lui prind rădăcini. (IOAN SLAVICI) 

Nefiind de ieri de alaltăieri, e de neînțeles 
de ce entuziasmul factice şi de paradă nu mai 
prinde rădăcină, de ce zile a căror însemnătate s-a 
exagerat acum un an trec azi nesărbătorite ca cele 
de rând şi de lucru. (MIHAI EMINESCU) 

A rupe rădăcinile = A se hotărî să plece; a 
pleca din locurile natale: 

Nu vroiam să îmi părăsesc ţara, nu îmi 
puteam rupe rădăcinile ancenstrale din arborele 
genealogic. (LULU MODRAN) 


A tăia (sau, a curma, a stârpi) răul de la 
rădăcină. v. tăia. 


RĂFUIALĂ 
A lua (pe cineva) la răfuială = A cere cuiva 
socoteală: 

Scaraoţchi mi ţi-l luă la răfuială pe drac 
de mergeau fulgii. (POP.) 


A-i trage (sau a-i da) cuiva o răfuială = A 
mustra pe cineva cu asprime; a lua la rost pe 
cineva; (pex.) a bate (pe cineva): 

Am să le trag o răfuială număru unu. 
(MIHAIL SADOVEANU) 

Dacă-i așa, să-ți dau o răfuială isprăvnicească 
pe spinare. (V ASILE ALECSANDRI) 

RĂGAZ 
A nu avea răgaz = A nu avea liniște; a nu avea 
tihnă: 

În delirul frigurilor, i se părea că vede 
toate jertfele cruziei sale, fioroase şi amenințătoare, 
îngrozindu-l şi chemîndu-l la judecata Dumnezeului 
dreptății. În deşert se învârtea în patul durerii, căci 
nu putea afla ragaz. (C. NEGRUZZI) 

Mânia lui era atât de mare, încât femeia 
nu avea răgaz să spună niciun cuvânt de 


lămurire [...] CON MARIN SADOVEANU) 


A-i da cuiva răgaz = A da cuiva timpul necesar 
pentru a face un lucru în condiţii normale; a 
păsui pe cineva: 

Vru el să le spuie cine a fost broasca, 
dară nu-i deteră răgaz, căci îi luau vorba din 
gură, şi-l cam dedeau în tărbăceală cu graiuri 
care mai de care păcălitoare. (P. ISPIRESCU) 

Moartea sa a provocat retragerea 
mongolilor din Europa şi i-a dat răgaz lui Bela IV 


să întărească regatul ungar. (NEAGU DJUV ARA) 


RĂIME 

A avea o răime = A se înfuria; a avea toane: 
Mi-a venit aşa o răime şi nu mai suportam 

pe nimeni... (https://www.romaniatv.net/) 


RĂMAS! 
A-şi lua rămas bun sau a-şi lua rămas bun 
(sau bunul) rămas = A se despărți de cineva (cu 
cuvinte de urare sau de afecțiune): 

Mi-am luat rămas bun de la gospodina 
casei. (MIHAIL SADOVEANU) 

Și după ce-și luă rămas bun, fata 
împăratului îşi cătă de drum. (P. ISPIRESCU) 


Rămas bun (sau bun rămas) = Formulă de salut 
adresată de cel care pleacă celor care rămân: 

În finalul scrisorii nu mai are însă tăria 
să-şi ascundă sfâşierea dinaintea despărțirii: Rămas 
bun, mă despart de tot ce mi-e drag. Mă doare că 
trebuie să părăsesc totul. (DORU COSMA) 


Dictionar de expresii româneşti în contexte (DERC) O— R 
Volumul al II-lea 


— Da’ nu-ti fie cu bănat, om bun, că am 
şuguit şi eu. Bun rămas! Te-a învăța Dumnezeu ce 
să faci... şi s-a tot dus înainte. (ION CREANGĂ) 

Bun rămas, ortaci de luptă, bun rămas! 


(VALERIU ANANIA) 


Rămas de capul meu (al tău, al lui etc.) = Ajuns 
liber, fără supraveghere; fără constrângere: 

Vezi că el nu făcu ca acei tineri, rămaşi 
de capul lor, care se aruncă în valurile lumii, 
aşa orbeşte; ci se socoti cum ar face el să apuce 


o cale bună. (P. ISPIRESCU) 


RĂMAS? 

A da rămas pe cineva (sau a da rămas din 

judecată) (Îvp.) = A declara pe cineva învins: 
Dacă judecătorii noştri ar vra să mă 

asculte, ei ar da totdeauna rămas pe advocații 

ce vorbesc aşa de pocit. (C. NEGRUZZI) 


A pune rămas = A face prinsoare: 
Un plugar fără ştiinţă — şi pe asta pun 
rămas -l E în stare să vă-nvârte şi să vă poarte 


de nas. (G. COŞBUC) 


A se da rămas (Îvp.) = A se da bătut: 

Când o văzură boierul şi oamenii curții, 
venind aşa, încremeniră. Boierul, vezi, nu voia să 
se dea rămas, şi porunci să dea drumul la doi 
zăvozi ce-i ținea la curte în lanţ. (P. ISPIRESCU) 


De ajuns şi de rămas Înv.) = Din belşug: 
Ti-au spus aceia de ajuns şi de rămas. 
(GALA GALACTION) 


RĂMÂNE 
A (nu) rămâne îndoială că.... v. îndoială. 


A lăsa (sau a rămâne) baltă. v. baltă. 


A nu (mai) rămâne (sau fi, sta) ori a nu se 
(mai) ţine etc. (nici) piatră pe piatră (din ceva) 
sau (reg.) a se alege piatra şi uscata (de ceva 
sau de cineva). v. piatră. 

A nu-i (mai) rămâne cuiva (alta) decât să... = 
A nu se găsi pentru cineva altă soluţie decât...: 
Nu-mi mai rămâne decât să ard tot ce-am 
scris. (AL. VLAHUȚĂ) 
Nu ne rămâne decât să alergăm mereu 


înainte. (CAMIL PETRESCU) 


A rămas înţeles (sau rămânem înţeleşi) = Se 
spune ca încheiere a unei discuţii, după ce s-a 
ajuns la un acord: 
Annie, a rămas înțeles. (CEZAR PETRESCU) 
Rămânem înţeleşi! şi îi strâng mâna pe 


rând. (BUJOR NEDELCOVICI) 


A rămâne (a deveni, a fi etc.) literă moartă. v. 
literă. 


A rămâne (ca) scris pe perete. v. scris. 


A rămâne (ceva) la (sau întru, până la) alta 
sau a rămâne (ceva) numai la... = A mai fi de 
făcut atâta, a mai lipsi numai atâta; a ajunge 
lucrul până la un punct: 

La atâta rămăsese lucrul, de se domnea 
teara Moldovei în trei părți. (NICOLAE COSTIN) 

Dac-a rămas treaba până la atâta, apoi 
las pe mine. (ION CREANGĂ) 


A rămâne (cu ceva) pe cineva (Îvp.) = A învinge 
pe cineva (într-o judecată, într-o prinsoare, la un 
concurs etc.): 

Luându-se la întrecere, Ercule îi rămase 
pe toți. (P. ISPIRESCU) 

Parcă-i spunea inima că pe Roibuleţul 
lui nu-l va rămâne nicin cal. (CONSTANTIN 
SANDU-ALDEA) 


A rămâne (de) lemn (sau ca de lemn). v. lemn. 
A rămâne (numai) cu degetul. v. deget. 
A rămâne (numai) să... = Urmează (doar) să...: 


Rămâne acum Să ştim cine este mai tare. 


(GR. ALEXANDRESCU) 


Vasile ILINCAN 


A rămâne (sau a ajunge) pe drumuri. v. drum. 


A rămâne (sau a fi) înmărmurit (sau înlemnit) 
= a) (In basme) A deveni stană de piatră: 
Nici nu le puteai vedea, fără a rămâne, 


pe loc, înmărmurit. (POP.) 


b) A fi uimit, impresionat: 

Când văzu acele slove şi le citi, dascălul 
rămase înmărmurit şi, intrându-i gărgăunii în 
cap, îi şi puse gând rău găinei. (P. ISPIRESCU) 

Dar Ionică cel prost, holbând ochii mari, 
a rămas înlemnit, cu gura căscată şi numai nu-i 
curgeau balele ca la cânii cei turbaţi! (ION 
CREANGĂ) 

Câinele alergă repede să vadă şi rămase 


înlemnit văzând minunea. (POP.) 
A rămâne (sau a fi) pe jantă. v. jantă. 
A rămâne (sau a lăsa pe cineva) lefter. v. lefter. 


A rămâne (sau a se întoarce) cu buza umflată 
(sau buzele îngroșate). v. buză. 


A rămâne (sau a se vedea) pe poduri (Înv.) = 
A rămâne sărac, fără adăpost: 

Părăsită de rude şi de cunoştinţe, se 
văzu pe poduri. (D. BOLINTINEANU) 


A rămâne (sau a ţine) în nelucrare. v. nelucrare. 


A rămâne ars (sau opărit, fript) = A fi depăşit 
de situaţie: 

Iară baba a rămas opărită şi nu ştia ce 
să facă de ciudă. (ION CREANGĂ) 

La aceste vorbe, mulți dintre boieri s-au 
simțit atinși; cel cu pricina [...] a rămas ca 
opărit. (IDEM) 

Mulțimea izbucneşte într-un râs cu 
hohot, iar cel ce şi-o auzi, rămâne opărit cu apă 


rece. (|. POP-RETEGANUL) 
A rămâne bun făcut. v. făcut. 


A rămâne ca la dentist (sau cu gura căscată 
ori mască) (Fam.) = A fi uluit, a rămâne uimit: 

lar ţăranul, făcându-şi cruce, a rămas 
cu gura căscată, fără să bleştească un cuvânt. 
(ION CREANGĂ) 

Dracu se vede că nu mai văzuse om călare, 
or că erau dracii proști pe vremea aia, că rămase 
cu gura căscată. (DUMITRU STĂNCESCU) 

A rămas ca la dentist. Cu gura căscată şi 
speriat s-o uitat în dreapta, în stânga şi se auzea 


ceva. (LUCIAN BOIA, ADRIAN CIOROIANU) 


A rămâne crăcănat (Arg.) = a) A rămâne uimit, 
surprins: 

Am rămas crăcănat. Eva nu avea mai mult 
de treizeci de ani, era brunetă [...] (ŞTEFAN 
AGOPIAN) 

Dacă nu se poate debarasa, să iasă la 
raport pentru a fi înlocuit. Rămân crăcănat și, în 
mod excepțional, îmi aprind o țigară. (RODICA 
OJOG-BRAȘOVEANU) 


b) (D. femei) A fi extenuată în urma excesului 
sexual. 


A rămâne cu inima frântă. v. inimă. 


A rămâne cu zile (sau cu sufletul în oase) = A 
continua să trăiască: 

De rămâne cu zile, tot nu vom avea noi 
pace de el. (|. POP-RETEGANUL) 

El o ţinea una, să-i aducă pe fata lui 
Verdeș împărat, dacă vrea să scape de ponosul 
de tâlhar, de călcător de drepturile altuia, și să 
rămâie cu sufletul în oase. (P. ISPIRESCU) 


A rămâne de (sau din) judecată = A pierde un 
proces: 

Deci au rămas de lege şi de judecată den 
divan şi au rămas funea lu Dade toată, preste tot, pre 
seama Stanciului [...] (DOCUMENTA ROMANIAE 
HISTORICA: ȚARA ROMÂNEASCĂ) 


A rămâne de căruţă = a) A nu ţine pasul cu 
ceilalţi; a pierde ocazia: 

Am scris apoi la „Viaţa” lui Vlăhuţă.../ 
Dar „ Viaţa” a murit, că n-avea zile/ Și am rămas 
şi-acolo de căruţă —/ Nu-nvie „ Viaţa”, e-n zadar, 
copile! (D. ANGHEL) 


Dictionar de expresii românesti în contexte (DERC) O-R 
Volumul al II-lea 


Oameni ca el o să mai fie şi de-acum-nainte, 
da până la urmă tot o să rămână de căruță, să știi! 


(ION LĂNCRĂNJAN) 


b) A se face de râs (în urma neîndeplinirii unui 
angajament): 

Înfrățire pe față între Udrea şi Iohannis, 
Blaga rămâne de căruţă. (https://www.obiectiv.info/) 


A rămâne de ceva = A se răzleţi de o ceată, de 
tovărăşie: 

Cum au căpătat vreame slobodă, au 
rămas de turmă şi s-au depărtat de munte. (D. 
ȚICHINDEAL) 


A rămâne de cineva = A fi lipsit de cineva; a 
supravieţui cuiva: 
Am rămas de mamă. (DOSOFTEI) 
Acum chiar rămâni de mine, dragă 


nevastă. (|. POP-RETEGANUL) 
A rămâne de lege. v. lege. 


A rămâne grea (Pop.) = A fi însărcinată: 

Și mai una, şi mai alta, dete Dumnezeu 
în cele din urmă de i se împlini şi această poftă 
a inimei: nevasta lui, împărăteasa, rămase grea 
şi peste nouă luni făcu o fată, frumoasă, de 
seamăn pe lume n-avea. (P. ISPIRESCU) 

— Tare mă tem să nu fi rămas grea! 
murmură fata cu dinţii dârdâind şi glasul ei 
domol se împrăştie în tăcerea nopții ca un 
strigăt puternic. (LIVIU REBREANU) 


A rămâne în coadele tăciunilor = A trăi în 
mizerie, a o duce greu: 
De mic sărac rămăsăi pe mâinile 


străinilor, în coadele tăciunilor. (POP.) 


A rămâne la (sau pe lângă) ale mele (tale, sale 
etc.) = A rămâne neclintit într-o hotărâre: 
Degeaba-ţi explic, că tu rămâi tot la ale 
tale. (AL. VLAHUȚĂ) 
Ela rămas pe lângă ale sale, că-și va cerca 
norocul și va peți fata boierului. (|. G. SBIERA) 


245 


A rămâne morţiş la ceva = A ţine cu orice preţ 
la ceva: 

El n-au vrut nici într-un feliu altaceva, 
ci au rămas la fluierul acela. (|. G. SBIERA) 

Canoanele  sinodului provincial l-am 
cetit din fir în păr şi m-am convins că Roma a 
rămas morțiş conservativă [...] (ANUARUL 
INSTITULUI de ISTORIE „GEORGE BARIŢ” 
din CLUJ-NAPOCA, vol. 42, 2004) 


A rămâne mut. v. mut. 


A rămâne pe cineva (Îvp.) = A învinge, a bate 
pe cineva: 

Luându-se la întrecere, Ercule îi rămase 
pe toți. (P. ISPIRESCU) 

Și, fiindcă  de-aș fi 


moșneagul în contradictoriu mă temeam să nu 


discutat cu 
mă rămână, schimbai cu meşteşug firul vorbirii. 


(CALISTRAT HOGAȘ) 


A rămâne pe drumuri (sau de dârvală) = A-şi 
pierde mijloacele de existenţă: 

Amară mi-i inima [...] rosti [...] şi se 
sprijini de-un arbore. Acuma am rămas cu totul de 
dârvală pe fața pământului. (EUSEBIU CAMILAR) 

[...] flăcău chipeş, să renunţe la patul cu 
baldachin şi la dolarii de pe noptieră, să 
rămână de dârvală şi să înceapă totul de la 
lingură? (IULIAN CIOCAN) 


A rămâne pe gânduri = A medita, a reflecta: 
Bătrâna se ghemui în ungherul ei şi rămase 
pe gânduri, cu buzele strânse. (CEZAR PETRESCU) 
Îl privi de aproape şi rămase pe 
gânduri. (DUILIU ZAMFIRESCU) 


A rămâne pe mâna cuiva = A ajunge la bunul 
plac al cuiva: 

După moartea mea... toate rămân pe 
mâna străinilor. (1. POP-RETEGANUL) 


A rămâne pentru (sau pe) altă dată (sau altă 
zi, altă săptămână, săptămâna viitoare etc.) = 
A se amâna pentru o dată ulterioară: 


Vasile ILINCAN 


Excursia noastră rămâne pe săptămâna 


viitoare. (|. L. CARAGIALE) 
A rămâne tablou. v. tablou. 


A rămâne tot pe a cuiva = Se zice când, într-o 
discuţie, cineva îşi impune până la urmă punctul 
de vedere: 

Cât s-a bălăbănit mama cu tata din pricina 
mea, tot pe a mamei a rămas. (ION CREANGĂ) 


A rămâne (sau a ajunge, a se face) de pomină. 
v. pomină. 


A-i rămâne cuiva inima (sau ochii) la ceva 
(sau la cineva) sau a-i rămâne cuiva ceva (sau 
cineva) la inimă = A-i plăcea cuiva foarte mult 
un lucru sau o persoană; a îndrăgi. 

Era voinic și tinerel/ Înalt şi tras ca 
prin inel;/ De-atunci și ochii i-au rămas/ Și 
inima la el. (G. COŞBUC) 

Mie mi-a rămas inima la fata dumitale 
din casă. (P. ISPIRESCU) 

— Văd că ţi-a rămas inima la cel 
Bucureşti. De ce-ai mai alergat acasă? (ILEANA 
CUDALB) 


A-i rămâne cuiva oasele (sau ciolanele, picioarele, 
zilele) pe undeva = A muri în locuri străine: 

Numai Să nu-i rămâie pe-aici ciolanele. 
(MIHAIL SADOVEANU) 

Ele zise că din ziua când va veni cel 
dintâi pețitor şi nu va izbuti să scape, toate 
oraşele şi toate satele să se dărâme precum le-ai 
văzut şi tu, şi toți oamenii să putrezească, să le 
rămâie numai oasele. (P. ISPIRESCU) 

Da’ ce te gândeşti că-i joacă? [...] îmi 
rămânea şi mie ciolanele pe-acolo. (JEAN BART) 


Asta mai rămâne = Aceasta mai este de făcut: 
Alta nu-i mai rămâne decât... să se ducă 
încotro vedea cu ochii. (|. L. CARAGIALE) 


Cum rămâne (cu)...? = Ce hotărâre s-a luat (în 
privinţa)...?: 

Omul putea să nu ne deie nimic, și 
atunci cum rămânea? (ION CREANGĂ) 

Numai aș vrea să știu cum rămâne cu 
moşu-tău? (IDEM) 

Dar lasă vorba asta, spune-mi cum a 
rămas cu balul? (C. NEGRUZZI) 


Mai rămâne vorba despre (sau de...) = Urmează 
să mai fie discutat: 

Mai rămâne vorba despre asta, zise tata 
posomorât. (ION CREANGĂ) 
Mult a fost, puţin a rămas = Se spune ca 
încurajare, când dintr-un lucru greu s-a efectuat 
cea mai mare parte: 

Ei, mult a fost, puţin a rămas. Uite-acu dă 
colțu spre curte şi la urmă mai e doi paşi pân-la 
stația de tramvai. (GABRIELA ADAMEȘTEANU) 


Nici (nu) mai rămâne cuvânt. v. cuvânt. 


Nu (mai) rămâne vorbă (sau rămâne vorbă)? 
= E sigur, nu mai e de discutat: 

lar cât priveşte creşterea vițeilor de la 
vitele de calitate superioară importate din alte feri, 
nici nu mai rămâne vorbă că nu pot fi crescuţi în 
felul obicinuit la noi [...] (PUBLICAŢIUNILE 
FONDULUI VASILE ADAMACHI, 1916) 

— Așa-i, bădie, că mergem călare la 
Dumbravă?  [...] — Mai 
(CALISTRAT HOGAȘŞ) 


rămâne vorbă?! 


Să rămână între noi = Se spune ca îndemn 
pentru păstrarea unui secret: 

Toate câte ţi le spun între noi trebuie să 
rămână. (I. L. CARAGIALE) 

Aș fi vrut să-ţi spun ceva... Dacă-mi Jăgăduiești 
să rămână între noi. (AUREL BARANGA) 


Tot ce mai rămâne = Tot ce se mai poate face: 
Tot ce-mi mai rămâne e să plec iar la 
„vânat”. (AL. VLAHUȚĂ) 


RĂNCIOG 
A lua pe cineva la rănciog = A trata pe cineva 
cu asprime: 


Dictionar de expresii românesti în contexte (DERC) O— R 
Volumul al II-lea 


Te iea el la rănciog, o să dai tu de dracu; 
crezi că merge ca până acuma. (CONVORBIRI 
LITERARE, XIV) 


RĂPĂI 
A-i răpăi cuiva tălpile (Reg.) = A fugi foarte 
repede, izbind cu putere pământul: 

Astă babă mă lua la goană, și eu fugeam 
de-mi răpăiau tălpile; (BARBU DELAVRANCEA) 


RĂPĂNOS, -OASĂ 
Piele răpănoasă = Se zice unui copil murdar şi 
neastâmpărat: 

Piele răpănoasă ce ești! Nu te-am bătut 
îndeajuns. (MIHAIL SADOVEANU) 


RĂPUNE 
A răpune (ceva) din vedere. v. vedere. 


A răpune (cuiva) sufletul (sau a se răpune) (În 

credinţe religioase) = A face pe cineva să păcătuiască: 
Te mistuieşti cu jale-ascunsă de când 

Romica ta să răpusă. (ION BUDAI-DELEANU) 


A răpune (pe cineva) de zile = A omorî: 
Făt-Frumos se prinse frate de cruce cu 
omul cu pietrele de moară şi-l rugă să nu se 
prea depărteze de pe locurile acestea, ca nu 
cumva dracul ce a rămas în femeie să-i răpuie 


zilele. (NICOLAE FILIMON) 


A se răpune din ochii cuiva = A nu mai putea 
fi văzut; a dispărea: 

Boul... se duse şi din ochi mi se răpuse. 
(POP.) 


A-şi răpune capul (sau viaţa, zilele) cuiva sau 
a răpune de zile (pe cineva) = A-şi pierde viaţa; 
a omorî pe cineva: 

Spânul vrea să-ţi răpună capul cu orice 


chip și de-aceea te-a trimis să-i aduci sălăți din 

Grădina Ursului, dar i-or da ele odată pe nas... 
(ION CREANGĂ) 

— E, e, măria-ta, cine m-a pârât, nu m-a 
pârât să mă crească, ci să mă piarză; dar bun este 
Dumnezeu, o să-ţi aduc cloşca, măcar de-aș şti că-mi 
voi răpune viaţa. (NICOLAE FILIMON) 


RĂPUȘIE 
A veni (sau a merge) pe (sau cu) răpuşie = A 
veni (sau a merge) la cineva şi a se certa (pentru 
o faptă oarecare); a veni (sau a merge) la cineva 
cu scopul de a se răzbuna: 

Arată morarului că, uite, vin asupra lui 
cu răpuşie, să fugă de-şi iubește viaţa. (PETRE 
COMAN) 


y 


RARI 

A (o) mai rări cu ceva = A impune un lucru la 
intervale mai mari (sau în cantitate mai mică) 
decât de obicei: 

Altfel pre de treabă om,/ Numai țara 
cam prăda./ Boierii, văzând aşa,/ Îi zicea: 
„Măria-ta!/ Cu paharul îndesește,/ Dar cu birul 
mai rărește. ” (C. NEGRUZZI) 


A o (mai) (sau cam) rări de (pe) undeva = a) A 
se duce undeva din ce în ce mai rar: 

De prin clasa a şasea... o rărise de pe la 
școală. (DUILIU ZAMFIRESCU) 


b) A pleca de undeva: 
Când era de făcut ceva treabă, o cam 
răream de pe-acasă. (LON CREANGĂ) 


RĂRUNCIHI 
A i se rupe cuiva rărunchii de milă (sau de 
mâhnire) = A-i fi foarte milă de cineva: 

Ei începură a se boci şi a plânge de mi ţi 
se rupea rărunchii. (P. ISPIRESCU) 


A ofta din rărunchi = A ofta din adâncul sufletului: 
Unchiul Petrică s-a uitat la mine şi a 
oftat din rărunchi. (ROBERT ANTONESCU) 


Vasile ILINCAN 


Catinca îi aduse ceaiul de rostopască. Sorbi 
câte puţin şi oftă din rărunchi [...] (NICOLAE ŢIC) 


A prinde (sau a avea, a fi cu) seu la rărunchi. 
v. seu, 


RĂSĂRI 
A răsări ca ciupercile sau ca ciuperca (după 
ploaie sau din gunoi) (Dep.) = A apărea în 
număr mare, a se înmulți peste măsură: 

Cărţile au plouat, scriitorii au răsărit ca 
ciupercile. (ALECU RUSSO) 

Dacă cu trei membri se poate înființa un 


partid, vor apărea partide ca ciupercile. 


(http://iww.revista22.ro/) 
Din acest distih, crede Ahmatova, au 
răsărit, precum ciupercile după ploaie, multe 


versuri. (AURA CHRISTI) 


A-i răsări (sau a-i ieşi) (cuiva) luna în cap (sau 
în ceafă) (Pop.) = A cheli: 


Ela îmbătrânit şi i-a răsărit luna-n cap. 


A-i răsări (cuiva ceva) în minte = A-şi aminti 
deodată ceva, a i se năzări: 

Și deodată îi răsări în minte doamna Lang 
şi inima începu să-i bată furtunos. Trebuie să 
aducă la chef şi pe Lang. (LIVIU REBREANU) 

O vorbă curioasă de-ale lui Milescu răsări 
în mintea lui Comăneșteanu fără nicio legătură cu 


momentul [...] (DUILIU ZAMFIRESCU) 


Răsare de unde nu-l semeni (Gmţ) = Se spune 
despre cineva care se iveşte acolo unde nu te aştepţi: 
Răsare unde nu-l semeni. (|. C. HINȚESCU) 


Seamănă, dar nu răsare (Gmţ.) = Se spune 


pentru a respinge afirmația cuiva despre 
asemănarea dintre două lucruri sau două persoane: 
Cam seamănă, după cum zice românul, 
dar nu răsare. (I. HELIADE-RĂDULESCU) 
Nu, doctrina esenienilor seamănă cu a lui 
Hristos, seamănă, dar nu răsare. Sunt şi trăsături 


comune şi diferenţe majore. (N. STEINHARDT) 

RĂSĂRIT 
A vorbi una de la răsărit şi alta de la apus. v. 
vorbi. 


Cât stau răsăritele de apuse (Înv.) = Foarte departe: 
Câtu stau răsăritele de apuse delungat-au 
de noi fărădelegile noastre. (PSALTIREA) 


Cu un ochi la răsărit şi cu altul la apus. v. ochi. 


Răsăritul şi apusul sau (de la) răsărit şi (de la) 
apus = (Din) lumea întreagă: 

Împăratul adună răsărit şi apus, miazăzi 
și miazănoapte, ca să se veselească de veselia 
lui. (P. ISPIRESCU) 

Văd republica înfloritoare... descărcând 
pe pieţele ei bogăţiile răsăritului şi ale apusului. 
(AL. VLAHUȚĂ) 


RĂSCOL! 
A da peste răscoale (D. lichide) = A ieşi afară 
din vas peste margini: 

O ciorbă, o tocană lăsată mult timp să 
se împută, pusă din nou la foc nu dă peste 
răscoale decât spumă urât mirositoare, iar în 
mai rămâne nimic comestibil. 


oală nu 


(http://vasile-floca.blogspot.ro/) 


(Fig.) Asta fac intelectualii, orgoliile lor 
se umflă și dau peste răscoale, se amestecă cu 
cine știe care nădufuri ale mulțimii și vezi că pe 
răbojul gloatei scrie negru pe alb: „Vrem capul 
lui Moţoc! ”. (CONSTANTIN BANU) 


A lega (pe cineva) în răscol = A-i prinde cuiva (de 
obicei, unui condamnat) gâtul sau picioarele între 
două lemne legate la capete, ca să nu se poată mişca: 

Fiindcă a văzut căpitanul că [...] nu-i 
vor putea ţine [pe țărani] să fie bătuţi, i-a legat 
în răscol. (ZAHARIA STANCU) 


A trece (sau a da) peste răscoale = A se întrece 
cu gluma: 

Epimeteu... vedea că prea trece peste răscoale 
Pandora, cu atâtea întrebări. (P. ISPIRESCU) 

Am făcut-o lată! mi se pare că aseară 
am dat peste răscoale! (GALA GALACTION) 


Dictionar de expresii româneşti în contexte (DERC) O— R 
Volumul al II-lea 


RĂSCOLĽ? 
A face (pe cineva) răscoale = A risipi: 

Îi] dau pe Dobric al mare,/ Face 
potera răscoale. (GRAIUL, I) 


RĂSCOLI 
A răscoli cerul şi pământul = A face tot 
posibilul pentru a găsi un lucru pierdut: 

M-am propus şef de cabinet, m-a susținut 
toată lumea, tata a depeşat urgent, în sfârşit am 
răscolit cerul şi pământul. (MIRCEA DUȚU) 

Norocul ne-a venit din partea unei colege, 
care a răscolit cerul şi pământul, până a găsit un 
mijloc motorizat, cu care am urcat până la 
refugiul Căşeriei. (http://dinuboghez.blogspot.ro/) 


RĂSCRĂCĂNA 

A se răscrăcăra de ziuă = A se lumina de ziuă, 

a se face ziuă: 
Ș-aici trăsnea o  înjurătură lungă, 

nelegiuită, din care nu lipsea [...] grebla lui 

Dumnezeu cu care adună stelele, când se 


răscracără de ziuă. (|. BOTEZ) 


RĂSFIRA 
A-şi răsfira năcazul (pe cineva) = A-şi vărsa 
necazul (pe cineva): 

Nu-ţi  răsfira  năcazul pră copil. 
(ATLASUL LINGVISTIC ROMÂN, vol. II) 


RĂSPĂR 

A lua în (sau la) răspăr (pe cineva sau ceva) = 
A-şi bate joc (de cineva sau de ceva); a dojeni 
(pe cineva), a brusca (pe cineva): 

Văzându-se luat în răspăr de babele 
satului [...], se apăra în dulcea limbă a poeziei. 
(AL. ODOBESCU) 

A jelit-o copilul cât a jelit, până ce l-a luat 


în răspăr tătâne-său, zicându-i că dacă nu pune 

osul la treabă, n-o să mai capete de la el nici măcar 
un boț de mămăligă. (http://www.anidescoala.ro/) 


A lua (pe cineva) la rost (sau la socoteală, la trei 
parale, la trei (păzeşte), la refec, în răspăr, din 
(sau de) scurt, repede. v. lua. 


A-i merge cuiva în răspăr (Rar) = A întâmpina 
greutăţi: 
Poate că la început i-ar fi mers mai în răspăr, 


dar pe urmă s-ar fi deprins. (|. MIRONESCU) 


RĂSPÂNDI 
A se răspândi (sau a se risipi, a se împrăștia) 
ca potârnichile (sau ca puii de potârniche). v. 
potârniche. 


RĂSPLATĂ 
A-i veni cuiva zi de plată şi răsplată = A sosi 
momentul răfuielilor: 

Ne-a veni şi nouă-odată/ Zi de plată şi 
răsplată/ Să-l aducem la aman/ Pe Gaziul de 
Osman. (V ASILE ALECSANDRI) 


După (sau pentru) faptă (şi) răsplată = Orice 
faptă ajunge cândva să fie răsplătită sau pedepsită: 

Dragomire, uită-te la mine, pentru faptă 
răsplată şi năpastă pentru năpastă! (l. L. 
CARAGIALE) 

Dar gândit-ai că păcatul/ Îşi urmează 
vinovatul/ Și că-n lume orice faptă/ Are plată și 
răsplată? (VASILE ALECSANDRI) 

Orice faptă îşi are răsplata ei. (AL. 
VLAHUȚĂ) 


RĂSPUNDERE 
A trage (sau a chema) (pe cineva) la răspundere 
= A obliga pe cineva să dea socoteală de faptele 
sale: 

Nu ştie ministrul prezident că cel dendâi 
mijloc de a-i trage la răspundere este disoluţiunea 
şi alegerile nouă? (MIHAI EMINESCU) 


Vasile ILINCAN 


N-avea pe cine chema la răspundere. 
(CEZAR PETRESCU) 
Iată 


răspundere, în fața neamului, pentru crima de a 


ce vinovați erau traşi la 
vorbi franţuzeşte pe scena Teatrului Naţional. 
(MIHAIL SADOVEANU) 

În țara românească sătenii sunt asupriți 
mai rău ca sclavii, batjocoriţi de toate liftele ce 
se năpustesc asupra satelor [...] fără ca să aibă 
cineva dreptul să cheme la răspundere pe 


mizerabili. (ANTON BACALBAŞA) 


A-şi declina răspunderea (sau competenţa). v. 
declina. 


Pe răspunderea mea (sau ta, a sa etc.) = Pe 
garanția mea (sau a ta, sa etc.): 
Nu-i rămânea decât să facă pe 
răspunderea ei ceea ce făcea. (IOAN SLAVICI) 
Pleci pe răspunderea dumitale! — Pe 
răspunderea mea! — Dacă se întâmplă ceva, ţi-ai 


pierdut postul. (ONISIFOR GHIBU) 


Simţ de răspundere (sau simţul răspunderii) = 
Faptul de a fi de 
sarcinilor asumate sau primite şi de a lucra cu 


conştient însemnătatea 
seriozitate pentru executarea lor: 
În fricoşi trezea simţul răspunderii şi 
dorința de a părea viteji. (ZAHARIA STANCU) 
Ceea ce mi se pare că lipseşte adeseori în 
presa noastră e tocmai acest simţ al răspunderii 
pe care trebuie să-l aibă omul la întrebuinţarea 


armelor ofensive. (EUGEN LOVINESCU) 


RĂSPUTEA 

Cât răspoate (cineva) = Cât de mult poate (cineva): 
Să fugi cât îi răsputea și să nu te uiţi 

înapoi... (|. G. SBIERA) 


RĂSTI 

A se răsti la bocanci (Arg.; gmt.) = A vomita: 
Numa” Să nu ni s-aplece şi să-ncepem a ne răsti 

la bocanci... (https://antideontologul.blogspot.com/) 

RĂSTURNA 
A i se răsturna (cuiva) rânza (Reg.) = A i se 
face greață: 

Dacă i s-o fi răsturnat rânza?/ Apoi 
venea o muiere meşteră la tras, îl trăgea bine 


[...] (MARIN SORESCU) 


A i se răsturna ochii peste cap (cuiva) = A fi 
pe moarte: 

Buza de sus începu Să-i tremure, să i se 
strâmbe, ochii i se răsturnară peste cap. 


(BARBU DELAVRANCEA) 


A răsturna brazda (sau pământul etc.) = A ara: 

Iar la plug de-oi vrea apoi/ Să mă las pe 
coarne,/ Brazda mea nici patru boi/ Nu pot s-o 
răstoarne. (G. COŞBUC) 


A răsturna casa (cu susu-n jos) = A produce 
dezordine mare: 

Când se întoarse cu caii, baba începu să 
turbe, să răstoarne casa cu susu ‘n jos şi să bată 
fata, care nu era de vină. (MIHAI EMINESCU) 

Asta înseamnă a răsturna lucrurile cu 
susu-n jos. Ce-a fost sus e jos, ce-a fost jos e sus. 
(IDEM) 


A răsturna o băutură (pe gât) = A bea repede, 
pe nerăsuflate: 

Turnă vin în pahar, îl răsturnă pe gât şi 
se ridică. (CEZAR PETRESCU) 

Dintr-odată răstoarnă pe gât băutura 
oprită. (JEAN BART) 


RĂSUCI 
A o răsuci = A-şi schimba atitudinea, adoptând 
o poziţie contrară: 

A vrut el s-o întoarcă, s-o răsucească, s-a 
contrazis şi l-au arestat. (|. L. CARAGIALE) 


A răsuci capul cuiva = A zăpăci pe cineva: 

Ti-a răsucit bibilica aia capul în doi 
timpi şi trei mişcări. (CEZAR PETRESCU) 

Mai lesne de răsucit capul babelor ălora 
de pe Caraiman! (IDEM) 


Dictionar de expresii româneşti în contexte (DERC) O— R 
Volumul al II-lea 


A răsuci cuțitul în rană (Fam.) = A adăuga la 
suferința cuiva un nou motiv de suferință; a 
spori suferința cuiva: 

E singură şi deznădăjduită în sihăstria 
ei şi îşi răsuceşte cuțitul în rană. (ION VINEA) 


A răsuci gâtul cuiva = A omorî (pe cineva); 

Le răsucea gâtul cu ciudă şi apoi le mânca 
aşa crude, cu pene cu tot. (ON CREANGĂ) 

La Lespezi toți bărbaţii şi-au bătut joc 
întâi de cucoana cea frumoasă, pe urmă Toader 
Strâmbu i-a sucit gâtul ca unui pui de găină şi a 
azvârlit-o în foc, iar Pavel Tunsu a bătut pe neamţ 
până l-a lăsat mort lat... (LIVIU REBREANU) 


A suci şi a răsuci (sau a învârti) (pe cineva). v. 
suci. 


A-şi răsuci (sau a-şi suci) mustaţa (ori a face 
cu mustaţa). v. mustață. 


RĂSUFLA 
A răsufla în fundul sticlei (sau cofei) = A bea 
pe nerăsuflate: 

Și din cofă când sorbea, tocma-n fund 
că-i răsufla. (POP.) 


A-şi răsufla veninul asupra cuiva = A-şi vărsa 
mânia pe cineva: 

Ghiţă-şi răsuflă veninul asupra lui Lae. 
(IOAN SLAVICI) 


RĂSUFLARE 

A i se curma (sau a i se tăia, a i se opri, a-i 
pieri etc. cuiva) răsuflarea sau (a fi) cu 
răsuflarea oprită, tăiată etc. = A fi copleşit de 
o senzaţie sau de o emoție puternică: 

Atât a fost numai, şi gândul copilei era 
mereu la fereastra cea spartă, la frumuseţea 
zilei de primăvară, la omul ce stătuse acolo, 
peste drum, cu ochii uimiţi și cu răsuflarea, 
parcă, oprită. (IOAN SLAVICI) 

Inima-i sări din loc, şi răsuflarea i se 
opri. Mai auzi paşii cunoscuţi de câteva ori, 
apoi se făcu linişte. (ION AGÎRBICEANU) 


A lua (sau a apuca) răsuflarea (Inv.) = A-şi 
trage răsufletul: 
Să stăm un minut ca să-mi iau răsuflarea. 


(SIMION MARCOVICI) 


A-şi da răsuflarea (de pe urmă) (Înv.) = A muri: 
Calul său, lângă dânsul, răsuflarea şi-a 
şi dat. (C. NEGRUZZI) 
Trăgea să își dea răsuflarea cea mai de 


pre urmă. (I. GHERASIM GORJAN) 


A-şi ţine (sau a-şi opri, a-şi stăpâni) răsuflarea 
(sau răsuflul, suflarea, sufletul, respiraţia) = 
A se strădui să nu respire sau să respire uşor fără 
zgomot: 

N-o vezi că e șubredă, încât abia-şi mai 
ține răsuflarea? (IOAN SLAVICI) 

Naica Floare îşi opri răsuflarea, dar nu 
mai auzi nimic. (IDEM) 

În vârful degetelor, ţinându-şi răsufletul, 
au trecut prin un şir de odăi. (C. NEGRUZZI) 


RĂSUFLET 
A-şi ţine răsufletul = A-şi ține răsuflarea: 

Şi vorbele acestea parcă erau scrise cu 
slove de foc pe păreții odăii şi, încotro întorcea 
capul, le vedea. Atunci îşi trăgeă plapoma peste 
ochi, şi-şi ținea răsufletul cald. (CONSTANTIN 
SANDU-ALDEA) v. răsuflare. 


A-şi lua (sau a-şi trage) răsufletul = A-şi regăsi 
respiraţia după un efort fizic, o emoție puternică etc.: 

Sunt aproape două veacuri de când în târla 
noastră suntem siliți a cere îngăduința semilunii de a 
ne înjuga la car străin, de a trăi, de a ne trage 
răsufletul. (RODICA OJOG-BRAŞOVEANU) 

O clipă tăcu să-şi tragă răsufletul, apoi 
își rezemă capul în palmă în semn de mare 


concentrare. (VIAȚA ROMÂNEASCĂ, 1955) 


Vasile ILINCAN 


RĂSUFLU 
A-şi ţine răsuflul = A-şi ține răsuflarea: 

În vârful degetelor, țiindu-și răsuflul, au 
trecut prin un șir de odăi. (C. NEGRUZZI) v. 
răsuflare. 


RĂSUNET 
A avea (sau a găsi) răsunet = A trezi interes; a 
face impresie: 

Izbucnirea aceasta totuşi nu găsi 
răsunet decât la o parte din oameni. (LIVIU 
REBREANU) 

Alecsandri publică primele sale poezii 


ce avură atâta răsunet. (C. NEGRUZZI) 


RĂŞTINELE 
A arunca răştinelele cele mari (sau cele mici) 
(Reg.; în jocurile de copii) = A arunca cu putere 
(mai mare sau mai mică): 

Să aruncăm pe răștinelele ăle mari... eu 


am azvârlit numai pe răștinelele ăle mici. (POP.) 


RĂTĂCĂI 
A băga (pe cineva) în rătăcăi (Reg.) = A zăpăci 
(pe cineva); a mustra (pe cineva): 

Mi-ţi-l-am băgat eu în nişte rătăcăi, la 
arie, de ieşea fum din el. (D. UDRESCU) 


RĂŢOI 
Coada răţoiului (sau coadă de răţoi) (D. mustăți, 
şuviţe de păr) = Cu capetele răsucite în spirală: 

Un băiat nalt, fudul, cu mustaţa coada 


răţoiului, cu straie cusute la târg. (MIHAIL 
SADOVEANU) 


RĂU, REA 
(A fi) rău de... = (A fi) neprielnic: 

Joia — rău de dobitoace,/ Vinerea cine 
mai toarce? (ŞEZĂTOAREA, II) 


(A fi) rău de moarte (sau de boală). v. moarte. 

A ajunge rău. v. ajunge. 


A avea rău (pe cineva) = A duşmăni, a uri: 
N-am rău pre nime. (DOSOFTEI) 


A băga (pe cineva) la rău = A provoca cuiva 
necazuri: 

Banul te bagă la rău, banul te scoate. 
(IULIU A. ZANNE) 


A da tuturor răilor (pe cineva) = a) A blestema 
pe cineva: 

Părăsi locul hătmăniei blasfemând și dând 
tuturor răilor pe amploaiaţii ţărei. (NICOLAE 
FILIMON) 


b) A abandona (pe cineva); 

Hoţul, dacă văzu că nu este nimic în 
crâng dete tuturor răilor și iepure şi tot şi se 
întoarse să se odihnească. (P. ISPIRESCU) 


A duce casă rea (cu cineva) = A trăi prost şi în 
neînțelegere (cu cineva): 

Nu voiesc să mă stric numai decât cu cei 
de la „Adevărul”, cu cari în definitiv duc casă 
bună, în tot cazul nu duc casă rea. Cine ar putea 
face în adevăr o căsnicie mai bună cu „Adevărul” 


[...] (NEAMUL ROMÂNESC, vol. 2-3, 1907) 

A fi de bun (sau de rău) augur. v. augur. 

A fi fără inimă sau a fi rău (sau negru ori 
câinos) la inimă ori a avea inima haină (sau 
sălbatică). v. inimă. 

A fi învechit în zile rele. v. învechit. 


A fi rău (sau prost) dispus. v. dispus. 


A fi rău de... (Reg.) = A fi criză de...: 
Pe la voi îi rău de apă. 


A fi rău de gură (sau gură rea). v. gură. 


A fi rău de pagubă. v. pagubă. 

A i se face (sau a-i veni) (cuiva) rău = A simți 
deodată amețeală, dureri, senzație de greață etc.: 

I s-a făcut rău. (GALA GALACTION) 

Îmi spune că i s-a făcut rău să mănânce 
clătite în timp ce se uita la femei şi bărbaţi care 
făceau prostii. Eu nu ştiu despre ce vorbeşte 
Laila. Şi nu înţeleg de ce i s-a făcut rău de la 
clătite. (FLORIN PIERSIC JR.) 


A lăsa (pe cineva) răului = A părăsi pe cineva 
aflat într-o situaţie dificilă: 
Acum nu cred că mă mai laşi răului, ca 


altădată. (ION LĂNCRĂNIJAN) 
A lua o notă bună (sau rea). v. lua. 
A lua pe cineva rău (sau cu răul). v. lua. 


A lua sau (rar) a avea (pe cineva) în nume de 
bine (sau de rău). v. lua. 


A meni a bine (sau a rău, rar, a rele). v. meni. 


A privi (sau a vedea pe cineva sau a se uita la 
cineva) cu ochi răi sau a avea (pe cineva) la 
ochi răi = A nu simpatiza pe cineva: 

Stia bine la ce ochi răi mă aveți cu toții. 
(AL. ODOBESCU) 


A se avea rău (cu cineva). v. avea. 


A se simţi rău = A încerca un sentiment 
neplăcut de apăsare, de stinghereală: 

Moşu se simțea rău sub ploaia de 
prevestiri, pe care Niculiţă i le căra cu droaia. 
(ON VLASIU) 

Mai mult, cu cât te chinui să te simţi mai 
bine în mod artificial sau forțat, cu atât te simţi mai 
rău, îți dăunează, şi te şi omoară. (VALENTIN 
MATCAŞ) 

A sta (sau a găsi) rău = a) A nu avea cele 
necesare traiului: 

Veith a făcut o dare de seamă despre 
producția  Reşiţei, este în 


care creştere 

îmbucurătoare, dar finanţele stau rău, datorând 
guvernului 220 milioane. (VALERIU BRANIȘTE) 

Pentru început cu o investiție mai mică, 
că stau rău cu banii, dar pe cuvântul meu, le-aş 
lua. (MARIN PREDA) 


b) A fi lipsit de confort: 

Stau rău cu ochii, cu auzul, ameţesc şi 
mă împiedic, aşa că nu pot ieşi în oraş sau să 
merg până la mama Bistriţa. (MAGAZIN 
ISTORIC, vol. 27, 1993) 


A ţine (de) rău pe cineva = a) A face pe cineva 
răspunzător; a fi supărat pe cineva: 

Mustafa pașea... i-au luat pe toți... de i-au 
închis, țiind rău şi pre Ștefăniță Vodă. (MIRON 
COSTIN) 


b) (Înv.) A opri, a struni, a reţine de la ceva: 
Îl ţine de rău şi de la mâncare, bietul 


copil. (D. UDRESCU) 


A umbla rău = A face o afacere proastă, ieşind 
în dezavantaj: 

— Numai de n-ai umbla rău, să nu 
pățeşti ceva, că nu-i bine să te întorci din drum. 
(PAVEL DAN) 

Obşteasca adunare să bage bine de 
seamă ce face, că noi urmărim toate lucrările 
lor, şi să nu ne vânză ţara, că vor umbla rău. 


(CORNELIA BODEA) 
A vorbi pe (sau de) cineva de rău. v. vorbi. 


A vorbi (sau, rar, a grăi, a povesti) (pe cineva) 
de rău = A bârfi pe cineva; a calomnia: 

[Marta] simțea o mulțumire diavolească 
dacă putea să-i găsească Persidei vrun cusur şi 
s-o grăiască de rău. (IOAN SLAVICI) 


A vrea (sau a voi, a dori) (cuiva) răul = A dori 
să 1 se întâmple cuiva lucruri neplăcute: 

Stăpâne, ştii că eu nu-ţi voiesc răul! 
(ION CREANGĂ) 

— Las”, că vă împăcaţi! îl potolea cocoșata. 
Că nici el nu vrea răul! (EUGEN BARBU) 


Vasile ILINCAN 


A(-şi) face sânge rău (sau inimă, voie rea) ori, înv., 
a face în cineva sânge rău, sau (reg.) a-şi pune (ori 
a pune cuiva) sânge rău la inimă. v. sânge. 

A-i cădea (cuiva) rău. v. rău. 

A-i face (cuiva) rău = A produce cuiva o 
senzaţie neplăcută: 

Nu știi cât îi faci de rău!/ Mă-sa-i rea și nu o 
crede,/ Și-o primeşte de pe-afară/ Cu bătăi şi cu 
ocară,/ Cât ce-o vede/ C-un flăcău! (G. COŞBUC) 

Aproape îi făcea rău atâta curăţenie. (|. 
A. BASSARABESCU) 


A-i fi (cuiva) rău (sau a se simţi rău) = A fi 
(sau a se simţi) bolnav: 
Da”, vezi dumneata, mi-e cam rău şi aş vrea 
să mă duc mai bine acasă. (ANTON BACALBAȘA) 
Și se simţi rău, rău de tot, ca atunci când a 
călătorit prima oară pe mare! (GRID MODORCEA) 


A-i fi (sau a-i merge) rău (cuiva) = a) A o duce 
greu; a nu-i prii (cuiva): 

Ai văzut că la unu-i merge bine şi la altu 
rău; (ERNEST BERNEA) 


b) A se simţi rău: 

Domnul pe care-l chemase veni lângă el 
cu un scaun şi prinse a-l privi din nou, cu ochii 
lui inteligenţi: — Ei, cum merge? — Rău. Unde 
sunt eu? (DUILIU ZAMFIRESCU) 


A-i părea (cuiva) rău (de sau după...) = A 
regreta (ceva sau pe cineva): 
Se prefăcu că-i pare rău. (P. ISPIRESCU) 
Nu-i păru aşa de rău după Ivan, care-i 
făcuse atâta bine. (ION CREANGĂ) 


A-i şedea (sau a-i sta, a-i veni) rău (D. o haină, 
o podoabă etc.) = a) A nu i se potrivi: 

Ai văzut ce rău îi venea pălăria? (|. A. 
BASSARABESCU) 


b) A fi caraghios, a fi ridicol: 
Trandafir crescut în fân,/ Rău îmi Stă 
june bătrân. JARNIK-BÎRSEANU) 

Ce e bine nu e rău. v. bine. 


Cum e mai rău = Foarte rău, cum nu se poate 
mai rău: 

Nici de treabă nu-și mai căuta, nici 
mâncarea nu se prindea de dânsul, nici somnul 
nu-l fura, era cum e mai rău. (ION CREANGĂ) 


De bine, de rău. v. bine. 


Din rău în rău = Dintr-o nenorocire în alta: 
Casa vădanei este chiar peste drum de 
bisericuța veche,  pleoștită şi  dărăpănată. 
Văduvia-i sărăcie lucie. Femeia a dat din rău în 
mai rău. (LIVIU REBREANU) 
[...] 


Măgurele, toate au mers din bine în rău şi din 
rău în mai rău. (IOAN SLAVICI) 


după plecarea noastră de la 


E de rău = Se zice pentru a preveni pe cineva în 
urmările neplăcute ale unei acțiuni: 

Pe de altă parte, toți ştim că lupta cu 
corupţia e prioritatea priorităţilor; dar când trecem 
la detalii, cârtim: dacă Băsescu arată pumnul 
organelor, e de rău, că încalcă independenţa 
justiţiei şi a magistraturii; (ANDREI CORNEA) 

E de rău dacă ajunge acum. 


E rău de moarte (sau de boală) = Constituie 
pericol de moarte (sau de boală): 

Lunea, fiind capul săptămânii, e rău de 
moarte pentru cei ce rămân în viaţă. (SIMION 
FLOREA MARIAN) 

Să nu se scalde cineva unde se întâlnesc 
două ape, căci e rău de moarte. (DIN VIAȚA 
POPORULUI ROMÂN, 1915) 


Poamă rea (sau soi rău) = Persoană cu deprinderi 
urâte: 

— Lasă, că şi tu eşti o poamă... — Stricată. 
(PAVEL DAN) 

— Nu mai moare el, că doar nu l-am lovit să 
moară. L-a bătut tot satul odată, şi n-a murit, că-i 
soi rău. Soiul rău nu moare. (EM. GÎRLEANU) 

De acum nu mai trăiesc niciun ceas cu 
dânsa; am s-o dau dracului de pomană, soi rău 


ce este ea! (ION CREANGĂ) 


Rău de frig (de căldură) = Sensibil la frig (la 
căldură): 

Dumnealui era foarte rău de frig. ION 
AGÎRBICEANU) 


Rău la auz (văz etc.) (D. fiinţe) = Care nu aude 
(vede etc.) bine: 

Cine au dat gura omului? și cine au făcut 
rău la auz şi surdu, văzător şi orbu? (BIBLIA) 


Uita-te-ar relele! = Formulă glumeaţă prin care 
se urează cuiva noroc şi fericire: 
Dar d-ta, amică, să nu mă laşi uitat, — uita-te-ar 
relele şi necazurile. (TRAIAN DEMETRESCU) 
[ANCA:] A’ Uitasem, uita-te-ar relele! [...] 
Na, omule. [ION:] Bodaproste! (|. L. CARAGIALE) 


RĂVAŞ 
A-i da cuiva răvaş de drum (sau a-i face cuiva 
răvaşul) (Înv.) = A îndepărta, a izgoni (pe cineva): 

— Dacă eşti gata, hai! Aşază-te mai 
repede în raclă, că n-am vreme de pierdut. 
Poate mă mai aşteaptă şi alţii să le dau răvaş de 
drum. (ION CREANGĂ) 

Iară alții mâzgăleau hârtia cu nişte 
zapise şi cu nişte fleacuri, de parcă le vândusem 
vreodată brânză, şi d-aia le-am dat tuturor 
răvaş de drum. (P. ISPIRESCU) 

Când regele cel atât de sensibil a dat 
răvaş de drum filozofului, el spunea intimilor: l-am 
stors ca pe o lămâie, nu mai aveam ce scoate din 


el. (PAUL ZARIFOPOL) 


RĂZBATE 
A răzbate cu urechea = A-şi încorda auzul, 
ascultând cu atenţie: 

Agripina căuta să răzbată cu urechea prin 
zgomotul şi pocniturile lablanicioarei. (GALA 
GALACTION) 

RĂZBI 

A răzbi (sau a izbuti) în viaţă = A reuşi să 

ajungă într-o situaţie materială sau socială bună 

(în ciuda vicisitudinilor, a greutăților inerente): 
Sau ultimii naivi deznădăjduiți, care 

socotesc că un om cinstit nu are cum izbuti în 

viață, că fără experienţa corupției şi familiarizarea 


cu filierele şi cu procedurile ei nu se poate mişca 


nimic. (https://romanialibera.ro/) 
Pasiunea pentru fotbal şi talentul l-au 
făcut să răzbească în viaţă, însă a întâmpinat tot 


felul de obstacole. (https://www.digisport.ro/) 


A sminti (sau a omori, a prăpădi, a răzbi, a 
stinge, a hâi, (reg.) a mântui, (reg.) a teşmeni, 
a usca, a zvânta etc.) (pe cineva) în bătaie (sau 
în bătăi ori cu bătaia). v. bătaie. 


RĂZBOI 
(A fi, a se afla, a se pune) pe picior de pace 
(sau de război). v. picior. 


A bate război. v. bate. 
A declara război. v. declara. 


A face (sau a sta cu) război asupra cuiva (Înv.) 
= A se lua la luptă; a ataca pe cineva: 

Feciorul iaste datoriu să agiute tătâne 
său, când va vedea că stau cu războiu asupra 
lui. (PRAVILA, 1814) 


A intra în război (sau în luptă, în acţiune etc.) 
= A începe războiul, lupta, acţiunea etc.: 

Din punct de vedere constituţional, 
regele nu avea puterea să ia singur decizia de a 
intra în război. (GABRIEL BADEA-PĂUN) 


RĂZBOLIT, -Ă 
A se face războlit = A se îmbolnăvi: 

Și la împărat ea gândeşte,/ De dor mi se 
războleşte. (M. SEV ASTOS) 


Vasile ILINCAN 


RĂZBUNA 
A răzbuna pe cineva la inimă (sau a i se răzbuna 
cuiva inima) = A (se) înveseli; a-i prii (cuiva): 
Când te văd, badeo, la lună, inima mi se 
răzbună. (NERVA HODOŞ) 
Calul bun şi mândra bună,/ La inimă mă 
răzbună. (JARNIK-BÎRSEANU) 


RĂZNI 
A o răzni spre cineva sau ceva = A se năpusti 
asupra cuiva sau a ceva: 

O parte din slavi, răznindu-se din gloata 
cea mare, se preling unii pe şes alţii se mistuie-n 
munți, unde dau peste adăposturile daco- 


romanilor [...] (AL. VLAHUȚĂ) 


A o răzni la fugă = A o lua la fugă: 

Cu câteva căprării de găini, pe care cu 
multă greutate le mai putu strânge împrejuru-i, 
el dete în sfârşit din aripi, mişcă din picioare, și 
o răzni la fugă val-vârtejindu-se devale. (AL. 
MACEDONSKI) 


A răzni vorba (Olt.; Mun.) = A pierde firul 
ideilor; a face digresiuni în povestire: 

Și cum vă spuneam [...] ori ce vă 
spuneam, că răznii vorba. (D. UDRESCU) 


RÂCĂ 
A băga râcă = A învrăjbi: 

Râca a băgat-o, fără să ştie cineva, 
țâncul buricos al lui Cocoşel, cu mult înainte de 
a se trezi ei. (VIOREL ZAICU) 

Gigi Becali a băgat râca în Armată. 
Unii 
(http://www .libertatea.ro/) 


generali sunt hăis, alții sunt cea. 


A căuta (cuiva) râcă = A căuta (cuiva) prilej de 
ceartă cu orice preţ: 

Fuseseră aruncaţi peste el în beci ca să-i 
caute râcă. (ZAHARIA STANCU) 


A purta (cuiva) râcă = A purta (cuiva) duşmănie: 

— Nu-mi porți râcă? — Ba îţi port. Aş minţi 
dacă aş spune că nu-ţi port, Costandino. Dar râca e 
una, masa e alta. (ZAHARIA STANCU) 

Credea că mai ţin minte şi că-i port 
râcă. (CEZAR PETRESCU) 

Căci omului îi poţi purta râcă şi poți încerca 
să te răzbuni pe el, să-l ameninţi, să-l bruschezi sau 
chiar să-l împuşti. (DORU MĂRCULESCU) 


A se pune în râcă (cu cineva) = A se împotrivi 
(cuiva) luându-se la ceartă: 

Să răpui pe toți câţi îi întâlni în cale și 
care s-or pune în râcă cu tine. (POP.) 

[...] 


mărturiseşti fățiș cui te alături în acea clipă, fiind 


şi pe deasupra fi se cere să 


astfel silit să te pui în chip nedorit şi din senin în 
râcă cu potrivnicul celui ales. (MICU SECUIU) 


RÂCÂI 

A-i râcâi inima (cuiva) sau a(-l) râcâi la (sau 
pe) inimă (pe cineva) = A chinui pe cineva un 
gând, un sentiment etc.: 


Il tot râcâia pe inimă să o întrebe ceva. 


(CAMIL PETRESCU) 


A-l râcâi (pe cineva) la inimă = A neliniști: 
Parcă/ A mâncat picioare de găină/ Ş-îl 
tot răcăie la inimă./ De aceea/ Săracul n-are 
nici haină,/ Nici la inimă vro taină. (ANTON 
PANN) 
Și pe măsură ce mă apropiam de gura 
Săcaşului, simțeam cum mă râcâie ceva la inmă, 


un simțământ neliniștit. CON LĂNCRĂNIAN) 


A 


RADE 

(Mă) râd (sau a râde) şi câinii (sau curcile, 
ciorile, papagalii) (de cineva) = Se spune 
despre cineva care s-a compromis: 

Cu mine v-aţi găsit de jucat? Am să vă 
muşurluiesc de au să râdă şi câinii de voi! (ION 
CREANGĂ) 

Tatăl i-a spus că dacă mai spune 
asemenea prostii o să-l râdă şi ciorile. Ne-ar 
spune, probabil, că am ajuns de râsul ciorilor şi 


ne-ar aminti că pe vremea lui eram puţin mai 


Dictionar de expresii româneşti în contexte (DERC) O— R 

civilizați decât acum, când facem parte din UE. 
(http://jurnalul.ro/) 


A (se) zâmbi (sau, înv., zâmbire) a râde = A 
râde discret, a surâde: 

Atunci Ștefan Vodă s-au zâmbit a râde. 
(ION NECULCE) 


A râde (cuiva) în nas (sau în faţă, în obraz) = 
A sfida pe cineva: 

Care va să zică dumneata îmi şi râzi în 
nas când eu mă jeluiesc dumitale de răul pe 
care mi l-ai pricinuit? (|. L. CARAGIALE) 

Ctitorul vorbea mereu, iar ceilalți trei 
îmi râdeau în obraz, ca şi cum mi-ar fi spus: 
„Dă-te prins, dă-te bătut, nu te pune cu ctitorul 
nostru, c-a văzut multe ş-a păţit şi mai multe”... 
(BARBU DELAVRANCEA) 

— Când mi-a spus: „Vreau să vorbesc cu 
domnul Mircea Băleanu”, mi-a râs în față... 


(ON MINULESCU) 
A râde (sau a zâmbi) mânzeşte. v. mânzește. 


A râde (sau a zâmbi) prosteşte = A râde (sau a 
zâmbi) fără motiv sau atunci când nu trebuie: 

Zâmbi prosteşte, mişcă din buze şi tăcu. 
(G. CĂLINESCU) 

Omul a început a râde prosteşte, un râs 
care-mi dădea fiori. (VALERIU ANANIA) 

Stilatul funcţionar se arătă vădit încurcat, 
zâmbi prosteşte, avu intenţia să schimbe vorba [...] 
(MIRCEA HORIA SIMIONESCU) 


A râde cu lacrimi. v. lacrimă. 
A râde cu lipici. v. lipici. 
A râde din guşă. v. guşă. 
A râde galben = A râde silit, fals: 
La vremea când dinţii câinilor pierduţi 
scrâşnesc de frig, Pointu, la căldură, cu blana 


înroşită, cu fundul încins, se stăpâneşte să nu 


urle şi râde galben [...] (G. TOPÎRCEANU) 

Râdem toți, râde galben și locotenentul. 
(CAMIL PETRESCU) 

Georgică râde galben și schimbă vorba. 
(ON MINULESCU) 

Ea a râs galben, tata s-a înverzit, eu eram 
roşie ca focul, fiindcă palma tot am reuşit s-o merit 
după atâta strădanie [...] (MAIA BELCIU) 


A râde inima în cineva sau a-i râde (cuiva) 
inima. v. inimă. 


A râde lumea de cineva şi cu curul = A ajunge 
batjocura lumii: 

Şi de atunci ca mai ba să se arate 
ceilalți flăcăi fuduli față de Ionică şi să-l mai ţie 
de prost ca până atunci. lar lui Vasile i s-a dus 
buhul în toate părţile, de-l râdeau toți şi cu 
curul. (ION CREANGĂ) 


A râde nechezat = A râde în felul în care nechează 
calul: 

Au râs amândoi — unul gros şi altul 
nechezat. (MIHAIL SADOVEANU) 


A râde (sau a zâmbi 
barbă (sau pe sub mustață). v. barbă. 


ori, rar, a-şi râde) în 


A-şi râde în pumni (Arg.) = A manifesta o 
deosebită satisfacție faţă de necazurile cuiva: 

În cetățuia ta bizară/ Mi-ai compromis 
azi zestrea toată./ Şi râde-n pumni o-ntreagă 
țară./ Că am mâncat-o nespălată. (CALICUL, 
XXXVII, nr. 8) 

După ce i-a distrus căsnicia, Adrian Cristea 
îşi râde în pumni. (http://www.ziaresireviste.ro/) 


Piper între voi, să râdem şi noi!. v. piper. 


RÂIE 
A(-i) face (cuiva) râie pe inimă (Reg.) = A fi 
invidios pentru ceva; a necăji: 

Fac râie pe inimă. L-am citit şi eu pe 
Coşbuc. Să nu m-amestec? (ON VALJAN) 


Se ţine ca râia de om. v. ţine. 


Vasile ILINCAN 


RÂIOS, RÂIOASĂ 
A face pe râiosul (Fam.) = A fi înfumurat fără 
motiv; a fi arogant: 

Mă, nu face pe râiosul, nu fi al dracului! 
(MIHAIL SADOVEANU) 

Să-l vezi [...] făcând pe râiosul şi pe-al 
dracului. (POP.) 


RÂMA 
A-l râma (pe cineva) la (sau în, prin) inimă = 
A chinui un gând pe cineva: 
Pe mine mă râmă la inimă să știu ceva 
despre istoria acelei biserici. (P. ISPIRESCU) 
Mă râma-n inimă parcă oarecare gând. 


(ANTON PANN) 


A 


RAND 
A avea (sau a-și face) rând ori a-și afla de 
rând = A avea timp, a-și face timp: 

Mândru după mine mână.../ Du-te 
spune-i că n-am vreme.../ Merge-oiu şi să nu mă 
cheme/ Eu când mi-oi afla de rând. (OVIDIU 
BÎRLEA) 

A citi printre rânduri = A înţelege (sau a 
încerca să înţeleagă) şi ceea ce nu se spune 
explicit într-un text scris: 

Am să mai cetesc o dată bucata aceea, 
[...] dar mai mult printre rânduri. (MIHAIL 
SADOVEANU) 

Printre principalele preocupări ale 
„armatei” de scenariști din anii ‘80 a fost — cum 
s-a putut citi printre rânduri — ecranizarea unor 
opere literare, clasice 
(CĂLIN CĂLIMAN) 


Restul se putea citi printre rânduri. 


sau contemporane. 


Vintilă-Vodă se dovedea din capătul locului, 
prin acest logos scurt, un diplomat de bună 
calitate. (PETRU DEMETRU POPESCU) 


A da rând la... (Pop.) = A ţine seama de...: 
lar tată-său, ca şi-altădată/ N-a dat 
acestor vorbe rând. (G. COŞBUC) 

A fi în primele rânduri = A ocupa un loc de 
frunte într-un şir; a fi în fruntea unei activități: 

Deşi engleza lui şchiopăta, entuziasmul 
arătat oricărei acţiuni legate de libertatea de 
expresie îl făcea să fie mereu în primele rânduri 
ale sprijinitorilor. (MIRCEA MIHĂIEŞ) 


A fi în rând cu lumea. v. lume. 


A intra la rând = A începe să acţioneze la 
momentul potrivit (sau după ordinea stabiltă) în 
urma altora: 

Și întră la rând moșneagul cu baba. 
(ŞEZĂTOAREA, III) 


A lăsa (sau a ceda) (cuiva) rândul = A se retrage 
dintr-un loc (sau dintr-o activitate) pentru a permite 
altcuiva să ocupe locul sau să acţioneze: 

(Fig.) Gonise vântul nopții furtunile 
cereşti,/ Lăsând acuma rândul furtunii omeneşti. 


(VASILE ALECSANDRI) 


A lua (pe cineva) la (sau după) rând = A se ocupa 
de cineva conform ordinii stabilite (sau cuvenite): 

Acum Să stăm aici în ceea ce te priveşte 
pe dumneata și să luăm pe istalalt la rând. (ION 
CREANGĂ) 


A nu avea (sau a nu fi) rând de... =A nu avea 
posibilitatea să ...: 

De-ar avea pismaşii rând,/ Face-m-ar 
cenușă-n vânt. (I. POP-RETEGANUL) 


A nu da cuiva rând (Inv.) = A nu da cuiva 
răgaz, a nu îngădui, a nu permite: 
Nu le da nicidecum rând ca să-și vie cât 


de puțin în fire. (SIMION FLOREA MARIAN) 


A nu-şi da rândul = A lucra cu zor; a se 
îmbulzi la treabă (sau la vorbă): 

Iar biet Achim pe la portiță/ Fugea cum 
fuge-o veveriță,/ Și nu-și da rând, iubiții mei,/ În 
loc de-un pas, făcând tot trei! (G. COŞBUC) 

De cum se ivea primăvara, el nu-şi da 


rând la trebi. (PAUL LEU) 


Dictionar de expresii românesti în contexte (DERC) O— R 
Volumul al II-lea 


A nu-şi putea da rândul (cu cineva) (Pop.) = A 
nu o putea scoate la capăt cu cineva: 

De bună seamă că... nu-şi vor fi putând 
da rând cu dânsele [cu jigăniile]. (SIMION 
FLOREA MARIAN) 


A pune la (sau în) rând (Reg.) = A organiza, a 
prevedea cu cele necesare; a crea o situație 
materială bună: 
Eu mă tem că n-oi ajunge doară/ Să văd 
țigănia la rând pusă. (ION BUDAI-DELEANU) 
Dacă le-a dat Dumnezeu bani, s-au pus 
în rând. (PAVEL DAN) 


A şti rândul = A cunoaşte mersul lucrurilor: 

De unde aş putea cumpăra puţină pâne 
de-aici, eu nu ştiu rândul; n-ai face bine să te 
îngrijeşti d-ta? (|. POP-RETEGANUL) 

Dolca, haita cea bătrână... ştia rândul 
la stână. (V ASILE ALECSANDRI) 


A trage rândul pe cineva (Înv.) = A fi cazul, a 
fi nimerit, a se cuveni: 

Dovedind numele neamului acestor fări..., 
ne trage rândul a pomeni de port. (NICOLAE 
COSTIN) 


A ține (cuiva) rândul = A păstra un loc pentru 
cineva lângă sine într-un şir: 

Cândva, sacoşa de cârpă i-a ţinut 
rândul la coadă la lapte. (PETRE BARBU) 


A ţine (sau a păstra) rândul = A respecta locul 
stabilit (sau ordinea stabilită): 

Stăi că nu-ț e gura chioară,/ Ține rândul 
ca la moară. (ANTON PANN) 

Dacă ţii rândul de la trei dimineaţa şi 
chiar de cu seara, prinzi. (G. CĂLINESCU) 


A umbla (sau a căuta, a vedea) de (sau în) 
rândul cuiva sau a căuta de rând cu cineva (Îrg.) 
= A se interesa de cineva, a purta de grijă cuiva: 

Ce mă blestemi așa rău?/ Că îmblu în 
rândul. (VASILE ALECSANDRI) 

Caută-ți de rând cu oamenii, precum 
vezi, voiesc să plece. (IOAN SLAVICI) 

A veni (sau a fi) rândul (cuiva sau pentru ceva) 
sau a veni la rând = A sosi momentul pentru a 
face ceva: 

— Ce să fie, măi Irimie? îl desluşi Leonte 
Orbişor. Ne-a mai venit şi nouă rândul! (LIVIU 
REBREANU) 

Numai să nu se sfârșească războiul până 
îmi vine rândul şi mie... (CEZAR PETRESCU) 

La toate vine rândul, după cum se întoarce 
roata, că de-aia e roată, să se întoarcă, iar nu să 
stea locului. Şi-i veni rândul și lui Neghiniţă, gândul 
lumii. (BARBU DELAVRANCEA) 

Lui Adam, deci omului, îi dădu treizeci 
de ani. După Adam, veni la rând măgarul. 
(MARCEL OLINESCU) 


A-i face (cuiva) rând de ceva (Reg.) = A-i face 
(cuiva) rost de ceva: 

Îi făcuse popa rând de ceva haine şi femeia 
se bucura ca un copil. (ION AGÎRBICEAN U) 


A-i umbla de rând (Reg.) = A-i merge cuiva 
bine (sau rău): 

Vai săracu Ulicior,/ Nu ştiu cum i-o-mblat 
de rând/ De-o luat crâșmele-n rând. (OVIDIU 
BÎRLEA) 


A-şi face rândul (Reg.) = A-şi face timp: 

— Ei! mamă, tu ești tânără, tu nu ştii: fiecare 
trebuie să-şi facă rândul. (|. L. CARAGIALE) 

[...] mi-am făcut rândul, 
slujească şi alții. (ION GHICA) 


acu mai 


Cum e rândul? (Reg.) = Cum se face că...? 
Cum stau lucrurile?: 

Bună calea, lonaș!/ Cum e rându la 
oraș?/ — Nu prea bine, Grigoraş,/ Că e plin de 
păgubaș. (SIMION FLOREA MARIAN) 


De rândul gurii (sau al mâncării) = Pentru a 
mânca, pentru a-şi potoli foamea: 

Avea ce-i trebuie de rândul gurii. (l. 
POP-RETEGANUL) 

Sfarmă- Piatră au rămas acasă, să caute 
de rândul mâncării. (|. G. SBIERA) 


Vasile ILINCAN 


Fără (de) rând = Fără chibzuială, fără seamăn: 
Cântă cucu pe pământ,/ Necăjită-s fără 
rând;/ Cântă cucu jos pe iarbă,/ Necăjită-s fără 
treabă. (JARNIK-BÎRSEANU) 
De ce sunt cu fața slabă?.../ Eu zic 
dorului plângând/ C-am iubit fără de rând. 
(VASILE ALECSANDRI) 


În (sau de) rândul cuiva = La acelaşi nivel: 

Noi, românii, avem pretenţia îndreptățită şi 
interesul a ne pune în rândul acestor neamuri, alături 
cu popoarele moderne; (|. L. CARAGIALE) 


În rând cu cineva (sau cu ceva) = În categoria 
cuiva; pe aceeași treaptă, la același nivel: 

Nu mă voi dezlipi de tine până ce nu te-oi... 
vedea om în rândul oamenilor. (P. ISPIRESCU) 

Ne-a pus în rând cu ceilalți şcolari și 
ne-a dat de învăţat. UON CREANGĂ) 

Istoria pe drept l-ar pune în rândul lui 
Tit. (C. NEGRUZZI) 


La rândul meu (tău etc.) = Atunci când este 
potrivit pentru mine (tine etc.). În urma altora 
într-un şir. Din partea mea (ta etc.): 

Cântarea libertății acum e înecată/ De 
strigătul acelor ce cheamă arzător,/ Să-i urce la 
putere și să devie-ndată/ Tirani, la rândul lor! 
(D. BOLINTINEANU) 

lar Pandele-i asculta şi la rându-i 
cuvânta. (POP.) 


RÂNDUIALĂ 
A face rânduială = A face ordine, aranjând, 
luând măsuri, dând dispoziţii, poruncind: 

După ce pune la cale toate după cum îi 
este vrerea şi face rânduială în ţara ce i s-a 
încredințat, îi trimite îndărăt la Țarigrad. 
(DIMITRIE CANTEMIR) 

Să mergem să-mi văd oștenii; să fac rânduială 
pentru lipsa mea. (MIHAIL SADOVEANU) 

Făcu rânduială ca să macine grâul ce 
mai era la moară. (IOAN SLAVICI) 

A-i purta (cuiva) rânduiala (sau rânduielile) 
sau a purta rânduiala înmormântării (Pop.) = 
A-i 
religioase de pomenire conform tradiţiei: 


face cuiva înmormântarea şi slujbele 
Du-te... și ie parale, să avem cu ce purta 


rânduiala înmormântării. (ŞEZĂTOAREA, VII) 


Cu rânduială la cap (D. persoane) = Chibzuit: 
Te ştiam om cu rânduială la cap. 


(CALISTRAT HOGAŞ) 


RÂNJI 
A rânji în sine = A-şi bate joc în sinea sa: 

Cu bani se cumpără şi locuri în rai, 
rânjea în sine Mitrea. (MIHAIL SADOVEANU) 


A rânji la stele (Înv.) = a) A nu avea ce mânca: 

Bă, ascultați la mine aci: de n-om rânji 
noi toată iarna cu ochii la stele, să-mi ziceţi mie 
cuțu”, zice unul. (http://m.jurnalul.ro/) 


b) A-şi bate joc. 


A-i rânji cuiva în (sau sub) nas =A-şi bate joc 
de cineva care e prezent: 


M-a întrebat rânjindu-mi sub nas. 
(HORIA LOVINESCU) 
RÂNZĂ 


A avea rânză domnească = A fi bolnav de stomac: 
Are rânză domnească. (DANIEL SIDOR) 


A avea (sau a face) rânză = A face avere: 
A făcut rânză, nu glumă ! 


A avea rânză fierbinte = A se înfuria uşor: 
Născocor încă avea rânză fierbinte/ Şi-i 
(ON 


zisă: „„Drumu-i larg pentru nebuni”. 


BUDAI-DELEANU) 


A crăpa sau a plesni (în cineva sau a-i crăpa 
cuiva) rânza (de ciudă, de necaz etc.). v. crăpa. 

A fi în rânza părinţilor = A trăi pe seama 
părinţilor; a moşteni avere de la părinți: 


Dictionar de expresii românesti în contexte (DERC) O-R 
Volumul al II-lea 


Hei, ce-i pasă lui, e-n rânza părinților. 
(D. UDRESCU) 


A i se întoarce (cuiva) rânza pe dos =a) Aise 
face greață: 

Când dau cu ochii de soacră, mi se 
întoarce rânza pe dos. (ZAHARIA STANCU) 


b) A se enerva: 

Auzi d-ta, noi nu ştim cum să-l mai 
ținem pe maniacul ăla pe vârful degetelor şi, 
poftim, d-ta îi întorci rânza pe dos. (CAMIL 
PETRESCU) 


A nu mai încăpea rânza în cineva = A fi 
nervos, iritabil: 

„Multă lume spune că după ce el a 
ajuns ministru de Interne este Filat nr.2, nu-i 
încape rânza în sacou deja”, a declarat Usatii. 
(https://independent.md/) 


A se împăca cu rânza = A mânca pe săturate: 
Să puse puţinel să odihnească şi să să 
împace cu rânza, ca astfel să poată merge mai 


departe. (IOAN BOTA) 


A-i slăbi (cuiva) rânza = A sărăci: 
I-a slăbit rânza şi lui, nu mai are de 
unde; o cârpeşte greu. (D. UDRESCU) 


RÂPĂ 
A (se) da de râpă = a) A (se) omorî: 
— Eu nu ştiu; tu dacă nu le vei tăia, eu 
mă duc şi mă dau de râpă. (P. ISPIRESCU) 
Bine, fa, îi răspunse el, cum să tăiem ale 
scânduri așa de frumoase? — Eu nu ştiu; tu dacă 
nu le vei tăia, eu mă duc și mă dau de râpă. (P. 
ISPIRESCU) 


b) A (se) înşela. 


A da de râpă = a) A distruge, a nimici: 
Ai mai crescut haraciul cu-o mână de 
risipă, făr-a vedea că ţara sărmană o dai de 


râpă? (VASILE ALECSANDRI) 

b) A (se) omori: 
Nevăstica cea urâtă/ Nu-i păcat s-o dai 
de râpă. (POP.) 


A duce de râpă (pe cineva sau ceva) = A 
distruge (progresiv) (pe cineva sau ceva): 

Mergem încotro o vrea Cel de sus, 
Dumnezeu, adică; şi doar o fi El bun să nu ne 
ducă de râpă! (|. L. CARAGIALE) 

Introducând legile cele mai perfecte şi mai 
frumoase într-o ţară cu care nu se potrivesc, duci 
societatea de râpă, oricât de curat ţi-ar fi cugetul şi 
de bună inima. (MIHAI EMINESCU) 

— Bravo, puiule! Aci am vrut să te aduc! 
Asta e mentalitatea care duce ţara de râpă, 
huliganismul ăsta, care vede în ovrei cauza 
tuturor relelor... (LIVIU REBREANU) 


A merge de râpă = A se rostogoli pe un povârniş: 
Proptele iute! merg de râpă. (l. L. 
CARAGIALE) 


A se duce de râpă, (rar) a ajunge la malul 
râpei = A se prăpădi, a se distruge, a se cheltui, 
a decădea: 

Când eu strig în conferință că se duce 
școala de râpă, d-ta taci. (MIHAIL SEBASTIAN) 

Dacă o să ne ducem de râpă, literaturii 
proaste a acestui prostănac o s-o datorăm. 
(CAMIL PETRESCU) 

[...] dacă le desfaci, se duce totul de râpă şi 
țăranul nu-şi mai vede de lucru dacă nu-şi mai are 
bucata lui de pământ!... QON LĂNCRĂNJAN) 


RÂS 

A face (pe cineva) de râs (şi de ocară) sau a 
face pe cineva de râsul satului (sau satelor) = 
A face (pe cineva) de batjocură, de ocară: 

Ce-or îndrăzni, vrei să zici. Eu am să le 
dau cu tifla: dacă s-o prinde, ei se fac de râs. 
(ŞT. O. IOSIF) 

Mă exprim în limba lui Creangă, deşi m-a 
făcut de ocară. (EUGEN LOVINESCU) 


Vasile ILINCAN 


Și, Doamne fereşte s-o fi prins; hapsâni 
și răi cum sunt oamenii, ar fi dus-o la primărie 
și ar fi făcut-o de râsul satelor. (PAVEL DAN) 


A fi (sau a se face, ajunge, a rămâne etc.) de 
râs (şi de ocară) sau a fi (sau a face, a ajunge 
etc.) (de) râsul lumii (satului, curcilor, 
câinilor etc.) = A fi (sau a face, a ajunge etc.) de 
batjocură, de ocară: 

— Asta-i grija ta acuma, fată, să-mi faci 
asemenea ruşine, să rămânem de râsul satului? 
(MIHAIL SADOVEANU) 

A fost de râsul curcilor: ne mai trebuiau 
cam un milion de voturi pro-Băsescu ca să-l 


putem da jos! (http://www.zelea-codreanu.com/) 


Cel sacrificat a fost lupul loan Comariţa. 
Încă nu se organizase examenul şi Comariţa ameninţa 
salariaţii că-i dă afară, că face el ordine cu ei. N-a fost 
să fie, iar acum a ajuns de râsul curcilor. 
(http://rotundu. blogs.jurnalulbtd.ro/) 


A leşina (sau a se strica, a se prăpădi etc.) de 
râs = A râde foarte tare: 

D. Nae şi d. lancu au chef de glume, şi 
madam Ionescu a lui d. Nae şi madam Niculescu 
a lui d. lancu râd de se prăpădesc de râs [...] (l. 
L. CARAGIALE) 

Dincolo nu mai găseşti decât unguri şi 
iar unguri, cu izmene largi ca poalele ţărancelor 
noastre şi cu nişte tichiuţe de pălării în cap de-ţi 
vine să râzi. Ghighi s-ar omori de râs până s-ar 
obişnui cu dânşii... (LIVIU REBREANU) 

A spus Achim câte minciuni/ Și câte pozne 
și minuni/ Cât Soarele murea de râs. (G. COŞBUC) 

O râs de s-o prăpădit, iar eu, de, am 
scăpat cu obraz curat, că nu-mi era aşa moale, 
drept să spun... (UON LĂNCRĂNJAN) 

„întotdeauna punea ceva la cale și 
încăiera pe câte cineva și pe urmă tot el îi 
împăca şi se topea de râs[...] (DINU SĂRARU) 


A lua în râs pe cineva = A-și bate joc de cineva: 
lar, mai ales, pe la asfinţitul soarelui, 

tocmai când intram în laşi, pe rohatca Păcurari, 

un flăcăuan al dracului ne-a luat în râs cum se 


cade [...] (ION CREANGĂ) 

Îmi plăteşti destul de cinstit. Dară, uite, 
Sătenii, de câte ori mă întâlnesc, mă iau în râs. 
Ei îmi zic că merg pe la dânşii tot cu burta plină 
de colaci, şi Sfinţia ta ştii bine că eu le duc 
dorul. (P. ISPIRESCU) 

Uite, până şi Ilie, pe care unii îl mai iau 
în râs [...] o venit și mi-o spus că noi d-aia 


suntem comuniști [...] (ON LĂNCRĂNIJAN) 


A se porni pe râs sau a pufni (a bufni) de (sau 
în) râs sau a-l pufni, (a-l bufni, a-l umfla etc.) 
râsul (pe cineva) = A nu-şi putea stăpâni râsul: 

Vătaful, armășşeii, poporul pufniră de 
râs pentru nu mai ştim a câtea oară, privind 
triumfala pășire, balanțată în toate părţile, a 
ciudatului triumvirat |...] (B. P. HASDEU) 

A stat ei serioşi cât a stat, şi mă făceam 
şi eu serios, şi zice şeful: „Pardon, maşer, v-am 
călcat!” şi pe urmă ne-a pufnit pe toți râsul... (l. 
L. CARAGIALE) 

Zicând aceste, ne-am uitat unul la altul 
și am pufnit amândoi de râs. (C. NEGRUZZI) 

Pe Catrina o umflă râsul. (AL. VLAHUȚĂ) 


A-i da (cuiva) râsul prin piele (Mun.) = A 
mânca bătaie; a da de necaz: 

Mă, diavolilor, ia vedeţi să nu vă dea 
râsul prin piele! (D. UDRESCU) 


A-l înfunda râsul. v. înfunda. 


A-şi face râs de cineva (sau de ceva) = A-și 
bate joc de cineva sau de ceva: 

Își face râs de fara noastră cea 
blagoslovită. (MIHAIL SADOVEANU) 

Vrei să-și facă dracul râs de mine (ION 
CREANGĂ) 

Auzi, să-şi facă el râs de lucrul meu! 
(VASILE ALECSANDRI) 


De râs (sau de râsul lumii) = De ocară, de 
batjocură; ridicol: 

Am auzit c-o să rămânem de râsul lumii. 
(PETRU DUMITRIU) 

Amândoi se legară cu aţă la deget şi-şi 
făcură nod la batistă, ferindu-se să spuie 


Dictionar de expresii românesti în contexte (DERC) O— R 

aceasta unul celuilalt, de teamă să nu se facă de 
râs. (I. A. BASSARABESCU) 

Nu, nu vreau s-ajung de râsul lumii. 
(BARBU DELAVRANCEA) 


Vai de moarte fără râs şi de nuntă fără plâns 
= Binele şi răul sunt întotdeauna împreună: 
Bărbatul meu zace mort în casă şi mă 
făcuși de râsei, cu toate că moarte fără râs şi 
nuntă fără plâns nu să poate. (ANTON PANN) 


RÂŞNIȚĂ 
A ajunge de la moară la râşniță. v. moară. 


A trimite pe cineva de la moară la râşniţă. v. 
moară. 


A-i merge (sau a-i umbla, a-i toca) (cuiva) 
gura ca meliţa (sau ca o meliță, ca o moară 
hodorogită sau stricată, neferecată, ca o 
râşniţă, ca o pupăză, ca toaca etc.). v. gură. 


RÂT 

A da (cuiva) peste rât = A dojeni aspru: 
Elucubraţiile tipului m-au înfuriat într-atât, 

încât m-am exprimat ad-hoc ca forumist, dându-i 

este rât spurcatului denigrator cu asemenea curaj 


nebun. (DOMINIC DIAMANT) 


REALITATE 
A aduce (sau a chema, a readuce) pe cineva) la 
realitate = A face (pe cineva) să înțeleagă o 
anumită situaţie, să vadă un lucru sub aspectul real: 
Vartolomeu Diaconu încercă să-şi aducă 
fata la realitate, de la distanță, cu tot soiul de 
schime elocvente, încruntându-se şi făcându-i 
semn să înceteze. (CEZAR PETRESCU) 
Lumina gălbuie, neputincioasă, îl 
readuse la realitate. (LIVIU REBREANU) 


A reveni la realitate. v. reveni. 

REALIZA 
A-şi realiza viaţa (Rar) = A reuşi în viaţă: 

Acum Sufletul românesc trebuie să înceapă 
a-şi realiza viaţa. (VIAȚA ROMÂNEASCĂ, vol. 
102-103, 2007) 


REALȚA 
A realta capul = A-și reveni dintr-o situație 
proastă, a se redresa, a ridica capul: 


Grecul reală capul ş-anunţă libertatea. 


(|. HELIADE RĂDULESCU) 


REAȘEZA 

A se reașeza la lucru = A se apuca din nou de treabă: 
După aceea, iei un repaus oarecare şi te 

reașezi la lucru. (MIHAIL RALEA) 


REBUT 
A da (sau a cădea etc.) la rebut = A declara 
(sau a fi declarat) rebut un produs: 

Asemenea operă a unui asemenea individ 


trebuie să cadă la rebut. (MIHAIL SADOVEANU) 


RECĂDEA 
A recădea pe gânduri = A cădea din nou pe 
gânduri, a redeveni îngândurat: 

După plecarea sa, generalul recăzu pe 


gânduri. (IACOB NEGRUZZI) 


RECE 
(Cu) sânge rece = (Cu) calm, (cu) prezenţă de spirit: 
Prin urmare, văd lucrurile cu sânge 


rece. (D. BOLINTINEANU) 

A (se) îmbăta cu apă rece (sau chioară). v. îmbăta. 
A lăsa (pe cineva) rece. v. lăsa. 

A nu-i fi (cuiva) nici cald, nici rece sau a nu-i face 


(cuiva) nici cald, nici rece sau a nu-i ţine (cuiva) 
nici de cald, nici de rece = A-i fi (cuiva) indiferent: 


Vasile ILINCAN 


Când eşti mort, în pământ nu-ţi e nici 
cald, nici rece, nici bine nu-ţi este şi nici rău. 
(ZAHARIA STANCU) 

Am trăit zece ani lângă un om lângă 
care nu mi-o fost nici cald și nici frig. Înţelegi 
tu: nici cald, nici frig. (ON LĂNCRĂNJAN) 

Voia ceva şi nu voia, dar ce voia, nici el 
nu-şi da cu mintea... da petreceri, mese cu 
muzici, doar l-a mai înveseli, da toate nu-i 


făceau nici cald, nici rece... (e-calauza.ro/) 


A scoate (sau a sufla, a-i ieşi) din gură când 
cald, (şi) când rece = A susţine când una, când 
alta; a o întoarce în toate felurile: 

Ai scos din gură când cald şi când rece/ 
C-acel care suflă să se încălzească/ Ș-apoi iarăşi 
suflă caldul să răcească. (ANTON PANN) 


A-i fi (cuiva) inima rece = A fi mereu înspăimântat: 

Plecat-am nouă din Vaslui şi cu 
sergentul zece,/ Și nu-i era, zău, nimănui în 
piept inima rece. (VASILE ALECSANDRI) 

Când, măicuţă, m-ai făcut,/ Mai bine să 
fi zăcut, / Că de rău ti-ar fi trecut;/ Dar de mine 
nu-ți mai trece,/ Că ţi-e inima tot rece,/ Neştiind 
cum oi petrece! (JARNIK-BÎRSEANU) 


A-i trece (cuiva) rece prin inimă (sau prin 
spate) = A se înspăimânta: 

Când i-au zărit împărăteasa i-au trecut 
numai rece pin inimă și, leşinând, au picat jos. 


(I. G. SBIERA) 


A-i trece (cuiva) un şarpe rece prin sân (sau 
prin inimă). v. şarpe. 


RECORD 
A bate recordul (în ceva) = A atinge treapta cea 
mai înaltă în ceva: 

Deşi nu-mi plac cursele de automobile, 
m-aş resemna să stimez un bărbat care a bătut 


recordul de viteză. (G. CĂLINESCU) 


A bate un record (sportiv) = A depăşi un record 
(sportiv): 

Cella Delavrancea, dimpotrivă, avea să 
bată un record de longevitate, trăind până în 
1991: aproape 103 ani. (LUCIAN BOIA) 

Pecanha, portarul brazilian al Petrolului, a 
bătut un record vechi de peste 20 de ani în fotbalul 
românesc, reuşind să nu primească gol timp de 


aproape 800 de minute. (http://www.digisport.ro/) 


A ţine (sau a deţine) recordul (sau un record) 
= A păstra un record stabilit; a fi neîntrecut în...: 
Tineam recordul gazetelor bine informate. 


(L L. CARAGIALE) 


RECURS 
A avea recurs = A avea dreptul de a cere 


instanței superioare anularea unei hotărâri 
judecătoreşti anterioare: 

Creditorii ce nu se opun şi cari nu se 
presintă de cât după lămurirea socotelelor şi plata 
reliquatelor, pot avea recurs numai în contra 


legatarilor. (CONSTANTIN ERACLIDE) 


A avea recurs la... (Înv.) = A avea acces la...: 
Numele localităţii ne-ar rămâne necunoscut, 
de n-am avea recurs la câteva fericite documente. (B. 
P. HASDEU) 
Spre a-şi ajunge scopul, pe lângă 
practica de toate zilele, el avea recurs chiar la 
studiul ştiinţific al meseriei. (G. SION) 


REDUCE 

A reduce la un singur (sau la acelaşi) numitor. 
v. numitor. 

A reduce (pe cineva) la tăcere = A face pe 
cineva să tacă: 

Ana îl reduse la tăcere cu o singură 
privire. (CEZAR PETRESCU) 

Domnul şi cucoana ascultă consternaţi, 
reduși la tăcere de „logica faptelor”. (MIHAIL 
SEBASTIAN) 

Pe Muie l-am stropit primul, drept în 
față. având grijă să-i protejez camera de luat 
vederi, şi l-am redus la tăcere. (PETRE BARBU) 


Dictionar de expresii românesti în contexte (DERC) O— R 
Volumul al II-lea 


REFEC 

A lua (pe cineva) la rost (sau la socoteală, la 
trei parale, la trei (păzeşte), la refec, în 
răspăr, din (sau de) scurt, repede). v. lua. 


REFENEA 
A lua (pe cineva) la refenea (Reg.) = A cere (cuiva) 
socoteală despre ceva, a lua pe cineva la rost: 

Să intrăm acum printre duhurile necurate, să 
le luăm şi pe ele la refenea. (OAN POP-CURȘEU) 


A trage (cuiva) o refenea (Reg.) = A lua în râs: 
În strigăturile şi cântecele de Lăsatul 

Secului, feciorii îşi băteau joc de fetele care au 

rămas nemăritate, „le trăgeau o _ refenea”. 


(MIHAI POP, RODICA ZANE) 


REFUZ 
A trata cu refuz (Fam.) = A refuza: 

— Nu pentru ca să te tratez cu refuz, da 
n-am parale. Taman mâine luăm solda. 
(ANTON BACALBAŞA) 

N-am putut pentru ca s-o tratez cu refuz. 


(I. L. CARAGIALE) 


RELIEF 
A ieşi (sau a scoate, a pune, a reieşi) în relief = 
A (se) remarca, a (se) evidenția: 

Subiectul nu reiese destul în relief pe fondul 
clarobscur al şcoalei germane. (AL. MACEDONSKI) 


REMORCĂ 

(A fi sau a sta, a (se) pune etc.) la remorca 
(cuiva sau a ceva) = (A fi sau a deveni) dominat, 
dependent de cineva sau de ceva; a fi subordonat 
cuiva, a depinde de cineva sau de ceva: 

S-au găsit la noi oameni care să ne 
spună că locul statului român trebuie să fie... la 
remorca politicei turcești. (AL. ODOBESCU) 

Încercări literare s-au şi făcut în acest 


sens, dar, cum se întâmplă întotdeauna cu literatura 

pusă la remorca unei tendințe, ea nu reprezintă 
contribuţia cea mai fericită a mişcării. (EUGEN 
LOVINESCU) 


RENGHI 

A(-i) juca (cuiva) (un) renghi (sau renghiul, 
renghiuri) sau (rar) a-i trage (cuiva) renghiul = 
A păcăli (pe cineva); a face (cuiva) o farsă: 

Când auziră boierii de una ca asta, se 
temură să nu le fi jucat iarăşi vrun renghi [...] 
(P. ISPIRESCU) 

Rotăria fiind lipită de fierărie, țiganul 
căută numaidecât să se răzbune. Și îmi jucă un 
renghi destul de urât. (PANAIT ISTRATI) 

Încă de pe când era copil i-a jucat 
renghiuri. (AL. BRĂTESCU-VOINEŞTI) 


REPEDE 
A lua (pe cineva) repede sau (substantivat) cu 
repedea = A lua (pe cineva) pe nepregătite, prin 
surprindere: 

Îl luă cu repedea. (AL. VLAHUȚĂ) 


A o lua repede = A se grăbi într-o acțiune, fără 
a judeca rezultatele; a se pripi: 

Ci ca ho, voinice, prea o iei repede, răspunse 
părintele Știubei. (BARBU DELAVRANCEA) 


Repede-repejor = Îndată, fără întârziere: 
Zicea că-i frig şi răpede-răpejor îşi cată 
de drum. (CONTEMPORANUL,V) 


REPEZ 
A-şi da repez = A-şi lua avânt: 

Calul își înfierbânta/ Ș-un răpez voinic îi da/ 
Calul rândunel zbura. (V ASILE ALECSANDRI) 


REPEZEA 
A lua la repezea (sau cu repezeaua) (pe 
cineva) (Mun.) = A lua la rost: 

Las-o mai domol, tinere, n-o lua aşa cu 
repezeaua, că nu ţine. (D. UDRESCU) 


Vasile ILINCAN 


REPEZI 
A repezi veste = A aduce la cunoştinţă (în cel 
mai scurt timp): 

Nimene nu mai putea repezi veste pe 
câmpul de război. (MIHAIL SADOVEANU) 


REPLICĂ 
A avea replică (Jur.) = A găsi răspunsuri prompte: 
Dar autorul ei, cum mărturiseşte 
adesea, avea replică la orice obiecţie [...] 
(MIHAIL KOGĂLNICEANU) 
Dar să nu crezi că n-avea replică... 
(GABRIELA ADAMEȘTEANU) 


A fi tare în replici = A găsi prompt răspunsul 
cel mai potrivit într-o discuţie: 

Solgăbirăul nu era tare în replici şi, la 
toate dovezile profesorului, răspundea cu un 
zâmbet de superioritate. (LIVIU REBREANU) 


A vorbi în (sau a da) replică (Jur.) = A 
răspunde (în cursul unor dezbateri) combătând 
afirmaţiile şi atacurile părţii adverse: 

Inocenţiu voi să-i dea replica. 
(ZAHARIA STANCU) 

Pe de altă parte, nu dreptul la replică 
era cazul să-l invoce preopinentul meu ci, 
eventual, pe acela de a da replica unei replici. 


(BUJOR NEDELCOVICI) 


REPUBLICĂ 

Republica literaturii = Totalitatea scriitorilor: 
Poeziile ei... au să facă o mare revoluție 

în republica literaturii. (C. NEGRUZZI) 


REPUNE 
A repune pe cineva sau ceva în drepturi (sau, 
rar, în drept) = A acorda cuiva un privilegiu de 
care anterior a fost privat: 

[...] dar și acest prieten sublim, acest suflet 
mare, acest cu adevărat prinț de neam imperial, 
acest divin Raoul, pe care eu îl bârfisem în gândul 

meu, îl acuzasem de egoism şi exclusivism de clasă, 
să fie repus în drepturile lui, în avuţia lui răpită de 
pleșcarii tagmei mele. (GIB 1I. MIHĂESCU) 

Pentru acest poem, în 1962, poetul a fost 
eliminat din Universitate, cu eticheta ideologică 
de „naționalist”, fiind repus în drepturi abia 
după doi ani. (DUMITRU BĂLAN) 


A repune piciorul (undeva) = A sosi din nou 
(undeva), a pătrunde din nou: 

Înceta să-i mai lipsească de cum repunea 
piciorul pe pământul românesc. (AL. MACEDONSKI) 


RESORT 
(A fi) de resortul (cuiva) = (A ţine) de competenţa, 
de specialitatea cuiva; a intra în atribuţiile cuiva: 
Asta e o problemă [...] care nu e de 
resortul meu. (G. CĂLINESCU) 
Evident, temele culturale sunt şi ele de 
resortul eseului, întrucât tot ce e uman e de 


resortul lui. (ALEXANDRU PALEOLOGU) 


RESPECT 
A pune (pe cineva) la respect = A impune cuiva o 
atitudine respectuoasă; a pune pe cineva la punct: 

V-a pus pe toți la respect. (MIHAIL 
SEBASTIAN) 

Să-l însoare pe Titi cum știe ca şi apoi 
să-l puie pe Costache la respect prin tribunal. 
(G. CĂLINESCU) 

Deşi în adâncul sufletului îmi doream să 
mă trezesc peste noapte înzestrat cu o putere şi-un 
curaj prin care să-i pun la respect. (ALEXANDRU 
POPA) 


A ţine (pe cineva) la (sau în) respect = A ţine 
pe cineva la distanță; a nu lăsa pe cineva să 
devină familiar: 

Radul ştia a ţine în respect pe... vecini. 
(C. NEGRUZZI) 

Redingota și ţilindrul meu îl ţinură la 
respect. (MIHAIL SADOVEANU) 


Respectele mele = Formulă de salut: 


Dictionar de expresii româneşti în contexte (DERC) O— R 

Respectele mele nepoatei matale! (G. 
IBRĂILEANU) 

Arătaţi, vă rog, respectele mele d-lui 
Maiorescu și la toată familia. (ON CREANGĂ) 

Înainte de plecare, trec să depun respectele 
mele la picioarele amfitrioanei. (CEZAR PETRESCU) 


RESPIRA 
A-şi respira sufletul = A muri: 

Respiră sufletul lui străluminat, sub 
clopotul stelelor, tu care îi veghezi din umbră 
zilele nu te risipi, ocroteşte-l pe cel care nu 
poate muri... (PETRU ARUȘŞTEI) 

Înfiițătorul primului ziar românesc [...], 
cel mai mare prozalst român, și-a respirat 
sufletul obosit. (FAMILIA, an VII, 1872) 


RESTEU 
A lua (pe cineva) cu resteul = A se purta (cu 
cineva) aspru: 

Să-l roage cu vorbă bună ... de n-o vrea, 
să-l ia mai cu resteul. (ION C. VISSARION) 


RETEVEI 
A lua (pe cineva) cu reteveiul = A bate; a trata 
cu asprime: 

Dacă nu-i iei cu reteveiul, ţi se urcă în cap. 
Acum, după ce le-am băgat spaima în oase, ne vor 
lăsa să dormim liniștiți. (ZAHARIA STANCU) 


RETEZ 
La retezul părului (Pop.) = În locul unde se 
taie, se retează părul: 

Și chitesc şi socotesc/ Pe unde să mi-l 
lovesc?/ La retezul părului,/ Pe din dosul 
fesului. (V ASILE ALECSANDRI) 


RETEZA 
A o reteza (sau a o tăia) = A o lua de-a dreptul 
pentru a scurta drumul: 

S-a aruncat pe şalele calului din cetlău, 
retezând-o de-a curmezişul holdelor. (BARBU 
DELAVRANCEA) 

Am stat puţin cu Vladone la cioace, am 
mai fumat o ţigară şi m-am gândit s-o tai [...] 
(OVIDIU VERDEȘ) 


A o reteza de (sau la) fugă = A începe să alerge: 
O retează la fugă la deal, de-abia mă 
tineam de dânsul. (ION GHICA) 


A-i reteza (cuiva) firul vieţii = A ucide pe cineva: 
Temnicerii... îi pot reteza dintr-o dată 
firul vieţii. (ZAHARIA STANCU) 
Avea sărmana numai 25 de ani când un 
ticălos i-a retezat firul vieţii... (EUGEN VÎLCOV) 


A-i reteza (cuiva) unghiile (sau din unghii) = A 
face pe cineva inofensiv: 

— Stăpâne, ia de-acum ai femeie 
cumsecade; numai s-o cam fii din frâu şi să-i 
retezi unghiile din când în când, ca nu cumva 
să-ți pună coarne. (LON CREANGĂ) 


A-I reteza (pe cineva) scurt sau a (i-)o reteza = 
a) A-i limita cuiva pretenţiile. b) A pune brusc 
capăt discuţiei: 

— Taci, mă! i-o reteză dascălul cu aer de 
superioritate. Nu știi nici măcar măsura. (PAVEL 
DAN) 

Știm noi ce facem, i-o reteză Trafulică 


colțos. (MARIN PREDA) 


REVĂRSA 

A se (re)vărsa (sau a se crăpa, a se ivi, a se 
zări, a miji) zorile (sau zori, zori de zi, zori de 
ziuă), sau a da în fapt (sau a se crăpa, a se 
anunţa) de zori. v. zori. 


REVĂRSATUL 

Revărsatul zorilor (sau zilei, rar, dimineţii) sau 
revărsat de zori (sau de zi, rar, de ziuă) = 
Timpul când se luminează de ziuă; zori de zi: 


Vasile ILINCAN 


Scrie letopiseţul cel moldovenescu, c-au 
venitu fără de veaste Pătru Vodă... vineri în 
revărsatul zorilor, octombrie 16. (GR. URECHE) 

Mai bine ar fi... s-o ştergi mâine din 
revărsatul zorilor. (BARBU DELAVRANCEA) 


REVEDERE 
A-şi lua la revedere = A se despărți de cineva, 
salutându-l: 

[...] doamna Lucia m-a luat de mână, 
spunându-mi să-l îmbrăţişez pe tata, să-mi iau 
la revedere şi să nu plâng că o să-mi placă 
acolo. (LIA MUREŞAN) 

Mi-am luat la revedere de la toți, fiindcă 
venise timpul să plec spre tarlaua noastră, unde 
aveam şi noaptea aceea destul de lucru. 
(CĂLIN KASPER) 


La revedere = Formulă de salut la despărțire: 
— La revedere! bon amusement! Nu ne 
uitaţi p-acolo! la revedere! (|. L. CARAGIALE) 
— Cu La 
revedere, domnule Dăngescu. — La revedere, 


părintele meu. (IOAN M. BUJOREANU) 


toată  mulțumirea mea. 


REVELAȚIE 
A fi o revelaţie = A depăși aşteptările, a 
surprinde în chip neaşteptat (şi plăcut): 

Tânărul pianist a fost o revelaţie. (ION 
VINEA) 

Mă bucur că Petre Ispirescu, al cărui 
jurnal a fost pentru mine o revelaţie, e bine 
încadrat: din strada lui se duc şi vin strada Făt 
Frumos şi strada Ileana Cosânzeana. (IOANA 
PÂRVULESCU) 


REVENI 
A reveni (sau a veni) la subiect = A se întoarce, 
după o paranteză, la tema inițială: 

Să venim însă la sujetul acestui articol. 
(VASILE ALECSANDRI) 


A reveni la realitate = A fi conştient din nou de 
starea de lucruri înconjurătoare: 


268 


Președintele PNL, Crin Antonescu, a 
afirmat miercuri că discursul susținut de Traian 
Băsescu dovedește incapacitatea acestuia de a 
reveni la realitate [...] (https://www.hotnews.ro/) 


A reveni la sentimente mai bune = A deveni 
mai înţelegător, mai binevoitor: 

Revenit la sentimente mai bune, îndulcit 
se vede de privirile tot mai prietenoase ale 
cuconiței din față, avocatul îl ridicase iarăși la 
rangul de „maestru” şi-i împărtășea tainic la 
ureche secrete de stat. (EUGEN LOVINESCU) 

Mircea Snegur revine la sentimente mai 
bune în ultimul an al mandatului său, mai ales 
după pierderea alegerilor prezidențiale din 1 
decembrie 1996, Mircea Snegur a revenit la 
sentimente mai bune față de 
(PETRACHE D. COJOCEA) 


Recunosc că, inițial, am vrut să scriu un 


România. 


articol mustind de indignare, dar am revenit la 
sentimente mai bune în momentul când Materazzi, 
„călăul” lui Zidane, l-a executat şi pe nevinovatul 
Barthez, iar Italia a devenit campioană mondială. 
(http://astra.iasi.roedu.net/) 


A reveni la viață = A scăpa dintr-o boală grea; a 
se însănătoşi: 

E a treia oară când medicul o socoate 
pierdută și de două ori până acum a revenit la 
viață. (CEZAR PETRESCU) 

E rece ca de gheaţă... Hai să cercăm de a-l 
face a reveni la viață. (V ASILE ALECSANDRI) 


A-i reveni (cuiva) graiul = A se reculege (în urma 
unei surprize, emoţii etc.) putând vorbi din nou: 

Până să-i revie graiul, Mantu le arătă 
prin semne ce ar fi voit să spună. (GALA 
GALACTION) 


A-şi reveni (în fire sau, rar, în sine)= A se 
deştepta, a se trezi după o criză, un leşin etc., la 
starea de mai înainte; a-şi recăpăta cunoștința: 
Își revine din oră în oră din zdruncinătura 
aceea a minţii. (PETRU DUMITRIU) 
Abia a doua zi ea începu a-și reveni în 
sine şi recunoscu că se află în casa părintească. 


(NICOLAE GANE) 

REVISTĂ 
A face revista = A cutreiera, a vizita: 

Făcând revista prin Paris, făcurăm 
cunoștință cu un turist englez. (ION CODRU- 
DRĂGUŞANU) 


A trece în revistă (D. un comandant sau o 
persoană oficială) = A trece de-a lungul 
frontului unei formaţii militare care dă onorul; a 
inspecta trupele adunate în acest scop într-o 
anumită formaţie; a examina pe rând, succesiv: 

I se dă acum o masă de marele vizir, și 
apoi — încă un fel de a onora pe domn — în faţa lui 
se face plata ienicerilor, ceea ce-i procură mijlocul 
de a-i trece în revistă. (NICOLAE IORGA) 

Şeful însă se plimba plictisit, încoace şi 
încolo, cu ochii jumătate închişi, pe urmă se opri, 
se întinse de câteva ori de-i pocniră oasele, îşi 
aruncă privirea spre ceasornicul din perete şi se 
repezi pe peron, unde prinse a trece în revistă pe 
pasagerii care tropăiau din picioare, zgribuliți şi 
rebegiți de frig. (LIVIU REBREANU) 

Trece în revistă situațiunea diferitelor 
state faţă cu războiul ce izbucnea. (ION GHICA) 


REZEMA 
A o rezema la... = a) A merge spre...: 
Dacă îți avea nevoie de mine, răpeziți pe 


careva la Griviţa; eu acolo o reazim. (V. I. POPA) 


b) A ajunge la un anumit loc: 
Au apucat sănătoasa de au răsmat-o la 
cetatea Buda. (DIONISIE ECLESIARCUL) 


A rezema pereţii (sau peretele) = a) A nu 
participa la dans, joc etc.: 

Dragile mele de fete,/ Cum razimă cel 
părete. (POP.) 


b) A sta degeaba: 
Răzima şi el... păreții cafenelelor. (ION 
AGÎRBICEANU) 

A se rezema în contra cuiva = A se apăra de 
cineva sau de ceva: 
Ion Vodă caută a se rezima în contra 


boierilor şi a turcilor. (NICOLAE BĂLCESCU) 


REZERVA 
A-şi rezerva dreptul de a... = A-şi păstra pentru 
sine dreptul de a...: 

Îmi rezervează dreptul de a face ultima 
corectură. (VASILE ALECSANDRI) 

Poarta otomană a intervenit, în timp, ca 
o instanţă care ratifica domniile, dar îşi rezerva 
dreptul de a le şi alege, după caz. (ELISABETA 
NEGRĂU) 


REZERVĂ 
A avea rezerve = a) A-şi exprima îndoielile 
asupra Justiţiei unei teze: 

Cum însă Antonescu avea rezerve 
morale, cât şi ca militar, să părăsească pe fostul 
aliat, o debarcare a trupelor anglo-americane 
pe teritoriul român, i-ar fi servit la justificarea 
abandonării luptei alături de Germania [...] 


(GH. BUZATU) 


b) A avea disponibile fonduri, resurse suplimentare: 

Ungaria, care deşi trebuie să facă față 
unei datorii mari, una din cele mai mari datorii 
pe locuitor din ţările din Europa centrală şi de 
est, avea rezerve valutare care, în trimestrul IV 
1990, erau de peste 1 miliard de dolari (fără 
aur) [...] (FLOREA DUMITRESCU) 

N-a contat prea mult din moment ce URSS 
avea rezerve naturale inepuizabile și viaţa oamenilor 


nu avea valoare. (http://www.historia.ro/) 


REZOLUȚIE 
A face rezoluţiune (Îvr.) = A se hotărî: 

Spre a nimici proiectul rivalului său, 
face rezoluțiune a se duce însuşi în Moldova. 
(GH. ASACHI) 


Vasile ILINCAN 


REZON 
A avea rezon = A avea dreptate: 

(Elptic) [Jupân Dumitrache:] Eu am 
ambâț, domnule, când e vorba la o adică de 
onoarea mea de familist... |lpingescu:] Rezon! 
(I. L. CARAGIALE) 

Observaţia lui peiorativă avea rezon, 
dacă te gândeai la zdrahonii de gardieni ce 
stăteau la cele câteva intrări în „Oraşul 


soarelui”. (LEO BUTNARU) 


A pune sau a aduce (pe cineva) la rezon = A 
învăța minte pe cineva: 

Începe să devină primejdios şi 
trebuieşte pus la rezon. (CEZAR PETRESCU) 

— Mizerabile! mă ameninți?... 


aduce la rezon. (IOAN M. BUJOREANU) 


te voi 


A-şi ieşi din rezon (Nob.) = A-şi ieşi din minți: 
Femeia în lipsa-ți din rezonu-şi va ieşi. 
(ANTON PANN) 


REZULTAT 
A da rezultat (sau rezultate) = A produce 
efectul dorit: 

Stim că legile au dat un rezultat 
lamentabil, ştim şi cauzele profunde ale acestui 
rezultat; prin urmare, de ce să mai pierdem 
vremea şi să îngroşăm degeaba această lucrare, 
care şi aşa a devenit prea voluminoasă? (C. 
DOBROGEANU-GHEREA) 

După ce solicitudinea guvernanţilor noștri 
au dat rezultatele cele mai frumoase pe toate 
terenurile; după ce de ex. bugetul cheltuielilor 
statului s-a suit în patru ani de guvernare roșie cu 
30 de procente şi mai bine [...] (MIHAI 


EMINESCU) 


RIDICA 
A (i se) ridica (cuiva) pieptul = A (i se) umfla 
pieptul prin inspiraţie: 

Profesorul îşi ridică pieptul şi respiră 
profund. (GALA GALACTION) 

Niculaie amuţi. Pieptul i se ridică şi 
cobori repede. (MARIN PREDA) 

A (se) ridica din (sau dintru) morţi = A învia: 
Atunci, cu sfânta vieţii frenezie,/ M-am 
ridicat din morți a doua oară/ Și mi-am făcut 
din moarte-o cununie. (OCTAVIAN GOGA) 
A zăcut el ce-a zăcut... Când s-a ridicat 
din morţi, a început să iasă pe afară. (EUGEN 
BARBU) 


A i se face (sau a i se pune, a i se sui, a i se 
ridica, i se zburli cuiva) părul (sau chica) 
măciucă (în vârful capului). v. măciucă. 


A i se lua (sau a (i se) ridica) (cuiva) o piatră 
(de moară) de pe inimă (sau cuget ori suflet 
etc.). v. piatră. 


A i se urca (sau ai se ridica, ai se sui, a-i 
năvăli, a-i da, a-i ieşi etc.) sângele la cap (în 
faţă sau în obraz). v. sânge. 


A nu ridica pliscul (Fam.) = A tăcea: 
Să nu ridice pliscul, că pe ea n-a speriat-o 
și n-o sperie nimeni. (G. M. ZAMFIRESCU) 


A ridica (sau a scoate ori a lega) steag alb. v. 
steag. 


A ridica (ceva) cu sufletul (Înv.) = A susţine 
ceva (fără a avea dovezi); a depune mărturie: 
Acii oameni să ridice cu sufletele lor 
precum pe Simion Agapie şi pe feciorii lui moşeni 
acolo... nu-i ştia. (AXINTE URICARIUL) 


A ridica (cuiva) viaţa (sau zilele) = A omori (pe 
cineva): 

Al cui e acel jungher? a întrebat 
împăratul... — Vreau să-l dau măriei-tale. Ia-l şi 
ridică-mi cu el viaţa. (MIHAIL SADOVEANU) 


A ridica (pe cineva) din pulbere (sau din gunoi, 
din pământ) = a) A scoate din anonimat pe cineva: 

Meritul său singur îl ridicase din 
pulbere, în cea mai însemnată slujbă a ţării. 


(NICOLAE BĂLCESCU) 

b) A ajuta (pe cineva) să depăşească o situație 
disperată: 

Să-şi mute gândul la moşii ăi verzi, că 
(BARBU 


nimeni n-o s-o ridice din gunoi. 


DELAVRANCEA) 


A ridica (pe cineva) din scaun (sau din tron) = 
A detrona (pe cineva): 

Mehemed-aga... ridicase pe Dimitrie 
Vodă din scaun. (NICOLAE IORGA) 


A ridica (pe cineva) în ochii cuiva = A face (pe 
cineva) să câştige mai multă apreciere din partea 
cuiva: 

Că p-atunci nu erau d-alde Alecsandri, 
să ne cânte vitejiile și să ne înalțe în ochii lumii. 


(ION GHICA) 


A ridica (sau a înălța) în slavă (sau în slava 
cerului, (până) la cer, în slăvi) (pe cineva) = A 
lăuda peste măsură (pe cineva), a înălța osanale 
(cuiva): 

Nu uită, fireşte, să ridice în slavă pe 
Grigore luga (a cărui nevastă e o minune de 
frumuseţe şi eleganță, de s-ar prăpădi de 
admiraţie toate domnişoarele de prin Amaradia 
şi împrejurimi [...] (LIVIU REBREANU) 

Ce-ai văzut tu la ea, Stănică, de-o ridici 
în slava cerului? (G. CĂLINESCU) 

Dar de asculți la troițeni, mai cu seamă 
la cei bătrâni, te apucă ameţelile când încep ei 
să-şi ridice biserica în slava cerului. (BARBU 
DELAVRANCEA) 


A ridica (sau a umfla) preţul = A mări, a 
reconsidera valoarea; a scumpi (o marfă): 

Iată la ce se reduce imputarea adusă 
guvernului liberal că ar fi ridicat preţul sării. 
(A. D. XENOPOL) 

Ridică ori scad preţurile la grâne ori la 
vite cum poftesc ei. (CAMIL PETRESCU) 

Nu aici trebuiau ridicate taxele şi 
ridicat preţul. (FLORIN CONSTANTINIU) 


A ridica ancora. v. ancoră. 

A ridica armele (sau arma, sabia) contra (sau 
asupra) cuiva. v. armă. 


A ridica casa în slavă = A face gălăgie foarte 
mare: 

Când mama nu mai putea de obosită, și 
se lăsa câte oleacă ziua să se odihnească, noi 
băieții, tocmai atunci ridicam casa în slavă. 


(ION CREANGĂ) 


A ridica cornul (Îvr.) = A se mândri: 
[...] nece rădicareți în sus cornul vostru 
şi nu gicereţi Dzeului nedreptate. (PSALTIREA) 


A ridica cuțitul (sau buzduganul, sabia, toporul) 
(asupra cuiva) = A amenința cu moartea (pe 
cineva): 

Zmeul ridică buzduganul şi aruncă cale 
de trei poştii, plecă după aceea cu Stan, pentru 
ca acesta să-l arunce de alte trei poştii ori, 
dacă-l poate, şi mai departe. (IOAN SLAVICI) 

Pe lumea asta se poate ca un frate să 


ridice cuțitul asupra unui alt frate. (POP.) 


A ridica cuvinte rele (sau viclene etc.) (asupra 
cuiva) (Înv.) = A vorbi (pe cineva) de rău; a 
bârfi (pe cineva): 

Multe cuvinte reale și ficleane îi rădicară 


asupră. (ANONIMUL CANTACUZINESC) 


A ridica danţuri (Înv.) = A dănţui: 
Furnicile [...] mari şi lungi danţuri 
ridicară. (DIMITRIE CANTEMIR) 


A ridica din cenuşă (sau din ruine) = A 
reconstrui (din temelii): 

Bucureştiul viitorului are grădini 
suspendate, parcări cu sute de locuri, poduri 
spectaculoase şi palate ridicate din ruine. 


(https://adevarul.ro/) 


A ridica din umeri = a) A-şi arăta nedumerirea 
(sau indiferența) faţă de ceva (sau de cineva): 

Poate-avea el oaste cât frunză şi iarbă,/ 
Eu ridic din umeri şi îmi râz în barbă. (l. L. 
CARAGIALE) 


Vasile ILINCAN 


Tell, totdeauna serios, ridică din umeri, 
arătând astfel că sunt şi riscuri inevitabile şi e 
bine să fie cu grijă. (CAMIL PETRESCU) 

Tata s-a uitat lung la el, apoi a ridicat 
din umeri. (AL. VLAHUȚĂ) 


b) A arăta că nu-şi aminteşte de ceva: 

Dimineaţa, după ce le-a dat de mâncare, 
Sfânta i-a întrebat. Niciunul n-a răspuns, toţi 
înălțau din umeri şi se mirau că nu mai auziseră 


de-aşa nume. (http://www.e-calauza.ro/) 


A ridica Divanul (Înv.) = A încheia lucrările 
divanului: 

Deci, vezirul Kiupruliul au și chemat pe 
haznetarul lui şi i-au zis în taină: „Vezi cel 
boier bătrân moldovan ce stă la divan să-l iei şi 
să-l duci la odaia ta, până s-a ridica divanul, şi 
apoi să-l aduci la mine în taină că-mi 
trebuieşte”. (AL. VLAHUȚĂ) 


A ridica drapelul luptei pentru... v. drapel. 


A ridica făgăduință Înv.) = A făgădui, a promite: 
Eu râdic făgăduinţa mea voao. (BIBLIA) 


A ridica glasul (la cineva) = A se plânge (cuiva): 
La cine să ridicăm glasul săracii de 
noi? (VASILE ALECSANDRI) 


A ridica glasul (sau glas, tonul) (Înv.) = A 
vorbi tare; a vorbi cu îndrăzneală, a protesta: 

Încerca el Toader Strâmbu să ridice glasul, 
dar oamenii nu-l luau în seamă când era vorba de o 
treabă aşa de însemnată. (LIVIU REBREANU) 

— Domnule maior, nu-ţi permit să ridici 
tonul! strigă deodată, înfuriat, Baloleanu. Dumneata 
eşti aici sub ordinele mele, nu eu la ordinele 
dumitale! IDEM) 

Nicu, din când în când, ridică glasul şi-i 
spune, ca să audă toată lumea, lucruri indiferente. 
(BARBU DELAVRANCEA) 


A ridica gonire (Înv.) = A goni: 
Rădicară gonire spre Pavel şi spre 
Varnava şi scoaseră ei din hotarul lor. (CORESI) 

A ridica izbândă (Înv.) = A izbândi, a învinge: 
Scoală Doamne-n mânie, rădică izbândă. 
(DOSOFTEI) 


A ridica în picioare (sau în sus) = A mobiliza; 
a porni la luptă: 

Arhon sărdar ... râdică toată agia în 
picioare. (VASILE ALECSANDRI) 

— Uite, adause el, nu pot dormi; îmi 
trebuie lume, joc, cântec, veselie. Să ridicăm tot 
târgul în picioare. (NICOLAE GANE) 


A ridica jalbă. v. jalbă. 


A ridica mai (pre)sus (sau a se ridica până la...) 
= A se înnobila (din punct de vedere moral): 

Darul lui fericit ne împacă şi ne ajută să 
ridicăm mai sus gândurile noastre. (GALA 
GALACTION) 


A ridica masa = A strânge vesela şi tacâmurile 
de pe masă după ce s-a terminat de mâncat; a 
sfârşi masa: 

Lăpuşneanul porunci să ridice masa. 
(C. NEGRUZZI) 

A intrat de câteva ori în casă pentru ca 
să ridice masa şi i-a găsit mereu la fel, el cu 
pipa în gură la un colț de masă, iară ea în 
celalalt colț. (IOAN SLAVICI) 

Aide, ridică masa şi te cară de aci. (P. 
ISPIRESCU) 


A ridica mănuşa. v. mănușă. 


A ridica mâinile (către cineva) (D. oameni) = A 
se preda: 

Un bărbat a fost împușcat exact în 
momentul în care ridica mâinile pentru a se 
preda. (https://www.europafm.ro/) 


Îi înconjurăm, nu mai au nicio scăpare. 
Ridică mâinile sus. Vor să se predea. (TITUS 
POPOVICI) 


A ridica mâinile (sau, rar, mâna) către cineva 
= A implora (pe cineva): 
Așa zice Domnul Dumnezeu: „lată voi 


ridica mâna Mea către neamuri și către popoare 

voi înălța steagul meu. Ele vor aduce pe feciorii 
tăi pe brațe şi pe fiicele tale pe umeri le vor 
purta.” (BIBLIA) 


A ridica mâna (sau două degete) = A cere cuvântul: 
Mărdel a ridicat două degete, ca la 
şcoală. Fane îl observă şi mărinimos, îi acordă 
cuvântul: — Da, bă, ce e? (ADRIAN MATED 
Cu madame Roy am avut un incident în 
timpul unei ore de curs, când am ridicat două 
degete, aşa se făcea pe atunci, şi am cerut să ies 
la toaletă. (BARBU OLLĂNESCU-ORENDI) 


A ridica mâna (sau mâinile) asupra cuiva (sau 
spre cineva). v. mână. 


A ridica mingea la fileu (sau la plasă) (Arg.) = 
a) A crea condiţii favorabile cuiva: 

Nu pot să uit ce sentimente m-au 
încercat, era ca o stare de extaz aproape, când 
l-am avut partener pe Ștefan Iordache, care 
efectiv te trăgea în direcţia dorită, îți ridica 
mingea la fileu, te conducea acolo unde dorea el 
[...] (VLADIMIR GĂITAN) 

Aşa, v-aţi flancat de doi secretari care 
vă ridică mingea la plasă, din partidele aflate la 
putere, ceea ce nu este normal din punct de 
vedere democratic. (MONITORUL OFICIAL al 
ROMÂNIEI, vol. 14, 2003) 


b) (D. femei) A excita un bărbat. 
A ridica moralul (cuiva). v. moral. 


A ridica o perpendiculară (Mat.) = A trasa o 
dreaptă perpendiculară pe altă dreaptă sau pe un plan: 

Cu ajutorul panglicii şi ruletei se pot 
construi, la nevoie, şi triunghiuri dreptunghice şi 
deci se pot ridica sau cobori perpendiculare. 
(MANUALUL  INGINERULUI FORESTIER, 
vol. 83) 


A ridica o pretenţie (sau pretenţii) = A pretinde 
(un lucru considerat ca fiind un drept cuvenit): 

Toți ceilalți invalizi de picioare... ar 
veni în jurul meu şi-ar ridica pretenţii de 
proprietate. (AL. SAHIA) 

Îşi vine azi, mâine se-nvârte pe-aici şi 
trage cu urechea, poimâine ridică pretenţii: 
vreau casă, vreau cantină [...] (NICOLAE ŢIC) 


A ridica o problemă (sau o chestiune) = A 
pune în discuţie o problemă: 

Am să ridic această problemă în 
comitetul regional. (MARIN PREDA) 

Dacă românii ar ridica această 
problemă, eu personal aș fi pentru plebiscit şi să 
lăsăm popoarele să hotărască unde vor să 


aparțină. (FLORIN CONSTANTINIU) 


A ridica o problemă (sau probleme) = A crea o 

situaţie nouă care trebuie rezolvată: 
Experimentarea instruirii practice a 

elevilor în producție ridică probleme deosebite. 


(GAZETA ÎNVĂŢĂMÂNTULUI, nr. 652, 1962) 


A ridica obiecţii = A obiecta; a învinui: 
Copilandrul nu prea avea aerul să-l creadă. 
Ridica obiecţii. Punea condiţii. (N. D. COCEA) 
Această relativitate a punctului de 
vedere ştiinţific îndulceşte vechiul dogmatism 
teoretic, în numele căruia se puteau ridica 
obiecții de mare însemnătate faţă de atitudinea 


religioasă. (TUDOR VIANU) 


A ridica ocară = A ocărî, a huli: 
Păgânii... să nu mai rădice pre creștini 


ocară. (DOSOFTEI) 


A ridica ochii (sau nasul, fruntea) din (sau de 
pe) (lucrarea, cartea etc. din faţă) = A ridica 
privirea din... (sau de pe...); a întrerupe lucrul, 
lectura etc.: 

Vorbise fără să ridice fruntea din 
hârtiile întinse pe masă. (MARIN PREDA) 


A ridica paharul (sau un pahar, un pocal, o 
cupă, toast, un toast etc.) = A închina în cinstea 


cuiva: 


Vasile ILINCAN 


Sunt fericit a constata că nu uiţi a ridica 
și pentru amicul d-tale câte un toast bine simţit 
(toast, adică pahar). (|. L. CARAGIALE) 

Râzând Odin şi ridicându-și cupa/ M-ar 
saluta. (MIHAI EMINESCU) 

Stan a închinat un pahar Chiar în 
sănătatea clopotului celui mare, care s-a făcut 
pe socoteala lui Mitrea. (IOAN SLAVICI) 

Fraților! zise el, să bem pocalul acesta în 
sănătatea cui ştiu eu. (MIHAIL SADOVEANU) 


A ridica pe (sau spre) cruce (Înv.) = A răstigni: 
Se ridică cu voie spre cruce şi muri 


trupului. (CORESI) 
A ridica perdeaua. v. perdea. 


A ridica pumnul la cineva = A ameninţa (pe 
cineva) cu bătaia: 

Mara scrâşni puţin din dinţi şi ridică 
pumnul, apoi o luă cu pași încă mai grăbiţi spre 
casa lui Bocioacă. (IOAN SLAVICI) 

Un copil avem; să ridice pumnul la ai 
lui până s-o sătura. (MARIN PREDA) 


A ridica război Înv.) = A porni război; a purta 
război: 

În vremea aceea Filistenii s-au ridicat cu 
război asupra lui Israel și Israeliţii au fugit de Filisteni 
şi au căzut biruiți pe muntele Ghilboa. (BIBLIA) 

El războiu asupra cuivaşi n-au rădicat. 
(CONSTANTIN CANTACUZINO) 


A ridica sprâncenele (sau din sprâncene). v. 
sprânceană. 


A ridica stâna = A desface stâna toamna şi a 
cobori cu turma Şi cu toate uneltele păstoreşti de 
la munte: 


Se încheie socotelile, se ridică stâna şi 
se reformează turmele [...] (GEORGE MAIOR) 


A ridica steagul revoltei (sau răscoalei) ori 
(rar) steag de răzvrătire. v. steag. 


A ridica şedinţa = A declara şedinţa terminată: 

Aveţi putinţa, d-le preşedinte, de a părăsi 
fotoliul, de a ridica şedinţa, dar nu puteţi să-mi 
luaţi cuvântul... (BARBU DELAVRANCEA) 

Propun să ridicăm ședința şi să ne 
transportăm la fața locului pentru a ne convinge 


în persoană. (EUGEN LOVINESCU) 


A ridica tabăra (sau taberele) = A desface 
corturile unei tabere şi a se muta în altă parte: 
Mihai Vodă ridică tabăra şi se trase 
spre râul Argeşului. (NICOLAE BĂLCESCU) 
Sultanul îşi ridică tabăra într-o margine 
a Târgoviștei. (GEORGE COANDĂ) 


A ridica trupe (sau oaste, ostași oști, oştire) 
(Îvp.) = A strânge, a aduna, a recruta oaste, a 
înrola ostaşi pentru a porni la luptă: 

Leul, de multă vreme, ridicase oștire,/ 
Să se bată cu craiul ce se numea Pardos. (GR. 
ALEXANDRESCU) 
ridica trupe barbare era atât de mare, încât nu se 
mai putea spera aşa ceva. (NICOLAE BĂNESCU) 

Guvernând despotic teritoriile administrate 
de paşalâcul din Vidin, Pasvan-Oglu ridica oşti dintre 
populaţia de aici cărora trebuia să le asigure cai, 
arme şi hrană. (STAN APOSTOL, CONSTANTIN 
VLĂDUŢ) 


A ridica un deget (sau braţul) = A acţiona: 
Crezi dumneata că eu pot să ridic un 
deget până ce nu am încredințare deplină? 


(MIHAIL SADOVEANU) 
A ridica un incident. v. incident. 


A ridica un număr la (0) putere (Mat.) = A 
înmulți un număr cu el însuşi de câte ori arată 
exponentul: 

Și în acest caz n-ar mai fi fost nevoie de 
recomandaţia de a nu se ridica numărul la puterea o 
sută!! (GAZETA MATEMATICA, vol. 37, 1931) 


A ridica un număr la cub (Mat.) = A înmulți 
pătratul unui număr cu numărul simplu: 

Se ridică ambii membri ai ecuaţiei la 
cub, utilizând formula [...] (http://www.math.md) 

A ridica un număr la pătrat (Mat.) = A înmulți 
un număr cu el însuşi: 

Ce vrem să facem este să ridicăm la 
pătrat (ori să înmulțim cu sine însuşi) un număr 
ce se termină cu cifra 5 [...] (http://scientia.ro/) 


A ridica un plan (Top.) = A determina prin 
măsurători poziţia punctelor dintr-o regiune şi a 
le reprezenta pe un plan: 

Îmi aduc aminte că ridicam planul unui 


petic de moşie. (ION GHICA) 


A ridica viaţa (sau zilele) (cuiva) = A ucide (pe 
cineva): 

[...] tu eşti atotputernic în adevăr, poți 
să-mi ridici viața, însă mai mult decât tine sunt eu 
însumi stăpână pe viaţa mea. (NICOLAE GANE) 

La pământ îl arunca şi zilele-i rădica. 
(POP.) 

„Merg la casa Vâlcului/ De pe malul 
Prutului/ Ca să-i ridic zilele,/ Să mă duc cu 
dânsele.” (VASILE ALECSANDRI) 


A ridica vrajbă (Înv.) = A învrăjbi: 

Vrea... să rădice pri îns pâră şi vrajbă. 
(VARLAAM) 

Am văzut tunete la miazăzi, şi asta înseamnă 
că va fi război şi tăiere şi unul pe altul se va ridica cu 
vrajbă şi multă pacoste va fi de fiarele sălbatice, şi în 
unele locuri. (PAUL EUGEN BANCIU) 


A ridica, a înălța, a pune (saua se urca, a 
veni) în scaun = A aduce (sau a veni) la 
domnie, a (se) face domn: 

O să te ridicăm pe tine în scaun. (P. 
ISPIRESCU) 

Tu ai să te urci pe scaunul împărăției mele, 
fiindcă eu n-am moștenitor până acum. UDEM) 

Să vestești tuturora... că ieri am pus pe Bogdan 
pe scaunul Moldovei. (BARBU DELAVRANCEA) 

Fu cel dintâi prinț care veni în scaun însoțit 


de o mulțime de greci. (NICOLAE BĂLCESCU) 


A se ridica (cu vorbe rele) asupra cuiva = A se răsti 
la cineva; a-şi vărsa mânia (sau necazul) pe cineva: 

— Când aţi sosit aici? s-a ridicat asupra 
lor, măreț, riga. (MIHAIL SADOVEANU) 


A se ridica cu oaste pre cineva (sau cu sabie asupra 

cuiva) (Înv.) = A porni război împotriva cuiva: 
Amândoi ginerii împăratului se sculară 

cu oaste şi veniră în ajutorul socrului lor. (P. 


ISPIRESCU) 


A se ridica cu pâră (asupra cuiva) = A găsi 
(cuiva) pricină; a pâri (pe cineva): 

Duca Vodă... au priceput că s-or rădica 
boierii cu pâr'asupra lui şi nu să va mai 
întoarce la domnie. (ION NECULCE) 


A se ridica din cenuşă = A-şi crea o situaţie 
bună, pornind de la una foarte rea; a reface, a 
reconstrui după o distrugere: 

Din cenuşa celor două Războaie Mondiale 
s-au ridicat instituţii care urmau să vegheze la 
bunul mers al civilizaţiei. (http://www.dw.com/) 


Nu-şi mai propune nimeni azi să preia 
cu bani puţini o fabrică de la stat pentru a ridica 
din cenuşă propria afacere, luată chiar aşa, prin 
rapt. (m.hotnews.ro/) 

Ridică-te din cenuşă şi devino un 
luptător de elită! (http://alinailioi.ro/) 


A se ridica în (sau pe) coate = A părăsi poziţia 
de culcat, săltând de jos numai trunchiul şi 
sprijinindu-l în coate: 

Pe coate încă o dată mă mai ridic o 
şchioapă de la pământ. (LUCIAN BLAGA) 


A se ridica în capul oaselor = A se scula şi a sta 
aşezat pe locul unde mai înainte fusese aşezat: 
Radu se deșteptă vesel de dimineaţă, se 
ridică singur în capul oaselor. (AL. VLAHUȚĂ) 
Și-a dat silința să se ridice în capul 
oaselor. În zadar. (CĂLIN TORSAN) 


A se ridica în picioare = A se pune în mișcare, 
a porni la luptă: 

Feliuritele popoare ce locuia în ţările aceste 
întinse s-au râdicat în picioare. (GH. ASACHI) 


Vasile ILINCAN 


A se ridica în scări = A se scula în şa, sprijinind 
picioarele în scări: 

Radu-n scări se ridica,/ Ca vulturul se 
uita. (VASILE ALECSANDRI) 

M-am ridicat în scări eu pan Vladislav cel 
tânăr şi m-am dus cu oamenii mei ca să răzbun 
pieirea tatălui meu. (MIHAIL SADOVEANU) 


A se ridica în şa (sau în scară) = A încăleca: 
Măria sa s-a ridicat iar în scară. 
(MIHAIL SADOVEANU) 
Atunci tânărul nostru împărat în scări 
de aur s-a rădicat. (POP.) 


A se ridica la luptă. v. luptă. 


A se ridica mai presus de orice critică = A 
atinge un nivel foarte înalt: 

[...] tu te-ai rădicat mai presus de orice 
critică sau calomnie. (|. L. CARAGIALE) 


A se ridica pe călcâie = A sălta de la pământ 
vârful picioarelor, sprijinind corpul pe călcâie: 
Să ridică puţin pe călcâie, să întoarse 
spre fereastră. (BARBU DELAVRANCEA) 
Se ridică pe călcâie, îi face semn ciungului 
care se apropie prietenos: loveşte-l! îi spune Jesse 
și îl arată pe lulian. (https://teher.live/) 


A se ridica spre lumină (Inv.) = A se limpezi, a 
se clarifica, a se lumina: 
Cele neluminate spre lumină să se 


rădice. (PRAVILA de la GOVORA) 
A(-şi) ridica capul (sau (înv.) cap). v. cap. 


A(-și) ridica fruntea (sau capul sau, înv., rar, 
gâtlejul) = A se arăta dârz, plin de curaj, a deveni 
ameninţător;, a se răzvrăti: 

S-o-ntâmpla, cu vreme, România 
s-ardice fruntea sa. (GR. ALEXANDRESCU) 

Să nu-şi mai rădice mândrul și sămăţul 
gâtlej în fală. (DOSOFTEI) 

Vornice, nu ridica capul în sus! (BARBU 
DELAVRANCEA) 

A(-şi) ridica glasul (sau glas, graiul) Înv.) = a) 
A vorbi: 
Aceia rădicară glas, grăind. (CORESI) 


b) A-şi spune păsul, a se plânge (cuiva): 
La cine să ridicăm glasul săracii de 
noi? (VASILE ALECSANDRI) 


c) A ridica tonul: 

Nicu, din când în când, ridică glasul şi-i 
spune, ca să audă toată lumea, lucruri indiferente. 
(BARBU DELAVRANCEA) 


A(-şi) ridica nasul (sus sau mai sus decât se 
cuvine) = A fi înfumurat; a deveni obraznic: 
Gospodarii buni... nu-şi rădică nasul mai 
sus decât se cuvine. (VASILE ALECSANDRI) 
Ian tacă-ţi gura cu fleacuri de-aiste... 
auzi cuvinte ?... scăpătaţi!... răzeşi!... da noi ce 
suntem? împărați cu... pentru că nu-şi ridică 
nasul mai sus decât se cuvine... ca de-alde d-ta, 


care vrei să te-nalți ca ciocârlia... (IDEM) 


A(-şi) ridica ochii (sau privirea) = A privi în 
sus; a privi: 

Rădicaţi ochii voştri şi vedeţi holdele, că 
sămt plăvițe amu cătră seacere. (VARLAAM) 

Pe când povestea, îşi ridică ochii spre 
dânsul şi se întreba mereu ce-și spunea de faptul că 
pe dânsul îl primise și pe Mandrea nu. (EUGEN 
LOVINESCU) 


A(-şi) ridica ochii (sau sufletul) către Dumnezeu 
(În limbajul bisericesc) = A(-şi) îndrepta gândul 
spre Dumnezeu; a se ruga: 

Cătră tire, Doamne, rădicaiu sufletul 
mieu. (PSALTIREA) 

Nicio faptă nu voi săvârși făr' de a-mi 
ardica ochii către tine. (SIMION MARCOVICI) 


A(-şi) ridica (sau a-şi lua) mâna de pe cineva = A 
înceta de a mai ajuta, de a mai ocroti pe cineva: 

Eu îmi iau mâna de pe tine. La mine au 
slujit mulți. Au avut ce învăța, când mă văd îşi 
scot pălăria. (EUGEN BARBU) 


Dictionar de expresii românesti în contexte (DERC) O— R 

Debarcarea lui Miloşevici se datorează în 
bună parte şi faptului că susținătorii săi din răsărit 


şi-au luat mâna de pe el. (http://surileprotv.ro/) 


A-i ridica (cuiva) panaghia (sau praznic, 
parastas, paos) (În practicile religioase ) = a) A 
face slujbă pentru pomenirea unui mort, în 
cursul căreia se urcă şi se coboară succesiv un 
colac făcut anume: 

La patruzeci de zile se cheamă preotul 
de-i rădică panaghia, făcându-i atunci și veșnica 
pomenire. (SIMION FLOREA MARIAN) 


b) A omori: 
Se vede că aici i-a ridicat lupul panaghia. 
(POP.) 


c) (Irn.) A înjura (pe cineva): 

Atâta i-a trebuit lui Moş Luca, ş-apoi 
lasă pe dânsul: câte parastase şi panaghii, toate 
i le-a rădicat. (ION CREANGĂ) 


A-i ridica cuiva pe cineva în cap = A face (pe 
cineva) să se răzvrătească împotriva (cuiva): 

Voiai să chemi Siguranţa de faţă cu el şi 
cu Dan. Să ne ridici tipografia în cap. (AUREL 
BARANGA) 


A-şi ridica glasul în favoarea (sau împotriva) 
cuiva (sau a ceva) = A lua atitudine în favoarea 
(sau împotriva) cuiva (sau a ceva): 

Starea aceasta era prea umilitoare 
pentru populaţia băştinaşă. Dar cine era să-şi 
ridice glasul împotriva ei? (ION I. NISTOR) 

Și dacă ai putut colabora la acest ziar, cred 
că ai făcut-o pentru că ai văzut că uneori ridică 
glasul în favoarea muncitorilor. (G. IBRĂILEANU) 


A-şi ridica pălăria (sau căciula) (dinaintea sau 
în faţa cuiva) = a) A saluta (pe cineva): 
Zări o faţă cunoscută şi îşi ridică 
pălăria. (ION AGÎRBICEANU) 
Trecătorii se  opreau 
pălăriile. (CEZAR PETRESCU) 


să-și ridice 

b) A-şi arăta prețuirea, admiraţia (față de 
cineva); a recunoaşte meritele (cuiva): 

Eu îmi iau mâna de pe tine. La mine au 
slujit mulți. Au avut ce învăţa, când mă văd îşi 
scot pălăria. (EUGEN BARBU) 


A-şi ridica viaţa = A se sinucide: 

Sunt capabil să-mi ridic viaţa. (MIHAIL 
SADOVEANU) 

Eu nu-nțeleg de ce şi-a ridicat viața... 
(ADRIAN ANGHELESCU) 

Cercurile legionarilor intransigenţi merg 
până acolo cu afirmaţiile, că Profesorul NAE 
IONESCU ar fi fost obligat de autorităţi să-şi ridice 
viaţa şi că, în acest sens, i s-ar fi dat un termen de 
grație, care a expirat ieri. (DORA MEZDREA) 


A-şi scoate (sau a-şi arunca, a-şi lepăda etc.) 
masca ori a ridica (sau a lua, a smulge, a rupe) 
cuiva masca. v. mască. 


RIDICARE 

Ridicarea (unui număr sau numărului) la o 
putere (sau, înv., la o potenţă) (Mat.) = 
Înmulțirea unui număr cu el însuși de câte ori 
arată exponentul: 

Echipa  Digitaliada vă propune un 
proiect didactic privind însuşirea noțiunilor de 
ridicare la putere cu exponent număr natural a 
unui număr natural. (https://www.digitaliada.ro/) 


Formarea potenței unui număr poartă 
numele de rădicarea numărului la potenţă. 


(CONSTANTIN CLIMESCU) 


Ridicarea (unui număr) la pătrat (Mat.) = 
Înmulțirea unui număr cu el însuşi: 

Știm, de la abaterea standard, că 
ridicarea la pătrat amplifică ponderea pe care o 
au variabilele distanțate puternic de la medie. 


(CRISTIAN OPARIUC-DAN) 


RIDICHE 
A freca (cuiva) ridichea (la nas) = a) A bate 
rău (pe cineva): 


Vasile ILINCAN 


Făt-Frumos privea şi creştea carnea pe 
el de mulțumire, când vedea că freacă ridichea 
becisnicului de zăcaş, după cum i se cuvenea. 


(P. ISPIRESCU) 


b) (Fam.) A-i face cuiva greutăţi; a certa aspru 
pe cineva: 

Vorbeau tare, să audă conservatorii: azi 
le frecăm ridichea numărul unu! Am adunat 
documente. (ION PAS) 

I-am spus-o, de câte ori ne întâlneam 
şi-mi „freca ridichea” fiindcă îi ajunsese la ureche 
că evoluam totuşi periculos, „că ai melancolii de 
curvă ideologică”. (RADU COSAȘU) 

Trei  hitlerişti, izbucneşte el, trei, 
dom'le, mi-au vârât pistoalele în coaste, în timp 
ce al patrulea îmi freca ridichea cu acelaşi 


întrebări. (HARALAMB ZINCĂ) 


A freca ridichea (pe cineva) = A bate rău pe cineva: 

Măi, nu ne cade limbricul ăsta în mână, 
spuneau uneori muncitorii; ce i-am freca ridichea. 
(ION PAS) 


A freca ridichea cuiva = A muştrului, a bate 
bine pe cineva, a-i face mizerii cuiva; a-i trage o 
scărmăneală cuiva: 

Freacă ridichea becisnicului de zăcaş 
[leneș]. (P. ISPIRESCU) 


RINDEA 
A da (ceva) la rindea = A rindelui: 

O lună încheiată au pilit, au dat la 
rindea, au nituit, au sudat şi n-au arătat nimic 


nimănui [...] (https://habarnam.ro/) 


A trage la rindea = A sforăi: 

Dentistul sforăia în cameră, se auzea pe 
fereastră cum trăgea la rindea: frrr! frrst! (D. 
R. POPESCU) 


RISIPĂ 
A purcede în risipă (Înv.) = A se risipi, a se 
distruge, a se nimici: 

Plugurile cu boi şi stogurile cu pâne [...] 
toate în răsipă au purces. (NICOLAE COSTIN) 


RISIPI 

A se răspândi (sau a se risipi, a se împrăștia) 
ca potârnichile (sau ca puii de potârniche). v. 
potârniche. 


ROADE 
A roade (cuiva) urechile (sau capul) = A plictisi 
(pe cineva) repetându-i mereu acelaşi lucru: 

Acei nespălaţi care-mi rod urechile să le 
dau fata. (ION CREANGĂ) 


A roade (pe cineva) la inimă = A umple de 
nelinişte, de supărare: 

[...] ca să dovedim însă cât de adâncă și 
pătrunzătoare era fineţea spiritului ei, cată să 
arătăm că cu toată arta ce puse Păturică în 
lucrare spre a face să dispară din trăsăturile 
feţei sale întunecoasele intențiuni şi aspirări ce-i 
rodeau inima, nu numai că nu putu să o 
amăgească, dar o făcu chiar să înţeleagă şi mai 
bine cu cine are a face. (NICOLAE FILIMON) 

Și dacă în viața mea vreo părere de rău 
mi-a ros inima, apoi aceasta a fost părerea de 
rău că n-am stat și eu măcar doisprezece ani la 
Paris spre a învăța cum se mănâncă ouăle 


moi!... (CALISTRAT HOGAȘ) 


A roade pragul cuiva = A vizita pe cineva prea 
des, prea stăruitor: 

Mă îmbrac repede şi pornesc să le rod 
pragul oamenilor. (CEZAR PETRESCU) 

Fii foarte sigur, dragă Jorjică, că nu-ţi 
va roade pragul. (D. D. PĂTRĂȘCANU) 


A-l roade (sau a-l usca) la ficaţi (pe cineva) 
(Fam.; mpl.) = a) A simţi o durere fizică foarte 
puternică. b) (D. griji, de necazuri) A frământa, 
a chinui (pe cineva): 

Şi apoi o rodea la ficaţi călcarea 
poruncii tatălui lor. (P. ISPIRESCU) 

Cum mă? Da pă mine şi pă toată 


negustorimea asta din Obor nu ne seacă la ficaţi 


Dictionar de expresii românesti în contexte (DERC) O— R 

orânduirea de azi? Dac-ai şti cum ne jegmănea 
oamenii agiei [organ administrativ din sec. al 
XIX-lea, însărcinat cu menținerea ordinii publice]. 
(CAMIL PETRESCU) 

Banii, banii, cheltuise șase sute de lei de 
pomana dracului, asta îl seca la ficaţi. (NICOLAE ŢIC) 


ROAGĂ 
Vine ea roaga = Se spune celui care refuză să 
facă un bine sau uită binele făcut de altul: 

Așa faci? Bine, bine; vine ea roaga; o 
să ai și tu nevoie de mine. (D. UDRESCU) 


ROATĂ 
(A fi) cât roata carului = (A fi) foarte mare: 
Într-una din seri, răsărise o lună mare 
cât roata carului, de culoare mov, poleind 
lumea [...] (ŞTEFAN DUMITRESCU) 
Furtunile cu tunete şi fulgere se 
amestecau cu ninsorile, iar vânturile reci erau 
atât de puternice încât am văzut bulgări de 
zăpadă cât roata carului mânaţi cu furie peste 


câmpie. (PRINCIPESA ILEANA) 


A (se) face roată (în jurul sau împrejurul 
cuiva ori a ceva) = A înconjura: 

Oamenii se făcuseră roată împrejurul 
lui. (P. ISPIRESCU) 

La ieşire, câteva muieri din sat făcură 
roată în jurul ei şi începu vorba despre cele spuse în 
Duminica Floriilor. (BARBU DELAVRANCEA) 

Soldaţii făcură roată la loc, în jurul focului, 
după ce se așezară ofițerii. (CEZAR PETRESCU) 

S-ar fi oprit circulaţia în toate staţiile, s-ar 
fi iscat imediat poveşti despre mine, dar lumea 
n-ar fi putut face roată în jurul corpului meu lipsit 
de viaţă. (ALEXANDRU POPA) 


A da (0) roată sau (rar) roate = A merge de jur 
împrejur: 

Corbii-n pribeagul lor drum dau roate 
prin zarea pustie. (G. COŞBUC) 

Moţii vin din creierul munţilor, dau o roată 
prin târg [...] şi pornesc înapoi. (GEO BOGZA) 

A face (o) roată, a da o roată (sau roata) = A 
alerga: 
Fă o roată pân-acasă. (POP.) 


A fi a cincea roată la car (sau la căruţă). v. 
cincilea. 


A fi cu trei roate la car = A fi zăpăcit, nebun: 

Înțeles-aţi oare vrun singur cuvânt 
măcar? Mă tem că hatmanul nostru e cu trei 
roate la car. (B. P. HASDEU) 


A fi pe roată (D. o situație) = A fi schimbător: 
Ah! Norocule, slăvitule, ştii că starea-ți 
e pe roată. (COSTACHE CONACHI) 


A împinge (sau a da) la roată cu cineva (ori a 
pune umărul la roată) = A ajuta pe cineva: 

Pe aceştia nu-i pot stima şi cred că nu-s 
vrednici de stimă, şi de aceea am făcut mai Sus 
deosebirea dintre ei şi dintre cei cari pun 
umărul la roată, nu numai strigă de departe [...] 
(VASILE PÂRVAN) 

Dacă nu se va pune umărul la roată, 
desigur că ţăranul îşi va face dreptate cu toporul 
şi vom asista la cel mai sfâşietor spectacol — 
„revoluţia agrară”. (NICOLAE LIU) 


A merge (sau a fi) ca pe roate = A se realiza 
fără piedici; a fi activ: 

[...] lucrurile parcă se mai liniştiseră şi 
transporturile pe care le făcuseră la Madame 
Brunelle merseseră ca pe roate. (CEZAR GIOSAN) 

Din acel moment toate mergeau ca pe 
roate şi foarte rar mai trebuia să mai 
muştruluiască pe câte cineva. (LIVIU OLTEAN) 

Este o împrejurare nedorită, dificilă, care a 
costat bugetul României şi care presupune măsuri 
impopulare şi, inevitabil, nu poate merge chiar ca pe 
roate într-o ţară în care sunt atâtea probleme şi care 
ea însăşi nu merge ca pe roate. (MONITORUL 
OFICIAL al ROMÂNIEI, vol. 17, 2006) 


A merge de-a roata (sau de-a zbârdigoala). v. 
merge. 


Vasile ILINCAN 


A pune (cuiva) bețe în roate. v. băț. 
A pune pe roate = A organiza (0 lucrare, o 
acţiune) în aşa fel încât să se realizeze fără piedici: 

Sarchis Agopian dă faliment şi pleacă în 
Anglia, unde avea o soră, pentru apune pe 
roate o nouă afacere. (ŞTEFAN AGOPIAN) 

De hrana noastră, ne previne, se ocupă 
cei care ne-au angajat: va fi un pic mai puțin 
consistentă în primele zile, până se va pune pe 


roate fabrica. (ANA NOVAC) 


A se duce de-a roata = A se rostogoli: 

— Ce este? strigă Costin, sărind drept în 
picioare — Nimică!... o fărămătură de stâncă se 
duce de-a roata în vale. (NICOLAE GANE) 

Deasupra sufla furtuna aşa de puternic, 
încât ducea păsările de-a roata în aer. (IDEM) 


A se întoarce roata (sau sfera) = A se schimba 
situația; a se întoarce norocul: 

S-o întoarce, el, roata şi la mine. (POP.) 

Nu ştii cum se-ntoarce roata,/ Azi la 
mine, mâine la tine. (ANTON PANN) 

Și de să va întoarce sfera... atunci după 
cuviinţă, cu tot sufletul voiesc cu cinste pe 
Erotocrit de bărbat să-l priimesc. (IDEM) 


A se întoarce roata = A se schimba situaţia (în 
defavoarea cuiva): 

La toate vine rândul, după cum se întoarce 
roata, că de-aia e roată, să se întoarcă, iar nu să 
stea locului. Şi-i veni rândul și lui Neghiniţă, gândul 
lumii. (BARBU DELAVRANCEA) 

Nu mai întorc ei roata înapoi, orice ar 


face... ION LĂNCRĂNJAN) 


A trage la roată = A juca la roata norocului: 

Se dăduseră în dulap şi cu barca, 
intraseră prin panorame... trăseseră la roată să-și 
încerce norocul. (ION PAS) 


A trage pe roată = a) A modela pe roată (un 
vas de pământ): 

Olarii dintr-un pământ... fac şi ulcior, şi 
alt vas, tot un fel pe roată tras. (POP.) 

b) A supune torturii cu roata: 

L-a chinuit tare, l-a tras pe roata morii. 
(POP.) 

Să fie rupt cu roata. (TITUS POPOVICI) 

Ascultă-mă pe mine, tu într-un fund de 
lume, pe el îl trag pe roată, iar pe mine mă 
omoară, de data asta, cum îşi omorau bunii tăi 
robii nevrednici. (ANA DAMIAN) 


A veni roata la ştirbină (şi drăguş la căuş) = A 
fi nevoit a cere ajutorul cuiva care nu ţi-e 
binevoitor, care te are la mână cu ceva: 

C-apoi atunci iarăşi mi-ţi ajunge drăguș 
la căuș, și soră-mea nicovala vă va ţine în spate, 
iar eu vă voiu bate pe rudă pe sămânță, ca să 
prindeţi la minte. (ION CREANGĂ) 


A-i fi (cuiva) carul într-o roată = A avea o 
stare materială rea, precară: 

Apoi da, carul vostru e într-o roată, puteţi 
umbla după cai verzi pe pereți. (LIVIU REBREANU) 


Alba nainte, albă la roată = Se spune despre 
cei săraci care folosesc acelaşi lucru (în toate 
împrejurările): 

Și apoi îndată da bici iepelor, zicând: 
Alba-nainte, alba la roate, Oiștea goală pe de-o 
parte. (ION CREANGĂ) 

— Tot alba la roată, moşule, tot? zisei eu 
când fui dă, 


domnişorule, mânjii la praștie, pân’ s-or mai da 


lângă  moşneag.  — Apoi, 
și ei la ham; aşa a lăsat D-zeu, răspunse el 
vârând cutea în tioc, or să ajungă ei și la roate, 


n-aibă grijă!... (CALISTRAT HOGAȘŞ) 


A-şi face ochii (sau ochișorii) roată = A se uita 
de jur-împrejur: 

Și face ochii roată/ Peste oștirea toată. 
(A. MATEEVICI) 

Mai scoate-mă-n deal odată,/ Să-mi fac 
ochișorii roată,/ Să mă uit la lumea toată. (POP.) 
A-şi face roată = A-şi face loc, a pătrunde 
undeva; a-şi croi o situaţie: 

Astăzi omul cinstit de orice treaptă... nu 


este disprețuit de nimeni, priimit în toate casele, 


Dictionar de expresii româneşti în contexte (DERC) O— R 
Volumul al II-lea 


îşi face roata întocmai ca şi boieru. (PROZA 
DRAMATICĂ, 1968) 


Du-te (sau să te duci) unde a dus surdul (sau 
dracul) roata şi mutul iapa, să mergi cum s-a dus 
surdu cu mutu şi roata cu iapa = Se spune celui 
pe care nu vrei să-l mai vezi, nici să-i auzi numele: 

[Cocoana:] Să poftească!... lacă-i vine lui 
pofta să meargă unde a-nţărcat mutu iapa, tocma 
colo unde tot spune la Universul că se bate, zice, cu 
englezii... boierii ăia [...] (|. L. CARAGIALE) 

Haiti! lipsești dinaintea mea şi du-te 
unde-a dus surdul roata și mutul iapa, ca să nu 
mai aud de numele tău! (ION CREANGĂ) 


S-a întors roata = Se spune despre o situaţie, 
care s-a schimbat radical: 

—- Mă 
plecăciune, cucoane Mihalache, zise el; s-o 


închin dumitale cu multă 
întors roata norocului: astăzi eu sunt sus şi 
dumneta eşti gios. (RADU ROSETTI 

După decembrie 1989 însă, după ce 
lespedea aceea grea a fost dată la o parte din gura 
peşterii, s-a întors roata şi s-a schimbat soarta! 


(VIAŢA ROMÂNEASCĂ, vol. 104, 2009) 


ROBICIUNE 
A face robiciune (unei ţări) (Înv.) = A lua 
captivi dintr-o ţară: 

Iar ei n-au vrut, ci încă au trimis de au 
adus și tătari şi au purces cu Radul, cu oaste grea, 
moldoveni, siimini, cu steag împărătesc, cu Schimni- 
ceauș |(înv.) ceauş, reprezentant al Porții otomane, 
care însoțea în Ţările Române pe noul domn numit 
de Poartă], ca să vie să scoață pre Mathei-vodă din 
scaun, făcând multă pieire şi robiciune ţării. 


(CONSTANTIN CANTACUZINO) 


ROBIE 
A face robie (unei ţări) (Înv.) = A lua captivi, 
robi, dintr-o ţară: 

Multe robii au făcut în Țara Leşască. 
(ION NECULCE) 

A(-şi) rupe lanţul (sclaviei sau de robie). v. rupe. 


ROCADĂ 
A face o rocadă (sau rocada) = A schimba pe 
cineva (sau ceva) cu altcineva (sau altceva): 
Calculul lui Filip fusese simplu și, din 
discuţia cu primul preşedinte milionar, trăsese 
concluzia că toată șmecheria constă în a face o 
rocadă. (PLATON PARDĂU) 
Începeam să mă gândesc la fericirea pe 
care o sã o simt atunci când va veni vremea să pot 


face rocada între meserii. (IULIAN STANCU) 


ROD 
A da în rod sau a lega rod (sau roadă) (Pop.) = 
A începe să rodească: 

Pomul acesta înflorea şi dădea rod în 
fiecare an, dar nici împăratul, nici curtenii lui, 
nici vreun alt om pământean n-a apucat să vadă 
poamă din rodul acela. (IOAN SLAVICI) 

Măria-ta, să ştii că atunci când or lega 
rod ăşti doi meri, împărăteasa o să rămâie grea 
și o să nască un cocon cu totul şi cu totul de 


aur... (BARBU DELAVRANCEA) 


RODINĂ 

A se duce (sau a merge, a veni, a fi) la rodin 
(sau la rodini, în rodini) (Reg.) = A vizita o 
lehuză ducându-i daruri: 

A trebuit... să intre la lehuză şi să-i puie 
rodină sub pernă un coștei de bucățele de zahăr 
și pe fruntea creștinului celui nou o hârtie de 
douăzeci de lei. (MIHAIL SADOVEANU) 

Maica Domnului s-a ascuns într-o 
peşteră ca să n-o găsească jidanii şi-a născut. La 
ea s-au coborât soarele, luna și stelele şi au venit 


la rodini. (ELENA NICULIȚĂ-VORONCA) 


ROGOJINĂ 

(A veni) cu rogojina aprinsă pe cap și cu jalba 
în protap = Se spune, când cineva vrea să atragă 
atenția asupra unei nelegiuiri: 


Vasile ILINCAN 


Vezi, atunci s-au sculat târgoviştenii cu 
mic, cu mare, ş-au venit la Divan la Bucureşti 
cu rogojini aprinse în cap şi cu jalba în proțap 
[...] ION GHICA) 

Acest gând îmi trecea prin minte când 

comparam la moartea, întâmplată deunăzi, a lui 
Apostol Mărgărit, strigătul de ură de odinioară, 
pârile deputaţilor, călătoriile de tânguire ale 
localnicilor macedoneni (veniţi la Bucureşti, 
cum s-ar duce la Stambul „cu rogojina în cap”, 
ca să-și arate focul) [...] (NICOLAE IORGA) 
A aprinde rogojini în cap = Vechi obicei 
practicat în trecut, în timpul unor procesiuni sau al 
trecerii domnului, a sultanului etc. spre a le atrage 
atenţia şi a le prezenta plângeri sau reclamaţii: 

Sosind boierii la Poartă, ş-au păscut 
prilejul şi, când au ieşit împăratul, ei ş-au 
aprins rogojine în cap. (ION NECULCE) 


A trăi ca mâţa pe rogojină. v. mâţă. 


ROI 
A face roiul (Arg.) = A pleca în grabă: 
Ce cauţi aici? Roiul! 


A sta roi = A se îmbulzi, a se îngrămădi: 

De jur împrejurul curţii se încinge un 
gard de cătină, iar pe cătina în care vrăbiile 
stau împănate ca albinele în roi, se țese, de cu 
primăvară până-n toamnă, tulpina de rochița- 
rândunicii. (EM. GÎRLEANU) 

Cât ai bate în palme, stau toți acei slujitori 
roi împrejurul nostru. (MIHAIL SADOVEANU) 


ROMÂN 
(Dă-mi, Doamne) mintea sau gândul românului, 
cea (sau cel) de pe urmă = Exprimă situaţia celui 
care vede prea târziu că a greşit: 

Dă-mi, Doamne, gândul românului ăl 
de pe urmă. (IULIU A. ZANNE) 

M-am rugat să-mi dea Domnul mintea 
românului de pe urmă, convins că cei din urmă 


vor fi cei dintâi. (GEORGE COLPIT) 


282 


L-am făcut rumân = L-am creștinat: 

Numai în acest mod poate fi interpretată 
o expresie ca l-am făcut rumân, „l-am creștinat”, 
„l-am botezat” [...] (VASILE ARVINTE) 


ROMÂNEȘTE 

A spune româneşte în ochi (sau a spune verde, 
româneşte) = A spune adevărul în faţă, fără 
menajamente: 

Aceasta-i națiunea despre care radicalii să 
dovedească că, daca le-ar fi spus verde ce vor d-lor, 
ar fi zis: Da, voim şi noi. (MIHAI EMINESCU) 

— Am să v-o dau, fireşte, dar numai 
pentru dumneata... Pentru dumneata, înţelegi?... 
Căci pentru părinţii dumitale n-aş da-o, mai bine 
s-o ardă focul... Uite aşa! Ți-o spun verde: n-aş 
da-o... (LIVIU REBREANU) 

Cum merse la ispravnicul, îi spuse 
verde-n buze, că el mai mult la țigan nu merge 


[...] d. POP-RETEGANUL) 


Ce, nu ştii româneşte? = Nu înţelegi ce-ţi spun”: 
— Bă, tu dacă nu ştii româneşte, îți mai spun 

o dată: oile alea sunt din berbecul meu, care a stat 

aici, adică sunt ale mele [...] (MIRCEA DIACONU) 


ROND 
A fi de rond = A fi însărcinat cu inspecția 
santinelelor: 

Jupâne, da deseară ştii că eşti de rond... 
(L L. CARAGIALE) 

După toate cercetările, nu era Moş 


Teacă de rond. (ANTON BACALBAȘA) 


A-şi face rondul = A face inspecția santinelelor, 
aface un control; a face o raită: 

Ceilalți ofițeri mai fac rondul de-a scăpării: 
vin o dată în 24 de ceasuri, nu te inspectează cu 
de-amănuntul, îți trec în raport „bine” şi pleacă pe 
aici încolo. (ANTON BACALBAȘA) 

Comandantul gărzii îşi face rondul să 
schimbe santinela din postul de la capătul pajiştii 
unde ne petrecem ziua. (ADRIAN BUZ) 


Dictionar de expresii româneşti în contexte (DERC) O— R 
Volumul al II-lea 


ROPOT 

A da un ropot (sau o ropotă) (Rar) = A da o fugă: 
Purcelul atunci, plin de bucurie, începe 

a zburda prin bordei, dă un ropot pe sub laițe, 


mai răstoarnă câteva oale cu râtul și zice [...] 


(ION CREANGĂ) 


A pune ropot = A trage să moară: 
O pus ropotu Niculaie, îndată ai să auzi 
harângu [clopot (de biserică)]. (LUCIAN COSTIN) 


A trage un ropot (de ploaie) = A ploua scurt şi 
puternic: 

Pe drum, ploaia începu iar şi-i mai trase 
un ropot zdravăn. (MIHAIL SADOVEANU) 

Și fulger după fulger izbucneşte/ Și din 
al nopții haos desvăleşte/ Când Piscul Câinelui 
când Piatra arsă/ — În ropot rece ploaia se tot 
varsă [...] (PANAIT CERNA) 


ROST 
A (nu) şti de rostul cuiva = A (nu) şti ce face şi 
unde se află cineva: 

Nu-i știa de rost de vreo trei zile. (P. 
ISPIRESCU) 


A da de rost = A găsi soluţia, rezolvarea: 

Nu-i dădea de rost şi pace. (TUDOR 
ARGHEZI) 

— Și ce înseamnă vorba asta a dumitale, 


că eu nu-i dau de rost? (EUGEN LOVINESCU) 


A face rost (de ceva) = A procura: 

Pe când împlineam șeapte anișori, le-a 
venit părinţilor dorința să meargă la hagialâc; şi 
așa, după ce au făcut rost de ceva parale, m-au 
luat împreună şi ne-am dus călare pe catâri până 
la portul Salonicului. (1. L. CARAGIALE) 

Iar pasul următor este ca antreprenorii 
români, doborâţi de criză şi datorii, să încerce 
să-şi vândă pe Bursă o parte din afacere pentru 
a face rost de bani pentru reluarea investiţiilor. 
(CRISTIAN HOSTIUC) 

„Europa va întâmpina greutăţi dacă nu 
face rost de primate” — a concluzionat o conferință 
serioasă organizată la Lyon. (RADU COSAŞU) 


A fi (sau, rar, a simţi) rost (de ceva) = A exista o 
posibilitate sau o ocazie favorabilă pentru ceva: 

Ia stai, frate, că e rost să mă plimbe şi 
pe mine! (G. TOPÎRCEANU) 

Nu e chip s-o lase baltă/ Când e rost de-o 
aventură... (ADRIAN BOTEZ) 


A fi în rostul lui = A fi acolo unde îi este locul, 
unde se cuvine sau se potriveşte să fie: 

Sabie și şușanea, vechi şi în neputinţă 
de a mai sluji, mi se înfățișau nepotrivite... mai 
degrabă era în rostul ei o carabină scurtă cu 
repetiție, răzimată de părete şi la îndemână. 


(MIHAIL SADOVEANU) 


A învăţa pe de rost (sau, înv., de rost, de-a 
rostul) = A învăţa un text pe dinafară, pentru a-l 
putea reproduce din memorie: 

Astfel 
străinătate, văzând nevoile poporului nostru, l-au 


demagogii noştri crescuţi în 
învățat pe de rost cuvinte deşerte şi c-un înţeles 
negativ numai, socotind că prin cuvinte se întemeiază 


binele unui popor. (MIHAI EMINESCU) 


A lua (pe cineva) la rost (sau la socoteală, la trei 
parale, la trei (păzeşte), la refec, în răspăr, din 
(sau de) scurt, repede). v. lua. 


A nu-şi afla rost sau a nu (mai) avea (niciun) 
rost = a) A nu-şi găsi locul, a nu avea astâmpăr: 
Alelei, tu/ Costeo, frate/ spune-ne ce 
gând te bate?/ — Măi fârtaţi, nu-mi aflu rost,/ 
Vesel eu ca voi am fost./ Mă gândeam la maica, 
biata,/ Eu în foc, sub cruce tata. (G. COŞBUC) 
Înviorătorul unor timpuri veştede a rămas 
totdeauna dascăl sărac, precum plecase, şi într-o 
zi, după tulburările de la 1821, în care nu şi-a 
putut afla rostul, o căruță ţărănească îl aducea 
bolnav de moarte în locul umil de unde plecase la 
drumul lui de apostol. (NICOLAE IORGA) 


b) A fi lipsit de sens; a fi inutil: 


Vasile ILINCAN 


N-are rost să te frămânţi atâta, că tot nu 
rezolvi nimic! 


A porni rostul = A începe țesutul: 
Marița ca o nevastă vra rostul să şi-l 
pornească. (POP.) 


A pune (un lucru) în rost = A pune (un lucru) la 
locul pe care trebuie să-l aibă într-un mecanism, 
pentru ca mecanismul să poată funcționa bine: 

Decât să mă rog de prost,/ Pân-a pune 
podu-n rost... (POP.) 


A şti (sau a afla, a învăţa, a cunoaște, a înțelege) 
rostul (sau rosturile) = A şti (sau a învăţa, a 
cunoaşte, a înțelege) mersul unui lucru; a se informa: 

Stăpânul casei, cunoscând păcatul 
oamenilor și mai ales al femeilor, că or să-l descoasă 
care mai de care, ca să-i afle rostul — că de unde e, 
cine e, cu ce trăiește, ce caută aici și câte altele — a 
Chemat pe jupâneasa bătrână — o cotoroanță 
zugrăvită şi smălțuită [...] (|. L. CARAGIALE) 

Trei zile stăturăm pe loc, şi oricine își 
poate închipui că în aceste trei zile învăţai de la 
Halunga tot rostul, toate chițibuşurile şi toate 


șiretlicurile plutăriei. (CALISTRAT HOGAŞ) 


A şti (sau a spune, a recita) pe de rost ori pe 
dinafară (sau de a rostul) = A şti (sau a spune, a 
recita etc.) din aducere-aminte; a cunoaşte foarte 
bine: 

Tot mai citesc măiastra-ți carte, / Deși 
ţi-o ştiu pe dinafară. (AL. VLAHUȚĂ) 

Cine-i acel ce-mi spune povestea pe de 
rost/ De-mi ţin la el urechea — şi râd de câte-ascult/ 
Ca de dureri străine? (MIHAI EMINESCU) 

Astăzi e omul cel mal versat în cunoștințele 
medicale, şi ştie pe de rost cum se tratează boalele 
de stomac, câte bătăi trebue să aibă inima pe minut, 
ce fel de tratament se impune pentru oamenii slabi 


de piept |...] (DIMITRIE ROSETTI) 


A şti de rostul bogăției = A ști câtă avere are, a 
cunoaște firul, capătul unei averi (mari): 

Zice că erau odată doi fraţi: unu bogat 
tare, că de bogat ce era singur nu-și mai ştia de 
rostul bogăției. (ŞEZĂTOAREA, I) 

A-i fi (cuiva) rostul de aur (sau aurit). v. aur. 


A-şi găsi (sau a-și face) un rost = A-şi face o 
situaţie: 

Porni de acasă unde o va învăța 
Dumnezeu, ca să-şi găsească un rost. (POP.) 

Găsiți-vă un rost. Fiecare om trebuie 
să-și găsească un rost, să se descurce singur. 
(DUMITRU SOLOMON) 

Ia, mai bine şezi la mine, şi eu voi căta să-ți 
dau o fată bună din sat, cu niţică zestricică, să te 
mai ajut şi eu cu ce m-o lăsa inima, să-ți faci şi tu 
rost aici ca toți megiaşii [...] (P. ISPIRESCU) 


A-şi pierde rostul (sau rosturile) = A-şi pierde 
cumpătul; a deveni inutil: 

Îl ştia pe Iorgovan om cu socoteală și nu se 
putea dumiri ce oare i se va fi întâmplat de și-a 
pierdut rostul, căci numai așa, din senin, paguba nu 
vine, ci omul trebuie să facă și el ceva ca să şi-o 
aducă ori să-i deschidă măcar drumul. (OAN 
SLAVICI) 

Ce dracul... am uitat restul şi mi-am 


pierdut rostul. (V ASILE ALECSANDRI) 


ROSTOGOL 
A se da de-a rostogolul = A se da de-a berbeleacul, 
a se da de-a dura, a se rostogoli (peste cap): 

Pietre mărunte  [...] curgeau de-a 
rostogolul la vale. (CALISTRAT HOGAŞ) 

Casa se răsuceşte, se dă de-a rostogolul, 
podeaua ajunge în tavan, tavanul se strânge în 
mine, Maria îmi tot vorbeşte, n-o mai aud, mă dau 
şi eu de-a rostogolul, alunec pe un tobogan fierbinte 
[...] (MATEI FLORIAN) 


A se duce rostogolul peste cap (Reg.) = A se 
rostogoli: 

Se ducea bietul arap/ Rostogolul peste 
cap. (VASILE ALECSANDRI) 

[...] şi ne încurcăm printre ciritei de brad, 
și caii lunecau şi se duceau de-a rostogolul, şi eu 
cu Dumitru mergeam zgribuliți și plângeam în 


pumni de frig; (ON CREANGĂ) 


Dictionar de expresii româneşti în contexte (DERC) O— R 
Volumul al II-lea 


ROSTOGOLI 

A-şi rostogoli ochii (sau privirea) = A-şi muta 

ochii, privirea dintr-un punct în altul; a mişca ochii 

foarte repede (datorită unei anumite stări sufletești): 
Îşi rostogoleau ochii, cu albul ca de lapte, 

privind ca nişte fiare. (MIHAIL SADOVEANU) 


ROŞI 

A (se) roși până în vârful urechilor (D. persoane) 
= A deveni roșu la faţă, a se îmbujora (ca efect al 
anumitor stări fizice sau, mai ales, psihice): 

Nu ţi-e rușine? iară Huţu s-a roşit până 
la urechi. (IOAN SLAVICI) 

S-a roşit până-n vârful urechilor. (|. L. 
CARAGIALE) 

Fata... S-a roşit până-n vârful urechilor... 
ceea ce arăta mai bine ca oricâte vorbe frumoase 
că și ea e fericită. IDEM) 

Prințesa se simţea vinovată şi a roşit 
până în vârful urechilor. (ANASTASIA POPA) 


ROȘU, -IE 
A arde (sau a însemna) cu fierul roşu. v. arde. 


A căuta acul doamnei cu fir roşu = A căuta 
ceva foarte frumos sau rar: 
A căuta acul cu fir roșu. (|. C. HINȚESCU) 


A fi cu ciubote roşii =A fi rar, a se găsi foarte 
greu; a fi scump: 

Banii-s cu ciubote roşii. (POP.) 

— Dar banane? întreb eu. — E-he-hee, 
astea-s cu cizme roşii. (DAN LUNGU) 

La români e până azi zicătoarea „Cu 
ciubote roşii”, pentru a desemna lucruri foarte 
rare şi scumpe. (PETRU CARAMAN) 

Noroc numai că vulpile sunt acuma cu 
ciubote roşii, nu se prea mai găsesc nici dumnealor, 
le-au prins oamenii în laţuri [...] (EUGEN 


MIHĂESCU) 


A fi pe roşu (sau pe stop) (D. femei) = A fi la 
menstruație, la ciclu: 

E pe roşu nevastă-mea weekendul ăsta, aşa 
că iar scriu de mână. (http://www.123urban.ro/) 


A i se face (cuiva) negru (sau roşu) înaintea 
ochilor. v. face. 


A se duce (sau a merge) până la mărul roşu = 
A se duce foarte departe: 

Meargă pân la măru roș, că eu nu-l mai 
pot ținea. (TUDOR PAMFILE) 

Când un casier spală putina şi lasă în 
casă tufă de Veneţia, se cheamă că a plecat la 
Mărul-Roşu, sau că s-a dus la Turloaia. (|. L. 
CARAGIALE) 


A umbla (cu ceva) ca cu oul (cel) roşu (Reg.) = 
A trata cu foarte multă grijă: 

[...] fac prietenie, o joacă în tot jocul, îi 
cântă de dragoste, o petrece de la joc și de la 
șezătoare, de-o întâlnește la fântână îi scoate 
apă, și se poartă cu ea, ca cu un ou roşu numai 
să-l îndrăgească. (|. POP-RETEGANUL) 

Ştefan era bun, Floarea şi soacra se 
purtau cu mine ca şi cu oul cel roşu. Se osteneau 
să-mi facă toate pe plac. (IULIAN VESPER) 


A vedea (sau a i se face) (cuiva) roşu (înaintea 
ochilor) = A se înfuria: 

[...] și când i-a dat tătucăi o palmă, s-a 
și întors să fugă, şi eu, cum eram cu barda în 
mână, că cioplisem un par să-l înfig într-o 
spărtură de gard, am văzut roșu şi l-am lovit pe 
la spate. (EM. GÎRLEANU) 

Izu Melzer a văzut roşu înaintea ochilor, cu 
toate că pulverizatorul şi pompa erau dintr-o 
garnitură de toaletă verde-jad, oferită cadou Bertei 
la aniversarea căsniciei |...] (CEZAR PETRESCU) 


Basmul (sau povestea) cu cocoşul roşu. v. cocoș. 


De roşu (În limbajul celor ce ghicesc în cărţi) = 
De culoarea numită cupă: 

De roşu, de ghindă, de tobă ori de 
verde? (|. L. CARAGIALE) 


Vasile ILINCAN 


ROTI 
(A-şi) roti ochii (sau privirea, căutătura) = A-şi 
plimba privirea în toate părțile: 

— Să 
întârziat, Boiangiule... Uite, te aşteaptă un domn... 


trăieşti, nene  Boiangiule... Ai 
— Pe mine? făcu dânsul rotindu-şi ochii prin odaie. 
(LIVIU REBREANU) 

Eram un copilandru. Din codri vechi de 
brad/  Flămânzii rotindu-i, 
pământul,/ Eu răzvrăteam pământul, popoarele cu 
gândul. (MIHAI EMINESCU) 


ochi eu  mistuiam 


ROTIŢĂ 

A-i sări (cuiva) o rotiţă (Fig.) = A înnebuni: 
M-am gândit că poate i-a sărit o rotiță, 

dar l-am ignorat. (https://www.gsp.ro/) 


ROTOCOL 
A da rotocol (sau rotocoale) cuiva (sau la 
ceva) = A înconjura pe cineva (sau ceva) de mai 
multe ori; a-i da târcoale: 

Deasupra focului domol,/ Jupânii corbi 
dau rotocol. (MARIA BANUŞ) 

Vodă... la cal mi se uita,/ Rotocoale îi 
dădea. (POP.) 


ROTUND, -Ă 
A se da rotund (Fam.) = A se grozăvi; a fi îngâmfat: 

Ştia că nu pierdea nicio ocazie pentru a se 
da rotund în faţa Studenţilor săi, cărora le preda 
poezia cotidianului [...] (DUMITRU CRUDU) 

[...] ăsta e încă tânăr, înalt, bucălat, 
sclivisit, ideal de frumuseţe pentru gospodinele la 
menopauză, se dă rotund, european, mă-nţelegi, suge 
vorbele fuguindu-și buzele ca un cur de pisică şi se 
screme ades s-o facă pe spiritualul, pe bancurosul, 
pe popularul. (CRISTIAN TUDOR POPESCU) 


ROTUNJI 

A i-o rătunji (cuiva) (Reg.) = A-i vorbi deschis: 
I-am rătunjit-o din două vorbe, i-am 

tăiat pofta să mai dea p-aci. (D. UDRESCU) 

ROUĂ 
A nu lua (sau a nu pune) nici rouă în gură = A 
nu mânca absolut nimic: 

— De ieri nici rouă n-am pus în gură, 
zise cu sinceritate potenţialul asasin, căruia 
începu să-i tremure mâinile. (BORIS DRUŢĂ) 


Domn de rouă (Reg.) = Om cu pretenţii: 
Domnul de Rouă a fost un domn aşa de 

delicat, încât, când a răsărit Soarele dimineaţa, s-a 

topit ca ceara; (http://epochtimes-romania.com/) 


ROZ 
A vedea (sau a privi) (ceva) în roz = A fi 
optimist, încrezător: 

Pe când eu am tendința amăgitoare de a 
vedea lucrurile prea în roz, tu ai aceeaşi tendinţă de 
a le vedea prea în negru; (TITU MAIORESCU) 

Un om vesel va vedea lucrurile în roz, un 
om trist le va relata în culori sumbre. (SIMION 
SĂVEANU) 


ROZĂ 
A nu sta pe roze = A fi într-o situaţie dificilă: 

— Țăranii nu Stau pe roze tocmai pentru că 
şi proprietarii stau prost şi pentru că toată 
agricultura românească merge anapoda! (LIVIU 
REBREANU) 

Și cum dracul se brodi că tocmai azi, 
nici eu nu stau pe roze, cu finanţele... (TUDOR 
MUȘATESCU) 


RUDĂ 
A avea rude de la Ierusalim = A fi protejat de 
persoane influente: 

Dar oameni cu proptele! Nu știu cum 
vine asta... — Ce sunt proptelele? — Rude la 
Ierusalim, băiete... (ZAHARIA STANCU) 

Ce nu se va termina în noaptea aceasta 
(prea multe otrăvuri şi lucrături neprincipale au 
ieşit la iveală): ea va dura până se va lămuri cine e 
escroc şi lichea şi cine e numai un chiulangiu cu 
relaţii şi rude la Ierusalim. (ION D. SÎRBU) 


Dictionar de expresii româneşti în contexte (DERC) O— R 
Volumul al II-lea 


A avea rude printre moaşte. v. moaşte. 


A fi rudă (cu cineva) sau a-i fi rudă (cuiva) = A se 
înrudi, a face parte din aceeaşi familie (cu cineva): 

Starița schitului era rudă cu tovarășul 
meu de drum. (CALISTRAT HOGAŞ) 


A fi rudă pe turtă crudă = A fi rudă cu altul de 
la două neamuri: 

C-aţi uscat rufe la un soare./ Și Te-ai 
făcut cu dânsa rudă,/ După mămăligă crudă. 
(ANTON PANN) 

Ce răspunde ministrul Justiţiei când 
este întrebat dacă este rudă cu cumnatul lui 


Victor Ponta: Rudă după turtă crudă, cum se 


spune româneşte. (https://ro-ro.facebook.com/) 


A prinde ruda =A obţine un alt soi de animale, 
de pomi: 

Acum le-am prins şi noi ruda [gâştelor]. 
(GH. CIAUȘANU) 


A se trage rudă (Înv.)= A proveni de la...: 
Aceasta se trage pre rudă din Laconia. 
(DOSOFTEI) 


A se ţine rudă (cu cineva) = A se socoti din 
aceeaşi familie, din același neam cu cineva: 

Așa e el, stricat, vru să se apere bătrâna pe 
ea, cea care stăruise ca Mihai să înveţe mecanica la 
atelierul lui lordan Ținzeacă, pe care-l moșise ea şi 
cu care se ţinea, vezi doamne, rudă, el plin cu de 
toate, trecând printre  înavuţiții orașului [...] 
(MARIN RADU MOCANU) 


De rudă rea (sau mică) (Înv.) = De origine modestă: 
O fată de ţăran şi de rudă mică. 
(VARLAAM) 


De (sau, rar, pre) rudă sau rudă de... = De 
origine, de obârşie; de naționalitate: 

Petru şi Andrei, fratele lui, rudă de 
jidovi amu era. (CORESI) 

Din rudă în rudă sau de rudă şi rudă, în rudă şi 
(în) rudă, în rudă de rudă, rudă şi (în) rudă, 
rudă în rudă = Din generaţie în generaţie: 

În rudă de rudă ... va face preste toată 
lumea vrajbă şi nepace. (DOSOFTEI) 


Pe rudă şi pe sămânță = Pe toți; fără milă; 
peste tot: 

C-apoi atunci iarăși mi-ţi ajunge drăguş 
la căuș, și soră-mea nicovala vă va ţine în spate, 
iar eu vă voiu bate pe rudă pe sămânță, ca să 
prindeți la minte. (ION CREANGA) 

Când panglicarii politici care joacă pe 
funii împreună cu confrații lor din Vavilonul de la 
Seina se vor stinge pe rudă pe sămânță de pe faţa 
pământului nostru [...] (MIHAI EMINESCU) 

Numai războiul a izbutit să-l mal stârpească, 
pe rudă, pe sămânță. (CEZAR PETRESCU) 


RUFĂ 
A scoate rufele din boală. v. boală. 


A-şi usca rufele la un soare (sau la acelaşi 
soare) (cu cineva) = A fi intim cu cineva; a avea 
aceleaşi interese: 

Ne-am uscat rufele la același soare. 
(HORIA LOVINESCU) 

— Foarte rău dacă ai zis numai aşa. — Parcă 
am uscat rufele pe o frânghie cu dumneaei!... — Ce 
urât vorbeşti!... (DUILIU ZAMFIRESCU) 


Rufele (murdare) se spală în familie = 
Certurile şi neînțelegerile familiale sau dintr-un 
cerc intim trebuie rezolvate în cadrul familiei 
sau al cercului respectiv: 

[...] și, fiindcă rufele murdare trebuiesc 
spălate în familie, cu mai multă sau mai puțină 
discreţie, a fost chemat din familia colectivistă d-l 
Aurelian, mare cultivator de spanac, sămânță de 
la ‘48, şi însărcinat să spele murdăria. (|. L. 
CARAGIALE) 

— De, cumătrița mea, fiecine își spală 
rufele în albia ei, şi, de-a fi floare, de-a fi cărbune, 
pe umerii lui îşi poartă cămaşa. (BARBU 


DELAVRANCEA) 


Vasile ILINCAN 


RUGA 
A ruga (pe cineva sau a se ruga cuiva) = A cere 
foarte insistent: 
Cum semnele de simpatie creşteau în 
mod vizibil de la un minut la altul, Andrei s-a 
aplecat către însoţitorul său şi l-a rugat să-i 
explice ce se întâmplă. (GABRIEL LIICEANU) 
I-a cerut să o ducă înapoi la spectacol, 
dar l-a rugat să nu intre înăuntru. (EUGEN 
PATRICHE) 


A ruga (pe cineva sau a se ruga cuiva) de toţi 
Dumnezeii (sau cu Dumnezeu, cu cerul și 
pământul) = A se ruga cu insistenţă, a implora: 

Atunci Harap-Alb începe a-i spune toate 
cu de-amănuntul şi o roagă de toți dumnezeii ca 
să-i dea ajutor. (ION CREANGĂ) 

Și te mai rog de toți dumnezeii să-mi 
împrumuţi macar o dată carul cu boii, s-aduc nişte 
lemne din pădure la nevastă și la copii [...] IDEM) 

Mă rugasem de tata ca de Dumnezeu: 
Ia-mă și pe mine! (ION LĂNCRĂNIJAN) 


A se ruga de iertare. v. iertare. 


A-i ruga (cuiva) de sănătate (Îvr.) = A face 
rugăciuni pentru sănătatea cuiva: 

Lăuda numele Domnului, rugându-i de 
sănătate şi de viiaţă îndelungată. (RADU POPESCU) 


A-i ruga (cuiva) moartea (sau paharul morţii) 
= A dori (cuiva) moartea: 

Câte flori de pe departe,/ Toate-mi 
roagă mie moarte. | ARNIK-BÎRSEANU) 


A-şi ruga moartea = A-şi dori moartea: 
Scrisese două epistole desperate... în 
care îşi ruga moartea. (ION AGÎRBICEANU) 


Mă rog (şi diminutival, cu sens hipocoristic sau 
ironic, mă rogel, mă roguţă) = Formulă 
întrebuințată ca element incidental, fără legătură 
directă cu restul frazei (având uneori o nuanţă 


concesivă, de nerăbdare, de nervozitate etc.): 

Mă rog, vorbeşte din carte, n-ai ce-i 
face! (|. L. CARAGIALE) 

Alţii cărau, alții durau cirezi, — mă rog, 
claca dracului era. (ION CREANGĂ) 

De unde se aştepta să vie cu oaste şi cu 
mărire ca un împărat, mă rog, îl văzu viind ca 
un cioflingar, şi începu a se îndoi şi a se codi să 
dea fata după dânsul. (P. ISPIRESCU) 


Te rog (sau rogu-te) = Formulă de politeţe cu 
care te adresezi cuiva când îi ceri un serviciu; fii 
bun, fii amabil: 

Lasă-mă, rogu-te, să mă duc. (P. ISPIRESCU) 

Nu încerca, rogu-te, să te învălui în taină, 
nici nu-l maimuţări, rogu-te, pe Învățătorul tău, 
căci tu niciodată n-ai fost în stare să-l pricepi. 
(VALERIU ANANIA) 


RUGĂ 

A se duce rugă (Reg.) = A se duce vestea; 
Stăpâne, zieu să duce rugă/ De vitejia 

noastră! (ION BUDAI-DELEANU) 


RUGĂCIUNE 
A face o rugăciune = A ruga; a implora: 
Taică şi maică, măriile-voastre, am 
venit să vă fac o rugăciune: eu vreau să mă 
însor şi vă rog să-mi daţi pe Ileana, că fără 
Ileana eu mor. (MIHAI EMINESCU) 
Să mergem şi la al treilea să ne 
judecăm. Ascultă-mi şi astă rugăciune, să te ţie 
Dumnezeu. (P. ISPIRESCU) 


RUMOARE 

A (se) produce (sau a stârni) rumoare = A (se) 
produce murmure, comentarii în  surdină, 
proteste de mirare sau de nemulțumire: 

Doamna își alesese cel mai celebru avocat 
al timpului în penal. Îmi aduc aminte ce rumoare 
stâmise vestea. (MIHAIL SADOVEANU) 

Tonul indignat cu care s-a făcut solicitarea 
a avut darul de a uimi asistenţa, de a produce 


rumoare şi râsete. (ŞTEFAN FRUMUȘANU) 


Dictionar de expresii românesti în contexte (DERC) O— R 
Volumul al II-lea 


RUPE 
A (se) rupe rândurile = A (se) strica ordinea 
unui şir aliniat: 

V-aţi oprit scurt în fața hingheriei. Aţi 
rupt rândurile și v-aţi împrăştiat primprejur şi-aţi 
cules toate pietrele de pe câmp. (ION PAS) 

Soldaţii şi-au lăsat armele jos... Se 
comandă drepți — şi nimeni nu mai mişcă. Se rup 
rândurile cu noi — şi iar ne comandă drepți. 


(AL. SAHIA) 


A (se) rupe tusea = A expectora: 
Tuşi... cât putu, până ce rupse ticăloasa 
şi nepoftita tuse. (DAMIAN STĂNOIU) 


A face (sau a se rupe, a se sfâşia, a se tăia etc.) 
bucăţi (sau în bucăţi sau bucăţi-bucăţi). v. 
bucată. 


A i (se) rupe (cuiva) băierile inimii. v. baieră. 


A i se rupe (cuiva) inima (sau sufletul, 
rărunchii etc.) (de milă, de durere, de jale 
etc.) = A-i fi cuiva milă; a simţi o deznădejde 
sau o mare durere sufletească; (pex.) a simţi o 
emoție puternică: 

D-a 
împărătească, în toate dimineţile, venea o păsărică 
şi cânta cu dor de-i rupea inima; (P. ISPIRESCU) 


Numai despre feții de împărat, ce mi-ai 


doua zi chiar, în grădina 


spus, mi se rupe inima din mine, că mare jale şi 
alean or fi mai ducând mamele lor pentru 


dânşii! (ON CREANGĂ) 
A i se rupe (sau a i se frânge) viaţa. v. viaţă. 


A i se rupe cuiva rărunchii de milă (sau de 
mâhnire). v. rărunchi. 


A i se rupe în paişpe (de ceva sau de cineva) 
(Arg.) = A nu-i păsa: 
Traficanţilor li se rupea în paișpe de 
rezoluția O.N.U. și patrule; (OAN T. LAZĂR) 
„Nu trebuie să ţi se rupă în paişpe. 
Dacă votezi şi anulezi votul dat de unul din 

autocarul electoral, tot ai o satisfacție”, spune 
Mihai Găinuşă. (yreaupresedinte.gandul.info/) 


A o lua (sau a o rupe, ori a porni) din loc. v. loc. 


A o rupe (pe sau în...) = A se exprima greu într-o 
limbă străină: 


Generalul... o rupea binișor româneşte. 


(EUSEBIU CAMILAR) 
Vorbeşte  încai franțuzeşte?... A fi 
rupând și el vro două vorbe ca toată lumea. 


(VASILE ALECSANDRI) 

Mă bucur că Constantin a început a 
rupe nemțeşte. Am foarte multă speranţă în 
bunăvoința d-tale și multă recunoştinţă d-nei 
Iarnik pentru buna îngrijire. (P. ISPIRESCU) 


A o rupe (cu ceva sau cu cineva)= A pune 
capăt unui obicei, unui sistem, unei atitudini sau 
legături: 

Noi am rupt-o cu trecutul, fie ca limbă, 
fie ca idee. (MIHAI EMINESCU) 

În chipul acesta credeau autorii că au 
rupt-o cu metoda tratajelor. (G. CĂLINESCU) 


A o rupe în fericire = A avea parte de necazuri, 
a da de bucluc: 

— Ce-i facem acu, am rupt-o-n fericire! 
se căină Dumitru, şi-şi potrivi mai bine curelele 
țambalului pe umăr. (EUGEN BARBU) 

Atâta ar mai lipsi, să bată ăştia şi pas 
de front, 
Emanoil Georgescu, doar pentru el de data asta 
[...] (EUGEN MIHĂESCU) 


am  rupt-o-n fericire, mai spuse 


A o rupe la (sau de) fugă (la goană, la 
sănătoasa sau de-a fuga) = A o lua la fugă: 

Omul se întoarse și o rupse la fugă, cu 
capul înainte, printre sălcii. (PETRU DUMITRIU) 

Lăsând culionul şi toiagul, o rupse la 
sănătoasa. (DAMIAN STĂNOIU) 

Calul sări şi o rupse la goană. (BARBU 
DELAVRANCEA) 

Case mici, tupilate... parcă stau gata s-o 
rupă de fugă. (AL. VLAHUȚĂ) 


Vasile ILINCAN 


Am lăsat în urmă pe tovarășii mei şi am 
rupt-o de-a fuga înainte. (V ASILE ALECSANDRI) 
A rupe (cuiva) noada (Irn.; în limbajul 
adolescenților) = A impresiona (pe cineva): 

Şi mai erau nişte draci în Liberatoarele 
lor verzi, ăia din „Circul ambulant”, care ne 
suflaseră prăjitura, şi cărora îmi ziceam c-o să 
le rup noada curului când aveam să mă întorc la 


bază [...] IOAN GRIGORESCU) 


A rupe (sau a sparge) frontul (sau tabăra) = A 
pătrunde forţat în linia de apărare a inamicului: 

Biletul rămas deasupra, la vedere, scris 
de mână, cuprindea următorul mesaj: Grigore, 
Rușii au rupt frontul la Nicolaev și vin încoace, 
spre Nistru. [...] CON LAZU) 

Armata a Il-a română, comandată de 
generalul Alexandru Averescu, sparge frontul 
german la Mărăşti [...] (DINU C. GIURESCU) 


A rupe (sau a tăia, a strica, a desfunda) ţelina 
(sau ţelinile) = A desţeleni, a ara: 


[...] 


agricole se 


două unelte 
din 


specializându-se în anume muncă; rarița pentru 


mai bine zis, cele 


diferenţiază, fiecare ele 
spart felina, plugul pentru însămânţat terenul 
desțelenit. (HENRI H. STAHL) 

Abia curățise bine locul de tufe şi 
mărăcineturi şi spărsese felina, şi venea 
stăpânul moşiei de îl lua, pentru folosul său 
propriu, fără de a-i da vreo despăgubire [...] 


(GEORGE MAIOR) 


A rupe cartea = A învăţa mult (pentru a şti pe 
de rost): 

Era unul dintre ambiţioşii, în sensul bun 
al cuvântului, care „rup” cartea şi s-ar fi putut 
uşor abstrage din contigent, ferit fiind de rănile 
privaţiunilor materiale. (IULIA DELEANU) 

N-am rupt niciodată cartea, din contra, 
dar atunci m-am mobilizat. Niciodată n-am 
considerat facultatea necesară, preferam să 
lucrez, să intru în contact cu oamenii [...] 
(https://www.click.ro/) 

A rupe cazanul (sau ţuica) (Olt.) = A se desface 
capacul cazanului de ţuică pentru a opri distilarea: 
Calitatea țuicii, produsul final, depinde 
foarte mult de priceperea șefului de cazan sau a 
ajutorului acestuia. Este foarte important să ştie 
când rupe țuica, când decide să nu mai 
colecteze coada. (https://www.academia.edu/) 


A rupe căruţa. v. căruță. 


A rupe cuiva inima (sau sufletul) = A-i provoca 
cuiva multă milă, durere, deznădejde; a provoca o 
emoție puternică: 

El era Nedelcu, lăutar vestit, ce îţi 
rupea inima când trăgea din arcuș un cântec de 
jale şi care te făcea să joci fără voie când suna 
o horă. (VASILE ALECSANDRI) 

Mi se rupe inima când gândesc că vor 
veni poate vremurile dorite, fără ca să fiu eu de 
niciun folos ţării [...] (DAMIAN HUREZEANU, 
VALERIU IOAN-FRANC) 


A rupe inima târgului. v. inimă. 


A rupe judecata (sau legea) (Îrg.) = A da o sentinţă: 

— Atunci dar du-te de unde-ai venit, că-i aici 
Făt-Frumos, bărbatul meu cel credincios, cel dintâi, 
că tu ţi-ai rupt legea. (|. POP-RETEGANUL) 


A rupe lancea cu cineva. v. lance. 
A rupe mâţa-n două. v. mâță. 
A rupe pe cineva în coş. v. coş. 


A rupe preţul (sau preţurile, târgul, tocmeala 
etc.) = A cădea de acord asupra preţului: 

S-a înamorat de domnişoara... şi m-a 
rugat ca să întru în vorbă cu d-ta... să rupem 
târgul, cum se zice. (VASILE ALECSANDRI) 

[...] a mers prea departe față cu 
străinătatea și nu mai poate da ‘napoi; a stat 
prea mult la tocmeală cu diplomaţia apuseană și 
cu Alianţa israelită, şi nu mai poate astăzi să 
rupă târgul odată făcut asupra celor cinci sau 
opt categorii. (|. L. CARAGIALE) 


Dictionar de expresii românesti în contexte (DERC) O— R 
Volumul al II-lea 


A rupe sfat (sau sfatul) (Înv.) = A lua o 
hotărâre în urma unor discuții: 

Troadenii rumpseră sfatul, ca cu mână 
armată... să facă toată lovitura. (DIMITRIE 
CANTEMIR) 


A se rupe în coș = A se obosi peste măsură; a se 
extenua: 

O gloată de oameni n-au muncit de s-au 
rupt în coş? (CONTEMPORANUL, VI) 


A se sparge gheaţa (sau a se rupe gheaţa). v. 
gheaţă. 


A umbla cu opinci de fier (sau a rupe trei 
perechi de opinci de fier). v. opincă. 


A(-şi) rupe lanţul (sclaviei sau de robie) = A se 
elibera din robie; a se elibera dintr-o constrângere: 
Românul cu-a sa mână rupe lanţul de 


robie. (VASILE ALECSANDRI) 


A(-şi) rupe sau a(-și) trage (ceva) de la gură = 
A se lipsi de strictul necesar pentru altcineva: 

Aoleo, doar n-o să ne iei purcelul, 
domnule, să-mi rămâie copiii flămânzi, că atâta 
avem şi-am rupt de la gura noastră să-l cresc, că 
vite nu putem ţinea dacă nu-i nutreţ şi porumbul... 
(LIVIU REBREANU) 

— Nu vorbi, fata mea, de mii, îi zise Mara, 
ci numără cu zecile de mii. Nu degeaba am ostenit 
eu; nu degeaba mi-am tras de la gură. (IOAN 
SLAVICI) 

Abia întors, se urcase în tren, poate 
călătorise pe un vagon, poate îşi rupsese de la 
gură ultimii bani, pentru a-mi aduce mie amintirile 
pe care le socotea atât de nepreţuite. (CEZAR 
PETRESCU) 


A-i rupe (cuiva) urechile = A pedepsi, trăgând 
(tare) de urechi; a bate zdravăn: 

Nu-mi pasă, măcar să-mi şi 
urechile. (VASILE ALECSANDRI) 

— Stai, nebunule, că-ți rup urechile! (I. 
L. CARAGIALE) 


rupă 

— Am să le rup urechile!... O să-i spânzurăm 
în Piaţa Teatrului! (CEZAR PETRESCU) 

— la ascultă, nu umbla cu minciuni că-ți 
rup urechile. (EM. GÎRLEANU) 


A-i rupe (sau a-i frânge, a-i muia) cuiva oasele. 
V. OS. 


A-l rupe (sau a se rupe) la foale (sau în jos, la 
coş etc.) = A avea diaree: 

Mulsesem un pumn de lapte pe fundul 
găleții şi i l-am dat, dar el se strâmba zicând că-l 
rupe-n jos. (ION VLASIU) 


A-l rupe foamea (pe cineva) = A-i fi foarte foame: 

De-abia în casă simţim că ne rupe foamea 
și înghițim ca lupii, în vreme ce tata tăifăsuieşte cu 
Aron, cârciumarul de alături, care la fiece vorbă 
trage câte un fum din pipa-i scurtă [...] (LIVIU 
REBREANU) 


A-şi bate (sau a-şi strica, a-şi răci, a-şi rupe) 
gura degeaba (sau de clacă, de pomană, de-a 
surda, în zadar). v. bate. 


A-şi rupe (îmbucătura sau ultima bucăţică) de 
la gură = A da altuia din puţinul pe care îl are: 

Rupe de la gură şi ia-i numai o carte, 
două. (MARIN PREDA) 

Scotea pe rând fructele cocârjite, verzi, 
ținute iarna în paie până rodeau iar pomii. Îşi rupea 
de la gură să le cumpere. (EUGEN BARBU) 

Abia întors, se urcase în tren, poate 
călătorise pe un vagon, poate își rupsese de la 
gură ultimii bani, pentru a-mi aduce mie amintirile 
pe care le socotea atât de neprețuite. (CAMIL 
PETRESCU) 


A-şi rupe din ochi (sau din suflet, din inimă) 
(Reg.) = A da ceva cu mare greutate (de nevoie): 

Ce te mai căznişi până mi-o da: parcă 
ţi-ai rupt din ochi (din suflet, din inimă)! (GH. 
CIAUŞANU) 


A-şi rupe gâtul (sau grumajii) = a) A muri: 


Vasile ILINCAN 


Mașina săltă vertiginos peste gropi şi 
pietroaie... viră nebunește şi dispăru — Ce oameni! Ce 
oameni! se minună cu indignare Onisfor Sachelarie. 
Au să-și rupă gâtul. (CEZAR PETRESCU) 


b) A-şi pierde averea, situaţia; (pex.) a o păţi: 
— Hai de-mi arată drumul, să nu-mi rup 
gâtul tocm-acuma. (|. L. CARAGIALE) 


A-şi rupe picioarele pentru (ceva, cineva). v. 
picior. 


A-şi scoate (sau a-şi arunca, a-şi lepăda etc.) 
masca ori a ridica (sau a lua, a smulge, a rupe) 
cuiva masca. v. mască. 


Cât ai rupe un (fir de) păr din cap = Se spune 
când ceva era gata să se întâmple: 
Cât ai rupe un păr din cap de n-au luat 
pre Mihai Vodă de grumadzi. (ION NECULCE) 
Cât ai rupe un păr de nu l-am omorât. 


(ŞEZĂTOAREA, I) 


Mi se rupe! = Nu-mi pasă!: 
Mi se rupe mie de ei. Mi-au făcut mai 
multe poze cu Severin. (https://www.cotidianul.ro/) 


RUPT! 

(A munci sau a lucra etc.) pe rupte (sau pe 
ruptelea) = (A munci sau a lucra) din răsputeri, 
cu mare intensitate: 

Gândesc, muncind pe rupte. Muncesc, 
gândind pe rupte. (FLORENTIN SMARANDACHE) 

Munceam pe ruptelea; n-aveam timp să 
ne sclifosim. (ZAHARIA STANCU) 

În schimb, îşi ardea tinerețea şi timpul 
în biblioteci, unde „învăţa pe rupte, fără să se 
cruțe, lucru pentru care era respectat, dar de 
plăcut nu îl plăcea nimeni”. (AURA CHRISTI) 


A veni (sau a se duce) în (sau de-a) ruptul 
capului (sau sufletului) = A veni sau a se duce 
foarte repede: 

Mişcă băiete! ...să mi te duci de-a ruptu 
capului. (VASILE ALECSANDRI) 

Obosit şi nu prea tare, că n-am mai 
venit eu în ruptul capului, am mai şi păşit, m-am 


mai și odihnit. (|. POP-RETEGANUL) 


Cu ruptul sau cu rupta, (reg.) într-un rupt = 
a) În acord; cu ziua (sau săptămâna, luna): 

După anul 1709 domnitorii au căutat să 
mențină sistemul de impunere prin „ruptă”, ca şi 
perceperea dărilor în patru rate. (N. GRIGORAȘ) 

Am luat cositul cu ruptul. (POP.) 


b) (D. cantitatea muncii) Impus, dinainte stabilit: 

Spune-i că m-am măritat.../ Dup-un sec de 
mărăcine/ Ce mă bate-n toate zile/ Şi-mi dă lucru 
cu ruptul/ Și mâncare cu pumnul. (JARNIK- 
BÎRSEANU) 


c) Cu toptanul; en gros. 


Nici în ruptul capului (ori) nici mort = 
Nicidecum, cu niciun preţ, pentru nimic în lume; 
orice s-ar întâmpla: 

Nimic nu venea, nici în ruptul capului. 
(NICOLAE GANE) 

Satul, văzând că acest om nu se dă la 
muncă nici în ruptul capulu, hotărî să-l 
spânzure. (ION CREANGĂ) 

Nu putea pricepe nici în ruptul capului 
năzdrăvana întâmplare de la birt. (CAMIL 
PETRESCU) 

Abia se mai purta pe picioare, şi-n ruptu 
capului nu s-ar fi înduplecat să intre într-un 
spital. (AL. VLAHUȚĂ) 


RUPT’, -Ă 
A cere smochine rupte din pomii Rusalimului 
= A cere lucruri imposibile: 

Iar omul cuminte ştie că tot natul după cum 
îşi găteşte, aşa prânzeşte. lar Românul adevărat nu 
cere stele fripte şi smochine rupte din pomii 
Rusalimului. (SĂMĂNĂTORUL, vol. 6-7, 1907) 


A fi rupt din soare (sau din rai). v. soare. 


A spune (sau a zice) rupt-ales (Îrg.) = A spune 
clar, precis: 


Dictionar de expresii românesti în contexte (DERC) O— R 
Volumul al II-lea 


Io-ți spun bade rupt-ales,/ Că nu pot să 
te iubesc. (I. POP-RETEGANUL) 


Bucăţică ruptă (sau tăiată) sau ruptă bucăţică. 
v. bucăţică. 


RUȘINE 

A (se) face sau a fi (a rămâne, a (se) da etc.) de 
ruşine (sau de rușinea lumii, a satului), (înv.) 
a da în (sau peste) ruşine sau a face (cuiva) 
ruşine = A (se) face de râs, a ajunge (sau a pune 
pe cineva) într-o situaţie penibilă: 

Băiatul nu l-a făcut de rușine. (LIVIU 
REBREANU) 

Să-mi aleg de bărbat pe unul care să 
facă tatălui meu, împăratu, rușine în lume? (P. 
ISPIRESCU) 

Prea făcurăți neamul nostru de rușine şi 
ocară. (MIHAI EMINESCU) 

Nu iubi pe fiecine,/ Că-ţi faci neamul de 
ruşine. (POP.) 

Las” pe noi, vere Enachi... dacă-i treaba 
pe-nghite-Agachi... Helbet! nu te-om da noi de 
ruşine. (VASILE ALECSANDRI) 

Se dăduse de gol, se făcuse de rușine, îşi 
arătase slăbiciunea. (IOAN SLAVICI) 


A da cinstea pe ruşine. v. cinste. 


A fi ruşinea cuiva = a) A face de ruşine pe cineva: 
Era un fel de ruşinea familiei. (MIHAIL 
SADOVEANU) 


b) A fi un om de nimic, de ale cărui fapte cineva 
se ruşinează: 
Ah! el e rușinea și nenorocirea maicei 


sale! (C. NEGRUZZI) 


A lua ruşinea în nas (Reg.) = A-şi asuma riscul 
unei situaţii neplăcute, al unui refuz: 
Da eu iau ruşinea-n nas, nu tu! (POP.) 


A păţi (o sau vreo) ruşine = A ajunge de batjocură: 
Să nu dai ochi cu mine/ Că-i păţi, zău, o 
rușine. (V ASILE ALECSANDRI) 

Drag mi-i jocul românesc,/ Dar nu ştiu 
cum să-l pornesc;/ Și de nu l-oi porni bine,/ 
Lesne voi păți ruşine! (ARNIK-BÎRSEANU) 


A pieri de (sau cu, în) ruşine (Pop.) = A fi extrem 
de ruşinat pentru o faptă sau o vorbă în faţa cuiva: 
Între două focuri, cu-a lui călărime/ Trădătorul 
hatman piere cu ruşine. (D. BOLINTINEANU) 
Dar ce zic?... Nalţă spada, Despotl... 
Un om ca tine/ A nu pieri în luptă este-a pieri-n 


ruşine. (VASILE ALECSANDRI) 


A spăla obrazul de ruşine (Reg.) = A ieşi cu 
faţa curată: 

Porunci deci ca numaidecât să se adune 
Sfatul împărăției în taină, ca să otărască pedeapsa 
ce s-ar cuveni fie-sei pentru o aşa nelegiuire şi ca să 
se spele ruşinea ce adusese ea părului cărunțit al 
tatălui său. (P. ISPIRESCU) 


A umple (pe cineva) de ruşine. v. umple. 


A-i (sau a i se) părea cu rușine (sau, rar, 
rușinare). v. părea. 


A-i fi (cu) ruşine = A se ruşina: 

Fiindu-i cu ruşine a-l vedea la obraz. 
(MINEIUL) 

Luă sticla cu vinars și o duse la gură, dar 
pesemne îşi dete seama de ce face şi îi fu rușine, că 
se apucă să-și toarne în pahar. (PAVEL DAN) 

Dar n-a mai pus-o la poştă fiindcă la 
început i-a fost lene, pe urmă a uitat, iar mai târziu 
i-a fost ruşine că întârziase atât de mult. (DAN 
LUNGU) 


A-i fi (sau a i se face, a avea) ruşine (sau (înv.) 
cu ruşine) (cuiva) sau a-l prinde ruşinea (pe 
cineva) = A se ruşina: 

Voi sunteți urmaşii Romei? Nişte răi şi 
nişte fameni!/ I-e ruşine omenirii Să vă zică vouă 


oamenii. (MIHAI EMINESCU) 


E ruşine sau (e) mare ruşine (sau mai mare 
ruşinea) = E nepotrivit; e umilitor: 


Vasile ILINCAN 


Băiat de nouă ani și nici măcar să citească 
nu ştie?... Asta-i ruşine. (AL. VLAHUȚĂ) 

E ruşine să nu știi limba ta. (C. 
NEGRUZZI) 

— Un sublocotenent ceh, Svoboda... mai 
mare ruşinea pentru corpul ofițeresc... A fost prins 
tocmai când era să treacă la dușman, înarmat cu 
hărți și planuri. (LIVIU REBREANU) 

O ţine întruna că-i mai mare rușinea să 
pleci tu de-acasă, să-ți pierzi vremea pe ulițile 
Bucureştilor şi să te faci de râsul negustorilor. 
(SPIRIDON POPESCU) 


N-ai (n-are etc.) ruşine sau nu-ţi (nu-i etc.) e 
ruşine (obrazului) (Uneori interogativ-retoric) 
= Exprimă dojană pentru un om obraznic sau 
nesimţit: 

Nu mai aveți nici ruşine, nici 
bună-cuviință. (LIVIU REBREANU) 

Nu ţi-i ruşine obrazului, la vârsta ta de 60 
de ani, să umbli teleleu prin glod şi bălți, 
întovărăşindu-te cu nişte ştrengari tineri, ce ți i-ai 
făcut camarazi? (CONSTANTIN STAMATI- 
CIUREA) 


Ruşinea pământului = Calificativ dat unui om 
de nimic: 

[limba comună] n-o cunosc şi nici nu vor 
s-o cunoască, iar ceilalți o vorbesc ca nişte 
bâlbâiţi. Ruşinea pământului! Aşa ceva nu se 
întâmplă nici în Burkina Faso. (VADIM ȘTEFAN 
PIROGAN) 


Să-ţi fie ruşine obrazului (sau să-ţi fie în 
obraz!). v. obraz. 

